
Prefaţă 


Din ce în ce mai mulţi absolvenţi ai facultăţii de drept doresc să 
devină judecători sau procurori. Îşi doresc să facă parte din elita 
lumii juridice, să exercite o profesie nobilă şi să aibă un statut de 
invidiat. 

Potrivit actualelor reglementări, cei care doresc să devină 
auditori de justiţie la Institutul Naţional al Magistraturii şi apoi 
magistrați stagiari, respectiv cei care doresc să participe la concursul 
de recrutare directă ca judecători sau procurori trebuie să treacă cu 
succes de şase probe: trei de concurs (verificarea cunoştinţelor juri- 
dice, verificarea raţionamentului logic, interviul) şi trei examinări 
ulterioare concursului (verificarea condiţiei de bună reputaţie, exa- 
minarea medicală, verificarea aptitudinii psihologice). 

Prezenta lucrare se referă de cea de-a treia probă de 
concurs. Ea cunoaște deja a şasea ediţie, fiind îmbunătăţită faţă de 
ediţiile apărute în anii trecuți cu noi exemple practice și noi 
instrumente necesare a fi folosite drept bibliografie. 

În mod evident, ghidul de faţă este menit să îndrume candidaţii 
în a face faţă cu brio tuturor componentelor interviului pe care îl 
vor susţine în faţa comisiei de examinare. Cum materia Etică şi 
organizare judiciară constituie obiect de studiu în cadrul cursurilor 
de formare iniţială, respectiv de formare continuă, ghidul poate fi 
utilizat ca material bibliografic şi de către auditorii de justiţie, 
respectiv judecătorii şi procurorii în funcţie. 


+ 


Întorcându-mă la voi, cei care vă pregătiţi la modul cel mai 
serios pentru concursul de admitere la INM sau cel de recrutare 
directă în magistratură, aş vrea să fiţi convinşi că cei mai buni 
dintre voi vor intra în sistemul de justiţie. Dar să nu vă imaginaţi că 
va fi uşor ceea ce urmează după admitere. Vă aşteaptă munţi de 
dosare pe care să le rezolvaţi. Rareori veţi mai avea timp de viaţă 

privată, de sport, de familie. Veţi trece prin greutăţi profesionale şi 
prin drame personale. Se va cere mult de la voi şi veți avea 
impresia că vi se va oferi puţin. Dar, sub nicio formă, nu trebuie să 
vă izolaţi, nici fizic şi nici intelectual. Nu vă fixaţi la marginea 
societăţii, când sunteţi chiar în mijlocul ei. Nu vă amestecați cu 
vulgaritatea, ipocrizia, incompetenţa, superficialitatea. Nu confun- 
daţi libertatea de exprimare cu discursurile anti-elitiste şi anti-valorice. 
Nu confundați libertatea civismului cu o cultură a imitaţiei. Nu 
faceţi compromisuri şi nu deveniți laşi. Luaţi în permanenţă atitu- 
dine! Nu lăsaţi injustiţia să domine în jurul vostru, cât timp chiar 
voi sunteţi primii chemaţi să înfăptuiască justiţia! 

Veţi fi judecători şi procurori — aveţi de ales între a fi simpli 
funcţionari judiciari şi a fi adevăraţi apărători ai dreptăţii. Veţi avea 
de rezolvat cauze — aveţi de ales dacă acest lucru va însemna doar să 
soluţionaţi dosare sau chiar veți influenţa acele destine cuprinse între 
coperţile lor. Veţi fi în contact cu părţile — aveţi de ales între a da 
curs influențelor nepotrivite şi a rămâne independenţi. Veţi fi urmă- 
riți şi chiar vânaţi de presă — aveţi de ales între a ceda presiunilor 
publicului şi a da hotărâri drepte, indiferent de consecinţe. Vă aşteaptă 
vremuri tulburi, instanţe şi parchete grele, dosare dificile. 

Eu cred în puterea fiecăruia dintre voi de a discerne. Cred în- 
magistratul vertical şi conştient de propria-i putere. În judecătorul 
umil, dar nu umilit. În judecătorul smerit şi, totodată, demn. În jude- 
cătorul militant. Cred în judecătorul independent şi, deopotrivă, res- 
ponsabil. În judecătorul integru, acela care poate servi drept model al 
statului de drept, adică statul în care toţi cetăţenii acceptă şi se supun 
legii, în care cetăţenii respectă justiţia şi magistraţii. Eu cred în 
magistratul care este om şi profesionist, deopotrivă! 

Fie ca cei mai merituoşi dintre voi să ne deveniți colegi! 


Judecător dr. Cristi Danileţ 
iunie 2018 

PARTEA I 


A. Interviul ca probă de concurs 


§1. Condiţiile de intrare în magistratură 


Admiterea în magistratură a judecătorilor şi procurorilor se face 
exclusiv prin concurs, pe baza competenţei profesionale, a aptitu- 
dinilor şi a bunei reputaţii, în condiţii de transparență și egalitate. 
Cel care se prezintă la concursul de admitere în magistratură, 
trebuie să îndeplinească cumulativ următoarele condiţii prevăzute 
în art. 14 alin. (2) din Legea nr. 303/2004: 

a) are cetăţenia română, domiciliul în România şi capacitate 
deplină de exerciţiu; 

b) este licenţiat în drept; 

c) nu are antecedente penale sau cazier fiscal şi se bucură de o 
bună reputaţie; 

d) cunoaște limba română; 

e) este apt, din punct de vedere medical şi psihologic, pentru 
exercitarea funcţiei. 

Pentru candidatul la concursul de recrutare directă în magis- 
tratură se cere în plus condiţia deţinerii unei anumite calităţi, din 
cele expres arătate în art. 33 alin. (1) din Legea nr. 303/2004: foştii 
judecători şi procurori care şi-au încetat activitatea din motive 
neimputabile, personalul de specialitate juridică prevăzut la art. 87 
alin. (1), avocaţii, notarii, asistenții judiciari, consilierii juridici, 
personalul de probaţiune cu studii superioare juridice, ofiţerii de 
poliţie judiciară cu studii superioare juridice, grefierii cu studii 
superioare juridice, persoanele care au îndeplinit funcţii de specia- 
litate juridică în aparatul Parlamentului, Administraţiei Preziden- 
tiale, Guvernului, Curţii Constituţionale, Avocatului Poporului, 


i Legea nr. 303/2004 privind statutul judecătorilor şi procurorilor, 
republicată (M.Of. nr. 826 din 13 septembrie 2005). 

Curţii de Conturi sau al Consiliului Legislativ, din Institutul de 
Cercetări Juridice al Academiei Române şi Institutul Român pentru 
Drepturile Omului, cadrele didactice din învăţământul juridic supe- 
rior acreditat, precum şi magistraţii-asistenţi de la Înalta Curte de 
Casaţie şi Justiţie, cu o vechime în specialitate de cel puţin 5 ani. 


$2. Concursul de intrare în magistratură 


Potrivit Regulamentului privind concursul de admitere şi 
examenul de absolvire a Institutului Naţional al Magistraturii! şi 
Regulamentului privind organizarea şi desfăşurarea concursului de 
admitere în magistratură? sunt trei probe de concurs, grupate în 
două etape”: 

i: prima etapă este eliminatorie şi constă în susținerea a două 
probe scrise eliminatorii: 

a) un test-grilă de verificare a cunoștințelor juridice, susținut la 
următoarele discipline: drept civil, drept procesual civil, drept 
penal, drept procesual penal; 

b) un test-grilă de verificare a raționamentului logic. 

2. a doua etapă constă în susținerea unui interviu în fața comi- 
siei de examinare. 


Numai candidații declarați admişi la testul-grilă de verificare a 
cunoștințelor juridice pot participa la testul-grilă de verificare a 
raționamentului logic. Nota obținută la prima etapă este suma notelor 
obținute la probele cu cele două teste-grilă, calculată în raport cu 
următoarea pondere: testul-grilă de verificare a cunoştinţelor juridice — 
70%, testul-grilă de verificare a raționamentului logic — 30%. 


' Aprobat prin Hotărârea Plenului CSM nr. 439/2006. Ultima modifi- 
care a fost adusă prin Hotărârea CSM nr. 683/2017. 

? Aprobat prin Hotărârea Plenului CSM nr. 279/2012. Ultima modi- 
ficare a fost adusă prin Hotărârea CSM nr. 682/2017. 

? Anunţurile pentru concursul din acest an se vor posta pe site-ul INM la 
sfârşitul lunii iunie 2018. Probele se vor desfăşura în lunile august-octom- 
brie 2018. Dacă se va aproba și un concurs pentru recrutarea directă în 
magistratură, acesta se va desfășura simultan cu cel de admitere la INM. 

Sunt declaraţi admiși în etapa a doua candidaţii admişi la fieca- 
re dintre cele două probe, în ordinea descrescătoare a notei obţi- 
nute la prima etapă, în limita dublului numărului de locuri scoase 
la concurs, atunci când acesta este mai mare de 100, respectiv în 
limita triplului numărului de locuri scoase la concurs, atunci când 
acesta este mai mic sau egal cu 100. Numărul candidaţilor admişi 
în etapa a doua se suplimentează în cazul mediilor egale cu cea a 
ultimului candidat admis. 


§3. Proba de interviu 


Proba interviului se susține în faţa comisiei de examinare din 
care fac parte un psiholog, un judecător, un procuror, un cadru uni- 
versitar şi un pedagog. Intervievarea candidaţilor are drept scop 
identificarea aptitudinilor, motivaţiilor şi elementelor de etică spe- 
cifice profesiei de magistrat. Se urmăreşte, de asemenea, să se vadă 
dacă individul este încă educabil, dacă se pretează la funcţia de 
magistrat şi la efortul susținut intelectual şi de continuă pregătire 
pe care trebuie să îl depună în deceniile următoare. 

Potrivit Metodologiei privind organizarea şi desfăşurarea 
interviului elaborată de INM, interviul constă în investigarea a 
patru aspecte: 

a) fişa de prezentare; 

b) aptitudinile specifice profesiei de magistrat; 

c) motivaţia pentru a accede în profesia de magistrat; 

d) elemente de etică specifice profesiei. 

Elaborarea subiectelor şi examinarea candidaţilor sunt realizate 
de comisia de examinare. Susţinerile orale se înregistrează audio; 
înregistrările se păstrează un an, după care se distrug. La cererea 
dvs., după sfârşitul concursului, aveţi dreptul de a intra în posesia 
înregistrării audio şi a borderourilor de notare din partea fiecărui 
membru al comisiei de interviu, precum şi a raportului întocmit de 
psiholog în urma verificării aptitudinii psihologice, dar numai cele 
care se referă la dvs., nu și la alţi concurenți’. 


! Acest drept este prevăzut de Hotărârea Plenului CSM nr. 926/2014. 

$4. Prima componentă a interviului 


Înainte de a începe interviul propriu-zis veţi completa o fișa de 
interviu. Formularul acestei fişe se publică pe internet, pe pagina 
de web a INM, de unde îl veţi descărca şi îl veţi completa până la 
data prezentării la interviu. Fişa de prezentare completată o veţi 
preda reprezentanţilor comisiei de admitere. 

Această fişă de prezentare este un instrument destinat a oferi 
informaţii preliminare comisiei care va realiza interviul. Fişa nu se 
notează, ci are o valoare informativă. 

Formularul folosit până acum cuprinde date din C.V.: numele şi 
prenumele; Universitatea şi anul absolvirii facultăţii de drept, domenii 
de interes profesional; alte studii universitare absolvite sau în curs de 
absolvire; ocupaţia actuală; alte experiențe profesionale; modele 
profesionale/umane/culturale (argumentaţi în maxim 50 de cuvinte); 
limbi străine cunoscute (nivel începător, mediu sau avansat), abilităţi 
operare computer; hobby-uri (activităţi preferate pentru timpul liber). 


$5. A doua componentă a interviului 


Se verifică dacă cel care concurează are aptitudini specifice 
pentru profesia de magistrat: comunică eficient, gândeşte autonom, 
are capacitatea de a rezolva probleme și de a coopera cu cei din 
fața sa, este sincer, spontan, argumentează ce susţine, înţelege 
realitățile sociale, înțelege conceptele, utilizează corect limba 
română. Se verifică motivaţia pentru a accede în profesia de magis- 
trat, atât aspectele intrinseci (curiozitate, interes ştiinţific, spirit 
justiţiar etc.), cât și cele extrinseci (venit, stabilitate etc.). La ches- 
tiunea de etică interesează capacitatea de a identifica problemele 
aflate în discuţie, analizarea opțiunilor posibile, implicarea concu- 
rentului în elaborarea soluţiei. 

Membrii comisiei vă vor examina încă de la primul moment în 
care intraţi în sală — deci aveţi grijă cum sunteţi îmbrăcaţi, cum 
salutaţi, cum vă mişcaţi, cum vă aşezaţi. Limbajul corpului spune 
multe despre caracterul unui om. Reţineţi că indecența sau senzua- 
litatea nu îşi au locul în sala de examinare. 

În faţa comisiei se va începe o discuţie referitor la pregătirea 
dvs. anterioară şi .la motivul pentru care doriţi să optaţi pentru 
funcţia/profesia de magistrat, eventual de ce vreţi să renunţaţi la o 
carieră pe care o aveţi în prezent. Nu vă axaţi pe chestiunile exclu- 
siv materialiste, ci insistaţi pe chemare/vocaţie, importanţa socială 
a profesiei, tradiţia în familie, stadiul actual al societăţii etc. 

Veţi fi întrebaţi despre pasiuni, calităţi, defecte. Despre lucruri 
dificile şi stresante pe care le-aţi făcut sau întâmpinat. Despre 
profesii sau ocupaţii anterioare şi despre familie. Despre prezența 
dvs. pe rețelele de socializare. Despre cărţi citite, filme văzute, 
studii urmate. Despre calităţi care vă recomandă şi lucruri care mai 
trebuie îmbunătăţite în ceea ce vă priveşte, Dacă aţi avut vreun 
contact cu organele judiciare până acum. Dacă aţi apelat la 
modalităţi neoneste pentru a vă rezolva problemele cu autorităţile. 

Se aşteaptă idei şi argumente, nu să citați din cărţi — de aceea 
vă recomand să nu indicaţi ca referință „standardele de la 
Bangalore”, să nu menţionaţi „observatorul informat şi rezonabil” 
şi să nu aduceţi vorba nici măcar de lucrarea subsemnatului. 
Nu duceţi analizele la extrem, nu vă exprimaţi defavorabil cu 
privire la sistemul de justiţie şi magistrați — încă nu îi cunoaşteţi 
suficient şi, până la urmă, acolo veţi lucra. Arătaţi cum veţi evolua 
ca om dacă veţi deveniți magistrat şi ce beneficii va avea sistemul 
dacă vă va primi printre membrii săi. 

Fiţi flexibili şi deschişi, dar fermi. Întrebările uneori mai dure 
adresate de membrii comisiei nu trebuie să le interpretați drept 
atacuri, ci reţineţi că ei încearcă să vă cunoască. Dacă este cazul, 
„contraziceţi-i, dar cu argumente factuale. 

Vorbiţi politicos, nu faceţi gesturi ample, nu vă permiteţi 
familiarităţi nepotrivite. Adoptaţi un ton calm, egal, cu un ritm al 
discursului potrivit (nici extrem de alert, grăbit sau precipitat, dar 
nici tărăgănat, moale sau nesigur). 


$6. A treia componentă a interviului 


Puteţi primi de comentat citate sau maxime care au legătură cu 
statul, legea, dreptatea, libertatea, justiţia, cunoașterea. lată mai jos 
unele dintre cele primite de concurenții din anii trecuţi: 

„A face o lege şi a nu o aplica, înseamnă a autoriza lucrul pe 
care vrem să-l interzicem ”. (cardinalul Richelieu) 

„A face o nedreptate este mai rău decât a o suporta”. (Socrate) 

„A fi curajos nu înseamnă a te arunca înainte în orice pri- 
mejdie, cu orice risc, ci a fi hotărât să fii întotdeauna de partea 
adevărului”. (Plutarh) 

„A pedepsi trebuie să însemne totdeauna a îndrepta. A suprima 
nu e a pedepsi”. (Nicolae lorga) 

„A te judeca pe tine însuţi este mult mai greu decăt a-i judeca 
pe alții. Dacă ajungi să te judeci cum trebuie, înseamnă că eşti 
într-adevăr un om înţelept”. (Antoine de Saint-Exupery) 

„A te lupta cu tine însuţi este lupta cea mai grea; a te învinge pe 
tine însuţi este biruinţa cea mai frumoasă”. (Leibniz) 

„Acolo unde încetează vigoarea legilor şi autoritatea apărăto- 
rilor ei, nu poate exista nici libertate şi nici siguranță pentru 
nimeni”. (W. Shakespeare) 

„Adevărul este ceea ce simplifică lucrurile, nu ceea ce creează 
haosul”. (Antoine de Saint-Exupery) 

„Adevărul ne face liberi”. (Nicolae Steinhardt) 

„Aurită e calea de mijloc”. (Horaţiu) 

„Asta-i principiul legii: Mai bine să scape nouăzeci şi nouă de 
vinovați decăt să fie condamnat pe nedrept un singur nevinovat”. 
(James Joyce) 

„Bucuria celui ce pedepseşte e mai rea decăt vina celui ce 
greşeşte ”. (Nicolae Iorga) 

„Caracterul îi dă omului libertatea interioară”. (Titu Maiorescu) 

„Cea mai bună asigurare a succesului unei legi este ca să 

„răspundă unei necesităţi general resimţite şi să fie admisă de cea 
mai mare parte a societăţii, căci atunci fiecare membru al 
societăţii devine un colaborator sigur. Dar legiuitorul are datoria 
să evite apelul la pasiunile rele şi la instinctele josnice”. (Spiru 
Haret) 

„Ceea ce-ţi lipseşte împrumută de la tine însuţi”. (Marcus 
P. Cato) 

„Cei mai cumpliţi surzi sunt cei care nu vor să audă”. (Denis 
Diderot) 

„Cel care zâmbeşte în loc să se înfurie va fi întotdeauna 
mai puternic”. (proverb japonez) 

„Cel ce poartă sabia dreptății trebuie să fie pe cât de corect, pe 
atât de drept”. (W. Shakespeare) 

„Cel mai puternic om este cel care se stăpâneşte pe sine”. 
(Seneca) 

„Citeşte legile cu ochii bine deschişi şi respectă-le «orbește» ”. 
(Tudor Muşatescu) 

„ Conducătorii calcă legea mai mult decât cei care-i urmează”. 
(Tucidide) 

„Conştiinţa valorează cât o mie de martori”. (Marcus Fabius 
Quintilianus) 

„Cu cât un Stat e mai corupt, cu atât are legi mai multe”. (Tacit) 

„Cum să cred în adevăruri absolute, când însăşi noţiunea de 
«absolut» e creată de relativitatea cugetării omeneşti? Oare nu 
cumva nevoia de absolut, departe de a fi o tărie, nu-i decât o slăbi- 
ciune a judecății omului? ” (Mihai Codreanu) 

„ Cunoașterea nu se bazează numai pe adevăr, ci şi pe eroare”. 
(Carl Jung) 

` „Dacă trădarea, făţărnicia, neloialitatea ar rămâne nepedep- 

site, societatea ar ajunge ca o arenă de fiare sălbatice, sfăşiindu- 
se una pe alta”. (George Bernard Shaw) 

„Datoriile nu sunt sentimente. A face ceea ce trebuie nu 
inseamnă, întotdeauna, a face ce iți place”. (Honore de Balzac) 

„Demnitatea constă nu din a poseda onoruri, ci din conștiința 
că le merităm”. (Aristotel) 

„ Dreptatea/Justiția nu poate exista doar pentru o parte, ci 
numai pentru amândouă”. (Eleanor Roosevelt) 

„Dreptatea fără putere este neputincioasă, puterea fără drep- 
tate este tiranică”. (Blaise Pascal) 

„Dreptatea se poate amâna, dar zadarnici, niciodată”. 
(V. Bogrea) 

„Dreptul evoluează paralel cu nevoile sociale”. (Nicolae Titulescu) 

„Este adevărat că închisoarea, spânzurătoarea şi roata asi- 
gură în chip excelent supunerea faţă de legi”. (Anatole France) 

„Excesul de pedeapsă nu duce oare la stingerea delictului, 
ajungând prin aceasta la o răsturnare de situaţii, vina delinc- 

ventului fiind înlocuită cu vina represiunii, făcând din vinovat, 
victimă, din datornic, creditor şi punând definitiv dreptul de partea 
celui ce-l violase? ” (Victor Hugo) 

„Experienţa nu este ceea ce ţi se întâmplă; este ceea ce faci cu 
ce fi se întâmplă”. (Aldous Huxley) 

„Experienţa este cel mai dur profesor, pentru că întâi îți dă 
testul şi apoi îți spune care era lecţia”. (Vernon Sanders Law) 

„Fericirea nu înseamnă absenţa problemelor, ci abilitatea de a 
te descurca cu ele”. (Jack Brown) 

„Faceţi legi, ca şi cum toţi oamenii ar fi răi; ei se vor strecura 
sau le vor ocoli. Numai cei de treabă li se supun şi suferă din 
cauza lor”. (Maurice Maeterlinck) 

„Fapta este totul, gloria nu înseamnă nimic”. (Goethe) 

„Fărădelegea trebuie stinsă mai repede decât un incendiu”. 
(Heraclit) 

„Fii sincer faţă de tine însuţi şi atunci nu mai poţi fi fi fals față 
de cineva”. (William Shakespeare) 

„ Greutățile se înmulţesc când ne apropiem de fintă”. (Goethe) 

„Împrejurările neprielnice nu ne fac ceea ce suntem, dar ne 
arată cine suntem”. (La Rochefoucauld) 

„Învață din greșelile altora, nu vei avea timp să le faci pe 
toate”. (Alfred Sheinwold) 

„Justiția este arta binelui şi a echităţii”. (Publius luventius 
Celsus) 

„La un nivel inferior al concepției, omul se supune legii fiindcă 
ea emană de la o autoritate; la un nivel superior, fiindcă îşi dă 
seama că legea este rațională”. (Georg Brandes) 

„Legea e moartă când triumfă sceleraţii”. (Anatole France) 

„Legea îşi găseşte suprema justificare în binele pe care îl face 
sau nu societăţii dintr-un anumit loc şi dintr-o anumită epocă”. 
(Albert Camus) 

„Legea nu e libertatea însăşi, ci doar graniţa ei”. (Heinrich 
Heine) 

„Legea tuturor e libertatea, care se sfârşeşte acolo unde începe 
libertatea altuia. Eu sunt un sclav al libertăţii”. (Maximilien 
Robespierre) 

„Legile unui popor şi drepturile sale nu pot purcede decât de la 
el însuși”. (Mihai Eminescu) 

„La un nivel inferior al concepției, omul se supune legii fiindcă 
ea emană de la o autoritate; la un nivel superior, fiindcă îşi dă 
seama că legea este rațională”. (Georg, Brandes) 

„Legile sunt făcute pentru cei înţelepţi, nu ca să nu facă rău, ci 
ca să nu li se facă”. (Epicur) 

„Lung este drumul cu reguli, scurt şi eficient prin exemple”. 
(Seneca) 

„Lucrul cel mai important este să nu încetezi să pui întrebări”. 
(Albert Einstein) 

„Modul în care privim lucrurile derivă din legătura noastră cu 
acele lucruri”. (Montesquieu) 

„Nu cere oamenilor ce nu le-ai putut da: învățături drepte”. 
(C. Noica) 

„Nu e mai mare pedeapsa pentru un ticălos decât că nu-şi 
găseşte împăcarea cu sine”. (Seneca) 

„Nu există o justiție absolută, ci numai un contract încheiat între 
oameni pentru a nu se vătăma unii pe alții şi a nu fi vătămaţi”. 
(Epicur) 

„Nu întâmplările tulbură minţile oamenilor, ci felul în care 
privesc ei ceea ce li se întâmplă”. (Epictet) 

„Nu merge pe unde te duce drumul, mergi pe unde nu există 
drum şi lasă o urmă”. (Ralph Waldo Emerson) 

„Nu tot ce e îngăduit, e onest; multe îngăduie legile şi totuşi nu le 
pofi săvârşi fără să-ți calci conştiinţa”. (Johannes Honterus) 

„Nu pot condamna în mod absolut decăt cei care ar fi inocenți 
la modul absolut”. (Albert Camus) 

„O mare greşeală să te crezi mai mult decât eşti ori sa te 
prețuieşti mai puţin decăt faci”. (J.W. von Goethe) 

„O virtute împinsă peste o anumită limită începe a fi o curată 
meteahnă”. (I.L. Caragiale) 

„Omul — primul dialog al naturii cu divinitatea”. (Goethe) 

„Omul care nu se sinchisește să vadă cât mai departe va suferi, 
desigur, nenorocirea care se apropie”. (Confucius) 

„Omul să-şi îngăduie a spune numai ce îi place lui însuşi să 
asculte”. (Aristotel) 

„Omul puternic este cel care dă dovadă de stăpânire de sine”. 
(Aristotel) 

„Ordinea fără libertate şi libertatea fără ordine sunt la fel de 
dăunătoare”. (Theodore Roosevelt) 

„Orice prost poate critica şi condamna, dar e nevoie de 
caracter şi control de sine pentru a fi înțelegător și iertător " (Dale 
Carnegie) 

„Pedeapsa urmează de aproape păcatul, deoarece se naşte 
chiar în clipa şi odată cu păcatul. Oricine aşteaptă pedeapsa, o 
suferă; şi oricui i se cuvine, o aşteaptă. Răutatea îşi făureşte 
chinuri împotriva ei însăşi, ca viespea care înțeapă, făcând rău 
altuia, dar mai mult sieşi, căci cu aceasta îşi pierde acul şi puterea 
pe veci”. (Michel de Montaigne) 

„Pentru a înțelege că cerul e peste tot albastru nu e nevoie sa 
faci ocolul lumii”. (Lucian Blaga) 

„Principiul cel mai fecund în calamităţile publice este igno- 
ranța. De perfecțiunea legilor depinde virtutea cetăţenilor, iar 
perfecțiunea legilor depinde de progresele omeneşti. Pentru a fi 
cinstit trebuie să fii luminat”. (Claude Adrien Helvetius) 

„Să avem convingerea că dreptatea face puterea și cu această 
credință să îndrăznim să ne facem datoria până la capăt, așa cum 
o înțelegem”. (Abraham Lincoln) i 

„Să întrebi e o ruşine de moment, să nu întrebi e o ruşine de o 
viață”. (Haruki Murakami) 

„Simţurile nu înşală, înşală rațiunea”. (Goethe) 

„Să fii liber nu înseamnă să faci tot ce vrei, ci să ştii că poți să 
vrei”. (J.P. Sartre) 

„Să fii mereu cel mai bun, să fii mereu deasupra tuturor”. 
(Homer) 

„Singurul lucru care stă între tine şi obiectivul tău este 
povestea de doi lei pe care ţi-o tot repeți continuu în minte despre 
cum tu nu poți reuși”. (Jordan Belfort) 

„Spune adevărul şi atunci nu va trebui să fii minte nimic”. 
(Mark Twain) 

„Societatea care se plânge de paraziții ei se osândeşte întru- 
câtva şi pe sine însăşi; paraziţii se încuibă numai unde este mur- 
dărie, fizică sau morală”. (Lucian Blaga) 

„Toți oamenii se aseamănă prin cuvinte, numai faptele îi 
deosebesc”. (Moliere) 

„Trebuie să ai încredere în abilităţile tale şi apoi să fii destul 
de puternic ca să le urmezi”. (Rosalynn Carter) 

„Un stat care se foloseşte de legi rele, dar respectate, stă mai 
presus de acela care are legi bune, dar neţinute în seamă”. 
(Tucidide) 

„Unde nu există lege, nu există nici libertate”. (J.J. Rousseau) 

„Viciile unui popor Sunt ascunse totdeauna în adâncul 
legislaţiei sale”. (Claude Adrien Helvetius) 

„Vrei sa fii cunoscut de toţi? Să nu cunoşti pe nimeni”. 
: (Publius Syrus) 

„ Voința tuturor este izvorul fiecărui drept... Ceea ce un popor 
nu poate hotări asupra sa însuşi, legislatorul nu poate să hotă- 
rască asupra poporului”. (Goethe) 

„Ai grijă cu cine te însoţeşti dacă vrei să-ţi fie bine”. 

„Cele mai importante virtuți ale unui om sunt stăpânirea de 
sine și spiritul de dreptate”. 

„Cine înalță o şcoală, dărâmă o temniță”. 

„Cu cât sunt mai multe legi, cu atât sunt mai multe nedreptăţi ”. 

„Dacă reprimi o greşeală poţi să corectezi o sută”. 

„Dacă cea mai înaltă dintre instanțe şi-ar închide porțile celui 
mai umil cetățean, întreg sistemul judiciar s-ar prăbuşi”. 

„Dacă nu-ţi asumi greşelile, nu-ţi vei putea asuma nici 
victoriile”. 

„Etica, echitatea şi principiile justiției nu se schimbă odată cu 
timpul”. 

„Experienţa nu este cel mai amabil învățător, dar e sigur cel 
mai bun”. 

„Respectarea legii este garanția libertăţii”. 

„Înţelepciunea vieţii e simplă: să încerci să laşi lucrurile mai 
bune în urma ta”. 

„Judecătorul care exagerează prea mult în a părea infailibil 
riscă să fie nedrept”. 

„Lasă întotdeauna ceva prin locurile prin care treci”. 

„Magistraţi! Legea nu trebuie să fie în mâinile voastre o armă 
care ucide, trebuie să fie cel mult o nuia!” 

„Mijloacele de informare îți şoptesc la ureche marile principii 
ale momentului”. 

„Niciodată să nu judeci un om după acțiunile sale până nu 
cunoşti motivele sale”. 

„Niciun loc fără martori”. 

„Nu litera legii este cea care ne îndrumă, ci spiritul ei”. 

„Omul fără autoritate nu poate trăi, dar autoritatea exprimă 
tot atâta adevăr, cât şi eroare”. 


Pentru a vă pregăti adecvat, vă sfătuiesc să consultaţi site-urile: 


www.intelepciune.ro 
www.citate.ro 
www.citatecelebre.net 
www.citatepedia.ro 

ke www.citate-celebre-cogito.ro 

>4| — www.aforisme.ro 

- www.citatesimaxime.ro 
http://citate.unica.ro/ n 
www.academia.edu/8300982/CITATE_IN_LIMBA_ 
LATINĂ 
http://articole.famouswhy.ro/citate_celebre_despre_ 
dreptate__nedreptate_si_justitie/ 


Pentru a vă pregăti în vederea analizării maximei sau citatului, 
trebuie să revedeţi câteva dintre regulile de întocmire a eseurilor. 
Încercaţi să dezvoltați subiectul propus făcând corelaţii cu marile 
teme ce constituie obiect de studiu al filosofiei. Gândiţi-vă la ce vor 
să audă persoanele cu experienţă din faţa dumneavoastră, cei care vă 
examinează. Exprimaţi-vă părerea personală, dar faceţi şi trimitere la 
opiniile unor autori, cum ar fi filosofii, pânditorii politici sau marii 
jurişti, în special autorii iluminişti — îi indic pe Platon, Aristotel, 
Montesquieu, J.J. Rousseau, Voltaire, J.S. Mill, J. Locke, Th. Hobbes, 
D. Hume, I. Kant, Hegel, Rudolf von Ihering, Lord Acton, Fr. Hayek, 
J. Rawls, dar și pe Mircea Djuvara, Nicolae Steinhardt). 

Fiţi atenţi la orice exemplificare sugestivă din partea membrilor 
comisiei. Să nu cădeţi în eventuale „capcane”! Nu vă entuziasmați 
nepotrivit şi nu faceţi glume. 

La această probă se verifică şi condiţia de cunoaştere a limbii 
române, aşa că aveţi grijă cum scrieţi: respectarea regulilor de 
gramatică, punctuație, ortografie vor putea fi analizate direct de 
membrii comisiei, întrucât eseul scris se predă comisiei. Este indicat 
ca frazele pe care le formulaţi oral să fie scurte, exprimarea să fie 
clară, logică, directă. Forma scrisă să fie de asemenea logică, bine 
structurată (eventual cu titluri, subtitluri, sublinieri). 

Scrieţi maxima ca titlu al eseului. 

Împărțiţi-vă prezentarea în trei părţi. În prima parte, de introdu- 
cere, veţi discuta subiectul pe care îl aveţi de comentat: care este 
acesta, ce puteţi spune despre autor şi care este legătura subiectului 
cu justiţia. În a doua parte, de tratare a subiectului, veţi dezvolta 
argumentaţia pe maxim trei idei principale, însoţite eventual de 
exemple. Arătaţi cum vă raportați voi la subiectul respectiv, care 
este legătura cu propriul vostru sistem de principii şi valori, în ce 
măsură puteţi accepta sau infirma maxima respectivă. În ultima 
parte, de concluzie, veţi relua ideile principale şi veți arăta implica- 
tiile lor asupra justiţiei şi eventual asupra carierei care vă aşteaptă. 


§7. A patra componentă a interviului 


a) În abordarea subiectului de etică vi se vor verifica cunoştin- 
tele despre obligaţiile, abilităţile şi îndatoririle magistraţilor, pentru 
a vedea dacă cunoaşteţi nu doar conţinutul profesiei pe care aţi 
decis să o îmbrăţişaţi, ci şi care sunt aşteptările pe care societatea 
le are de la corpul magistraţilor. 

Recomand în acest scop să citiţi trei categorii de lucrări, dintre 
care unele se regăsesc în prezenta publicaţie. 

Unele instrumente sunt naţionale — mă refer aici la dispoziţiile 
relevante din Legea nr. 303/2004 privind statutul judecătorilor şi 
procurorilor, Legea nr. 161/2003 „pachetul anticorupţie”, Codul 
penal şi de procedură penală, respectiv la „Codul deontologic al 
judecătorilor şi procurorilor”, „Carta interprofesională a judecăto- 
rilor, procurorilor şi avocaţilor români”, „Profilul magistratului în 

sistemul juridic din România” şi „Ghidul privind relația dintre 
sistemul judiciar din România și mass-media”. Date fiind propu- 
nerile din acest an pentru modificarea legilor justiției şi discuţiile 
ivite în legătură cu unele decizii ale Curţii Constituţionale interesând 
statutul magistraților şi mai ales al procurorului, poate ar trebuie să 
aveţi o opinie şi cu privire la acestea. | 

Altele sunt lucrări ce ţin de domeniul dreptului internaţional şi 
mă refer aici la „Comentariu la Principiile de la Bangalore privind 
conduita judiciară” elaborat la nivel ONU; Recomandările adoptate 
de Comitetul Miniştrilor al Consiliului Europei cu privire la judecă- 
tori, respectiv la procurori; Avizele elaborate de Consiliul Consul- 
tativ al Judecătorilor Europeni şi de Consiliul Consultativ al 
Procurorilor Europeni din cadrul Consiliului Europei; „Ghidul de la 
Budapesta” privind procurorii,„Declaraţia de la Londra privind etica 
judiciară” și recenta „Cartă universală a judecătorului” adoptate de 
către organizaţii ale magistraţilor. 

În finalul lucrării este publicată o veche operă, „Rugăciunea 
unui judecător”, ca mesaj al supremei responsabilităţi care revine 
unui magistrat, ce trebuie asumată de profesionistul autentic. 

Alte surse care pot fi utilizare sunt cele ce ţin de jurisprudenţa 
instanţelor de judecată care au condamnat magistrați şi a secţiilor 
CSM care au sancţionat disciplinar, respectiv au constatat încăl- 
carea de către aceştia a Codului deontologic. Ea poate fi consultată 
la adresa de web ht(p://integritate. ifep.ro/Jurisprudenta. himl. 

b) Speţa pe care va trebui să o rezolvaţi va porni de la o situaţie 
concretă ce se poate întâlni în practică, în ipoteza în care aţi activa 
ca magistrat: un coleg, căruia îi purtaţi un mare respect vă roagă să 
daţi o anumită soluţie pentru un cunoscut de-al său; în schimbul unei 
soluţii favorabile vi se oferă o sumă mare de bani într-o perioadă 
când aveţi nevoie să faceţi o operaţie costisitoare copilului dumnea- 
voastră; aveţi de soluţionat o cauză în care una dintre părţi vă este 
vecin de bloc sau în care avocatul uneia dintre părţi vă este prieten 
intim; procurorul de şedinţă vă roagă să treceţi cu vederea faptul că 
probele obţinute de parchet sunt nelegale pentru a obţine condam- 
narea unui interlop notoriu; cineva din mass-media vă cere infor- 
maţii confidenţiale în schimb promiţându-vă protecţia de apariţia 
unor articole negative despre dvs. în presă etc.; cineva apropiat vă 
cere sfaturi în legătură cu o problemă juridică implicând societatea 

al cărui administrator este; sunteți la o petrecere şi printre invitați 
remarcaţi şi o persoană care are un dosar la dvs. de soluţionat; apar 
pe internet fotografii cu dvs. din viaţa privată, care vă pun într-o 
situaţie neplăcută. 

Avansaţi soluţia pe care o credeți adecvată la dilema cu care vă 
confruntați, dar descrieţi şi ce credeţi că aţi simţi dacă aţi fi puşi într-o 
astfel de situaţie, ce părere v-aţi face în raport de cei faţă de care aţi 
învestit încredere, cât de uşor sau de greu v-ar fi să faceţi com- 
promisul care vi se cere. Nu vă blocaţi dacă nu ştiţi neapărat soluţia 
legală, căci ceea ce se urmăreşte este mai degrabă modul dvs. de 
gândire și capacitatea critică, inclusiv de a recunoaște că nu sunteți 
stăpâni pe subiect şi că acceptaţi faptul că mai aveţi de învățat. 

La interviu trebuie să fiţi cât mai stăpâni pe voi, vorbii calm şi 
deschis. Nu fiţi tăcuțţi, nu fiţi timizi, încercaţi să dezvoltați orice 
răspuns. În niciun caz nu răspundeţi monosilabic. Dacă nu ştiţi să 
răspundeţi exact, încercaţi să îndreptaţi discuţia spre o zonă de 
discuţii pe care o stăpâniţi. Dar acest lucru nu trebuie să releve o 
lecţie învățată pe care o aveţi pregătită de acasă. Modul în care 
raţionaţi şi vă comportaţi, modul de exprimare şi limbajul trupului 
vor fi atent observate şi notate de membrii comisiei. 

În timpul interviului încercaţi să priviţi, pe rând, la toţi membrii 
comisiei. Fiţi atenţi la întrebările acestora şi la gesturile lor. Anti- 
cipaţi chestiunile şi oferiţi-le cât mai multe informaţii adecvate 
despre dvs., fără să păreţi însă agasanţi. Membrii comisiei nu 
trebuie să vorbească mai mult decât dvs., dar nici nu monopolizaţi 
discuţia din propria iniţiativă. 


$8. Notarea interviului 


Aprecierea interviului se face de fiecare membru al comisiei, cu 
note de la 1 la 10, cu două zecimale. Nota obţinută la această probă 
reprezintă media aritmetică a notelor acordate de membrii comisiei 
de examinare. Sunt declaraţi admişi la această probă candidaţii care 
au obținut nota minimă 7. 

Nota astfel obţinută nu se poate contesta. 


B. Dileme ale eticii judiciare 
Principiile de la Bangalore 


De departe Principiile de la Bangalore, însoţite de Comentariul 
fiecăruia dintre ele, constituie cele mai importante documente pe care 
trebuie să le cunoaşteţi atât ca şi candidaţi la concursul de intrare la 
INM sau magistratură, cât şi ca magistrați. De aceea, îmi permit să 
fac o introducere a acestora printr-o prezentare menită să nască între- 
bări ale căror răspunsuri le veţi găsi consultând materialele indicate 
în prezenta lucrare. 


ŞI. Cei trei „i” 


Judecătorul este, înainte de toate, un om responsabil. Dar 
această responsabilitate e una individuală sau una colectivă? Este 
ea doar a judecătorului sau şi a sistemului? 

Justiţia are autoritate numai dacă se impune şi este acceptată ca 
putere. De aici rezultă legitimitatea ei şi pe aceasta se bazează, de 
fapt, încrederea populaţiei. Dar dacă pretindem de la populaţie să 
aibă încredere în noi, la rândul nostru trebuie să oferim ceva — 
aceasta este credibilitatea. Or, cetăţeanul aşteaptă de la justiţie o 
soluţionare corectă, rapidă şi competentă a cazului său, într-un 
mediu accesibil şi de către un magistrat competent. Acesta presu- 
pune organizarea unui sistem în care justiţia să se sprijine pe trei 
piloni, cei trei „„i”: imparțialitatea — pentru a asigura o soluţionare a 
procesului fără prejudecăţi, predilecţii şi în absenţa conflictelor de 
interese; independenţa — pentru a garanta absenţa oricăror presiuni, 
imixtiuni, amenințări asupra celui care decide, indiferent că vin din 
afara sistemului sau din interiorul acestuia; integritatea — pentru a 
asigura îndeplinirea atribuţiilor fără compromisuri, în mod onest’. 


! Integritatea este echivalentă la nivel individual cu profesionalismul 
magistratului, iar la nivel de sistem cu responsabilitatea faţă de cetăţean. 

„Se vede deci, că cei trei „i” garantează, până la urmă, o justiţie 
profesionistă. 


$2. Profesionalismul 


Dar cum putem fi buni profesionişti? Cum se măsoară profesio- 
nalismul? Şi cum se împacă, pe acest tărâm, responsabilitatea cu 
independenţa? Care ne sunt drepturile, obligaţiile şi mai ales care 
ne sunt îndatoririle ca magistrați? Ce avem voie să facem şi ce nu 
avem voi să facem în sală/birou, în instanță/parchet şi în afara 
acestora? În ce măsură funcţia noastră ne limitează comportamen- 
tul în viaţa privată? — de exemplu: cum este privit un judecător care 
înjură în public? Este admisibil ca un magistrat să se certe cu 
vecinii? Poate judecătorul să fie mason? Sau să participe la un 
marş de protest pentru o cauză civică? Care sunt avantajele şi, mai 
ales, dezavantajele de a fi judecător sau procuror? 

lată, aşadar, că ajungem în punctul în care trebuie să vorbim de 
reguli, de norme, de standarde. Dar oare de ce mai trebuie alte 
reguli şi cum poate fi reglementată conduita magistratului? Adică, 
pe lângă CEDO, reglementări ale UE, Constituţie, legi, coduri, 
ordonanţe, regulamente mai este nevoie de încă o reglementare? 

Răspunsul este DA. Asta, pentru că magistraţii sunt gardienii 
drepturilor şi libertăţilor fundamentale ale cetăţenilor. De aceea, în 
primul rând ei nu au voie să greşească în legătură cu aplicarea 
legii. Dar nici nu este admisibil ca la rândul lor să încalce legea. 
Mai mult, populaţia nu acceptă ca magistraţii să încalce nici măcar 
normele morale. Aşadar, standardele pentru magistrați sunt foarte 
înalte, iar populaţia aşteaptă din partea lor un comportament 
ireproşabil până şi în viaţa privată. Aceasta pentru ca ei fac parte 
dintr-o elită. Ei au abilităţi speciale. Şi nu este suficient doar să fie 
profesionişti, ci trebuie să şi apară ca fiind astfel în ochii terţilor. 
Dar tot atât de adevărat este că şi judecătorii au propriile slăbiciuni, 
comportamente, vulnerabilităţi. Până la urmă, judecătorii nu sunt 
un fel de supraoameni. Și totuşi, ce fel de viaţă mai are specialistul 
în drept atunci când este cu familia, prietenii, în public sau în 
mediul privat? 

$3. Etica judiciară 


Etica judiciară face legătura dintre magistratul ca om obişnuit şi 
magistratul ca profesionist al dreptului. Este, dacă vreţi, legătura 
dintre magistratul-om şi omul-magistrat. Rolul acestui tip de etică 
este acela ca magistratul să adopte un comportament care să poată 
sădi şi menţine încrederea populaţiei şi, mai ales, cea a justiţiabi- 
lului, în justiţie. Având încrederea populaţiei, avem autoritate, impu- 
nem respect şi putem asigura executarea hotărârilor judecătoreşti. 
Astfel se realizează, până la urmă, finalitatea actului de justiţie: 
restabilirea drepturilor încălcate şi menţinerea ordinii de drept. 

Aşadar, judecătorul nu ar trebui să fie exagerat de bun, exagerat 
de atent, exagerat de profesionist. Ci trebuie să fie astfel doar pe 
măsura aşteptării celui cu care vine în contact. Iar acest standard, 
evident, este variabil în spaţiu şi timp. 

Dar, ce înseamnă până la urmă „un bun magistrat”? E suficient 
pentru acesta ca el să ştie bine legea sau să stăpânească la perfecţie 
procedurile? Sau ar trebui să întrunească şi anumite calităţi, virtuţi? 


$4. Principiile de la Bangalore 


Tocmai pentru a fi definite aceste virtuţi s-a constituit la nivel 
ONU, în anul 2000, Grupul pentru Integritate Judiciară, reunind 
şefi de instanţe supreme şi judecători de la cel mai înalt nivel din 
toată lumea!. Acesta a alcătuit în anul 2001-2002 Principiile de la 
Bangalore privind conduita judiciară, iar în anul 2007 Comentariu 
la Principiile de la Bangalore privind conduita judiciară, la redac- 
tarea căruia am contribuit şi eu din partea României. 

Aceste Principii constituie de fapt un adevărat cod de etică 
judiciară. El nu prescrie obligaţii, ci fixează îndatoriri?. Asumarea 


! Detalii la www.unode.org/unodc/en/corruption/judiciary. html. 

2 “Obligaţiile” sunt reguli legale sau statutare, ele se subsumează noţiunii 
de deontologie — acestea se impun de legiuitor, sunt înscrise în general în legi 
şi coduri deontologice, iar încălcarea lor se sancţionează de organismul 
disciplinar. „Îndatoririle” sunt chestiuni ce țin mai degrabă de morală, de com- 
portament, de conduită — ele se asumă de însuşi corpul judiciar, apar ca reguli 

acestor îndatoriri implică un anumit grad de maturitate şi de asumare 
a funcţiei, cu toate avantajele şi dezavantajele ei. Aceasta pentru că 
realizarea dreptului nu se rezumă la aplicarea sau reproducerea legii 
în sala de judecată, ci la înfăptuirea justiţiei, a dreptăţii. Or, aceasta 
reprezintă ceva ce nu se învaţă la şcoală sau la facultate, ci se 
dobândeşte treptat, printr-o educaţie permanentă. De aceea putem 
spune că magistratul este „condamnat” să înveţe tot timpul — e o 
obligaţie legală, dar mai ales o îndatorire morală. Și ea nu se rezumă 
doar la drept, ci şi la deprinderea unor abilităţi non-juridice specifice 
şi a unor cunoştinţe care ţin de psihologie, sociologie, logică, 
filosofie, istorie, relaţii publice etc. 


§5. Cele 6 virtuţi 


Principiile de la Bangalore definesc şase virtuţi pe care magis- 
tratul trebuie să le aibă: 


Independenţa. Din punct de vedere structural, independenţa 
justiţiei se reflectă în principiul separaţiei puterilor în stat. Aici se 
pune mare accent pe cariera magistratului, pentru ca acesta să fie 
ferit de orice fel de influenţe nepotrivite. Din punct de vedere indi- 
vidual, independenţa justiţiei nu este văzută ca un privilegiu al 
magistratului, ci ca un drept al cetăţeanului. Iar pentru ca cetăţea- 
nul să aibă încredere în magistrat acesta din urmă trebuie să adopte 
o anumită conduită. Principiile răspund la întrebări precum: Este 
suficient ca judecătorul să fie independent sau trebuie să depună 
eforturi ca şi colegii lui şi, în cele din urmă, sistemul să fie 
independent? Independenţa pentru magistrat este doar un drept sau 
mai degrabă o responsabilitate? Judecătorul trebuie sa fie surd la 
sau trebuie să dea hotărâri conform criticilor publicului? Trebuie sa 
fie judecătorul izolat de societate? Ar însemna asta că judecătorul 
nu se poate întâlni cu prietenii săi ori foştii săi colegi care sunt 


cuprinse în îndrumare de etică (sistemul nostru încă nu are unul) şi au rol de 
recomandare, aplicarea lor fiind asigurată de comisii de consultanță etică. 
Pentru dezvoltări, a se vedea C. Danilej, I. Copoeru, Intre sancţiune discipli- 
nară şi convingere morală, pe www.juridice.ro, postarea din 27.01.2010. 

avocaţi sau procurori? Cât de importantă e încrederea populaţiei în 
corpul de magistrați? Poate judecătorul să ajute la creşterea acestei 
încrederi? Există o relaţie de dependenţă între judecător şi colegii săi 
de complet, colegii din instanţă, şefii instanţelor, instanţele ierarhic 
superioare ori deciziile instanţei supreme? Judecătorul este ţinut doar 
să apere drepturile omului sau trebuie să le şi promoveze? 


Imparţialitatea. Aceasta înseamnă să cântăreşti în mod echi- 
distant argumentele aduse în sala de judecată. Ea presupune conști- 
inţă şi moralitate, curaj şi spirit al dreptăţii. Imparţialitatea nu 
trebuie să se regăsească numai în actul final al judecății, ci şi în 
fiecare gest, cuvânt, procedură îndeplinită pe timpul acesteia. 
Percepția (aparenţa) devin foarte importante. 

În acest context, Principiile răspund la întrebări precum: poate 
un judecător să comenteze cauza aflată în soluţionare la el sau la 
un coleg? Dar o soluţie deja pronunţată? Se poate întâlni cu părţile 
pe parcursul procesului în afara sălii? Cum îşi înfrânge prejude- 
căţile un judecător? — căci până la urmă el este un produs social, în 
care concepţiile sale de viaţă depind de mediul în care a trăit, de 
cărţile pe care le-a citit, de educaţia pe care a primit-o, de valorile 
pe care el însuşi le cultivă. Cum ajunge el să recunoască o situaţie 
când se află în conflict de interese? Cui evită şi cum rezolvă el 
astfel de situaţii? Cât de tare se poate implica un magistrat în viaţa 
civică, în politică, în asociaţii? Ce alte funcţii mai poate îndeplini? 
De unde mai poate obţine venituri? Poate un judecător să aibă 
relaţii cu presa? Este admisibil ca un judecător să îşi caute un alt 
loc de muncă cât mai este încă în funcţie? Poate o prietenie sau o 
relaţie de vecinătate cu una dintre părţi sau cu un avocat, ori pro- 
pria cunoaștere a faptelor din cauză, să ducă la abţinerea/recuzarea 
judecătorului? 


Integritatea. Desigur, etica judiciară este o componentă a inte- 
grităţii însă, ca virtute, integritatea este sinonimă în Principii cu anti- 
corupția. Judecătorul datorează el în primul rând respect pentru lege, 
pentru statul de drept. El nu poate fura, înşela, şmecheri, ocoli legea. 

A trecut strada pe culoarea roşie a semaforului? — atunci trebuie 
să plătească. 

A comis o infracţiune? — atunci trebuie să plece din sistem. 

A luat mită? — atunci trebuie să facă închisoare. 

La simpla bănuială că în jurul lui se întâmplă ceva incorect, 
judecătorul corect trebuie să reacționeze şi nu să tacă. Tăcerea 
înseamnă complicitate. Indiferenţa este chiar mai rea. 

Dar e suficient ca un judecător să fie doar el corect? Sau e res- 
ponsabil cumva şi de comportamentul colegului său de birou? Dar 
de ceilalţi colegi din instanţă ori din sistem? Sau poate are respon- 
sabilităţi până şi cu privire la personalul auxiliar din instanţă? 


Eticheta (buna-cuviinţă). Această virtute pune problema com- 
portamentului magistratului în special în viaţa privată. 

Este adecvat ca judecătorul să fie condus la serviciu cu maşina 
procurorului sau a poliţistului ori a unui avocat? Sau să stea în 
autobuz lângă o parte din dosar? Poate judecătorul să frecventeze 
barurile, cluburile, să cânte karaoke în public? Să fie membru în 
asociaţii profesionale sau chiar în societăţi secrete? Poate practica 
jocuri de noroc? Ce impedimente procesuale sau de altă natură 
poate crea o relaţie amoroasă cu un avocat? Ce se întâmplă dacă 
singurul judecător dintr-o instanţă este recuzabil şi totuşi trebuie 
luată rapid o soluţie într-un caz? Pot avea loc întruniri de un 
anumit fel în casa judecătorului? Dacă soţul judecătorului e avocat 
sau politician, pot ei folosi aceeaşi linie telefonică? Pot fi criticate 
de public, de mass-media, de politicieni acţiunile judecătorului, 
hotărârile acestuia sau viaţa sa privată? În ce măsură poate judecă- 
torul să utilizeze resursele instanţei sau personalul acesteia în 
interes privat? Poate judecătorul să scrie cărţi, chiar dacă aceasta 
i-ar aduce beneficii financiare mai mari decât cele din exercitarea 
profesiei? Este permis să apară la posturi comerciale de televiziune 
sau radio? Este permis să fie arbitru, mediator, sau să dea sfaturi 
juridice prietenilor sau rudelor? Judecătorul poate fi membru 
într-un sindicat? Poate participa la evenimente mondene? În ce 
condiţii are voie să accepte daruri? 


“Egalitatea. Legată de imparţialitate, egalitatea presupune asigu- 
rarea non-discriminării în instanţe. Este greu de ţinut balanţa când un 
om simplu se judecă cu unul bogat care este apărat de un avocat 

celebru, sau când un politician e cercetat penal pentru corupție și 
toată presa comentează dosarul. Este greu să îţi fie indiferent 
comportamentul unor inculpaţi de o anumită etnie care vin în sală 
însoţiţi de neveste, de copii şi cu hainele mirosind într-un anumit fel. 
Prejudecăţile apar în mod inevitabil. Dar ele cum pot fi recunoscute 
şi, mai ales, cum pot fi înlăturate? 

Este obligat judecătorul să evite discriminarea? Să accepte 
diversitatea culturală? Poate face remarci ironice, glume ori spune 
drăgălăşenii la adresa părţilor, avocaţilor, colegilor? 


Competența și diligenţa. Judecătorul trebuie să cunoască legea 
şi regulamentele, să administreze cazul nu doar corect, ci şi în mod 
eficient. Maniera de judecată trebuie să reflecte profesionalismul: 
proceduri curate, clare, evitarea şi sancţionarea abuzului de drept, 
soluţionarea cauzei în termen rezonabil, redactarea hotărârii într-un 
mod inteligibil, asigurarea efectivităţii acesteia. 

Devine o necesitate pentru judecător odihna, relaxarea, viaţa de 
familie? Are judecătorul obligaţii şi faţă de managementul instanţei? 
Sau are el vreun rol în preîntâmpinarea primirii/oferirii plăţilor neo- 
ficiale? Ce materii trebuie studiate în cadrul programelor de formare 
ale judecătorilor? 


C. Metodologia privind organizarea şi 
desfăşurarea probei interviului din 
cadrul concursului de admitere! 


Metodologia privind organizarea şi desfăşurarea interviului de 
admitere în magistratură are la bază Regulamentul privind con- 
cursul de admitere şi examenul de absolvire a Institutul Naţional al 
Magistraturii, aprobat prin Hotărârea Plenului CSM nr. 279/2012, 
cu modificările şi completările ulterioare. 

Procedura de admitere în magistratură, în cadrul probei inter- 
viului, urmăreşte o selecţie a candidaţilor care să permită cea mai 
bună prognoză în ceea ce priveşte abilităţile necesare unui magis- 
trat şi eficiența utilizării acestora în viitoarea profesie. 

Aspectele investigate în cadrul interviului sunt următoarele: 

I. Aptitudini specifice profesiei de magistrat; 

II. Motivația pentru a accede în profesia de magistrat; 

III. Raportarea la principii şi valori morale. 


Etapele interviului: 

|. Discuţii pe baza fişei de prezentare; 

2. Dialog, care are la bază analiza unui proverb, citat, maxime 
etc.; 

3. Discuţii asociate opiniilor exprimate de către candidat cu 
privire la o speţă, cu elemente de etică, corelate cu speci- 
ficul profesiei. 


Desfăşurarea interviului: 
- Candidaţii se prezintă la INM la ora indicată în programarea 
publicată pe paginile de internet ale INM şi CSM. Candidaţii 


! Am reprodus metodologia aprobată de CSM pentru concursul de 
admitere în magistratură din martie-iulie 2018. După toate probabilitățile, 
ea se va menţine pentru concursurile de admitere la INM şi în magis- 
tratură din toamna lui 2018. 

predau reprezentanţilor comisiei de admitere fişa de prezentare 
completată. Formularul fişei de prezentare va fi publicat pe pagi- 
nile de internet ale INM şi CSM şi va fi completat individual de 
către candidaţi, în intervalul dintre publicarea lui pe site şi data 
prezentării la interviu. 

- Fiecare candidat extrage un bilet pe care se află notat un pro- 
verb, o maximă, un citat etc. Timp de 30 minute, acesta elaborează 
în scris o analiză a ideii cuprinse în subiectul extras. Elaborarea în 
scris a analizei are drept scop pregătirea discuţiei care va avea loc cu 
comisia de examinare şi va oferi, totodată, comisiei un element în 
plus pentru aprecierea generală a interviului. 

- Candidatul intră în sala în care se află comisia de examinare, 
după care se prezintă (face un rezumat al fişei de prezentare). Por- 
nind de la prezentarea făcută, este inițiat un dialog între membrii 
comisiei şi candidat, aspectele investigate fiind cele enumerate la 
pet. I-II. 

- Candidatul prezintă analiza elaborată. Pornind de la analiza 
elaborată şi prezentată, comisia formulează întrebări, aspectele 
investigate fiind cele enumerate la pct. I-III. 

- Candidatului i se citeşte o speţă cu elemente de etică specifice 
profesiei, pe care acesta este invitat să o analizeze în conformitate 
cu principii şi valori morale personale. Comisia continuă dialogul 
şi formulează întrebări, aspectele investigate fiind, de asemenea, 
cele enumerate la pct. I-II. 


Notă: 
Analiza elaborată în scris de candidaţi se multiplică de 
3 către comisia de organizare a concursului; copiile se 
închid, împreună cu originalul, într-un plic sigilat predat 
candidatului pentru păstrarea până la momentul intrării în 
sala de examinare. 
Copiile analizei elaborate se înaintează comisiei de exami- 
nare, la intrarea în sala de interviu. Originalul analizei va fi 
predat comisiei de examinare după încheierea interviului. 


>q 


PARTEA A II-A 
A. Instrumente naționale privind magistrații 


Legea nr. 161 din 19 aprilie 2003 
privind unele măsuri pentru asigurarea transparenţei 
în exercitarea demnităţilor publice, a funcţiilor 
publice şi în mediul de afaceri, prevenirea 
şi sancţionarea corupţiei! 
(extras) 


TITLUL IV. Conflictul de interese şi regimul incompatibili- 
tăţilor în exercitarea demnităţilor publice şi funcţiilor publice 


CAPITOLUL V. Reglementări privind magistraţii 


Art. 101. Funcţia de judecător și procuror este incompatibilă cu 
orice altă funcţie publică sau privată, cu excepţia funcţiilor didac- 
tice din învăţământul superior. 

Art. 102. Magistraţilor le este interzis: 

a) să desfăşoare activităţi de arbitraj în litigii civile, comerciale 
sau de altă natură; 

b) să aibă calitatea de asociat, membni în organele de conducere, 
administrare sau control la societăţi civile, societăţi comerciale, inclu- 
siv bănci sau alte instituţii de credit, societăţi de asigurare sau finan- 
ciare, companii naţionale, societăţi naţionale ori regii autonome; 

c) să desfăşoare activităţi comerciale, direct sau prin persoane 
interpuse; 

d) să aibă calitatea de membru al unui grup de interes economic. 

Art. 103. (1) Magistraţii nu se subordonează scopurilor şi 
doctrinelor politice. 


' Ultima modificare a fost adusă prin Legea nr. 207/2015 privind 
Codul de procedură fiscală (M.Of. nr. 547 din 23 iulie 2015). 

(2) Magistraţii nu pot să facă parte din partide politice ori să 
desfăşoare activităţi cu caracter politic. 

(3) Magistraţii au obligaţia ca, în exercitarea atribuţiilor, să se 
abţină de la exprimarea sau manifestarea convingerilor lor politice. 

Art. 104. Magistraţilor le este interzisă orice manifestare con- 
trară demnităţii funcţiei pe care o ocupă ori de natură să afecteze 
imparţialitatea sau prestigiul acesteia. 

Art. 105. (1) Magistraţilor le este interzis să participe la jude- 
carea unei cauze, în calitate de judecător sau procuror: 

a) dacă sunt soţi sau rude până la gradul IV inclusiv între ei; 

b) dacă ei, soţii sau rudele lor până la gradul IV inclusiv au 
vreun interes în cauză. 

(2) Dispoziţiile alin. (1) se aplică şi magistratului care participă, 
în calitate de judecător sau procuror, la judecarea unei cauze în 
căile de atac, atunci când soţul sau ruda până la gradul IV inclusiv 
a magistratului a participat, ca judecător sau procuror, la judecarea 
în fond a acelei cauze. 

(3) Dispoziţiile alin. (1) şi (2) se completează cu prevederile 
Codului de procedură civilă şi ale Codului de procedură penală 
referitoare la incompatibilităţi, abţinere şi recuzare. 

Art. 106. (1) Judecătorul care devine avocat nu poate pune con- 
cluzii la instanţa unde a funcţionat, timp de 2 ani de la încetarea 
calităţii de judecător. 

(2) Procurorul care devine avocat nu poate acorda asistenţă juri- 
dică la organele de urmărire penală din localitatea unde a func- 
ționat, timp de 2 ani de la încetarea calităţii de procuror. 

Art. 107. Magistraţii au obligaţia de a aduce de îndată la cunoş- 
tinţa preşedintelui instanţei sau, după caz, a procurorului general în 
subordinea căruia funcţionează orice ingerinţă în actul de justiţie, 
de natură politică sau economică, din partea unei persoane fizice 
sau juridice ori a unui grup de persoane. 

Art. 108. (1) încălcarea dispoziţiilor art. 101-105 şi 107 consti- 
tuie abateri disciplinare şi se sancţionează, în raport cu gravitatea 
abaterilor, cu: 

a) suspendarea din funcţie pe timp de maximum 6 luni; 

b) îndepărtarea din magistratură. 

(2) Sancţiunile disciplinare se aplică de către Consiliul Superior 
al Magistraturii, potrivit procedurii stabilite în Legea nr. 92/1992 

pentru organizarea judecătorească, republicată, cu modificările şi 
completările ulterioare!. 

(3) Judecătorul sau procurorul sancţionat cu îndepărtarea din 
magistratură nu poate ocupa nici o funcţie de specialitate juridică 
timp de 3 ani. 

Art. 109. (1) Magistraţii pot participa la elaborarea de publi- 
caţii sau studii de specialitate, a unor lucrări literare ori ştiinţifice 
sau la emisiuni audiovizuale, cu excepţia celor cu caracter politic. 

(2) Magistraţii pot fi membri ai unor comisii de examinare sau 
de elaborare a unor proiecte de acte normative, a unor documente 
interne sau internaţionale. 

Art. 110. Dispoziţiile art. 101-104, 107 şi 109 se aplică în mod 
corespunzător şi judecătorilor Curţii Constituţionale. 


CAPITOLUL VI. Dispoziţii comune 


Art. 111. (1) Persoanele care exercită demnităţile publice şi 
funcţiile publice prevăzute în prezentul titlu vor depune o declara- 
ție de interese, pe propria răspundere, cu privire la funcţiile şi acti- 
vităţile pe care le desfăşoară, cu excepţia celor legate de mandatul 
sau funcţia publică pe care o exercită. 

(2) Funcţiile şi activităţile care se includ în declaraţia de inte- 
rese sunt: 

a) calitatea de asociat sau acționar la societăți reglementate de 
Legea nr. 31/1990, republicată, cu modificările şi completările ulte- 
rioare, companii/societăţi naţionale, instituţii de credit, grupuri de 
interes economic, precum şi membru în asociaţii, fundaţii sau alte 
organizaţii neguvernamentale; 

b) funcţia de membru în organele de conducere, administrare şi 
control ale societăților reglementate de Legea nr. 31/1990, repu- 
blicată, cu modificările şi completările ulterioare, regiilor autonome, 
companiilor/societăţilor naţionale, instituţiilor de credit, grupurilor 


! Legea nr. 92/1992 privind organizarea judecătorească a fost înlocuită 
de pachetul de legi: Legea nr. 303/2004 privind statutul judecătorilor şi 
procurorilor, Legea nr. 304/2004 privind organizarea judiciară şi Legea 
nr. 317/2004 privind Consiliul Superior al Magistraturii. 

de interes economic, asociaţiilor sau fundațiilor ori al altor organi- 
zaţii neguvernamentale; 

c) calitatea de membru în cadrul asociaţiilor profesionale şi/sau 
sindicale; 

d) calitatea de membru în organele de conducere, administrare şi 
control, retribuite sau neretribuite, deţinute în cadrul partidelor poli- 
tice, funcţia deţinută şi denumirea partidului politic. 

(3) Persoanele prevăzute la alin. (1), care nu îndeplinesc alte 
funcţii sau nu desfăşoară alte activităţi decât cele legate de mandatul 
sau funcţia pe care o exercită, depun o declaraţie în acest sens. 

Art. 112-113. Abrogate. 

Art. 114. (1) Se interzice folosirea de către o persoană care exer- 
cită o demnitate publică sau o funcţie publică dintre cele prevăzute 
în prezentul titlu, în interes privat, a simbolurilor care au legătură cu 
exerciţiul demnităţii sau funcţiei sale. 

(2) Se interzice folosirea sau permisiunea de a folosi numele 
însoţit de calitatea persoanei care exercită demnităţile publice şi 
funcţiile publice prevăzute în prezentul titlu în orice formă de publi- 
citate a unui agent economic român sau străin, precum şi a vreunui 
produs comercial, naţional sau străin. 

(3) Se interzice folosirea sau permisiunea de a folosi imaginea 
publică, numele, vocea sau semnătura persoanei care exercită dem- 
nităţile publice şi funcţiile publice prevăzute în prezentul titlu pentru 
orice formă de publicitate privitoare la o activitate care aduce profit, 
cu excepţia publicităţii gratuite pentru scopuri caritabile. 

(4) Se interzice persoanelor care exercită o demnitate publică sau 
o funcţie publică dintre cele prevăzute în prezentul titlu folosirea sau 
exploatarea directă sau indirectă a informaţiilor care nu sunt publice, 
obţinute în legătură cu exercitarea atribuţiilor, în scopul obţinerii de 
avantaje pentru ei sau pentru alții. 


CAPITOLUL VII. Dispoziţii finale 


. wa’ 


Art. 115. Alte cazuri de incompatibilități şi interdicții sunt cele 
stabilite prin legi speciale. 


Legea nr. 303 din 28 iunie 2004 
privind statutul judecătorilor şi procurorilor, 
republicată! 

(Monitorul Oficial nr. 826 din 13 septembrie 2005) 
(extras) 


TITLUL I. Dispoziţii generale 
CAPITOLUL I. Noţiuni şi principii 


Art. 1. Magistratura este activitatea judiciară desfăşurată de 
judecători în scopul înfăptuirii justiţiei şi de procurori în scopul 
apărării intereselor generale ale societăţii, a ordinii de drept, pre- 
cum şi a drepturilor şi libertăţilor cetăţenilor. 

Art. 2. (1) Judecătorii numiţi de Preşedintele României sunt 
inamovibili, în condiţiile prezentei legi. 

(2) Judecătorii inamovibili pot fi mutaţi prin transfer, delegare, 
detaşare sau promovare, numai cu acordul lor, şi pot fi suspendaţi 
sau eliberaţi din funcţie în condiţiile prevăzute de prezenta lege. 

(3) Judecătorii sunt independenţi, se supun numai legii şi tre- 
buie să fie imparţiali. 

(4) Orice persoană, organizaţie, autoritate sau instituţie este 
datoare să respecte independenţa judecătorilor. 

Art. 3. (1) Procurorii numiţi de Preşedintele României se 
bucură de stabilitate şi sunt independenţi, în condiţiile legii. 

(2) Procurorii care se bucură de stabilitate pot fi mutaţi prin 
transfer, detaşare sau promovare, numai cu acordul lor. Ei pot fi 
delegaţi, suspendaţi sau eliberaţi din funcţie în condiţiile prevăzute 
de prezenta lege. 

Art. 4. (1) Judecătorii şi procurorii sunt obligaţi ca, prin 
întreaga lor activitate, să asigure supremaţia legii, să respecte drep- 
turile şi libertăţile persoanelor, precum şi egalitatea lor în faţa legii 


1 Ultimele modificări au fost aduse prin O.U.G. nr. 1/2016 pentru 
modificarea Legii nr. 134/2010 privind Codul de procedură civilă, precum 
şi a unor acte normative conexe (M.Of. nr. 85 din 4 februarie 2016). 

şi să asigure un tratament juridic nediscriminatoriu tuturor partici- 
panţilor la procedurile judiciare, indiferent de calitatea acestora, să 
respecte Codul deontologic al judecătorilor şi procurorilor şi să 
participe la formarea profesională continuă. 

(2) Judecătorii nu pot refuza să judece pe motiv că legea nu 
prevede, este neclară sau incompletă. 


CAPITOLUL II. Incompatibilităţi şi interdicții 


Art. 5. (1) Funcţiile de judecător, procuror, magistrat-asistent şi 
asistent judiciar sunt incompatibile cu orice alte funcţii publice sau 
private, cu excepţia funcţiilor didactice din învăţământul superior, 
precum şi a celor de instruire din cadrul Institutului Naţional al 
Magistraturii şi al Şcolii Naţionale de Grefieri, în condiţiile legii. 

(2) Judecătorii şi procurorii sunt obligați să se abţină de la orice 
activitate legată de actul de justiţie în cazuri care presupun existenţa 
unui conflict între interesele lor şi interesul public de înfăptuire a 
justiţiei sau de apărare a intereselor generale ale societăţii, cu 
excepţia cazurilor în care conflictul de interese a fost adus la cunoş- 
tință, în scris, colegiului de conducere al instanţei sau conducătorului 
parchetului şi s-a considerat că existenţa conflictului de interese nu 
afectează îndeplinirea imparţială a atribuţiilor de serviciu. 

(3) Judecătorii, procurorii, magistraţii-asistenţi şi personalul 
auxiliar de specialitate sunt obligaţi să dea, anual, o declaraţie pe 
propria răspundere în care să menţioneze dacă soţul, rudele sau 
afinii până la gradul al IV-lea inclusiv exercită o funcţie sau desfă- 
şoară o activitate juridică ori activităţi de investigare sau cercetare 
penală, precum şi locul de muncă al acestora. Declaraţiile se 
înregistrează şi se depun la dosarul profesional. 

Art. 6. (1) Judecătorii, procurorii, magistraţii-asistenţi, perso- 
nalul de specialitate juridică asimilat magistraţilor şi personalul 
auxiliar de specialitate sunt obligaţi să facă o declaraţie autentică, 
pe propria răspundere potrivit legii penale, privind apartenenţa sau 
neapartenenţa ca agent sau colaborator al organelor de securitate, 
ca poliţie politică. 

(2) Consiliul Naţional pentru Studierea Arhivelor Securităţii 
verifică declaraţiile prevăzute la alin. (1). Rezultatele verificărilor 
se ataşează la dosarul profesional. 

(3) Dispoziţiile Legii nr. 187/1999 privind accesul la propriul 
dosar şi deconspirarea securităţii ca poliţie politică se aplică în 
mod corespunzător. 

Art. 7. (1) Judecătorii, procurorii, magistraţii-asistenţi, perso- 
nalul de specialitate juridică asimilat acestora şi personalul auxiliar 
de specialitate al instanţelor judecătoreşti şi parchetelor nu pot fi 
lucrători operativi, inclusiv acoperiţi, informatori sau colaboratori 
ai serviciilor de informaţii. 

(2) Persoanele prevăzute la alin. (1) completează, anual, o 
declaraţie autentică, pe propria răspundere potrivit legii penale, din 
care să rezulte că nu sunt lucrători operativi, inclusiv acoperiţi, 
informatori sau colaboratori ai serviciilor de informaţii. 

(3) Consiliul Suprem de Apărare a Ţării verifică, din oficiu sau 
la sesizarea Consiliului Superior al Magistraturii ori a ministrului 
justiţiei, realitatea declaraţiilor prevăzute la alin. (2). 

(4) Încălcarea dispoziţiilor alin. (1) conduce la eliberarea din 
funcția deţinută, inclusiv cea de judecător sau procuror. 

Art. 8. (1) Judecătorilor şi procurorilor le este interzis: 

a) să desfășoare activităţi comerciale, direct sau prin persoane 
interpuse; 

b) să desfăşoare activităţi de arbitraj în litigii civile, comerciale 
sau de altă natură; 

c) să aibă calitatea de asociat sau de membru în organele de 
conducere, administrare sau control la societăţi civile, societăţi 
comerciale, inclusiv bănci sau alte instituţii de credit, societăţi de 
asigurare ori financiare, companii naţionale, societăţi naţionale sau 
regii autonome; 

d) să aibă calitatea de membru al unui grup de interes economic. 

(2) Prin derogare de la prevederile alin. (1) lit. c), judecătorii şi 
procurorii pot fi acţionari sau asociaţi ca urmare a legii privind 
privatizarea în masă. 

Art. 9. (1) Judecătorii şi procurorii nu pot să facă parte din 
partide sau formaţiuni politice şi nici să desfăşoare sau să participe 
la activităţi cu caracter politic. 

(2) Judecătorii şi procurorii sunt obligaţi ca în exercitarea atri- 
buţiilor să se abţină de la exprimarea sau manifestarea, în orice 
mod, a convingerilor lor politice. 

Art. 10. (1) Judecătorii şi procurorii nu îşi pot exprima public 
opinia cu privire la procese aflate în curs de desfăşurare sau asupra 
unor cauze cu care a fost sesizat parchetul. 

(2) Judecătorii şi procurorii nu pot să dea consultaţii scrise sau 
verbale în probleme litigioase, chiar dacă procesele respective sunt 
pe rolul altor instanţe sau parchete decât acelea în cadrul cărora îşi 
exercită funcţia şi nu pot îndeplini orice altă activitate care, potrivit 
legii, se realizează de avocat. 

(3) Judecătorilor şi procurorilor le este permis să pledeze, în 
condiţiile prevăzute de lege, numai în cauzele lor personale, ale 
ascendenţilor şi descendenților, ale soţilor, precum şi ale persoa- 
nelor puse sub tutela sau curatela lor. Chiar şi în asemenea situaţii 
însă judecătorilor şi procurorilor nu le este îngăduit .să se folo- 
sească de calitatea pe care o au pentru a influenţa soluţia instanţei 
de judecată sau a parchetului şi trebuie să evite a se crea aparența 
că ar putea influenţa în orice fel soluţia. 

Art. 11. (1) Judecătorii şi procurorii pot participa la elaborarea 
de publicaţii, pot elabora articole, studii de specialitate, lucrări 
literare ori ştiinţifice şi pot participa la emisiuni audiovizuale, cu 
excepţia celor cu caracter politic. 

(2) Judecătorii şi procurorii pot fi membri ai unor comisii de 
examinare sau de întocmire a proiectelor de acte normative, a unor 
documente interne sau internaţionale. 

(3) Judecătorii şi procurorii pot fi membri ai societăţilor ştiinţi- 
fice sau academice, precum şi ai oricăror persoane juridice de drept 
privat fără scop patrimonial. 


TITLUL II. Cariera judecătorilor şi procurorilor 


CAPITOLUL I. Admiterea în magistratură şi formarea 
profesională iniţială a judecătorilor şi procurorilor 


hecc) 
Art. 18. (1) Abaterile disciplinare ale auditorilor de justiție de 
la îndatoririle ce le revin potrivit legii sau Regulamentului Institu- 
tului Naţional al Magistraturii se sancţionează disciplinar. 

(2) Constituie abateri disciplinare: 

a) desfăşurarea de activităţi publice cu caracter politic sau mani- 
festarea convingerilor politice în exercitarea atribuţiilor ce le revin; 

b) atitudinile ireverenţioase faţă de colegi, personalul de instruire 
şi de conducere al Institutului Naţional al Magistraturii, precum şi 
faţă de persoanele cu care intră în contact în perioada efectuării 
stagiului; 

c) absenţele. nemotivate de la cursuri, dacă acestea depăşesc 8 
ore într-o lună. * 

(3) Sancţiunile disciplinare aplicabile auditorilor de justiţie sunt: 

a) avertismentul; 

b) diminuarea bursei cu până la 15% pe o perioadă de la o lună 
la 3 luni; 

c) diminuarea bursei proporţional cu numărul absenţelor nemo- 
tivate, dacă acestea depăşesc 8 ore într-o lună; 

d) exmatricularea din Institutul Naţional al Magistraturii. 

(4) Avertismentul se aplică, în scris, de directorul Institutului 
Naţional al Magistraturii şi poate fi contestat la consiliul ştiinţific 
al institutului. 

(5) Sancţiunile prevăzute la alin. (3) lit. b), c) şi d) se aplică de 
Consiliul ştiinţific al Institutului Naţional al Magistraturii. 

(6) Hotărârile consiliului ştiinţific prevăzute la alin. (5) pot fi 
atacate la instanţa de contencios administrativ şi fiscal competentă. 

(7) În cazul exmatriculării din Institutul Naţional al Magistra- 
turii, cel sancţionat este obligat să restituie indemnizaţia şi cheltu- 
ielile de şcolarizare. 

(8) Procedura de constatare a abaterilor şi de aplicare a sancţiu- 
nilor disciplinare se stabileşte prin Regulamentul Institutului Naţional 
al Magistraturii. 

(...) 

Art. 20. (1) Absolvenţii Institutului Naţional al Magistraturii 
sunt obligaţi să îndeplinească timp de 6 ani funcţia de judecător 
sau de procuror. (0 

(2) În cazul în care un absolvent al Institutului Naţional al 
Magistraturii este eliberat din funcţie înainte de expirarea perioadei 
de 6 ani, din iniţiativa sa ori din motive care îi sunt imputabile, el 
este obligat să restituie bursa de auditor de justiţie şi cheltuielile de 
şcolarizare efectuate cu formarea sa, proporţional cu timpul rămas 
până la împlinirea termenului prevăzut la alin. (1). 

CAPITOLUL II. Judecătorii stagiari şi procurorii stagiari 


Art. 34. (1) Înainte de a începe să-şi exercite funcţia, jude- 
cătorii şi procurorii depun următorul jurământ: „Jur să respect 
Constituţia şi legile ţării, să apăr drepturile şi libertăţile fundamen- 
tale ale persoanei, să-mi îndeplinesc atribuţiile cu onoare, conşti- 
ință şi fără părtinire. Aşa să-mi ajute Dumnezeu!” Referirea la 
divinitate din formula jurământului se schimbă potrivit credinței 
religioase a judecătorilor şi procurorilor şi este facultativă. 

(2) Refuzul depunerii jurământului atrage, de drept, nulitatea 
numirii în funcţie. 

(3) Jurământul se depune în şedinţă solemnă, în faţa judecători- 
lor instanţei sau, după caz, a procurorilor parchetului la care a fost 
numit judecătorul sau procurorul, după citirea actului de numire. 

(4) Depunerea jurământului se consemnează într-un proces-ver- 
bal, care se semnează de conducătorul instanţei sau, după caz, al 
parchetului şi de 2 dintre judecătorii sau procurorii prezenţi, 
precum şi de cel care a depus jurământul. 

(5) Depunerea jurământului nu este necesară în cazul transferu- 
lui sau al promovării judecătorului ori procurorului în altă funcţie. 


Ca.) 


CAPITOLUL VII. Suspendarea din funcţie şi încetarea 
funcţiei de judecător şi procuror 


Art. 62. (1) Judecătorul sau procurorul este suspendat din 
funcţie în următoarele cazuri: 

a) când a fost trimis în judecată pentru săvârşirea unei infrac- 
țiuni; 

al) când faţă de acesta s-a dispus arestarea preventivă sau 
arestul la domiciliu; | | 

b) când suferă de o boală psihică, care îl împiedică să-şi exer- 
cite funcţia în mod corespunzător; 

c) când a fost sancţionat disciplinar, în condiţiile art. 100 lit. d). 

(1!) Prin excepţie de la prevederile alin. (1) lit. a), dacă trimiterea 
în judecată a intervenit pentru o infracţiune din culpă şi se apreciază 
că aceasta nu aduce atingere prestigiului profesiei, judecătorului sau 
procurorului i se poate interzice provizoriu exercitarea anumitor 
atribuţii până la soluţionarea definitivă a cauzei. 

(2) Suspendarea din funcţie a judecătorilor şi procurorilor. şi 
interzicerea provizorie a exercitării anumitor atribuţii de către aceştia 
se dispun de către Consiliul Superior al Magistraturii. 

(3) În perioada suspendării din funcţie, judecătorului şi procuro- 
“ului nu i se plătesc drepturile salariale. Această perioadă nu consti- 
tuie vechime în magistratură. 

(4) În perioada suspendării din funcţie, judecătorului sau procu- 
rorului nu îi sunt aplicabile dispoziţiile referitoare la interdicțiile şi 
incompatibilităţile prevăzute la art. 5 şi 8. 

Art. 621. (1) Încheierea definitivă prin care s-a dispus arestarea 
preventivă ori arestul la domiciliu, rechizitoriul prin care s-a dispus 
trimiterea în judecată sau ordonanța prin care s-a dispus renunțarea 
la urmărirea penală cu privire la un judecător ori procuror se comu- 
nică în termen de 24 de ore Consiliului Superior al Magistraturii. 

(2) În termen de 3 zile de la rămânerea definitivă a hotărârii 
pronunţate într-o cauză penală faţă de un magistrat, instanţa de 
executare comunică Consiliului Superior al Magistraturii copie de 
pe dispozitivul hotărârii. 

Art. 63. (1) Consiliul Superior al Magistraturii comunică de 
îndată judecătorului sau procurorului şi conducerii instanţei ori 
parchetului unde acesta funcţionează hotărârea prin care s-a dispus 
suspendarea din funcţie. 

(2) Dacă se dispune clasarea, achitarea sau încetarea procesului 
penal faţă de judecător ori procuror, suspendarea din funcţie înce- 
tează, iar acesta este repus în situaţia anterioară, i se plătesc drep- 
turile băneşti de care a fost lipsit pe perioada suspendării din funcţie 
şi i se recunoaşte vechimea în magistratură pentru această perioadă. 

(3) Judecătorii şi procurorii pot fi menţinuţi în activitate în cazul 
în care s-a dispus renunţarea la urmărirea penală sau dacă, printr-o 
hotărâre definitivă, s-a dispus renunţarea la aplicarea pedepsei. Men- 
ţinerea în activitate se dispune de către Consiliul Superior al Magis- 
traturii, dacă se apreciază că infracţiunea săvârşită nu aduce atingere 
prestigiului profesiei. 

Art. 64. (1) În cazul prevăzut la art. 62 alin. (1) lit. b), boala 
psihică: se constată printr-o expertiză de specialitate, la sesizarea 
preşedintelui instanței sau a conducătorului parchetului ori a cole- 
giilor de conducere, iar suspendarea din funcţie se dispune pe 

perioada recomandată de comisia medicală de specialitate, numită 
în condiţiile art. 14 alin. (2) lit. e). 

(2) După expirarea perioadei prevăzute la alin. (1), Consiliul 
Superior al Magistraturii, pe baza unei noi expertize, poate hotări 
încetarea suspendării şi repunerea în funcţie a judecătorului sau 
procurorului, prelungirea acesteia sau, dacă boala este ireversibilă, 
propune eliberarea din funcţie potrivit legii. 

(3) În perioada suspendării, judecătorului sau procurorului i se 
plătesc drepturile de asigurări sociale de sănătate, potrivit legii. 

Art. 65. (1) Judecătorii şi procurorii sunt eliberaţi din funcţie în 
următoarele cazuri: 

a) demisie; 

b) pensionare, potrivit legii; 

c) transfer într-o altă funcţie, în condiţiile legii; ~ 

d) incapacitate profesională; 

€) ca sancţiune disciplinară; 

f) condamnarea şi amânarea aplicării pedepsei dispuse printr-o 
hotărâre definitivă; 

f!) renunţarea la urmărirea penală şi renunţarea la aplicarea 
pedepsei dispuse printr-o hotărâre definitivă, dacă s-a apreciat că 
nu se impune menţinerea în funcţie; 

g) încălcarea dispoziţiilor art. 7; 

h) nepromovarea examenului prevăzut la art. 33 alin. (14); 

i) neîndeplinirea condiţiilor prevăzute la art. 14 alin. (2) lit. a), 
c) şi e). 

(11) Prin excepţie de la prevederile alin. (1) lit. f), judecătorii şi 
procurorii pot fi menţinuţi în activitate în cazul în care condamnarea 
sau amânarea aplicării pedepsei a fost pronunţată pentru infracţiunea 
prevăzută de art. 196 alin. (2)-(4) din Codul penal. Menţinerea în 
activitate se dispune de către Consiliul Superior al Magistraturii, 
dacă se apreciază că infracţiunea săvârşită nu aduce atingere presti- 
giului profesiei. 

(2) Eliberarea din funcţie a judecătorilor şi procurorilor se dis- 
pune prin decret al Preşedintelui României, la propunerea Consi- 
liului Superior al Magistraturii. 

(3) Trecerea în rezervă sau în retragere a judecătorilor şi procu- 
rorilor militari se face în condiţiile legii, după eliberarea din funcţie 
de către Preşedintele României. În caz de pensionare sau de transfer, 

eliberarea din funcţie se face după trecerea în rezervă sau, după caz, 
în retragere. 

(4) Eliberarea din funcţie a judecătorilor stagiari şi a procurorilor 
stagiari se face de Consiliul Superior al Magistraturii. 

(5) În cazul în care judecătorul sau procurorul cere eliberarea din 
funcţie prin demisie, Consiliul Superior al Magistraturii poate stabili 
un termen de cel mult 30 de zile de la care demisia să devină 
efectivă, dacă prezenţa judecătorului sau procurorului este necesară. 

(6) Judecătorul sau procurorul eliberat din funcţie din motive 
neimputabile îşi păstrează gradul profesional dobândit în ierarhia 
instanţelor sau a parchetelor. 

Art. 651. (1) Abrogar. 

(2) În cazul în care, împotriva hotărârii de eliberare din funcţie 
a judecătorului sau procurorului se exercită calea de atac a 
recursului, acesta va fi suspendat din funcţie până la soluţionarea 
irevocabilă a cauzei de către instanța competentă. 

(3) Dispoziţiile art. 63 alin. (2) şi ale art. 64 alin. (3) se aplică în 
mod corespunzător. 


(a) 


TITLUL III. Drepturile şi îndatoririle judecătorilor şi 
procurorilor 


Art. 832. (1) Nu beneficiază de pensia de serviciu prevăzută la 
art. 82 şi 83! şi de indemnizaţia-prevăzută la art. 81 judecătorii, pro- 
curorii, magistraţii-asistenţi şi personalul de specialitate juridică 
asimilat judecătorilor şi procurorilor care, chiar ulterior eliberării din 
funcţie, au fost condamnaţi definitiv ori s-a dispus amânarea apli- 
cării pedepsei pentru o infracţiune de corupție, o infracţiune asimi- 
lată infracţiunilor de corupţie sau o infracţiune în legătură cu acestea, 
săvârşite înainte de eliberarea din funcţie. Aceste persoane benefi- 
ciază de pensie în sistemul public, în condiţiile legii. 

(2) Punerea în mişcare a acţiunii penale pentru una dintre infrac- 
iunile prevăzute la alin. (1) atrage, de drept, suspendarea soluţio- 
nării cererii de acordare a pensiei de serviciu sau, după caz, suspen- 
darea plăţii pensiei de serviciu, dacă aceasta a fost acordată până la 
soluţionarea definitivă a cauzei. In această perioadă, persoana faţă de 

care s-a pus în mişcare acţiunea penală beneficiază, în condiţiile 
legii, de pensie din sistemul public. 

(3) Dacă se dispune clasarea, renunţarea la urmărirea penală, 
achitarea, încetarea procesului penal sau renunțarea la aplicarea 
pedepsei faţă de judecător, procuror, magistrat-asistent sau perso- 
nalul de specialitate juridică asimilat judecătorilor şi procurorilor, 
acesta este repus în situaţia anterioară şi i se plăteşte pensia de 
serviciu de care a fost lipsit ca urmare a punerii în mişcare a acţiunii 
penale sau, după caz, diferenţa dintre aceasta şi pensia din sistemul 
public încasată după punerea în mişcare a acţiunii penale. 

(4) Hotărârea de condamnare sau prin care s-a dispus amânarea 
aplicării pedepsei, rămasă definitivă, se comunică de către instanţa 
de executare Consiliului Superior al Magistraturii. Consiliul Supe- 
rior al Magistraturii va informa Casa Naţională de Pensii Publice cu 
privire la apariţia uneia dintre situaţiile prevăzute de prezentul articol 
care are ca efect acordarea, suspendarea, încetarea sau reluarea plăţii 
pensiei de serviciu ori, după caz, suspendarea sau reluarea procedurii 
de soluţionare a cererii de acordare a pensiei de serviciu. Informarea 
Consiliului Superior al Magistraturii cuprinde elementele necesare 
pentru aplicarea măsurii respective de către casele teritoriale de 
pensii, inclusiv datele de identificare a persoanei, temeiul de drept al 
măsurii, precum şi data de la care se aplică. 

kra 

Art. 90. (1) Judecătorii şi procurorii sunt datori să se abțină de 
la orice acte sau fapte de natură să compromită demnitatea lor în 
profesie şi în societate. 

(2) Relaţiile judecătorilor şi procurorilor la locul de muncă şi în 
societate se bazează pe respect şi bună-credinţă. 

Art. 91. (1) Judecătorii şi procurorii sunt obligaţi să rezolve 
lucrările în termenele stabilite şi să soluţioneze cauzele în termen 
rezonabil, în funcţie de complexitatea acestora, şi să respecte 
secretul profesional. 

(2) Judecătorul este obligat să păstreze secretul deliberărilor şi 
al voturilor la care a participat, inclusiv după încetarea exercitării 
funcţiei. 

Art. 92. (1) Judecătorii şi procurorii sunt obligaţi să aibă, în 
timpul şedinţelor de judecată, ţinuta vestimentară corespunzătoare 
instanţei la care funcţionează. 

(2) Ţinuta vestimentară se stabileşte prin hotărâre a Guvernului, 
cu avizul Consiliului Superior al Magistraturii, şi se asigură în mod 
gratuit. | 

Art. 93. Judecătorii şi procurorii sunt obligaţi să prezinte, în 
condiţiile şi la termenele prevăzute de lege, declaraţia de avere Şi 
declaraţia de interese. 


TITLUL IV. Răspunderea judecătorilor şi procurorilor 
CAPITOLUL I. Dispoziţii generale 


Art. 94. Judecătorii şi procurorii răspund civil, disciplinar şi 
penal, în condiţiile legii. 

Art. 95. (1) Judecătorii, procurorii şi magistraţii-asistenţi pot fi 
percheziţionaţi, reţinuţi, arestaţi la domiciliu sau arestaţi preventiv 
numai cu încuviințarea secțiilor Consiliului Superior al Magistraturii. 

(2) În caz de infracţiune flagrantă, judecătorii, procurorii şi 
magistraţii-asistenţi pot fi reţinuţi şi supuşi percheziţiei potrivit legii, 
Consiliul Superior al Magistraturii fiind informat de îndată de 
organul care a dispus reținerea sau percheziţia. 

Art. 96. (1) Statul răspunde patrimonial pentru prejudiciile 
cauzate prin erorile judiciare. 

(2) Răspunderea statului este stabilită în condiţiile legii şi nu 
înlătură răspunderea judecătorilor şi procurorilor care şi-au exercitat 
funcţia cu rea-credinţă sau gravă neglijenţă. 

(3) Cazurile în care persoana vătămată are dreptul la repararea 
prejudiciilor cauzate prin erori judiciare săvârşite în procese penale 
sunt stabilite de Codul de procedură penală. 

(4) Dreptul persoanei vătămate la repararea prejudiciilor mate- 
riale cauzate prin erorile judiciare săvârşite în alte procese decât cele 
penale nu se va putea exercita decât în cazul în care s-a stabilit, în 
prealabil, printr-o hotărâre definitivă, răspunderea penală sau disci- 
plinară, după caz, a judecătorului sau procurorului pentru o faptă 
săvârşită în cursul judecății procesului şi dacă această faptă este de 
natură să determine o eroare judiciară. 

(5) Nu este îndreptăţită la repararea pagubei persoana care, în 
cursul procesului, a contribuit în orice mod la săvârşirea erorii 
judiciare de către judecător sau procuror. 

(6) Pentru repararea prejudiciului, persoana vătămată se poate 
îndrepta cu acţiune numai împotriva statului, reprezentat prin Minis- 
terul Finanţelor Publice. 

(7) După ce prejudiciul a fost acoperit de stat în temeiul hotărârii 
irevocabile date cu respectarea prevederilor alin. (6), statul se poate 
îndrepta cu o acţiune în despăgubiri împotriva judecătorului sau 
procurorului care, cu rea-credinţă sau gravă neglijență, a săvârşit 
eroarea judiciară cauzatoare de prejudicii. 

(8) Termenul de prescripţie a dreptului la acţiune în toate cazurile 
prevăzute de prezentul articol este de un an. 

Art. 97. (1) Orice persoană poate sesiza Consiliul Superior al 
Magistraturii, direct sau prin conducătorii instanţelor ori ai parchete- 
lor, în legătură cu activitatea sau conduita necorespunzătoare a jude- 
cătorilor sau procurorilor, încălcarea obligaţiilor profesionale în 
raporturile cu justiţiabilii ori săvârşirea de către aceștia a unor abateri 
disciplinare. 

(2) Exercitarea dreptului prevăzut la alin. (1) nu poate pune în 
discuţie soluţiile pronunţate prin hotărârile judecătoreşti, care sunt 
supuse căilor legale de atac. 


CAPITOLUL II. Răspunderea disciplinară a judecătorilor 
şi procurorilor 


Art. 98. (1) Judecătorii şi procurorii răspund disciplinar pentru 
abaterile de la îndatoririle de serviciu, precum şi pentru faptele care 
afectează prestigiul justiţiei. 

(2) Răspunderea disciplinară a judecătorilor şi procurorilor 
militari poate fi angajată numai potrivit dispoziţiilor prezentei legi. 

Art. 99. Constituie abateri disciplinare: 

a) manifestările care aduc atingere onoarei sau probităţii profe- 
sionale ori prestigiului justiţiei, săvârşite în exercitarea sau în afara 
exercitării atribuţiilor de serviciu; 

b) încălcarea prevederilor legale referitoare la incompatibilităţi şi 
interdicții privind judecătorii şi procurorii; 

c) atitudinile nedemne în timpul exercitării atribuţiilor de serviciu 
faţă de colegi, celălalt personal al instanţei sau al parchetului în care 
funcţionează, inspectori judiciari, avocaţi, experţi, martori, justiția- 
bili ori reprezentanţii altor instituţii; 

d) desfăşurarea de activități publice cu caracter politic sau mani- 
festarea convingerilor politice în exercitarea atribuțiilor de serviciu; 

e) refuzul nejustificat de a primi la dosar cererile, concluziile, 
memoriile sau actele depuse de părțile din proces; 

f) refuzul nejustificat de a îndeplini o îndatorire de serviciu; 

g) nerespectarea de către procuror a dispozițiilor procurorului 
ierarhic superior, date în scris şi în conformitate cu legea; 

h) nerespectarea în mod repetat şi din motive imputabile a dis- 
poziţiilor legale privitoare la soluţionarea cu celeritate a cauzelor ori 
întârzierea repetată în efectuarea lucrărilor, din motive imputabile; 

i) nerespectarea îndatoririi de a se abţine atunci când judecătorul 
sau procurorul ştie că există una din cauzele prevăzute de lege pen- 
tru abţinerea sa, precum și formularea de cereri repetate şi nejusti- 
ficate de abţinere în aceeaşi cauză, care are ca efect tergiversarea 
judecății; 

j) nerespectarea secretului deliberării sau a confidenţialităţii 
lucrărilor care au acest caracter, precum şi a altor informaţii de 
aceeaşi natură de care a luat cunoştinţă în exercitarea funcţiei, cu 
excepţia celor de interes public, în condiţiile legii; 

k) absenţe nemotivate de la serviciu, în mod repetat sau care 
afectează în mod direct activitatea instanţei ori a parchetului; 

1) imixtiunea în activitatea altui judecător sau procuror, 

m) nerespectarea în mod nejustificat a dispoziţiilor ori deciziilor 
cu caracter administrativ dispuse în conformitate cu legea de condu- 
cătorul instanţei sau al parchetului ori a altor obligaţii cu caracter 
administrativ prevăzute de lege sau regulamente; 

n) folosirea funcţiei deţinute pentru a obţine un tratament favo- 
rabil din partea autorităţilor sau intervenţiile pentru soluţionarea 
unor cereri, pretinderea ori acceptarea rezolvării intereselor perso- 
nale sau ale membrilor familiei ori ale altor persoane, altfel decât în 
limita cadrului legal reglementat pentru toţi cetăţenii; 

0) nerespectarea în mod grav sau repetat a dispoziţiilor privind 
distribuirea aleatorie a cauzelor; 

p) obstrucționarea activităţii de inspecţie a inspectorilor judiciari, 
prin orice mijloace; 

q) participarea directă sau prin persoane interpuse la jocurile de 
tip piramidal, jocuri de noroc sau sisteme de investiţii pentru care nu 
este asigurată transparenţa fondurilor; 

r) lipsa totală a motivării hotărârilor judecătoreşti sau a actelor 
judiciare ale procurorului, în condiţiile legii; 

s) utilizarea unor expresii inadecvate în cuprinsul hotărârilor 
judecătoreşti sau al actelor judiciare ale procurorului ori motivarea 
în mod vădit contrară raţionamentului juridic, de natură să afecteze 
prestigiul justiţiei sau demnitatea funcţiei de magistrat; 

Ş) nerespectarea deciziilor Curţii Constituţionale ori a deciziilor 
pronunţate de Înalta Curte de Casaţie şi Justiţie în soluţionarea 
recursurilor în interesul legii; 

t) exercitarea funcţiei cu rea-credință sau gravă neglijenţă. 

Art. 99!. (1) Există rea-credinţă atunci când judecătorul sau pro- 
curorul încalcă cu ştiinţă normele de drept material ori procesual, 
urmărind sau acceptând vătămarea unei persoane. 

(2) Există gravă neglijenţă atunci când judecătorul sau procurorul 
nesocoteşte din culpă, în mod grav, neîndoielnic şi nescuzabil, 
normele de drept material ori procesual. 

Art. 100. Sancţiunile disciplinare care se pot aplica judecătorilor 
şi procurorilor, proporțional cu gravitatea abaterilor, sunt: 

a) avertismentul; 

b) diminuarea indemnizaţiei de încadrare lunare brute cu până la 
20% pe o perioadă de până la 6 luni; 

c) mutarea disciplinară pentru o perioadă de până la un an la o 
altă instanţă sau la un alt parchet, situate în circumscripţia altei curţi 
de apel ori în circumscripţia altui parchet de pe lângă o curte de apel; 

d) suspendarea din funcţie pe o perioadă de până la 6 luni; 

e) excluderea din magistratură. 

Art. 101. Sancţiunile disciplinare prevăzute la art. 100 se aplică 
de secţiile Consiliului Superior al Magistraturii, în condiţiile legii 
sale organice. 

Art. 291. Sesizările făcute de persoane cu funcţii de condu- 
cere şi de alte persoane 

(1) Orice persoană cu funcţie de conducere în cadrul unei autori- 
tăţi a administraţiei publice sau în cadrul altor autorităţi publice, 
instituţii publice ori al altor persoane juridice de drept public, 
precum şi orice persoană cu atribuţii de control, care, în exercitarea 
atribuţiilor lor, au luat cunoştinţă de săvârşirea unei infracţiuni 
pentru care acţiunea penală se pune în mişcare din oficiu, sunt obli- 
gate să sesizeze de îndată organul de urmărire penală și să ia măsuri 
pentru ca urmele infracţiunii, corpurile delicte şi orice alte mijloace 
de probă să nu dispară. 

(2) Orice persoană care exercită un serviciu de interes public 
pentru care a fost învestită de autorităţile publice sau care este 
supusă controlului ori supravegherii acestora cu privire la îndepli- 
nirea respectivului serviciu de interes public, care în exercitarea 
atribuţiilor sale a luat cunoştinţă de săvârşirea unei infracţiuni pentru 
care acţiunea penală se pune în mişcare din oficiu, este obligată să 
sesizeze de îndată organul de urmărire penală. 


! Noul Cod de procedură penală a fost adoptat prin Legea nr. 135/2010 
(M.Of. nr. 486 din 15 iulie 2010) şi a fost modificat ultima dată prin 
. Legea nr. 49/2018. Codul a intrat în vigoare la data de 1 februarie 2014. 

(extras) 


Art. 267. Omisiunea sesizării 

(1) Funcţionarul public? care, luând cunoștință de săvârşirea unei 
fapte prevăzute de legea penală în legătură cu serviciul în cadrul 
căruia îşi îndeplineşte sarcinile, omite sesizarea de îndată a organelor 
de urmărire penală se pedepseşte cu închisoare de la 3 luni la 3 ani 
sau cu amendă. 

(2) Când fapta este săvârşită din culpă, pedeapsa este închisoarea 
de la 3 luni la un an sau amenda. | 

4.) 

Art. 272. Influenţarea declaraţiilor 

(1) Încercarea de a determina sau determinarea unei persoane, 
indiferent de calitatea acesteia, prin corupere, prin constrângere ori 
prin altă faptă cu efect vădit intimidant, săvârşită asupra sa ori 
asupra unui membru de familie al acesteia, să nu sesizeze organele 
de urmărire penală, să nu dea declaraţii, să îşi retragă declaraţiile, să 
„dea declaraţii mincinoase ori să nu prezinte probe, într-o cauză 
penală, civilă sau în orice altă procedură judiciară, se pedepsește cu 
închisoarea de la unu la 5 ani. Dacă actul de intimidare sau corupere 
constituie prin el însuşi o infracţiune, se aplică regulile privind con- 
cursul de infracţiuni. 

(2) Nu constituie infracţiune înţelegerea patrimonială dintre 
infractor şi persoana vătămată, intervenită în cazul infracţiunilor 
pentru care acţiunea penală se pune în mişcare la plângere preala- 
bilă sau pentru care intervine împăcarea. 


(d 


! Noul Cod penal a fost adoptat prin Legea nr. 286/2009 (M.Of. 
nr. 510 din 24 iulie 2009) și a fost modificat ultima oară prin Legea 
nr. 49/2018. Codul a intrat în vigoare la data de | februarie 2014. 

2 În înţelesul Codului penal, judecătorul şi procurorul se încadrează în 
sintagma „funcţionar public” [a se vedea art. 175 alin. (1) lit. a)-c) 
C.pen.]. 

Art. 277. Compromiterea intereselor justiţiei 

(1) Divulgarea, fără drept, de informaţii confidenţiale privind 
data, timpul, locul, modul sau mijloacele prin care urmează să se 
administreze o probă, de către un magistrat sau un alt funcţionar 
public care a luat cunoştinţă de acestea în virtutea funcţiei, dacă 
prin aceasta poate fi îngreunată sau împiedicată urmărirea penală, 
se pedepseşte cu închisoare de la 3 luni la 2 ani sau cu amendă. 

(2) Dezvăluirea, fără drept, de mijloace de probă sau de înscri- 
suri oficiale dintr-o cauză penală, înainte de a se dispune o soluţie 
de netrimitere în judecată ori de soluţionare definitivă a cauzei, de 
` către un funcţionar public care a luat cunoştinţă de acestea în vir- 
tutea funcţiei, se pedepseşte cu închisoare de la o lună la un an sau 
cu amendă. 

(3) Dezvăluirea, fără drept, de informaţii dintr-o cauză penală, 
de către un martor, expert sau interpret, atunci când această inter- 
dicţie este impusă de legea de procedură penală, se pedepseşte cu 
închisoare de la o lună la un an sau cu amendă. 

(4) Nu constituie infracţiune fapta prin care sunt divulgate ori 
dezvăluite acte sau activități vădit ilegale comise de autorităţi 
într-o cauză penală. 

(...) 

Art. 279. Ultrajul judiciar 

(1) Amenințarea, lovirea sau alte violenţe, vătămarea corporală, 
lovirile sau vătămările cauzatoare de moarte ori omorul, săvârşite 
împotriva unui judecător sau procuror aflat în exercitarea atribuţiilor 
de serviciu, se sancţionează cu pedeapsa prevăzută de lege pentru 
acea infracţiune, ale cărei limite speciale se majorează cu jumătate. 

(2) Săvârşirea unei infracţiuni împotriva unui judecător sau 
procuror ori împotriva bunurilor acestuia, în scop de intimidare sau 
de răzbunare, în legătură cu exercitarea atribuţiilor de serviciu, se 
sancţionează cu pedeapsa prevăzută de lege pentru acea infracţiune, 
ale cărei limite speciale se majorează cu jumătate. 

(3) Cu aceeaşi pedeapsă se sancţionează faptele comise în condi- 
tiile alin. (2), dacă privesc un membru de familie al judecătorului sau 
al procurorului. 

(4) Dispoziţiile alin. (1)-(3) se aplică în mod corespunzător şi 
faptelor comise împotriva unui avocat în legătură cu exercitarea 
profesiei. 

Art. 280. Cercetarea abuzivă 

(1) Întrebuinţarea de promisiuni, ameninţări sau violenţe împo- 
triva unei persoane urmărite sau judecate într-o cauză penală, de 
către un organ de cercetare penală, un procuror sau un judecător, 
pentru a o determina să dea ori să nu dea declaraţii, să dea declaraţii 
mincinoase ori să îşi retragă declaraţiile, se pedepseşte cu închisoa- 
rea de la 2 la 7 ani şi interzicerea exercitării dreptului de a ocupa o 
funcţie publică. 

(2) Cu aceeaşi pedeapsă se sancţionează producerea, falsificarea 
ori ticluirea de probe nereale de către un organ de cercetare penală, 
un procuror sau un judecător. 

Art. 281. Supunerea la rele tratamente 

(1) Supunerea unei persoane la executarea unei pedepse, măsuri 
de siguranță sau educative în alt mod decât cel prevăzut de dispo- 
ziţiile legale se pedepsește cu închisoarea de la 6 luni la 3 ani şi 
interzicerea exercitării dreptului de a ocupa o funcţie publică. 

(2) Supunerea la tratamente degradante ori inumane a unei per- 
soane aflate în stare de reţinere, deţinere ori în executarea unei 
măsuri de siguranţă sau educative, privative de libertate, se pedep- 
seşte cu închisoarea de la unu la 5 ani şi interzicerea exercitării 
dreptului de a ocupa o funcţie publică. 

Art. 282. Tortura 

(1) Fapta funcţionarului public care îndeplineşte o funcţie ce 
implică exerciţiul autorităţii de stat sau a altei persoane care acţio- 
nează la instigarea sau cu consimțământul expres ori tacit al acestuia 
de a provoca unei persoane puternice suferinţe fizice ori psihice: 

a) în scopul obţinerii de la această persoană sau de la o terță 
persoană informaţii sau declaraţii; 

b) în scopul pedepsirii ei pentru un act pe care aceasta sau o terță 
persoană l-a comis ori este bănuită că l-a comis; 

c) în scopul de a o intimida sau de a face presiuni asupra ei ori de 
a intimida sau a face presiuni asupra unei terțe persoane; 

d) pe un motiv bazat pe orice formă de discriminare, 

se pedepseşte cu închisoarea de la 2 la 7 ani şi interzicerea 
exercitării unor drepturi. 

(2) Dacă fapta prevăzută în alin. (1) a avut ca urmare o vătămare 
corporală, pedeapsa este închisoarea de la 3 la 10 ani şi interzicerea 
exercitării unor drepturi. 

(3) Tortura ce a avut ca urmare moartea victimei se pedepseşte 
cu închisoarea de la 15 la 25 de ani şi interzicerea exercitării unor 
drepturi. 

(4) Tentativa la infracţiunea prevăzută în alin. (1) se pedepseşte. 

(5) Nicio împrejurare excepţională, oricare ar fi ea, fie că este 
vorba de stare de război sau de ameninţări cu războiul, de instabili- 
tate politică internă sau de orice altă stare de excepţie, nu poate fi 
invocată pentru a justifica tortura. De asemenea, nu poate fi invocat 
ordinul superiorului ori al unei autorităţi publice. 

(6) Nu constituie tortură durerea sau suferinţele ce rezultă 
exclusiv din sancţiuni legale şi care sunt inerente acestor sancţiuni 
sau sunt ocazionate de ele. 

Art. 283. Represiunea nedreaptă 

(1) Fapta de a pune în mişcare acţiunea penală, de a lua o 
măsură preventivă neprivativă de libertate ori de a trimite în jude- 
cată o persoană, ştiind că este nevinovată, se pedepseşte cu închi- 
soarea de la 3 luni la 3 ani şi interzicerea exercitării dreptului de a 
ocupa o funcţie publică. 

(2) Reţinerea sau arestarea ori condamnarea unei persoane, 
ştiind că este nevinovată, se pedepseşte cu închisoarea de la 3 la 10 
ani şi interzicerea exercitării dreptului de a ocupa o funcţie publică. 

6.7) 

Art. 289. Luarea de mită 

(1) Fapta funcţionarului public care, direct ori indirect, pentru 
sine sau pentru altul, pretinde ori primeşte bani sau alte foloase 
care nu i se cuvin ori acceptă promisiunea unor astfel de foloase, în 
legătură cu îndeplinirea, neîndeplinirea, urgentarea ori întârzierea 
îndeplinirii unui act ce intră în îndatoririle sale de serviciu sau în 
legătură cu îndeplinirea unui act contrar acestor îndatoriri, se 
pedepseşte cu închisoare de la 3 la 10 ani şi interzicerea exercitării 
dreptului de a ocupa o funcţie publică ori de a exercita profesia sau 
activitatea în executarea căreia a săvârşit fapta. 

(2) Fapta prevăzută în alin. (1), săvârşită de una dintre persoa- 
nele prevăzute în art. 175 alin. (2), constituie infracțiune numai 
când este comisă în legătură cu neîndeplinirea, întârzierea îndepli- 
nirii unui act privitor la îndatoririle sale legale sau în legătură cu 
efectuarea unui act contrar acestor îndatoriri. 

(3) Banii, valorile sau orice alte bunuri primite sunt supuse con- 
fiscării!, iar când acestea nu se mai găsesc, se dispune confiscarea 
prin echivalent. 

(...) 

Art. 291. Traficul de influenţă 

(1) Pretinderea, primirea ori acceptarea promisiunii de bani sau 
alte foloase, direct sau indirect, pentru sine sau pentru altul, săvâr- 
şită de către o persoană care are influenţă sau lasă să se creadă că 
are influenţă asupra unui funcţionar public şi care promite că îl va 
determina pe acesta să îndeplinească, să nu îndeplinească, să 
urgenteze ori să întârzie îndeplinirea unui act ce intră în îndatoririle 
sale de serviciu sau să îndeplinească un act contrar acestor înda- 
toriri, se pedepseşte cu închisoarea de la 2 la 7 ani. 

(2) Banii, valorile sau orice alte bunuri primite sunt supuse con- 
fiscării?, iar când acestea nu se mai găsesc, se dispune confiscarea 
prin echivalent. 

Ga 

Art. 292. Cumpărarea de influență 

(1) Promisiunea, oferirea sau darea de bani ori alte foloase, 
pentru sine sau pentru altul, direct ori indirect, unei persoane care 
are influență sau lasă să se creadă că are influență asupra unui 
funcționar public, pentru a-l determina pe acesta să îndeplinească, 
să nu îndeplinească, să urgenteze ori să întârzie îndeplinirea unui 
act ce intră în îndatoririle sale de serviciu sau să îndeplinească un 
act contrar acestor îndatoriri, se pedepseşte cu închisoare de la 2 la 
7 ani şi interzicerea exercitării unor drepturi. 

(2) Făptuitorul nu se pedepseşte dacă denunţă fapta mai înainte ca 
organul de urmărire penală să fi fost sesizat cu privire la aceasta. 


' Trimiterea la confiscare ca măsură de siguranţă se va considera făcută 
şi la confiscarea extinsă (a se vedea art. IV şi V din Legea nr. 63/2012). 
2 Ibidem. 

(3) Banii, valorile sau orice alte bunuri se restituie persoanei 
care le-a dat, dacă au fost date după denunţul prevăzut în alin. (2). 

(4) Banii, valorile sau orice alte bunuri date sau oferite sunt 
supuse confiscării!, iar dacă acestea nu se mai găsesc, se dispune 
confiscarea prin,echivalent. 

Art. 295. Delapidarea? 

(1) Însuşirea, folosirea sau traficarea de către un funcţionar 
public, în interesul său ori pentru altul, de bani, valori sau alte 
bunuri pe care le gestionează sau le administrează se pedepseşte cu 
închisoarea de la 2 la 7 ani şi interzicerea exercitării dreptului de a 
ocupa o funcţie publică. 

(2) Tentativa se pedepseşte. 

Art. 296. Purtarea abuzivă 

(1) Întrebuinţarea de expresii jignitoare faţă de o persoană de 
către cel aflat în exercitarea atribuţiilor de serviciu se pedepseşte 
cu închisoare de la o lună la 6 luni sau cu amendă. 

(2) Amenințarea ori lovirea sau alte violenţe săvârşite în condi- 
tiile alin. (1) se sancţionează cu pedeapsa prevăzută de lege pentru 
acea infracţiune, ale cărei limite speciale se majorează cu o treime. 

Art. 297. Abuzul în serviciu” 

(1) Fapta funcţionarului public care, în exercitarea atribuţiilor 
de serviciu, nu îndeplineşte un act sau îl îndeplineşte în mod defec- 
tuos şi prin aceasta cauzează o pagubă ori o vătămare a drepturilor 
sau intereselor legitime ale unei persoane fizice sau ale unei per- 
soane juridice se pedepseşte cu închisoarea de la 2 la 7 ani şi inter- 
zicerea exercitării dreptului de a ocupa o funcţie publică. 

(2) Cu aceeaşi pedeapsă se sancţionează şi fapta funcţionarului 
public care, în exercitarea atribuţiilor de serviciu, îngrădeşte exer- 
citarea unui drept al unei persoane ori creează pentru aceasta o 
situaţie de inferioritate pe temei de rasă, naţionalitate, origine 
etnică, limbă, religie, sex, orientare sexuală, apartenenţă politică, 


! Ibidem. 

2 A se vedea I.C.C.J., Completul pentru dezlegarea unor chestiuni de 
drept în materie penală, Decizia nr. | din 19 ianuarie 2015 (www.scj.ro). 

3 A se vedea CCR, Decizia nr. 405/2016, cu privire la interpretarea 
sintagmei „îndeplinire în mod defectuos ”. 

avere, vârstă, dizabilitate, boală cronică necontagioasă sau infecție 
HIV/SIDA. 

Art. 298. Neglijenţa în serviciu 

Încălcarea din culpă de către un funcţionar public a unei îndato- 
riri de serviciu, prin neîndeplinirea acesteia sau prin îndeplinirea ei 
defectuoasă, dacă prin aceasta se cauzează o pagubă ori o vătămare 
a drepturilor sau intereselor legitime ale unei persoane fizice sau 
ale unei persoane juridice, se pedepseşte cu închisoare de la 3 luni 
la 3 ani sau cu amendă. 

Art. 299. Folosirea abuzivă a funcţiei în scop sexual 

(1) Fapta funcţionarului public care, în scopul de a îndeplini, a nu 
îndeplini, a urgenta ori a întârzia îndeplinirea unui act. privitor la 
îndatoririle sale de serviciu sau în scopul de a face un act contrar 
acestor îndatoriri, pretinde ori obţine favoruri de natură sexuală de la 
o persoană interesată direct sau indirect de efectele acelui act de ser- 
viciu se pedepseşte cu închisoarea de la 6 luni la 3 ani şi interzicerea 
exercitării dreptului de a ocupa o funcţie publică sau de a exercita 
posesia ori activitatea în executarea căreia a săvârşit fapta. 

(2) Pretinderea sau obţinerea de favoruri de natură sexuală de 
către un funcţionar public care se prevalează sau profită de o situaţie 
de autoritate ori de superioritate asupra victimei, ce decurge din 
funcţia deţinută, se pedepseşte cu închisoare de la 3 luni la 2 ani sau 
cu amendă şi interzicerea exercitării dreptului de a ocupa o funcţie 
publică sau de a exercita profesia sau activitatea în executarea căreia 
a săvârşit fapta. 

Art. 300. Uzurparea funcţiei 

Fapta funcţionarului public care, în timpul serviciului, îndepli- 
neşte un act ce nu intră în atribuţiile sale, dacă prin aceasta s-a pro- 
dus una dintre urmările prevăzute în art. 297, se pedepseşte cu 
închisoare de la unu la 5 ani sau cu amendă. 

Art. 301. Conflictul de interese! 

(1) Fapta funcţionarului public care, în exercitarea atribuţiilor 
de serviciu, a îndeplinit un act ori a participat la luarea unei decizii 
prin care s-a obţinut, direct sau indirect, un folos patrimonial, 


| A se vedea CCR, Decizia nr. 603/2015, cu privire la neconstituționa- 
litatea sintagmei „raporturi comerciale”. 

pentru sine, pentru soţul său, pentru o rudă ori pentru un afin până 
la gradul II inclusiv sau pentru o altă persoană cu care s-a aflat în 
raporturi comerciale ori de muncă în ultimii 5 ani sau din partea 
căreia a beneficiat ori beneficiază de foloase de orice natură, se 
pedepseşte cu închisoarea de la unu la 5 ani şi interzicerea exer- 
citării dreptului de a ocupa o funcţie publică. 

(2) Dispoziţiile alin. (1) nu se aplică în cazul emiterii, aprobării 
sau adoptării actelor normative. 

Art. 302. Violarea secretului corespondenţei! 

(1) Deschiderea, sustragerea, distrugerea sau reținerea, fără 
drept, a unei corespondențe adresate altuia, precum şi divulgarea 
fără drept a conţinutului unei asemenea corespondențe, chiar atunci 
'când aceasta a fost trimisă deschisă ori a fost deschisă din greșeală, 
se pedepsesc cu închisoare de la 3 luni la un an sau cu amendă. 

(2) Interceptarea, fără drept, a unei convorbiri sau a unei comu- 
nicări efectuate prin telefon sau prin orice mijloc electronic de 
comunicaţii se pedepseşte cu închisoare de la 6 luni la 3 ani sau cu 
amendă. 

(3) Dacă faptele prevăzute în alin. (1) şi alin. (2) au fost săvâr- 
şite de un funcţionar public care are obligaţia legală de a respecta 
secretul profesional şi confidenţialitatea informaţiilor la care are 
acces, pedeapsa este închisoarea de la unu la 5 ani şi interzicerea 
unor drepturi. 

(4) Divulgarea, difuzarea, prezentarea sau transmiterea, către O 
altă persoană sau către public, fără drept, a conţinutului unei con- 
vorbiri sau comunicări interceptate, chiar în cazul în care făptuito- 
rul a luat cunoştinţă de aceasta din greşeală sau din întâmplare, se 
pedepseşte cu închisoare de la 3 luni la 2 ani sau cu amendă. 

(5) Nu constituie infracţiune fapta săvârşită: 

a) dacă făptuitorul surprinde săvârşirea unei infracţiuni sau con- 
tribuie la dovedirea săvârşirii unei infracţiuni; 

b) dacă surprinde fapte de interes public, care au semnificaţie 
pentru viața comunităţii şi a căror divulgare prezintă avantaje 
publice mai mari decât prejudiciul produs persoanei vătămate. 


! Dispoziţiile art. 302 se aplică indiferent dacă faptele au fost săvârşite 
în cadrul unor relaţii de serviciu sau în afara acestora (a se vedea art. 244 
din Legea nr. 187/2012). 

(6) Deţinerea sau confecţionarea, fără drept, de mijloace speci- 
fice de interceptare ori de înregistrare a comunicaţiilor se pedep- 
seşte cu închisoare de la 3 luni la 2 ani sau cu amendă. 

(7) Pentru faptele prevăzute la alin. (1), acţiunea penală se pune 
în mişcare la plângerea prealabilă a persoanei vătămate. 

Art. 303. Divulgarea informaţiilor secrete de stat 

(1) Divulgarea, fără drept, a unor informaţii secrete de stat, de 
către cel care le cunoaşte datorită atribuţiilor de serviciu, dacă prin 
aceasta sunt afectate interesele unei persoane juridice dintre cele 
prevăzute î în art. 176, se pedepseşte cu închisoarea de la 2 la 7 ani 
şi interzicerea exercitării unor drepturi. 

(2) Deţinerea, fără drept, în afara îndatoririlor de serviciu, a unui 
document ce conţine informaţii secrete de stat, dacă poate afecta 
activitatea uneia dintre persoanele juridice prevăzute în art. 176, se 
pedepseşte cu închisoare de la 3 luni la 2 ani sau cu amendă. 

(3) Persoana care deţine un document ce conţine informaţii 
secrete de stat, care poate afecta activitatea uneia dintre persoanele 
juridice prevăzute în art. 176, nu se pedepseşte dacă predă de îndată 
documentul la organul sau instituţia emitentă. 

Art. 304. Divulgarea informaţiilor secrete de serviciu sau 
nepublice 

(1) Divulgarea, fără drept, a unor informaţii secrete de serviciu 
sau care nu sunt destinate publicităţii, de către cel care le cunoaşte 
datorită atribuţiilor de serviciu, dacă prin aceasta sunt afectate inte- 
resele sau activitatea unei persoane, se pedepseşte cu închisoare de 
la 3 luni la 3 ani sau cu amendă. 

(2) Divulgarea, fără drept, a unor informaţii secrete de serviciu 
sau care nu sunt destinate publicităţii, de către cel care ia cunoş- 
tință de acestea, se pedepseşte cu închisoare de la o lună la un an 
sau cu amendă. 

(3) Dacă, urmare a faptei prevăzute în alin. (1) şi alin. (2), s-a 
săvârşit o infracţiune împotriva investigatorului sub acoperire, a 
martorului protejat sau a persoanei incluse în Programul de protec- 
ție a martorilor, pedeapsa este închisoarea de la 2 la 7 ani, iar dacă 
s-a comis cu intenţie o infracţiune contra vieţii, pedeapsa este 
închisoarea de la 5 la 12 ani. 


A 

Art, 305. Neglijenţa în păstrarea informațiilor 

(1) Neglijenţa care are drept urmare distrugerea, alterarea, pier- 
derea sau sustragerea unui document ce conţine informaţii secrete 
de stat, precum şi, neglijenţa care a prilejuit altei persoane aflarea 
unei asemenea informaţii se pedepsesc cu închisoare de la 3 luni la 
un an sau cu amendă. 

(2) Cu aceeași pedeapsă se sancţionează faptele prevăzute in 
art. 303 alin. (1) şi art. 304, dacă au fost săvârşite din culpă. 

pă 

Art. 309. Faptele care au produs consecinţe deosebit de grave! 

Dacă faptele prevăzute în art. 295, art. 297, art. 298, art. 300, 
art. 303, art. 304, art. 306 sau art. 307 au produs consecinţe deose- 
bit de grave, limitele speciale ale pedepsei prevăzute de lege se 
majorează cu jumătate. 

ED. 

Art. 317. Falsificarea de instrumente oficiale 

(1) Falsificarea unui sigiliu, a unei ştampile sau a unui instru- 
ment de marcare de care se folosesc persoanele prevăzute în 
art. 176 sau persoanele fizice menţionate în art. 175 alin. (2) se 
pedepseşte cu închisoare de la 6 luni la 3 ani sau cu amendă. 

(2) Falsificarea unui sigiliu, a unei ştampile sau a unui instru- 
ment de marcare de care se folosesc alte persoane decât cele prevă- 
zute în alin. (1) se pedepseşte cu închisoare de la 3 luni la un an 
sau cu amendă. 

(3) Tentativa se pedepseşte. 

Art. 318. Folosirea instrumentelor false 

Folosirea instrumentelor false prevăzute în art. 317 se pedep- 
seşte cu închisoare de la 3 luni la 3 ani sau cu amendă. 

(d 

Art. 320. Falsul material în înscrisuri oficiale 

(1) Falsificarea unui înscris oficial, prin contrafacerea scrierii ori a 
subscrierii sau prin alterarea lui în orice mod, de natură să producă 
consecinţe juridice, se pedepseşte cu închisoarea de la 6 luni la 3 ani. 

(2) Falsul prevăzut în alin. (1), săvârşit de un funcţionar public 
în exerciţiul atribuţiilor de serviciu, se pedepseşte cu închisoarea 
de la unu la 5 ani şi interzicerea exercitării unor drepturi. 


1 A se vedea I.C.C.J., Completul pentru dezlegarea unor chestiuni de 
drept în materie penală, Decizia nr. 12 din 6 mai 2015 (www.scj.ro). 

(3) Sunt asimilate înscrisurilor oficiale biletele, tichetele sau 
orice alte imprimate producătoare de consecinţe juridice. 

(4) Tentativa se pedepseşte. 

Art. 321. Falsul intelectual 

(1) Falsificarea unui înscris oficial cu prilejul întocmirii aces- 
tuia, de către un funcţionar public aflat în exercitarea atribuţiilor de 
serviciu, prin atestarea unor fapte sau împrejurări necorespunză- 
toare adevărului ori prin omisiunea cu ştiinţă de a insera unele date 
sau împrejurări, se pedepseşte cu închisoarea de la unu la 5 ani. 

(2) Tentativa se pedepseşte. 

Pe, 

Art. 323. Uzul de fals 

Folosirea unui înscris oficial ori sub semnătură privată, cunos- 
când că este fals, în vederea producerii unei consecinţe juridice, se 
pedepseşte cu închisoare de la 3 luni la 3 ani sau cu amendă, când 
înscrisul este oficial, şi cu închisoare de la 3 luni la 2 ani sau cu 
amendă, când înscrisul este sub semnătură privată. 

Art. 324. Falsificarea unei înregistrări tehnice 

(1) Falsificarea unei înregistrări tehnice prin contrafacere, alte- 
rare ori prin determinarea atestării unor împrejurări necorespun- 
zătoare adevărului sau omisiunea înregistrării unor date sau împre- 
jurări, dacă a fost urmată de folosirea de către făptuitor a înregis- 
trării ori de încredințarea acesteia unei alte persoane spre folosire, 
în vederea producerii unei consecinţe juridice, se pedepsește cu 
închisoare de la 6 luni la 3 ani sau cu amendă. 

(2) Cu aceeaşi pedeapsă se sancţionează folosirea unei înregis- 
trări tehnice falsificate în vederea producerii unei consecinţe juridice. 

(3) Prin înregistrare tehnică, în sensul prezentului articol, se 
înţelege atestarea unei valori, greutăţi, măsuri ori a desfăşurării 
unui eveniment, realizată, în tot sau în parte, în mod automat, prin 
intermediul unui dispozitiv tehnic omologat şi care este destinată a 
proba un anumit fapt, în vederea producerii de consecinţe juridice. 

Art. 325. Falsul informatic 

Fapta de a introduce, modifica sau şterge, fără drept, date infor- 
matice ori de a restricționa, fără drept, accesul la aceste date, rezul- 
tând date necorespunzătoare adevărului, în scopul de a fi utilizate 
în vederea producerii unei consecinţe juridice, constituie infrac- 
ţiune şi se pedepseşte cu închisoarea de la unu la 5 ani. 


Codul deontologic al judecătorilor 
şi procurorilor! 


CAPITOLUL 1. Dispoziţii generale 


Art. 1. Codul deontologic al judecătorilor şi procurorilor stabi- 
leşte standardele de conduită a acestora, conforme cu onoarea şi 
demnitatea profesiei. 

Art. 2. (1) Respectarea normelor cuprinse în prezentul Cod 
deontologic constituie un criteriu pentru evaluarea eficienţei cali- 
tăţii activităţii şi integrităţii judecătorilor şi procurorilor. 

(2) Evaluarea se face de către organele competente, potrivit legii. 


CAPITOLUL II. Independenţa justiţiei 


Art. 3. (1) Judecătorii şi procurorii sunt obligaţi să apere inde- 
pendenţa justiţiei. 

(2) Judecătorii şi procurorii trebuie să-şi exercite funcţia cu 
obiectivitate şi imparţialitate, având ca unic temei legea, fără a da 
curs presiunilor şi influențelor de orice natură. 

(3) Judecătorii şi procurorii se pot adresa Consiliului Superior 
al Magistraturii pentru orice faptă de natură să le afecteze inde- 
pendenţa, imparţialitatea sau reputaţia profesională. 

Art. 4. (1) În îndeplinirea atribuţiilor de serviciu judecătorii şi 
procurorii nu trebuie să fie influenţaţi de doctrine politice. 

(2) Judecătorii şi procurorii nu pot milita pentru aderarea altor 
persoane la o formaţiune politică, nu pot participa la colectarea 
fondurilor pentru formațiunile politice şi nu pot permite folosirea 
prestigiului sau a imaginii lor în astfel de scopuri. 

(3) Judecătorii şi procurorii nu pot să acorde nici un fel de 
sprijin unui candidat la o funcţie publică cu caracter politic. 


PI 


! Aprobat prin Hotărârea Plenului CSM nr. 328/2005 (M.Of. nr. 815 
din 8 septembrie 2005). 

Art. 5. (1) Judecătorii şi procurorii nu se pot servi de actele pe 
care le îndeplinesc în exercitarea atribuţiilor de serviciu pentru a-şi 
exprima sau manifesta convingerile politice. 

(2) Judecătorii şi procurorii nu pot participa la reuniuni publice 
cu caracter politic. 

Art. 6. (1) Judecătorii şi procurorii pot participa la elaborarea 
de publicaţii, pot elabora articole, studii de specialitate, lucrări 
literare ori ştiinţifice şi pot participa la emisiuni audiovizuale, cu 
excepţia celor cu caracter politic ori a celor care ar d br afecta 
imaginea justiţiei. 

(2) Judecătorii şi procurorii pot fi membri ai unor comisii de 
examinare sau de întocmire a proiectelor de acte normative, a unor 
documente interne ori internaţionale. 

(3) Judecătorii şi procurorii pot fi membri ai societăţilor civile 
sau academice, precum şi ai oricăror persoane juridice de drept 
privat fără scop patrimonial. 


CAPITOLUL III. Promovarea supremaţiei legii 


Art. 7. Judecătorii şi procurorii au îndatorirea să promoveze 
supremaţia legii, statul de drept şi să apere drepturile şi libertăţile 
fundamentale ale cetăţenilor. 

Art. 8. Judecătorii şi procurorii sunt obligaţi să respecte egali- 
tatea cetăţenilor în faţa legii, asigurându-le un tratament juridic 
nediscriminatoriu, să respecte şi să apere demnitatea, integritatea 
fizică şi morală a tuturor persoanelor care participă, în orice 
calitate, la procedurile judiciare. 


CAPITOLUL IV. Imparţialitatea judecătorilor şi procu- 
rorilor 


Art. 9. (1) Judecătorii şi procurorii trebuie să fie imparţiali în 
îndeplinirea atribuţiilor profesionale, fiind obligaţi să decidă în 
mod obiectiv, liberi de orice influenţe. 

(2) Judecătorii şi procurorii trebuie să se abţină de la orice com- 
portament, act sau manifestare de natură să altereze încrederea în 
imparţialitatea lor. 

Art. 10. În caz de incompatibilitate, judecătorii şi procurorii 
sunt datori să se abţină, potrivit legii. 

Art. 11. (1) Judecătorilor şi procurorilor le este permis să 
acorde asistenţă juridică, în condiţiile prevăzute de lege, numai în 
cauzele lor personale, ale ascendenţilor, descendenților sau soţilor 
lor, precum şi ale persoanelor puse sub tutela ori curatela acestora. 
În asemenea situaţii, nu le este îngăduit să se folosească de cali- 
tatea de judecător sau procuror pentru a influenţa soluţia instanţei 
de judecată sau a parchetului ori pentru a crea aparenţa unei astfel 
de influenţe. 

(2) Relaţiile de familie şi sociale ale judecătorilor şi procuro- 
rilor nu trebuie să influenţeze soluţiile pe care le adoptă în exer- 
citarea atribuţiilor de serviciu. 

(3) Judecătorilor şi procurorilor le este interzis să intervină 
pentru soluţionarea unor cereri, să pretindă ori să accepte rezol- 
varea intereselor personale sau ale membrilor familiei ori ale altor 
persoane, altfel decât în limita cadrului legal. Imixtiunea în acti- 
vitatea altor judecători şi procurori este interzisă. 


CAPITOLUL V. Exercitarea îndatoririlor profesionale 


Art. 12. Judecătorii şi procurorii sunt obligaţi să-şi îndepli- 
nească cu competenţă şi corectitudine îndatoririle profesionale, să 
respecte îndatoririle cu caracter administrativ stabilite prin legi, 
regulamente şi ordine de serviciu. 

Art. 13. Judecătorii şi procurorii sunt datori să depună diligenţa 
necesară în vederea îndeplinirii lucrărilor repartizate, cu respecta- 
rea termenelor legale, iar în cazul în care legea nu prevede, înăun- 
trul unor termene rezonabile. 

Art. 14. Judecătorii şi procurorii trebuie să impună ordine şi 
solemnitate în timpul soluționării cauzelor şi să adopte o atitudine 
demnă şi civilizată faţă de părţi, avocaţi, martori, experţi, interpreţi 
ori alte persoane şi să le solicite acestora un comportament adecvat. 

Art. 15. (1) Judecătorii şi procurorii au obligaţia de a nu dezvălui 
sau folosi pentru alte scopuri decât cele legate direct de exercitarea 
profesiei informaţiile pe care le-au obţinut în această calitate. 

(2) În cazul în care, potrivit legii, lucrările au un caracter confi- 
denţial, judecătorii şi procurorii sunt obligaţi să păstreze materia- 
lele respective în incinta instanţei sau a parchetului şi să nu permită 
consultarea lor decât în cadrul prevăzut de lege şi de regulament. 

Art. 16. (1) În exercitarea funcţiilor lor de conducere judecă- 
torii şi procurorii trebuie să se preocupe de organizarea activităţii 
personalului, să manifeste iniţiativă şi responsabilitate. În luarea 
deciziilor ei trebuie să acorde prioritate intereselor instanţelor şi 
parchetelor, precum şi bunei administrări a justiţiei. . 

(2) Judecătorii şi procurorii cu funcţii de conducere nu pot 
folosi prerogativele pe care le au pentru a influenţa desfăşurarea 
proceselor şi soluţionarea cauzelor. 


CAPITOLUL VI. Demnitatea şi onoarea profesiei de jude- 
cător sau procuror 


Art. 17. Judecătorii şi procurorii sunt datori să se abţină de la 
orice acte sau fapte de natură să compromită: demnitatea lor în 
funcţie şi în societate. 

Art. 18. (1) Relaţiile judecătorilor şi procurorilor în cadrul colec- 
tivelor din care fac parte trebuie să fie bazate pe respect şi bună- 
credinţă, indiferent de vechimea în profesie şi de funcţia acestora. 

(2) Judecătorii şi procurorii nu îşi pot exprima părerea cu 
privire la probitatea profesională şi morală a colegilor lor. 

Art. 19. Judecătorii şi procurorii îşi pot exprima public opinia 
privind exercitarea dreptului la replică în cazul în care prin articole 
de presă sau în emisiuni audiovizuale s-au făcut afirmaţii defăi- 
mătoare la adresa lor. 

Art. 20. Judecătorii şi procurorii nu pot desfăşura acţiuni care, 
prin natura lor sau modul de finanţare ori executare, ar putea, în 
orice formă, să impieteze îndeplinirea cu imparţialitate, corecti- 
tudine şi în termenele legale a obligaţiilor profesionale. 


CAPITOLUL VII. Activităţi incompatibile calităţii de jude- 
cător sau procuror 


Art. 21. (1) Judecătorii şi procurorii nu pot cumula această cali- 
tate cu nici o altă funcţie publică sau privată, cu excepția funcțiilor 
didactice din învăţământul superior. 

(2) Judecătorii şi procurorii pot participa ca formatori în cadrul 
Institutului Naţional al Magistraturii şi Şcolii Naţionale de Gre- 
fieri, potrivit programului stabilit de acestea cu conducerile instan- 
telor sau parchetelor în care formatorii îşi desfăşoară activitatea. 

Art, 22. Judecătorilor şi procurorilor le este interzisă partici- 
parea directă ori prin persoane interpuse la jocuri de tip piramidal, 
jocuri de noroc sau sisteme de investiţii pentru care nu este asigu- 
rată transparenţa fondurilor, în condiţiile legii. 

Art. 23. Judecătorii şi procurorii sunt datori să se abţină, 
potrivit legii, de la orice activitate legată de actul de justiţie în 
cazurile care presupun existenţa unui conflict între interesele lor şi 
interesul public de înfăptuire a justiţiei sau de apărare a intereselor 
generale ale societăţii. 


Regulament 
de organizare şi funcţionare a Consiliului 
Superior al Magistraturii! 
(extras) 


Art. 36!. (1) Sesizările privind încălcarea normelor de conduită 
reglementate de Codul deontologic al judecătorilor şi procurorilor 
înregistrate la Consiliu se transmit de preşedintele sau vicepreşe- 
dintele Consiliului Inspecţiei Judiciare, în termen de 5 zile de la 
înregistrare, în vederea realizării de verificări. 

(2) În cursul verificării, judecătorul sau procurorul în cauză are 
dreptul de a fi ascultat şi de a formula apărările pe care le consi- 
deră necesare. 

(3) Rezultatul verificărilor se consemnează într-un raport, care 
se înaintează secţiei corespunzătoare a Consiliului. 

(4) Secţia corespunzătoare a Consiliului soluţionează şi sesiză- 
rile prin care inspectorii judiciari constată, în urma efectuării de 
verificări cu privire la activitatea necorespunzătoare a unui jude- 
cător sau procuror, că exercitarea acţiunii disciplinare nu se justi- 
fică, dar există indicii privind încălcarea normelor de conduită 
reglementate de Codul deontologic al judecătorilor şi procurorilor. 

(5) După primirea raportului prevăzut la alin. (3) sau, după caz, 
a sesizării prevăzute la alin. (4), preşedintele secţiei Consiliului 
fixează de îndată termenul pentru soluţionarea sesizării. 

(6) La termenul stabilit, dacă se constată că nu există indicii 
privind încălcarea normelor de conduită reglementate de Codul 
deontologic al judecătorilor şi procurorilor, secţia Consiliului 
dispune, prin hotărâre, respingerea sesizării. 

(7) Dacă se constată că ar putea exista indicii privind încălcarea 
normelor de conduită, secţia acordă un alt termen pentru soluţio- 
nare şi dispune încunoștințarea judecătorului sau, după caz, a 


' Regulamentul a fost aprobat prin Hotărârea Plenului CSM nr. 326/2005, 
modificată ultima oară prin Hotărârea Plenului CSM nr. 571/2017. 

procurorului, căruia i se comunică, în copie, actul de sesizare Şi 
raportul întocmit de Inspecţia Judiciară. 

(8) Încunoştinţarea judecătorului sau a procurorului se face cu 
cel puţin 15 zile înaintea termenului stabilit conform alin. (7). 

(9) Judecăţorul sau procurorul are dreptul de a fi ascultat şi 
poate fi asistat sau reprezentat de un avocat. 

(10) Judecătorul sau procurorul ori, după caz, avocatul acestuia, 
au dreptul să ia cunoştinţă de toate actele dosarului și pot solicita 
administrarea de probe în apărare. 

(11) Secţia Consiliului poate dispune, din oficiu, administrarea 
oricăror probe necesare soluționării sesizării. 

Art. 362. (1) La soluţionarea sesizării prevăzute la art. 36! nu 
poate participa membrul Consiliului care, în calitate de titular al 
acţiunii disciplinare, a făcut sesizarea. 

(2) Membrii secţiei Consiliului deliberează în secret asupra 
sesizării. Dacă sesizarea este întemeiată, secţia constată, prin hotă- 
râre, încălcarea normelor de conduită reglementate de Codul deon- 
tologic al judecătorilor şi procurorilor. 

(3) Dacă sesizarea nu este întemeiată, secţia Consiliului o 
respinge prin hotărâre. 

(4) Constatarea încălcării normelor de conduită reglementate de 
Codul deontologic al judecătorilor şi procurorilor poate fi făcută 
numai dacă secţia Consiliului a fost sesizată în termen de cel mult 
un an de la data săvârşirii acesteia. 

(5) Hotărârea se redactează în termen de 20 de zile de la pro- 
nunţare, de către Biroul grefa secţiilor şi se comunică de îndată 
judecătorului sau procurorului, precum şi Inspecţiei Judiciare ori, 
după caz, titularului acţiunii disciplinare care a exercitat-o. 

(6) Hotărârea secţiei Consiliului poate fi atacată cu contestaţie 
la Plen, în termen de 5 zile de la comunicare. 

(7) Hotărârea Plenului poate fi atacată cu recurs la Secţia de 
contencios. administrativ şi fiscal a Înaltei Curți de Casaţie şi 
Justiţie. Dispoziţiile art. 20 se aplică în mod corespunzător. 

(8) După ce hotărârea secţiei a rămas irevocabilă, persoanei 
care a formulat sesizarea cu privire la conduita judecătorului sau a 
procurorului, Biroul grefa secţiilor îi comunică, în scris, modul în 
care a fost soluţionată sesizarea. 

(9) Hotărârea secţiei Consiliului prin care se constată încălcarea 
normelor de conduită reglementate de Codul deontologic al jude- 
cătorilor şi procurorilor, rămasă irevocabilă, se depune la dosarul 
profesional al judecătorul sau procurorului. 


Carta interprofesională a judecătorilor, 
procurorilor şi avocaţilor români! 


Cu ocazia a 25 de ani de reformă a sistemului judiciar de la 
Revoluţia din decembrie 1989, moment istoric crucial pentru 
intrarea României într-o nouă etapă, aceea a construirii unei 
societăţi democratice 


Statul de drept şi justiţia 

1. Autoritatea judecătorească din România constituie una din 
cele trei autorităţi care asigură consolidarea statului de drept 
român, prin respectarea supremaţiei legii şi aplicarea acesteia cu 
independenţă, imparţialitate, responsabilitate şi eficienţă în toate 
fazele procedurii. 

2. Independenţa şi imparţialitatea judecătorilor sunt principii 
constituţionale fundamentale ale funcţionării Justiţiei. 

3. În statul de drept român, procurorii se bucură de indepen- 
denţă, dar şi de stabilitate în asigurarea atribuţiilor specifice ce le 
revin, aceste principii, reprezentând garanţii pentru o justiţie 
imparţială şi efectivă, ceea ce asigură protejarea intereselor 
publice, dar şi private ale justiţiabililor în cauză. 

4. Totodată, în statul de drept român, avocaţii au un rol semni- 
ficativ în asigurarea aplicării legii, respectului drepturilor şi garan- 
ţiilor fundamentale ale justiţiabililor. 

5. Judecătorii, procurorii şi avocaţii români în cadrul procedurii 
judiciare au atribuţii distincte şi complementare, reprezentând O 
garanţie necesară pentru o Justiţie echitabilă, imparţială şi eficientă. 

6. Dialogul interprofesional continuu între judecătorii, procu- 
rorii şi avocaţii români are loc pe baza unor principii şi valori etice 
comune, ca respectul faţă de lege, secretul profesional, integritatea 


DĂ o ——>— 


! La data de 22 septembrie 2015, Plenul CSM a hotărât asumarea Cartei 
interprofesionale a judecătorilor, procurorilor şi avocaţilor români. 
Aceasta a fost semnată la data de 23 septembrie 2015 de către preşedintele 
CSM, Preşedintele UNBR şi reprezentantul României la COJE. 

şi respectul faţă de justiţiabili, competenţă profesională, echitate, 
precum şi respect reciproc. 


Specificul funcţiilor 

7. Rolurile judecătorilor, procurorilor şi avocaţilor români în 
cadrul procedurii judiciare sunt diferite, dar dialogul interprofesio- 
nal al acestora în exercitarea atribuţiilor specifice în cadrul proce- 
durii judiciare este necesar să aibă loc în scopul protecţiei dreptu- 
rilor omului şi să asigure garanţia că sistemul judiciar român 
funcţionează transparent şi eficient. 

8. Judecătorii, procurorii şi avocaţii români îşi desfăşoară acti- 
vitatea pentru binele comun al societăţii democratice din România, 
asigurând justiţiabililor garantarea drepturilor şi libertăţilor lor sub 
toate aspectele, atât prin legile naţionale, cât şi prin Convenţia 
Europeană pentru Apărarea Drepturilor şi Libertăţilor Fundamen- 
tale ale Omului şi Tratatele Comunitare. 

9. Acţiunea şi conduita judecătorului, procurorului Şi avocatului 
român trebuie să asigure, în consolidarea complementarităţii func- 
ţiilor fiecăruia, încredere justiţiabilului cu privire la obiectivitatea 
actului de justiţie. 

10. Judecătorii, procurorii și avocaţii români sunt independenţi în 
activitatea exercitată de fiecare, aşa încât în ochii justiţiabililor şi ai 
societăţii, ca întreg nu trebuie să existe nicio suspiciune a vreunei 
ingerinţe între aceştia sau vreo confuzie între cele trei profesii. 

11. Statutul judecătorilor, procurorilor şi avocaţilor români este 
garantat prin lege, ceea ce creează exigenţe şi garanţii similare sub 
aspectul condiţiilor de recrutare, formare şi dezvoltarea carierei. 


Etica şi deontologia judecătorilor, procurorilor şi avocaţilor 
români 

12. Judecătorii, procurorii şi avocaţii români trebuie să fie 
persoane cu o integritate şi competenţă profesională deosebite. 

13. Judecătorii, procurorii şi avocaţii români trebuie să aibă o con- 
duită de abţinere faţă de a face comunicări publice cu privire la 
cauzele lor, cu respectarea principiilor ce guvernează fiecare profesie. 

14. Judecătorii, procurorii şi avocaţii români au obligaţia de a 
„cunoaşte normele etice care guvernează funcţia celuilalt, ceea ce 
conduce la creşterea înţelegerii şi respectului pentru atribuţiile 

celuilalt, contribuind la garantarea unui dialog interprofesional 
adecvat între cele trei profesii. 


Formarea judecătorilor, procurorilor şi avocaţilor români 

15. Încrederea î în Justiţia din România trebuie asigurată prin 
dezvoltarea continuă a aptitudinilor profesionale ale judecătorilor, 
procurorilor şi avocaţilor români, ceea ce conduce la creşterea 
calităţii actului de judecată în ansamblul său. 

16. Formarea judecătorilor, procurorilor şi avocaţilor români 
presupune nu numai însuşirea şi dezvoltarea aptitudinilor profe- 
sionale necesare accesului în cadrul profesiilor, dar şi o formare 
permanentă de-a lungul carierei. 

17. Organizarea şi desfăşurarea unei formări comune pentru 
judecătorii, procurorii şi avocaţii români pe teme de interes comun 
contribuie la realizarea unei justiţii de cea mai înaltă calitate. 

18. Formarea comună a judecătorilor, procurorilor şi avocaţilor 
români prin modalităţi diverse, respectiv proiecte, conferinţe, 
dezbateri juridice comune constituie o bază solidă pentru o cultură 
juridică comună, în spiritul valorilor democratice ale justiţiei euro- 
pene, asigurând consolidarea dialogului interprofesional. 


Dialogul interprofesional continuu între judecătorii, procu- 
rorii şi avocaţii români şi cooperarea internațională 

19. Elaborarea şi modificarea legilor în domeniul justiţiei pre- 

-supune intensificarea nivelului dialogului interprofesional între 
judecătorii, procurorii şi avocaţii români la nivel instituţional, î 
procedura consultării şi redactării dispoziţiilor legale, pepe 
vităţii în faţa autorităţii legiuitoare naţionale, în cadrul dezbaterilor 
parlamentare naţionale, precum şi în cadrul reuniunilor internaţio- 
nale ale organismelor, organizaţiilor internaţionale, în domeniul 
judiciar, asigurând în acest mod consistenţă procesului de conso- 
lidare a Justiţiei. 

20. În desfăşurarea procedurilor judiciare este necesar ca jude- 
cătorii să asigure în realizarea asigurării respectării principiului 
egalităţii armelor în procesele penale, dar şi în procesele civile a 
unui dialog interprofesional imparţial cu procurorii şi avocaţii, cu 
respectarea atribuțiilor specifice acestora, prin stabilirea unor 
calendare cu privire la desfăşurarea activităţilor judiciare necesare 

cauzelor penale şi civile, în scopul asigurării îndeplinirii garanţiilor 
procesuale ale justiţiabililor. 

21. Organizarea şi desfăşurarea unor proiecte comune interpro- 
fesionale naţionale dar şi cu organisme europene, regionale și 
comunitare între judecătorii, procurorii şi avocaţii români şi cei 
europeni la nivel instituţional, prin reprezentanţii desemnaţi sunt 
de natură să contribuie la realizarea unei culturi juridice naţionale 
şi europene comune spre o Justiţie, care să confere încredere justi- 
țiabilului european într-un spaţiu judiciar comun. 

22. Diversificarea formelor de comunicare cu mass-media 
naţională și internaţională a judecătorilor, procurorilor şi avocaţilor 
români, la nivel instituţional şi prin reprezentanţi desemnaţi, în 
baza elaborării unor bune practici comune este menită să confere 
încredere Justiţiei, ca un comunicator şi formator de opinie cu 
înalte standarde de credibilitate. 

23. Mass-media, cât şi judecătorii, procurorii şi avocaţii români 
trebuie să respecte principiile fundamentale ca prezumția de 
nevinovăție, dreptul la un proces echitabil, dreptul la viaţă privată 
al persoanelor în cauză. 

24. Dialogul interprofesional continuu între judecătorii, procu- 
rorii şi avocaţii români cu reprezentanţii altor sisteme de justiţie 
internaţională va avea loc numai cu respectarea principiilor funda- 
mentale ale democraţiei şi respectării drepturilor omului, în vederea 
consolidării respectului celor trei profesii şi valorilor universale. 


Ghid privind relaţia dintre sistemul judiciar 
din România şi mass-media! 


SCOP 

Scopul acestui ghid îl constituie asigurarea unei comunicări 
publice predictibile, coerente şi unitare care să faciliteze accesul 
publicului, prin intermediul presei, la informaţiile de interes public. 


OBIECTIVE 

Instanţele şi parchetele trebuie să permită reprezentanţilor mass- 
media să îşi îndeplinească rolul de informare a opiniei publice. 
Acestor instituţii le revine, totodată, obligaţia ca, în cadrul acti- 
vităţilor prin care se realizează comunicarea cu mass-media asupra 
problemelor de interes public din activitatea instanţelor şi parchete- 
lor, să vegheze să nu fie încălcate alte drepturi recunoscute de legis- 
laţia internă şi internaţională (protecţia vieţii private şi de familie, 
prezumția de nevinovăție, imparţialitatea actului de justiţie etc.). 

Ghidul are în vedere indicarea modalităţilor în care sistemul 
judiciar poate asigura transparența în comunicarea publică, în 
condiţiile respectării normelor procedurale și fără afectarea dreptu- 
rilor persoanelor implicate în proces. De asemenea, acesta regle- 
mentează şi unele aspecte practice. 

Ghidul urmăreşte, totodată, adoptarea unor măsuri de natură să 
contribuie la uniformizarea modului de comunicare a informaţiilor 
de interes public de către instituţiile din sistemul judiciar, în 
funcţie de un set de criterii cu privire la procedurile judiciare 
(corecta informare a opiniei publice, buna desfăşurare a procesului, 
prezumția de nevinovăție, conservarea probelor, evitarea presiunii 
suplimentare în derularea procedurilor etc.). 


La realizarea prezentului Ghid au fost avute în vedere dispozi- 
tiile din legislaţia naţională care reglementează domeniul informa- 
tiilor de interes public, dreptul la respectarea vieţii private şi de 


! Ghidul a fost aprobat prin Hotărârea Plenului CSM nr. 482/2012 şi a 
fost modificat prin Hotărârea Plenului CSM nr. 573/2014. 

familie, imparţialitatea actului de justiţie şi prezumția de nevino- 
văţie, precum şi principiile care se desprind din instrumentele 
juridice internaţionale şi regionale în domeniile menţionate [art. 6 
parag. | şi 2, art. 8 şi art. 10 din Convenţia europeană pentru apăra- 
rea drepturilor omului şi a libertăţilor fundamentale, Recomandarea 
(2002)2 a Comitetului Miniştrilor al Consiliului Europei privind 
accesul la documente, Recomandarea (2003)13 a Comitetului 
Miniştrilor ai Consiliului Europei privind furnizarea de informaţii 
prin intermediul mass-media cu privire la procesele penale, Reco- 
mandarea (2000)19 a Comitetului Miniştrilor al Consiliului Europei 
către statele membre, privind rolul urmăririi penale în sistemul de 
justiţie penală]. 


CAPITOLUL I. Dispoziţii generale. Structurile de comu- 
nicare! şi purtătorul de cuvânt 


Secţiunea 1. Dispoziţii comune pentru Consiliul Superior al 
Magistraturii, instanţe şi parchete 


Art. 1. La nivelul Consiliului Superior al Magistraturii, instan- 
telor şi parchetelor funcţionează, în subordinea directă a condu- 
cătorului instituţiei, structura de comunicare. 

Art. 2. Consiliul Superior al Magistraturii, instanţele, respectiv 
parchetele, numesc un purtător de cuvânt şi un înlocuitor ai 
acestuia, din rândul procurorilor, judecătorilor, consilierilor asimi- 
laţi magistraţilor, după caz, sau, prin concurs, un absolvent al 
facultăţii de jurnalistică sau un specialist în comunicare. Purtătorul 
de cuvânt este, de regulă, şi şeful structurii de comunicare. 

Art. 3. In general, purtătorul de cuvânt sau înlocuitorul acestuia 
este cel care furnizează date şi informaţii de interes public către 
mass-media. Nu este permis judecătorilor, personalului auxiliar de 
specialitate şi personalului conex al instanţelor judecătorești şi al 
parchetelor să furnizeze informaţii privind cauzele deduse judecății 
sau instrumentate de parchet, aceste persoane având obligaţia să 


! Biroul de Informare Publică și Relaţii cu Mass Media, Biroul de. 
informare şi relaţii publice, Biroul de informare publică şi relaţii cu mass- 
media, Biroul de informare publică şi relaţii cu presa. 

îndrume solicitanţii către structurile de comunicare. Procurorii pot 
furniza direct mass-mediei date şi informaţii de interes public, în 
condiţiile Ordinului Procurorului General nr. 116/2007 privind 
desfăşurarea activităţii de relaţii cu mass-media în Ministerul 
Public şi dacă nu se încalcă alte ordine şi dispoziţii în vigoare. 

Art. 4. Preşedintele şi Vicepreşedintele Consiliului Superior al 
Magistraturii, precum şi preşedinţii de instanţe şi conducătorii de 
parchete pot emite comunicate prin care să fie exprimată în 
mass-media poziţia instituţiei pe care o reprezintă. 

Art. 5. (1) Persoanele din cadrul structurilor de comunicare 
trebuie să fie disponibile în orice situaţie în timpul orelor de 
program. În situaţii excepţionale, purtătorilor de cuvânt li se pot 
solicita informaţii şi în afara orelor de program. 

(2) Datele de contact oficiale (nume, adresa, telefon, fax, 
e-mail) ale purtătorilor de cuvânt şi ale structurilor de comunicare 
de la toate instanţele, parchetele şi Consiliul Superior al Magistra- 
turii sunt publicate pe paginile de internet ale instituţiilor de aparte- 
nenţă. O listă centralizatoare a acestor informaţii este afişată pe 
pagina de internet a Consiliului Superior al Magistraturii, respectiv 
pe pagina de internet a Ministerului Public. 

Art. 6. (1) Structura de comunicare/purtătorul de cuvânt bene- 
ficiază de sprijinul eficient al tuturor departamentelor şi structurilor 
instituţiei pentru realizarea activităţilor specifice. 

(2) În cazurile ce presupun o poziţie sau reacţie instituţională la 
o situaţie excepţională, purtătorul de cuvânt/âinlocuitorul acestuia 
va solicita dispoziţii exprese din partea conducătorului instituţiei, 
care vor fi urmate întocmai. 

(3) În cazul în care sunt solicitate informaţii referitoare la însăşi 
activitatea desfăşurată de către purtătorul de cuvânt în calitatea sa 
de magistrat sau informaţii referitoare la un dosar aflat în instru- 
mentarea sa, comunicarea acestor date se va realiza de către condu- 
cătorul instanţei/parchetului sau de o altă persoană desemnată, de 
acesta. Constituie excepție de la această regulă comunicarea terme- 
nelor de judecată. 

Secţiunea 2. Atribuţii generale ale structurii de comunicare 
şi ale purtătorului de cuvânt 


Art. 7. Structurile de comunicare din cadrul Consiliului Supe- 
rior al Magistraturii şi Parchetului de pe lângă Înalta Curte de 
Casaţie şi Justiţie întocmesc zilnic revista presei centrale şi o 
comunică tuturor instanţelor şi parchetelor prin intermediul struc- 
turilor de comunicare de la nivelul acestora. Vor fi înglobate, prio- 
ritar, articole de presă şi înrepistrări/transcrieri audiovizuale 
privind sistemul judiciar, cazurile deferite justiţiei, modul de 
gestionare a acestora, documentare referitoare la calitatea activităţii 
actului de justiţie şi a magistraţilor. 

Art. 8. Structurile de comunicare de la nivelul instanţelor 
teritoriale elaborează, zilnic, materiale de informare, de tip revista 
presei, care se difuzează personalului instituţiei în cursul dimineţii. 

Art. 9. În situaţia în care, în mass-media, sunt identificate arti- 
cole referitoare la activitatea unor magistrați, precum şi modul în 
care aceştia au investigat sau gestionat soluţionarea unui caz, 
structurile de comunicare/purtătorul de cuvânt informează preşe- 
dintele instanţei/conducătorul parchetului. În situaţia în care sunt 
identificate aspecte ce ţin de competenţa Consiliului Superior al 
Magistraturii se va informa şi structura de comunicare/purtătorul 
de cuvânt din cadrul Consiliului. 

Art. 10. (1) Structura de comunicare gestionează activitatea de 
acreditare a reprezentanţilor mass-media la nivelul Consiliului 
Superior al Magistraturii, instanţe şi parchete. 

(2) Acreditarea reprezentanţilor mass-media se realizează în 
baza unei solicitări scrise, telefonice sau verbale, cu precizarea 
numelui şi prenumelui persoanei şi a instituţiei de presă pentru care 
se solicită acreditarea, dacă este cazul, precum şi a datelor de 
contact ale acesteia şi transmiterea unei copii a documentului de 
identitate şi a legitimaţiei de serviciu sau a unui document similar 
ale persoanei solicitante. Acreditările reprezentanţilor instituţiilor 
centrale de presă la structura de comunicare din cadrul Consiliului 
Superior al Magistraturii vor fi transmise structurilor de comuni- 
care din teritoriu şi reprezintă acreditare şi la nivelul acestora. 
Acreditările reprezentanţilor din mass-media de la nivel local, 

înregistrate la structurile de comunicare de la instanțe şi parchete 
vor fi transmise şi centralizate la nivelul Consiliului Superior al 
Magistraturii şi al Parchetului de pe lângă Înalta Curte de Casaţie 
şi Justiţie. Acreditările se acordă pe un an calendaristic şi se 
reînnoiesc la cerere. 

(3)  Acreditarea presupune comunicarea către instituțiile 
mass-media/ reprezentanţii acestora, în timp real, a comunicatelor 
de presă publicate pe paginile de internet proprii, invitarea jurnaliş- 
tilor acreditaţi la conferințe, declaraţii de presă și alte activităţi cu 
caracter de eveniment public. 

Art. 11. Structura de comunicare/purtătorul de cuvânt infor- 
mează complet și fără discriminare reprezentanţii mass-media care 
au solicitat o anumită informaţie de interes public. Furnizarea 
informaţiilor de interes public către reprezentanţii mass-media nu 
poate fi condiţionată de acreditarea acestora. 

Art. 12. Reprezentanţii mass-media se legitimează, la solici- 
tarea structurii de comunicare/purtătorului de cuvânt, cu legitimaţia 
de serviciu sau un document similar şi actul de identitate. 


Secţiunea 3. Recomandări pentru structurile de comunicare/ 
purtătorul de cuvânt în vederea asigurării unei comunicări 
eficiente 


Art. 13. (1) Consiliul Superior al Magistraturii, instanţele şi 
parchetele publică din oficiu informaţiile generale prevăzute de 
Legea nr. 544/2001, actualizate, pe paginile de internet oficiale ale 
acestor instituţii. 

(2) Consiliul Superior al Magistraturii, instanţele şi parchetele 
comunică din oficiu şi la cererea reprezentanţilor mass-media 
informaţii de interes public, care privesc sau rezultă din activitatea 
acestora, prin structura de comunicare/purtătorul de cuvânt, în 
condiţiile Legii nr. 544/2001. 

Art. 14. (1) În cazul unor materiale mass-media care valorifică 
informaţii eronate în legătură cu procedurile judiciare, cu activi- 
tatea magistraţilor implicaţi în desfăşurarea acestora sau cu activi- 
tatea Consiliului Superior al Magistraturii, a instanţelor şi parche- 
telor, purtătorul de cuvânt informează conducerea instituţiei şi 

asigură, de îndată, informarea corectă a opiniei publice, prezentând 
situaţia reală şi/sau exprimând poziţia instituţiei faţă de problemele 
semnalate. 

(2) În acest scop, purtătorul de cuvânt va depune diligente pentru 
exercitarea dreptului la replică sau rectificare şi va solicita instituţiei 
care a difuzat materialul de presă, acordarea unui spaţiu pentru expri- 
marea dreptului la replică sau rectificarea datelor şi informaţiilor. 

(3) Solicitarea împreună cu replica sau rectificarea se publică 
pe pagina de internet a instituţiei lezate şi pe pagina de internet 
www. infocsm.ro. 


Secţiunea 4. Relaţia dintre structurile de comunicare din 
cadrul instituţiilor sistemului judiciar 


Art. 15. (1) Structurile de comunicare şi purtătorul de cuvânt al 
Consiliului Superior ai Magistraturii, instanţelor şi parchetelor 
colaborează şi se consultă ori de câte ori este necesar. 

(2) În cazul instanţelor/parchetelor, dacă solicitarea de infor- 
maţii de interes public formulată de reprezentanţii mass-media se 
referă şi la aspecte ale activităţii altei instanţe şi/sau ale parchetu- 
lui, purtătorul de cuvânt se poate consulta cu preşedintele şi/sau 
purtătorul de cuvânt al acestora. 

Art. 16. Informaţiile de interes public privind activitatea perso- 
nalului auxiliar de specialitate şi personalului conex din cadrul 
instanţelor şi parchetelor sunt puse la dispoziţie de către structura de 
comunicare/purtătorul de cuvânt a! instanţei sau parchetului din care 
acestea face parte, iar informaţiile privind cariera acelorași categorii 
de personal sunt solicitate structurii de comunicare/purtătorului de 
cuvânt de la nivelul curților de apel şi parchetelor de pe lângă acestea. 

Art. 17. În cazul identificării în mass-media la nivel local sau 
naţional a unor situaţii cu potenţial de incidenţă a Legii audiovi- 
zualului nr. 504/2002 şi a Deciziei nr. 220/2011 privind Codul de 
reglementare a conţinutului audiovizual, referitoare la persoana 
magistraţilor sau activitatea instanţei/unităţii de parchet reprezen- 
tate, structura de comunicare/purtătorul de cuvânt va informa con- 
ducerea instanţei/parchetului şi structura de comunicare/purtătorul 
de cuvânt al Consiliului Superior al Magistraturii. 

Secţiunea 5. Atribuţii specifice structurii de comunicare/ 
purtătorului de cuvânt al CSM 


Art. 18. Structura de comunicare/purtătorul de cuvânt a! Consi- 
liului Superior al Magistraturii are următoarele atribuţii: 

a) comunică reprezentanţilor mass-media informaţii de interes 
public referitoare la aspecte ce ţin de organizarea, administrarea şi 
activitatea Consiliului Superior al Magistraturii, despre evenimen- 
tele publice sau profesionale organizate sau coordonate de această 
instituţie; 

b) informează din oficiu sau la cerere reprezentanţii mass- 
media asupra subiectelor de importanță naţională şi asupra celor 
care vizează sistemul judiciar în ansamblul său; 

c) comunică reprezentanţilor mass-media, la cerere sau din 
oficiu, informaţiile cu caracter public privind cariera şi traseul pro- 
fesional al magistraţilor; 

d) cere instanţelor şi parchetelor, ori de câte ori este necesar, 
date şi informaţii punctuale pentru documentarea răspunsurilor la 
unele solicitări complexe ale presei; 

e) valorifică mediatic hotărârile Plenului Consiliului Superior al 
Magistraturii privind apărarea independenţei justiţiei, a independenţei, 
imparțialităţii, reputației profesionale şi imaginii magistraţilor; 

f) organizare şi funcţionare a Consiliului Superior al Magistra- 
turii, aprobat prin Hotărârea Plenului Consiliului Superior al Magis- 
traturii nr. 326/2005, cu modificările şi completările ulterioare, 
reprezentanţii mass-media, acreditaţi la nivelul Consiliului Superior 
al Magistraturii, despre hotărârile luate de Secţiile Consiliului prin 
care a fost încuviințată percheziţia, măsura reţinerii sau arestarea 
preventivă faţă de magistraţii aflaţi în activitate, precum şi cu privire 
la hotărârile prin care au fost aplicate sancţiuni disciplinare; 

g) informează din oficiu sau la cerere reprezentanţii mass-media 
despre aspecte ce ţin de activitatea Inspecţiei J udiciare, în limitele de 
publicitate ale acesteia; 

h) redactează buletinul informativ lunar al Consiliului Superior 
al Magistraturii „Infoletter” şi asigură publicarea şi distribuirea sa în 
format electronic instanţelor, parchetelor şi reprezentanţilor mass- 
media acreditaţi la nivelul Consiliului Superior al Magistraturii; 

i) în cazul identificării în mass-media a unor situaţii aflate sub 
incidenţa Legii audiovizualului nr. 504/2002 şi a Deciziei 
nr. 220/2011 privind Codul de reglementare a conţinutului audiovi- 
zual, referitoare la instituţiile sistemului judiciar şi/sau a magistra- 
ților din cadrul acestora, propune Preşedintelui Consiliului Superior 
al Magistraturii exercitarea dreptului la replică sau la rectificare, 
după caz şi/sau sesizarea Consiliului Naţional al Audiovizualului, în 
conformitate cu reglementările menţionate şi în funcţie de natura 
situaţiei constatate. 


CAPITOLUL II. Reguli aplicabile în procesul penal, în faza 
de urmărire penală, în procedurile desfăşurate în faţa judecăto- 
rului de drepturi şi libertăţi, în procedura de cameră preli- 
minară şi judecată 


Secţiunea 1. Reguli generale 


Art. 19. Instanţele şi parchetele, potrivit competenţelor ce le 
revin, sunt obligate să asigure, în conformitate cu dispoziţiile Legii 
nr. 544/2001 şi ale Legii nr. 677/2001, informarea corectă şi promp- 
tă a reprezentanţilor mass-media cu privire la activitatea desfăşurată. 

Art. 20. Comunicarea instanţelor şi parchetelor cu mass-media 
se desfăşoară cu respectarea limitelor stabilite prin actele norma- 
tive care reglementează activitatea acestora!, precum și prin alte 
acte normative care conţin dispoziţii privind activitatea desfăşurată 
de instituţiile menţionate?. 

Art. 21. Accesul reprezentanţilor mass-media la informaţiile care 
rezultă din activitatea instanţelor şi parchetelor trebuie exercitat 
astfel încât să nu aducă atingere valorilor ocrotite de lege. De aceea, 
sunt necesare măsuri din partea autorităţilor judiciare pentru a asi- 
gura un raport de proporţionalitate între limitarea accesului la infor- 


' Legea nr. 304/2004 privind organizarea judiciară, republicată, cu 
modificările şi completările ulterioare, Regulamentul de ordine interioară 
al instanţelor judecătoreşti, aprobat prin Hotărârea Plenului Consiliului 
Superior ai Magistraturii nr. 387/2005, cu modificările şi completările 
ulterioare, Regulamentul de ordine interioară al parchetelor aprobat prin 
Ordinul Ministrului Justiţiei nr. 529/2007. 

2 Codul de procedură penală, Codul de procedură civilă. 

maţiile publice şi protecţia valorilor sociale ocrotite. Autorităţile 
judiciare vor indica motivele pentru care o informaţie având acest 
caracter este exceptată de la comunicare. 


Secţiunea 2. Reguli aplicabile în faza de urmărire penală 


Art. 22. Comunicarea Ministerului Public cu mass-media în tim- 
pul urmăririi penale se realizează cu respectarea specificului acestei 
faze a procesului penal, care se desfăşoară fără publicitatea caracte- 
ristică judecății. 

Art. 23. Regulile stabilite în prezenta secţiune au drept scop 
respectarea prezumţiei de nevinovăție, protecţia vieţii private şi de 
familie, evitarea perturbării sau periclitării bunei desfăşurări a urmă- 
ririi penale şi punerii în pericol a siguranţei victimei, a martorilor sau 
a membrilor familiilor acestora. 

Art. 24. Dosarele aflate pe rolul parchetelor nu pot fi studiate de 
reprezentanţii mass-media, accesul acestora la informaţiile de interes 
public privind stadiul în care se află cercetările efectuate în cauză 
realizându-se prin emiterea de comunicate sau prin comunicarea de 
informaţii la cerere, în condiţiile legii. 

Art. 25. (1) Comunicarea de informaţii privind stadiul actelor de 
cercetare reprezentanţilor mass-media poate fi făcută numai după ce 
există suspect în cauză. Dacă fapta ce formează obiectul dosarului 
penal prezintă un grad de pericol social ridicat sau justifică un 
interes deosebit pentru public pot fi comunicate informaţii despre 
începerea urmăririi penale cu privire la faptă şi măsurile dispuse în 
cauză în vederea identificării făptuitorului sau pentru strângerea 
probelor, cu excepţia situaţiei în care prin transmiterea acestor 
informaţii s-ar periclita rezultatul anchetei. 

(2) Informaţiile menţionate la alin. (1) se referă la următoarele 
aspecte: s-a început urmărirea penală, s-a pus în mişcare acţiunea 
penală, s-a luat măsura reţinerii, s-a solicitat instanţei competente lua- 
rea/prelungirea măsurilor preventive, s-a finalizat urmărirea penală, 
s-a dispus o soluţie de netrimitere în judecată, s-a dispus trimiterea în 
judecată, fiind întocmit şi înaintat rechizitoriul către instanță. Comu- 
nicatele sau comunicările de informaţii la cerere pot cuprinde şi infor- 
maţii cu privire la persoana faţă de care măsurile au fost dispuse, fapta 

reținută şi încadrarea juridică a acesteia şi motivele care au determinat 
adoptarea soluţiei sau luarea măsurii respective. 

(3) Informaţiile privind existenţa unei plângeri sau denunţ pe 
rolul organelor de urmărire penală referitoare la posibila săvârşire a 
unor fapte de natură penală, precum şi datele cuprinse în aceste acte 
de sesizare nu sunt publice. În mod excepţional, în situaţia în care 
autorul sesizării anunţă în mod public că acest act a fost înregistrat la 
organul de urmărire penală, se poate confirma sau infirma de către 
unitatea de parchet competentă împrejurarea respectivă. În cazul 
sesizării organelor de urmărire penală din oficiu, pot fi emise comu- 
nicate în acest sens cu acordul procurorului de caz. 

(4) Comunicarea informaţiilor privind existenţa unui suspect în 
cauză şi a măsurilor dispuse faţă de acesta poate fi făcută din oficiu 
sau la cererea reprezentanţilor mass-media, numai după ce persoa- 
nei care a dobândit calitatea de suspect i se aduce la cunoştinţă 
această calitate sau, dacă aceasta nu este posibilă, numai după 
luarea măsurilor necesare pentru aducerea la cunoştinţă. 

(5) Accesul la categoriile de informaţii menţionate la alin. (1), 
(2) şi (3) poate fi restricţionat dacă procurorul de caz apreciază că 
prin comunicarea acestora se periclitează rezultatul anchetei. 

(6) Informaţiile privind actele procedurale efectuate în timpul 
anchetei penale, cum ar fi audierea persoanelor — indiferent de cali- 
tatea acestora, ridicările de documente și obiecte, percheziţiile 
domiciliare sau informatice pot fi comunicate după realizarea 
acestor activităţi şi dacă divulgarea acestora nu afectează mersul 
anchetei penale sau dreptul la imagine ca parte a dreptului la viaţă 
privată al persoanelor implicate. Informarea publică referitoare la 
aceste activităţi judiciare poate fi realizată prin una din următoarele 
modalităţi: 

a) Prin confirmarea efectuării activităţilor judiciare menţionate 
la acest alineat, la solicitarea reprezentanţilor mass-media; 

b) Prin emiterea unui comunicat cu privire la faptul că s-au 
derulat activităţile judiciare menţionate la acest alineat; 

c) În cazul în care, prin raportare la împrejurările concrete ale 
unei cauze, se apreciază că prin informarea publicului asupra activi- 
tăţilor judiciare desfăşurate poate fi afectat mersul anchetei penale, 
se va comunica faptul că, în acel moment al anchetei nu pot fi 

făcute precizări, urmând ca imediat ce stadiul cercetărilor va 
permite să fie emis un comunicat. 

(7) În mod excepțional, dacă reprezentanții mass-media sunt 
prezenți la locul unde se desfăşoară activitățile menționate la 
alin. (6) şi nu există riscul afectării mersului anchetei penale sau 
dreptul la imagine ca parte a dreptului la viaţă privată al persoa- 
nelor implicate, se va confirma existenţa unei proceduri în curs. 

(8) După sesizarea instanţei prin rechizitoriu, în cazul faptelor 
care prezintă un grad de pericol social ridicat sau justifică un interes 
deosebit pentru public, parchetele vor da comunicate prin care vor 
informa opinia publică cu privire la emiterea rechizitoriului şi trimi- 
terea în judecată a persoanelor faţă de care s-au efectuat cercetări. 

Art. 26. (1) Reprezentanţilor mass-media nu le pot fi eliberate 
copii sau extrase din actele sau înscrisurile referitoare la probele 
din dosarele aflate pe rolul organelor de urmărire penală! şi nici 
copii ale înregistrărilor audio/video realizate în cadrul procedurii 
de identificare şi reţinere a persoanelor sau executare a mandatului 
de arestare, de flagrant ori în alte momente procedurale din cursul 
anchetei penale provenind de la autorităţile judiciare. 

(2) Prin excepţie de la dispoziţiile alin. (1), pot fi puse la dis- 
poziţia reprezentanţilor mass-media imagini ale obiectelor, bunu- 
rilor, sumelor de bani sau ale altor valori care au făcut obiectul 
infracţiunii sau de care persoanele cercetate s-au folosit la săvâr- 
şirea faptelor ori au rezultat din comiterea acestora, precum şi a 
spaţiilor în care acestea au fost găsite. 

Art. 27. (1) La cerere, reprezentanţilor mass-media le pot fi eli- 
berate extrase ale rechizitoriului, ale acordurilor de recunoaştere a 
vinovăţiei sau ale actelor prin care au fost luate următoarele măsuri 
procesuale: începerea urmăririi penale, continuarea urmăririi 
penale faţă de suspect, punerea în mişcare a acţiunii penale, luarea 
măsurilor preventive care intră în competenţa procurorului, luarea 
măsurii reţinerii şi sesizarea instanţei competente în vederea luării 


! Este greu de acceptat existenţa unui interes legitim de a obţine înscri- 
suri disparate, care, scoase astfel din ansamblul probatoriului administrat, 
pot crea aparenţe care să prejudicieze interesul anchetei şi drepturile per- 
soanelor implicate în aceste proceduri. 

măsurii arestului la domiciliu sau a arestării preventive; extrasul va 
cuprinde situaţia de fapt, după asigurarea protecţiei datelor cu 
caracter personal, eliminarea pasajelor din care rezultă informaţii 
prin a căror divulgare se încalcă dreptul la respectarea vieții 
private, precum şi a celor referitoare la probe şi analiza acestora. 
Cererea se aprobă de către purtătorul de cuvânt al parchetului, cu 
consultarea procurorului de caz, sau în lipsa acestuia, a condu- 
cătorului parchetului. 

(2) Din cuprinsul extraselor menţionate la alin. (1) trebuie să 
rezulte numele suspectului sau inculpatului, încadrarea juridică a 
faptelor pentru care se efectuează cercetări şi situaţia de fapt reţi- 
nute în cauză. 

(3) În cazul soluţiilor de clasare sau de renunțare la urmărirea 
penală, se pot elibera, la cerere copii, din care în prealabil au fost eli- 
minate datele cu caracter personal, pasajele din care rezultă infor- 
maţii prin a căror divulgare se încalcă dreptul la respectarea vieţii 
private, precum şi cele care se referă la conţinutul unor probe şi 
măsuri dispuse, dacă prin menţionarea acestora se periclitează desfă- 
şurarea procesului penal în alte cauze. Cererea se aprobă de către 
purtătorul de cuvânt, cu consultarea conducătorului parchetului. 

(4) Prin excepţie de la prevederile alin. (1), în considerarea 
motivelor menţionate la art. 36, nu pot fi eliberate reprezentanţilor 
mass-media copii ale actelor şi soluţiilor din dosarele având obiec- 
tele menţionate la art. 6 lit. a) din dispozitivul Hotărârii Plenului 
Consiliului Superior al Magistraturii nr. 308 din 5 martie 2009 
privind derularea proiectului Jurindex!, precum şi obiectele cores- 


! Trădarea (art. 155 C.pen.), trădarea prin ajutarea inamicului (art. 156 
C.pen.), trădarea prin transmitere de secrete (art. 157 C.pen.), acţiunile 
dușmănoase contra statului (art. 158 C.pen.), atentatul care pune în pericol 
securitatea statului (art. 160 C.pen.), atentatul contra unei colectivităţi 
(art. 161 C.pen.), subminarea puterii de stat (art. 162 C.pen.), actele de 
diversiune (art. 163 C.pen.), subminarea economiei naţionale (art. 165 
C.pen.), propaganda în favoarea statului totalitar (art. 166 C.pen.), acţiuni 
împotriva ordinii constituţionale (art. 1661 C.pen.), complotul (art. 167 
C.pen.), compromiterea unor interese de stat (art. 168 C.pen.), comunicarea 
de informaţii false (art. 1681 C.pen.), divulgarea secretului care periclitează 
securitatea statului (art. 169 C.pen.), nedenunţarea (art. 170 C.pen.), 

pondente care rezultă din reglementarea Legii nr. 286/2009 privind 
Codul penal, cu modificările şi completările ulterioare şi a Legii 
nr. 135/2010 privind Codul de procedură penală, cu modificările şi 
completările ulterioare. 


Secţiunea 2!. Reguli aplicabile în procedurile desfăşurate în 
faţa judecătorului de drepturi şi libertăţi 


Art. 27!. Comunicarea cu mass-media în timpul procedurilor 
desfăşurate în faţa judecătorului de drepturi şi libertăţi se reali- 
zează cu respectarea specificului acestei faze a procesului penal, 
care se desfăşoară, în majoritatea cazurilor, fără publicitatea carac- 
teristică judecății. 

Art. 27. Dosarele aflate pe rolul instanțelor, în procedurile 
desfăşurate în faţa judecătorului de drepturi şi libertăţi, în camera de 
consiliu, nu pot fi studiate de reprezentanţii mass-media, cărora nu le 
pot fi eliberate nici copii ale actelor din aceste dosare. La cerere sau 
din oficiu, pot fi comunicate informaţii, respectiv pot fi emise comu- 
nicate referitoare la soluţiile adoptate cu privire la măsurile preven- 
tive, măsurile asigurătorii, aplicarea provizorie a măsurilor de sigu- 
ranță cu caracter medical, măsura internării nevoluntare și contes- 
taţia cu privire la durata urmăririi penale. 

Art. 27. (1) Reprezentanţilor mass-media nu le pot fi eliberate 
extrase sau copii ale încheierilor prin care au fost soluționate 


infracțiuni contra unui stat străin (art. 171 C.pen.), violul (art. 197 C.pen.), 
actul sexual cu un minor (art. 198 C.pen.), perversiunea sexuală (art. 201 
C.pen.), incestul (art. 203 C.pen.), hărţuirea sexuală (art. 2031 C.pen.), 
contaminarea venerică şi transmiterea sindromului imunodeficitar dobândit 
(art. 309 C.pen.), cerere privind interceptări și înregistrări audio-video 
(art. 911 şi urm. C.proc.pen.), cerere privind efectuarea de percheziţii 
(art. 100 şi urm. C.proc.pen.), luarea măsurii obligatorii la tratament medical 
(art. 113 C.pen. şi art. 162 C.proc.pen.) luarea măsurii internării medicale 
(art. 114 C.pen. şi art. 162 C.proc.pen.), înlocuirea tratamentului medical 
(art. 431 C.proc.pen.), înlocuirea sau incetarea intemării medicale (art. 434 
C.proc.pen.), sustragerea de la tratament medical (art. 3091 C.pen.), inter- 
narea medicală, obligarea la tratament medical, rele tratamente aplicate 
minorului (art. 306 C.pen.), pomografia infantilă (art. 18 din Legea 
nr. 678/2001), infracţiuni privind adopţia (O.U.G nr. 25/1997). 

cererile, propunerile şi sesizările privind încuviințarea percheziţiilor 
şi a folosirii metodelor şi tehnicilor speciale de supraveghere sau 
cercetare ori a altor procedee probatorii potrivit legii, emiterea unui 
mandat de aducere, aplicarea provizorie a măsurilor de siguranţă cu 
caracter medical şi a măsurii internării nevoluntare. 

(2) În cazul încheierilor prin care judecătorul de drepturi şi 
libertăţi s-a pronunţat asupra măsurilor preventive, măsurilor asigu- 
rătorii şi contestaţiei privind durata urmăririi penale, se pot elibera, 
la cerere extrase din care în prealabil au fost eliminate datele cu 
caracter personal, pasajele referitoare la conţinutul unor probe dacă 
din prezentarea sau analizarea acestora rezultă informaţii prin a căror 
divulgare se încalcă dreptul la respectarea vieţii private sau se peric- 
litează mersul anchetei şi referirile la activităţile de cercetare care 
vor fi efectuate în continuare, numele martorilor şi ale părţii vătă- 
mate. Cererea se aprobă de către purtătorul de cuvânt al instanţei, cu 
consultarea judecătorului care a soluţionat cauza, sau în lipsa 
acestuia, a preşedintelui instanţei. 

(3) Dacă există o solicitare din partea reprezentanţilor 
mass-media, de comunicare a soluţiilor pronunţate cu privire la 
măsurile preventive, măsurile asigurătorii şi contestaţia privind 
durata urmăririi penale, un extras al minutei pronunţate în cauzele 
respective poate fi transmis la adresele de e-mail indicate, după 
eliminarea datelor cu caracter personal. 

Art. 27%. Evidenţele privind încuviințarea percheziţiilor şi a 
folosirii metodelor şi tehnicilor speciale de supraveghere sau cerce- 
tare ori a altor procedee probatorii potrivit legii nu pot fi consultate 
de reprezentanţii mass-media. 


Secţiunea 22. Reguli aplicabile în procedura de cameră 
preliminară 


Art. 275. Comunicarea cu mass-media în timpul procedurii de 
cameră preliminară se realizează cu respectarea specificului acestei 
faze a procesului penal, care se desfăşoară fără publicitatea carac- 
teristică judecății. 

Art. 276. Dosarele aflate pe rolul instanţelor, în procedura des- 
făşurată în camera preliminară, nu pot fi studiate de reprezentanţii 
mass-media. La cerere sau din oficiu, pot fi comunicate informaţii, 

respectiv pot fi emise comunicate privind înregistrarea pe rolul 
instanţei a rechizitoriului, fapta pentru care inculpatul a fost trimis 
în judecată, cu descrierea sumară a acesteia şi textele de lege în 
care a fost încadrată, precum şi cu privire la soluţiile pronunţate. 

Art. 277. (1) Reprezentanţilor mass-media nu le pot fi eliberate 
extrase sau copii ale actelor din dosarele înregistrate pe rolul jude- 
cătorului de cameră preliminară. Dispoziţiile art. 273 alin. (2) se 
aplică în mod corespunzător. 

(2) La cerere, reprezentanţilor mass-media le poate fi eliberat 
un extras al rechizitoriului, dispoziţiile art. 27 alin. (1) şi (2) fiind 
aplicabile în privinţa cuprinsului acestuia. 

(3) La cerere, reprezentanţilor mass-media li se poate transmite 
prin e-mail un extras al minutei ori le poate fi eliberată o copie a 
soluţiilor pronunţate de judecătorul de cameră preliminară, cu 
asigurarea protecţiei datelor cu caracter personal şi eliminarea 
pasajelor referitoare la conţinutul unor probe dacă din prezentarea 
sau analizarea acestora rezultă informaţii prin a căror divulgare se 
încalcă dreptul la respectarea vieţii private sau se periclitează 
judecarea cauzei pe fond. 

(4) Cererile prevăzute la alin. (2) şi (3) se aprobă de către purtă- 
torul de cuvânt al instanţei, cu consultarea judecătorului de cameră 
preliminară căruia cauza i-a fost repartizată, iar în lipsa acestuia a 
preşedintelui instanţei. Refuzul eliberării de copii poate fi justificat 
de excepţiile menţionate în art. 36 şi va fi întotdeauna motivat. 


Secţiunea 3. Reguli aplicabile în faza de judecată a procesului 
penal 


$3.1. Natura publică a şedinţelor de judecată, aşa cum a fost 
prevăzută în convenţii şi în Constituţie 


Art. 28. (1) Natura publică a şedinţelor de judecată este un prin- 
cipiu juridic fundamental, fiind prevăzut de art. 127 din Constituţia 
României. Principiul conform căruia înfăptuirea justiţiei trebuie să 
fie realizată în mod public este stipulat şi de art. 6 din Convenţia 
europeană a drepturilor omului (Convenţie). 

(2) Orice persoană are dreptul la respectarea vieţii sale private şi 
de familie, art. 8 din Convenţie garantând acest drept. Acest drept 

trebuie coroborat cu libertatea de exprimare, inclusiv dreptul fiecărei 
persoane de a primi şi de a transmite informaţii!. 

(3) Principiile menţionate la alin. (1) şi (2) au o pondere egală. 
Este atributul instanţei care soluţionează cauza să pună în balanţă 
importanţa liberului acces a publicului în sala de judecată şi a pro- 
tecţiei celorlalte drepturi menţionate în Convenţie, dat fiind că natura 
publică a şedinţelor de judecată tinde să încalce, inevitabil, într-o 
anumită măsură, obligaţia de a respecta viaţa privată şi de familie. 

Art. 29. Principiul de bază este ca şedinţele să fie accesibile 
tuturor, inclusiv presei, însă instanța va aprecia, acolo unde este 
cazul, dacă accesul publicului în sala de judecată trebuie restricţio- 
nat sau interzis. Preşedintele completului poate să instituie inter- 
dicţii sau să impună restricţii? care ţin de specificul cauzei deduse 
judecăţii?. În cazul în care preşedintele decide să interzică accesul 


! Libertatea de exprimare este reglementată de art. 10 din Convenţie. 

? Potrivit art. 6 din Convenţie: „accesul în sala de şedinţă poate fi 
interzis presei şi publicului pe întreaga durată a procesului sau a unci părţi 
a acestuia, în interesul moralității, al ordinii publice ori al securităţii 
naţionale într-o societate democratică, atunci când interesele minorilor sau 
protecţia vieţii private a părţilor la proces o impun sau în măsura conside- 
rată absolut necesară de către instanță, atunci când, în împrejurări spe- 
ciale, publicitatea ar fi de natură să aducă atingere intereselor justiţiei”. în 
principiu, este vorba despre aceleaşi fundamente pentru care poate fi 
restricționată libertatea de exprimare, în conformitate cu prevederile 
art. 10 din Convenţie, textul operând însă cu noţiunile de autoritatea şi 
imparțialitatea sistemului judiciar Factori ce pot juca un rol în decizia de a 
restricționa sau interzice accesul în sala de judecată sunt: dreptul părţilor 
din proces la respectarea vieţii private și de familie; păstrarea ordinii 
publice în instanţă; securitatea naţională; natura cauzei judecate (litigiu 
penal, civil sau administrativ); dreptul la un proces echitabil; prezumția de 
nevinovăție; influențarea părților prin prezența mass-media, în mod 
special a presei audiovizuale; interesul funcţionării normale a justiţiei; 
autoritatea, independenţa şi imparţialitatea judecătorului. 

? Factorii ce pot juca un rol în decizia de a restricționa sau interzice 
accesul în sala de judecată sunt: dreptul părţilor din proces la respectarea 
vieţii private şi de familie; păstrarea ordinii publice în instanţă; securitatea 
naţională; natura cauzei judecate (litigiu penal, civil sau administrativ); 
dreptul la un proces echitabil; prezumția de nevinovăție; influențarea 
părţilor prin prezența mass-media, în mod special a presei audiovizuale; 

publicului şi al reprezentanţilor mass-media în sala de judecată pe 
durata desfăşurării şedinţei, motivele luării acestei decizii se comu- 
nică întotdeauna în mod public. 

Art. 30. În cazul în care persoanele prezente depăşesc capacita- 
tea sălii de judecată, preşedintele completului poate decide, de ase- 
menea, restricționarea accesului. Se va avea în vedere ca, indiferent 
de criteriul care se va aplica pentru a se stabili care dintre persoanele 
neparticipante la proces vor asista la şedinţa de judecată, în sală să 
rămână şi reprezentanţi ai mass-media. 


$3.2. Reguli generale privind prezența mass-media în 
instanţă și accesul în timpul şedinţelor de judecată 


Art. 31. (1) Şedinţele de judecată publice sunt întotdeauna acce- 
sibile jurnaliştilor fără mijloacele de înregistrare tehnică. 

(2) Şedinţele de judecată sunt nepublice atunci când legea insti- 
tuie această interdicţie sau când preşedintele completului a declarat 
şedinţa de judecată nepublică, cu respectarea condiţiilor prevăzute 
de lege. 

Art. 32. (1) Filmarea, fotografierea şi înregistrarea audio în sălile 
de judecată se vor efectua numai cu acordul preşedintelui com- 
pletului de judecată. Fotoreporterii și echipele de radio şi televiziune 
trebuie să solicite în prealabil (recomandabil cu 24 ore înainte de 
şedinţă), prin intermediul biroului de informare şi relaţii publice 
din cadrul instanţei, permisiunea privind accesul în sala de şedinţă, 
cu indicarea cauzelor în care solicită efectuarea de înrepistrări!. 


interesul funcţionării normale a justiţiei; autoritatea, independenţa și 
imparţialitatea judecătorului. 

! Potrivit art. 6 din Convenţie: „accesul în sala de şedinţă poate fi inter- 
zis presei şi publicului pe întreaga durată a procesului sau a unei part a 
acestuia, în interesul moralității, al ordinii publice ori al securităţii naţionale 
într-o societate democratică, atunci când interesele minorilor sau protecția 
vieţii private a pârtilor la proces o impun sau în măsura considerată absolut 
necesară de către instanţă, atunci când. în împrejurări speciale, publicitatea 
ar fi de natură să aducă atingere intereselor justiţiei”. In principiu, este vorba 
despre aceleași fundamente pentru care poate fi restricţionată libertatea de 
exprimare, în conformitate cu prevederile art. 10 din Convenţie, textul ope- 
rând însă cu noțiunile de „autoritatea și imparțialitatea sistemului judiciar”. 

(2) În cazul în care li se permite accesul în sala de judecată, în 
timpul şedinţei, reprezentanţii mass-media pot realiza înregistrări 
video şi audio, cu încuviințarea preşedintelui completului, a unuia 
sau mai multora dintre următoarele momente: intrarea în sală a 
membrilor completului, deschiderea şedinţei de către preşedintele 
completului, citirea capetelor de acuzare, concluziile finale ale pro- 
curorului în cauzele penale, pledoariile avocaţilor şi pronunţarea 
hotărârii. Preşedintele completului de judecată apreciază în ce 
măsură reprezentanţii mass-media pot face înregistrări ale altor părți 
din şedinţă. Referitor la situaţiile menţionate anterior, preşedintele 
completului întreabă membrii completului, grefierul, avocaţii, experţii 
şi interpreţii dacă au obiecţii cu privire la înregistrarea momentelor 
încuviinţate. Momentele în legătură cu care una dintre persoanele 
menţionate în acest alineat a formulat obiecţii nu pot fi înregistrate. 

(3) Nu este permisă transmiterea în direct a şedinţelor de jude- 
cată. 

(4) Este interzisă difuzarea înregistrărilor sau imaginilor captate 
fără acordul preşedintelui completului de judecată, în cazul încălcării 
acestei interdicții, va fi sesizat Consiliul Naţional al Audiovizualului. 

(5) Înregistrările video şi audio, precum şi fotografiile vor fi 
realizate dintr-o poziţie fixă. Instanţa poate impune condiţia ca 
acestea să fie aranjate special în sală, astfel încât să fie asigurat 
cadrul solemn. Pentru desfăşurarea normală a procedurilor, com- 
pletul de judecată poate decide să fie admis doar un număr limitat 
de echipe de filmare, în ordinea solicitărilor. 

(6) În situaţia în care nu este permis reprezentanţilor mass- 
media accesul în sala de judecată, fotoreporterilor li se oferă posi- 
bilitatea de a face fotografii, iar echipelor de televiziune îi se per- 
mite filmarea de cadre înainte de începerea şedinţei. 

(7) Reprezentanţii mass-media pot realiza înregistrări în afara 
sălii de judecată, în locurile din cadrul instanţei anume stabilite de 
către biroul de informare publică şi relaţii cu presa. 


$3.3. Reguli specifice privind difuzarea imaginilor cu părțile, 
martorii și alți participanţi, în cadrul şedinţelor de judecată 


Art. 33. (1) În înregistrările audio şi video părţile, martorii şi 
ceilalţi participanţi la proces pot apărea numai cu încuviințarea 

completului de judecată şi dacă nu au exprimat obiecții în acest sens. 
În cauzele penale, completul de judecată nu va aproba ca persoanele 
inculpate să fie filmate, cu excepţia situaţiei în care inculpatul nu are 
obiecţii!. De asemenea, în cauzele penale, persoanele vătămate nu 
pot fi filmate fără acordul acestora, ele fiind, prin definiţie, partici- 
panţii vulnerabili la procedurile judiciare?. 

(2) Pe lângă protecţia prevăzută la alin. (1), în conformitate cu 
dispoziţiile art. 352 alin. (9) din Legea nr. 135/2010 privind Codul 
de procedură penală, cu modificările şi completările ulterioare, pe 
durata judecății, completul de judecată poate interzice expres publi- 
carea şi difuzarea, prin mijloace scrise sau audiovizuale, de texte, 
desene, fotografii sau imagini de natură a dezvălui identitatea per- 
soanei vătămate, a părţii civile, a părţii responsabile civilmente sau a 
martorilor. Această măsură se dispune în condiţiile prevăzute la 
art. 352 alin. (3) sau (4) din Legea nr. 135/2010 privind Codul de 
procedură penală. 

(3) Măsura prevăzută la alin. (2) este adusă la cunoștința publi- 
cului şi reprezentanţilor mass-media, prin intermediul Biroului de 
informare şi relaţii cu publicul, care va întreprinde demersurile 
necesare în vederea publicării pe site-ul instanţei a unui comunicat în 
acest sens. Comunicatul va cuprinde numărul dosarului, termenul 
pentru care s-a dispus măsura şi acţiunile interzise. 

(4) În cazul în care măsura prevăzută la alin. (2) este dispusă în 
timpul şedinţei de judecată, reprezentanţii mass-media prezenţi în 


! Principiul de bază în dreptul penal este că o persoană este considerată 
nevinovată până la stabilirea vinovăţiei sale printr-o hotărâre penală defi- 
nitivă (prezumția de nevinovăție). Dacă înregistrările din timpul şedinţei de 
judecată din care poate rezultă identitatea acuzatului circulă liber înainte ca 
o condamnare sa fie pronunţată, acest fapt ar anticipa asupra hotărârii care 
se va pronunța. Există riscul ca, în situaţia în care instanţa a dispus o soluţie 
de achitare, persoana implicată să fi fost deja condamnată de către opinia 
publică, în baza imaginilor transmise de mass-media. Prin urmare, și în 
această fază se aplică dreptul la un proces echitabil. 

? În general, acestea oferă cu ocazia audierii detalii de natură strict per- 
sonală. De aceea, în vederea protejării vieţii private şi de familie a victime- 
lor infracţiunilor, nu pot fi realizate înregistrări în care acestea apar impo- 
triva voinţei lor. 

sală sunt obligaţi să o respecte şi să nu transmită altor jurnalişti 
materialele interzise a fi difuzate. 

Art. 34. Echipele de filmare care au primit aprobare pot înre- 
gistra cadre largi cu publicul din sala de judecată sau din alte părţi 
ale sediului instanţei, fără a fixa cu obiectivul camerei de filmat o 
anumită persoană din public!. Persoanele care asistă la şedinţa de 
judecată pot apărea în înregistrările video şi audio numai dacă şi-au 
exprimat anterior acordul. 


$3.4. Reguli privind solicitările scrise ale mass-media referi- 
toare la informaţiile de interes public ce rezultă din activitatea 
de judecată în procesul penal 


Art. 35. Judecata cauzei are loc în condiţii de publicitate, cu 
excepţia cazurilor prevăzute de lege. În această fază, accesul reprezen- 
tanţilor mass-media la informaţiile de interes public care rezultă din 
dosarele penale este mai larg faţă de faza de urmărire penală. 

Art. 36. Furnizarea de informaţii de interes public privind activi- 
tatea judiciară poate fi restrânsă în interesul moralității, ai ordinii 
publice ori al securităţii naţionale sau când o impun interesele mino- 
rilor ori protecţia vieţii private a părţilor în proces sau a altor persoa- 
ne. Dreptul ia liberul acces la informaţii de interes public poate fi 
restrâns și atunci când, în împrejurări speciale, instanţa apreciază că 
publicitatea ar fi de natură să aducă atingere înfăptuirii justiţiei. 

Art. 37. La cererea reprezentanţilor mass-media, pot fi comuni- 
cate informaţii privind stabilirea primului termen de judecată, pre- 
cum şi a termenelor ulterioare, stadiul în care se află judecata (cer- 
cetare judecătorească, dezbateri, repunere pe rol, pronunțare etc.), 
măsurile dispuse de instanță la termenele de judecată (efectuarea 
unei expertize, audierea părţilor şi a martorilor), soluţiile pronunțate. 

Art. 38. (1) Reprezentanţii mass-media pot consulta dosarele 
aflate pe rolul instanţelor, cu respectarea ordinii de solicitare şi a 
măsurilor de asigurare a integrităţii documentelor şi numai în măsura 
în care este posibilă punerea acestora la dispoziţie. Cererea se aprobă 


' Publicul trebuie să poată participa la ședința de judecată fără a avea 
preocuparea că va fi filmat. Dacă persoane din public doresc să discute cu 
presa, o pot face în afara clădirii instanţei. 

de către purtătorul de cuvânt al instanței, cu consultarea preşedin- 
telui completului sau, în lipsa acestuia, a preşedintelui instanței!. 

(2) Refuzul consultării dosarului poate fi justificat de excepţiile 
menţionate în art. 36 şi va fi întotdeauna motivat. 

(3) În perioada cuprinsă între data finalizării procedurii de 
cameră preliminară şi primul termen de judecată, în condiţiile prevă- 
zute la alin. (1), se va permite doar eliberarea unui extras al rechizi- 
toriului?, dispoziţiile art. 27 alin. (1) şi (2) fiind aplicabile în privința 
cuprinsului acestuia. După primul termen de judecată, se poate 
elibera o copie a rechizitoriului, după asigurarea protecţiei datelor cu 
caracter personal, cu excepţia situaţiei în care completul de judecată 
a stabilit că judecarea cauzei se va realiza în şedinţă nepublică. 

(4) Dosarele privind cauzele care au fost sau sunt judecate în 
şedinţă nepublică, precum și cele care presupun confidenţialitate nu 
pot fi consultate de reprezentanţii mass-media, cărora nu le pot fi 
eliberate nici copii ale actelor şi hotărârilor pronunţate în cauzele 
respective. 

Art. 39. Evidenţele instanţei privitoare la activitatea de judecată 
pot fi consultate, cu respectarea ordinii de solicitare și numai în 
măsura în care este posibilă punerea acestora la dispoziţie. Eviden- 
tele speciale ale instanţei care presupun confidenţialitate, nu pot fi 
consultate de reprezentanţii mass-media. 

Art. 40. La cerere, reprezentanţilor mass-media le pot fi eliberate 
copii ale actelor dosarului sau ale hotărârilor pronunţate ori extrase 
din acestea, cu asigurarea protecţiei datelor cu caracter personal şi 
eliminarea pasajelor referitoare la conţinutul unor probe dacă din 
prezentarea sau analizarea acestora rezultă informaţii prin a căror 
divulgare se încalcă dreptul la respectarea vieţii private sau se 
periclitează rezultatul cercetării judecătoreşti. Cererea se aprobă de 


' Prin hotărârea nr. 115/2016 Plenul CSM a decis că soluționarea 
cererilor prin care se solicită furnizarea informaţiilor de interes public in 
modalităţile prevăzute în art. 38 alin. (1) şi art. 40 din Ghid se face cu 
consultarea președintelui completului, iar dezacordul acestuia trebuie să 
fie motivate. 

? Se impune o astfel de restricție deoarece este posibil ca ședința de 
judecata să fie declarată nepublică, îndepărtându-se astfel riscul afectâni 
desfășurării normale a întregii proceduri. 

către purtătorul de cuvânt al instanţei, cu consultarea preşedintelui 
completului sau, în lipsa acestuia a preşedintelui instanţei. Refuzul 
eliberării de copii poate fi justificat de excepţiile menţionate în 
art. 36 şi va fi întotdeauna motivat’. 

Art. 41. În situaţia cauzelor soluționate definitiv cererile de 
consultare a dosarului şi de eliberare de copii din acesta se aprobă de 
purtătorul de cuvânt cu consultarea preşedintelui instanţei la care 
dosarul este arhivat. 

Art. 42. În cazul hotărârilor prin care s-a dispus, în cursul 
judecății, asupra măsurilor preventive se pot elibera, la cerere, copii, 
din care în prealabil au fost eliminate datele cu caracter personal, 
pasajele referitoare la conţinutul unor probe dacă din prezentarea sau 
analizarea acestora rezultă informaţii prin a căror divulgare se 
încalcă dreptul la respectarea vieţii private sau se periclitează rezul- 
tatul cercetării judecătoreşti şi referirile Ja activităţile de cercetare 
care vor fi efectuate în continuare, numele martorilor şi ale părţii 
vătămate. Cererea se aprobă de către purtătorul de cuvânt al 
instanţei, cu consultarea preşedintelui completului, sau în lipsa 
acestuia, a preşedintelui instanţei. 

Art. 43. În considerarea motivelor menţionate la art. 36, nu pot fi 
eliberate mass-mediei extrase şi copii ale actelor şi hotărârilor din 
dosarele având obiectele menţionate la art. 6 lit. a) din dispozitivul 
Hotărârii Plenului Consiliului Superior al Magistraturii nr. 308 din 
5 martie 2009 privind derularea proiectului Jurindex?, precum şi 


' Prin hotărârea nr. 115/2016 Plenul CSM a decis că soluționarea 
cererilor prin care se solicită furnizarea informaţiilor de interes public în 
modalităţile prevăzute în art. 38 alin. (1) şi art. 40 din Ghid se face cu 
consultarea preşedintelui completului, iar dezacordul acestuia trebuie să 
fie motivate. 

? Trădarea (art. 155 C.pen.), trădarea prin ajutarea inamicului (art. 156 
C.pen.), trădare prin transmitere de secrete (art. 157 C.pen.), acţiunile 
dușmănoase contra statului (art. 158 C.pen.), atentatul care pune în pericol 
securitatea statului (art. 160 C.pen.), atentatul contra unei colectivităţi 
(art. 161 C.pen.), subminarea puterii de stat (art. 162 C.pen.), actele de 
diversiune (art. 163 C.pen.), subminarea economiei naţionale (art. 165 
C.pen.), propaganda în favoarea statului totalitar (art. 166 C.pen.), acţiuni 
împotriva ordinii constituționale (art. 1661 C.pen.), complotul (art. 167 

obiectele corespondente care rezultă din reglementarea Legii 
nr. 286/2009 privind Codul penal, cu modificările şi completările 
ulterioare şi a Legii nr. 135/2010 privind Codul de procedură penală, 
cu modificările şi completările ulterioare. 


Secțiunea 4. Reguli valabile în faza de executare 

Art. 44. Pentru a nu prejudicia reintegrarea în societate a per- 
soanelor condamnate, după executarea hotărârii nu vor fi furnizate 
informaţii în legătură cu infracţiunea comisă anterior, cu excepţia 
cazului în care persoanele condamnate au consimţit în mod expres 
la divulgarea identităţii lor ori acestea sau faptele lor sunt din nou 
de interes public. 


CAPITOLUL III. Reguli aplicabile în procesul civil /ato sensu 


Art. 45. În cadrul procesului civil, întrucât litigiul priveşte doar 
raporturile dintre părţi, caracterul public ai informaţiilor care rezultă 
din activitatea de judecată este mai puţin pronunţat şi ca atare 
interesul publicului este mai redus. De aceea, dreptul la respectarea 
vieţii private şi de familie poate determina limitări importante ale 
accesului reprezentanţilor mass-media la aceste informaţii. 


C.pen.), compromiterea unor interese de stat (art. 168 C.pen.), comunicarea 
de informaţii false (art. 168 C.pen.), divulgarea secretului care periclitează 
securitatea statului (art. 169 C.pen.), nedenunţarea (art. 170 C.pen.), 
infracţiuni contra unui stat străin (art. 171 C.pen.), violul (art. 197 C.pen.), 
actul sexual cu un minor (art. 198 C.pen.), perversiunea sexuală (art. 201 
C.pen.), incestul (art. 203 C.pen.), hărţuirea sexuală (art. 2031 C.pen.), 
contaminarea venerică şi transmiterea sindromului imunodeficitar dobândit 
(art. 309 C.pen.), cerere privind interceptări şi înregistrări audio-video 
(art. 911 şi urm. C.proc.pen.), cerere privind efectuarea de percheziţii 
(art. 100 şi urm. C.proc.pen.), luarea măsurii obligatorii la tratament medical 
(art. 113 C.pen. și art. 162 C.proc.pen.), luarea măsurii intemării medicale 
(art. 114 C.pen. și art. 162 C.proc.pen.), inlocuirea tratamentului medical 
(art. 431 C.proc.pen.), înlocuirea sau încetarea intemării medicale (art. 434 
C.proc.pen.), sustragerea de la tratament medical (art. 3091 C.pen.), interna- 
rea medicală, obligarea la tratament medical, rele tratamente aplicate mino- 
rului (art. 306 C.pen.), pomografia infantilă (art. 18 din Legea 
nr. 678/2001), infracţiuni privind adopţia (O.U.G nr. 25/1997). 

Art. 46. (1) În materia contenciosului administrativ şi contraven- 
tional, precum şi în alte cauze în care există un interes public, repre- 
zentanţii mass-media pot consulta, la cerere, dosarele şi pot obţine 
copii din acestea. Prin raportare la prevederile art. 45, consultarea 
dosarelor şi eliberarea de copii ale actelor şi hotărârilor din celelalte 
dosare sunt limitate, solicitările reprezentanţilor mass-media fiind 
evaluate cu mai multă exigenţă. 

(2) Până la fixarea primului termen de judecată, reprezentanții 
mass-media pot consulta doar cererea de chemare în judecată, acestora 
neputând să le fie eliberate copii ale actelor aflate la dosarul cauzei. 

Art. 47. Solicitările privind comunicarea de informaţii, consultarea 
dosarelor, eliberarea de copii din acestea şi accesul în şedinţele de 
judecată se soluţionează cu aplicarea corespunzătoare a prevederilor 
Capitolului II, Secţiunea 1 şi respectiv Secţiunea 3 din prezentul Ghid, 
ținând cont de specificul procesului civil. În situaţia dosarelor solu- 
ționate irevocabil, respectiv definitiv, în cazul cererilor formulate după 
intrarea în vigoare a Legii nr. 134/2010 privind Codul de procedură 
civilă, cererile de consultare a dosarului şi eliberare de copii din acesta 
se aprobă de purtătorul de cuvânt, cu consultarea preşedintelui 
instanţei, respectiv al secţiei la care dosarul este arhivat. 

Art. 48. Nu pot fi eliberate reprezentanţilor mass-media copii sau 
extrase din actele şi hotărârile având obiectele menţionate la art. 6 
lit. b), c) şi d) din dispozitivul Hotărârii Plenului Consiliului Superior 
al Magistraturii nr. 308 din S$ martie 2009 privind derularea proiectului 
Jurindex!, precum şi obiectele corespondente care rezultă din 
reglementarea Legii nr. 287/2009 privind Codul civil, republicată, cu 
modificările şi completările ulterioare şi a Legii nr. 134/2010 privind 
Codul de procedură civilă, cu modificările şi completările ulterioare. 


! Adopţie, contestare paternitate, contestare recunoaştere paternitate, 
deschidere procedură adopţie, divorţ prin acord, divorţ, dezvăluirea 
identităţii părinţilor fireşti, nulitate căsătorie, plasament de urgenţă, prelun- 
gire încredințare pentru adopţie, recunoaştere paternitate, revocare încre- 
dinţare pentru adopție, stabilire domiciliu minor, stabilire paternitate, tăgadă 
paternitate, civil — punere sub interdicţie; proprietate intelectuală — brevete 
de invenţii. 

CAPITOLUL 1V. Dispoziţii finale 


Art. 49. Recomandările din prezentul Ghid se valorifică în: 

e fişele postului aferente personalului din cadrul structurilor de 
comunicare şi a purtătorului de cuvânt, prin individualizarea atribu- 
țiilor specifice în domeniul informării publice şi relaţiilor cu presa; 

* instrucţiunile şi procedurile de lucru interne ale structurilor de 
comunicare din cadrul CSM, instanţelor şi parchetelor. 

Art. 50. Prezentul Ghid intră în vigoare în termen de 15 zile de la 
data aprobării sale prin Hotărâre a Plenului Consiliului Superior al 
Magistraturii, dată de la care se abrogă Hotărârea Plenului CSM 
nr. 277 din 13 aprilie 2006, de aprobare a Ghidului de bune practici 
pentru cooperarea între instanţe, parchetele de pe lângă acestea şi 
mass-media şi Hotărârea Plenului Consiliului Superior al Magistra- 
turii nr. 542 din 5 iunie 2008, de aprobare a Ghidului de bune 
practici pentru cooperarea între purtătorul de cuvânt al CSM, 
omologii acestuia de la instanţele şi parchetele de pe lângă acestea şi 
mass-media. l 

Art. 51. Prezentul Ghid se publică pe site-ul Consiliului Superior 
al Magistraturii şi se comunică instanțelor, parchetelor şi instituțiilor 
de presă din România. 


Profilul magistratului 


în sistemul juridic din România! 


> Cerinţe faţă de profilul magistratului 


Cerinţa nr. 1. Profilul magistratului trebuie să 
ASE rezulte din identificarea principalelor probleme cu 
care se confruntă sistemul juridic din ţara noastră 


= 


De ce fel de magistrați are nevoie. Sistemul juridic din 
România? Întrebarea a apărut în contextul căutării răspunsului la o 
altă întrebare, şi anume, De ce fel de sistem de justiție are nevoie 
România ca stat de drept? Discuţiile din sistem, ca şi cele publice 
au avut ca temă centrală eficienţa cu care sistemul juridic îşi 
îndeplineşte obligaţiile faţă de comunitate în statul democratic. 
Până acum, a apărut cu mai multă claritate ideea că o justiție 
eficientă este o justiție independentă, ceea ce în aceste dezbateri 
însemna, în primul rând, o justiţie instituțional imună la presiuni 
politice. Independenţa justiţiei a fost înţeleasă ca rezultatul acţiunii 
principiului separării puterilor în stat. Rațiunea independenţei 
justiţiei este, aşa cum uneori se precizează ori doar se subințelege, 
rezolvarea imparţială a tuturor cazurilor particulare. 

Aşadar, aserţiunea O justiţie eficientă este o justiție indepen- 
dentă pare a se bucura de largă acceptare, la acest nivel general, de 
principiu democratic, dar să reținem, în același timp, că raţiunea 
independenţei justiţiei este rezolvarea corectă și imparțială a 
tuturor cazurilor particulare. 


! Prin Hotărârea nr. 184 din 1 martie 2006, Plenul CSM a aprobat 
Profilul profesiei de judecător şi procuror, în vederea stabilirii condiţiilor 
de admitere în magistratură. Hotărârea se regăseşte pe site-ul CSM 
(www.csm1909.ro). Verificaţi dacă această hotărâre mai este aplicabilă la 
data anunţării concursului din acest an sau este înlocuită cu alta. 

Cerinţa nr. 2. Profilul magistratului trebuie 

alcătuit în spiritul unui echilibru (mereu analizat şi 
perfecţionat) între independenţa și răspunderea 
judecătorului şi a justiţiei 


Cum poate o societate să vegheze la independenţa justiției şi să 
întărească independenţa judecătorilor individuali? Răspunsul con- 
turat în interiorul sistemului precum şi în dezbaterea publică din 
România evidenţiază: 

e acţiunea politică, orientată spre păstrarea separării puterilor şi 

e asigurarea condiţiilor de bază, mai exact a măsurilor (siste- 
mice) de întărire a capacităţii judecătorilor individuali de a 
rămâne incoruptibili. Spre exemplu, inamovibilitatea judecăto- 
rilor şi salarizarea decentă a magistraților. 

În democraţiile stabilizate — unde răspunderea (accountability) 
este considerată a doua faţetă a funcţionării eficiente a justiţiei, 
răspunsul dat la întrebarea: Cum poate o societate să vegheze la 
independenţa justiției şi să întărească independenţa judecătorilor 
individuali? este: 

e Prin întărirea răspunderii magistraţilor individuali pentru 
calitatea actului de justiţie, iar acest deziderat este urmărit prin 
angajarea, reținerea şi promovarea în sistem a persoanelor capabile 
şi hotărâte să asigure calitatea actului de justiţie. 


Ca o primă concluzie, profilul trebuie înţeles ca un mijloc de 
sprijinire a magistratului individual şi a sistemului juridic în 
ansamblu, în direcţia dezvoltării competenţelor care permit 
acţiunea independentă şi imparţială. Competenţele incluse în 
profil trebuie, aşadar, înţelese drept condiţii interne, intrapersonale 
ale acţiunii corecte, independente şi imparţiale a magistratului. 

Evaluarea magistraţilor (periodică, în scopul promovării sau 
evaluarea candidaţilor la INM) prin raportare la profilul magis- 
tratului trebuie percepută ca modalitatea prin care sistemul 
juridice încurajează selecţia, reținerea și promovarea persoa- 
nelor care, pe fondul unor predispoziţii personale, își dezvoltă 
conștient şi intenţionat competențele care le permit acţiunea 
corectă şi imparțială. 

Cerinţa nr. 3. Profilul magistratului trebuie să 
E cuprindă toate competențele absolut necesare și 
suficiente satisfacerii cerinţelor de bază ale profe- 
siunii de magistrat, cerinţe derivate, la rândul lor, din cele mai 
importante probleme cu care se confruntă în prezent sistemul 
juridic romanesc 


== 


Cum sunt selectate competențele care alcătuiesc profilul 
magistratului? 

Să reluăm, pe scurt, următoarele idei: 

Nevoia sau cerința de bază a sistemului juridic românesc 
este rezolvarea corectă și imparţială a tuturor cazurilor parti- 
culare. Din această nevoie fundamentală a sistemului derivă cele 
mai importante cerinţe ale funcţiei de magistrat (aspecte supli- 
mentare fiind cerute de nivelul de jurisdicție, funcţii de conducere 
şi domeniul de specializare). 

În lumina acestui raționament, chiar constructul de „merit per- 
sonal” — larg acceptat ca bază a oricărei angajări sau promovări a 
magistraţilor — trebuie să se refere tot la competențele care-i permit 
(îi fac posibilă) rezolvarea corectă şi imparţială a fiecărui caz. 


> Profilul funcţiei de magistrat: Cerinţele de bază ale exer- 
citării profesiunii de magistrat în sistemul juridic românesc 


În acord cu raţionamentul anterior, prezentăm principalele 
cerinţe ale exercitării profesiunii de magistrat, derivate din 
nevoia fundamentală a sistemului juridic românesc: rezolvarea 
corectă şi imparţială a tuturor cazurilor particulare. Exerci- 
tarea funcţiei îi cere magistratului următoarele: 


1. Să fie în stare să gândească independent în chestiuni juri- 
dice. Practicarea profesiunii de judecător şi respectiv de procuror 
în condiţiile concrete ale sistemului juridic românesc arată că 
manifestarea independentă și imparţială a persoanei aflată în aceste 
funcţii este condiţionată în primul rând de acurateţea şi aplica- 
bilitatea cunoştinţelor sale juridice care îi dau siguranţa în a se 
baza pe ceea ce gândeşte individual şi îi permit judecăţi corecte 

din punct de vedere juridic. Să reținem aici că pentru a fi impar- 
ţială o soluţie trebuie să fie în primul rând corectă juridic. 


2. Să recunoască factorii intrapersonali care îi pot împie- 
dica judecata corectă (chiar în condiţiile unor cunoştinţe temei- 
nice). Persoana care ocupă aceste funcţii trebuie să fie capabilă să 
recunoască, să conştientizeze, orice sursă internă, personală, 
care-i poate influenţa judecata și să se străduiască să-și păs- 
treze imparţialitatea. Propriile prejudecăţi (legate de rasă, sex, 
religie, naţionalitate, dizabilităţi, vârstă, orientare sexuală, statut 
socioeconomic sau organizaţional) predispoziţii, propensiuni favo- 
rabile sau nefavorabile anumitor probleme juridice, vulnerabilităţi 
pentru anumite categorii de situaţii, etc. sunt factori interni care pot 
afecta negativ judecata. 


3. Să înțeleagă societatea românească, comunitatea în care 
trăieşte, să poată aprecia şi accepta nevoia supremației legii în 
societate, să se simtă angajat în restabilirea încrederii cetățenilor în 
justiţie. 

4. Să manifeste integritate morală; să aibă capacitatea și 
curajul îmbunătăţirii mediului social intra-orpanizaţional în 
care își desfăşoară activitatea profesională. Mediul intem al 
instanţei poate fi caracterizat prin prejudecăţi împărtășite, predis- 
poziţii generalizate şi vulnerabilităţi ignorate. Persoana care ocupă 
funcţia de judecător sau procuror trebuie să poată recunoaște 
prejudecățile şi preferinţele împărtășite, normele sociale interne care 
maschează deficienţe organizaționale şi să aibă curajul de a vorbi 
despre ele în situaţii formale, în şedinţe profesionale şi administra- 
tive, pentru a contribui la întărirea unui mediu orpganizaţional 
favorabil manifestării independenţei individuale şi calităţii muncii. 


5. Să comunice clar și logic și să fie receptiv la informația 
care îi poate îmbunătăţi mesajul. Judecătorul sau procurorul nu 
îşi va putea valorifica cunoştinţele şi aptitudinea de a gândi în 
chestiuni juridice şi, de asemenea, nu va fi eficace în atitudinea sa 
activă de îmbunătăţire a mediului intra-organizaţional în care 
lucrează, dacă nu poate comunica clar și logic ceea ce gândeşte, 


96 Proba 3: Interviul. Etică şi deontologie judiciară 


fiind totodată receptiv faţă de mesajul interlocutorilor şi modifi- 
cările situaţiei de comunicare. 


6. Să fie credibil, demn de încredere. Judecătorii şi procurorii 
trebuie să acţioneze, şi să fie percepuți ca acţionând, cu profe- 
sionalism şi corectitudine. Demnitatea, politeţea şi autocontrolul, 
corectitudinea, preocuparea pentru aparenţa de corectitudine şi 
evitarea inadecvării (improprietăţii) sunt componentele unei con- 
duite credibile. 


7. Să fie eficient în managementul propriilor îndatoriri şi să 
contribuie la îmbunătăţirea administrării instanţei. Magistraţii 
trebuie să manifeste punctualitate, diligenţă în pregătirea pentru 
dezbateri, preocupare pentru stabilirea rezonabilă a termenelor, 
menţinerea controlului în sala de dezbateri, promovarea unui 
mediu productiv de muncă împreună cu alţi magistrați. 


> Profil de personalitate 


Satisfacerea cerinţelor exercitării profesiunii de magistrat 
este posibilă prin acţiunea actorilor cu un anumit profil personal. 
Profilul cuprinde calităţi mentale care permit persoanei să îşi 
dezvolte, conştient şi intenţionat competențele care condiţio- 
nează (intra-personal, mai direct sau mai strâns decât factorii 
extrinseci, de ex. salariul decent) rezolvarea corectă şi imparţială 
a fiecărui caz particular. Calitățile mentale care satisfac cerinţele 
profesiunii de magistrat derivate, la rândul lor, din nevoile prezente 
ale sistemului juridic românesc sunt: 

1. Gândire independentă/critică; 

2. Integritate/consistenţă cognitiv-morală; 

3. Conștientizare socială şi angajament; 

4. Predispoziţie pentru muncă intensă și învăţare profesio- 
nală continuă; autenticitate (identificare cu valorile profesiunii 
de magistrat) şi motivare intrinsecă a activităţilor profesionale; 

5. Comunicare clară și logică, receptivitate faţă de orice 
informaţie care ar putea îmbunătăţi mesajul; autocontrol; 

6. Conștiinciozitate, diligenţă, respect colegial. 

1. Gândire independentă/critică (manifestată în probleme 
profesionale, juridice; în înţelegerea rolului de magistrat; în înţele- 
gerea societăţii româneşti şi în autocunoaștere). 

La nivelul simțului comun a gândi independent, critic, 
înseamnă a gândi bine, a nu proceda ilogic, irațional. Gândirea cri- 
tică se manifestă în capacitatea de a identifica concluzii inadecvate, 
necorespunzătoare; de a identifica date care pot susţine o ipoteză; 
de a identifica informaţia nouă necesară pentru a trage o concluzie; 
de a separa informaţia relevantă de cea irelevantă pentru rezolvarea 
unui caz; capacitatea de a învăţa şi a înţelege informaţia într-un 
domeniu nefamiliar; capacitatea de a face inferenţe pe informaţii 
separate şi a formula concluzii; capacitatea de a recunoaşte modul 
în care noua informaţie poate schimba soluţia unei probleme; capa- 
citatea de a comunica eficient. 

Componentele gândirii critice sunt următoarele priceperi cogni- 
tive: interpretarea, analiza, evaluarea, inferenţa, explicaţia şi auto- 
reglarea. Priceperile cognitive stau la baza judecății solide, a 
cântăririi argumentelor pentru o decizie echilibrată. 

Interpretarea înseamnă, la rândul ei, categorizare, înţelegerea 
semnificației şi clarificarea sensului. Exemple de interpretare: 
recunoaşterea unei probleme și descrierea ei fără distorsiuni 
subiective, identificarea scopului, temei sau perspectivei într-un 
anumit mesaj, distincţia între ideea principală şi ideile subordonate 
într-un discurs verbal, utilizarea categoriilor pentru a organiza 
fapte, idei, etc. 

Analiza include examinarea ideilor, precum şi detectarea şi 
analiza argumentelor. Exemple de analiză: desprinderea ideii prin- 
cipale dintr-un discurs şi evidenţierea argumentelor cu care aceasta 
este susținută, identificarea unor asumpţii implicite; schițarea 
relaţiilor dintre fraze sau paragrafe, sau a relaţiilor acestor părţi cu 
scopul principal al textului. 

Evaluarea înseamnă aprecierea credibilităţii afirmațiilor sau 
altor reprezentări care explică sau descriu percepții, experienţe, 
situaţii, judecăţi, convingeri sau opinii; înseamnă, de: asemenea, 
aprecierea forţei logice a relaţiilor deductive între afirmaţii, 
descrieri sau alte forme de reprezentare. Exemple: judecarea credi- 
bilităţii unui vorbitor, compararea punctelor tari şi punctelor slabe 

ale interpretărilor alternative, aprecierea faptului dacă două afir- 
maţii se contrazic una pe alta, judecarea dacă datele deţinute susţin 
concluzia la care s-a ajuns sau judecarea dacă un argument dat este 
relevant sau aplicabil situaţiei în discuţie. 

Inferenţa are ca elemente chestionarea datelor, formularea 
alternativelor şi extragerea concluziilor. Exemple: identificarea 
implicaţiilor punctului de vedere susţinut de cineva; identificarea şi 
“asigurarea informaţiei necesare formulării unei sinteze din mai 
multe surse; construirea unei semnificaţii pornind de la elementele 
prezente într-un studiu. 

Explicaţia înseamnă a stabili rezultate, a justifica proceduri şi a 
prezenta argumente. Exemple: a apela la criterii stabilite pentru a 
arăta că o judecată este rezonabilă; a afirma rezultatele unei inves- 
tigaţii şi a descrie metodele şi criteriile utilizate pentru a ajunge la 
ele; a folosi o schemă de prezentare pentru a organiza rezultate. 

Autoreglarea are ca elemente autoexaminarea și autocorec- 
tarea. Exemple: a-ţi examina viziunea într-o chestiune controver- 
sată, fiind receptiv la posibilele influenţe venite de la propriile 
prejudecăţi sau interese personale; a-ţi monitoriza cât de bine ţi se 
pare că înţelegi ceva; a separa opiniile şi asumpţiile personale de 
cele conţinute de un text; a-ţi reconsidera interpretarea sau judecata 
în lumina analizei faptelor unui caz; a reveni asupra unui răspuns 
în urma descoperirii unor erori în munca anterioară; a-ţi schimba 
concluzia la care ai ajuns la un moment dat, pentru că ai realizat că 
ai judecat greşit importanţa anumitor factori atunci când ai ajuns la 
decizia anterioară. 


2. Integritate/consistenţă cognitiv-morală. Integritatea este 
cheia de boltă a unui sistem juridic. Este calitatea personală care îi 
permite magistratului să se sustragă oricărui fel de influenţă 
asupra procesului prin care el caută/admite probe şi deliberează, 
etc. A avea integritate înseamnă, în primul rând a avea consistenţă, 
înseamnă a avea anumite principii morale și a acţiona consec- 
vent în acord cu ele. Comportamentul verbal trebuie să 
exprime aceste valori, iar conduita în orice situaţie trebuie să fie 
consistentă cu valorile declarate. Valorile unei persoane trebuie 
să alcătuiască ele însele o structură coerentă în care unele sunt 

mai importante decât altele. Doar astfel persoana poate apăra o 
anumită poziţie (opinie) mai degrabă decât alta. Integritatea unei 
persoane nu poate fi percepută dacă aceasta se simte liberă să 
adopte orice poziţie i se pare potrivită la un moment dat, indiferent 
de poziţia apărată într-o situaţie rezonabil similară. 

Integritatea înseamnă aderenţă consecventă la standarde 
etice. Integritatea morală implică nu doar a acţiona consistent cu 
orice sistem de convingeri personale, ci a acţiona consistent doar 
cu un set de valori justificabile din perspectivă morală. Un astfel 
de sistem trebuie să fie în primul rând raţional şi logic şi în al 
doilea rând trebuie să fie dedus printr-o reflecţie morală proprie. 
De aceea, reflecţia morală este primul pas în identificarea 
conduitei integre a unei persoane, a faptului că ea poate discerne 
între bine şi rău pentru a acţiona cu integritate. Reflecţia morală îi 
permite persoanei să-și păstreze integritatea chiar modifi- 
cându-şi convingerile, dacă la un moment dat constată că sunt moral- 
mente inacceptabile. Pentru că integritatea este o manifestare a 
reflecţiei, a raţionalităţii, oamenii iraţionali nu pot avea integritate. 

Integritatea poate fi exercitată numai în cadrul legii: un 
magistrat trebuie să urmeze litera legii chiar dacă personal nu 
este de acord cu ea. Integritatea magistratului se referă la faptul ca 
imparţialitatea, corectitudinea, onestitatea să nu-i fie clintite de nici 
un fel de practici corupte. Persoanele cu integritate morală trebuie 
să aibă un angajament veritabil să facă ceea ce cred că este în litera 
legii în orice circumstanţă de aplicare a ei şi să fie dornice să-şi 
supună la o serioasă examinare convingerea lor în legătură cu acest 
lucru (cu ceea ce este litera legii). 


3. Conştientizare socială și angajament. Este competenţa 
care-i permite magistratului să analizeze, să evalueze şi să se anga- 
jeze creativ în reconstruirea modelelor (schemelor) după care se 
desfăşoară practicile sociale curente legate de exerciţiul profesiunii 
de magistrat în sistemul juridic românesc. Conştientizarea socială 
implică: mobilizarea intenţionată a resurselor de atenţie şi efort 
pentru înţelegerea rolului persoanelor în reactivarea selectivă a 
modelelor de gândire şi acţiune anterior exersate în practicile 
profesionale; capacitatea individului de a face judecăţi practice 

şi normative asupra traiectoriilor posibile ale acţiunilor ca răs- 
puns la cerinţe, dileme şi ambiguităţi ale situaţiilor profesionale şi 
sociale; în sfârșit, asumarea unui rol creativ în inovarea mode- 
lelor de acţiune şi susţinerea repetării lor suficiente în practica 
acţiunilor curente. Disponibilităţile creative ale magistratului se 
realizează în găsirea răspunsurilor la întrebarea cum pot fi pro- 
vocate, reconsiderate şi reformulate modelele de acțiune practi- 
cate curent, pentru a îmbunătăţi calitatea actului de justiţie? 
Obiectul reflexivităţii magistratului include comunitatea locală şi 
societatea românească în ansamblu. Capacitatea de a înţelege 
modelele de pândire şi acţiune manifestate în spaţiul public, de a 
face judecăţi asupra alternativelor posibile ale acţiunilor impor- 
tante pentru comunitate, chestionarea rutinelor face din magistrat o 
persoană sensibilă la problemele societăţii căreia îi apără valorile. 


4. Predispoziţie pentru muncă intensă și învățare profesio- 
nală continuă; autenticitate (identificare cu valorile profesiunii 
de magistrat) şi motivare intrinsecă a activităților profesionale. 
Fiecare din competentele incluse în profil este înţeleasă ca rezultat 
al învăţării, pe fondul unor calităţi personale. Niciuna din compe- 
tențe nu se dezvoltă în afara unei atitudini mentale de deschidere 
faţă de învăţarea noului, nefamiliarului, şi a disponibilităţii faţă de 
efort intelectual susţinut. Uneori dificil de asimilat noul presupune 
activarea atenţiei şi mobilizare susţinută a efortului. Mobilizarea 
resurselor intelectuale este condiţionată de convingerea că 
abilităţile și cunoştinţele juridice nu sunt statice. Ele se îmbu- 
nătăţesc într-un proces conștient de învăţare continuă sau se 
degradează prin învăţarea neintenţionată dintr-o experienţă 
nesupusă reflecţiei. De aceeaşi atitudine reflexivă are nevoie şi 
forma de învăţare academică, pentru a fi benefică activităţii pro- 
fesionale. Un tânăr absolvent pe care orice cunoștințe nefamiliare 
sau dificile îl îndepărtează, care nu a trăit în facultate experiența 
curiozităţii epistemice nu face dovada capacităţii de înnoire 
continuă. Tânărul nu este prin definiţie o minte deschisă la nou, şi 
nici garanţia pentru satisfacția intrinsecă efortului intelectual 
orientat spre perfecţionare profesională. Identificarea cu sarcina 
justiţiei, asumarea valorilor profesiunii de magistrat şi satisfacția 

intrinsecă activităților profesionale sunt corelatele obişnuite ale 
învățării continue. 


5. Comunicare clară și logică, receptivitate față de orice 
informaţie care ar putea îmbunătăţi mesajul; autocontrol. 
Magistratul cu bună capacitate de comunicare se exprimă în mod 
precis, clar şi inteligibil şi nu ignoră indicatorii non-verbali prin 
care îşi comunică mesajul. Calitatea comunicării poate depinde de 
unele priceperi special învăţate, spre exemplu cele de negociere, 
dar în esenţă, comunicarea exprimă calitatea celorlalte competenţe: 
gândirea critică, integritatea, înțelegerea evoluţiei situaţiei sociale, 
toate îi influențează tratarea imparţială a părţilor, sinceritatea 
mesajului şi receptivitatea la orice informaţie relevantă pentru 
mesajul transmis. 

Vizibile în calitatea comunicării sunt caracteristicile atitudinale 
şi temperamentale care definesc interacţiunea socială profesionistă, 
a magistratului de pretutindeni, aşa-numitul judicial temperament. 
Acesta include bun simţ, compasiune, hotărâre, fermitate, modestie 
deschidere, răbdare, calm şi politeţe, tact și înţelegere. Profesiona- 
lismul interacțiunii sociale a magistratului implică așadar absenţa 
aroganţei, nerăbdării, afectării locvacităţii, irascibilităţii, arbitra- 
rului şi tiraniei. 


6. Conştiinciozitate, diligenţă, respect manifestate în efortul 
serios şi constant de îndeplinire a îndatoririlor asumate sunt cali- 
tăţile de fond ale dezvoltării priceperilor de auto-management. 
Aceste calităţi presupun constanță, perseverenţă şi concentrare. 
Alături de ele atenţia şi respectul arătat colegilor, încrederea în 
capacitatea lor de a contribui valoros la realizarea sarcinii 
comune sunt baze ale dezvoltării priceperilor de administrare a 
actului de justiţie și de muncă în echipă. 


B. Instrumente internaţionale privind judecătorii 


Principiile de Bază ale ONU privind 
Independenţa Justiţiei! 


Având în vedere că, în Carta Naţiunilor Unite, popoarele lumii 
au afirmat hotărârea lor de a stabili condiţiile în care poate fi men- 
ținută justiţia să şi se realizeze cooperarea internaţională în scopul 
de a promova şi încuraja respectarea drepturilor omului şi libertă- 
ților fundamentale, fără nici o discriminare; 

Având în vedere că Declaraţia Universală a Drepturilor Omului 
enunţă ca principii egalitatea în faţa legii, prezumția de nevinovăție şi 
dreptul oricărei persoane la un proces publică şi echitabil în faţa unei 
instanţe competente, independente şi imparţiale, stabilite prin lege; 

Având în vedere că Pactul internaţional cu privire la drepturile 
economice, sociale şi culturale şi Pactul internaţional cu privire la 
drepturile civile și politice garantează, atât unul cât şi celălalt, 
exercitarea acestor drepturi şi că Pactul internaţional cu privire la 
drepturile civile şi politice garantează, printre altele dreptul, de a fi 
judecat într-un termen rezonabil; 

Având în vedere că se constat în mod frecvent decalaje între 
situaţia ideală conturată de aceste principii şi situaţia reală; 

Având în vedere că organizarea şi înfăptuirea justiţiei, în fie- 
care țară, ar trebui să aibă ca punct de plecare aceste principii şi că 
ar trebui făcute eforturi pentru a le transpune pe deplin în realitate; 

Având în vedere că regulile privind exercitarea funcției de către 
magistrați ar trebui să le dea acestora posibilitatea de a acţiona în 
concordanţă cu principiile de mai sus; 


PR ee ANN N 

! Adoptat la cel de-al Șaptelea Congres al Naţiunilor Unite privind 
Prevenirea Infracţiunilor și Tratamentul Infractorilor, care a avut loc la 
Milano din 26 august până la 6 septembrie 1985 şi aprobat prin rezoluţiile 
Adunării Generale 40/32 din 29 noiembrie 1985 şi 40/146 din 13 decem- 
brie 1985. 

Având în vedere că judecătorilor le revine sarcina de a lua 
decizia finală în problema vieţii, libertăţilor, a drepturilor, a îndato- 
ririlor şi a proprietăţii cetățenilor; 

Având în vedere că la al Şaselea Congres al Naţiunilor Unite cu 
privire la Prevenirea infracţiunilor şi la Tratamentul infractorilor, 
prin Rezoluţia nr. 16 s-a cerut Comitetului de Prevenire şi Control al 
Infracţiunilor să includă printre priorităţile sale elaborarea princi- 
piilor de bază în legătură cu independenţa judecătorilor şi cu selec- 
tarea, pregătirea profesională şi statutul judecătorilor şi procurorilor; 

Având în vedere, deci, că trebuie analizat cu prioritate rolul 
judecătorilor în sistemul de justiţie şi să se aibă în vedere impor- 
tanța selectării, formării şi conduitei lor; 

Au fost formulate următoarele principii de bază, cu scopul de a 
ajuta statele membre în activitatea lor de a asigura şi promova 
independența justiţiei; aceste principii ar trebui luate în considerare 
şi respectate de guverne în limitele oferite de legislația şi practica lor 
naţională și să fie aduse în atenţia judecătorilor, avocaţilor, mem- 
brilor puterii executive şi legislative și publicului larg în general. 
Principiile au fost formulate având în vedere judecătorii profesionişti 
(de carieră), dar ele se aplică, corespunzător, şi judecătorilor nepro- 
fesionişti (nespecialişti) acolo unde există așa ceva. 


Independenţa puterii judecătorești 

1. Independenţa puterii judecătoreşti trebuie garantată de către 
stat şi consacrată prin Constituţie sau prin legislația națională. Este 
de datoria tuturor guvernelor şi a celorlalte instituţii de a respecta 
şi supraveghea! independența justiţiei. 

2. Judecătorii trebuie să soluţionează cauzele în mod imparțial, 
pe baza faptelor şi în conformitate cu legea, fără niciun fel de 
restricţii, influențe neadecvate, sugestii, presiuni, ameninţări sau 
imixtiuni, fie ele directe sau indirecte, indiferent din partea cui ar 
veni şi pe ce motiv. 

3. Judecătorii trebuie să aibă competenţa de a judeca toate 
chestiunile de natură judiciară și să aibă autoritatea exclusivă de a 


' În varianta în limba franceză a acestui document lipseşte termenul „a 
supraveghea” (n.n., C.D.). 

decide dacă o chestiune dedusă judecății este de competenţa lor aşa 
cum este aceasta stabilită prin lege. 

4. Trebuie interzis orice amestec inadecvat sau nejustificat în 
procesul judiciar, iar deciziile judecătoreşti pronunţate de către 
instanţe nu trebuie să poată fi supuse modificării. Acest principiu 
nu priveşte însă căile legale de atac, respectiv dreptul autorităților 
competente de a micşora ori comuta pedepsele aplicate de către 
instanţe, conform legii. 

5. Orice persoană trebuie să aibă dreptul de a fi judecată de 
către o instanţă ordinară potrivit procedurilor legal stabilite. Nu pot 
fi înfiinţate instanţe extraordinare, care nu urmează procedurile 
stabilite de lege în mod corespunzător pentru judecată, cu scopul 
de a înlocui competenţa ce aparţine instanţelor de drept comun. 

6. Principiul independenţei justiţiei dă dreptul şi îi obligă pe 
judecători să se asigure că procedurile judiciare se desfăşoară în 
mod echitabil şi că drepturile părţilor sunt respectate. 

7. Este de datoria fiecărui stat membru să asigure resursele 
adecvate pentru a permite judecătorilor să îşi îndeplinească atribu- 
tiile în mod corespunzător. 


Libertatea de exprimare şi de asociere 

8. În conformitate cu Declaraţia Universală a Drepturilor 
Omului, judecătorii au, la fel ca ceilalţi cetăţeni, dreptul la liber- 
tatea de exprimare, credinţă, asociere şi adunare, cu condiţia, 
totuşi, ca în exercitarea acestor drepturi, ei să se comporte întot- 
deauna în aşa fel încât să menţină demnitatea funcţiei lor, respectiv 
imparţialitatea şi independenţa justiţiei. 

9. Judecătorii sunt liberi să constituie şi să adere la asociaţii ale 
judecătorilor sau la alte organizaţii care le reprezintă interesele, le pro- 
movează formarea profesională şi le apără independenţa judiciară. 


Calificările, selectarea şi pregătirea profesională 

10. Persoanele selectate pentru a îndeplini funcţia judiciară 
trebuie să fie integre şi competente, şi să justifice pregătirea şi cali- 
ficarea în drept. Orice metodă de selecţie a judecătorilor trebuie să 
prevină numirile bazate pe motive nepotrivite. În cadrul procesului 
de selecţie a judecătorilor nu pot fi permise discriminările bazate 

pe rasă, culoare, sex, religie, opinie politică sau de altă natură, 
origine naţională sau socială, avere, naştere sau statut, cu excepţia 
cerinţei conform căreia candidatul la funcţia de judecător trebuie să 
fie cetăţean al ţării respective, cerință care nu trebuie să fie consi- 
derată ca discriminatoare. | 

11. Durata mandatului judecătorilor, independența acestora, 
siguranța, remuneraţia adecvată, condiţiile de exercitare a funcției, 
pensiile şi vârsta de pensionare, trebuie să fie garantate în mod 
adecvat prin lege. 

12. Judecătorilor, indiferent dacă au fost numiţi sau aleşi, tre- 
buie să li se garanteze inamovibilitatea până la vârsta obligatorie 
de pensionare sau până la expirarea duratei mandatului, acolo unde 
există așa ceva. 

13. Promovarea judecătorilor, acolo unde există un asemenea 
sistem, trebuie să se bazeze pe factori obiectivi, şi în special pe 
abilităţi, integritate şi experienţă. 

14. Repartizarea cauzelor către judecătorii unei instanţe este o 
chestiune internă ce ţine de administraţia judiciară. 


Secretul profesional şi imunitatea 

15. Judecătorii sunt obligaţi să respecte secretul profesional în 
legătură cu deliberările lor şi cu informaţiile confidenţiale pe care 
le cunosc în virtutea atribuţiilor lor în alt mod decât în urma unor 
audieri publice, şi nu trebuie să fie constrânşi să depună mărturie 
cu privire la asemenea chestiuni. | 

16. Fără a afecta vreo procedură disciplinară, sau vreun drept 
de apel, sau vreun drept de a primi despăgubiri de la stat, în 
conformitate cu dreptul naţional, judecătorii trebuie să se bucure de 
imunitate personală faţă de acţiunile civile pentru despăgubiri 
materiale formulate în caz de abuz sau de omisiuni în exercitarea 
atribuţiilor lor judiciare. 


Disciplina, suspendarea şi destituirea 

17. Orice acuzaţie sau reclamaţie îndreptată împotriva unui 
judecător în calitatea sa judiciară şi profesională ar trebui soluţio- 
nată cu celeritate şi în mod echitabil, în cadrul unei proceduri 


106 Proba 3: Interviul. Etică şi deontologie judiciară 


adecvate. Judecătorul trebuie să poată răspunde la acuzaţii!, să aibă 
dreptul la o audiere echitabilă. Examinarea cauzei în faza iniţială ar 
trebui să fie confidențială, cu excepţia cazului în care judecătorul 
solicită altfel. 

18. Judecătorii nu pot fi suspendaţi sau destituiți din funcţie 
decât pe motive de incapacitate sau pentru comportamente care îi 
fac nedemni în a-şi exercita atribuţiile. 

19. Toate procedurile disciplinare, de suspendare sau de desti- 
tuire trebuie soluționate în conformitate cu regulile în materie de 
conduită judiciară. 

20. Deciziile în cadrul procedurilor disciplinare, de suspendare sau 
de destituire trebuie să poată fi contestate în faţa unui organism inde- 
pendent. Acest principiu poate să nu se aplice în cazul în care deciziile 
sunt pronunţate de către instanţa supremă şi este vorba de decizia de 
revocare pronunţată de legislativ sau alte proceduri similare. 


l! „Să poată răspunde la acuzaţii” — această parte nu este în varianta 
în limba engleză a documentului (n.n., CD). 


Declaraţia de la Brijuni cu privire la 
Principiile de Independenţă a Justiţiei (2015)! 


PREAMBUL 

ÎNTRUCÂT Pactul Internaţional cu privire la Drepturile Civile 
și Politice garantează că toate persoanele au acces la o instanță 
competentă, independentă şi imparţială pentru rezolvarea pricinilor 
civile sau cauzelor penale. 

ÎNTRUCÂT Declaraţia Universală a Drepturilor Omului pre- 
vede că toate persoanele sunt egale în faţa legii şi sunt îndreptăţite 
la protecţia egală din partea legii. 

ÎNTRUCÂT Congresul Naţiunilor Unite privind Prevenirea 
Criminalităţii şi Tratamentul Delincvenţilor a statuat că indepen- 
denţa justiţiei ar trebui garantată de către stat şi consacrată în 
Constituţie sau în legile naţionale. 

ÎNTRUCÂT Convenţia Europeană a Drepturilor Omului cere 
tuturor statelor semnatare să garanteze persoanelor aflate în juris- 
dicția lor drepturile la viață, libertate, securitate şi alte drepturi şi 
libertăţi enumerate în Secţiunea I a Convenţiei, incluzând dreptul 
la un proces echitabil în faţa unei instanțe independente şi 
imparţiale stabilit de lege. 

ÎNTRUCÂT Consiliul Consultativ al Judecătorilor Europeni a 
afirmat în avizele sale că independenţa justiţiei este o premisă 
esenţială pentru funcţionarea justiţiei. 

ÎNTRUCÂT. aceste drepturi sunt, de asemenea, protejate de 
instrumente regionale şi Constituţii, de legi, decizii judiciare şi 
înțelegeri ale țărilor participante. 

ÎNTRUCÂT independenţa justiţiei nu este un privilegiu al 
sistemului judiciar, ci o obligaţie care izvorăşte din dreptul fiecărui 
individ la o instanță imparţială. 


=e 


! Adoptată de Conferinţa Preşedinţilor de instanțe supreme din Europa 
Centrală şi de Est, desfășurată la Brijuni, în Croaţia, 14 octombrie 2015. 

ȘI ÎNTRUCÂT implementarea şi protecţia tuturor drepturilor 
depind de existenţa unui sistem judiciar competent, independent şi 
imparţial. 

URMĂTOARELE PRINCIPII stabilesc standarde atât pentru 
independenţa justiţiei privită ca una dintre cele trei puteri, cât şi 
pentru independenţa judecătorilor priviţi în mod individual. Aceste 
principii reprezintă deplinul angajament al Conferinţei Preşedin- 
ilor de Instanţe Supreme din Europa Centrală şi de Est de a res- 
pecta regulile statului de drept și sunt destinate să ghideze fiecare 
judecător în a îndeplini responsabilităţi judiciare importante, a 
asista sistemul judiciar în auto-reglementare, a stabili o bază de 
discuţie între cele trei puteri în stat şi a promova respectul și 
aprecierea publicului pentru justiţie. 


INDEPENDENȚA SISTEMULUI JUDICIAR 

1. Justiţia este o instituție cu cea mai mare valoare în orice 
societate, 

2. Declaraţia Universală a Drepturilor Omului (art. 10), Pactul 
Internaţional cu privire la Drepturile Civile şi Politice (art. 14 (1)) 
şi Convenţia Europeană a Drepturilor Omului (art. 6 (1)) proclamă 
că oricine este îndreptăţit la un proces echitabil şi desfăşurat în 
şedinţă publică în faţa unei instanţe competente, independente şi 
imparţiale stabilite de lege. Un sistem judiciar independent este 
indispensabil pentru punerea în aplicare a acestui drept. 

3. Independenţa justiţiei necesită următoarele: 

a) Sistemul judiciar va soluţiona chestiunile cu care a fost sesi- 
zată în conformitate cu o evaluare imparţială a faptelor şi înţele- 
gerea legii fără influenţe nepotrivite, directe sau indirecte, indife- 
rent din ce surse ar proveni; 

b) Independenţa aparține atât justiţiei privită ca sistem, cât şi 
fiecărui judecător privit în mod individual în raport cu o cauză 
concretă pe care o are de soluţionat; şi 

c) Niciun judecător nu poate soluţiona corespunzător în condiţii 
de teamă sau anticipând o favoare din orice sursă, ori aflându-se sub 
orice influență neadecvată. 

4. Menţinerea independenţei justiţiei este esenţială pentru 
realizarea obiectivelor şi pentru o funcţionare performantă într-o 
societate liberă guvernată de statul de drept. 

a) Judecătorii trebuie să facă dovada și să promoveze un nivel 
inalt al cunoștințelor juridice şi al conduitei judiciare pentru a con- 
solida încrederea publică în sistemul judiciar, care este funda- 
mentală pentru menţinerea independenţei judiciare. 

b) Imparțialitatea şi aparenţa de imparţialitate sunt esenţiale 
pentru exercitarea corespunzătoare a funcţiei judiciare, Aceste 
cerințe se aplică nu doar deciziei în sine ci, de asemenea, proce- 
sului prin care se ia decizia. 

5. Independenţa sistemului judiciar şi a judecătorilor trebuie 
garantată de către stat şi consacrată în Constituţie, la cel mai înalt 
nivel legislativ din ţară. Alte reglementări specifice ar trebui prevă- 
zute la nivelul legilor, 

6. Este datoria instituţiilor statului de a respecta și observa 
obiectivele şi funcţiile corespunzătoare ale sistemului judiciar. 

7. În procesul de luare a deciziilor, datoria judecătorului unic 
sau a completului de judecători de a pronunţa hotărârea în confor- 
mitate cu art. 3 (a) nu trebuie supusă ingerinţei sau influenţei din 
partea vreunui judecător care nu a fost desemnat în cauză, a 
consiliului judiciar, a ministerului justiţiei, sau a oricărui alt oficial 
guvernamental sau instituţie, exceptând faptul că hotărârea poate fi 
atacată cu apel la o altă curte, Sistemul judiciar trebuie să îşi înde- 
plinească atribuţiile în concordanță cu Constituţia și legile. Statul 
trebuie sa asigure proceduri şi remedii pentru protejarea indepen- 
denţei judiciare, incluzând sancțiuni împotriva celor care încearcă 
să influenţeze judecătorii altfel decât prin intermediul procedurilor 
legale în instanţe. 

8. Judecătorii trebuie să susțină integritatea şi independenţa 
sistemului judiciar şi să câştige încrederea oamenilor prin evitarea 
conduitelor inadecvate sau aparent inadecvate în toate activităţile 
lor oficiale şi private. 

9. În măsura compatibilităţii cu sarcinile lor ca membri ai sis- 
temului judiciar, judecătorii, ca orice alţi cetăţeni, sunt îndreptăţiți 
la libertatea de exprimare, de conştiinţă, de asociere și de intrunire, 
cu excepţia faptului că un judecător ar trebui să se abțină de la 
activitatea politică. 

10. Judecătorii trebuie să fie liberi ca, în conformitate cu legea 
aplicabilă, să formeze și să se alăture unei asociaţii de judecători 

care să le reprezinte interesele şi să promoveze pregătirea lor 
profesională şi care să facă orice este necesar pentru a le proteja 
independenţa în modul cel mai potrivit. 


OBIECTIVELE SISTEMULUI JUDICIAR 

11. Obiectivele şi atribuţiile sistemului judiciar cuprind urmă- 
toarele: 

a) Să se asigure, în limitele corespunzătoare ale funcţiei judi- 
ciare, că toate persoanele sunt capabile să trăiască în siguranţă sub 
statul de drept într-o societate care este cârmuită prin lege; 

b) Să promoveze, în limitele corespunzătoare ale funcţiei judi- 
ciare, respectarea şi realizarea drepturilor omului; şi 

c) Să aplice legea în mod imparţial persoanelor fizice şi juri- 
dice, ca şi între persoanele fizice şi juridice, pe de o parte, şi Stat, 
pe de altă parte. 


NUMIREA JUDECĂTORILOR 

12. Pentru a permite sistemului judiciar să-şi atingă obiectivele 
şi să-şi îndeplinească atribuţiile este esenţial ca judecătorii să fie 
selectaţi pe merit, pe baza competenţei dovedite, integrităţii şi 
independenţei. 

13. Metoda de numire a judecătorilor trebuie să fie astfel 
concepută încât să asigure numirea acelor persoane care sunt cel 
mai bine calificate pentru funcţia judiciară. Aceasta trebuie să 
ofere garanţii împotriva influențelor nepotrivite astfel încât să fie 
numite doar persoanele competente, integre şi independente. 

14. In procesul de selectare a judecătorilor nu trebuie să existe 
nicio discriminare în funcţie de rasă, culoare, sex, religie, opinie 
politică sau de altă natură, naţionalitate sau origine socială, statut 
marital, orientare sexuală, stare materială, de statutul la naştere sau 
statutul dobândit ulterior, cu excepţia cerinţei ca un candidat pentru 
funcţia judiciară să aibă naționalitatea ţării respective, cerinţă care 
nu este considerată discriminatorie. 

15. Promovarea judecătorilor trebuie să se bazeze pe o evaluare 
obiectivă a unor elemente precum competenţa, integritatea, inde- 
pendenţa şi experienţa. 

16. Procesul de selectare, numire şi promovare a judecătorilor 
trebuie să fie transparent. Ca să asigure transparenţa procesului de 


Declaraţie cu privire la Principiile de Independenţă a Justiţiei 11] 


selectare, legea trebuie să definească clar procedurile şi criteriile 
obiective pentru selecţia judecătorilor. 


MANDATUL 

17. Judecătorii trebuie să aibă siguranţa mandatului. Condiţiile 
de exercitare a funcţiei judecătorilor ar trebui asigurate prin lege. 
Nu este de preferat utilizarea unei perioade de probă în procesul de 
numire, iar acolo unde acesta există ar trebui restricţionată cât se 
poate de mult. Un judecător în perioada de probă este îndreptăţit la 
aceeaşi protecţie, privilegii, imunităţi şi independenţă individuală 
întocmai ca un judecător care nu este în perioada de probă. 

18. Este recomandabil ca toţi judecătorii dintr-un stat să fie 
numiţi pentru o perioadă care să expire la împlinirea unei anumite 
vârste. 

19. Eliberarea din funcţie anterior acestei vârste trebuie să 
poată fi posibilă numai prin demisie sau prin destituire pe motiv de 
incapacitate dovedită, condamnare pentru o infracţiune ori abateri 
judiciare grave care îl fac persoana să fie nepotrivită pentru a fi 
judecător. Soluţionarea cu bună-credinţă a unei cauze, bazată pe 
aplicare legii de către judecător, nu ar trebui să ducă la eliberarea 
din funcţie chiar dacă decizia judecătorului este greşită, nepopu- 
lară, dezaprobată de către oficialii guvernamentali şi instituţii. Cei 
nemulţumiţi de hotărârea judecătorească trebuie să recurgă la 
formularea căii de atac prevăzute de lege. 

20. Judecătorii care sunt preşedinţi nu ar trebui să poată fi desti- 
tuiţi din funcţia de conducere pe baza unor hotărâri judecătoreşti 
date de ei sau de alţi judecători din acea instanță ori secţie, care 
sunt apreciate ca fiind greşite, ori sunt nepopulare sau dezaprobate. 

21. Acolo unde nu se aplică proceduri de eliberare din funcţie a 
unui judecător prin votul oamenilor, procedura pentru eliberarea 
din funcţie a judecătorilor trebuie să fie sub controlul sistemului 
Judiciar. 

22. Dacă un judecător este pasibil să fie eliberat din funcţie, 
acesta trebuie să aibă dreptul la un aviz prealabil şi la o audiere 
completă şi echitabilă. Niciun judecător nu ar trebui sancționat 
disciplinar sau destituit pentru actele sale judiciare, cu excepția 
gravei neglijențe sau nerespectarea intenţionată a legii. 

23. Dacă legea permite evaluarea performanţelor profesionale 
ale judecătorilor, astfel de evaluări trebuie să respecte principiul 
independenţei judiciare. Judecătorii trebuie evaluaţi pentru a fi 
identificate aspecte pe care le pot îmbunătăţi şi pentru a se stabili 
cine trebuie promovat. Evaluările nu trebuie folosite în mod abuziv 
şi nici să fie un pretext pentru a destitui un judecător. 

24. Toate procedurile disciplinare, de suspendare sau de elibe- 
rare din funcţie trebuie sa fie stabilite în conformitate cu regulile 
preexistente de conduita judiciară şi trebuie sa fie transparente. 

25. În afara situaţiilor în care se impune a fi asigurată judecarea 
adecvată şi în termen a unei cauze, niciun judecător nu trebuie sa 
poată fi transferat de către organele judiciar-administrative dintr-o 
instanţă sau funcţie într-o alta decât cu acceptul său prealabil. 

26. Daca organul competent responsabil pentru asigurare servi- 
ciului judiciar este un consiliu judiciar, un consiliu al justiţiei sau 
un alt asemenea organism, acest consiliul sau organ ar trebui 
alcătuit dintr-o majoritate formată din judecători. 


CONDIŢII JUDICIARE 

27. Judecătorii trebuie să primească o compensație pe măsura 
profesiei şi îndatoririlor lor şi să dispună de condiţii adecvate de 
lucru. Judecătorii trebuie să beneficieze de o instruire adecvată. De 
asemenea, judecătorilor trebuie să li se asigure facilităţi pentru 
desfăşurarea activităţii care să reflecte importanţa statului de drept 
în societate. Instanţelor trebuie să li se asigure un număr suficient 
de judecători şi de personal auxiliar calificat. Remuneraţia judecă- 
torilor trebuie să fie ferită de posibile reduceri prin legislaţie. 
Trebuie să existe garanţii pentru a se menţine o remuneraţie rezo- 
nabilă a judecătorilor în caz de dizabilitate, cât şi pentru plata 
pensiei care trebuie să fie în legătură rezonabilă cu remuneraţia 
primită în perioada de activitate. Remuneraţia şi condiţiile de lucru 
ale judecătorilor nu pot fi modificate în dezavantajul judecătorilor 
în timpul mandatului, cu excepţia situaţiilor deosebite de natură 
economică sau bugetară. 

28. Fără a afecta procedurile disciplinare sau dreptul la apel ori 
de a primi despăgubiri de la stat în conformitate cu dreptul naţio- 
nal, judecătorii trebuie să se bucure de imunitate în a fi chemaţi în 
judecată civilă şi imunitate de a plăti despăgubiri pe motiv de acte 

neadecvate sau omisiuni în exercitarea funcţiei. Niciun judecător 
nu trebuie sa fie supus procedurilor penale pentru comiterea 
vreunei infracţiuni fără a i se retrage sau a renunţa la imunitate. 
Oricum, pentru că un judecător nu este mai presus de lege, atunci 
când un judecător este implicat în conduite infracţionale ridicarea 
imunităţii sale trebuie să fie iminentă. 


JURISDICŢIA 

29. Sistemul judiciar trebuie sa aibă jurisdicție asupra tuturor 
chestiunilor care trebuie deferite justiţiei şi totodată trebuie să aibă 
autoritatea exclusivă de a decide asupra propriei competenţe așa 
cum este ea prevăzută în lege. 


ADMINISTRAȚIA JUDICIARĂ 

30. Președinții de instanţe nu ar trebui să aibă competenţa exclu- 
sivă de a lua decizii administrative ce ar putea influenţa soluţionarea 
unei cauze individuale. Alocarea cauzelor către judecători trebuie să 
se facă în mod aleatoriu sau în temeiul unor criterii clare, obiective şi 
transparente, prestabilite de un colegiu de judecători ai instanţei. 

31. Principalele responsabilităţi de administrare a instanţei, 
inclusiv cu privire la numirea, supravegherea şi controlul disci- 
plinar asupra personalului auxiliar trebuie să revină sistemului 
juridic însuși sau unui organ competent în care sistemul juridic să 
aibă o reprezentare majoritară sau un rol efectiv. 

32. Bugetele instanţelor trebuie să fie pregătite chiar de către 
instanţe sau de către o autoritate competentă dar în colaborare cu 
instanţele sau cu autorităţile judiciare, şi trebuie avute în vedere 
nevoia de independenţă a sistemului juridic şi a administraţiei sale. 
Sumele alocate trebuie sa fie suficiente pentru a permite fiecărei 
instanțe să funcţioneze astfel încât judecătorii consideraţi în mod 
individual să nu fie supraîncărcaţi, ceea ce ar împiedica o înfăp- 
tuirea justiţiei în mod prompt şi efectiv. 


RELAȚIA CU LEGISLATIVUL ȘI CU EXECUTIVUL 

33. Atribuţiile legislative şi executive care ar putea influența 
judecătorii în ce priveşte funcţia, remuneraţia, condiţiile sau resur- 
sele lor nu trebuie folosite pentru a pune presiune sau pentru a 

influenţa un anumit judecător, anumiţi judecători sau sistemul 
judiciar în ansamblul său. 

34. Autorităţile executive nu trebuie să ofere judecătorilor 
stimulente sau beneficii, iar judecătorii nu trebuie să le accepte, 
dacă acestea ar putea afecta performanţa în îndeplinirea atribuţiile 
lor judiciare. 

35. Autorităţile executive trebuie: să asigure în permanenţă 
securitatea şi protecţia fizică a judecătorilor şi a familiilor acestora. 
Astfel de măsuri trebuie să includă protecţia instanţelor şi a judecă- 
torilor care ar putea deveni sau care sunt deja victime ale unor 
ameninţări sau acte de violenţă. 


RESURSE 

36. Puterea legislativă şi cea executivă trebuie să respecte auto- 
ritatea puterii judecătoreşti şi, dacă se afla în situaţia de a comenta 
hotărâri judecătoreşti, trebuie să evite criticile care ar submina 
independenţa judiciară sau încrederea publicului în justiţie. Legis- 
lativul şi executivul sunt obligate să respecte hotărârile judecăto- 
rești şi să evite acţiuni care ar pune sub semnul întrebării dorinţa 
lor de a se conforma hotărârilor judecătoreşti, alta decât a exprima 
intenţia declarării unei căi de atac. 

37. Judecătorii şi autorităţile juridice ar trebui să joace un rol 
activ în pregătirea legislaţiei care se referă la propriul statut şi, în 
general, la funcţionarea sistemului judiciar. Orice proiect de lege 
privind statutul judecătorilor, înfăptuirea justiţiei sau alt proiect 
care ar putea avea un impact asupra sistemului juridic, indepen- 
denţa justiţiei sau garantarea accesului cetățenilor la justiţie ar 
trebui analizat de către legislativ numai după ce se obţine opinia 
unei autorităţi competente din cadrul sistemului juridic. 

38. Este esenţial ca judecătorii să beneficieze de resursele nece- 
sare care să le permită să îşi îndeplinească atribuţiile. Statul este 
obligat sa furnizeze sistemului juridic astfel de resurse. 


RELAȚIA CU MASS-MEDIA 

39. Mass-media şi sistemul juridic se sprijină reciproc: la fel 
cum instanţele sprijină dreptul presei de a face investigaţii şi de a 
publica informaţii, tot astfel media joacă un rol important în pro- 
movarea şi menţinerea respectului public pentru justiţie. Sistemul 

juridic recunoaşte că dreptul publicului de a fi informat asupra 
hotărârilor judecătoreşti, precum şi responsabilitatea publică a 
judecătorilor impun să existe o acoperire mediatică corespunză- 
toare cu privire la actele şi conduita judiciară. În acest scop pro- 
cesele din instanţe trebuie să se desfăşoare în mod transparent, cu 
excepţia cazurilor în care confidenţialitatea este impusă prin lege. 

40. Mass-media trebuie să respecte şi să susţină independența şi 
imparţialitatea sistemului judiciar şi să aprecieze faptul că suportul 
publicului pentru sistemul judiciar şi hotărârile judecătoreşti este 
necesar pentru funcţia judiciară şi în marele beneficiu al societăţii. 

41. Criticismul mass-mediei cu privire la judecători, la actele 
judiciare şi motivările hotărârilor judecătoreşti este potrivit, cu con- 
diţia ca mass-media să nu încerce să îl determine pe un anumit jude- 
cător sau pe mai mulţi judecători să ajungă la o anumită concluzie. 

42. Mass-media trebuie să se abțină de la critici nedrepte şi 
nefondate cu privire la sistemul judiciar. Când critica de către 
mass-media a unui judecător sau a deciziei acestuia este nedreaptă 
sau nefondată, este potrivit să existe un răspuns în numele judecă- 
torului. Deoarece un judecător este constrâns de comentariile 
publice cu privire la cazurile sale, răspunsul ar trebui să fie dat de 
către purtătorul de cuvânt al instanţei, asociaţia de judecători, 
baroul de avocaţi şi alte entităţi din afara sistemului juridic. 


Recomandarea CM(2010)12 
cu privire la judecători: independenţa, 
eficienţa şi responsabilităţile! 


Comitetul Miniştrilor, în temeiul art. 15.b din Statutul 
Consiliului Europei, 


Având în vedere art. 6 al Convenţiei Europene pentru Apărarea 
Drepturilor omului şi Libertăţilor Fundamentale (numită mai 
departe „ Convenţia”, STE nr. 5), care prevede că „orice persoană 
are dreptul la o judecată în mod echitabil, public şi într-un termen 
rezonabil de către o instanță independentă şi imparțială, stabilită 
prin lege”, şi jurisprudenţa relevantă a Curţii Europene a Dreptu- 
rilor Omului; 

Având în vedere Principiile de Bază ale Naţiunilor Unite cu 
privire la Independenţa Justiţiei, adoptate de Adunarea Generală 
a Naţiunilor Unite în noiembrie 1985; 

Având în vedere avizele Consiliului Consultativ al Judecă- 
torilor Europeni (CCJE), activitatea Comisiei Europene pentru 
Eficienţa Justiţiei (CEPEJ) şi Carta Europeană privind Statutul 
Judecătorilor elaborată în cadrul întâlnirilor miultilaterale organi- 
zate sub egida Consiliului Europei; 

Observând că, în exercitarea atribuţiilor judiciare, rolul jude- 
călorilor este esenţial în protecţia drepturilor omului şi libertăţilor 
fundamentale; 

Dorind să promoveze independenţa justiţiei, care este un 
element inerent al Statului de drept şi indispensabil pentru impar- 
[ialitatea judecătorilor şi funcţionarea sistemului judiciar; 


' Recomandarea CM/Rec (2010)12 a fost adoptată de Comitetul 
Miniştrilor din cadrul Consiliului Europei în data de 17 noiembrie 2010, 
la cea de-a 1098-a întâlnire a delegaților miniştrilor. Ea a înlocuit Reco- 
mandarea (1994)12 cu privire la independența, eficienţa şi rolul judecă- 
torilor. Este disponibilă la (www.coe.int/cepej) — (n.n., C.D.). 

Subliniind că independenţa justiției garantează pentru toate 
persoanele dreptul la un proces echitabil şi deci că aceasta nu este 
un privilegiu pentru judecători, ci o garanție pentru respectarea 
drepturilor omului şi libertăților fundamentale care permite 
oricărei persoane să aibă încredere în sistemul de justiție; 

Conştient de necesitatea de a garanta poziția şi puterile 
judecătorilor în scopul de a fi instaurat un sistem juridic eficient şi 
echitabil, şi care să îi incurajeze pe aceştia să se implice activ în 
funcționarea sistemului judiciar; 

Conştient de necesitatea de a veghea ca responsabilităţile, 
îndatoririle şi puterile judiciare vizând protejarea intereselor 
tuturor persoanelor să fie îndeplinite în mod adecvat; 

Din dorința de a învăţa din experiențele diverse în statele 
membre cu privire la organizarea instituţiilor judiciare în confor- 
mitate cu Statul de drept; 

Având în vedere diversitatea sistemelor de drept, a poziţiilor şi 
abordărilor constituționale ale separaţiei puterilor; 

Notând că nimic din această recomandare nu vizează dimi- 
nuarea garanţiilor de independenţă conferite judecătorilor de 
către constituţiile sau sistemele juridice ale statelor membre; 

Constatând că în constituțiile sau sistemele juridice ale unor 
State membre au stabilit un consiliu, menţionat în această reco- 
mandare „consiliu judiciar”; 

Dorind să promoveze relaţiile între autorităţile judiciare şi 
fiecare judecător din diferitele state membre, în scopul de a 
Javoriza dezvoltarea unei culturi judiciare comune; 

Având în vedere că Recomandarea (94)12 a Comitetului Miniş- 
trilor privind independenţa, eficienţa şi rolul judecătorilor trebuie 
să fie actualizată în mod substanţial în scopul de a consolida toate 
măsurile necesare pentru a promova independenţa şi eficienţa 
judecătorilor, pentru a garanta şi a face mai efectivă responsa- 
bilitatea lor, şi pentru a consolida rolul judecătorului în particular 
şi al justiţiei în general, 

Recomandă guvernelor statelor membre să ia măsuri pentru a 
se asigura că dispoziţiile cuprinse în anexa la prezenta reco- 
mandare, care înlocuieşte Recomandare Rec (94)12 mai sus men- 
fionată, sunt aplicate în legislaţia, politicile şi practicile lor şi să 

dea judecătorilor mijloacele necesare pentru a-şi îndeplini atribu- 
fiile în conformitate cu aceste dispoziţii. 


Anexa la Recomandarea CM (2010)12 


CAPITOLUL I. Aspecte generale 


Domeniul de aplicare a recomandării 

1. Această recomandare este aplicabilă tuturor persoanelor care 
exercită funcţii judiciare, inclusiv celor care se ocupă de chestiuni 
de natură constituţională. 

2. Dispoziţiile prevăzute în prezenta recomandare se aplică şi 
judecătorilor neprofesionişti, cu excepţia cazului în care reiese în 
mod clar din context că acestea se aplică numai judecătorilor 
profesionişti. 


Independenţa justiţiei şi nivelul la care trebuie ea garantată 

3. Scopul independenţei, astfel cum este prevăzut în art. 6 al 
Convenţiei, este de a garanta fiecărei persoane dreptul fundamental 
de a fi examinat cazul său în mod echitabil, având la bază doar 
aplicarea dreptului şi fără nici o influenţă nepotrivită. 

4. Independenţa individuală a judecătorilor este garantată de 
independenţa sistemului judiciar în ansamblul său. În acest sens, 
independenţa judecătorilor este un aspect fundamental al statului 
de drept. 

5. Judecătorii trebuie să beneficieze de libertate neîngrădită de 
a soluţiona în mod imparţial cauzele, în conformitate cu legea şi cu 
propria apreciere a faptelor. 

6. Judecătorii trebuie să aibă puteri suficiente şi să fie în 
măsură să le exercite pentru a-și îndeplini sarcinile lor şi pentru a 
menţine autoritatea lor şi prestigiul instanţei. Toate persoanele care 
au legătură cu un caz, inclusiv organismele publice sau repre- 
zentanţii lor, trebuie să se supună autorităţii judecătorului. 

7. Independenţa judecătorului şi a justiţiei trebuie să fie înscrise 
în Constituţie sau la cel mai înalt nivel legal posibil în statele 
membre, şi să facă apoi obiectul unor cu reguli mai specifice la 
nivel legislativ. 

8. În cazul în care judecătorii consideră că independenţa lor 
este ameninţată, ei ar trebui să poată recurge la un consiliu judiciar 
sau la o altă autoritate independentă, ori ei ar trebui să dispună de 
mijloace efective de remediere. 

9. Unui judecător individual nu i se poate lua un caz fără un 
motiv just. O decizie de desesizare de un caz a unui judecător ar 
trebui să fie luată pe baza unor criterii obiective, prestabilite şi în 
urma unei proceduri transparente, de către o autoritate din cadrul 
sistemului judiciar. 

10. În cazuri individuale, numai judecătorii înşişi ar trebui să se 
pronunţe asupra competenţei lor, așa cum este definită ea prin lege. 


CAPITOLUL II. Independenţa externă 


11. Independenţa externă a judecătorilor nu este o prerogativă 
sau un privilegiu acordat în interesul personal al judecătorilor, ci în 
interesul Statului de drept și al persoanelor care solicită şi aşteaptă 
o justiţie imparţială. Independenţa judecătorilor trebuie să fie con- 
siderată ca o garanţie a libertăţii, a respectării drepturilor omului şi 
a aplicării imparţiale a legii. Imparțialitatea şi independenţa jude- 
cătorilor sunt esenţiale pentru a garanta egalitatea părţilor în faţa 
instanţelor. 

12. Sub rezerva respectării independenţei lor, judecătorii şi 
sistemul judiciar trebuie să menţină relaţii de muncă constructive 
atât cu instituţiile şi autorităţile publice implicate în gestionarea şi 
administrarea instanţelor, cât şi cu profesioniştii ale căror atribuţii 
sunt legate de activitatea judecătorilor, pentru a permite o justiţie 
efectivă şi eficientă. 

13. Trebuie luate toate măsurile necesare pentru a respecta, 
proteja şi promova independenţa şi imparţialitatea judecătorilor. 

14. Legea trebuie să prevadă sancţiuni împotriva persoanelor 
care încearcă să influenţeze judecătorii într-un mod nepotrivit. 

15. Hotărârile trebuie să fie motivate şi pronunţate în mod 
public. Nu ar trebui să existe vreun alt mod în care judecătorii să 
fie obligaţi să îşi justifice hotărârile. 

16. Deciziile judecătorilor nu pot face obiectul vreunei reana- 
lizări, în afara procedurilor de atac sau de redeschidere a cauzei, 
aşa cum sunt ele prevăzute de lege. 

17. Cu excepţia deciziilor privind amnistia, graţierea sau altor 
măsuri similare, puterile executivă şi legislativă nu pot lua decizii 
care să invalideze hotărâri judecătoreşti. 

18. Dacă comentează deciziile judecătoreşti, executivul şi 
legislativul trebuie să evite criticile care ar submina independenţa 
puterii judecătoreşti sau ar slăbi încrederea publicului în justiţie. 
De asemenea, acestea ar trebui să evite acţiuni ce pot pune sub 
semnul întrebării intenţia lor de a respecta deciziile judecătorilor, 
altele decât cele prin care îşi manifestă intenţia lor de a formula o 
cale de atac. 

19. Procedurile judiciare şi problemele privind administrarea 
justiţiei sunt de interes public. Dreptul la informare cu privire la 
acestea trebuie exercitat ţinându-se seama de limitele impuse de 
independenţa justiţiei. Trebuie încurajată crearea de posturi de 
purtător de cuvânt sau servicii de știri şi comunicare aflate în 
responsabilitatea instanţelor sau a consiliilor judiciare ori a altor 
autorităţi independente. Judecătorii ar trebui să fie reţinuţi în 
relaţiile lor cu mass-media. 

20. Judecătorii, care sunt parte a socidiiitii:p pe care o deservesc, 
nu pot administra justiţia într-o manieră efectivă fără încredere din 
partea publicului. Ei trebuie să se informeze despre aşteptările 
societăţii cu privire la sistemul judiciar şi despre nemulţumirile la 
adresa funcţionării sale. La acestea ar contribui existența unor 
mecanisme permanente de obţinere a unor astfel de reacţii, înfiin- 
tate de consiliile judiciare sau alte autorităţi independente. 

21. Judecătorii pot exercita activităţi şi în afara funcţiei lor. 
Pentru a evita conflictele reale sau aparente de interese, parti- 
ciparea lor la aceste activităţi ar trebui limitată la activităţile com- 
patibile cu imparţialitatea şi independenţa lor. 


CAPITOLUL III. Independenţa internă 


22. Principiul independenţei justiţiei presupune independenţa 
fiecărui judecător în parte în exercitarea funcţiilor judiciare. Jude- 

cătorii trebuie să ia decizii în mod independent și imparțial şi să 
poată acţiona fără nici un fel de restricţii, influenţe nepotrivite, pre- 
siuni, ameninţări sau intervenţii, directe sau indirecte, din partea 
oricărei autorităţi, fie chiar autorităţi judiciare. Organizarea ierarhică 
a Jurisdicţiilor nu poate aduce atingere independenţei individuale. 

23. Instanţele superioare nu pot adresa judecătorilor instruc- 
țiuni cu privire la modul în care ei ar trebui să decidă în cazuri 
individuale, cu excepția procedurilor prejudiciale/preliminare sau 
când decid în căile de atac, potrivit legii. 

24. Repartizarea cazurilor într-o instanţă judecătorească trebuie 
să se facă după criterii obiective prestabilite, în scopul de a proteja 
dreptul la un judecător independent și imparţial. Aceasta nu ar 
trebui să fie influențată de dorința vreuneia dintre părţi sau a 
altcuiva interesat în rezultatul cauzei. 

25. Judecătorii trebuie să fie liberi să înființeze şi să adere la 
organizaţii profesionale ale căror obiective sunt garantarea indepen- 
denţei lor, să apere interesele lor şi să promoveze Statul de drept. 


CAPITOLUL IV. Consiliul judiciar 


26. Consiliile judiciare sunt organisme. independente, stabilite 
prin lege sau prin constituţie, care să garanteze independenţa 
puterii judecătoreşti şi a judecătorilor individual şi care să promo- 
veze astfel funcţionarea eficientă a sistemului judiciar. 

27. Nu mai puţin de jumătate din membrii unor asemenea con- 
silii trebuie să fie judecători aleşi de către colegii lor de la toate 
nivelurile sistemului judiciar şi cu respectarea pluralismului în 
interiorul sistemului judiciar. 

28. Consiliile judiciare trebuie să demonstreze cel mai înalt 
grad de transparență față de judecători şi societate, prin dezvoltarea 
unor proceduri prestabilite şi prin decizii motivate. 

29. În exercitarea atribuţiilor lor, consiliile judiciare nu trebuie 
să interfereze cu independenţa individuală a fiecărui judecător. 


CAPITOLUL V. Independenţa, eficienţa şi resursele 


30. Eficienţa judecătorilor şi a sistemelor judiciare este o 
condiţie necesară pentru protecţia drepturilor fiecărei persoane, în 

conformitate cu exigenţele art. 6 din Convenţie, pentru certitudine 
juridică şi pentru încrederea publicului în Statul de drept. 

31. Eficienţa înseamnă adoptarea unor decizii de calitate 
într-un termen rezonabil şi având la bază o examinare echitabilă a 
elementelor de la dosar. Fiecărui judecător îi revine obligaţia de a 
asigura gestionarea în mod eficient a cazurilor care le revin spre 
soluţionare, inclusiv punerea în executare a deciziilor când aceasta 
ține de competenţa lor. 

32. Autorităţile responsabile pentru organizarea şi funcţionarea 
sistemului judiciar sunt obligate să creeze judecătorilor condiţii 
care să le permită să își îndeplinească misiunea lor şi pot pretinde 
eficienţă protejând totodată şi respectând independența şi imparţia- 
litatea judecătorilor. 


Resurse 

33. Fiecare stat trebuie să aloce instanţelor de judecată resurse, 
instalaţii şi echipamente adecvate, care să permită funcţionarea 
acestora în conformitate cu standardele stabilite în art. 6 al Con- 
venţiei şi care să permită judecătorilor să îşi desfăşoare activitatea 
în mod eficient. 

34. Judecătorii trebuie să primească informaţiile de care au 
nevoie pentru a lua măsuri procedurale pertinente, când acestea au 
implicaţii de natură financiară. Puterea unui judecător de a adopta 
o hotărâre într-un caz individual nu trebuie să fie limitată doar la 
cerința de a uza resursele în modul cel mai eficient. 

35. Instanţele ar trebui să aibă un număr suficient de judecători 
şi personal auxiliar instruit în mod corespunzător. 

36. Pentru a preveni şi reduce supraîncărcarea instanţelor, tre- 
buie luate măsuri în concordanţă cu independenţa judecătorească 
prin care să fie atribuite sarcini non-judiciare unor alte persoane 
calificate. 

37. Utilizarea sistemelor electronice de gestionare a dosarelor 
și a tehnologiilor de comunicare în sistem informatic ar trebui să 
fie promovate de autorităţi şi de judecători, şi tot astfel să încu- 
rajeze utilizarea lor generalizată în instanţele de judecată. 

38. Ar trebui luate toate măsurile necesare pentru siguranţa 
judecătorilor. Aceste măsuri pot consta în protejarea instanţelor şi a 

judecătorilor care pot fi sau care sunt victime ale amenințărilor sau 
actelor de violenţă. 


Moduri alternative de soluționare a litigiilor 
39. Trebuie promovate mecanisme alternative de soluţionare a 
litigiilor. 


Administrarea instanţelor 

40. Consiliile judiciare, acolo unde există, sau alte autorităţi 
independente care au responsabilitatea administrării instanţelor 
judecătoreşti, instanţelor înseşi şi/sau organizaţiile profesionale a 
judecătorilor pot fi consultate în procedura de elaborare a bugetului 
sistemului judiciar. 

41. Judecătorii trebuie să fie încurajați să se implice în admi- 
nistrarea instanţelor judecătoreşti. 


Evaluare 

42. Pentru a contribui la administrarea eficientă a justiţiei şi a 
îmbunătăţi continuu calitatea sa, statele membre pot institui sis- 
teme de evaluare a judecătorilor de către autorităţi judiciare, în 
conformitate cu pct. 58. 


Dimensiunea internaţională 

43. Statele trebuie să furnizeze instanţelor judecătoreşti mijloa- 
cele adecvate pentru îndeplinirea atribuţiilor în mod eficient în 
cazurile cu dimensiuni internaţionale sau cu elemente de 
extraneitate, precum şi pentru a favoriza cooperarea internaţională 
şi relaţiile dintre judecători. 


CAPITOLUL VI. Statutul judecătorului 


Selecţie și Carieră 

44. Deciziile privind selecţia şi cariera judecătorilor trebuie să 
se întemeieze pe criterii obiective prestabilite de lege sau de către 
autorităţile competente. Astfel de decizii trebuie să se bazeze pe 
merit, având în vedere calificările, abilităţile şi capacitatea nece- 
sară pentru a judeca prin aplicarea legii în acelaşi timp cu respec- 
tarea demnităţii umane. 

45. Judecătorii sau candidaţii pentru a deveni judecători nu pot 
fi supuşi vreunei discriminări pe niciun motiv, cum ar fi cele legate 
de sex, rasă, culoare, limbă, religie, opinie politică sau de altă 
natură, origine naţională sau socială, asocierea cu o minoritate 
naţională, avere, dizabilitate, naştere, orientare sexuală sau orice 
altă situaţie. Nu este considerată ca fiind discriminatorie cerința ca 
un judecător sau un candidat pentru funcţia judiciară să fie cetăţean 
al statului în cauză. 

46. Autoritatea care ia decizii privind selecţia şi cariera judecă- 
torilor trebuie să fie independentă de puterile executivă şi 
legislativă. Pentru garantarea independenţei sale, cel puţin jumătate 
din membrii acestei autorităţi trebuie să fie judecători aleşi de către 
colegii lor. 

47. Cu toate acestea, în cazul în care reglementările consti- 
tuţionale sau legale prevăd că şeful statului, guvernul sau puterea 
legislativă pot lua decizii referitoare la selectarea şi cariera judecă- 
torilor, trebuie abilitată o autoritate independentă şi competentă, în 
componenţa căreia să fie în majoritate membri din sistemul judi- 
ciar (fără a aduce atingere normelor aplicabile la consiliile judi- 
ciare cuprinse în Capitolul IV) care să facă recomandări sau să 
emită avize pe care autoritatea competentă în privința numirii să le 
urmeze în practică. 

48. Modul de alcătuire a autorităţilor independente de care se 
menţionează la punctele 46 şi 47 ar trebui să asigure cea mai largă 
reprezentare posibilă. Procedurile lor trebuie să fie transparente, iar 
motivele care au stat la baza deciziilor să fie puse la dispoziţia 
candidaţilor care formulează o asemenea cerere. Un candidat 
respins trebuie să aibă dreptul de a contesta decizia sau cel puţin 
procedura prin care a fost luată decizia. 


Mandat şi Inamovibilitate 

49. Siguranţa mandatului şi inamovibilitatea sunt elemente 
cheie ale independenţei judecătorilor. În consecinţă, judecătorii ar 
trebui să aibă garantat mandatul până la o vârstă obligatorie de 
pensionare, unde aceasta există. 

50. Condiţiile de exercitare a funcţiei judiciare trebuie să fie 
stabilite prin lege. Unei numiri permanente nu i se poate pune 
capăt decât numai în cazuri de încălcări grave ale reglementărilor 


Recomandarea CM(2010)12 125 


de natură disciplinară sau penală stabilite prin lege, sau în cazul în 
care judecătorul nu mai poate exercita atribuţiile judiciare, O pen- 
sionare anticipată poate fi posibilă numai la cererea judecătorului 
în cauză sau numai pe motive medicale, 

51. În cazul în care recrutarea se face pentru o perioadă de 
probă sau pentru o perioadă determinată, decizia de confirmare sau 
de reînnoire a numirii ar trebui să fie luate în conformitate cu 
pct. 44, astfel încât să se asigure că independenţa Justiţiei este 
respectată pe deplin. 

52. Un judecător nu poate fi renumit sau mutat într-o altă func- 
ţie judiciară fără consimţământul său, cu excepţia cazurilor de sancţio- 
nare disciplinară sau de reformare a organizării sistemului judiciar, 


Remuneraţie 

53. Regulile principale ale regimului de remunerare pentru 
judecători profesionişti trebuie stabilite prin lege. 

54. Remunerarea judecătorilor trebuie să fie pe măsura rolului 
şi responsabilităţilor lor, şi să aibă un nivel suficient pentru a-i face 
imuni la orice presiune menită să influenţeze deciziile. Trebuie să 
existe garanţii pentru menţinerea unei remuneraţii rezonabile în caz 
de boală, concediu de maternitate sau de paternitate, precum şi 
pentru plata unei pensii pentru limită de vârstă, care ar trebui să fie 
raportate în mod rezonabil la nivelul de remunerare a judecătorilor 
în exerciţiu. Trebuie introduse dispoziţii legale specifice care să 
instituie o măsură de protecţie împotriva unei reduceri a remune- 
raţiei care ar viza în mod specific judecătorii. 

55. Trebuie evitate sistemele în care remuneraţia de bază a 
judecătorilor depinde de performanţă, căci s-ar putea crea dificul- 
tăţi pentru independența judecătorilor. 


Pregătire 

56. Judecătorii ar trebui să beneficieze de o formare teoretică şi 
practică iniţială şi continuă, finanțată în întregime de stat. Aceasta 
trebuie să includă chestiuni economice, sociale şi culturale legate 
de exercitarea atribuţiilor judiciare. Intensitatea şi durata pregătirii ar 
trebui să fie stabilite raportat la experienţa profesională anterioară. 

57. O autoritate independentă ar trebui să se asigure, în deplină 
conformitate cu autonomia activităţii de învățământ, că programele 

de formare iniţială şi continuă respectă cerinţele de deschidere, 
competenţă şi imparţialitate inerente atribuţiilor judiciare. 


Evaluare 

58. În cazul în care autorităţile judiciare stabilesc sisteme de 
evaluare a judecătorilor, asemenea sisteme ar trebui să se bazeze pe 
criterii obiective. Acestea ar trebui să fie făcute publice de către 
autoritatea judiciară competentă. Procedura ar trebui să permită 
judecătorilor să-şi exprime punctul lor de vedere asupra propriei 
activităţi şi asupra evaluării acestor activităţi, precum şi de a contesta 
evaluările în faţa unei autorităţi independente sau a unei instanţe. 


CAPITOLUL VII. Îndatoriri și responsabilități 


Îndatoriri 

59. Judecătorii trebuie să protejeze drepturile şi libertăţile 
tuturor persoanelor, în mod egal, cu respectarea demnităţii lor în 
desfăşurarea procedurilor judiciare. 

60. Judecătorii trebuie să acţioneze independent şi imparțial în 
toate cazurile, asigurându-se că toate părţile sunt audiate în mod 
echitabil şi, dacă e necesar, să explice părţilor aspecte procedurale. 
Judecătorii ar trebui să acţioneze şi să fie percepuți ca acţionând 
liber de orice influenţă externă nepotrivită în procedurile judiciare. 

61. Judecătorii trebuie să judece cazurile care le sunt încre- 
dinţate. Aceştia ar trebui să se abţină sau să refuze să judece numai 
pentru motive justificate, şi nu în alte condiţii. 

62. Judecătorii trebuie să trateze fiecare caz cu diligenţă şi 
într-un termen rezonabil. 

63. Judecătorii trebuie să îşi motive hotărârile într-un limbaj 
clar şi ușor de înţeles. 

64. Judecătorii trebuie, în cazurile adecvate, să încurajeze 
părţile să ajungă la înţelegeri pe cale amiabilă. 

65. Judecătorii trebuie să îşi actualizeze și să îşi dezvolte 
cunoştinţele, în mod regulat. 


Responsabilitate şi Proceduri disciplinare 
66. Nu poate fi antrenată răspunderea civilă sau disciplinară a 
unui judecător pentru modul de interpretare a legii, apreciere a 

faptelor sau evaluare a probelor, cu excepția cazurilor de rea- 
credință şi gravă neglijență. 

67. Numai statul, în caz că a plătit o compensație, poate să 
încerce să stabilească răspunderea civilă a unui judecător, prin 
acțiune în justiție. 

68. Nu poate fi antrenată răspunderea penală a unui judecător 
pentru modul de interpretare a legii, apreciere a faptelor sau 
evaluare a probelor, cu excepția cazurilor de rea-credință. 

69. Procedurile disciplinare pot fi demarate în cazul în care 
judecătorii nu reuşesc să îşi îndeplinească obligaţiile într-o manieră 
eficientă şi adecvată. Aceste proceduri ar trebui să fie efectuate de 
către o autoritate independentă sau o instanță judecătorească, cu 
toate garanţiile unui proces echitabil și care să îi asigure jude- 
cătorului dreptul de a contesta decizia şi sancţiunea. Sancţiunile 
disciplinare trebuie să fie proporţionale cu abaterea comisă. 

70. Judecătorii nu trebuie să fie responsabili personal în cazul 
în care decizia lor este infirmată sau modificată într-o cale de atac. 

71. Atunci când nu exercită atribuţii judiciare, judecătorii sunt 
responsabili civil, penal sau administrativ potrivit dreptului comun. 


CAPITOLUL VIII. Etica judecătorilor 


„72. Judecătorii trebuie să se ghideze în activitatea lor de principii 
etice de conduită profesională. Aceste principii includ nu numai 
îndatoriri care pot fi sancţionate prin măsuri disciplinare, ci şi îndru- 
mări date judecătorilor cu privire la modul lor de a se comporta. 

73. Aceste principii ar trebui să fie enunțate în codurile de etică 
judiciară care ar trebui să menţină încrederea publicului în jude- 
cători şi puterea judecătorească. Judecătorii ar trebui să joace un 
rol major în elaborarea acestor coduri. 

74. Judecătorii ar trebui să poată solicita sfaturi în materie de 
etică unui organism din cadrul sistemului judiciar. 


Avizul CCJE! nr. 1 (2001) referitor la standardele 
privind independenţa puterii judecătoreşti şi 
inamovibilitatea judecătorilor. Concluzii 


73. CCJE consideră că problema esenţială pentru statele 
membre este aceea de a pune pe deplin în aplicare principiile deja 
elaborate şi, după examinarea standardelor incluse în primul rând 
în Recomandarea nr. R (94) 12 privind independenţa, eficienţa şi 
rolul judecătorilor, a ajuns la următoarele concluzii: 

(1) Principiile fundamentale privind independenţa judecăto- 
rească ar trebui prevăzute la nivel constituţional sau la cel mai înalt 
nivel de drept cu putinţă în fiecare dintre statele membre, iar regle- 
mentările specifice ar trebui prevăzute la nivel legislativ. 

(2) Autorităţile din fiecare stat responsabile cu numirile şi pro- 
punerile de numire şi promovare trebuie să introducă, să publice şi 
să pună în aplicare imediat criterii obiective cu scopul de a se 
asigura că selectarea şi promovarea judecătorilor se fac pe bază de 
merit, ţinând cont de calificarea profesională, integritate, capacitate 
şi eficienţă. 

(3) Nu vechimea în muncă trebuie să fie principiul care guver- 
nează promovările. Totuşi, o experienţă profesională adecvată este 
relevantă, iar condiţiile legate de anii de experienţă pot asigura 
principiul independenţei (alineatul 29). 

(4) CCJE consideră că, în măsura în care a pledat în favoarea 
intervenţiei unei autorităţi independente cu o reprezentare judecă- 
torească substanțială, ai cărei membri să fie aleşi în mod demo- 


! Cu excepţia Avizului nr. 12 şi Magna Carta, am preluat doar conclu- 
ziile din avizele adoptate de Consiliul Consultativ al Judecătorilor Europeni 
(CCJE), organism cu rol consultativ din cadrul Consiliului Europei, alcătuit 
din reprezentanţi ai tuturor celor 47 de state membre. Pentru o aprofundare a 
acestor Avize, le puteţi citi în întregime pe site-ul (www.coe.int/ccje). 

? Această recomandare avea să fie ulterior înlocuită de Recomandarea 
Rec (2010) 12 a Comitetului Miniştrilor al Consiliului Europei către 
statele membre cu privire la judecători: independenţa, eficienţa şi respon- 
sabilitățile (n.n. — C.D.). 

cratic de către ceilalţi judecători, Carta europeană! a trasat o 
orientare generală pe care CCJE dorea să o recomande. 

(5) CCJE consideră că în situaţiile în care numirea este provi- 
zorie sau limitată, autoritatea responsabilă pentru obiectivitatea Şi 
transparenţa metodei de numire sau reinvestire a judecătorilor are 
un rol deosebit de important (a se vedea, de asemenea, paragraful 
3.3 al Cartei europene privind statutul judecătorilor). 

(6) CCJE este de acord că importanţa obligaţiilor rezultând din 
tratatele internaţionale şi ale Uniunii Europene, precum Convenţia 
europeană, pentru sistemele de drept naţionale şi pentru judecători, 
face ca numirea şi reinvestirea judecătorilor în instanţele care inter- 
pretează asemenea tratate să inspire aceeaşi încredere și să respecte 
aceleaşi principii ca şi sistemele naţionale de drept să devină un 
aspect esenţial. CCJE consideră mai departe că implicarea auto- 
rităţii independente la care se face referire în paragrafele 37 şi 45 
trebuie încurajată în legătură cu numirea şi reinvestirea judecăto- 
rilor în instanţele internaţionale?, 

(7) CCJE consideră că inamovibilitatea judecătorilor trebuie să 
fie un element expres al independenței, consfințit la cel mai înalt 
nivel intern. 

(8) Remunerarea judecătorilor trebuie să fie corespunzătoare cu 
rolul şi responsabilităţile acestora şi trebuie să asigure în mod 
adecvat plata concediilor medicale şi a pensiei. Ea trebuie protejată 
împotriva diminuărilor prin prevederi legale specifice şi trebuie să 
existe prevederi privind mărirea salariilor în raport cu creşterea 
preţurilor. 

(9) Independenţa în exercitarea atribuţiilor fiecărui judecător în 
parte sale trebuie să existe indiferent de ierarhia internă a instanţelor. 

(10) Utilizarea datelor statistice şi a sistemelor de inspectare a 
instanţelor nu trebuie să fie folosite pentru a prejudicia indepen- 
denţa judecătorilor. 


n a 

! Este vorba de Carta europeană privind statutul judecătorilor, adop- 
tată în anul 1998 de către un grup de judecători şi asociaţii profesionale 
ale judecătorilor, sub auspiciile Consiliului Europei (n.n. - C.D.). 

? Este vorba de o autoritate independentă care să aibă în componenţa sa o 
reprezentare judecătorească substanţială, aleasă în mod democratic de către 
ceilalţi judecători. În România, această autoritatea este CSM (nn. -C.D.). 

(11) CCJE consideră că este util să se elaboreze recomandări 
suplimentare sau să fie modificată Recomandarea nr. R (94) 12 în 
lumina prezentei opinii, iar această activitate să fie desfăşurată de 
CCJE. 


Avizul CCJE nr. 2 (2001) privind finanţarea şi 
administrarea instanţelor cu referire la eficienţa 
sistemului judiciar şi la articolul 6 al Convenţiei 

Europene privind Drepturile şi Libertăţile 
Fundamentale ale Omului. Concluzie 


14. CCJE consideră că, în lumina prezentei opinii, statele 
trebuie să revizuiască prevederile existente privind finanţarea şi 
administrarea instanţelor. CCJE atrage atenţia îndeosebi asupra 
necesităţii de a aloca resurse suficiente instanţelor pentru a le da 
acestora posibilitatea să funcţioneze în conformitate cu standardele 
stipulate de articolul 6 al Convenţiei Europene privind Drepturile 
şi Libertăţile Fundamentale ale Omului. 


Avizul CCJE nr. 3 (2002) asupra principiilor şi regulilor 
privind care guvernează conduita profesională a 
judecătorilor, în mod deosebit etica, comportamentele 
incompatibile şi imparţialitatea. 5°) Concluzii 
privind răspunderea 


75. În ceea ce priveşte răspunderea penală, CCJE consideră că: 

i) judecătorii trebuie să fie răspunzători penal în faţa legii 
ordinare pentru infracţiuni comise în afara exerciţiului funcţiei; 

ii) răspunderea penală nu trebuie să se aplice judecătorilor 
pentru greşeli neintenţionate comise în exerciţiul funcţiei. 

76. În ceea ce priveşte răspunderea civilă, CCJE consideră că, 
ţinând cont de principiul independenţei: 

i) corectarea erorilor judiciare (indiferent că ţin de jurisdicție, 
de fond sau de procedură) trebuie să se realizeze printr-un sistem 
corespunzător de căi de atac (cu sau fără permisiunea instanţei); 

ii) orice corectare a altor erori în administrarea justiţiei (inclusiv, 
de exemplu, întârzierile excesive) atrag exclusiv responsabilitatea 
statului; 

iii) nu este potrivit ca judecătorul să fie expus, în ceea ce 
priveşte exerciţiul funcţiei juridice, vreunei răspunderi personale, 
chiar pentru regres al statului, cu excepţia cazului în care face o 
eroare intenţionată. 

77. În ceea ce priveşte răspunderea disciplinară, CCJE consi- 
deră că: 

i) în fiecare țară statutul sau carta fundamentală aplicabilă jude- 
cătorilor trebuie să definească, pe cât posibil în termeni clari, 
faptele care pot duce la sancţiuni disciplinare, ca şi procedurile 
care trebuie urmate; 

ii) în ceea ce priveşte instituirea procedurilor disciplinare, ţările 
trebuie să ia în considerare înfiinţarea unui organism sau desem- 
narea unei persoane specifice care să fie responsabilă cu primirea 
plângerilor, cu obţinerea declaraţiilor judecătorului şi cu a decide, 
în lumina dovezilor, dacă există sau nu argumente împotriva 
judecătorului care să impună iniţierea unor astfel de proceduri; 

iii) iniţierea oricăror proceduri disciplinare trebuie decise de o 
autoritate sau un tribunal independent, care să folosească o 
procedură garantând drepturi complete de apărare; 

iv) când această autoritate sau tribunal nu este o curte de 
justiţie, membrii săi trebuie numiţi de autoritatea independentă (cu 
reprezentare juridică relevantă aleasă democratic de alţi judecători) 
susţinută de CCJE la para. 45 al Avizului său nr. 1 (2001); 

v) reglementările privind procedurile disciplinare în fiecare ţară 
trebuie să fie de aşa natură încât să permită ca decizia luată de 
organismul disciplinar iniţial (fie că este o autoritate, un tribunal sau 
o instanţă) să poată fi contestată în faţa unei instanţe judecătoreşti; 

vi) sancţiunile aflate la dispoziţia unei asemenea autorităţi în 
cazul unui comportament necorespunzător dovedit trebuie definite, 
pe cât posibil în termeni clari, în statutul sau carta fundamentală a 
judecătorilor şi trebuie aplicate în mod proporţional. 


Entire NSA Ma DL hat 
! Vezi nota anterioară. 

Avizul CCJE nr. 4 (2003) privind formarea iniţială și 
continuă specifice judecătorilor la nivel naţional şi 
european. Recomandări 


12. CCJE recomandă ca legislaţia privind statutul judecătorilor 
din fiecare state să prevadă formarea judecătorilor. 

26. CCJE recomandă formarea inițială obligatorie prin programe 
conforme cu experienţa profesională a celor numiţi în funcţie. 

28. Având în vedere diversitatea sistemelor de formare a 
judecătorilor din Europa, CCJE recomandă: 

i. toate persoanele numite în funcţii judiciare să aibă sau să 
dobândească, înainte de preluarea îndatoririlor, cunoştinţe vaste în 
domeniul dreptului şi procedurilor naţionale şi internaţionale; 

ii. programele de formare specifică exercitării profesiei de 
judecător să fie stabilite de către instituţia cu atribuţii în activitatea 
de formare şi de către formatori şi judecători; 

iii. aceste programe teoretice şi practice să nu se limiteze la 
doar la aspectul tehnic al domeniilor juridice şi să includă şi for- 
marea în domeniul eticii şi introducerea în alte domenii relevante 
pentru activitatea judiciară, cum ar fi managementul cauzelor şi 
administrarea instanţelor, tehnologia informaţiei, limbi străine, 
ştiinţe sociale şi soluţionarea alternativă a disputelor; 

iv. activitatea de formare să fie pluralistă în sensul garantării şi 
consolidării deschiderii perspectivelor judecătorilor; 

v. în funcţie de existenţa şi durata experienţei profesionale ante- 
rioare, activitatea de formare trebuie să aibă o durată semnificativă 
pentru a evita restrângerea ei numai la nivel de formă. 

29. CCJE recomandă ca practică o perioadă de formare comună 
cu alte profesii în domeniul juridic şi judiciar (de exemplu avocaţi 
şi procurori în statele unde aceștia au atribuţii separate de cele ale 
judecătorilor). Această practică duce la o mai bună înţelegere între 
judecători şi practicanţii unor alte profesii. 

37. CCJE recomandă: 

i. formarea continuă în baza participării voluntare a judecă- 
torilor; 

ii. formarea continuă trebuie să fie obligatorie numai în cazuri 
excepționale; exemplele pot include (în cazul în care autoritatea 
judiciară sau o altă autoritate decide în acest sens) situaţii în care 

un judecător preia o funcţie nouă ori trebuie să îndeplinească noi 
atribuţii şi îndatoriri sau în cazul existenţei unor schimbări funda- 
mentale în legislaţie; 

iii. elaborarea programelor de formare sub autoritatea instituţiei 
judiciare sau a unui alt organism cu atribuţii în formarea iniţială şi 
formarea continuă şi efectuată de către judecătorii înşişi; 

iv. aceste programe, puse în aplicare de aceeaşi autoritate, 
trebuie să se concentreze atât pe subiecte juridice, cât şi pe alte 
subiecte referitoare la atribuţii care trebuie îndeplinite de către 
judecători şi care corespund necesităţilor acestora; 

v. instanţele trebuie să-şi încurajeze membrii să participe la 
cursuri de formare continuă; 

vi. programele trebuie să se desfăşoare şi să încurajeze un 
mediu în care membrii diverselor ramuri şi niveluri ale sistemului 
judiciar ar putea să se întâlnească şi să facă schimb de experienţă, 
acumulând cunoştinţe comune; 

vii. deşi activitatea de formare reprezintă o obligaţie de ordin etic 
pentru judecători, statele membre au datoria de a pune la dispoziţia 
judecătorilor resursele financiare necesare, timpul și alte mijloace 
necesare pentru desfăşurarea de activităţi de formare continuă. 

42. Luând în considerare cele menţionate mai sus, CCJE reco- 
mandă: | 

i. programele de formare şi metodele aplicate trebuie să facă 
obiectul unor evaluări frecvente efectuate de către autoritatea cu 
atribuţii în activitatea formare judiciară; 

ii. în principiu, participarea la iniţiative de formare ale judecă- 
torilor nu trebuie să facă subiectul unei evaluări calitative; cu toate 
acestea, participarea acestora, în sine, considerată obiectiv poate fi 
avută în vedere în evaluarea profesională a judecătorilor; 

iii. cu toate acestea, calitatea performanţelor persoanelor care 
participă în activităţi de formare trebuie evaluată în cazul în care o 
astfel de evaluare este necesară în virtutea faptului că, în unele 
sisteme judiciare, formarea iniţială reprezintă o etapă în procesul 
de recrutare. 

44. Pentru a promova acest aspect esenţial al obligaţiilor jude- 
cătorilor, CCJE consideră că statele membre, după consolidarea 
studiului legislaţiei europene în universităţi, trebuie să promoveze, 
de asemenea, includerea acestuia în programele de formare iniţiale 

şi de formare continuă pentru judecători, făcându-se referinţe în 
special la aplicarea sa practică în activitatea zilnică. 

45. De asemenea, recomandă consolidarea reţelei europene 
pentru schimbul de informaţii dintre persoanele şi entităţile cu 
atribuţii în formarea judecătorilor (Reţeaua Lisabona), care promo- ` 
vează formarea în probleme de interes comun şi drept comparativ, 
această activitate de formare fiind atât în beneficiul judecătorilor, 
cât şi al formatorilor. Funcționarea acestei Reţele poate fi eficientă 
numai dacă fiecare stat membru o susţine, mai ales prin consti- 
tuirea unui organism cu atribuţii în formare judecătorilor, aşa cum 
s-a subliniat în secţiunea II de mai sus şi prin cooperare la nivel 
european în acest domeniu. 


Avizul CCJE nr. 5 (2003) referitor la regulile şi practicile 
privind desemnările la Curtea Europeană 
a Drepturilor Omului. Subliniere 


4. CCJE, format din judecători la nivel naţional din 45 de state 
membre ale Consiliului Europei, subliniază importanţa fundamen- 
tală a numirii la Curtea Europeană a Drepturilor Omului a acelor 
judecători care nu numai că trebuie să întrunească criteriile menţio- 
nate, dar trebuie să prezinte şi cea mai înaltă calificare pentru o 
astfel de numire. De acest lucru depinde atât integritatea şi 
reputaţia Curţii, cât şi a Convenţiei. 


Avizul CCJE nr. 6 (2004 ) cu privire la procesul echitabil 
într-un termen rezonabil şi rolul judecătorilor în acest 
proces, luând în considerare mijloacele alternative de 
soluționare a disputelor. Rezumatul recomandărilor 
şi al concluziilor 


A. Accesul la justiţie 

A.1. Statele trebuie să prevadă diseminarea informaţiilor cores- 
punzătoare privind funcţionarea sistemului judiciar (natura proce- 
durilor disponibile; durata în medie a procedurilor în diversele 
instanțe; costurile şi riscurile implicate într-un caz de utilizare 
incorectă a căilor legale; mijloace alternative de soluţionare a liti- 
giilor propuse părților; decizii ferme pronunţate de către instanţe). 

A.2. În special: 

- trebuie puse la dispoziţie ghiduri pentru cetăţeni; 

- instanţele însele trebuie să participe la difuzarea informaţiilor; 

- programele educaţionale trebuie să includă o descriere a sis- 
temului judiciar şi trebuie să ofere vizite în instanţe, 

A.3. Trebuie adoptate formate simplificate şi standardizate 
pentru documentele juridice necesare pentru iniţierea şi demararea 
de acţiuni în instanţă, cel puţin pentru câteva sectoare de litigii. 

A.4. Trebuie dezvoltată tehnologia prin care părţile din cadrul 
unui litigiu, prin intermediul facilităţilor informatice, să poată: 

- obţine documentele necesare pentru introducerea unei acţiuni 
în faţa unei instanţe; 

- fi puse în contact direct cu instanţele; 

- obţine informaţii complete, chiar şi înainte de demararea pro- 
cedurilor, în privinţa naturii şi totalului cheltuielilor pe care 
urmează să le suporte, și indicaţii referitoare la durata anticipată a 
procedurilor până la hotărâre. 

A.5. Remunerarea avocaţilor și personalului instanţei trebuie 
fixată astfel încât să nu încurajeze măsuri procedurale inutile. 

A.6. Trebuie să existe dispoziţii, în temeiul Recomandării nr. 
R (84) 5 (Principiul 2-1 din anexă), pentru sancţionarea abuzului 
de proceduri în instanţă. 

A.7. Statele trebuie să paranteze dreptul unei părţi din cadrul 
unui litigiu de a pleda cauza în faţa unei instanţe fie personal, fie 
printr-un reprezentant la alegerea sa, în special când sunt impli- 
cate proceduri simplificate, litigii de importanță financiară 
minoră şi cazuri privind consumatorii; trebuie, cu toate acestea, 
să existe o dispoziţie care să permită judecătorului, ca o măsură 
excepţională, să dispună intervenţia unui apărător în situaţia în 
care cazul prezintă o problematică specifică. 

A.8. Trebuie să existe un sistem de asistenţă juridică organizat 
de către stat pentru a permite fiecăruia să beneficieze de acces la 
justiţie, care să acopere nu doar cheltuielile instanţei, ci şi asis- 
tența juridică în privinţa alegerii sau necesităţii de a intenta o 
acţiune; acesta nu trebuie rezervat doar persoanelor fără resurse 
materiale, ci ar trebui, de asemenea, să fie disponibil, cel puţin 
parţial, celor al căror venit mediu nu le permite să suporte costul 
unei acţiuni fără asistenţă; judecătorului trebuie să i se permită să 

ia parte la deciziile care privesc acordarea asistenţei, asigurându- 
se de faptul că este respectată obligaţia de imparţialitate 
obiectivă. 

A.9. Asistenţa juridică trebuie finanțată de către o autoritate 
publică şi acoperită de un buget special, astfel încât cheltuielile 
corespunzătoare să nu fie suportate din bugetele de funcţionare a 
instanţelor. 


B. Calitatea sistemului de justiţie şi evaluarea acestuia; date 
statistice cantitative; proceduri de monitorizare 

B.1. Calitatea sistemului de justiţie depinde atât de calitatea 
infrastructurilor, care poate fi măsurată prin criterii similare cu 
cele utilizate pentru alte servicii publice, cât şi de capacitatea 
profesioniştilor din domeniul juridic (judecători, dar şi avocaţi, 
procurori şi grefieri), a căror activitate poate fi evaluată numai în 
comparaţie cu referinţe din cadrul legii și din practica şi etica 
judiciară sau profesională. 

B.2. Este necesară evaluarea calităţii activităţii judiciare, cu 
referire, de asemenea, la eficienţa socială şi economică, prin 
criterii care uneori sunt similare acelora utilizate pentru alte 
servicii publice. 

B.3. Evaluarea activităţii sistemului instanţelor ca întreg sau a 
fiecărei instanţe individuale sau a unui grup local de instanţe nu 
trebuie confundată cu evaluarea capacităţii profesionale a fiecărui 
judecător în parte, care are alte scopuri. Consideraţii similare pot 
fi aplicate şi activităţilor altor profesionişti din domeniul juridic, 
implicaţi în funcţionarea sistemului instanţelor. 

B.4. Trebuie, de asemenea, evitată suprapunerea dintre eva- 
luarea calităţii justiţiei şi evaluarea din punct de vedere profesio- 
nal a unui judecător atunci când sunt întocmite statistici judiciare; 
a utiliza numărul de hotărâri anulate de instanţele de atac ca 
singurul sau în mod necesar ca un indicator important pentru eva- 
luarea activităţii judiciare este neadecvată; aceleaşi considerente 
se aplică şi altor sisteme care nu acordă importanţa ratei de 
anulare a deciziilor, dar iau în considerare evaluarea deciziilor 
individuale luate de judecători. 

B.5. Deși nu există în prezent criterii general acceptate în pri- 
vinţa datelor care urmează a fi colectate, obiectivul de colectare a 

datelor trebuie să constea în evaluarea justiţiei în contextul său 
mai larg, de exemplu în interacţiunile justiţiei cu alte variabile 
(judecători și avocaţi, justiţie şi poliţie, jurisprudenţă şi legislaţie 
etc.), deoarece o mare parte a funcționării defectuoase a siste- 
mului justiţiei decurge din lipsa de coordonare dintre mai mulți 
factori. 

B.6. În procedura de colectarea a datelor este esenţial să se 
sublinieze interacţiunea dintre calitatea justiţiei şi prezenţa în 
mod adecvat a infrastructurii şi a personalului auxiliar, 

B.7. În plus, „calitatea” justiţiei nu trebuie înțeleasă ca sino- 
nim pentru „productivitatea” sistemului judiciar pur şi simplu; o 
abordare calitativă trebuie mai degrabă să se adreseze capacităţii 
sistemului de a răspunde necesităţii de justiţie în conformitate cu 
scopurile generale ale sistemului juridic, în care viteza proce- 
durilor reprezintă numai un singur element. 

B.8. Indicatorii de calitate trebuie să fie aleşi prin consens larg 
între profesioniștii dreptului. 

B.9. Colectarea şi monitorizarea datelor trebuie să fie efec- 
tuate în mod regulat, iar procedurile desfăşurate de către un orga- 
nism independent trebuie să permită o adaptare rapidă a organi- 
zării instanţelor la modificările volumului de cazuri. 

B.10. Pentru a reconcilia realizarea acestei necesități cu 
garanţiile de independenţă a sistemului judiciar, organismul inde- 
pendent menţionat la alin. (37) şi (45) din Avizul nr. | al CCJE 
(2001)! trebuie să aibă competenţă în alegerea şi colectarea 
datelor referitoare la „Calitate”, în conceperea procedurii de 
colectare a datelor, în evaluarea rezultatelor, în difuzarea acesteia 
ca răspuns, precum şi în procedurile de monitorizare şi urmărire. 
Statele trebuie, în orice caz, să se asigure că astfel de activităţi 
rămân în sfera publică pentru a păstra interesele politice relevante 
legate de tratarea datelor care privesc justiţia. 


N TTN EEATT 
! Ibidem. 

C. Volumul de cazuri și gestionarea cazurilor 

Prevederi generale 

C.1. Trebuie puse în aplicare recomandările de reducere a 
încărcăturii instanţelor din Recomandarea nr. R (87) 181. 

C.2. Statele trebuie să furnizeze resurse adecvate pentru 
instanţele penale şi civile, iar judecătorii trebuie să fie consul- 
taţi (chiar şi atunci când aceştia nu au un rol administrativ 
direct) şi să aibă un cuvânt de spus în cazul deciziilor funda- 
mentale cu privire la justiţia modernă şi priorităţile aflate în joc. 

C.3. Judecătorii trebuie să încurajeze soluţionarea amiabilă 
(fie direct între părţi, fie prin mediere) deoarece aceasta are o 
valoare independentă, reflectând valorile libertăţii de alegere şi 
înţelegere, comparativ cu o soluţie impusă de instanță. 

C.4. În general este de dorit, în ţările ale căror aranjamente 
constituţionale o permit, să existe o flexibilitate care să permită 
ca judecătorii și/sau cazurile să fie transferate relativ cu uşu- 
rinţă între instanţe, cel puţin temporar şi să fie supuse aprobării 
acestora, pentru a răspunde fluctuaţiilor în volumul de muncă. 
Trebuie să se aibă în vedere întotdeauna, atunci când se iau în 
considerare desfiinţarea unor instanţe, drepturile cetățenilor de a 
avea acces la instanţele lor în mod convenabil. 

C.5. Trebuie facilitată utilizarea unui singur judecător pentru 
a stabili vinovăția sau nevinovăția în condiţiile menţionate la 
paragrafele 61-64 din prezentul Aviz. CCJE consideră, de ase- 
menea, că statele trebuie să încurajeze formarea şi organizarea 
carierei astfel încât să se recurgă la complet alcătuit dintr-un 
judecător unic care să soluţioneze cazurile de primă instanţă, de 
câte ori este posibil, conform cu experienţa şi capacităţile jude- 
cătorilor disponibili şi cu natura procedurilor. 

C.6. Judecătorii trebuie să aibă unul sau mai mulţi asistenţi 
personali cu calificări bune în domeniul juridic cărora să le 
poate delega anumite activităţi. 


! Este vorba de Recomandarea privind simplificarea justiției penale, 
disponibilă în C. Danileţ, Eficienţa și echitatea justiţiei, Ed. IRDO, 2007 
(hrip://cristidanilet.ro/continut/carti-monografii) (n.n. — C.D.). 


Avize ale Consiliului Consultativ al Judecătorilor Europeni 139 


C.7. Activităţile non-judiciare enumerate în Recomandarea 
nr. R (86) 12! trebuie desemnate altor organisme sau indivizi 
decât judecătorii, şi trebuie acordată atenţie riscului inerent care 
apare atunci când judecătorilor li se permite să desfăşoare alte 
activităţi private, care pot avea impact asupra sarcinilor publice 
ale acestora. Judecătorii nu trebuie descurajaţi să facă parte din 
comisii relevante sau alte organisme din afara instanţelor, dar 
trebuie să manifeste prudență mai înainte de a accepta să 
examineze un caz în care trebuie luate hotărâri non-juridice. 

C.8. În cazuri penale trebuie să fie disponibile asistenţa juridică 
sau reprezentarea legală fără evaluarea caracteristicilor poziţiei 
acuzatului. CCJE recomandă analiza suplimentară a diferenţelor 
dintre natura și gravitatea cazurilor pentru care, în diferite țări, sunt 
disponibile asistenţa și reprezentarea de acest fel. În cazurile civile 
este necesară introducerea sistemelor de control adecvate pentru 
evaluarea în prealabil a caracteristicilor solicitărilor. 

C.9. Pentru toate aspectele gestionării cazurilor, studiul compa- 
rativ privind experienţa celorlalte state oferă perspective valoroase 
pentru măsurile procedurale specifice care pot fi introduse, al căror 
număr este discutat mai detaliat în textul Avizului. 


Cazuri penale 

C.10. Trebuie încurajate studiile suplimentare în statele indi- 
viduale care în prezent nu au niciun sistem de urmărire penală 
discreţionară sau echivalent al acestuia, în vederea aplicării 
Recomandării nr. R (87) 18. 

C.11. Toate ţările trebuie să ia în considerare faptul că un 
sistem de reducere a pedepsei în cazul recunoașterii vinovăţiei ar 
putea să nu aducă beneficii justiţiei penale a acestora. Orice astfel 
de procedură trebuie să aibă loc în instanţă şi inculpatul să fie 
audiat de către un judecător. Avocaţii trebuie să aibă ca sarcină 
profesională asigurarea că recunoaşterea de vinovăţie este folo- 
sită în mod voluntar şi cu intenţia de a admite fiecare dintre 
elementele infracțiunii. 


n CI d SN i UI PR e A 

' Este vorba de Recomandarea privind prevenirea şi reducerea supra- 
incărcării instanțelor (hrip://cristidanilet.ro/continut/carti-monografii) 
(n.n. - C.D.). 

Cazuri civile 

C.12. Pentru a-şi respecta sarcinile în temeiul art. 6 din CEDO 
de a asigura „un proces echitabil, desfăşurat în mod public şi într- 
un termen rezonabil”, statele trebuie să furnizeze resurse adecvate, 
iar instanţele să examineze cauzele într-o manieră echitabilă şi 
proporţională pentru părţile în cauză, dar să ia în considerare şi 
interesul părţilor din cadrul altor litigii şi a publicului în general; 
aceasta înseamnă desfăşurarea litigiilor de acest fel într-o astfel de 
manieră încât să permită părţilor să obțină dreptate cu un cost 
proporţional cu chestiunile implicate, valorile aflate în joc şi (fără a 
prejudicia sarcina statului de a furniza resurse adecvate) propriile 
resurse ale instanţei: şi mai înseamnă să permită părţilor din cadrul 
altor litigii să obţină la rândul lor de perioada de timp pe care 
judecătorul să o aloce pentru soluţionarea propriului lor litigiu. 

C.13. Cheia pentru a conduce în mod proporţional un proces 
depinde de gestionarea activă a cazurilor, ale cărei principii esen- 
tiale sunt prevăzute de Recomandarea nr. R (84) 5!. Cel mai 
important punct îl reprezintă faptul că judecătorii trebuie să contro- 
leze, de la început şi prin intermediul procedurilor judiciare, orarul 
şi durata procedurilor, stabilind date ferme şi având competenţa de 
a respinge amânările, chiar împotriva voinţei părţilor. 

C.14. Trebuie să li se solicite părţilor să definească şi să se 
angajeze în propriile cazuri şi probe de la început, iar judecătorii 
trebuie să aibă competenţa, atât în primă instanţă, cât şi în calea de 
atac, de a exclude modificări şi/sau materiale noi care ar putea fi 
introduse după această etapă. 

C.15. Statele trebuie să introducă (a) măsuri eficiente de pro- 
tecţie, (b) proceduri sumare, simplificate şi/sau accelerate şi (c) pro- 
ceduri pentru stabilirea din timp a chestiunilor preliminare (inclusiv 
chestiuni legate de jurisdicție) şi pentru rezolvarea rapidă a oricărei 
cale de atac în privinţa unor astfel de chestiuni preliminare. 

C.16. Hotărârile instanţelor trebuie puse imediat în aplicare, 
fără să se aducă atingere dreptului la cale de atac, sub rezerva 


! Este vorba de Recomandarea privind principiile de procedură civilă 
destinate să îmbunătățească funcționarea justiției (http://cristidanilet.ro/ 
continut/carti-monografii) (n.n. — C.D.). 

depunerii unei cauţiuni care să protejeze partea perdantă în cazul 
admiterii. 

C.17. Statele trebuie să ia în considerare posibilitatea de a intro- 
duce un sistem de verificare a căilor de atac nefondate, pentru a se 
asigura că nu este perturbată soluţionarea rapidă a celor fondate. 


D. Soluţionarea alternativă a disputelor (ADR) 

D.1. Este necesară încurajarea dezvoltării schemelor ADR şi 
pentru creşterea conştientizării publice despre existenţa acestora, a 
modului în care funcţionează acestea şi a cheltuielilor acestora. 

D.2. Trebuie să fie disponibilă asistenţa juridică pentru ADR 
astfel cum este aceasta disponibilă pentru procedurile judiciare; 
atât resursele asistenţei juridice, cât şi oricare alte cheltuieli pentru 
susţinerea ADR trebuie să utilizeze un buget special, astfel încât 
cheltuielile corespunzătoare să nu fie suportate din bugetul de 
funcţionare a instanţelor. 

D.3. Cu toate că, spre deosebire de ADR în materie civilă, 
medierea în domeniul penal nu serveşte la diminuarea volumului 
de muncă al sistemului instanţelor, aceasta poate să aibă un efect 
de prevenire a infracţiunilor ulterioare; deoarece Recomandarea 
nr. R (99) 19! se concentrează numai asupra „medierii” dintre 
făptuitor şi victimă, există necesitatea unei cercetări ulterioară cu 
privire la conceptul mai larg de „justiţie restaurativă”, cum ar fi 
proceduri care să permită deturnarea de la procesul penal obişnuit 
mai înainte de începerea acestuia (imediat după reţinere), ca parte 
din procedura de aplicare a sancţiunii sau chiar în timpul executării 
pedepsei; deoarece schemele pentru justiţia restaurativă necesită o 
punere în aplicare mai atentă decât cea a ADR în disputele civile, 
având în vedere că aducerea victimelor în contact cu făptuitorii ar 
însemna un proces mult mai sensibil decât aducerea laolaltă a două 
Părţi într-o dispută civilă, succesul schemelor de acest fel depinde 
parţial de o schimbare culturală pentru practicanţii din domeniul 
penal al justiţiei obişnuiţi cu procesul şi modelul de pedepsire 
normale ale justiţiei. 


E SEE pi E it, MP Su 
! Este vorba de Recomandarea privind medierea în materie penală 
(htip://cristidanilet.ro/continut/carti-monografiii) (n.n. — C.D.). 

D.4. Recurgerea la mediere, în procedurile civile şi adminis- 
trative, poate fi aleasă la iniţiativa părţilor sau, în mod alternativ, 
judecătorului trebuie să i se permită să o recomande; părţilor 
trebuie să li se permită refuzul de a recurge la mediere; un astfel de 
refuz nu trebuie să încalce dreptul uneia dintre părţi de a i se 
decide cazul în justiţie. 

D.5. În medierea penală, devierea unui caz penal de la procesul 
obişnuit după începerea acestuia trebuie să se facă printr-un ordin 
al unui judecător; toate aranjamentele justiţiei restaurative (sau, 
dacă este cazul, acelea care reprezintă mai mult decât simple 
avertismente fără relevanţă legală) trebuie să îndeplinească forma- 
litatea de aprobare judiciară. 

D.6. Informaţiile furnizate pe parcursul operaţiunilor de 
mediere a litigiilor civile şi administrative trebuie să fie confi- 
denţiale; se poate renunţa la confidenţialitate prin acordul părţilor; 
rămâne întrebarea dacă și cât de departe va merge judecătorul cu 
luarea în considerare a refuzului de acces la mediere sau acceptarea 
unei înţelegeri amiabile atunci când emite ordine legate de chel- 
tuielile sau costurile unui proces. 

D.7. Confidenţialitatea trebuie să se aplice, de asemenea, în 
ADR în chestiuni penale, în special în acele țări în care urmărirea 
penală se desfăşoară potrivit principiului legalităţii. Acest fapt 
ridică problema consecinţelor recunoaşterii altor infracţiuni din 
partea făptuitorului sau a persoanelor care nu participă la procesul 
de mediere. 

D.8. Atât în materie penală, cât şi în materie civil-administrativă, 
schemele ADR trebuie să fie strâns legate de sistemul instanţelor; 
dispoziţiile legale sau practicile instanţei trebuie să confere judecă- 
torului puterea de a îndruma părțile să se prezinte în fața unui 
mediator desemnat în mod judiciar şi pregătit, care poate dovedi că 
deține atât calificări şi capacități relevante, cât şi imparțialitatea şi 
independenţa necesare pentru un astfel de serviciu public. 

D.9. Judecătorii pot acţiona ei înşişi ca mediatori, deoarece 
acest fapt permite 4now-how-ului judiciar să fie pus la dispoziţia 
publicului; cu toate acestea, este esenţial ca ei să îşi păstreze 
imparţialitatea, în special prevăzându-se că aceştia vor îndeplini 
această sarcină în alte litigii decât cele pe care sunt chemaţi să le 
instrumenteze şi să le soluţioneze. 

D.10. Acordurile de înţelegere ADR trebuie supuse confirmării 
de către un judecător, în special atunci când trebuie luată în 
considerare măsuri de punere în executare; în acest caz judecătorul 
trebuie să se bucure de puteri substanţiale de supraveghere, în 
special în ceea ce priveşte respectarea egalităţii dintre părți, reali- 
tatea consimţământului acestora faţă de măsurile prevăzute prin 
acord şi respectul faţă de lege şi politica publică; referitor la 
aspectele specifice privind medierea în domeniul penal, trebuie 
aplicate garanţii suplimentare. 


Avizul CCJE nr. 7 (2005) privind „justiţia şi societatea”. 
Rezumatul recomandărilor şi concluzii 


A. Relaţia instanţelor cu publicul, cu referire specială la 
rolul instanţelor în democraţie 

A.l. Statul are importanta obligaţia de a asigura tuturor, în 
cadrul învăţământului școlar şi superior, instruirea civică în cadrul 
căreia să se acorde o atenţie semnificativă sistemului judiciar.. 

A.2. Programele educative şcolare şi universitare pertinente ar 
trebui să cuprindă o descriere a sistemului judiciar, vizite la 
instanţe şi instruire activă asupra procedurilor judiciare. Instan- 
tele şi asociaţiile judecătorilor pot coopera în această privință cu 
şcoli, universităţi şi alte organe de învăţământ, pentru a pune la 
dispoziţie experienţa judecătorului prin programe de învățământ 
şi dezbateri publice. 

A.3. Instanţele ar trebui să participe la programele generaliste 
organizate de alte instituţii ale statului şi să îşi asume un rol activ 
în furnizarea informaţiilor către public. 

A.4. Astfel, sunt recomandate următoarele măsuri: 

- crearea de birouri la instanţe care să se ocupe de servicii de 
recepţie şi informare; 

- distribuirea de materiale tipărite, deschiderea de pagini Internet 
de care să răspundă instanţele; 

- Organizarea de către instanţe a unui calendar de forumuri edu- 
caţionale şi/sau întâlniri obişnuite deschise în special cetăţenilor, 
organizaţiilor de interes public, autorilor de politici, studenţilor; 

- „programe de relaţionare” şi programe pentru accesul la jus- 
tiţie. 

A.5. Ar trebui să li se ofere judecătorilor pregătire specială 
pentru relaţiile cu publicul, iar instanţele ar trebui să aibă posibi- 
litatea de a angaja personal care să se ocupe în special de menţi- 
nerea contactului cu organismele de învățământ. 

A.6. Rolul de coordonare a diverselor iniţiative locale, precum şi 
de promovare a „programelor de relaţionare” naţionale, ar trebui 
încredinţat organului independent menţionat la alineatele 37 şi 45 
din Opinia sa nr. 1 (2001)!. 

A.7. Este necesară o finanţare adecvată, care să nu fie supor- 
tată de bugetele de funcţionare ale instanţelor, pentru activităţile 
prin care instanţele explică şi conferă transparenţă principiilor şi 
mecanismelor justiţiei în societate, precum şi pentru cheltuielile 
legate de „programele de relaţionare”. 

A.8. Procurorii ar trebui să contribuie, în privința părţii din 
proces care intră în competenţa lor, la furnizarea de informaţii 
către populaţie. 


B. Relaţia instanţelor cu participanţii la procese 

B.1. CCJE consideră că, pentru a încuraja o înţelegere mai bună 
a rolului justiţiei, se cere un efort de a se asigura pe cât posibil că 
ideile pe care le are populaţia despre sistemul judiciar sunt corecte 
şi reflectă eforturile judecătorilor şi personalului auxiliar de la 
instanțe pentru a le. câştiga respectul şi încrederea referitor la 
capacitatea instanţelor de a-şi îndeplini funcţia. Această acţiune va 
trebui să arate clar limitele puterii sistemului judiciar. 

B.2. CCJE sprijină toate etapele menite să consolideze per- 
cepţia publicului de imparţialitate a judecătorilor şi permit admi- 
nistrarea justiţiei. 

B.3. Aceste iniţiative pot cuprinde: 

- programe de pregătire privind nediscriminarea şi tratamentul 
echitabil, organizate de către instanţe pentru judecători şi perso- 
nalul auxiliar (pe lângă programele similare organizate de avocaţi 
sau pentru avocaţi); 

- sediile instanţelor trebuie să fie concepute în aşa fel încât să 
evite orice impresie de inegalitate de arme; 


! Este vorba de o autoritate independentă care să aibă în componenţa sa o 
reprezentare judecătorească substanţială, aleasă în mod democratic de către 
ceilalţi judecători. In România, această autoritatea este CSM (n.n. C.D.) 

- procedurile să fie concepute pentru a evita ofensele neinten- 
ționate şi a ușura implicarea tuturor celor interesaţi. 


C. Relaţia instanţelor cu mass media 

C.1. CCJE consideră că ar fi utilă îmbunătăţirea contactelor 
dintre instanţe şi mass media: 

- pentru a consolida înţelegerea rolurilor lor; 

- pentru a informa populaţia despre natura, scopul, limitele şi 
complexitatea activităţii judiciare; 

- pentru a rectifica eventuale erori de fapt din rapoartele privind 
anumite cauze. 

C.2. Judecătorii ar trebui să aibă un rol de supraveghere asupra 
purtătorilor de cuvânt ai instanţei sau personalului care răspunde 
de comunicarea cu mass media. 

C.3. CCJE consideră că statele ar trebui să încurajeze schim- 
burile, mai ales prin intermediul meselor rotunde, în ceea ce 
priveşte regulile şi practicile fiecărei profesii şi că ar fi util dacă 
Consiliul Europei ar stabili sau promova aceste contacte la nivel 
european, pentru a spori consecvenţa atitudinilor europene. 

C.4. Facultăţile de jurnalism trebuie încurajate să înfiinţeze 
cursuri privind instituţiile şi procedurile judiciare. 

C.5. CCJE consideră că fiecare profesie (judecători şi jurnalişti) ar 
trebui să elaboreze un cod de practici privind relaţiile sale cu repre- 
zentanţii celeilalte profesii şi oferirea de relaţii cu privire la cauze. 

C.6. CCJE recomandă înființarea unui mecanism eficient, care 
ar putea lua forma unui organ independent care să se ocupe de 
problemele cauzate de reportajele mass media asupra unei cauze 
sau de dificultăţile întâlnite de jurnalişti în îndeplinirea sarcinii de 
informare. Acest mecanism ar face recomandări generale pentru a 
preveni reapariţia problemelor întâlnite. 

C.7. Este necesar de asemenea să se încurajeze înființarea unor 
servicii de recepţie şi informare la instanţe, sub supravegherea 
judecătorilor, pentru a ajuta mass media să înțeleagă mai bine 
activităţile sistemului judiciar prin: 

- comunicarea de rezumate ale deciziilor judecătoreşti către 
mass media; 

- furnizarea de informaţii faptice către mass media referitor la 
deciziile judecătoreşti; 

- menţinerea legăturilor cu mass media în ceea ce priveşte 
şedinţele de judecată din cauzele de interes public deosebit. 

- furnizarea de clarificări faptice sau corectări referitor la 
cauzele prezentate în mass media. 

C.8. CCJE consideră că toate informaţiile date publicităţii de 
către instanţe ar trebui comunicate în mod transparent şi nedis- 
criminatoriu. 

C.9. CCJE consideră că, dacă are loc înregistrarea pentru tele- 
viziune a unei şedinţe de judecată, ar trebui folosite camere fixe 
şi ar trebui ca preşedintele completului de judecată să poată 
decide asupra condiţiilor de filmare şi să poată întrerupe în orice 
moment filmarea şi emisia. Acestea şi alte măsuri necesare ar 
trebui să protejeze drepturile persoanelor implicate şi să asigure 
desfăşurarea judecății în mod adecvat. Mai mult, ar trebui luată în 
considerare şi opinia participanţilor la proces, mai ales pentru 
anumite tipuri de procese care se referă la viaţa privată a unei 
persoane. 

C.10. CCJE încurajează mass media să îşi elaboreze propriile 
coduri de conduită profesională menite să asigure relatarea echili- 
brată a proceselor pe care le filmează, pentru a asigura obiecti- 
vitatea. i 

C.11. CCJE consideră că ar putea exista motive prioritare care 
justifică filmarea şedinţelor pentru scopuri restrictiv prevăzute de 
instanţă (de exemplu în scopuri educative sau pentru a păstra o 
înregistrare a unei ședințe de importanță istorică deosebită, 
pentru o utilizare viitoare). În aceste cazuri, CCJE subliniază 
necesitatea de a proteja participanţii la judecată, în special prin 
asigurarea că metodele de filmare nu afectează desfăşurarea 
corespunzătoare a şedinţei de judecată. 

C.12. CCJE consideră că răspunsul legii penale la încălcările 
drepturilor personalităţii (reputaţie, demnitate sau intimitate) ar 
trebui să se limiteze la situaţii excepţionale. Totuşi, instanţele au 
obligaţia de a asigura acordarea despăgubirilor civile luând în 
considerare nu numai prejudiciul suferit de victimă, ci şi gravi- 
tatea încălcării şi gradul de răspândire a publicaţiei respective. În 
cazuri excepţionale, instanţele ar trebui să aibă dreptul să ia 
măsuri urgente de oprire a celor mai grave dintre încălcările 

drepturilor personale ale persoanelor, prin confiscarea publica- 
ţiilor sau prin interzicerea emisiunilor. 

C.13. Atunci când un judecător sau o instanță este recuzată 
sau atacată de către mass media pe motive legate de adminis- 
trarea justiţiei, CCJE consideră că, dată fiind obligaţia magistra- 
ților de a se abţine, judecătorul ar trebui să se abțină să îşi 
exprime reacţia pe aceeaşi cale. Având în vedere faptul că instan- 
tele pot rectifica informaţiile eronate difuzate în presă, CCJE 
crede că este de dorit ca sistemele judiciare naţionale să se 
bucure de sprijinul unor persoane sau al unui organ (de ex. Con- 
siliul Superior al Magistraturii sau asociaţiile judecătorilor) 
capabil şi gata să răspundă prompt şi eficient la asemenea recu- 
zări sau atacuri. 


D. Accesibilitatea, simplificarea şi claritatea limbajului 
folosit de către instanţe în cadrul proceselor şi în decizii 

D.1. CCJE consideră că sunt recomandate accesibilitatea, 
simplitatea şi claritatea limbajului instanţelor. 

D.2. CCJE consideră că limbajul juridic ar trebui să fie concis 
şi limpede, evitând — dacă nu sunt necesare — expresiile în limba 
latină sau alte formulări dificil de înţeles de către publicul larg. 
Conceptele juridice şi normele legale pot fi suficient explicate 
prin citarea legislaţiei sau precedentelor judiciare. 

D.3. În opinia CCJE motivarea hotărârilor ar trebui să fie 
întotdeauna precisă şi completă, deşi o motivare simplificată 
poate fi mai nimerită în ceea ce priveşte chestiunile procedurale, 
iar judecătorii pot, acolo unde este permis, să îşi prezinte moti- 
varea oral (cu transcriere ulterioară dacă este nevoie). 

D.4. CCJE recomandă ca cel puţin toate deciziile Curţii 
Supreme şi cele importante ale celorlalte instanţe să fie accesibile 
gratuit prin Internet, precum şi tipărite cu plata costurilor de 
reproducere. În diseminarea deciziilor judecătoreşti ar trebui să se 
acorde o atenţie adecvată protejării intimităţii persoanelor intere- 
sate, mai ales a părţilor și a martorilor. 

Avizul CCJE nr. 8 (2006) cu privire la „rolul judecătorilor 
în protecţia statului de drept şi a drepturilor omului 
în contextul terorismului”. Sumarul 
recomandărilor şi concluziilor 


În lumina celor menţionate mai sus, CCJE recomandă statelor: 

a. să se consulte cu reprezentanţii sistemului judiciar atunci când 
elaborează o lege care va afecta drepturile fundamentale şi procedu- 
rale şi să se asigure că orice măsuri administrative sau represive care 
se vor lua, care pot afecta drepturile omului în lupta împotriva 
terorismului, să fie controlate de o autoritate judiciară independentă; 

b. să refuze înființarea de tribunale excepționale sau adoptare 
unei legislații incompatibile cu drepturile recunoscute pe plan 
internaţional, fie în contextul acţiunilor administrative menite să 
prevină actele de terorism, fie în contextul unui proces penal; 

c. să se asigure că principiile fundamentale ale dreptului penal 
se aplică în acelaşi fel actelor de terorism ca şi altor infracţiuni, iar 
elementele constitutive ale acestor infracţiuni sunt clar precizate şi 
definite; 

d. să faciliteze cooperarea internaţională în lupta împotriva teroris- 
mului, mai ales pentru elaborarea, sub auspiciile unei organizaţii inter- 
naţionale, a unei definiţii a terorismului şi a infracţiunilor corelate; 

e. să garanteze securitatea martorilor şi a victimelor actelor de 
terorism, ca. şi a investigatorilor, judecătorilor şi altui personal 
judiciar implicat în aceste cazuri; 


CCJE recomandă de asemenea autorităţilor judiciare naţionale: 

a. aprofundarea înţelegerii aspectelor privind terorismul, contextul 
politic, social şi istoric al acestuia, precum şi cunoaşterea aprofundată 
a instrumentelor legale naţionale și internaţionale relevante; 

b. în exercitarea funcţiei de interpretare a dreptului şi de garan- 
tare a drepturilor şi libertăţilor fundamentale, să se asigure, pe de o 
parte, că infracţiunea de terorism (inclusiv instigarea, pregătirea 
pentru realizarea unor asemenea acte sau finanţarea comiterii unor 
asemenea acte) este conformă cu obiectivele stabilite de legiuitor, 
şi, pe de altă parte, că nu se abuzează de cercetarea actelor de tero- 
rism şi că protejarea interesului public este conformă cu drepturile 
şi libertăţile fundamentale; 

c. asigurarea constantă a balanței dintre nevoia de a proteja 
martorii şi victimele actelor de terorism şi drepturile persoanelor 
implicate în astfel de acte. 


Avizul CCJE nr. 9 (2006) privind „rolul judecătorilor 
naţionali în asigurarea unei aplicări efective a dreptului 
internaţional şi european”. Sumarul recomandărilor 
şi concluziilor 


A. În domeniul pregătirii judecătorilor în domeniul dreptului 
internaţional şi european, accesul judecătorilor la informaţii 
relevante, cursuri de limbi străine şi facilități de traducere, CCJE 
recomandă ca: 

a) Respectând independenţa sistemului judiciar, statele trebuie 
ca, prin intermediul organismelor independente responsabile cu 
pregătirea membrilor sistemului judiciar, să asigure măsuri adec- 
vate pentru pregătirea judecătorilor în domeniul dreptului interna- 
tional şi european; 

b) În programele facultăţilor de drept trebuie cuprinse cunoş- 
tinte privind dreptul internaţional şi european şi jurisprudenţa 
europeană; 

c) La numirea în post trebuie evaluate cunoştinţele privind 
dreptul internaţional şi european şi jurisprudenţa europeană; 

d) Un rol important în pregătirea iniţială şi continuă a jude- 
cătorilor îl reprezintă cursurile de drept internaţional şi european; 
pregătirea în acest domeniu trebuie să beneficieze de o cooperare 
internaţională între instituţiile naţionale de pregătire în domeniul 
judiciar; 

e) Trebuie puse la dispoziţia judecătorilor informaţii privind 
dreptul internaţional şi european, inclusiv decizii ale instanţelor 
europene; judecătorilor trebuie să li se asigure accesul la informaţii 
indexate și adnotate, cu sprijinul şi cooperarea dintre servicii de 
documentare juridică, biblioteci şi asistenţi judiciari; informaţiile 
astfel dobândite trebuie să fie complete şi oricând la îndemână; 

f) Măsuri adecvate — inclusiv alocarea de granturi — trebuie să 
asigure învăţarea de către judecători a limbilor străine; în plus, 
instanţele trebuie să beneficieze de servicii de traducere şi interpre- 

tariat, precum şi de un buget alocat acestor servicii distinct de 
bugetul total al instanţei. 


B. Având în vedere importanţa relaţiilor şi cooperării dintre 
instituţiile judiciare naţionale şi internaţionale, în special cele 
europene, CCJE încurajează: 

a) dezvoltarea contactelor directe şi dialogului dintre instituţiile 
sus menţionate, spre exemplu prin organizarea de conferinţe, semi- 
narii şi întâlniri bilaterale, o valoare aparte având întâlnirile la 
scară mică; 

b) organizarea de vizite de studiu și programe de studiu, 
precum cele organizate de instituţiile de training judiciar naţionale, 
de instanţele europene (pentru judecători naţionali) în cooperare cu 
alte instituţii judiciare, naţionale sau internaţionale; 

c) includerea în cadrul acestor contacte, dialoguri, vizite de studiu, 
vizite şi programe, judecători de la toate gradele de jurisdicție; 

d) prevederea expresă a accesului la informaţii și luarea de 
măsuri pentru facilitarea accesului judecătorilor naţionali la 
website-urile și bazele de date disponibile altor sisteme judiciare, 
naţionale sau internaţionale. 


C. În ciuda diferenfelor dintre sistemele legale din Europa, 
CCJE încurajează eforturile pe care sistemele naţionale le pot 
face, în calitatea lor de interpreţi şi gardieni ai statului de drept, 
dacă este necesar prin organizarea de schimburi de experienţă, 
pentru: 

a) crearea premiselor ca legislaţia naţională, inclusiv jurispru- 
denţa, să fie conformă cu legislaţia internaţională aplicabilă în 
statele relevante; 

b) reducerea, pe cât posibil, a aplicării diferite a acestui principiu 
în cadrul sistemelor care respectă aceleaşi standarde internaţionale; 

c) asigurarea faptului că dreptul naţional, incluzând jurispru- 
dența, respectă jurisprudența CEDO; în particular, prin asigurarea 
redeschiderii unui caz, după ce CEDO a statuat existența unei violări 
a Convenţiei şi a Protocoalelor Adiţionale, iar violarea nu poate fi 
îndepărtată sau reparată în alt fel decât prin audierea cauzei; 

d) luarea în calcul a recomandărilor Consiliului Europei. 

Avizul CCJE nr. 10 (2007) referitor la „Consiliul Justiţiei 
în serviciul societăţii”. Rezumatul concluziilor 
şi recomandărilor 


A. În general: 

a) Este important ca în fiecare stat să se pună la punct un 
organism specific de garantare a independenţei judecătorilor, cum 
ar fi Consiliul Justiţiei, în calitate de element indispensabil al 
statului de drept şi respectând principiul separării puterilor; 

b) Consiliul Justiţiei trebuie să aibă drept funcţie protejarea în 
acelaşi timp a independenţei sistemului judiciar şi a fiecărui jude- 
cător luat individual și să garanteze, totodată, eficienţa şi calitatea 
justiţiei în conformitate cu articolul 6 al CEDO pentru a întări 
încrederea beneficiarilor în justiţie; 

c) Consiliul Justiţiei ar trebui să fie protejat împotriva riscului 
de a-şi vedea autonomia limitată de către puterile legislativă şi 
executivă, reglementarea sa figurând la nivelul cel mai ridicat al 
ierarhiei normelor; 


B. Asupra componenţei Consiliului Justiţiei: 

a) Pentru a evita corporatismul şi a reflecta diferitele curente de 
opinie ale societăţii, Consiliul Justiţiei ar trebui să aibă o compo- 
nență mixtă cuprinzând o majoritate substanțială de judecători, 
chiar dacă unele atribuții ar putea fi rezervate doar unei diviziuni 
constituite numai din judecători. Consiliul Justiției poate fi, totuşi, 
format în exclusivitate din judecători; 

b) Desemnarea membrilor (judecători sau non-judecători) 
trebuie să se facă pe baza competenţei lor, experienţei lor, înţele- 
gerii din partea lor a vieţii judiciare şi culturii independenţei şi ar 
trebui să elimine orice factor de decizie politic sau care este 
membru al executivului sau legislativului; 

c) Membrii judecători ar trebui să fie aleşi de egalii lor, fără 
amestecul autorităţilor politice sau al ierarhiei judiciare, prin 
metode care să garanteze cea mai amplă reprezentare a sistemului 
judiciar; dacă selecţia se face prin intermediul unor alegeri directe, 
Consiliul Justiţiei ar trebui să enunţe regulile vizând minimalizarea 
oricărei atingeri adusă încrederii beneficiarilor justiţiei; 

d) Membrii non-judecători, cu sau fără experienţă juridică, ar 
trebui să fie desemnaţi de autorităţile neimplicate politic; dacă 
totuşi sunt aleşi de Parlament, ei nu ar trebui să fie membri ai 
Parlamentului, ar trebui să fie aleşi de o majoritate calificată nece- 
sitând o susţinere semnificativă a opoziţiei şi ar trebui să permită o 
reprezentare diversificată a societăţii în structura globală a Consi- 
liului Justiţiei; 


C. Asupra funcţionării Consiliului Justiţiei: 

a) Mandatele membrilor ar putea necesita o activitate cu pro- 
gram normal, dar mandatele să fie limitate ca număr şi durată 
pentru a păstra contactul cu practica jurisdicţională; membrii (jude- 
cători şi non-judecători) ar trebui să beneficieze de garanţii de 
independenţă şi imparţialitate; 

b) Consiliul Justiţiei ar trebui să-şi administreze propriul buget 
şi să dispună de mijloace financiare adecvate permițându-i-se o 
funcţionare optimă şi independentă; 

c) Unele decizii ale Consiliului Justiţiei trebuie să fie motivate şi să 
aibă valoare obligatorie, dar trebuie să poată fi supuse căii de atac; 

d) Drept condiţie esenţială a încrederii beneficiarilor în justiţie, 
Consiliul Justiţiei ar trebui să acţioneze cu toată transparenţa şi 
trebuie să se justifice pentru activităţile sale, îndeosebi prin inter- 
mediul unui raport de activitate periodic destinat de asemenea să 
sugereze îmbunătăţiri în privinţa funcţionării Justiţiei. 


D. Asupra competenţei Consiliului Justiţiei: 

a) Consiliul Justiţiei ar trebui să aibă o gamă amplă de sarcini 
permițându-i să protejeze și să promoveze independenţa judiciară 
şi eficienţa justiţiei, veghind în același timp la evitarea conflictelor 
de interese cu ocazia îndeplinirii acestor sarcini diferite; 

b) Selecţia, numirea şi promovarea judecătorilor ar trebui, de 
preferinţă, să țină de competenţa Consiliului Justiţiei, efectuată cu 
toată independența faţă de puterea legislativă sau executivă şi cu 
toată transparența, în special pentru criteriile de selecţie a jude- 
cătorilor; 

c) Consiliul Justiţiei ar trebui să se implice activ în munca de 
evaluare a calităţii justiţiei și în punerea în practică a tehnicilor 
destinate să asigure eficiența muncii judecătorului, fără a se 

substitui totuşi autorităţii judiciare competente pentru evaluarea 
individuală a judecătorilor; 

d) Consiliul Justiţiei ar putea fi instanța competentă în materie de 
etică; el poate primi, între altele, plângerile beneficiarilor justiţiei; 

e) Consiliul Justiţiei ar putea fi organismul însărcinat cu organi- 
zarea şi controlul formării, chiar dacă concepţia şi punerea în 
practică a programelor de formare revine unui centru de pregătire, 
cu care trebuie să coopereze pentru a garanta calitatea pregătirii 
iniţiale şi continue a judecătorilor; 

f) Consiliul Justiţiei ar putea avea competenţe financiare 
extinse privind negocierea şi administrarea bugetului justiţiei 
precum şi competenţe privind administrarea şi gestionarea instan- 
telor în vederea îmbunătăţirii calităţii justiţiei; 

g) Consiliul Justiţiei ar putea fi organul capabil să joace un rol 
direct mai amplu în protejarea şi promovarea imaginii justiţiei; 

h) orice proiect de lege ce ar putea avea incidenţă asupra puterii 
judiciare şi independenţei judecătorilor sau asupra garanţiei de 
acces a cetăţenilor la justiţie ar trebui obligatoriu să fie supus, 
înainte de deliberarea Parlamentului, avizului Consiliului Justiţiei; 

i) Trebuie încurajată cooperarea dintre Consiliile Justiţiei la 
nivel european şi internaţional. 


Avizul CCJE nr. 11 (2008) privind „calitatea hotărârilor 


judecătoreşti”. Principalele concluzii şi recomandări: 


a) Printre indicatorii externi de care depind calitatea hotărârilor 
judecătoreşti figurează calitatea legilor adoptate de Parlamente. De 
aceea este important ca Parlamentele naţionale să evalueze şi să 
controleze impactul legilor existente şi în curs de elaborare asupra 
sistemului. 

b) Calitatea luării deciziilor este condiţionată de atribuirea, 
fiecărui sistem judiciar, a mijloacelor umane, bugetare şi materiale 
adecvate precum şi de menţinerea siguranței financiare a fiecărui 
judecător în cadrul acestui sistem. 

c) Calitatea educaţiei juridice şi a pregătirii judecătorilor şi a 
altor specialişti în drept este de o importanţă primordială pentru ca 
o hotărâre judecătorească să fie de calitate. 

d) Este la fel de important să se asigure judecătorilor o pre- 
gătire privind materiile non-juridice, precum şi să se pregătească 
personalul instanţelor pentru a ușura judecătorii de sarcinile admi- 
nistrative şi tehnice şi a le permite să se concentreze asupra aspec- 
tului intelectual al luării deciziei. 

e) Nivelul calităţii hotărârilor judecătoreşti reiese clar din 
interacţiunile dintre numeroșii slujitori ai sistemului judiciar. 

f) Profesionalismul judecătorului este prima garanţie a unei 
hotărâri de calitate şi constituie o parte importantă a mediului 
intern care influenţează hotărârea judecătorească. Profesionalismul 
include o pregătire juridică de înalt nivel, precum şi evoluţia unei 
culturi de independenţă, de etică şi de deontologie. Aceasta nece- 
sită din partea judecătorului o sensibilizare nu numai asupra instru- 
mentelor juridice, ci şi asupra noţiunilor non-juridice. 

g) Procedura şi instrumentarea dosarului constituie alte ele- 
mente ale mediului intern care afectează hotărârea judecătorească. 
Procedura trebuie să fie clară, transparentă și previzibilă. Judecă- 
torul trebuie să aibă posibilitatea de a organiza şi de a orienta 
procedura într-un mod activ şi prompt. Hotărârea trebuie pronun- 
tată într-un termen rezonabil. Cu toate acestea, rapiditatea proce- 
durii nu este singurul factor de luat în calcul, în măsura în care 
hotărârea judecătorească trebuie să asigure dreptul la un proces 
echitabil, pacea socială şi securitatea juridică. 

h) Trebuie încurajate standardizarea unor modele de bune prac- 
tici în management de caz, precum şi consultările între judecători. 

i) O audiere în faţa instanţei trebuie se desfăşoare luând în cal- 
cul jurisprudenţa Curţii Europene a Drepturilor Omului şi trebuie 
să răspundă tuturor cerinţelor CEDO, pentru a se asigura părţile şi 
societatea în ansamblul său de respectarea unor standarde minime 
ale unui proces bine desfăşurat şi echitabil. 

j) O procedură desfăşurată echitabil, o aplicare corectă a nor- 
melor juridice, o bună apreciere a elementelor de fapt şi faptul de a 
fi executabilă sunt elemente cheie care permit unei hotărâri să fie 
de calitate. 

k) Hotărârea trebuie să fie inteligibilă, redactată într-un limbaj 
clar şi simplu, permiţând cu toate acestea fiecărui judecător să-și 
aleagă liber stilul sau să se bazeze pe modele standardizate. 

1) CCJE recomandă ca autorităţile judiciare să instituie culegeri 
de bune practici pentru a facilita redactarea hotărârilor. 

m) Hotărârea judecătorească trebuie, în principiu, să fie moti- 
vată. Calitatea sa depinde în principal de calitatea motivării. Moti- 
varea înseamnă, de asemenea, interpretarea principiilor legale, 
luându-se în considerare securitatea juridică şi consistenţa. 
Cu toate acestea, atunci când o instanţă decide o schimbare a juris- 
prudenței, aceasta va trebui clar indicată în hotărârea sa. 

n) CCJE recomandă introducerea de mecanisme proprii tradi- 
țiilor juridice ale fiecărui stat, reglementând accesul la instanțele 
superioare. 

o) Opiniile separate ale judecătorilor, atunci când sunt permise, 
pot contribui la îmbunătăţirea conţinutului hotărârii şi pot permite 
înţelegerea în acelaşi timp a hotărârii şi a evoluţiei dreptului. 
Aceste opinii trebuie motivate în mod adecvat şi publicate. 

p) Orice dispozitiv al unei hotărâri judecătoreşti ar trebui să fie 
redactat în termeni clari şi lipsiţi de orice ambiguitate astfel încât 
să poată produce uşor efecte sau, în cazul unui dispozitiv ce con- 
duce la obligaţia de a face, de a nu face sau de a plăti, să fie ușor 
de executat. 

q) CCJE subliniază că motivarea unei hotărâri judecătoreşti 
este verificată prin sistemul căilor de atac oferite de procedurile 
naţionale şi prin accesul justiţiabililor la Curtea Europeană a Drep- 
turilor Omului. 

r) Pentru a se evalua calitatea hotărârilor judecătoreşti trebuie 
analizat sistemul de justiţie în ansamblul său. Trebuie să se ţină 
cont de durata, transparenţa şi conduita procedurilor. 

s) Evaluarea trebuie realizată pe baza principiilor fundamentale 
consacrate de CEDO. Nu va putea fi făcută numai în lumina con- 
sideraţiilor de natură economică sau de gestionare a procedurilor. 

t) Procedurile de evaluare a calităţii hotărârilor judecătoreşti nu 
trebuie să amenințe independența puterii judiciare în ansamblul său 
sau a judecătorilor luaţi separat, nici nu poate servi drept instru- 
ment pur birocratic şi nu poate fi un scop în sine. Oricum, eva- 
luarea de sistem nu poate pune în discuţie legitimitatea hotărârilor 
judecătoreşti. 

u) Orice procedură de evaluare trebuie să vizeze înainte de 
toate identificarea nevoilor de amendare a legislaţiei, de schimbare 

sau îmbunătățire a procedurilor sau de pregătire continuă a judecă- 
torilor sau personalului administrativ al instanțelor. 

v) CCJE subliniază că este de dorit să se combine mai multe 
metode. Acestea trebuie să fie analizate cu rigoarea, cunoştinţele şi 
precauţiile ştiinţifice cerute şi definite în mod transparent. 

w) CCJE încurajează evaluarea de către egali şi autoevaluarea 
de către judecători, precum şi participarea persoanelor „din afară” 
la evaluare, cu condiţia ca independenţa judecătorilor să fie respec- 
tată din plin. 

x) Instanţele superioare, prin jurisprudenţa lor, examinarea 
practicilor judiciare şi raporturile lor anuale, pot contribui la cali- 
tatea hotărârilor judecătoreşti şi la evaluarea lor. De aceea este 
esenţial ca jurisprudenţa lor să fie clară, coerentă şi constantă. 

y) Evaluarea calităţii hotărârilor trebuie să facă parte din com- 
petenţele Consiliului de Justiţie atunci când există sau de o instanţă 
independentă care să dispună de aceleaşi garanţii de independenţă 
ca ale judecătorilor. ; 


Avizul CCJE nr. 12 (2009) al CCJE şi Avizul nr. 4 (2009) 
al CCPE privind relaţiile dintre judecători şi procurori 


La solicitarea Comitetului de Miniştri al Consiliului Europei de 
a-şi exprima AVIZUL cu privire la relaţia dintre judecători şi 
procurori, Consiliul Consultativ al Judecătorilor Europeni (CCJE) 
şi Consiliul Consultativ al Procurorilor Europeni (CCPE) au fost 
de acord cu următoarele: 

1. Interesul societăţii necesită ca statul de drept să fie garantat 
de către o justiţie echitabilă, imparţială şi eficientă. Procurorii şi 
judecătorii se vor asigura că drepturile şi libertăţile individuale vor 
fi garantate în toate fazele procedurii şi că ordinea publică este pro- 
tejată. Acest lucru implică respectul absolut al drepturilor învinui- 
ţilor şi victimelor. Decizia procurorului de netrimitere în judecată 
trebuie să poată fi supusă revizuirii judiciare. Una din opţiuni ar 
putea fi să i se permită victimei să înainteze cauza direct instanţei. 

2. O Justiţie echitabilă necesită respectarea egalităţii de arme 
dintre acuzare şi apărare, cât şi respectarea independenţei curţii, a 
principiului separării puterilor şi a forţei obligatorii a hotărârilor 
definitive ale instanţei. 

3. Rolul distinct, dar complementar al procurorilor şi judecăto- 
rilor este o garanţie necesară pentru o justiţie echitabilă, imparțială 
şi eficientă. În exerciţiul funcţiilor lor, judecătorii şi procurorii 
trebuie să se bucure de independenţă, şi, de asemenea, trebuie să 
fie şi să apară independenţi unii de ceilalţi. 

4. Resurse organizaționale, financiare, materiale şi umane adec- 
vate trebuie puse la dispoziţia sistemului naţional de justiţie. 

5. Rolul judecătorilor — şi, unde este cazul, al juraţilor — este să 
judece corect cauzele aduse înaintea lor de către serviciul procu- 
raturii, fără nici o influenţă ilicită din partea acuzării sau a apărării 
sau din orice altă sursă. 

6. Aplicarea legii şi , unde este cazul, puterile discreţionare ale 
procurorilor din faza premergătoare a procesului impun ca statutul 
procurorilor să fie garantat prin lege, la cel mai înalt nivel posibil, 
într-o manieră similară cu cel al judecătorilor. Aceştia vor fi inde- 
pendenţi și autonomi în luarea deciziilor şi îşi vor exercita atribu- 
tiile într-un mod echitabil, obiectiv şi imparțial. 

7. CCJE şi CCPE fac referire la jurisprudenţa constantă a Curţii 
Europene pentru Drepturile Omului în ceea ce priveşte articolul 5 
alineatul 3 şi articolul 6 din Convenţia Europeană a Drepturilor 
Omului. În special, se referă la deciziile în care Curtea a recu- 
noscut exigența independenţei de puterea executivă şi de partide, 
pentru toţi ofiţerii autorizaţi prin lege să exercite puterea judiciară, 
ceea ce nu exclude, însă, subordonarea către o autoritate judiciară 
superioară independentă. Orice competenţă a funcţiilor judiciare 
ale procurorilor trebuie să fie limitată la cauzele implicând, în 
special, sancţiuni minore, nu ar trebui să fie exercitată cumulativ 
cu puterea de a efectua urmărirea penală în aceeaşi cauză şi nu ar 
trebui să aducă atingere dreptului învinuiţilor de a obţine în 
aceleaşi cauze o decizie din partea unei autorităţi independente şi 
imparţiale exercitând atribuţii judiciare. 

8. Statutul independent al procurorilor necesită unele exigenţe 
minime, în special: 

- poziţia şi activităţile lor nu trebuie supuse influenţei sau imix- 
tiunii din partea niciunei surse din afara serviciului de procuratură; 

- recrutarea lor, evoluţia carierei, siguranța postului, cât şi 
transferul se vor îndeplini numai în conformitate cu legea sau prin 

consimţământul lor, cât şi remunerarea lor trebuie să fie asigurată 
prin garanţii prevăzute de lege. 

9, Într-un stat de drept, când structura serviciului de procuratură 
este ierarhizată, eficienţa cercetării este, în ceea ce priveşte procu- 
rorul, puternic legată de necesitatea unor instrucţiuni transparente 
emanând de la autoritatea ierarhică, de obligaţia de a răspunde în 
faţa acesteia și de răspunderea profesională. Instrucţiunile către 
procurori trebuie să fie scrise, conform legii şi, unde este cazul, în 
conformitate cu directivele şi criteriile de cercetare disponibile în 
mod public. Orice reexaminare în concordanţă cu legea a unei 
decizii a procurorului de începere sau de neîncepere a urmăririi 
penale trebuie să fie îndeplinită într-un mod imparţial şi obiectiv. 
In orice caz, se vor avea în vedere interesele victimei. 

10. Împărtășirea unor principii juridice şi valori etice comune 
de către toți profesioniștii implicaţi în procesul judiciar, este 
esenţială pentru administrarea adecvată a justiţiei. Formarea, 
inclusiv formarea în domeniul managementului, este atât un drept 
cât şi o obligaţie pentru judecători şi procurori. O astfel de formare 
trebuie să fie organizată într-o manieră imparţială, şi evaluată într- 
o manieră obiectivă şi regulată în ceea ce priveşte eficienţa ei. 
Unde este cazul, formările comune pentru judecători, procurori şi 
avocaţi pe teme de interes comun, pot contribui la realizarea unei 
justiţii de înaltă calitate. 

11. De asemenea, interesul societăţii impune ca presei să i se 
furnizeze informaţiile necesare pentru a informa publicul cu privire 
la funcţionarea sistemului de justiţie. Autorităţile competente vor 
oferi aceste informaţii respectând în special prezumția de nevino- 
văţie a învinuitului, dreptul la un proces echitabil, şi dreptul la 
viața privată şi de familie al tuturor persoanelor implicate în proce- 
dură. Atât judecătorii, cât şi procurorii ar trebuie să elaboreze un 
cod de bune practici sau de linii directoare pentru fiecare profesie 
în relaţia sa cu mass-media. 

12. Atât judecătorii, cât şi procurorii sunt actorii cheie în 
privinţa cooperării internaţionale în materie judiciară. Îmbunătă- 
irea încrederii reciproce între autorităţile competente din diverse 
tări este necesară. În acest context, este imperativ ca informaţiile 
strânse de procurori prin intermediul cooperării internaţionale şi 
utilizate în cadrul procedurilor judiciare să fie transparente în ceea 
ce priveşte conţinutul şi originea lor, şi puse la dispoziţia jude- 

cătorilor şi tuturor părţilor, având în vedere protejarea eficientă a 
drepturilor şi libertăţilor fundamentale ale omului. 

13. In Statele membre, în care procurorii au atribuţii şi în afara 
domeniului dreptului penal, principiile menţionate aici se aplică şi 
acestor atribuţii. 


Magna Carta a Judecătorilor 
(Principii fundamentale), 2010 


Statul de drept și justiţia 

1. Puterea judecătorească constituie una dintre cele trei puteri din 
orice stat democratic. Rolul său este acela de a garanta însăşi exis- 
tența Statului de drept şi, astfel, de a asigura aplicare adecvată a 
dreptului într-o manieră imparţială, dreaptă, echitabilă şi eficientă. 


Independenţa judecătorilor 

2. Independenţa şi imparţialitatea judecătorului sunt condiţii 
prealabile şi indispensabile pentru funcţionarea justiţiei. 

3. Independenţa judecătorului trebuie să fie statutară, funcţio- 
nală şi financiară. Raportată la celelalte puteri din Stat, ea trebuie 
să fie garantată pentru toţi justiţiabilii, alţi judecători şi societate 
în general, prin reglementări naţionale la cel mai înalt nivel. 
Statul şi fiecare judecător este responsabil de promovarea şi 
protejarea independenţei judiciare. 

4. Independenţa judecătorului trebuie să fie garantată în exer- 
citarea activităţii judiciare, în mod special cu privire la recru- 
tarea, numirea în funcţie până la vârsta pensionării, promovarea, 
inamovibilitatea, . formarea, imunitatea judiciară, răspunderea 
disciplinară, remunerarea şi finanţarea sistemului judiciar. 


Garanţiile independenţei 

5. Deciziile cu privire la selectarea, numirea şi cariera judecă- 
torilor să fie bazate pe criterii obiective şi să fie luate de un 
organism împuternicit să garanteze independenţa. 

6. Procedurile disciplinare trebuie să se deruleze în faţa unui 
organism independent şi să existe posibilitatea de a contesta 
soluţia în faţa unei instanţe de judecată. 

7. După consultarea puterii judiciare, Statul trebuie să asigure 
resursele umane, materiale şi financiare necesare pentru buna func- 
ionare a justiţiei. Pentru a fi departe de orice influenţe nepo- 
trivite, judecătorul trebuie să beneficieze de o remuneraţie şi de 
un sistem de pensionare adecvate, care să fie stabilite prin lege. 

8. Formarea iniţială şi continuă este un drept şi o îndatorire 
pentru judecător. Acestea trebuie organizate sub controlul puterii 
judecătoreşti. Pregătirea este un element important pentru a 
garanta atât independenţa judecătorilor, cât şi calitatea şi efi- 
cienţa sistemului judiciar. 

9. Puterea judecătorească trebuie să fie implicată în toate deci- 
ziile care afectează exercitarea atribuţiilor judiciare (organizarea 
instanţelor, proceduri, legislaţie). 

10. În exercitarea atribuţiei de a soluţiona cauze, judecătorul 
nu poate primi nici un fel de ordin sau instrucţiune, nici să fie 
supus vreunei presiuni ierarhice şi este ţinut să respecte doar 
legea. 

11. Judecătorii trebuie să asigure egalitatea armelor între acu- 
zare şi apărare. Statul de drept presupune ca o exigenţă funda- 
mentală un statut independent al procurorilor. 

12. Judecătorii au dreptul de a deveni membri în organizaţiile 
naţionale şi internaţionale ale judecătorilor învestite cu apărarea 
rolului justiţiei în societate. 


Organismul împuternicit să garanteze independenţa 

13. Pentru a asigura independenţa judecătorilor, fiecare Stat 
trebuie să creeze un Consiliu Judiciar sau un alt organism spe- 
cific care să fie el însuși independent de puterile legislativă şi 
executivă, având cele mai largi competenţe pentru toate chestiu- 
nile privind statutul judecătorilor, dar şi cu privire la organizarea, 
funcţionarea şi imaginea instituţiilor judiciare. Membrii consi- 
liului trebuie să fie ori numai judecători, ori într-o majoritate 
importantă judecători, aleşi de colegii lor. Consiliul Judiciar este 
responsabil de activităţile şi deciziile sale. 


Acces la justiţie şi transparenţă 
14. Justiţia trebuie să fie transparentă şi să fie publicate infor- 
maţiile legate de funcţionarea sistemului judiciar. 

15. Judecătorii trebuie să ia măsurile pentru a asigura solu- 
ționarea litigiilor rapid, eficient şi cu un cost cât mai redus; ei 
trebuie să contribuie la promovarea mijloacelor alternative de 
soluţionare a litigiilor. 

16. Înscrisurile instanței şi hotărârile judecătoreşti trebuie să 
fie întocmite într-un limbaj accesibil, simplu şi clar. Judecătorul 
trebuie să adopte hotărâri motivate, să le pronunţe în public şi 
într-un termen rezonabil, în urma unui proces echitabil şi public. 
Judecătorii trebuie să utilizeze tehnici potrivite de gestionare a 
cauzelor (case management). 

17. Executarea hotărârilor judecătoreşti este o componentă 
esenţială a dreptului la un proces echitabil şi de asemenea garan- 
tează eficienţa justiţiei. 


Etică şi responsabilitate 

18. Acţiunile judecătorilor trebuie să fie ghidate de principii 
deontologice, distincte de regulile disciplinare. Aceste principii 
trebuie să provină de la judecătorii înşişi şi trebuie incluse în 
programul lor de pregătire. 

19. În fiecare țară, statutul sau carta fundamentală aplicabilă 
judecătorilor trebuie să definească atât abaterile care pot atrage o 
sancţiune disciplinară, cât şi procedura disciplinară. 

20. Pentru săvârşirea. oricărei infracţiuni fără legătură cu 
funcţia sa, judecătorul trebuie să fie responsabil penal în condi- 
tiile dreptului comun. Pentru fapte legate de atribuţiile sale dar 
care nu sunt comise cu intenţie, nu poate fi antrenată responsa- 
bilitatea penală a judecătorului. 

21. Erorile judiciare trebuie remediate în cadrul unui sistem 
adecvat de căi de atac. Orice remediu pentru alte deficienţe în admi- 
nistrarea justiţiei presupune exclusiv responsabilitatea Statului. 

22. Pentru exercitarea atribuţiilor sale, nu este potrivit ca un 
judecător să fie expus unei responsabilităţi personale chiar dacă 
este vorba de o acţiune de regres din partea Statului, cu excepţia 
cazului când a comis o încălcare intenţionată a atribuţiilor sale. 


Jurisdicţii internaţionale 
23. Aceste principii trebuie să se aplice mutatis mutandis şi 
judecătorilor de la orice instanţe europene sau internaţionale. 

Avizul CCJE nr. 13 (2010) privind rolul judecătorilor 
în executarea hotărârilor judecătoreşti. I. Concluzii 


A. Executarea eficientă a hotărârilor judecătoreşti definitive si 
irevocabile este un element fundamental al statului de drept. Este 
esenţială asigurarea unei încrederi a publicului în autoritatea siste- 
mului judiciar. Independenţa justiţiei şi dreptul la un proces echita- 
bil sunt lipsite de conţinut dacă hotărârea nu este pusă în aplicare. 

B. Însăşi noţiunea de instanţă „independentă” instituită în arti- 
colul 6 din CEDO relevă faptul că puterea acesteia de a emite o 
decizie obligatorie nu poate face obiectul aprobării, ratificării sau 
schimbării în esenţa ei de către vreo autoritate non-judiciară, 
inclusiv de către şeful statului. 

C. Toate organele statelor trebuie să asigure interpretarea 
prevederilor legale care privesc independența instanţelor, prevederi 
care există în constituţii sau la cel mai înalt nivel legislativ, în aşa 
fel încât hotărârile judecătoreşti să fie executate prompt, fără 
intervenţii din partea altor puteri ale statului, cu singura excepţie a 
amnistiei şi graţierii în cauzele penale. Suspendarea executării unei 
hotărâri poate fi dispusă doar prin altă hotărâre judecătorească. 

D. Nu trebuie să existe nici o amânare în procedura de execu- 
tare, în afara motivelor prevăzute de lege. Orice amânare trebuie să 
fie dispusă de un judecător. Executorii judecătoreşti nu trebuie să 
aibă puterea de a contesta sau schimba termenii unei hotărâri. 

E. În materie penală, statele membre trebuie sa evite să instituie 
politici care presupun pedepse minore care nu sunt aplicate. 

F. CCJE consideră că, într-un stat guvernat de supremaţia legii, 
instituţiile publice, mai presus de toate celelalte, sunt obligate să 
respecte hotărârile judecătoreşti şi să le execute într-o manieră 
rapidă „ex officio”. Insăşi ideea că un organ al statului refuză 
supunerea în faţa unei hotărâri judecătoreşti subminează conceptul 
supremaţiei legii. 

G. Executarea trebuie să fie echitabilă, eficientă şi proporţională. 

H. Părţile trebuie să poată iniţia procedura de executare în mod 
facil. Orice obstacol în acest sens, de exemplu costurile excesive, 
trebuie evitat. 

I. Toate procedurile de executare trebuie implementate în acord 
cu drepturile şi libertăţile fundamentale recunoscute de CEDO şi 
alte instrumente internaţionale. 

J. Privarea de libertate trebuie să fie în conformitate cu drep- 
turile protejate de Articolele 3 şi 8 ale CEDO, ținând seama de 
prevederile Articolul 8.2 din aceasta. Este de datoria judecătorului 
să protejeze şi să apere aceste drepturi. 

K. Fie că modalităţile de executare a unei pedepse cad în sarcina 
unui judecător, a unei comisii de eliberare condiţionată sau unei 
autorităţi administrative, executarea măsurilor trebuie să fie realizată 
printr-o procedură corectă, care să poată fi supervizată şi evaluată. 

L. Principiile încrederii şi recunoaşterii reciproce reprezintă 
temelia construcţiei unui spaţiu judiciar european, cu respectarea 
diversităţii sistemelor naţionale. Recunoaşterea reciprocă înseamnă 
că toate hotărârile pronunţate la nivel naţional au efect in alte state 
membre, în particular în sistemele lor judiciare. Este, astfel, esen- 
tial să crească schimburile între profesioniștii dreptului. Diferitele 
lor reţele au nevoie de restructurare, consolidare şi de coordonare 
reciprocă. 

M. CCJE recomandă Consiliilor Judiciare sau altor organe inde- 
pendente relevante să publice regulat un raport privind eficiența 
executării hotărârilor. O secțiune separată ar trebui să se refere la 
executarea hotărârilor pronunțate împotriva instituţiilor publice. 


Avizul CCJE nr. 14 (2014) privind justiţia şi tehnologiile 
informatice. F. Concluzii — Recomandări 


i. CCJE salută utilizarea Tehnologiei Informaţiei (IT), ca mijloc 
de a îmbunătăţi administrarea justiţiei; 

ii. IT poate contribui la îmbunătăţirea accesului la justiţie, 
managementul cauzelor şi evoluţia sistemului judiciar; 

iii. IT joacă un rol central în furnizarea de informaţii către jude- 
cători, avocaţi şi alte părţi interesate în sistemul de justiţie, precum 
şi pentru public şi mass-media; 

iv. IT trebuie să fie adaptată nevoilor judecătorilor şi altor utiliza- 
tori, aceasta nu ar trebui să încalce garanţiile şi drepturile proce- 
durale, cum ar fi dreptul la un proces echitabil în faţa unui judecător; 

v. Judecătorii ar trebui implicaţi în toate deciziile privind înfiin- 
tarea şi dezvoltarea IT în cadrul sistemului judiciar; 

vi. Ar trebui acordată atenţie nevoilor acelor indivizi care nu 
sunt capabili să utilizeze facilităţi IT; 

vii. Judecătorul trebuie să deţină, în orice moment, puterea de a 
dispune înfăţişarea părţilor, de a cere transmiterea documentelor în 
forma originală şi audierea martorilor; 

viii. CCJE încurajează utilizarea tuturor aspectelor IT în vederea 
promovării rolului important al puterii judecătoreşti de a garanta 
statul de drept într-o societate democratică; 

ix. IT nu ar trebui să afecteze competențele judecătorilor şi să 
pericliteze principiile fundamentale consacrate în Convenţie. 


Avizul CCJE nr. 15 (2012) privind specializarea 
judecătorilor. Concluzii 


i. CCJE insistă asupra faptului că judecătorul, atât cel genera- 
list, cât şi cel specializat, trebuie să fie expert în arta de a judeca. 

ii. În principiu, judecătorii „generalişti” trebuie să aibă un rol 
predominant în arta de a judeca. 

iii. Existenţa judecătorilor şi a instanţelor specializate se impune 
numai dacă este necesară în raport cu complexitatea sau specificul 
dreptului aplicabil sau a situaţiei de fapt prezente în cauzele de 
soluţionat şi pentru a asigura astfel o mai bună administrare a justiţiei. 

iv. Judecătorii şi instanţele specializate trebuie întotdeauna să 
facă parte dintr-un corp unic al magistraţilor. 

v. Judecătorii specializaţi trebuie, asemănător judecătorilor gene- 
ralişti, să respecte exigenţele independenței și imparţialităţii, în con- 
formitate cu art. 6 din Convenţia Europeană a Drepturilor Omului. 

vi. În principiu, judecătorii generalişti şi cei specializaţi trebuie 
să beneficieze de același statut. Regulile guvernând etica profe- 
sională şi răspunderea judecătorului trebuie să fie aceleaşi pentru 
cele două categorii de judecători. 

vii. Specializarea nu trebuie realizată în detrimentul calității 
justiţiei, indiferent dacă este vorba despre instanţe de drept comun 
sau specializate. 

viii. Mobilitatea şi flexibilitatea judecătorului vor fi deseori 
condiţiile necesare pentru a răspunde exigenţelor specializării. În 

principiu, posibilitatea de a se specializa şi de a urma o formare 
profesională în acest sens trebuie să fie la îndemâna oricărui jude- 
cător. Formarea profesională specializată trebuie să fie organizată 
de către instituţiile judiciare publice de formare. 

ix. Este de preferat ca în locul existenţei unor specialişti fără 
formare juridică în cadrul completelor specializate de judecători, să 
fie desemnaţi experţi de către instanță sau de către părţi ale căror 
rapoarte să poate fi combătute de acestea din urmă. 

x. Prerogativele şi responsabilităţile Consiliului de Justiţie sau 
ale unui organ echivalent trebuie aplicate în aceeaşi manieră atât 
judecătorilor generalişti, cât şi celor specializaţi. 


Avizul CCJE nr. 16 (2013) privind relaţiile dintre 
judecători şi avocaţi. V. Recomandări 


CCJE reafirmă că „ împărtășirea principiilor juridice şi a valo- 
rilor etice comune de către toţi profesioniștii implicaţi în procesul 
judiciar este esenţială pentru o bună administrare a justiției” şi 
formulează următoarele recomandări: 

I. CCJE recomandă ca statele să pună în aplicare dispoziţii 
procedurale adecvate care să definească activităţile judecătorilor şi 
avocaţilor şi care să ofere judecătorului puteri pentru a pune în 
practică în mod efectiv principiile procesului echitabil şi să împie- 
dice manevrele nelegale de tergiversare ale părţilor. De asemenea, 
recomandă ca judecătorii, avocaţii şi justiţiabilii să fie consultaţi în 
procesul de redactare a acestor dispoziţii iar regulile procedurale să 
fie evaluate în mod periodic. 

II. CCJE sprijină schimbul internaţional de experiență între 
judecători şi avocaţi în vederea dezvoltării unor „bune practici” în 
materie procedurală, luând în considerare totuşi diferitele tradiţii 
sociale şi juridice ale ţărilor în cauză. 

III. CCJE recomandă ca judecătorii să organizeze, în cadrul 
procedural legal, şedinţe de judecată cu privire la administrarea 
cauzei şi să stabilească, cu consultarea părţilor, calendare pentru 
desfăşurarea procedurilor, de exemplu, care să specifice etapele 
procedurale, să stabilească termene rezonabile și adecvate şi să 
structureze modalitatea şi calendarul prezentării documentelor, a 
concluziilor orale ori a administrării probelor. 

IV. CCJE recomandă dezvoltarea unor mijloace de comunicare 
între instanţe şi avocaţi. Judecătorii şi avocaţii trebuie să poată 
comunica cu privire la toate etapele procedurale. CCJE consideră 
că statele trebuie să pună în aplicare sisteme care să permită o 
comunicare prin mijloace informatice între instanţe şi avocaţi. 

V. Pentru a răspunde nevoilor părţilor, CCJE recomandă ela- 
borarea unor instrumente de soluţionare amiabilă a litigiilor. Con- 
sideră că înţelegerea rolului judecătorilor, respectiv al avocaţilor, 
în cadrul soluționării amiabile a unui litigiu prin conciliere sau 
mediere constituie un element esenţial pentru dezvoltarea acestei 
abordări şi că, în măsura în care este posibil, ar trebui să fie orga- 
nizate sesiuni de formare comune cu privire la modurile de soluţio- 
nare alternativă. 

VI. CCJE recomandă dezvoltarea unui dialog şi a unor 
schimburi între judecători şi avocaţi, la un nivel instituţional (atât 
naţional cât şi internaţional) cu privire la problema relaţiilor lor 
reciproce, cu respectarea în acelaşi timp a principiilor de etică ale 
avocaţilor şi ale judecătorilor. Acest dialog ar trebui să permită o 
înțelegere şi un respect reciproc cu privire la rolul fiecăruia, cu 
respectarea independenţei atât a judecătorilor, cât şi a avocaţilor. 

VII. CCJE consideră că, atunci când este cazul, o formare 
comună a judecătorilor şi a avocaţilor pe teme pe interes comun 
poate îmbunătăţi calitatea şi eficienţa procedurilor. 


Avizul CCJE nr. 17 (2014) asupra evaluării activități 
judecătorilor, calităţii justiţiei si respectării independenţei 
sistemului judiciar. J. Recomandări 


49. CCJE face următoarele recomandări principale: 

1. Este necesară o anumită modalitate de a evalua individual 
judecătorii pentru a face faţă celor două cerinţe esenţiale ale între- 
gului sistem judiciar, şi anume să facă dreptate de cea mai bună cali- 
tate şi să răspundă în fața colectivităţii într-o societate democratică. 

2. Dacă un Stat membru, după o analiză completă, decide că 
aceste cerinţe principale nu pot fi îndeplinite prin alte mijloace 


(de exemplu, evaluarea „informală”), CCJE recomandă adoptarea 
unui sistem mai formal de evaluare. 

3. Orice evaluare adoptată de un Stat membru, indiferent dacă 
este „formală” sau „informală”, trebuie să vizeze îmbunătăţirea 
calităţii muncii judecătorilor şi, în acelaşi timp, a sistemului judi- 
ciar în ansamblul său. 

4. CCJE încurajează toate Statele membre să recurgă la proce- 
duri informale de evaluare care contribuie la îmbunătăţirea compe- 
tenţelor judecătorilor şi, în acelaşi timp, a calităţii de ansamblu a 
sistemului judiciar. Aceste mijloace de evaluare informală pot 
căpăta forma unui sprijin acordat judecătorilor pentru a le oferi 
posibilitatea de a se autoevalua, permițându-le să aibă un punct de 
vedere asupra activităţii lor („feedback”) şi a unei evaluări infor- 
male din partea egalilor lor. 

5. Baza şi principalele elemente de evaluare formală (acolo 
unde există), ar trebui să fie clar definite în mod exhaustiv prin 
lege. Detaliile pot fi reglementate de legislaţia subordonată care ar 
trebui publicată de asemenea. Consiliul Judiciar (acolo unde 
există) ar trebui să joace un rol important ajutând la formularea 
acestor întrebări, mai ales a criteriilor. 

6. Evaluarea trebuie să se întemeieze pe criterii obiective. 
Aceste criterii ar trebui în primul rând să fie constituite din indi- 
catori calitativi dar, în plus, pot include indicatori cantitativi. 
In toate cazurile, indicatorii utilizaţi trebuie să permită evaluato- 
rilor să examineze toate aspectele constitutive ale unei performanţe 
judiciare bune. Evaluarea nu ar trebui să se bazeze numai pe 
criterii cantitative. 

7. Exprimarea rezultatelor evaluării prin cifre, procente sau 
clasificând judecătorii fără mai multe informaţii ar trebui evitată 
deoarece aceasta ar putea crea o impresie falsă de obiectivitate şi 
de certitudine. CCJE se opune oricărei clasificări permanente a 
judecătorilor. Cu toate acestea, un sistem de clasificare este accep- 
tabil pentru anumite scopuri, cum ar fi promovarea. 

8. Pentru a apăra independenţa judiciară, evaluările individuale ar 
trebui să fie efectuate în principal de către judecători. Consiliile 
judiciare (dacă există) pot juca un rol în această acţiune. Evaluările de 
către Ministerul Justiţiei sau alte autorităţi externe ar trebui evitate. 

9. Sursele de informare pe care se bazează evaluările trebuie să 
fie suficiente şi credibile, în special dacă această informare con- 
duce la o evaluare nefavorabilă. 

10. Evaluarea individuală a judecătorilor ar trebui — în principiu 
— să fie ceva separat atât de inspecţiile care se fac cu privire la 
evaluarea activităţii instanţe în ansamblul său, cât şi de procedurile 
disciplinare. 

11. Este esenţial să existe o echitate procedurală în toate 
elementele evaluărilor individuale. În special, judecătorii trebuie să 
fie în măsură să-şi exprime punctele de vedere asupra procesului şi 
concluziilor propuse ale unei evaluări. Ei trebuie de asemenea să 
fie în măsură să conteste această evaluare, în special atunci când 
aceasta afectează „drepturile civile” ale judecătorului în temeiul 
art. 6 din Convenţia Europeană pentru Apărarea Drepturilor 
Omului şi Libertăţilor Fundamentale. 

12. O evaluare nefavorabilă nu ar trebui ca ea singură în sine 
(cu excepţia circumstanțelor excepţionale) să fie în măsură să 
conducă la o excludere din profesie. Aceasta nu ar trebui să se 
întâmple decât în cazul încălcărilor grave a normelor disciplinare 
ori ale dispoziţiilor penale prevăzute de lege, sau atunci când 
procesul de evaluare conduce la concluzia inevitabilă că jude- 
cătorul este incompetent sau refuză să-şi îndeplinească funcţiile 
judiciare la un nivel minim acceptabil, evaluat din punct de vedere 
obiectiv. Aceste concluzii trebuie să urmeze o procedură adecvată 
şi să se întemeieze pe dovezi verosimile. 

13. Utilizarea evaluărilor individuale pentru a determina salariul Şi 
nivelul pensiei judecătorilor este de evitat deoarece acest proces poate 
influenţa în mod clar comportamentul judecătorilor şi pune astfel în 
pericol independența sistemului judiciar şi interesele părților. 

14. Principiile şi procedurile pe care se întemeiază evaluările 
judecătorilor trebuie să fie accesibile publicului. Totuşi, procesul şi 
rezultatele evaluărilor individuale trebuie, în principiu, să rămână 
confidenţiale, pentru a asigura independenţa sistemului judiciar şi a 
păstra securitatea judecătorilor. 

Avizul CCJE nr. 18 (2015) privind poziţia puterii 
judecătoreşti şi relaţia ei cu celelalte puteri ale statului în 
democraţia modernă. VIII: Rezumatul ideilor principale 


1. Puterea judecătorească este una dintre cele trei puteri ale 
statului într-o democraţie. Acestea sunt complementare şi nicio 
putere nu este „supremă” şi nu le domină pe celelalte. 

2. Intr-un stat democratic, cele trei puteri ale statului funcţionează 
ca un sistem de control şi de echilibru (checks and balances) care res- 
ponsabilizează pe fiecare dintre ele în interesul societăţii în ansamblu. 

3. Principiul separării puterilor este el însuşi o garanţie a inde- 
pendenţei judiciare. Puterea judecătorească trebuie să fie inde- 
pendentă pentru a-şi îndeplini rolul constituţional faţă de celelalte 
puteri ale statului, faţă de societate în general şi de părţile oricărei 
dispute. 

4. Legitimitatea puterii judecătoreşti şi a fiecărui judecător este 
dată, în primul şi în primul rând, de constituţia fiecărui stat 
membru, toate aceste state fiind democraţii guvernate de principiile 
statului de drept. Constituţia creează puterea judecătorească şi prin 
aceasta conferă legitimitate puterii judecătoreşti în ansamblu şi 
fiecărui judecător care îşi exercită autoritatea ca parte a puterii 
judecătoreşti — „legitimitatea constituţională”. Legitimitatea consti- 


tuţională a fiecărui judecător, care are dreptul la securitatea manda- 


tului, nu trebuie să fie subminată de măsuri legislative sau execu- 
tive luate ca rezultat al schimbării puterii politice. 

5. Această legitimitate constituţională a puterii judecătoreşti 
este reafirmată de încrederea şi de respectul publicului pentru 
puterea judecătorească. Puterea judecătorească trebuie să le câştige 
şi să le păstreze în mod constant prin activitate excelentă la cele 
mai înalte standarde — aceasta este ceea ce CCJE numeşte „legiti- 
mitatea funcțională”. 

6. Puterea judecătorească (ca şi celelalte două puteri ale statului) 
oferă un serviciu public. Prin urmare, puterea judecătorească, la fel 
ca și celelalte puteri, are responsabilitatea de a demonstra celorlalte 
puteri ale statului şi societăţii în ansamblu în ce mod îşi foloseşte 
puterea, autoritatea şi independenţa. Aceasta se numeşte „respon- 
Sabilitate”. Această „responsabilitate” cunoaşte mai multe forme. 

7. În primul rând, este vorba de sistemul căilor de atac. Sis- 
temul căilor de atac este, în principiu, singura modalitate prin care 
o decizie judiciară poate fi anulată sau modificată după ce a fost 
pronunţată şi singurul mod prin care judecătorii care acţionează cu 
bună credinţă pot fi responsabilizaţi pentru deciziile lor. CCJE a 
numit-o „responsabilitate judiciară”. 

8. În al doilea rând, judecătorii sunt responsabilizaţi atunci când 
lucrează în mod transparent, în şedinţe de judecată deschise şi prin 
motivarea sentințelor, care se adresează publicului şi celorlalte 
puteri ale statului. CCJE a numit această formă de responsabilizare 
drept „responsabilitate explicativă”, 

9. In al treilea rând, dacă un judecător se implică în acţiuni 
nepotrivite suficient de grave, acesta trebuie tras la răspundere în 
mod mai riguros, de exemplu prin aplicarea procedurilor discipli- 
nare şi, după caz, a dreptului penal. CCJE a numit aceasta „respon- 
sabilitate punitivă”. De fiecare dată, trebuie avută în vedere 
păstrarea independenţei justiţiei. 

10. Cu privire la relaţiile dintre cele trei puteri ale statului: în 
primul rând judecătorii, ca toţi ceilalți cetăţeni, au dreptul de a lua 
parte la dezbaterile publice, cu condiţia ca acest lucru să fie 
compatibil cu păstrarea independenţei şi imparțţialităţii lor. 

11. Celelalte puteri ale statului trebuie să recunoască funcţia 
constituţională legitimă îndeplinită de puterea judecătorească şi să 
se asigure că aceasta dispune de resurse suficiente pentru a înde- 
plini acele funcţii. Analizele şi criticile aduse de o putere a statului 
unei alte puteri a statului trebuie făcute într-un climat de respect 
reciproc. 

12. Puterea judecătorească trebuie să ştie că există limite ale 
intervenţiei judiciare şi legale cu privire la deciziile politice pe care 
puterile legislativă şi executivă trebuie să le ia. Prin urmare, toate 
instanţele din cadrul puterii judecătoreşti trebuie să aibă grijă să nu 
părăsească spaţiul legitim de exercitare a puterii judecătoreşti. 

13. Deciziile puterilor legislativă sau executivă care elimină 
protecţiile de bază ale independenţei judiciare sunt inacceptabile, 
chiar dacă sunt deghizate. 

14. Ministerul Justiţiei nu trebuie să exercite influenţă asupra 
administrării instanţelor judiciare prin preşedinţii instanţelor judi- 
ciare sau prin inspecții judiciare într-un mod care să pună în 
pericol independența justiției. Prezența funcționarilor Executivului 

în organismele de organizare ale instanţelor trebuie evitată. 
O astfel de prezenţă ar putea conduce la imixtiuni în funcţia judi- 
ciară, punând astfel în pericol independenţa justiţiei. 

15. Pentru a păstra separarea corectă a puterilor, comisiile de 
cercetare sau de anchetă (parlamentare sau de alt fel) nu trebuie să 
se amestece în cercetările sau în procesele pe care autorităţile 
judiciare le-au început sau urmează să le înceapă. Astfel de anchete 
nejudiciare nu pot să înlocuiască un proces judiciar. 

16. CCJE recomandă ca legislaţia statelor membre să clarifice 
relaţiile dintre competențele Avocatului Poporului şi cele ale 
instanţelor judiciare. 

17. Societatea în ansamblu trebuie să considere subfinanţarea 
cronică a puterii judecătoreşti ca imixtiune inacceptabilă în rolul 
constituţional al puterii judecătoreşti, deoarece subminează funda- 
mentele unei societăţi democratice guvernate de principiile statului 
de drept. 

18. Analizele şi criticile aduse de o putere a statului celorlalte 
puteri trebuie făcute într-un climat de respect reciproc. Comenta- 
riile critice neechilibrate ale politicienilor sunt iresponsabile şi pot 
cauza o problemă gravă, deoarece pot submina încrederea publică 
în puterea judecătorească şi, în cazuri extreme, pot fi echivalente 
cu un atac la adresa echilibrului constituțional al statului demo- 
cratic. Fiecare instanţă judecătorească şi puterea judecătorească în 
ansamblu trebuie să discute modalităţile de a trata aceste critici. 

19. Puterile executivă şi legislativă au datoria de a pune la 
dispoziţie orice protecţie necesară şi adecvată atunci când funcţiile 
instanţelor judiciare sunt puse în primejdie de atacuri fizice sau de 
intimidări la adresa magistraţilor. 

20. Politicienii nu trebuie să încurajeze nesupunerea faţă de 
deciziile judiciare, cu atât mai puţin violenţa împotriva judecă- 
torilor, cum s-a întâmplat în anumite state. 


Avizul CCJE nr. 19 (2016) privind rolul președinților 
de instanțe. V: Concluzii și recomandări 


1. Rolul preşedinţilor de instanțe judecătoreşti este de a repre- 
zenta instanța şi pe colegii judecători, de a asigura funcționarea 
eficientă a instanței îmbunătățind, astfel, serviciul adus societăţii, 

precum şi de a exercita atribuţii jurisdicționale. În exercitarea 
atribuţiilor care le revin, preşedinţii de instanțe protejează indepen- 
dența și imparțialitatea instanțelor judecătorești şi ale fiecărui 
judecător în parte, ei trebuind să acţioneze întotdeauna în calitate 
de apărători ai acestor valori și principii. 

2. Preşedinţii de instanţe au rolul de a contribui la activitatea de 
autoguvernare a instanței. Cu toate acestea, trebuie evitată 
concentrarea atribuţiilor şi puterilor în mâinile unui grup restrâns 
de persoane. 

3. In ceea ce priveşte relaţia lor cu mass-media,. preşedinţii de 
instanțe trebuie să ţină cont de interesul societății de a fi informată, 
acordând în acelaşi timp atenția cuvenită prezumţiei de nevinovăție, 
dreptului la un proces echitabil și dreptului la respectarea vieţii 
private și de familie a tuturor persoanele implicate în proceduri 
judiciare, precum și a păstrării secretului deliberărilor, Preşedinţii de 
instanțe, în calitate de apărători ai independenței, imparțialităţii și 
eficienţei instanţei, trebuie să respecte ei înşişi independenţa internă 
a judecătorilor din cadrul instanțelor pe care le conduc. 

4. În cazul în care președinții de instanţe au un rol în colectarea 
de date şi evaluarea activității instanţei și a judecătorilor, trebuie să 
existe garanţii adecvate pentru a le asigura imparțialitatea și 
obiectivitatea. | 

5. Orice model managerial al instanţei trebuie să faciliteze o bună 
administrare a justiţiei, nu să constituie un scop în sine. Preşedinţii 
de instanţe trebuie să se abţină de la orice acțiune sau măsură care ar 
compromite independenţa și imparţialitatea judecătorilor. 

6. Rolul președinților de instanţe în alocarea resurselor bugetare 
necesare instanţei trebuie să fie semnificativ, chiar dacă nu este 
decisiv, aceştia trebuind să dispună de competenţa de a gestiona 
bugetul propriei instanţe. 

7. O cerinţă minimă pentru ca un candidat să devină preşedinte 
de instanță este ca acesta să aibă toate calificările şi experiența 
necesare pentru ocuparea unei funcţii judiciare în instanța respec- 
tivă. Aptitudinile şi calitățile cerute pentru numirea în funcţia de 
preşedinte de instanţă trebuie să reflecte atribuţiilor şi sarcinile ce 
le vor fi încredințate. 

8. CCJE consideră că procedurile de numire a președinților de 
instanţe ar trebui să urmeze aceeași cale ca și cea pentru selectarea 
şi numirea judecătorilor, în conformitate cu standardele stabilite de 

Recomandarea CM/Rec(2010)12 şi de avizele anterioare ale CCJE. 
Judecătorii instanțe se pot implica în procesul de alegere, selecție 
și numire a președinților respectivei instanțe. Poate fi adecvată 
exprimarea unui vot consultativ sau chiar cu caracter obligatoriu. 

9. În general, performanța preşedinţilor de instanţe este supusă 
evaluării în acelaşi mod ca şi activitatea judecătorilor obișnuiți, cu 
respectarea tuturor garanțiilor necesare. 

10. Principiul inamovvibilității judecătorilor trebuie să se aplice 
mandatului președinților de instanțe, indiferent dacă aceștia deţin, 
în plus față de funcţiile lor judiciare, atribuţii administrative sau 
manageriale. Revocarea din funcţie a unui preşedinte de instanță 
înainte de expirarea mandatului trebuie să se supună cel puţin ace- 
loraşi garanţii care se aplică pentru revocarea din funcție a judecă- 
torilor obișnuiți. 

11. În principiu, încetarea mandatului unui preşedinte de 
instanță nu trebuie să afecteze poziţia sa ca judecător. 

12. Președinții instanțelor supreme sunt, de asemenea, preşe- 
dinţi de instanțe judecătoreşti astfel că, în această privință, toate 
aspectele şi principiile enunțate în prezentul aviz li se aplică în 
general și lor. 

13. Procedurile pentru alegerea sau selectarea președinților instan- 
telor supreme trebuie să fie definite prin lege, să se bazeze pe merite și 
să excludă în mod explicit orice posibilitate de influențare politică. 


Avizul CCJE nr. 20 (2017) privind rolul instanțelor 
în aplicarea uniformă a legii 
VIII: Principalele concluzii și recomandări 


a. Indiferent că precedentele sunt considerate sau nu izvor de drept, 
şi indiferent că sunt sau nu obligatorii, motivarea hotărârilor judecă- 
toreşti care se întemeiază pe hotărâri anterioare oferă judecătorului un 
instrument solid, atât în statele din sistemul common law, cât şi în 
statele de drept continental. 

b. Egalitatea şi uniformitatea aplicării legii garantează carac- 
terul ei general, egalitatea în faţa legii şi securitatea juridică într-un 
stat de drept. Aplicarea uniformă a legii întăreşte sentimentul de 
echitate şi de justiţie al cetăţenilor, precum şi încrederea lor în 
înfăptuirea justiţiei. 

c, Persistenţa hotărârilor judecătoreşti contrare, mai ales a celor 
date de jurisdicții în ultimă instanţă, poate să aducă atingere cerinţei 
de proces echitabil, consacrată de art. 6 (1) din CEDO. 

d. Necesitatea de a garanta aplicarea uniformă a legii nu ar 
trebui să antreneze o rigiditate a legii, nici să restrângă excesiv 
corecta sa evoluţie şi nu ar trebui nici să compromită respectarea 
principiului independenţei judecătorilor. 

e. Este rolul primar al curții supreme să rezolve contradicţiile 
din practica judiciară şi să asigure aplicarea coerentă şi uniformă a 
legislației, precum şi să urmărească evoluţia dreptului prin inter- 
mediul jurisprudenţei. 

f. În vederea asigurării uniformităţii şi coerenţei practicii judi- 
ciare, este preferabil să i se confere curţii supreme puterea de a 
autoriza introducerea unui recurs sau să se prevadă un alt meca- 
nism de filtrare adecvat. Criteriile de selecţie ar trebui să cores- 
pundă funcţiei de interes general a curţii supreme pentru a proteja 
şi promova unificarea practicii judiciare şi evoluţia dreptului. 

8. Atunci când curtea supremă, reunită în Plen, spune dreptul în 
mod abstract sub forma unor declaraţii de interpretare obligatorii 
sau de opinii generale, deşi se admite că ele pot avea un efect 
pozitiv cu privire la unificarea practicii judiciare şi securitatea 
juridică, se ridică totuși o problemă cu privire la rolul încredințat 
sistemului judiciar din perspective separaţiei puterilor. 

h. Instanţele de apel au, de asemenea, un rol important în a 
asigura aplicarea uniformă a legilor. 

i. Este extrem de important ca la nivelul instanței supremă să 
existe mecanisme capabile să remedieze lipsa de coerență a 
deciziilor. 

j. Atunci când există mai multe jurisdicții competente în ultimă 
instanţă în diverse domenii ale dreptului, este esenţial, pe de o 
parte, ca dreptul intern să prevadă în acest caz mecanisme formale 
sau informale care să rezolve problema lipsei de coerenţă între 
jurisdicţiile supreme independente şi distincte şi, pe de altă parte, 
ca aceste mecanisme să aibă ca efect uniformizarea jurisprudenţei. 

k. Este important ca, atunci când se îndepărtează de jurispru- 
denţa anterioară, instanța de judecată să declare acest lucru, în mod 
clar, în decizia sa. Motivele acestei schimbări ar trebui, pe de o 


Avize ale Consiliului Consultativ al Judecătorilor Europeni 475 


parte, să indice în mod expres că judecătorul ştia că jurisprudenţa 
stabilită în materie era diferită şi, pe de altă parte, să explice în 
detaliu care sunt rațiunilor pentru care această jurisprudență 
anterioară nu ar trebui să mai fie aplicată. 

l. Aplicarea deciziilor anterioare nu vizează elementele de fapt 
şi de drept ale unei alte cauze până ce un examen critic minuţios nu 
relevă că circumstanţele şi contextul cauzelor în chestiune sunt 
similare. 

m. Pentru a asigura aplicarea uniformă a legii este esențial să 
existe un sistem adecvat de publicare şi cunoaștere a jurisprudenţei 
instanței supreme și a instanțelor de apel. 


Declaraţie RECJ privind etica judiciară 


Adunarea Generală a Reţelei Europene a Consiliilor de Justiţie 
(RECJ)!, în cadrul întâlnirii de la Londra din 2-4 iunie 2010 


Considerând că: 

- RECJ are ca obiectiv îmbunătăţirea cooperării dintre, şi o 
bună înţelegere reciprocă între, Consiliile de Justiţie şi membrii 
puterii judiciare” din statele membre (şi cele în curs la aderare) 
ale Uniunii Europene; 

- afirmarea unor principii şi valori comune la un nivel euro- 
pean consolidează înțelegerea reciprocă şi prin urmare şi încre- 
derea reciprocă între judecătorii din spaţiul judiciar european, 


l. Aprobă raportul intitulat „Etică judiciară — Principii, valori 
şi calități” ca un ghid de conduită pentru judecătorii europeni; 

2. Solicită Comitetului Director şi Comitetului Executiv al 
Reţelei să asigure distribuirea raportului către membrii şi obser- 
vatorii RECJ precum şi către membrii din autorităţile judiciare din 
Europa la un nivel cât mai larg posibil; 

3. Propune membrilor și observatorilor RECI să promoveze în 
mod activ conţinutul raportului la nivel naţional şi european, și să 
raporteze către Adunarea Generală a Reţelei activităţile întreprinse 
în acest domeniu însoţite de eventuale comentarii care s-ar face. 


Grupul de lucru al RECJ 
Etica Judiciară. Raport 2009-2010 


PES A AI A 

' RECJ este o structură asociativă internaţională care reuneşte consilii 
de justiţie (consilii judiciare) din statele membre ale Uniunii Europene. 
Detalii la (www.recj.eu). 

? Varianta în limba engleză foloseşte termenul ,, judiciary” cu înţelesul 
de „putere judecătorească”. Varianta în limba franceză foloseşte sintagma 
„Pouvoire judiciare” cu înţelesul de „putere judiciară”. Am preferat 
această din urmă sintagmă, care în Franţa sau Italia priveşte atât jude- 
cătorii cât şi procurorii, întocmai ca şi în legislaţia românească unde 
cariera judecătorilor şi cea a procurorilor este identică, asta deși 
Constituţia noastră foloseşte sintagma de „putere judecătorească” pentru a 
se referi numai la judecători (n.n., CD). 


Etica judiciară! 
Principii, valori şi calități 


Introducere 


Afirmarea principiilor de conduită profesională pentru judecă- 
tori consolidează încrederea publică şi permite o mai bună înţele- 
gere a rolului pe care judecătorul îl are în societate. 

În mod tradiţional, rolul judecătorului este acela de a aplica 
legea sau a soluţiona conflicte aplicând legea. Obligaţia de a 
acţiona conform legii este o garanţie a faptului că judecătorul nu va 
avea o conduită arbitrară. 

Totuşi, în societăţile europene, rolul judecătorului a evoluat: nu 
mai este limitat la a fi „vocea legii”; judecătorul este, de asemenea, 
într-o oarecare măsură, creatorul legii, fapt ce implică responsa- 
bilităţi şi reguli etice conforme cu această evoluţie. 

Mai mult, societăţile noastre solicită o mai mare transparenţă 
în privinţa funcţionării instituţiile publice. 

Aşteptările societăţii în privinţa judecătorilor au determinat 
Reţeaua Europeană a Consiliilor de Justiţie să reflecteze asupra 
problematicii eticii judiciare. RECJ este preocupată de a găsi unui 
echilibru între independența justiţiei (care nu este un privilegiu), 
transparenţa instituţiilor, libertatea presei şi dreptul la informare al 
publicului. 

Etica judiciară a fost abordată într-o manieră pozitivă pentru a 
accentua valorile de bază comune privind activitatea de judecată, 
principiile preventive, calităţile personale şi răspunsul la aşteptările 
publicului. 


DEA "09 am AES e N i N 

! Aceste principii etice au fost redactate în conformitate cu decizia 
adoptată de Adunarea generală a RECJ organizată în iunie 2007 la 
Bruxelles. Acestea sunt rezultatul a doi ani de muncă. Membrii şi obser- 
vatorii RECJ vor fi consultaţi cu privire la acest document. Dacă aceste 
principii vor fi adoptate, vor fi consultaţi judecătorii europeni. 

Independenţa, integritatea, imparţialitatea, rezerva şi discreţia, 
diligenţa, respectul şi abilitatea de a asculta, egalitatea de trata- 
ment, competenţa şi transparenţa sunt valorile comune identificate 
[ca fiind esenţiale rolului judiciar] (Partea 1). De asemenea, jude- 
cătorul dă dovadă de calităţi personale cum ar fi înţelepciune, loia- 
litate, omenie, curaj, seriozitate şi prudenţă, abilitatea de a munci, 
de a asculta şi comunica în mod efectiv. Un judecător este 
conștient de faptul că imaginea justiţiei şi încrederea publică sunt 
influențate de comportamentul său profesional, de viaţa privată şi 
de conduita sa în societate (Partea II). 


PARTEA I. Valorile 


Următoarele principii de etică au fost definite pornind de la 
următoarea întrebare: Ce așteaptă societatea și cetăţenii de la 
judecător? 


> Independenţa 


Independenţa nu este un privilegiu acordat în beneficiul jude- 
cătorilor. 


Independenţa este dreptul fiecărui cetățean într-o societate 
democratică de a beneficia de o justiţie care este (dar şi 
percepută că este) independentă de puterea legislativă şi exe- 
cutivă și care este stabilită pentru a ocroti libertăţile şi drep- 
turile cetăţenilor în cadrul statului de drept. 


Depinde de fiecare judecător să respecte şi să contribuie la 
menţinerea independenţei justiţiei, atât cea individuală, cât şi cea 
instituţională. 

Această independenţă îi permite judecătorului să aplice legea 
cu privire la elementele dintr-un caz concret aflat în faţa sa, fără a 
se teme de faptul că va mulţumi sau nemulțumi orice formă de 
putere, executivă, legislativă, politică, ierarhică, economică, 
mediatică sau opinia publică. 

De asemenea, judecătorul trebuie să aibă grijă să rămână 
independent de colegii săi şi de orice grupuri de presiune. 

> Integritatea 


Judecătorul îşi îndeplinește rolul său cu integritate, în 
interesul justiţiei şi al societăţii. Are aceeași îndatorire de a 
fi integru atât în viaţa sa publică cât și în cea privată. 


Două îndatoriri decurg din principiul integrităţii: probitatea, 
respectiv demnitatea şi onoarea. 


2.1. Probitatea 

Probitatea impune judecătorului să se abţină de la orice 
comportament lipsit de tact şi delicateţe şi nu doar de la cel care 
este contrar legii. 

Judecătorul îşi îndeplineşte atribuţiile judiciare fără favoritism. 

El îşi dedică cea mai mare parte a timpului său de lucru acti- 
vităţilor jurisdicţionale. 

Judecătorul asigură folosirea corespunzătoare a resurselor puse 
la dispoziţia sa pentru înfăptuirea justiţiei fără a le utiliza abuziv 
sau inadecvat. 

El se abţine să facă intervenţii nepotrivite pentru a obţine un 
transfer, o numire sau o promovare personală, şi nici nu urmăreşte 
procurarea unor avantaje pentru sine sau pentru alţii. 

El refuză să accepte orice daruri sau avantaje pentru sine sau 
pentru cei apropiaţi atât timp cât exercită funcţia de judecător. 


2.2. Demnitatea şi onoarea 

Judecătorul îşi exercită atribuţiile prin aplicarea loială a regu- 
lilor de procedură, fiind preocupat de demnitatea persoanelor şi 
acționând într-un cadru prescris de lege. 

Curtoazia şi probitatea intelectuală guvernează relațiile jude- 
cătorului cu ceilalți profesionişti din cadrul sistemului de justiţie, 
registratură, grefierii, avocaţii şi ceilalţi jurişti, Justiţiabilii şi presa. 

Onoarea impune judecătorului ca, prin practica profesională şi 
persoana sa, să se asigure că nu pune în pericol nici imaginea sa de 
judecător, nici cea a instanţei sau a sistemului de justiţie. 

> Imparţialitatea 


Imparţialitatea şi percepţia publicului asupra imparţialității 
sunt, alături de independenţă, esenţiale pentru un proces echitabil. 


Imparţialitatea judecătorului reprezintă absenţa oricărei 
prejudecăţi sau a oricăror idei preconcepute în luarea unei 
hotărâri, precum și în procedurile anterioare acesteia. 


Judecătorul este conştient de posibilitatea existenţei propriilor 
prejudecăţi!. 

În vederea garantării imparţialităţii, judecătorul: 

- îşi îndeplineşte atribuţiile judiciare fără teamă, favoritisme 
sau prejudecăţi; 

- adoptă, atât în exerciţiul funcţiei cât și în viața personală, o 
conduită prin care susţine încrederea în imparţialitatea judiciară şi 
minimizează situaţiile care ar putea duce la recuzarea sa; 

- se abține de la judecarea unei cauze atunci când: 

" nu poate soluţiona dosarul într-o manieră imparţială prin 
raportare la un observator obiectiv; 

= are legături cu una dintre părți sau cunoaşte anumite fapte 
legate de cauză, a reprezentat, a asistat sau a acţionat împotriva 
uneia dintre părţi, sau există alte situaţii în care, la nivel 
subiectiv îi afectează imparţialitatea; 

= el sau un membru al familiei sale are vreun interes în 
rezultatul procesului. 

Judecătorul trebuie să manifeste grijă pentru a preveni conflic- 
tele de interese între atribuţiile sale judiciare şi viaţa sa socială. 
Dacă judecătorul este o sursă de conflict de interese actual sau po- 
tenţial, el nu va primi cauza sau se va abține imediat de la soluţio- 
narea ei, pentru a evita ca imparţialitatea sa să fie pusă la îndoială. 

Judecătorul trebuie să se asigure că viaţa sa privată nu afectează 
imaginea publică a imparţialităţii activităţii sale judiciare. 


Á. ai 

' Este vorba atât de imparțialitatea obiectivă, cât şi de cea subiectivă. 
Imparţialitatea obiectivă se referă la atribuţiile exercitate, iar imparţia- 
litatea subiectivă se referă la personalitatea individului. 

Imparțialitatea nu împiedică judecătorul să participe la viața 
socială în scopul de a-și îndeplini activitățile profesionale. 

Judecătorul este îndreptățit la libertate deplină de exprimare, 
dar imparțialitatea îl obligă să fie cumpătat în exprimarea opiniilor 
sale, chiar şi în acele state în care judecătorilor li se permite să fie 
membri ai unor organizații politice. 

În orice caz, această libertate de exprimare nu poate fi mani- 
festată în exercitarea atribuțiilor sale jurisdicționale. 


> Rezervă şi Discreție 


Judecătorul evită orice comportament de natură să creeze 
impresia că hotărârile sale sunt bazate pe alte motive decât 
aplicarea dreaptă şi rezonabilă a legii. În acelaşi timp, judecătorul 
este el însuşi un cetăţean şi, în această calitate şi în afara exercitării 
atribuţiilor sale jurisdicţionale, are dreptul la exercitarea libertăţii 
de exprimare aşa cum este recunoscută de toate convențiile 
internaționale privind protecția drepturilor omului. 

Atât în exercitarea atribuțiilor sale cât şi în viața privată, 
judecătorul depune eforturi pentru a nu aduce atingere încrederii pe 
care o au justiţiabilii în el. 


Rezerva şi discreţia judecătorului presupune un echilibru 
între drepturile judecătorului ca cetățean și constrângerile 
legate de funcția sa. 


În viaţa publică 

In domeniul politic, judecătorul, ca orice cetăţean, are dreptul 
de a avea o opinie politică. Sarcina lui, impusă de îndatorirea de 
rezervă, este să se asigure justiţiabilii pot avea toată încrederea în 
justiţie, fără a se preocupa de opiniile judecătorului. 

Judecătorul trebuie sa manifeste aceeaşi rezervă în relaţiile cu 
mass media. Acesta nu poate, în numele libertăţii de exprimare, să 
apară ca fiind părtinitor sau favorabil uneia dintre părţi. În faţa 
criticilor sau atacurilor judecătorul exercita aceeaşi prudenţă. 

Judecătorul se abţine să îşi comenteze hotărârile, chiar dacă 
acestea sunt criticate de către mass media sau de doctrină şi chiar 

dacă acestea sunt modificate în căile de atac. Singurul mod în care 
judecătorul îşi exprimă opinia sa se regăseşte în motivarea 
hotărârii judecătoreşti. 

În acelaşi timp, rezerva pe care trebuie să o aibă judecătorul nu 
poate da naştere unei scuze pentru inactivitatea sa. Deşi nu poate vorbi 
despre dosarele pe care el le soluţionează, judecătorul este totuşi plasat 
într-un loc ideal pentru a explica normele legale şi modul lor de 
aplicare. Judecătorul trebuie să aibă un rol educativ pentru a promova 
legea, împreună cu alte instituţii cu aceeaşi misiune. 

Atunci când democraţia şi libertăţile fundamentale sunt în 
primejdie, rezerva judecătorului poate ceda în faţa obligaţiei de 
indignare în mod public. 


În viaţa privată 

Dincolo de îndeplinirea atribuţiilor sale judiciare, judecătorul se 
abține să folosească poziţia sa oficială în relaţiile cu terții. Acesta 
nu va crea terţilor impresia că exercită presiuni asupra lor şi nici nu 
îi va lăsa să creadă că un judecător ar fi îndreptăţit să exercite în 
scop personal atribuţii din cele cu care legea îl învesteşte pentru 
exercitarea funcţiei. 

Ca orice persoană, judecătorul are dreptul la protecţia vieţii 
private. Îndatorirea sa de rezervă nu îl poate împiedica să aibă o 
viață socială normală: este suficient ca judecătorul să î îşi, în mod 
diligent, câteva măsuri de precauţie pentru a evita subminarea 
demnităţii funcţiei sale şi a capacităţii sale de a o exercita. 


> Diligenţa 


Diligenţa este necesară pentru a obţine şi a creşte încrederea 
publicului în justiţie. 


Judecătorul este diligent în instrumentarea cauzelor. Acest 
lucru înseamnă judecarea și soluţionarea cauzelor într-o 
perioadă de timp rezonabilă adecvată obiectului cauzei, cu 
asigurarea calităţii hotărârilor judecătoreşti. 

Operativitatea procedurilor judiciare este influențată nu numai 
legislaţie şi de resursele puse la dispoziţia sistemului judiciar, ci şi 
de atitudinea şi activitatea judecătorilor. 

Judecătorului îi revine obligaţia: 

- de a-şi perfecționa pregătirea, pentru a evita tergiversarea 
procedurilor cauzat de o abordare neprofesională din partea sa; 

- dea se menţine, de-a lungul întregii vieţi, la cel mai înalt 
nivel de competenţă profesională; 

- dea folosi toate instrumentele juridice pe care le cunoaşte. 

În fiecare procedură, judecătorul se asigură că stabileşte 
termene rezonabile pentru părţi şi pentru el însuşi. 

Judecătorul face orice eforturi pentru a fi cât mai eficient cu 
putinţă şi pentru a lua hotărâri fără întârziere. 


> Respectul şi Capacitatea de a asculta 


Societatea şi membrii săi aşteaptă să fie respectaţi şi ascultați 
de judecător când acesta îşi exercită funcția. 


Respectul poate fi gândit ca aptitudinea judecătorului de a 
trata cu consideraţia cuvenită poziţia şi demnitatea 
persoanelor. 


Ascultarea poate fi văzută drept aptitudinea judecătorului 
de a fi atent la expunerea faptelor şi a argumentelor tehnice 
prezentate de către părţi și apărătorii acestora. 


Judecătorul interacționează cu publicul, avocaţi, proprii colegi 
şi personalul administrativ într-o manieră demnă, corectă şi 
receptivă. 

Atunci când îşi organizează activitatea, judecătorul ţine cont ŞI 
manifestă grijă şi atenţie cerinţele tuturor celor implicaţi în cazul 
respectiv. 

Judecătorul creează o atmosferă calmă în sala de judecată, 
ascultând cu aceeaşi atenţie toate părţile din proces şi pe repre- 
zentanţii acestora. 

Judecătorul are un comportament respectuos faţă de personalul 
administrativ şi faţă de sfera lor autonomă de atribuţii şi compe- 
tenţe. 

Judecătorul întreţine cu colegii săi relaţii corecte şi respec- 
tuoase faţă de autonomia şi independenţa acestora. 

Judecătorul, în mod individual sau ca membru în completul 
colegial de judecată, dar şi în exercitarea atribuţiilor de conducere, 
veghează ca valorile privind respectul şi ascultarea să fie împăr- 
tăşite şi respectate de toţi. 


> Egalitatea de tratament 


Egalitatea de tratament îi impune judecătorului să dea 
fiecăruia ceea ce are dreptul, atât în timpul derulării proce- 
sului, cât și cu privire la rezultatul acestuia, recunoscând 
caracterul unic al fiecărui individ. 


Judecătorul manifestă consideraţie faţă de toate persoanele care 
se prezintă în faţa sa şi se asigură că le tratează în mod egal. 

El este conştient de diferenţele obiective dintre diferitele cate- 
gorii de persoane şi face eforturi pentru ca fiecare „parte să fie 
ascultată, înţeleasă şi respectată. 

Judecătorul se asigură că nimeni nu va putea spune că a fost 
ignorat, tratat cu superioritate sau disprețuit. 

Acolo unde Constituţia, legile naţionale sau regulile inter- 
naţionale prevăd, un judecător poate aplica discriminarea pozitivă; 
în alte cazuri, acesta se va asigura că prevalează egalitatea de 
tratament. 


> Competența 


Societatea are dreptul ud a avea un judecător competent, 


dotat cu mari capac 


Judecătorul se adaptează rapid noutăţilor. 

Un judecător abordează activitatea sa în mod metodic. Are în 
vedere particularităţile fiecărui caz, inclusiv aspectele noi şi necu- 
noscute şi gestionează cazul într-o perioadă de timp rezonabilă. 

Un judecător va da dovadă de putere de convingere pentru a 
soluţiona conflictele, acolo unde aceasta se dovedeşte oportună. 

Judecătorul face parte dintr-o comunitate profesională; el- are 
abilitatea de a lucra în echipă cu colegii săi și personalul admi- 
nistrativ al instanţei sale. 


> Transparenţa 


Informaţiile privind funcţionarea justiţiei şi prezenţa publi- 
cului la procedurile judiciare contribuie la acceptarea lor 
socială. Accesul egal al persoanelor implicate, prin inter- 
mediul cererilor sau al apărărilor, la procedurile civile şi 
penale promovează transparenţa şi întăreşte încrederea 
ublicului. 


Judecătorul veghează ca publicul să aibă informaţii cu privire la 
funcţionarea justiţiei. 

El asigură transparenţa prin caracterul public al şedinţelor, prin 
motivarea hotărârilor, păstrând în acelaşi timp confidenţialitatea 
impusă de respectul vieţii private sau de necesitatea menţinerii 
ordinii publice. 

Judecătorul menţine un atent echilibru între nevoia de trans- 
parenţă şi respingerea voyerismului sau exhibiţionismului, pentru 
ca justiţia să nu devină un spectacol. 

În relaţiile cu media trebuie să prevaleze informaţiile insti- 
tuţionale. Informaţiile cu privire la un numit caz nu pot fi date 
decât în cadrul prescris de lege. 

În viaţa sa privată şi în societate, judecătorul este mereu atent 
să evite orice conflict de interese. În acest fel el asigură transpa- 
renţa cu privire la imparţialitatea sa. 

Complexitatea actului de a judeca, dincolo de particularitățile 
determinate de istoria fiecărei țări, presupune combinarea mai 
multor calități sau virtuţi pentru ca justiţia să poată fi înfăptuită. 

Încrederea în justiție nu este garantată doar de un judecător 
independent, imparțial, integru, competent şi diligent. 

Un judecător trebuie să îşi îndeplinească rolul cu înțelepciune, 
loialitate, omenie, curaj, seriozitate, prudenţă, având totodată 
abilitatea de a asculta, a comunica şi a munci. 

Aceste exigenţe nu sunt specifice judecătorului, dar sunt esen- 
fiale pentru a garanta fiecăruia dreptul la un judecător. 


> Înţelepciunea 


Prin cunoaşterea realităţilor, a legii şi prin comportamentul său 
rezonabil, corect şi prudent, judecătorul își dovedeşte înţelepciunea. 

Acţionând în acest fel, el înlătură excesul şi extravaganţa în 
exercitarea atribuţiilor sale, dar în acelaşi timp nu arată semne de 
timiditate sau stagnare ce ar conduce la conformism. El trebuie să fie 
creativ în aplicarea legii pentru a soluţiona cauzele, inclusiv în acele 
situaţii care nu sunt prevăzute de legea existentă. Deoarece legea nu 
evoluează în acelaşi ritm cu cel al societăţii, judecătorul trebuie să 
dovedească înţelepciune în folosirea modalităţilor de interpretare. 

Această virtute îi impune să fie calm şi prudent în soluţionarea 
litigiilor şi îi permite să discearnă şi să se distanţeze de părţi şi de 
faptele pe care le judecă. 


> Loialitatea 


Un judecător este loial. 

Această loialitate, împreună cu independenţa, înseamnă că 
atunci când judecătorul depune un jurământ, indiferent de conți- 
nutul acestuia, această promisiune simbolică de loialitate îl leagă 
de statul de drept. 

În Europa, acest angajament presupune loialitate față de Consti- 
tuția fiecărei țări, față de instituțiile democratice, față de drepturile 
fundamentale, față de lege şi de proceduri, şi faţă de regulile de 
organizare a sistemului judiciar. 

Judecător loial răspunde la două exigenţe: să nu depăşească 
puterile cu care a fost învestit şi să exercite aceste competenţe. 

Această loialitate nu poate fi cerută judecătorului atunci când 
democraţia şi libertăţile fundamentale sunt în primejdie. 

În ţările care permit judecătorului să fie membru al unui partid 
politic sau să fie candidat în alegerile politice, normele naţionale 
privind incompatibilităţile pot să reglementeze libertatea de 
exprimare politică şi dreptul de a candida astfel încât să se asigure 
accesul fiecărei persoane la judecători independenţi şi imparţiali. 


> Omenia 


Omenia unui judecător este manifestată prin respectul faţă de 
alte persoane și faţă de demnitatea acestora, în toate circumstanțele 
vieţii sale profesionale şi private. 

Conduita sa se bazează pe respectul faţă de fiinţele umane, 
luând în considerare totalitatea caracteristicilor acestora, fie ele 
fizice, culturale, intelectuale sau sociale, precum şi cele privind 
rasa sau genul persoanelor. 

Un judecător îşi dovedeşte respectul nu numai faţă de persoa- 
nele pe care le judecă, dar şi față de persoanele aflate în mediul săi 
profesional precum avocaţi, personal auxiliar etc. 

Această omenie, care include sensibilitate față de situaţiile pe 
care le întâlneşte, îi permite acestuia ca atunci când adoptă hotărâri 
să ia în considerare dimensiunea umană. În evaluarea faptelor şi a 
deciziilor, judecătorul găseşte o măsură între empatie, compasiune, 
bunătate, disciplină şi severitate, astfel încât aplicarea legii este 
percepută ca legitimă şi justă. 


> Curajul 


Judecătorul dovedeşte curaj pentru a-şi exercita îndatoririle sale 
ca judecător şi pentru a răspunde acelora care caută dreptatea. 

Acest curaj combinat cu independenţa poate să conducă şi la 
nepopularitate şi singurătate. 

Evoluţia societăţii contemporane presupune ca judecătorul să 
dovedească curaj, atât fizic cât şi moral: 

- pentru a îndeplini anumite proceduri; 

- pentru a face faţă diferitelor presiuni, politice, sociale, opiniei 
publice, dar și celor venite din partea mass media şi a grupurilor de 
interese; 

- să răspundă provocărilor societăţii moderne. 

Această virtute, ca şi toate celelalte calități, sunt exercitate 
într-o manieră rezonabilă. 


> Seriozitatea şi Prudenţa 


Esenţa seriozităţii şi prudenţei unui judecător constă în conduita 
corespunzătoare a acestuia. 

Seriozitatea presupune un comportament respectuos în timpul 
procedurilor legale, plin de curtoazie, fără o solemnitate excesivă 
şi fără un umor nepotrivit. Totuşi, menţinerea unei practici de pru- 
denţă nu este incompatibilă cu practica omeniei care guvernează 
relaţiile oricărei comunităţi. 

Un judecător prudent combină într-o manieră rezonabilă cunoş- 
tintele sale de drept cu cele ale circumstanțelor particulare ale 
cauzei, păstrându-şi în acelaşi timp simțul său practic. 

Prudenţa ghidează judecătorul atât în viaţa profesională, cât şi 
în viaţa privată pentru a păstra încrederea publicului în sistemul 
judiciar şi în instanţe. 


> Activitatea 


Funcţia judiciară presupune o activitate dificilă în mod susținut 
şi un efort intelectual continuu. 

Capacitatea judecătorului pentru activitatea sa şi determinarea sa 
de a utiliza această capacitate sunt necesare pentru a-şi dezvolta atât 
abilităţile judiciare, cât şi pentru a păstra o înalta calitate a activității 
pe care un justiţiabil este îndreptăţit să o primească de la el. 

Astfel, un judecător îşi organizează activitatea în mod eficient. 
El demonstrează o autodisciplină în lupta cu stresul şi frustrarea. 
Dacă lucrează în echipă, el acordă atenţie părerilor colegilor săi şi 
cultivă abilităţile de lucru în echipă. 

În fine, un judecător implicat în conducerea instanţei își dez- 
voltă abilităţile de manager. 

> Ascultarea şi Comunicarea 


Judecătorii ascultă cu atenţie părțile în toate etapelor proce- 
durale. 

Ascultarea presupune absenţa părtinirii şi a prejudecăţi. 
Această calitate implică nu doar o minte deschisă şi o reală recep- 
tivitate, dar şi abilitatea de autoanalizare. Această ascultare rămâne 
neutră, distantă dar nu condescendentă sau dispreţuitoare, umană 
dar fără compasiune. 

Abilităţile de ascultare şi atenţie faţă de alţii nu sunt calităţi 
native; sunt abilităţi care pot fi dezvoltate şi care fac parte din 
pregătirea judecătorilor. 

Judecătorul se asigură că este capabil să comunice cu alte 
persoane. Se exprimă cu măsură, cu respect, într-o manieră nedis- 
criminatorie şi cu calm. El se abţine de la utilizarea unor expresii 
care sunt ambigue, nerespectuoase, condescendente, ironice, umili- 
toare sau jignitoare. 

O bună comunicare este prezentă, de asemenea, şi în hotărârile 
sale (scrise sau orale). Un judecător se asigură că hotărârile sale 
sunt inteligibile. El îşi motivează hotărârea astfel încât orice per- 
soană implicată înţelege logica pe care judecătorul îşi funda- 
mentează hotărârea. 


Principiile de la Bangalore 
privind conduita judiciară! 


Preambul 


ÎNTRUCÂT Declaraţia Universală a Drepturilor Omului recu- 
noaşte ca fundamental principiul conform căruia orice persoană 
are dreptul la un proces echitabil şi public, în fața unui tribunal 
independent şi imparțial pentru a determina drepturile şi obli- 


! Proiectul Codului de Conduită Judiciară de la Bangalore 2001 a fost 
adoptat de Grupul Judiciar pentru Întărirea Integrităţii Justiţiei și apoi a 
fost revizuit la masa rotundă a Preşedinţilor Curţilor Supreme ţinută la 
Palatul Păcii, Haga, 25-26 noiembrie 2002. 

Grupul Judiciar pentru Consolidarea Integrităţii Justiţiei (Grupul pentru 
Integritate Judiciară) a fost înființat în anul 2000 sub auspiciile ONU. El a 
început ca un grup informal al preşedinţilor de instanțe supreme și al 
judecătorilor de la instanţele superioare din toată lumea. Acesta a redactat 
Principiile de la Bangalore privind Conduita Judiciară care exprimă cele 
mai înalte tradiţii legate de funcţia judiciară, aşa cum este ea văzută în toate 
culturile și sistemele de drept. Consiliul Economic şi Social al Naţiunilor 
Unite, prin Rezoluţia 2006/23 din 27 iulie 2006, a invitat statele membre ale 
Naţiunilor Unite, în conformitate cu sistemele lor de drept naţionale, să 
încurajeze pe judecătorii lor să ia în considerare Principiile de la Bangalore 
atunci când revizuiesc sau elaborează reguli referitoare la conduita 
profesională şi etică a judecătorilor. Oficiul Naţiunilor Unite privind 
Drogurile şi Criminalitatea a sprijinit în mod activ Principiile de la 
Bangalore, care au fost de altfel recunoscute şi de către organisme precum 
Asociaţia Barourilor Americane (American Bar Association) şi Comisia 
Internaţională a Juriştilor (International Commission of Jurists). Judecătorii 
statelor membre ale Consiliului Europei le-au dat şi ei avizul favorabil. În 
aplicarea Principiilor, au fost adoptate trei instrumente: Comentariu la 
Principiile de la Bangalore privind conduita judiciară (2007), Măsuri pentru 
implementarea efectivă a Principiilor de la Bangalore privind conduita 
judiciară (2010) — de către Grupul de Integritate Judiciară şi Ghid de imple- 
mentare şi cadru de evaluare al art. 11 UNCAC (2013) — de către Convenţia 
Naţiunilor Unite împotriva Corupţiei (n.n., C.D.). 

gațiile sale şi a hotărî asupra temeiniciei oricărei acuzaţii penale 
ce i s-ar aduce, 

ÎNTRUCÂT Pactul Internaţional cu privire la Drepturile Civile 
şi Politice garantează că toate persoanele vor fi egale în faţa 
instanțelor şi că, în examinarea în cursul unei proceduri judiciare 
a unei acuzaţii penale sau a drepturilor şi obligaţiilor cu caracter 
civil, orice persoană va avea dreptul, într-un termen rezonabil, la 
un proces echitabil şi public în faţa unei instanțe competente, 
independente şi imparțiale stabilit prin lege, 

INTRUCAT cele două principii şi drepturi fundamentale de mai 
sus Sunt în mod egal recunoscute sau transpuse în instrumente 
regionale referitoare la drepturile omului, în prevederi naționale 
constituționale, legislative, ca şi în common law, precum şi în con- 
venţii şi tradiții juridice, 

ÎNTRUCÂT importanța unui corp judiciar competent, inde- 
pendent şi imparțial pentru apărarea drepturilor omului este 
accentuată şi de faptul că implementarea tuturor celorlalte drep- 
turi depinde, în cele din urmă, de buna administrare a justiţiei, 

ÎNTRUCÂT un corp judiciar competent, independent şi imparțial 
este de asemenea esenţial pentru ca instanțele să îşi îndeplinească 
rolul în susținerea constituționalismului şi a statului de drept, 

ÎNTRUCÂT. încrederea publicului în sistemul de justiţie, în 
autoritatea morală şi în integritatea judecătorilor este de maximă 
importanță într-o societate democratică modernă, 

ÎNTRUCÂT este esenţial ca judecătorii, fiecare individual şi 
toți în colectiv, să respecte şi să onoreze funcţia judiciară ca fiind 
un mandat public şi să se străduiască în a spori şi a menține 
increderea publicului în sistemul judiciar, 

ÎNTRUCÂT principala responsabilitate de a promova şi a 
menţine standardele înalte ale conduitei judiciare revine în primul 
rând corpului judiciar din fiecare ţară, 

ȘI ÎNTRUCÂT Principiile de Bază ale Naţiunilor Unite cu pri- 
vire la Independenţa Justiţiei au menirea de asigura şi de a promova 
independenţa justiţiei şi se adresează în primul rând statelor. 

PRINCIPIILE URMĂTOARE sunt menite să stabilească stan- 
darde pentru conduita etică a judecătorilor. Rostul lor este de a-i 
ghida pe judecători şi de a oferi corpului judiciar un cadru de 
reglementare a conduitei judiciare. Aceste principii au de ase- 

menea menirea de a-i ajuta pe membrii puterii executive şi ai 
puterii legislative, pe avocaţi şi publicul în general să înțeleagă 
mai bine şi să sprijine membrii puterii judiciare. Aceste principii 
pornesc de la premisa că judecătorii sunt responsabili de conduita 
lor în fața unor instituţii anume create pentru a asigura respec- 
tarea standardelor judiciare, instituţii ce sunt ele însele indepen- 
dente şi imparțiale, şi de la premisa că aceste principii au fost 
stabilite pentru a completa regulile legale şi deontologice existente 
faţă de care judecătorii sunt supuşi, şi nu să le substituie. 


> Valoarea 1. INDEPENDENȚA 


Principiul: 

Independenţa justiţiei este premisa statului de drept şi o 
garanţie fundamentală a procesului echitabil. În consecinţă, jude- 
cătorul va apăra și va servi ca exemplu de independenţă a justiţiei, 
atât sub aspect individual, cât și sub aspect instituţional. 


Aplicare: 

1.1. Judecătorul trebuie să își exercite funcţia judiciară în mod 
independent, pe baza propriei aprecieri a faptelor şi în concordanță 
cu spiritul legii, fără influenţe externe, sugestii, presiuni, ame- 
ninţări şi fără vreun amestec, direct sau indirect, indiferent de la 
cine ar proveni şi sub ce motiv. 

1.2. Judecătorul trebuie să fie independent în relaţiile cu 
societatea în general, și în relaţiile cu părţile aflate într-un litigiu pe 
care îl are de soluţionat. 

1.3. Judecătorul nu numai că trebuie să nu aibă legături nepo- 
trivite şi să nu fie influenţat de puterea executivă şi de cea legisla- 
tivă, ci trebuie să şi apară astfel în ochii unui observator rezonabil. 

1.4. In exercitarea atribuţiilor sale judiciare, judecătorul trebuie 
să fie independent față de colegii săi magistrați în legătură cu 
deciziile sale, pe care el este obligat să le ia independent. 

1.5. Judecătorul va încuraja şi va susţine garanţiile necesare 
pentru a-și îndeplini atribuţiile judecătoreşti în scopul de a menţine 
şi de a întări independența instituţională şi funcţională a corpului 
judiciar. 

1.6. Judecătorul va manifesta şi va promova înalte standarde de 
conduită judiciară în scopul de a întări încrederea publicului în 
corpul judiciar, încredere fundamentală pentru a menţine indepen- 
dența justiţiei. 


> Valoarea 2. IMPARŢIALITATEA 


Principiul: 

Imparțialitatea este esenţială pentru îndeplinirea adecvată a 
funcţiei judiciare. Ea priveşte nu doar hotărârea însăşi, ci şi întreg 
procesul prin care se ajunge la aceasta. 


Aplicare: 

2.1. Judecătorul îşi va exercita îndatoririle judiciare fără favo- 
ruri, subiectivism şi prejudecăţi. 

2.2. Judecătorul se va strădui să adopte o conduită, atât în 
instanţă, cât și în afara acesteia, care să menţină şi să întărească 
încrederea publicului, a juriştilor şi a justiţiabililor în imparţia- 
litatea judecătorului și a corpului judiciar. 

2.3. Judecătorul se va strădui, atât cât poate într-o măsură rezo- 
nabilă, să adopte o conduită care să reducă la minimum numărul 
situaţiilor de recuzare a sa. 

2.4. Judecătorul va trebui să se abţină de la orice comentariu în 
legătură cu o cauză aflată în curs de judecare sau care i-ar putea fi 
dedusă spre judecare, despre care s-ar putea crede în mod rezonabil 
că ar afecta soluţia sau ar putea dăuna aparenţei de echitate a pro- 
cesului. De asemenea, judecătorul se va abţine să facă comentarii 
în public sau în alt mod, care ar putea afecta caracterul echitabil al 
procesului faţă de orice persoană sau chestiune. 

2.5. Judecătorul se va abţine să soluţioneze orice dosar pe care 
constată că nu îl va putea judeca într-o manieră imparţială sau în 
care unui observator rezonabil i s-ar putea părea că judecătorul nu 
este capabil să judece imparţial. Printre astfel de cazuri, fără însă 
ca înşiruirea să fie completă, se numără următoarele: 

2.5.1. cazul în care judecătorul are o predispoziţie sau o preju- 
decată efectivă cu privire la una dintre părţi sau în care judecătorul 
cunoaşte personal fapte relevante pentru proces; 

2.5.2. cazul în care, anterior, judecătorul a avut calitatea de 
avocat sau a fost audiat ca martor în acel dosar; 

2.5.3. cazul în care judecătorul sau un membru al familiei sale 
are un interes economic în rezultatul procesului; 

Toate acestea, sub rezerva ca judecătorul să nu fie exclus din 
componenţa completului de judecată atunci când nu se poate 
constitui un alt complet care să judece cauza sau când, din motive de 
urgenţă, lipsa procesului ar putea duce la un grav act de injustiţie. 


> Valoarea 3. INTEGRITATEA 


Principiul: 
Integritatea este esenţială pentru îndeplinirea adecvată a 
funcţiei judiciare. 


Aplicare: 

3.1. Judecătorul trebuie să se asigure că în ochii unui obser- 
vator rezonabil conduita sa este ireproşabilă. 

3.2. Atitudinea şi conduita unui judecător trebuie să reafirme 
încrederea publicului în integritatea corpului judiciar. Justiţia nu 
doar trebuie făcută, trebuie să se şi vadă că s-a făcut justiţie. 


> Valoarea 4. ETICHETA 


Principiul: 
Bunele maniere şi respectarea lor în mod vizibil sunt esenţiale 
în îndeplinirea tuturor activităţilor desfăşurate de către judecător. 


Aplicare: 

4.1. Judecătorul va evita încălcarea regulilor de bună cuviință 
sau aparența lipsei acesteia în toate activităţile sale de judecător. 

4.2. Aflându-se permanent în vizorul public, judecătorul 
trebuie să accepte, în mod liber şi de bunăvoie, anumite restricţii 
personale care ar părea o povară cetăţeanului de rând. În particular, 
judecătorul trebuie să aibă o conduită care să fie conformă cu 
demnitatea funcţiei de magistrat. 

4.3. Judecătorul, în relaţiile sale personale cu alţi profesionişti 
ai dreptului care îşi desfăşoară activitatea în mod regulat în instanţa 

sa, va evita situaţiile care ar putea da naştere, în mod rezonabil, 
suspiciunilor de sau care ar putea crea aparenţa de favorizare sau 
părtinire. 

4.4. Judecătorul nu va participa la soluţionarea unei cauze în 
care un membru al familiei sale reprezintă o parte la proces sau are 
vreo lepătură oarecare cu procesul. 

4.5. Judecătorul nu va permite folosirea locuinţei sale de către 
jurişti/avocaţi pentru a primi clienţi sau pe alţi practicieni ai 
dreptului. 

4.6. Ca orice alt cetăţean, judecătorul are dreptul la libertatea de 
exprimare, libertatea convingerilor, libertatea de asociere şi de 
adunare, dar își va exercita aceste drepturi având o conduită 
conformă cu demnitatea funcţiei judiciare, ca şi cu imparţialitatea 
şi independenţa corpului judiciar. 

4.7. Judecătorul se va informa asupra intereselor sale financiare 
personale şi fiduciare şi va face eforturile corespunzătoare pentru a 
se informa cu privire la interesele financiare ale membrilor familiei 
sale. 

4.8. Judecătorul nu va permite ca relaţiile sale de familie, 
sociale sau alte asemenea să influenţeze în mod neadecvat conduita 
şi deciziile sale ca judecător. 

4.9. Judecătorul nu va utiliza şi nici nu va permite utilizarea 
prestigiului funcţiei sale pentru a rezolva interesele sale private, 
interesele personale ale membrilor familiei sale sau ale altor 
persoane, şi nici nu va lăsa impresia sau nu va permite altora să 
lase impresia că ar exista persoane într-o poziţie specială, capabile 
să îl influenţeze într-un mod necorespunzător în îndeplinirea atri- 
buţiilor sale. 

4.10. Judecătorul nu va folosi şi nici nu va dezvălui informaţii 
confidenţiale obţinute de el în această calitate în vreun scop care 
nu are legătură cu îndatoririle sale profesionale. 

4.11. Condiţionat de îndeplinirea adecvată a atribuţiilor sale, 
judecătorul poate: 

4.11.1. să scrie, să ţină conferinţe, să predea şi să participe la 
activităţi legate de drept, de organizarea sistemului juridic, de 
administrarea justiţiei sau de alte chestiuni conexe; 

4.11.2. să apară la o audiere publică în faţa unei autorităţi care 
are competenţe în materia dreptului, a organizării sistemului juri- 
dic, a administrării justiţiei sau în alte materii conexe; 

4.11.3. să fie membru al unui organ oficial sau al unei comisii, 
comitet ori organ consultativ guvernamental, dacă aceasta nu com- 
promite imaginea de imparţialitate și neutralitate politică a jude- 
cătorului; 

4.11.4. să desfăşoare orice alte activităţi care nu aduc atingere 
demnităţii funcţiei judiciare şi nu îl împiedică să îşi îndeplinească 
atribuţiile sale ca judecător. 

4.12. Judecătorului îi este interzis să practice o altă profesie 
juridică cât timp deţine funcţia judecătorească. 

4.13. Judecătorul poate înfiinţa sau poate adera la asociaţii ale 
magistraţilor sau participa la alte organizaţii care reprezintă inte- 
resele judecătorilor. 

4.14. Judecătorul şi membrii familiei sale nu trebuie să pretindă 
sau să accepte cadouri, moşteniri, împrumuturi sau favoruri în 
legătură cu acţiunile făcute, pe care le va face sau pe care a jude- 
cătorul a omis să le facă în îndeplinirea atribuţiilor judiciare. 

4.15. Judecătorul nu va permite, cu bună ştiinţă, personalului 
instanţei sale de judecată sau altor persoane aflate sub influenţa, 
autoritatea sau la dispoziţia sa, să pretindă sau să accepte cadouri, 
moşteniri, împrumuturi sau favoruri pentru acţiuni sau inacțiuni 
legate de activitatea sau atribuţiile sale. 

4.16. În măsura permisă de lege şi de reglementările privind 
informarea publicului, judecătorul poate primi în unele cir- 
cumstanţe un dar simbolic, un premiu sau un folos, cu condiția ca 
acestea să nu fie percepute în mod rezonabil ca fiind o tentativă de 
a-l influenţa pe judecător în îndeplinirea atribuţiilor sale judecă- 
toreşti, sau să dea naştere în alt mod unor suspiciuni de parţialitate. 


> Valoarea 5. EGALITATEA 


Principiul: 
Asigurarea egalităţii de tratament pentru toţi în faţa instanţelor 
este esenţială pentru exercitarea corectă a atribuţiilor judecătoreşti. 

Aplicare: 

5.1. Judecătorul va trebui să fie conştient de şi să înţeleagă 
diversitatea celor ce compun societatea umană, precum şi diferen- 
tele cauzate de rasă, culoare, sex, religie, naţionalitate, castă, han- 
dicap, vârstă, stare civilă, orientare sexuală, statut social Şi eco- 
nomic sau alte cauze („motive nerelevante”). 

5.2. Judecătorul, în exercitarea atribuţiilor sale judiciare, nu va 
avea voie să manifeste, prin cuvinte sau atitudine, părtinire sau 
prejudecăţi faţă de o persoană sau un grup de persoane, din motive 
nerelevante. 

5.3. Judecătorul își va exercita atribuţiile judiciare cu respectul 
cuvenit faţă de toate persoanele, cum ar fi părțile, martorii, avo- 
caţii, personalul instanţei și colegii, fără a face vreo deosebire între 
acestea pe motive nerelevante care nu prezintă nicio importanță 
pentru îndeplinirea adecvată a atribuţiilor sale. 

5.4. Judecătorul nu va permite, cu bună ştiinţă, personalului 
instanţei sale de judecată sau altor persoane aflate sub influenţa, 
autoritatea sau controlul său, să facă vreo deosebire, pe motive 
nerelevante, între persoanele implicate într-o cauză supusă jude- 
căţii sale. 

5.5. În timpul desfăşurării procesului, judecătorul le va cere 
avocaţilor să se abţină de la a-şi exprima, prin cuvinte sau atitu- 
dine, părtinirea sau prejudecata bazată pe motive nerelevante, cu 
excepția situaţiilor în care acest lucru devine relevant din punct de 
vedere legal, pentru o chestiune aflată în dezbatere şi care poate 
servi intereselor legitime ale apărării. 


> Valoarea 6. COMPETENȚA ŞI STRĂDUINȚA 


Principiul: 
Competența şi străduința (diligenţa) sunt premise ale exercitării 
corecte a atribuţiilor judiciare. 


Aplicare: 

6.1. Atribuţiile judiciare ale unui judecător au precădere faţă de 
orice alte activităţi. 

6.2. Judecătorul îşi va dedica activitatea sa profesională înde- 
plinirii atribuţiilor judiciare, care includ nu numai exercitarea func- 

tiei judiciare, a responsabilităţilor faţă de instanţă şi luarea hotărâ- 
rilor, ci şi îndeplinirea altor sarcini relevante pentru activitatea 
judiciară şi pentru funcţionarea instanţei. 

6.3. Judecătorul va lua măsurile rezonabile ce se impun pentru 
a-şi menţine şi îmbunătăţi cunoștințele, aptitudinile şi calităţile 
personale necesare îndeplinirii adecvate a atribuţiilor judiciare, 
folosind în acest scop programele de pregătire şi orice alte facilităţi 
disponibile, sub control judiciar, judecătorilor. 

6.4. Judecătorul se va informa asupra evoluţiilor importante ale 
dreptului internaţional, inclusiv cu privire la convențiile interna- 
tionale şi la alte instrumente ce reglementează norme în materia 
drepturilor omului. 

6.5. Judecătorul îşi va exercita toate atribuţiile judiciare, 
inclusiv emiterea hotărârilor atunci când a fost dispusă amânarea 
pronunțării lor, într-o manieră eficientă, corectă şi cât mai promptă. 

6.6. Judecătorul va menţine ordinea şi conformitatea în toate 
procedurile ce au loc în faţa instanţei și va fi răbdător, demn şi 
politicos în relaţiile cu părţile, cu juraţii, martorii, avocaţii, dar și 
cu toate persoanele cu care vine în contact în cadrul activităţilor 
sale oficiale. Judecătorul va pretinde o conduită similară din partea 
reprezentanţilor legali, a personalului instanței, cât şi a altor 
persoane aflate sub influenţa, autoritatea sau controlul său. 

6.7. Judecătorul nu va adopta un comportament incompatibil 
cu îndeplinirea diligentă a atribuţiilor sale judiciare. | 


> IMPLEMENTAREA 


Având în vedere specificul funcţiei judiciare, autorităţile jude- 
cătoreşti naţionale vor adopta măsurile efective de punere în 
aplicare a acestor principii, acolo unde nu sunt încă în funcţiune 
astfel de mecanisme. 


> DEFINIŢII 


În prezenta declaraţie de principii, doar dacă contextul nu 
permite sau nu cere altfel, termenii de mai jos vor avea înțelesul 
care urmează: 

= „Personalul instanţei” înseamnă personalul cu care lucrează 
judecătorul, inclusiv grefierii. 

" „Judecător” înseamnă orice persoană care exercită puterea 
judiciară, indiferent cum s-ar numi. 

* „Familia judecătorului” include soţul judecătorului, fiul, 
fiica, nora, ginerele, precum şi orice altă rudă sau persoană apro- 
piată care îi ţine companie judecătorului sau este angajată de acesta 
şi care locuieşte în gospodăria acestuia. 

= „Soțul judecătorului” înseamnă partenerul de viaţă al jude- 
cătorului sau orice altă persoană, indiferent de sex, care are o 
relaţie personală apropiată cu judecătorul. 


COMENTARIU 
asupra 
Principiilor de la Bangalore 
privind conduita judiciară! 


Preambul 


ÎNTRUCÂT Declaraţia Universală a Drepturilor Omului recu- 
noaşte ca fundamental principiul conform căruia orice 
persoană are dreptul la un proces echitabil şi public, în fața 
unui tribunal independent şi imparțial pentru a determina 
drepturile şi obligaţiile sale şi a hotări asupra temeiniciei 
oricărei acuzaţii penale ce i s-ar aduce. 


! Comentariul a fost adoptat în anul 2007. Pentru fiecare dintre 
Principiile de la Bangalore a fost pregătit un comentariu detaliat, care a 
fost discutat în detaliu împreună cu Principiile în cadrul Reuniunii 
Deschise a Grupului Interguvernamental de Experţi ce a avut loc la Viena 
în perioada 1-2 martie 2007. La acea întâlnire au fost participanţi din 
peste 35 de țări. Proiectul de comentariu şi modificările propuse au fost şi 
ele luate în considerare în detaliu în cadrul celei de-a 5-a reuniuni a 
Grupului pentru Integritate Judiciară. În cadrul acestor reuniuni a fost 
adoptat şi Comentariul, cu modificările aduse, ceea ce le-a sporit greutatea 
şi autoritatea. 

Trebuie observat de asemenea că, la fel cum sistemele tradiţionale de 
drept sunt unanime în insistența lor asupra celor mai înalte standarde de 
corectitudine judecătorească, aceeaşi situaţie se întâlneşte şi în cazul 
marilor sisteme religioase ale lumii. Ca recunoaștere a acestui fapt, 
Comentariul mai conţine, în anexă, o scurtă prezentare a învățăturilor 
religioase referitoare la integritatea judiciară (extras din introducerea 
semnată de C.G. Weeramaniry, preşedinte Grupul pentru Integritate judi- 
ciară). 

Comentariu 


> Declaraţia Universală a Drepturilor Omului 


1. Art. 19 din Declaraţia Universală a Drepturilor Omului, care 
a fost proclamată de către Adunarea Generală a ONU la data de 
10 decembrie 1948, prevede următoarele: 

Orice persoană are dreptul în deplină egalitate de a fi audiată 
în mod echitabil şi public de către un tribunal independent şi 
imparțial care va hotărî fie asupra drepturilor şi obligaţiilor sale, 
fie asupra temeiniciei oricărei acuzări în materie penală indrep- 
tată împotriva sa. 


2. Declaraţia Universală a Drepturilor Omului a fost adoptată 
fără niciun vot împotrivă, şi reprezintă „o înţelegere comună” a 
drepturilor pe care statele membre ale ONU s-au angajat prin Carta 
Naţiunilor Unite să le respecte şi să le monitorizeze. Ea constituie 
prima declaraţie comprehensivă a drepturilor omului cu aplica- 
bilitate universală. Declaraţia Universală nu este menită să fie ea 
însăși un instrument juridic Obligatoriu; este o declaraţie, şi nu un 
tratat. Totuşi, este considerată ca fiind de un ajutor legitim pentru 
interpretarea expresiei „drepturile şi libertăţile fundamentale ale 
omului” din Cartă. Într-adevăr, încă din 1971, a fost recunoscut pe 
cale judiciară faptul că „deşi afirmaţiile din cuprinsul Declaraţiei 
nu sunt obligatorii ca în cazul unei convenţii internaţionale... ele 
pot fi obligatorii pentru state în baza uzanțelor... fie pentru că au 
constituit o codificare a dreptului cutumiar... fie pentru că au dobân- 
dit valoare de cutumă printr-o practică general acceptată ca lege”!. 


Po n. 15 reiiiaeduii esteri muie d 

! Legal Consequences for States of the Continued Presence of South 
Africa in Namibia (South-West Africa) Notwithstanding Security Council 
Resolution 276 (1970), ICJ Reports 1971, opinia separată a Vicepreșe- 
dintelui Ammoun, p. 76. 

ÎNTRUCÂT Pactul Internaţional cu privire la Drepturile Civile 
şi Politice garantează că toate persoanele vor fi egale în fala 
instanțelor şi că, în examinarea în cursul unei proceduri 
judiciare a unei acuzaţii penale sau a drepturilor şi obligaţiilor 
cu caracter civil, orice persoană va avea dreptul, într-un termen 
rezonabil, la un proces echitabil şi public în fața unei instanţe 
competente, independente şi imparțiale stabilite prin lege. 


Comentariu 


> Pactul Internaţional cu privire la Drepturile Civile şi 
Politice 


3. Art. 14 parag. 1 din Pactul Internaţional cu privire la Dreptu- 
rile Civile şi Politice prevede, printre altele, că: 

Toţi oamenii sunt egali în fața instanţelor de judecată. Orice 
persoană are dreptul ca litigiul în care se află sa fie examinat în 
mod echitabil şi public de către un tribunal competent, indepen- 
dent şi imparțial, stabilit prin lege, care să decidă fie asupra 
femeiniciei oricărei învinuiri penale îndreptate împotriva ei, fie 
asupra contestaţiilor privind drepturile şi obligaţiile sale cu 
caracter civil. 


4. Pactul Internaţional cu privire la Drepturile Civile şi Politice 
a fost adoptat în unanimitate de către Adunarea Generală a 
Naţiunilor Unite la data de 16 decembrie 1966, şi a intrat în 
vigoare la 23 martie 1976, la trei luni după depunerea celui de-al 
treizeci şi cincilea instrument de ratificare. La data de 20 iulie 
2007, 160 de state fie ratificaseră, fie aderaseră la el, acceptând 
prin urmare prevederile sale ca fiind obligatorii conform dreptului 
internaţional. 


Obligaţiile statelor 

5. Atunci când un stat ratifică sau aderă la acest Pact, îşi asumă 
trei obligaţii în dreptul intern. Prima este „să respecte şi să garan- 
teze tuturor persoanelor aflate pe teritoriul său şi care se supun 
jurisdicției sale” drepturile recunoscute de către Pact „fără nicio 
discriminare, bazată pe rasă, culoare, sex, limbă, religie, opinie 

politică sau de altă natură, origine naţională sau socială, avere, 
naştere sau alt statut”. Cea de-a doua obligaţie este de a face tot ce 
este necesar, în conformitate cu procedurile sale constituționale şi 
cu prevederile Pactului, pentru a adopta orice măsuri legislative 
necesare pentru a asigura exercitarea efectivă a acestor drepturi şi 
libertăţi. Cea de-a treia obligaţie este de a se asigura că orice 
persoană ale cărei drepturi sau libertăţi sunt încălcate are la 
dispoziţie un remediu efectiv, chiar dacă încălcarea a fost comisă 
de către o persoană ce acţiona în virtutea unei calităţi oficiale; să se 
asigure că orice persoană care pretinde un astfel de remediu are 
acest drept stabilit de o autoritate judiciară, administrativă sau 
legislativă competentă, sau de către sistemul juridic, şi să îmbună- 
tățească căile de atac disponibile; şi să se asigure că autorităţile 
competente pun în practică astfel de remedii atunci când exerci- 
tarea lor este garantată. 


Statutul Dreptului internaţional 

6. Statutul dreptului internaţional în cadrul unui sistem de drept 
naţional este stabilit în general de către dreptul intern. În conse- 
cință, în jurisdicții diferite se aplică reguli diferite. Dacă este 
urmată teoria monistă, dreptul internaţional şi dreptul naţional 
asupra aceluiaşi subiect funcţionează în mod concurent, iar în caz 
de conflict, cel dintâi primează. Dacă este urmată teoria dualistă, 
dreptul internaţional şi dreptul naţional sunt considerate ca fiind 
două sisteme de drept diferite, care reglementează diferit aceeaşi 
materie. Ele se exclud reciproc, iar cel dintâi nu are niciun efect 
asupra celui din urmă decât dacă şi până când are loc transpunerea 
în legislaţia naţională. Unul dintre motivele acestei viziuni este 
faptul că încheierea unui tratat este un act ce ține de executiv, în 
vreme ce îndeplinirea obligaţiilor prevăzute de acesta, dacă implică 
modificarea legislaţiei naţionale existente, necesită acţiune legis- 
lativă. Totuşi, în multe dintre statele în care se preferă teoria 
dualistă, recunoaşterea şi respectarea drepturilor şi libertăţilor 
fundamentale ale omului sunt general acceptate ca fiind obligatorii, 
sau în mod sigur sunt considerate ca având o mare influenţă la 
interpretarea şi aplicarea dreptului intern. 

ÎNTRUCÂT cele două principii şi drepturi fundamentale de mai 
sus sunt în mod egal recunoscute sau transpuse în instrumente 
regionale referitoare la drepturile omului, în prevederi naţio- 
nale constituționale, legislative, ca şi în common law, precum şi 
în convenții şi tradiții juridice. è 


Comentariu 


> Convenția Europeană a Drepturilor Omului 


7. Art. 6 parag. 1 din Convenția Europeană pentru Apărarea 
Drepturilor Omului şi a Libertăţilor Fundamentale din 1950 
prevede, printre altele, că: ; 

Orice persoană are dreptul la judecarea în mod echitabil, în 
mod public şi într-un termen rezonabil a cauzei sale, de către o 
instanță independentă şi imparțială, instituită de lege, care va 
hotărî, fie asupra încălcării drepturilor şi obligațiilor sale cu 
caracter civil, fie asupra temeiniciei oricărei acuzații penală împo- 
triva sa. j 


> Convenţia Americană a Drepturilor Omului 


8. Art. 8 parag. | din Convenţia Americană privind Drepturile 
Omului, adoptată în 1969 prevede, printre altele, următoarele: 

Orice persoană are dreptul la un proces, beneficiind de 
garanţiile legale şi într-un termen rezonabil, în fața unui tribunal 
competent, independent şi imparţial, înființat anterior prin lege, în 
fundamentarea oricărei acuzaţii penale ce i se aduce sau cu scopul 
stabilirii drepturilor şi obligaţiilor sale de natură civilă, de muncă, 
fiscale sau de orice altă natură. 


> Carta Africană privind Drepturile Omului și ale 
Popoarelor 


9. Art. 7 parag. 1 din Carta Africană privind Drepturile Omului 
şi ale Popoarelor adoptată în 1981 prevede următoarele: 

Fiecare persoană are dreptul la judecarea cauzei sale. Aceasta 
cuprinde: 

(a) dreptul de a fi judecat într-un termen rezonabil de către o 
instanță imparțială, 


în vreme ce Art. 26 prevede că: 
Statele-părți la prezenta Cartă au obligaţia de a garanta 
independenţa instanţelor. . . 


ÎNTRUCÂT importanța unui corp judiciar competent, indepen- 
dent şi imparțial pentru apărarea drepturilor omului este accen- 
tuată şi de faptul că implementarea tuturor celorlalte drepturi 
depinde, în cele din urmă, de buna administrare a justiţiei. 
ÎNTRUCÂT un corp judiciar competent, independent şi imparțial | 
este de asemenea esenţial pentru ca fanțele să îşi îndepli- 
nească rolul în susţinerea constituționalismului şi a statului de 
drept. Ta 


Comentariu 


> Constituţionalismul 


10. Conceptul de constituționalism a fost explicat în termenii 
următori: 

Ideea de constituționalism implică enunţul conform căruia 
exercitarea puterii publice este restricţionată de reguli ce prescriu 
procedura conform căreia se îndeplinesc actele legislativului şi 
executivului şi care delimitează conţinutul admisibil al acestora. 
Constituționalismul devine o realitate vie în măsura în care aceste 
reguli diminuează arbitrariul discreţionismului şi sunt în fapt 
respectate de către deținătorii puterii politice, şi în măsura în care 
în zonele interzise pe care autoritatea nu le poate încălca există un 
spațiu semnificativ pentru ca fiecare individ să se bucure de 
libertatea personală. 


! S.A. de Smith, The New Commonwealth and its Constitutions 
(London, Stevens, 1964), p. 106. 

> Supremaţia legii (Statul de drept) 


11. Relevanţa unui corp de judecători independenţi şi imparţiali 
pentru susţinerea statului de drept a fost exprimată după cum 
urmează: 

Motivul pentru care independenţa justiţiei are o importanţă 
publică atăt de mare este acela că o societate liberă există numai 
atâta timp cât este guvernată prin statul de drept ...dreptul care îi 
obligă atăt pe guvernanţi, cât şi pe guvernaţi, administrat impar- 
[ial şi tratându-i egal pe toţi cei care caută remedii sau împotriva 
cărora se caută aceste remedii. Oricât de vag ar fi perceput, oricât 
de nearticulat ar fi gândit, există o aspirație în inimile tuturor 
oamenilor pentru statul de drept. Această aspirație depinde, 
pentru a se indeplini, de aplicarea competentă şi imparţială a legii 
de către judecători. Pentru a se achita de această răspundere, este 
esențial ca judecătorii să fie, şi să apară că sunt independenţi. 
Ne-am obişnuit cu noțiunea conform căreia independenţa justiției 
include independenţa de dictatele puterii executive... Însă deciziile 
moderne sunt atăt de variate şi importante încât trebuie să existe 
independenţă faţă de orice influență care ar putea tinde, sau ar 
putea fi considerată în mod rezonabil ca tinzând, către o lipsă a 
imparțialităţii în procesul decizional. Independenţa de puterea 
executivă este centrală pentru această noțiune, însă nu mai este 
singura independenţă relevantă!. 


> Independenţa şi imparţialitatea corpului judecătoresc 


12. Conceptul de corp judiciar independent şi imparţial este 
acum mai amplu: 

Orice menționare a independenţei justiției trebuie până la 
urmă să ridice întrebarea: independenţă față de ce? Cel mai evi- 
dent răspuns este, fireşte, independenţa faţă de guvern. Mi se pare 
imposibil să mă gândesc la vreun mod în care judecătorii, în 
exercitarea rolului lor decizional, să nu trebuiască să fie inde- 


! Sir Gerard Brennan, Chief Justice of Australia, „Judicial Indepen- 
dence”, The Australian Judicial Conference, 2 noiembrie 1996, Canberra, 
disponibilă la (www.hcourt.gov.au). 

pendenţi faţă de guvern. Însă ei mai trebuie să fie independenţi şi 
față de legislativ, cu excepția calităţii acestuia de a adopta legi. 
Judecătorii nu trebuie să cedeze în faţa exprimării de opinii parla- 
mentare, sau să ia decizii în speje cu scopul de a câștiga apro- 
barea parlamentului sau de a evita cenzura parlamentară. Ei 
trebuie de asemenea, pur şi simplu, să se asigure că imparția- 
litatea lor nu este subminată de nicio asociaţie, fie ea profesio- 
nală, comercială, personală sau de altă natură. 


INTRUCAT. încrederea publicului în sistemul de justiție, în 
autoritatea morală şi în integritatea judecătorilor este de 
maximă importanță într-o societate democratică modernă. 


Comentariu 


> Încrederea publicului în corpul judecătoresc 


13. Încrederea publicului în independenţa instanţelor, în integri- 
tatea judecătorilor, şi în imparţialitatea şi eficiența procedurilor 
acestora este cea care susţine sistemul de justiţie al unei ţări. După 
cum a observat un judecător: 

Autoritatea instanţei... ce nu ține în mână nici banii, nici 
sabia... se bazează în final pe încrederea susţinută a cetăţenilor în 
judecata sa morală. Acesta este sentimentul ce trebuie să fie 
întreținut de detașarea completă a instanţei, în fapt şi în aparenţă, 
de complicațiile politice şi prin abținerea de la a se implica ea 
însăşi în lupta forțelor politice în declaraţiile politice?. 


! Lord Bingham of Comhill, Lord Chief Justice of England, „Judicial 
Independence”, Judicial Studies Board Annual Lecture 1996, disponibilă 
la (www.jsboard.co.uk). 

? Baker v. Carr, Supreme Court of the United States of America 
(1962) 369 US 186, per Justice Frankfurter. 

ÎNTRUCÂT este esenţial ca judecătorii, fiecare individual şi toți 
în colectiv, să respecte şi să onoreze funcţia judiciară ca fiind 
un mandat public şi să se străduiască în a spori şi a menţine 
increderea publicului în sistemul judiciar. 


Comentariu 


> Responsabilitatea colectivă 


14. Un judecător trebuie să considere ca fiind de datoria sa nu 
numai să respecte standarde înalte de conduită, ci şi să participe la 
stabilirea, menţinerea şi susţinerea colectivă a acestor standarde. 
Chiar şi o singură abatere judiciară poate prejudicia ireparabil 
autoritatea morală a instanţei. 


> Funcţia judiciară 


15. Următoarele remarci au fost adresate odată de către un 
preşedinte de curte supremă Jiri orior numiţi recent în juris- 
dicţia sa: 

Menirea judecătorului este de a sluji comunitatea, în rolul său 
esențial de administrare a justiției conform legii. Funcţia dvs. vă 
oferă această posibilitate şi asta este un privilegiu. Funcţia dvs. 
este de a sluji, ceea ce constituie o obligaţie. Fără îndoială că au 
existat multe motive, personale şi profesionale, pentru care aţi 
acceptat numirea, însă judecătorul nu va reuşi şi nu va găsi 
satisfacţie în îndatoririle sale decât dacă realizează în mod perma- 
nent importanţa serviciului public prestat. Libertatea, pacea, 
ordinea şi buna guvernare — elementele esenţiale ale societăţii pe 
care le preţuim — depind în final de îndeplinirea cu bună credinţă 
a funcției judiciare. Comunitatea este guvernată de regula statului 
de drept numai atunci când ea are încredere în integritatea şi 
capacitatea puterii judecătoreşti. Știind asta, trebuie să aveţi o 
idee înaltă despre importanţa funcţiei dvs. Atunci când munca îşi 
pierde caracterul de noutate, când volumul de lucru seamănă cu 
povara lui Sisif, când tirania amânărilor de pronunțare a hotă- 
rârilor devine plictisitoare, singura motivaţie permanentă care vă 
susţine efortul de a continua este faptul că sunteţi conştienţi că 

sarcina pe care o aveţi de îndeplinit este esenţială societăţii în 
care trăiţi. 


Sunteţi privilegiați să exercitaţi atribuţiile acestei funcţii şi 
sunteţi obligaţi să le lăsaţi neîntinate când vine timpul să renunţaţi 
la ele. Ceea ce spuneţi şi ceea ce faceţi, în public şi, într-o 
oarecare măsură, în privat, va afecta opinia publicului cu privire 
la funcția voastră şi la respectul pe care ea ar trebui să îl impună. 
Riscul de a fi oprit în timp ce conduceţi către casă intorcându-vă 
de la o petrecere sau o neconcordanță minoră în declaraţia de 
venit pot avea semnificaţie publică. Standardele pentru soția lui 
Cezar sunt standardele pe care alții le vor aplica, pe bună drep- 
tate, cu privire la ceea ce spuneți şi faceți, şi având o idee înaltă 
despre funcţia de judecător, sunt şi standardele pe care voi înşivă 
vi le veţi aplica. lar aceste standarde se aplică la toate materiile, 
atât mari, cât şi mici. Sub unele aspecte, cheltuirea mărunţişului 
sau achitarea unor cheltuieli importante pot fi chestiuni de mare 
importanţă. 


Mână în mână cu înalta stimă pentru funcție merge modestia 
cu privire la capacitatea voastră de a vă ridica la standardele 
impuse de predecesori şi considerate în prezent obligatorii. Sunt 
puțini judecători care sunt suficient de încrezători în forțele pro- 
prii pentru a nu păstra o îndoială cu privire la propria posibilitate 
de a atinge nivelul de performanţă aşteptat de la ei, şi până acum 
niciunul dintre cei care posedă acea incredere în ei înşişi nu a 
atins acel nivel. Desigur, temerea cu privire la propria capacitate 

„de a vă îndeplini îndatoririle scade odată cu acumularea expe- 
rienfei. Dar aceasta nu se datorează atât mulțumirii de sine, cât 
acceptării limitelor propriilor abilități. Cu condiția să faceți tot ce 
puteți, frica de insuficiență profesională poate fi contra-produc- 
tivă. Modestia intelectuală (chiar atunci când nu este arătată), un 
simţ al datoriei şi respectului de sine, expunerea fiecărui pas al 
procesului judiciar către examinarea din partea publicului şi pre- 
siunea colegilor sunt factorii care permit unui judecător să obțină 
cele mai mari realizări de care este capabil. 


„V-aţi alăturat sau vă alăturaţi acestei elite — o elită de 
Serviciu, şi nu una de grandoare socială — iar apartenenţa dvs. la 

aceasta poate reprezenta o sursă de mari satisfacţii personale şi 
de multă mândrie. Nu vă veţi îmbogăţi cu remunera[ia pe care o 
veți primi; va trebui să munciţi mai greu şi mai mult decât 
majoritatea prietenilor dvs. din afara sistemului judiciar; fiecare 
cuvânt şi acțiune judiciară a dvs. şi unele dintre celelalte cuvinte şi 
acțiuni ale dvs. vor fi supuse criticismului public, iar prestigiul 
public al corpului de judecători poate fi erodat de atacuri atât 
nejustificate căt şi de cele la care nu se răspunde. Însă dacă, la 
sfârşitul zilei, veţi împărtăşi, împreună cu colegii mei pe care ii 
Stimaţi, sentimentul că serviţi comunitatea prin administrarea 
Justiţiei în conformitate cu legea, veţi avea satisfacţii enorme în 
via[ă. Să aveţi o inimă bună şi cinstită, şi totul va merge bine’. 


ÎNTRUCÂT principala responsabilitate de a promova şi a 
menține standardele inalte ale conduitei judiciare revine în 
primul rând corpului judiciar din fiecare țară. 


Comentariu 


> Elaborarea unui Cod de conduită judiciară 


16. Este de dorit ca orice cod de conduită sau o document 
similar privind principiile aplicabile corpului de judecători să fie 
formulat chiar de către acesta. Acest lucru ar asigura conformitatea 
cu principiul independenţei justiţiei şi cu cel al separaţiei puterilor 
în stat. De exemplu, în multe ţări, puterea legislativă şi cea 
executivă reglementează modul în care membrii lor trebuie să se 
comporte şi care sunt obligaţiile etice ale acestora. Ar fi adecvat ca 
puterea judecătorească să facă acelaşi lucru. Dacă corpul de 
judecători nu reuşeşte sau omite să îşi asume răspunderea de a se 
asigura că membrii săi au standarde înalte de conduită conform 
aşteptărilor, opinia publică şi rapiditatea politică le pot determina 


! Sir Gerard Brennan, Preşedinte al curţii supreme din Australia, 
în discursul către the National Judicial Orientation Programme, 
Wollongong, Australia, 13 octombrie 1996. Textul este disponibil la 
(www. Jicourt.gov.au/speeches/brenmanj/brennanj_wollong. him). 

pe celelalte două puteri să intervină. Dacă se întâmplă acest lucru, 
principiul independenței justiției ce stă la baza puterii judecătorești 
şi care o susține, poate fi subminat într-o anumită măsură, poate 
chiar în mod grav. 


ȘI ÎNTRUCÂT. Principiile de Bază ale Naţiunilor Unite cu 
privire la Independenţa Puterii Judecătoreşti au menirea de 
asigura şi de a promova independenţa justiţiei şi se adresează 
în primul rând statelor. 


Comentariu 


> Principiile de Bază ale ONU cu privire la Independenţa 
Justiţiei 


17. Principiile de Bază ale Naţiunilor Unite cu privire la Inde- 
pendenţa Justiţiei au fost adoptate de către cel de-al şaptelea 
Congres al Naţiunilor Unite cu privire la Prevenirea Criminalităţii 
şi la Tratamentul Aplicat Infractorilor în septembrie 1985 de la 
Milano, şi „avizate favorabil” de către Adunarea Generală prin 
rezoluţia din 40/32 din 29 noiembrie 1985. În luna următoare, în 
rezoluţia sa 40/46 din 16 decembrie 1985, Adunarea Generală a 
„salutat” adoptarea Principiilor și a invitat guvernele „să le 
respecte şi să le ia în considerare în cadrul legislaţiei şi practicii lor 
naţionale”. Principiile de Bază, care au fost „formulate pentru a 
asista statele membre în sarcina lor de a asigura şi promova 
independenţa justiţiei” sunt următoarele: 


= Independenţa Justiţiei 

18. Independenţa justiţiei trebuie garantată de către stat şi con- 
sacrată prin Constituţie sau prin legile ţării. Este de datoria tuturor 
guvernelor şi a celorlalte instituţii de a respecta independenţa 
corpului de judecători. 

19. Judecătorii trebuie să soluţioneze în mod imparţial cauzele 
deduse judecății, în baza faptelor şi în conformitate cu legea, fără 
niciun fel de restricţii, influenţe neadecvate, sugestii, presiuni, 
ameninţări sau amestecuri, fie ele directe sau indirecte, indiferent 
din partea cui ar veni şi pe ce motiv. 

20. Judecătorii trebuie să aibă competența de a judeca toate 
chestiunile de natură judiciară şi să aibă autoritatea exclusivă de a 
decide dacă o chestiune dedusă judecății este de competenţa lor aşa 
cum este aceasta stabilită prin lege. 

21. Trebuie interzis orice amestec inadecvat sau nejustificat în 
procesul judiciar, iar deciziile judecătoreşti pronunţate de către 
instanţe nu trebuie să poată fi supuse modificării. Acest principiu 
nu priveşte căile legale de atac, respectiv dreptul autorităților com- 
petente de a micşora ori comuta pedepsele aplicate de către 
instanţă, conform legii. 

22. Orice persoană ar trebui să aibă dreptul de a fi judecată de 
către o instanţă de drept comun prin procedurile legal stabilite. 
Nu ar trebui să poată fi înființate instanţe care nu urmează proce- 
durile stabilite în mod corespunzător pentru judecată, cu scopul de 
a înlocui competenţa ce aparţine instanţelor de drept comun. 

23. Principiul independenţei justiţiei dă dreptul şi îi obligă pe 
judecători să se asigure că procedurile judiciare se desfăşoară în 
mod echitabil şi cu respectarea drepturilor părţilor. 

24. Este de datoria fiecărui stat membru să asigure resursele 
adecvate pentru a permite corpului de judecători să îşi îndepli- 
nească atribuţiile în mod corespunzător. 


= Libertatea de exprimare şi de asociere 

25. În conformitate cu Declaraţia Universală a Drepturilor 
Omului, judecătorii au, la fel ca şi ceilalţi cetăţeni, dreptul la liber- 
tatea de exprimare, credință, asociere şi adunare, cu condiţia, 
totuşi, ca în exercitarea acestor drepturi ei să se comporte. întot- 
deauna în aşa fel încât să menţină demnitatea funcţiei lor, respectiv 
imparţialitatea şi independenţa justiţiei. 

26. Judecătorii sunt liberi să constituie şi să adere la asociaţii 
ale judecătorilor sau la alte organizaţii care le reprezintă interesele, 
le promovează pregătirea profesională şi le apără independenţa 
judiciară. 


= Calificările, selectarea și pregătirea profesională 

27. Persoanele selectate pentru a îndeplini funcţia judiciară 
trebuie să fie integre și competente, şi să fi urmat o pregătire cores- 
punzătoare sau specializări în drept. Orice metodă de selecție a 

judecătorilor trebuie să prevină numirile bazate pe motive neadec- 
vate. În cadrul procesului de selecţie a judecătorilor, nu pot fi 
permise discriminările bazate pe rasă, culoare, sex, religie, opinie 
politică sau de altă natură, origine naţională sau socială, avere, 
naştere sau statut, cu excepţia cerinţei conform căreia candidatul la 
funcţia de judecător trebuie să fie cetăţean al ţării respective, cerință 
care nu ar trebui considerată ca discriminatoare. 

28. Durata mandatului judecătorilor, independența acestora, 
siguranţa, remuneraţia adecvată, condiţiile de exercitare a funcţiei, 
pensiile şi vârsta de pensionare, trebuie să fie garantate în mod 
adecvat prin lege. 

29. Judecătorilor, indiferent dacă au fost numiţi sau aleşi, tre- 
buie să li se garanteze inamovibilitatea până la vârsta obligatorie 
de pensionare sau până la expirarea duratei mandatului, acolo unde 
este cazul. 

30. Promovarea judecătorilor, acolo unde există un asemenea 
sistem, ar trebui să se bazeze pe factori obiectivi, şi în special pe 
abilităţi, integritate şi experienţă. 

31. Repartizarea cauzelor către judecători în cadrul instanţei 
este o chestiune internă ce ţine de administrarea judiciară. 


= Secretul profesional și Imunitatea 

32. Judecători sunt obligaţi să respecte secretul profesional în 
legătură cu deliberările lor şi cu informaţiile confidenţiale pe care 
le cunosc în cadrul îndeplinirii atribuţiilor lor în alt mod decât prin 
dezbateri publice, şi nu ar trebui să fie constrânşi să depună 
mărturie cu privire la asemenea chestiuni. 

33. Fără a afecta vreo procedură disciplinară sau vreun drept de 
apel sau vreun drept de a primi despăgubiri de la stat, în confor- 
mitate cu dreptul naţional, judecătorii ar trebui să se bucure de 
imunitate personală faţă de acţiunile civile pentru despăgubiri 
materiale formulate în caz de abuz sau omisiuni ce au avut loc în 
exercitarea atribuţiilor lor judiciare. 


= Disciplina, Suspendarea şi Destituirea 

34. Orice acuzaţie sau reclamaţie îndreptată împotriva unui 
judecător în calitatea sa judiciară și profesională ar trebui solu- 
ţionată cu celeritate şi în mod echitabil, în cadrul unei procedurii 

corespunzătoare. Judecătorul trebuie să aibă dreptul la o audiere 
echitabilă. Examinarea cauzei în faza iniţială ar trebui să fie 
confidențială, cu excepţia cazului în care judecătorul solicită altfel. 

35. Judecătorii ar trebui să fie suspendaţi din funcţie sau desti- 
tuiți numai pe motiv de incapacitate sau pentru comportamente 
care îi fac nedemni în a-şi exercita atribuţiile. 

36. Toate procedurile disciplinare, de suspendare sau de desti- 
tuire ar trebui soluționate în conformitate cu normele de conduită 
judiciară. 

37. Deciziile în cadrul procedurilor disciplinare, de suspendare 
sau de destituire trebuie să poată fi contestate în fața unui organism 
independent. Acest principiu poate să nu se aplice când deciziile 
sunt pronunţate de către instanţa supremă și pentru cele pronunţate 
de către legislativ în cadrul procedurii de revocare sau a altor 
proceduri similare. 


PRINCIPIILE URMĂTOARE sunt menite să stabilească stan- 
darde pentru conduita etică a judecătorilor. Rostul lor este de 
a-i ghida pe judecători şi de a oferi corpului judiciar un cadru 
de reglementare a conduitei judiciare. Aceste principii au de 
asemenea menirea de a-i ajuta pe membrii puterii executive şi 
ai puterii legislative, pe avocaţi şi publicul în general să înţe- 
leagă mai bine şi să sprijine membrii puterii judiciare. Aceste 
principii pornesc de la premisa că judecătorii sunt responsabili 
de conduita lor în faţa unor instituţii anume create pentru a asi- 
gura respectarea normelor judiciare, instituții ce sunt ele insele 
independente şi imparțiale, şi că aceste principii au fost stabi- 
lite pentru a completa regulile legale şi deontologice existente 
faţă de care judecătorii sunt supuşi, şi nu să le substituie. 


Comentariu 


> Valorile fundamentale şi universale 


18. Declaraţia de principii care urmează şi care se bazează pe 
şase valori fundamentale şi universale, împreună cu declaraţiile de 
aplicarea a fiecărui principiu, sunt menite să ghideze judecătorii şi 

să ofere puterii judecătoreşti un cadru pentru reglementarea con- 
duita judiciare, fie printr-un cod deontologic naţional, fie printr-un 
alt mecanism. Declaraţiile asupra aplicării fiecărui principiu au fost 
întocmite în aşa fel încât să nu fie prea generale, deoarece astfel ar 
fi furnizat puţine îndrumări, şi nici prea specifice, deoarece astfel 
ar fi fost irelevante pentru numeroasele şi variatele chestiuni cu 
care se confruntă un judecător în viaţa cotidiană. Este totuşi posibil 
ca ele să trebuiască să fie adaptate la împrejurările fiecărui sistem 
de drept. 


> Nu orice încălcare impune iniţierea acţiunii disciplinare 


19. Deşi principiile de conduită judiciară sunt menite a fi obli- 
gatorii pentru judecători, nu se intenţionează ca orice presupusă 
abatere de la acestea să atragă iniţierea acţiunii disciplinare. Nu 
orice eşec al unui judecător de a se conforma acestor principii va 
constitui abatere. Oportunitatea exercitării acţiunii disciplinare 
poate depinde de alţi factori, cum ar fi gravitatea abaterii, carac- 
terul repetat al conduitei neadecvate şi urmările acesteia asupra 
celorlalţi şi asupra întregului sistem judiciar. 


> Înțelegerea rolului puterii judecătorești 


20. Înțelegerea rolului puterii judecătoreşti în statele demo- 
cratice, şi mai cu seamă înţelegerea faptului că îndatorirea judecă- 
torului este de a aplica legea în mod echitabil şi într-o manieră 
„dezinteresată, fără a lua în considerare presiunile sociale sau 
politice incidente, variază considerabil de la o ţară la alta. Prin 
urmare, nivelul încrederii în activitatea instanţelor nu este uniform. 
Informarea adecvată despre atribuţiile şi rolul judecătorilor poate 
contribui efectiv la a creşte înţelegerea faptului că instanţele sunt 
pietrele de temelie ale sistemelor constituţionale democratice, 
precum şi la a înţelege limitele activităţii instanţelor. Aceste prin- 
cipii sunt menite să asiste membrii legislativului şi executivului, 
precum şi pe avocaţi, justiţiabili şi publicul larg, să înțeleagă mai 
bine natura funcţiei judecătoreşti, standardele înalte de conduită 
care se cer judecătorilor să le respecte atât în exercitarea funcţiei 

lor cât şi în afara acesteia, şi restricţiile care le sunt impuse 
judecătorilor în îndeplinirea atribuţiilor. 


> Necesitatea existenţei unor norme de conduită 


21. Necesitatea identificării unor standarde de conduită adec- 
vate pentru funcţia judecătorească a fost explicată de către un 
judecător, după cum urmează: 

Nimeni nu se îndoiește de faptul că judecătorii trebuie să se 
comporte conform unor anumite reguli atât în exercitarea funcţiei 
cât şi în afara acesteia. Sunt acestea doar aşteptări ca un jude- 
cător să se comporte decent de bună voie la nivel personal, sau se 
aşteaptă ca un anumit standard de conduită să fie respectat de 
către un anumit grup profesional în interesul propriu şi în cel al 
comunităţii? Întrucât aceasta este o întrebare fundamentală, este 
necesar să facem nişte observaţii elementare. 


Alcătuim un grup deosebit în cadrul comunităţii. Noi suntem o 
parte selectă dintr-o profesie onorabilă. Ni se încredințează zi de 
zi exercitarea unei puteri considerabile. Exercitarea acesteia are 
efecte dramatice asupra vieților şi destinelor celor care ajung în 
fața noastră. Cetăţenii nu pot fi siguri că ei sau destinul lor nu va 
depinde într-o zi de judecata noastră. Ei nu vor voi ca această 
putere să fie acordată unei persoane a cărei cinste sau capacitate 
sau ale cărei standarde personale sunt îndoielnice. Pentru conti- 
nuitatea sistemului de drept aşa cum îl ştim, este esențială exis- 
tența unor norme de conduită pentru judecători, atât în exercitarea 
funcţiei, cât şi în afara ei, care să fie concepute pentru a păstra 
increderea în îndeplinirea acestor aşteptări!. 


a 


! J.B. Thomas, Judicial Ethics in Australia (Sydney, Law Book 
Company, 1988), p. 7. 

> Valoarea 1. INDEPENDENȚA 


Principiul: 
Independenţa justiţiei este premisa statului de drept şi o garanţie 
fundamentală a procesului echitabil. În consecinţă, judecătorul va 
apăra şi va servi ca exemplu de independenţă a justiţiei, atât sub 
aspect individual, cât şi sub aspect instituţional. 


Comentariu 


> Funcţia judiciară nu este un privilegiu, ci o responsa- 
bilitate 


22. Independenţa justiţiei nu este un privilegiu sau o prero- 
gativă personală a fiecărui judecător. Ea este responsabilitatea 
impusă fiecărui judecător care îi permite să soluţioneze o cauză în 
mod onest şi imparţial în baza legii şi a probelor, fără presiuni sau 
influenţe externe şi fără frică de vreo imixtiune. Esenţa principiului 
independenţei justiţiei este libertatea deplină a judecătorului de a 
judeca şi soluţiona cauzele deduse instanţei; nimeni din afară — nici 
guvernul, nici grupurile de presiune, niciun individ sau chiar niciun 
alt judecător — nu ar trebui să se amestece, sau să încerce să se 
amestece, în modul în care un judecător conduce o cauză şi ia o 
decizie!. 


> Independenţă individuală și instituţională 


23. Independenţa justiţiei se referă atât la independenţa indivi- 
duală cât şi la cea instituţională necesară în procesul decizional. 
Independenţa justiţiei este aşadar atât o stare de spirit cât şi un set 
de reguli instituţionale şi operaţionale. Cel dintâi aspect se referă la 
independenţa judecătorului în fapt; cel de-al doilea aspect se referă 
la definirea relaţiilor dintre puterea judecătorească şi alţii, mai cu 
seamă celelalte puteri din stat, cu scopul de a asigura independenţa 
atât în realitate, cât şi în aparenţă. Relaţia dintre aceste două 


! A se vedea R. v Beauregard, Supreme Court of Canada, [1987] LRC 
(Const) 180 la 188, per Chief Justice Dickson. 

aspecte ale independenţei justiţiei este aceea conform căreia un 
judecător poate avea acea stare de spirit, însă dacă instanţa pe care 
o prezidează nu este independentă de celelalte puteri din stat în 
privinţa aspectelor esenţiale pentru funcţionarea sa, judecătorul nu 
poate spune că este independent!. 


> Independenţa se distinge de imparţialitate 


24. Conceptele de „independenţă” şi „imparţialitate” sunt foarte 
strâns legate, dar totodată separate şi diferite. „Imparţialitatea” se 
referă la o stare de spirit sau o atitudine a instanţei în legătură cu 
chestiunile şi părţile dintr-o anumită cauză. Cuvântul „imparţial” 
presupune absenţa părtinirii, reală sau aparentă. Cuvântul „inde- 
pendenţă” reflectă sau întruchipează valoarea constituţională tradi- 
țională a independenţei. Ca atare, ea înseamnă nu numai o stare de 
spirit sau o atitudine în exercitarea propriu-zisă a atribuţiilor jude- 
cătoreşti, ci şi un statut sau o relaţie cu alţii, în special cu execu- 
tivul, care se bazează pe condiţii sau garanţii obiective. 


> Judecătorii nu se supun guvernelor 


25. Consacrarea prin constituţie a independenţei justiţiei nu 
creează şi nu menţine în mod automat un corp judecătoresc inde- 
pendent. Independenţa justiţiei trebuie recunoscută şi respectată de 
către toate cele trei puteri. În special, puterea judecătorească 
trebuie să recunoască faptul că judecătorii nu trebuie să se supună 
guvernelor zilei. 


Ei văd cum guvernele vin precum apa şi pleacă precum vântul. 
Ei nu sunt datori să dea dovadă de loialitate miniştrilor, nici 
măcar de loialitatea temporară pe care o datorează funcţionarii 
publici... Judecătorii sunt şi ei Supuşii cuiva, însă nu Primului 
Ministru, ci legii şi concepţiei lor referitoare la interesul public. 
Acestei legi şi acestei concepții datorează credință. În aceasta stă 
puterea şi slăbiciunea lor, valoarea lor şi riscul lor. 


! A se vedea Valente v The Queen, Supreme Court of Canada [1985] 
2 SCR 673. 

2? A.G. Griffith, The Politics of the Judiciary, 3" ed., Fontana Press, 
London, 1985, p. 199. 

După cum a observat un judecător în timpul celui de-al Doilea 
Război Mondial!, 


În această fară, printre zgomotele armelor, legile nu sunt 
tăcute. Ele pot fi schimbate, însă vorbesc aceeaşi limbă pe timp de 
război ca şi pe timp de pace. Dintotdeauna, unul dintre stâlpii 
libertăţii, unul dintre principiile libertăţii pentru care ne luptăm 
acum, a fost acela conform căruia judecătorii trebuie să nu fie 
servili persoanelor şi trebuie să stea între subiect şi orice tentativă 
de încălcare a libertăţii acestuia de către executiv, mereu atenţi ca 
orice acțiune coercitivă să fie justificată legal. 


> Condiţiile independenţei justiţiei 


26. Pentru a stabili dacă puterea judecătorească poate fi consi- 
derată „independentă” de celelalte ramuri ale guvernării, se iau în 
considerare de obicei, printre altele, modul în care sunt numiţi 
membrii săi, durata mandatului acestora, condiţiile de exercitare a 
funcţiei, existenţa garanţiilor împotriva presiunilor externe şi 
împrejurarea dacă instanţa este percepută ca fiind independentă?. 
Sunt trei condiţii minime pentru independenţa justiţiei: 

(a) Siguranţa funcţiei: de exemplu, mandatul judecătorului, 
indiferent că este pe viaţă, sau până la vârsta pensionării, sau pe 
durată determinată, trebuie să fie protejat faţă de amestecul arbitrar 
sau discreţionar al executivului sau a altei autorităţi competente în 
procedura de numire. 

(b) Siguranţa financiară: de exemplu, dreptul la salariu şi la cel 
la pensie sunt stabilite prin lege şi nu pot fi subiect al unor 
intervenţii arbitrare din partea executivului într-o manieră care ar 
putea afecta independenţa justiţiei. Totuşi, în limitele acestei 
cerinţe, guvernele pot păstra autoritatea de a concepe planuri de 
remunerare care să fie specifice pentru diferite tipuri de instanţe. 
În consecinţă, existența mai multor scheme de remunerare poate 


! Liversidge v Anderson, House of Lords, United Kingdom [1942] AC 
206 at 244, per Lord Atkin. 

? Langborge c. Suedia, Curtea Europeană a Drepturilor Omului [1989] 
12 EHRR 416. 

indeplini la fel de bine cerința siguranţei financiare, dacă se prote- 
jează esenţa acestei condiţii. 

(c) Independenţa instituţională: de exemplu, independenţa în 
ceea ce priveşte chestiunile administrative legate direct de exerci- 
tarea funcţiei judecătoreşti. Nicio forţă din exterior nu poate fi abi- 
litată să se amestece în chestiunile ce țin direct şi imediat de atribu- 
tiile de judecată, cum ar fi de exemplu repartizarea judecătorilor, 
organizarea şedinţelor de judecată și programarea dosarelor spre 
soluţionare. Deşi trebuie să existe anumite relaţii instituţionale 
între puterea judecătorească şi executiv, aceste relaţii nu trebuie să 
afecteze libertatea justiţiei de a soluţiona cazuri individuale şi de a 
garanta respectarea legii şi a valorilor constituţionale?. 


Aplicare: 


1.1. Judecătorul trebuie să îşi exercite funcţia judiciară în mod 
independent, pe baza propriei aprecieri a faptelor şi în concor- 
danţă cu spiritul legii, fără influenţe externe, sugestii, presiuni, 
ameninţări şi fără vreun amestec, direct sau indirect, indiferent 
de la cine ar proveni şi sub ce motiv. 


Comentariu 


> Influențele externe nu trebuie să influenţeze judecata 


27. Încrederea în justiţie are de suferit dacă procesul de luare a 
deciziei judecătoreşti este perceput ca fiind supus unor influențelor 
externe necorespunzătoare. Este esenţial pentru independenţa 
justiţiei şi pentru păstrarea încrederii populaţiei în sistemul de 
justiţie ca nici executivul, nici legislativul şi nici judecătorul să nu 
DECE APE. 0 PONI Sp e 

! În cauza The Queen v Liyanage [1962] 64 NLR 313, Curtea Supremă 
din Ceylon (în prezent Sri Lanka) a reținut că o lege care permitea minis- 
trului justiției să numească judecătorii care urma să soluţioneze o anumită 
cauză era ultra vires faţă de Constituţie, deoarece constituia un amestec în 
exercitarea puterii judecătoreşti ce aparţine numai judecătorilor. 


2 A se vedea Valente v The Queen, Curtea Supremă a Canadei [1985] 
2 SCR 673. 

dea impresia că deciziile judecătorești ar putea fi astfel influențate. 
Influențele la care poate fi supus un judecător variază la infinit. 
Îndatorirea judecătorului este de a aplica legea aşa cum el o 
înțelege, pe baza propriei evaluări a faptelor, fără temeri sau 
favoruri şi fără a ţine cont dacă decizia finală va fi populară ori nu. 
De exemplu, ca răspuns la o afirmaţie conform căreia societatea 
sud-africană nu considera pedeapsa cu moartea pentru cazurile 
extreme de crimă ca fiind o formă de pedeapsă crudă, inumană sau 
depradantă, Preşedintele Curţii Constituţionale din Africa de Sud a 
precizatl: 

Problema pe care o avem noi, totuşi, nu este a decide ce soluţie 
consideră majoritatea sud-afiicanilor că este adecvată. Trebuie să 
decidem dacă Constituţia permite pronunţarea unei astfel de 
hotărâri. Opinia publică poate avea o anumită relevanță în 
demersul nostru, însă ea în sine nu poate înlocui obligaţia cu care 
sunt investite instanțele de a interpreta Constituţia şi de a-i 
respecta prevederile fără temeri sau favoruri. Dacă ar fi ca opinia 
publică să decidă, nu ar mai fi nevoie de o formă de judecată 
constituțională ... Curtea nu îşi poate permite să fie deturnată de la 
obligația sa de a acționa ca un garant independent al Constituţiei, 
făcând alegeri în baza a ceea ce va fi pe placul publicului. 


> Judecătorul trebuie să acţioneze indiferent de aprobarea 
sau criticile publicului 


28. Se întâmplă ca o cauză să dea naştere la controverse în 
public, cu o amplă prezentare în mass media, iar judecătorul se 
poate găsi într-o poziţie asemănătoare cu cea din mijlocul unei 
furtuni. Uneori o mare publicitate poate fi în mod considerabil 
îndreptată spre obţinerea unui rezultat dorit. Totuşi, în exercitarea 
funcţiei judiciare, judecătorul trebuie să fie imun faţă de efectele 
acestei publicităţi. Judecătorul trebuie să nu ţină cont dacă legile ce 
trebuie aplicate, sau părţile la proces, se bucură sau nu de popu- 
laritate în rândul publicului, al mass media, al funcţionarilor guver- 


! S. v Makwanyane, Constitutional Court of South Africa [1995] (3) 
S.A. 391, per President Chaskalson. 

namentali, sau al prietenilor ori a familiei judecătorului însuşi. 
Judecătorul nu trebuie să se încline după interese partizane, voci- 
ferările publicului sau frica de critică. Independenţa justiţiei presu- 
pune independenţă faţă de toate formele de influenţă exterioară. 


> Orice încercare de influențare a soluţiei trebuie respinsă 


29. Toate încercările de a convinge instanţa trebuie făcute 
numai în mod public în sala de judecată, de către părţile la proces 
sau avocaţii lor. Judecătorul poate fi supus ocazional eforturilor 
altor persoane, din afara instanţei, de a-i influenţa deciziile în ceea 
ce priveşte cauzele aflate în curs de soluţionare. Indiferent dacă 
sursa este una ministerială, politică, oficială, jurnalistică, familială 
sau de orice altă natură, toate aceste eforturi trebuie respinse în 
mod ferm. Aceste amenințări la adresa independenţei justiţiei pot 
lua uneori forma unor încercări subtile de a influenţa modul în care 
judecătorul ar trebui să abordeze o anumită cauză sau a unor 
încercări de a câştiga favoarea judecătorului într-un anumit mod. 
Orice astfel de încercări exterioare, fie ele directe sau indirecte, de 
a-l influenţa pe judecător, trebuie respinse. În unele cazuri, mai 
ales dacă încercările sunt repetate deşi au fost respinse, judecătorul 
ar trebui să le semnaleze autorităţilor competente. Judecătorul nu 
trebuie să permită relaţiilor sale familiale, sociale sau politice să îi 
influenţeze vreo decizie judiciară. 


> Cum se determină influenţa improprie 


30. Poate fi dificil de stabilit ce anume constituie influență 
improprie. Când încearcă să găsească un echilibru adecvat, de 
exemplu, între necesitatea de a proteja procedurile judiciare împo- 
triva distorsiunilor şi a presiunii, venind din surse politice, ale 
presei sau de altă natură, şi interesele de a discuta deschis 
chestiunile de interes public în viaţa publică şi într-o presă liberă, 
judecătorul trebuie să accepte că este o figură publică şi nu trebuie 
să pară prea sensibil sau prea fragil. Criticile adresate persoanelor 
cu funcţii publice sunt ceva obişnuit într-o democraţie. În limitele 
legii, judecătorii nu ar trebui să se aştepte să fie imuni la criticile la 

adresa deciziilor pe care le iau, motivelor care au stat la baza lor, şi 
modului în care conduc judecarea unei cauze. 


1.2. Judecătorul trebuie să fie independent în relaţiile cu 
societatea în general, şi în relaţiile cu părţile aflate într-un litigiu 
pe care îl are de soluţionat. 


Comentariu 


> Izolare completă nu este posibilă şi nici benefică 


31. Cât de independent de societate ar trebui să fie judecătorul? 
Vocaţia de judecător a fost descrisă odată ca fiind „ca un fel de 
preoţie”!. Un alt judecător a scris că „preşedintele curţii supreme 
intră într-o mânăstire şi se limitează la activitatea sa judiciară”?. 
Asemenea constrângeri pot fi considerate ca fiind mult prea 
exigente în prezent, deşi regimul impus judecătorului este probabil 
„monastic din multe puncte de vedere". Deşi judecătorul trebuie 
să aibă un stil de viaţă şi o conduită mai severă şi mai restrictivă 
decât alţi oameni, ar fi nerezonabil să se aştepte ca el să se retragă 
complet din viaţa publică către o viaţă cu totul privată, centrată în 
jurul casei, familiei şi prietenilor. Izolarea totală a judecătorului de 
comunitatea în care trăieşte nu este nici posibilă, nici benefică. 


> Legătura cu comunitatea este necesară 


32. Dacă nu se pune problema ca judecătorul să stea închis 
ermetic în casă după terminarea orelor de lucru, el va fi expus la o 
serie de factori care formează opinii, şi este posibil să îşi formeze 
opinii şi prin contactele cu prietenii, colegii şi mass media. 


' Lord Hailsham, Lordul Cancelar al Angliei, citat în A.R.B. 
Amerasinghe, Judicial Conduct Ethics and Responsibilities (Sri Lanka, 
Vishvalekha Publishers, 2002), p. 1. 

2? William H. Taft, Chief Justice of the United States Supreme Court, 
citat in David Wood, Judicial Ethics: A Discussion Paper (Victoria, 
Detalii Institute of Judicial Administration Incorporated, 1996), p. 3. 

* Michael D. Kirby, judecător la Înalta Curte a Australiei, citat în 
David Wood, Judicial Ethics, p. 3. 

Într-adevăr, cunoaşterea publicului este esenţială pentru buna 
administrare a justiţiei. Judecătorul nu numai că îşi îmbogăţeşte 
cunoştinţele despre lumea reală; ci însăşi natura dreptului modern 
impune ca judecătorul „să trăiască, să respire, să gândească şi să 
împărtăşească opiniile în acea lume”!. În zilele noastre, rolul jude- 
cătorului merge mai departe de soluţionarea conflictelor. 
Judecătorul este tot mai des solicitat să se ocupe de chestiuni mai 
ample ce ţin de valorile sociale şi de drepturile omului, să ia decizii 
în chestiuni controversate de ordin moral, şi toate acestea în cadrul 
unei societăţi din ce în ce mai pluraliste. Un judecător care nu este 
la curent cu toate acestea riscă să fie mai puţin eficient. Nu va 
folosit nici dezvoltării personale a judecătorului şi nici interesului 
public dacă judecătorul este izolat în mod nejustificat de comu- 
nitatea pe care o serveşte. Normele juridice reclamă deseori 
aplicarea testului persoanei rezonabile. Stabilirea judiciară a fap- 
telor, care constituie o parte importantă din activitatea judecăto- 
rului, necesită evaluarea probelor în lumina simțului comun şi a 
experienţei. Așadar, judecătorul ar trebui, în măsura în care acest 
lucru este conform cu rolul special al judecătorului, să păstreze 
legături strânse cu comunitatea. 


> Dilema etică 


33. Această dilemă etică a fost rezumată foarte succint?: 

Se poate cere membrilor sistemului judiciar ca, pe de o parte 
să fie caracterizați de, sau să fi dobândit în mare măsură, calități 
cum Sunt tactul, umilinţa, fermitatea, sensibilitatea, simțul comun 
şi rigurozitatea intelectuală, fără ca pe de altă parte să fie per- 
cepuți ca fiind distanţi, inhibaţi, mecanici, izolaţi, fără umor sau 
increzuţi? Cu siguranţă, a ocupa Simultan rolurile de cetățean 
exemplar şi de cetățean obişnuit Pare ceva imposibil. Conduita pe 
care unii o laudă ca fiind civilizată şi cuviincioasă, alții o vor 
denigra ca fiind rigidă şi formală. Dimpotrivă, ceea ce unii 
condamnă ca fiind comportament nedemn ce dă dovadă de lipsă de 


ge iii a 
! A se vedea United States of America, Supreme Court of Wisconsin, 
Judicial Conduct Advisory Committee, Opinion 1998-10R. 
? David Wood, Judicial Ethics, p. 2. 

respect pentru funcția judiciară, alții vor aclama pentru că arată 
faptul că judecătorii au simţul umorului şi capacitatea de a nu se 
lua pe ei înşişi prea în serios. 


Oliver Wendell Holmes a fost poate cu mult înaintea timpului 
său când îi sfătuia pe judecători să „împărtăşească pasiunea şi acţiu- 
nea vremurilor [lor] cu riscul de a fi judecaţi pentru că nu au trăit”. 


> Un exemplu de bună practică 


34. Modul în care un judecător ar trebui să răspundă necesi- 
tăților comunităţii în general este exemplificat în următoarele 
îndrumări ce au fost recomandate de către un comitet consultativ în 
materie de etică judiciară dintr-o jurisdicție în cadrul căreia 
judecătorii sunt deseori contactaţi de către membrii unor anumite 
grupuri de interese în vederea unor întrevederi cu uşile închise!: 

1. Nu este obligatoriu ca judecătorul să dea curs cererilor de a 
avea întrevederi în particular. 

2. Judecătorul va fi sfătuit să întrebe care este scopul între- 
vederii, înainte de a decide dacă să dea curs cererii. 

3. Judecătorului trebuie să analizeze dacă la întrevedere ar 
trebui să participe şi membri ai acuzării și ai apărării. De multe ori, 
întrevederile solicitate se referă la chestiuni penale (de ex. Repre- 
zentanţi ai „Asociaţiei Mamelor împotriva Condusului în Stare de 
Ebrietate”). 

4. Cererea venită din partea grupului de interese ar trebui for- 
mulată în scris, pentru a se evita orice neînţelegeri, iar judecătorul 
ar trebui să accepte întrevederea tot în scris, precizând regulile de 
bază pentru desfăşurarea discuţiilor. 

5. Interzicerea absolută a comunicărilor ex parte referitor la 
anumite cauze trebuie respectată şi trebuie expusă în mod clar 
solicitantului înainte de începerea întrevederii. 

6. Judecătorul trebuie să analizeze posibilitatea prezenţei la 
întrevedere a unui grefier-stenograf. Acest lucru ar evita orice 
neînţelegeri viitoare privind chestiunile discutate în cadrul acesteia. 


! United States of America, Supreme Court of Wisconsin, Judicial 
Conduct Advisory Committee, Opinion 1998-13. 

De asemenea, în acest mod judecătorul ar fi ferit de încurcături în 
cazul în care ulterior s-ar pretinde că a făcut anumite afirmaţii. 


> Încrederea societăţii este esenţială 


35. Independenţa judecătorească presupune imparţialitate totală 
din partea judecătorului. În soluţionarea oricărei cauze privind 
părţile, judecătorul trebuie să nu aibă nicio legătură, înclinaţie sau 
părtinire care să afecteze — sau să poată fi percepută ca afectând — 
capacitatea sa de a judeca în mod independent. În această privinţă, 
independenţa justiţiei reprezintă o detaliere a principiului funda- 
mental conform căruia „nimeni nu poate fi judecător în propria 
cauză”. Semnificaţia acestui principiu este cu mult dincolo de 
interesele părților dintr-o anumit cauză, din moment ce societatea 
în ansamblul ei trebuie să poată avea încredere în justiţie. 


1.3. Judecătorul nu numai că trebuie să nu aibă legături nepo- 
trivite și să nu fie influenţat de puterea executivă şi de cea legis- 
lativă, ci trebuie să şi apară astfel în ochii unui observator 
rezonabil. 


Comentariu 


> Separaţia puterilor sau a funcţiilor 


36. Esenţa conceptului de independenţă a justiţiei este repre- 
zentată de teoria separaţiei puterilor: Justiţia, fiind unul dintre cei 
trei piloni fundamentali şi egali dintr-un stat democratic modern, ar 
trebui să funcţioneze independent de celelalte două: legislativul şi 
executivul. Relaţia dintre cele trei puteri publice ar trebui să fie una 
de respect reciproc, fiecare recunoscând şi respectând rolul celor- 
lalte. Acest lucru este necesar deoarece justiţia are un rol şi funcţii 
importante în raport cu celelalte două puteri. Ea se asigură că 
guvernul şi administraţia răspund pentru acţiunile lor şi, în ceea ce 
priveşte legislativul, este implicată în a asigura corectitudinea 
punerii în aplicare a legilor și, acolo unde este cazul, în asigurarea 
conformităţii acestor legi cu constituţia ori cu convențiile regionale 
şi internaţionale care fac parte din dreptul intern. Spre a-şi putea 

îndeplini rolul în aceste privinţe şi pentru a se asigura exercitarea 
în deplină libertate, fără restricţii, a funcţiei sale de judecată în 
mod legal şi independent, corpul judecătorilor trebuie să fie liber 
de legături şi influenţe necorespunzătoare din partea celorlalte 
puteri în stat. Astfel, independenţa este garanţia imparțialităţii. 


> Percepția populaţiei asupra independenţei justiției 


37. Este important ca puterea judecătorească să fie percepută ca 
fiind independentă, şi ca testul de independenţă să ia în considerare 
şi această percepţie. Este vorba despre percepţia dacă o anumită 
instanţă se bucură de condiţiile sau garanţiile obiective esenţiale 
ale independenţei justiţiei, şi nu de percepţia modului în care va 
acţiona de fapt, indiferent dacă beneficiază de aceste condiţii sau 
garanţii. O persoană care doreşte să conteste independența unei 
instanţe nu are nevoie să dovedească o lipsă concretă a indepen- 
denţei, deşi o asemenea dovadă ar fi decisivă. În schimb, testul 
folosit în acest scop este același cu cel folosit pentru a stabili dacă 
cel care ia decizia este părtinitor. Întrebarea este dacă un obser- 
vator rezonabil ar (sau în anumite sisteme de drept „ar putea”) 
percepe instanţa ca fiind independentă. Deşi independenţa justiţiei 
este o stare sau o relaţie bazată pe condiţii sau garanţii obiective, la 
fel de mult fiind şi o stare de spirit sau o atitudine în exercitarea con- 
cretă a atribuţiilor judecătorești, testul de independenţă este acela 
dacă instanţa poate fi percepută rezonabil ca fiind independentă. 


> Câteva exemple de legături și influenţe nepotrivite 


38. Mai jos sunt câteva exemple de „legături nepotrivite şi 
influențe din partea” executivului şi a legislativului, așa cum au 
fost ele stabilite de către instanţe sau de către comitetele consul- 
tative în probleme de etică judiciară. Ele sunt oferite ca îndrumări. 
In fiecare cauză, rezultatul depinde de toate împrejurările cauzei 
testate potrivit modului în care aceste împrejurări ar putea fi 
percepute de către un observator rezonabil: 

(a) Dacă un parlamentar scrie unui judecător pentru a-l informa 
despre interesul său, în numele unui alegător, faţă de soluţionarea 
cu celeritate şi justeţe a unui proces de divorţ şi de încredințare a 

copiilor în care alegătorul este parte, judecătorul poate răspunde la 
această scrisoare prin a-l informa pe membrul legislativului — per- 
sonal sau, de preferinţă, printr-un reprezentant — cu privire la faptul 
că principiile conduite judiciare interzic judecătorului să primească, 
să ia în considerare sau să răspundă la astfel de comunicări. Scopul 
interdicţiei cuprinde şi răspunsul la întrebarea unui membru al 
legislativului referitoare la stadiul unei cauze sau la data la care se va 
pronunţa decizia, deoarece un astfel de răspuns creează aparenţa că 
membrul legislativului îl poate influenţa pe judecător să grăbească 
luarea unei decizii şi, astfel, că ar putea obţine o soluţie părtinitoare, 
în favoarea unei anumite părţi din proces!. 

(b) Nu este conform cu principiul independenţei justiţiei ca un 
judecător să accepte, în timpul unei perioade de lipsă, o angajare 
cu normă întreagă la un nivel înalt, unde se concep politicile 
publice, din cadrul executivului sau al legislativului (de exemplu, 
în calitate de consilier specializat pe probleme de reformă a 
administrării justiţiei). Oscilarea între funcţiile înalte executive şi 
legislative şi cea judecătorească promovează chiar genul de combi- 
nație a atribuţiilor care se dorea evitată prin conceptul separaţiei 
puterilor în stat. Această combinaţie este de natură să afecteze 
percepţia judecătorului, şi percepţia funcţionarilor cu care lucrează 
judecătorul, în ceea ce priveşte rolul independent al judecătorului. 
Chiar dacă nu este aşa în realitate, acceptarea unei astfel de deta- 
şări va afecta negativ percepţia publicului asupra independenţei 
instanţelor faţă de executiv şi de legislativ. Această angajare este 
diferită de situaţia în care judecătorul a îndeplinit o funcţie în 
cadrul executivului sau al legislativului înainte de a deveni jude- 
cător, şi de situația în care judecătorul îndeplineşte astfel de funcții 
după ce a încetat din funcția de judecător. În aceste cazuri, proce- 
durile de numire sau demisie asigură o linie clară de demarcație 
pentru judecător, şi pentru observatorii sistemului judiciar, între 


pi E a 33 
! A se vedea United States of America, Commonwealth of Virginia 
Judicial Ethics Advisory Committee, Opinion 2000-7. - 

exercitarea unei funcţii în cadrul unei anumite puteri în stat şi 
exercitarea unei funcţii în cadrul altei puterii. 

(c) În cazul în care soţia judecătorului sau soţul judecătoarei 
este politician activ, judecătorul trebuie să rămână suficient de 
distanțat de conduita membrilor familiei sale pentru a se asigura că 
publicul nu are percepţia conform căreia judecătorul susţine un 
anumit candidat politic. Dacă soţul participă la întruniri de ordin 
politic, judecătorul nu îl poate însoţi. Astfel de întruniri nu ar 
trebui să aibă loc în casa judecătorului. Dacă soţul insistă asupra 
tinerii unei astfel de întruniri în casa judecătorului, acesta din urmă 
trebuie să ia toate măsurile rezonabil aşteptate pentru a se distanţa 
de această manifestare, inclusiv de a evita să fie văzut de către 
participanţi în timpul întrunirii, ceea ce ar putea însemna, dacă este 
necesar, să plece de acasă pe durata unor astfel de evenimente. 
Orice contribuţie politică făcută de soţ trebuie făcute în numele 
soţului din fondul său separat şi nu, de pildă, dintr-un cont al cărei 
titular este împreună cu judecătorul. Trebuie menţionat că ase- 
menea activităţi nu îmbunătăţesc imaginea publică a instanţelor sau 
a administrării justiţiei?. Pe de altă parte, în asemenea cazuri, este 
posibil ca participarea de către judecător împreună cu soţul sau 
soţia la o manifestare pur ceremonioasă, de exemplu la deschiderea 
parlamentului sau la o recepție oferită unui şef de stat, să nu fie 
nepotrivită, în funcţie de împrejurări. 

(d)O practică prin care ministrul justiţiei acordă, sau reco- 
mandă acordarea, unui titlu onorific unui judecător pentru activi- 
tatea sa judiciară, încalcă principiul independenţei justiţiei. Recu- 
noaşterea discreţionară a activităţii judiciare a unui judecător de 
către executiv. fără participarea substanţială a puterii judecătoreşti, 
atât timp cât acesta este încă în funcţia de judecător, reprezintă un 
pericol pentru independenţa justiţiei?. Pe de altă parte, acordarea 
unui titlu onorific civil de către, sau la recomandarea, unui organ 


! A se vedea United States of America, The Massachusetts Committee 
on Judicial Ethics, Opinion No. 2000-15. 

2 A se vedea United States of America, The Massachusetts Committee 
on Judicial Ethics, Opinion No. 1998-4. 

3 Decision of the Constitutional Court of Hungary, 18 October, 1994, 
Case No. 45/1994 [1994] 3 Bulletin on Constitutional Case-Law, 240. 

înființat ca independent de guvern ar putea fi considerată accep- 
tabilă, în funcţie de împrejurări. 

(e) Plata de către executiv a unei „prime” (de exemplu, un 
anumit stimulent) unui judecător în legătură cu administrarea justi- 
tiei, este incompatibilă cu principiul independenţei justiției’. 

(f) Dacă, în cadrul unui proces în instanță, se pune o întrebare 
privind interpretarea unui tratat internaţional, iar instanţa declară 
că interpretarea tratatelor nu este de competenţa sa şi solicită opi- 
nia ministrului afacerilor externe, iar apoi pronunță o hotărâre în 
funcție de această opinie, instanța s-a bazat în fapt pe un reprezen- 
tant al executivului pentru a da o soluție la problema juridică ce i-a 
fost dedusă spre judecată. Faptul că ministrul s-a implicat în soluția 
din cauză într-un mod care este decisiv şi care nu poate fi contestat 
de către părţi, înseamnă că respectiva cauză nu a fost soluţionată de 
către o instanţă independentă cu deplină jurisdicţie?. 


1.4. În exercitarea atribuţiilor sale judiciare, judecătorul trebuie 
să fie independent faţă de colegii săi magistrați în legătură cu 
deciziile sale, pe care el este obligat să le ia independent. 


Comentariu 


> Judecătorul trebuie să fie independent de alţi judecători 


39. Sarcina de a judeca presupune un anumit grad de autonomie 
ce implică numai conştiinţa judecătorului?. Aşadar, independenţa 
justiţiei necesită nu numai independenţa puterii judecătoreşti ca 
instituţie faţă de celelalte puteri în stat; ci mai necesită şi ca 
judecătorii să fie independenţi unii faţă de ceilalți. Cu alte cuvinte, 
independenţa justiţiei depinde nu numai de lipsa influențelor nepo- 


! Decision of the Constitutional Court of Lithuania, 6 December 1995, 
Case No. 3/1995 [1995] 3 Bulletin on Constitutional Case-Law, 323. 

? Beaumartin c. Franţa, Curtea Europeană a Drepturilor Omului 
[1984] 19 EHRR 485. 

° Roger Perrot, The role of the Supreme Court in guaranteeing the 
uniform interpretation of the law, Sixth Meeting of the Presidents of 
European Supreme Courts, Warsaw, October 2000. 

trivite venite din exterior, ci şi de lipsa influențelor nepotrivite care 
ar putea în unele situaţii să vină din acţiunile sau atitudinea altor 
judecători. Deşi judecătorul poate găsi uneori că este util să afle 
părerea unui coleg, la modul ipotetic, totuşi procesul decizional jude- 
cătoresc este responsabilitatea fiecărui judecător, inclusiv a fiecăruia 
dintre judecătorii ce fac parte din acelaşi complet de judecată. 


> Organizarea ierarhică a justiţiei este irelevantă 


40. În îndeplinirea atribuţiilor sale, judecătorul nu este anga- 
jatul nimănui. El sau ea slujeşte şi răspunde numai în faţa legii şi a 
propriei sale conştiinţe, pe care judecătorul este obligat să o exami- 
neze în mod constant. Este o axiomă faptul că, în afara căilor de 
atac, judecătorul care soluţionează o cauză nu îndeplineşte niciun 
ordin sau indicație venită din partea unui terţ, fie dinăuntrul, fie din 
afara puterii judecătoreşti. Nicio organizare ierarhică a justiţiei şi 
nicio diferenţă de grad sau rang nu poate afecta în vreun mod 
dreptul unui judecător de a pronunţa hotărâri în mod liber, fără a fi 
influenţat de consideraţii sau influenţe extrinseci. 


> Judecătorul nu este obligat să raporteze motivele cauzelor 


41. Obligaţia de a răspunde în faţa oricui, şi în special în faţa 
unei persoane care ar putea fi prejudiciată de acţiunea judecăto- 
rului, este contrară independenţei justiţiei. Cu excepţia motivărilor 
judecătoreşti sau a altor proceduri prevăzute de lege, judecătorul 
nu este obligat să îşi justifice soluţia, nici chiar faţă de alţi membri 
ai sistemului judecătoresc. Dacă o decizie judecătorească dă 
dovadă de atâta incompetenţă încât să justifice iniţierea acţiunii 
disciplinare, în acest caz foarte rar judecătorul nu este obligat să 
„raporteze”, ci să răspundă unei acuzaţii sau unei anchete formale 
desfăşurate conform legii. 


> Examinarea corespunzătoare a cauzei este prioritară 
„productivităţii” 


42. Sistemele de inspecţie judecătorească, în ţările în care 
acestea există, trebuie să nu se ocupe de fondul soluţiilor sau de 

corectitudinea deciziilor luate în particular şi ar trebui să nu îl 
determine pe judecător, pe motivul eficienţei, a plasa produc- 
tivitatea înaintea îndeplinirii corespunzătoare a rolului său, care 
este acela de a pronunţa o decizie în urma unei examinări atente a 
fiecărei cauze, potrivit legii şi fondului speţei. 


1.5. Judecătorul va încuraja şi va susţine garanţiile necesare 
pentru a-şi îndeplini atribuţiile judecătoreşti în scopul de a 
menţine şi de a întări independența instituțională și funcţională a 
corpului judiciar. 


Comentariu 


> Rezistenţa la încercările de subminare a independenţei 
justiţiei 

43. Judecătorul trebuie să fie vigilent faţă de orice încercări de 
a se submina independenţa sa instituţională sau funcţională. Deşi 
trebuie avut grijă să nu se rişte trivializarea independenţei judecă- 
toreşti prin invocarea oricând a acesteia în opoziţie cu orice pro- 
punere de schimbare în aranjamentele instituţionale ce interesează 
justiţia, judecătorul ar trebui să fie un apărător de neclintit al 
propriei independenţe. 


> Încurajarea conştientizării publicului cu privire la inde- 
pendenţa justiției 


44. Judecătorul trebuie să fie conştient că nu toată lumea este 
familiarizată cu aceste concepte şi cu impactul lor asupra respon- 
sabilităţilor judiciare. Educarea publicului în legătură cu puterea 
judecătorească şi cu independenţa justiţiei devine astfel o sarcină 
importantă atât pentru guvern şi instituţiile acestuia, cât şi pentru 
puterea judecătorească însăşi, deoarece neînțelegerile pot afecta 
negativ încrederea populaţiei în Justiţie. Este posibil ca populaţia să 
nu obţină din mass media o perspectivă pe deplin echilibrată asupra 
principiului independenţei justiţiei, deoarece media poate înfățișa 
puterea judecătorească în mod incorect ca fiind un sistem de apărare 
a judecătorilor faţă de orice formă de control sau dezbatere publică 

referitoare la acţiunile lor. Judecătorul trebuie deci, în interesul 
publicului, să profite de ocaziile adecvate pentru a ajuta publicul să 
înţeleagă fundamentala importanţă a independenţei justiţiei. 


1.6. Judecătorul va manifesta şi va promova înalte standarde de 
conduită judiciară în scopul de a întări încrederea publicului în 
corpul judiciar, încredere fundamentală pentru a menţine inde- 
pendenţa justiţiei. 


Comentariu 


> Standardele înalte de conduită judiciară menţin încre- 
derea populaţiei 


45. Acceptarea de către public şi sprijinirea de către acesta a 
deciziilor luate de instanţă depinde de încrederea publicului în inte- 
pritatea şi independenţa judecătorului. Această încredere depinde, 
la rândul ei, de păstrarea de către judecător a unui standard înalt de 
conduită în instanţă. Judecătorul trebuie aşadar să demonstreze şi 
să promoveze un standard înalt de conduită judiciară ca un element 
important în asigurarea independenţei justiţiei. 


> Cerinţele minime pentru un proces echitabil 


46. Acest standard înalt de conduită judiciară reclamă respec- 
tarea garanţiilor minime ale procesului echitabil. De exemplu, 
judecătorul trebuie să recunoască dreptul părţii!: 

(a) de a fi notificată în mod adecvat cu privire la natura şi 
scopul procesului; 

(b)de a avea posibilitatea să îşi pregătească susţinerile; 

' (c) de a prezenta argumente şi probe, şi de a răspunde la argu- 
mentele și probele aduse de adversari, fie în scris, fie oral, fie în 
ambele moduri; 

(d) de a se consulta cu şi de a fi reprezentată de un avocat sau 
alte persoane calificate alese, în toate etapele procesului; 


! A se vedea Proiectul UN Body of Principles on the Right to a Fair 
Trial and a Remedy, UN document E/CN.4/Sub.2/1994/24 of 3 June 1994. 

(e) de a se consulta cu un interpret în toate etapele procesului, 
dacă nu înţelege sau nu vorbeşte limba folosită în instanţă; 

(f) ca drepturile sau obligaţiile sale să fie stabilite numai 
printr-o decizie bazată exclusiv pe probele de care au luat cunoş- 
tinţă părţile în cadrul unor proceduri publice; 

(g)la pronunţarea unei decizii fără întârzieri nejustificate. 
Decizia astfel pronunţată şi motivarea acesteia să fie comunicate 
părţilor în mod adecvat; şi 

(h) de a formula apel sau de a solicita aprobarea iniţierii ape- 
lului împotriva hotărârilor primei instanţe, la o instanţă superioară, 
cu excepţia cazului când decizia este chiar a ultimei instanțe de 
apel. 


> Privarea de libertate trebuie să fie conformă cu legea 


47. Judecătorul trebuie să nu priveze pe nimeni de libertate decât 
în cazurile şi conform procedurilor prevăzute de lege. În mod 
corespunzător, o dispoziţie judecătorească prin care o persoană este 
privată de libertate trebuie luată numai după evaluarea obiectivă a 
necesităţii şi rezonabilităţii luării acestei măsuri. În mod asemănător, 
detenţia dispusă cu rea-credinţă, sau prin omisiunea de a aplica în 
mod corect legea relevantă, este la fel de arbitrară ca desfăşurarea 
procesului fără examinarea obiectivă a probelor pertinente. 


> Drepturile persoanelor acuzate 


48. Art. 14 parag. 1 din Pactul Internaţional cu privire la Drep- 
turile Civile şi Politice defineşte dreptul la un proces echitabil. 
El recunoaşte faptul că „toate persoanele” sunt „egale” în faţa 
instanţelor şi au dreptul la un „proces echitabil şi public” pentru 
judecarea oricăror „acuzaţii penale” sau pentru stabilirea „dreptu- 
rilor şi obligaţiilor sale cu caracter civil” de către o instanţă „com- 
petentă, independentă şi imparţială înfiinţată prin lege”!. 


! Pentru o interpretare oficială a art. 14 din PIDCP, a se vedea Human 
Rights Committee, General Comment 13 (1984). Un comentariu revizuit şi 
mai extensiv va fi disponibil în curând. Pentru o analiză comparativă a juris- 
prudenţei privind procesul echitabil, a se vedea Nihal Jayawickrama, The 

49. Art. 14 parag. 2-7 şi art. 15 din Pact cuprind următoarele 
dispoziţii speciale ale principiului general al procesului echitabil 
prevăzut de art. 14 parag. 1 care privesc numai procesele penale. 
Ele se aplică în toate etapele procesului penal, inclusiv în cadrul 
procedurii preliminare, dacă aceasta există, în cadrul procedurilor 
de trimitere în judecată, şi în toate stadiile judecății. Totuşi, ele 
reprezintă garanţii minime, a căror respectare nu este întotdeauna 
suficientă pentru a asigura echitatea procesului. Aceste dispoziţii 
cuprind: 

(a) Dreptul de a fi prezumat nevinovat cât timp vinovăția nu a 
fost stabilită în mod legal. 

(b) Dreptul de a nu fi judecat din nou pentru o infracţiune 
pentru care a fost deja achitat sau condamnat printr-o hotărâre 
definitivă. 

(c) Dreptul de a fi informat în mod prompt şi detaliat şi într-o 
limbă pe care o înţelege despre natura şi acuzaţia care i se aduce. 

(d) Dreptul de a dispune de timpul şi de înlesnirile necesare 
pregătirii apărării sale. 

(e) Dreptul de a comunica cu apărătorul pe care şi-l alege. 

(f£) Dreptul de a fi judecat fără nicio întârziere nejustificată. 

(g) Dreptul de a participa la judecata sa. 

(h) Dreptul de a se apăra personal sau printr-un apărător ales; şi 
dreptul de a fi informat, dacă nu beneficiază de asistenţa juridică, 
despre acest drept. 

(i) Dreptul la un apărător numit din oficiu, ori de câte ori 
interesul justiţiei o cere, fără plată dacă persoana în cauză nu are 
mijloace suficiente pentru a-l remunera. 

(j) Dreptul de a interoga sau de a face să fie interogaţi martorii 
acuzării. 

(k) Dreptul de a obţine înfăţişarea şi interogarea martorilor 
apărării în aceleaşi condiţii cu cele ale martorilor acuzării. 

(1) Dreptul de a beneficia de asistenţa gratuită a unui interpret, 
dacă nu înţelege sau nu vorbeşte limba folosită în instanţă. 


Judicial Application of Human Rights Law: National, Regional and Inter- 
national Jurisprudence (Cambridge University Press, 2002), p. 478-594. 

(m) Dreptul de a nu fi silit să mărturisească împotriva propriei 
persoane şi dreptul de a nu se recunoaşte vinovat. 

(n) Dreptul minorilor de a fi judecaţi în cadrul unei proceduri 
care ţine cont de vârsta acestora şi de interesul reabilitării lor. 

(0) Dreptul de a nu fi considerat vinovat de nicio infracţiune în 
baza unei fapte sau omisiuni care nu constituia infracţiune potrivit 
legii naţionale sau reglementărilor internaţionale existente la 
momentul comiterii. 

(p) Dreptul la pronunţarea în public a hotărârii. 

(q) Dreptul persoanei condamnate pentru o infracţiune de a 
obține reexaminarea vinovăţiei şi pedepsei de către o jurisdicție 
superioară, în condiţiile legii. 


> Drepturile legate de condamnare 


50. Art. 6 parag. 5, art. 7, art. 14 parag. 7 şi art. 15 din Pactul 
Internaţional cu privire la Drepturile Civile şi Politice recunosc 
următoarele drepturi pentru persoanele condamnate: 

(a) Dreptul de a nu primi o pedeapsă mai severă decât cea care 
era aplicabilă la momentul comiterii infracţiunii. 

(b) Dreptul de a nu fi pedepsită din nou din pricina unei 
infracţiuni pentru care a fost deja condamnată sau achitată printr-o 
hotărâre definitivă. | 

(c) Dreptul de a nu fi supusă la pedepse crude, inumane sau 
degradante. 

(d) În ţările care nu au abolit încă pedeapsa cu moartea, dreptul 
de a nu fi condamnată la moarte dacă nu a împlinit vârsta de 18 
ani, iar după această vârstă dreptul de a fi condamnată la moarte 
numai pentru cele mai grave infracţiuni, şi numai dacă pedeapsa cu 
moartea este prevăzută de legea care era în vigoare la momentul 
comiterii infracțiunii. 

> Valoarea 2. IMPARȚIALITATEA 


Principiul: 
Imparţialitatea este esenţială pentru îndeplinirea adecvată a 
funcţiei judiciare. Ea priveşte nu doar hotărârea însăși, ci şi 
întreg, procesul prin care se ajunge la aceasta. 


Comentariu 


> Independenţa este premisă necesară pentru imparţialitate 


51. Independenţa şi imparţialitatea sunt două valori separate şi 
distincte. Totuşi, între ele există şi legături deoarece reprezintă 
atribute ale funcţiei judiciare care se consolidează reciproc. 
Independenţa este o premisa necesară a imparţialităţii şi o cerință 
esenţială pentru realizarea imparţialităţii. Este posibil ca un jude- 
cător să fie independent dar nu şi imparţial (într-o anumită cauză), 
însă judecătorul care nu este independent nu poate prin definiţie să 
fie imparţial (la nivel instituţional)). 


> Percepția de imparţialitate 


52. Imparţialitatea este calitatea fundamentală certă a unui jude- 
cător şi reprezintă atributul esenţial al justiţiei. Imparţialitatea tre- 
buie să existe atât în realitate cât şi din perspectiva unui observator 
rezonabil. Dacă din afară judecătorul este perceput ca fiind 
părtinitor, această percepţie este de natură să lase impresia că s-a 
cauzat un prejudiciu şi o nedreptate, distrugând astfel încrederea în 
sistemul de justiţie. Percepția de imparţialitate se măsoară prin 
standardul observatorului rezonabil. Percepția conform căreia un 
judecător nu este imparţial poate apărea în mai multe moduri, de 
exemplu prin perceperea unui conflict de interese, prin compor- 
tamentul judecătorului la tribună, sau prin asocierile şi activităţile 
judecătorului în afara instanţei. 


! A se vedea Reference re: Territorial Court Act (NWT), Northwest 
Territories Supreme Court, Canada [1997] DLR (4*) 132 la 146, per 
Justice Vertes. 

> Cerinţele imparţialităţii 


53. Curtea Europeană a explicat că există două aspecte ale 
cerinţei de imparţialitate. În primul rând, instanţa trebuie să fie 
imparţială din punct de vedere subiectiv, adică niciun membru al 
instanţei nu ar trebui să aibă prejudecăţi sau să fie părtinitor. 
Imparţialitatea personală trebuie prezumată, cu excepţia cazului în 
care există dovezi ce indică contrariul. În al doilea rând, instanța 
trebuie să fie imparţială şi din punct de vedere obiectiv, adică 
trebuie să ofere garanţii suficiente pentru a exclude orice îndoială 
legitimă în această privinţă!. Potrivit acestui test, trebuie stabilit 
dacă, indiferent de conduita personală a judecătorului, există fapte 
verificabile ce pot da naştere la îndoieli cu privire la imparţialitatea 

sa. În această privinţă, chiar şi aparențele sunt importante. Ceea ce 

este în joc, e încrederea pe care instanţele dintr-o societate 
democratică trebuie să o inspire populaţiei, inclusiv acuzatului. 
În mod corespunzător, orice judecător cu privire la care există un 
motiv legitim privind lipsa de imparţialitate trebuie să se abţină de 
la judecată?. 


> Temerile persoanei acuzate 


54. Atunci când, într-o cauză penală, se decide dacă există 
motive legitime care justifică temerile că un anumit judecător ar fi 
lipsit de imparţialitate, punctul de vedere al acuzatului este impor- 
tant, dar nu decisiv. Ce este decisiv, e dacă aceste temeri pot fi 
considerate ca fiind justificate în mod obiectiv de către un obser- 
vator rezonabil care reprezintă societatea. 


! Gregory c. Marea Britanie, Curtea Europeană a Drepturilor Omului 
[1997] 25 EHRR 577. 

? Castillo Algar c. Spania, Curtea Europeană a Drepturilor Omului 
[1998] 30 EHRR 827. 

Aplicare: 


2.1. Judecătorul îşi va exercita îndatoririle judiciare fără favo- 


ruri, subiectivism şi prejudecăţi. 


Comentariu 


> Percepția de parţialitate erodează încrederea publicului 


55. Dacă un judecător pare a fi parţial, încrederea populaţiei în 
justiţie este erodată. Aşadar, judecătorul trebuie să evite toate 
activităţile care sugerează că decizia sa ar putea fi influenţată de 
factori externi precum relaţia personală a judecătorului cu o parte 
din proces sau interesul personal al judecătorului faţă de soluţia 
pronunţată. 


> Percepția de subiectivism 


56. Imparţialitatea nu se referă numai la absenţa actuală a 
înclinaţiei (subiectivismului) şi prejudecăţilor, ci şi percepţia 
lipsei lor. Această aspect dual este exprimat de mult repetata 
formulă conform căreia justiţia nu trebuie numai înfăptuită, ci ea 
trebuie să şi apară ca fiind înfăptuită!. Testul folosit de obicei 
este acela dacă un observator rezonabil care are o viziune realistă 
şi practică asupra chestiunii, ar (sau ar putea) percepe o lipsă de 
imparţialitate din partea judecătorului. Dacă există pericolul 
subiectivismului, aceasta se stabileşte din punctul de vedere al 
observatorului rezonabil. 


> Înţelesul sintagmei „subiectivism sau prejudecăţi” 


57. Subiectivismul sau prejudecata a fost definită ca o aplecare, 
înclinaţie, tendinţă sau predispoziţie către o parte ori alta sau către 
o anumită soluţie. Aplicând acesta la procedurile judiciare, ea 


1 R v Sussex Justices, ex parte McCarthy, King's Bench Division of 
the High Court of Justice of England and Wales [1924] 1 KB 256 at 259, 
per Lord Chief Justice Hewart. 

reprezintă o predispoziţie de a soluţiona o chestiune sau cauza 
într-un anumit fel, care nu lasă mintea judecătorului să fie complet 
deschisă pentru a fi convinsă. Subiectivismul este condiţie sau o 
stare de spirit, o atitudine sau un punct de vedere, care influenţează 
sau nuanţează judecata şi îl pune pe judecător în imposibilitatea de 
a-şi exercita funcţia în mod imparţial într-o anumită cauză!. Totuşi, 
acest lucru nu poate fi afirmat fără a se ține seama de natura exactă 
a subiectivismului. Dacă, de exemplu, judecătorul are o înclinaţie 
către susţinerea drepturilor fundamentale ale omului, cu excepția 
cazului în care legea prevede altfel în mod clar şi valabil, această 
înclinaţie nu va da naştere la o percepție de părtinire ilicită. 


> Manifestările de subiectivism sau prejudecată 


58. Subiectivismul se poate manifesta fie verbal, fie fizic. Sunt 
exemple epitetele, mormăielile, poreclele denigratoare, stereoti- 
purile negativ, încercările de a face glume pe seama stereotipurilor 
(de exemplu în legătură cu sexul, cultura sau rasa unei persoane), 
amenințările, actele de intimidare sau ostile care sugerează o 
legătură dintre rasă ori naţionalitate şi infracţiune, şi referirile nere- 
levante la caracteristici personale. Subiectivismul sau prejudecata 
se pot manifesta şi prin limbajul trupului, aparențele ori comporta- 
mentul în instanță sau în afara acesteia. Conduita fizică poate 
indica neîncrederea într-un martor, ceea ce ar putea influenţă 
neadecvat juriul. Expresia facială poate transmite o aparenţă de 
subiectivism către părţile sau avocaţii din proces, juraţi, mass 
media şi alţii. Subiectivismul sau prejudecata pot privi direct o 
parte, un martor sau un avocat. 


> Folosirea abuzivă a procedurii de sfidare a curţii este o 
manifestare de subiectivism sau prejudecată 


59. Procedura prin care o persoană este sancţionată pentru 
sfidarea curţii, acolo unde există, permite judecătorului să contro- 
leze şedinţa de judecată şi să păstreze conformitatea. Deoarece 


Do PE PUN? SE EN 
! R. v Bertram [1989] JO nr. 2133 (QL), citat de Justice Cory în R. v S., 
Curtea Supremă a Canadei [1997] 3 SCR 484, parag. 106. ' 

implică sancţiuni care sunt penale ca natură şi efect, această proce- 
dură ar trebui folosită numai ca măsură extremă, numai pentru 
cazurile prevăzute legal şi în conformitate strictă cu cerinţele pro- 
cedurale. Ea reprezintă o putere ce trebuie folosită cu mare pru- 
denţă şi atenţie. Abuzul de această procedură reprezintă o manifes- 
tare de subiectivism. El poate avea loc atunci când un judecător 
şi-a pierdut stăpânirea de sine şi încearcă să regleze conturi perso- 
nale, mai ales să se răzbune pe o anumită parte, pe un avocat sau 
pe un martor cu care judecătorul a intrat într-un conflict personal. 


> Ce nu este subiectivism sau prejudecată 


60. Setul de valori personale ale judecătorului, filozofia aces- 
tuia, sau convingerile despre drept, nu pot constitui subiectivism 
sau prejudecată. Faptul că un judecător are o părere generală 
despre o chestiune juridică sau socială ce are legătură directă cu 
speța nu îl face incompatibil de a prezida!. Trebuie făcută distincţia 
între opinie, care este acceptabilă, şi subiectivism, care este 
inacceptabil. S-a spus că „dovada că mintea unui judecător este o 
tabula rasa ar fi o dovadă de lipsă de pregătire, nu de lipsă de 
subiectivism”?. Dispoziţiile sau comentariile judiciare asupra 
probelor, făcute în cadrul procesului, nu sunt nici ele cuprinse în 
interdicţie, decât dacă se pare că mintea judecătorului este închisă 
şi nu mai ia în considerare toate probele. 


1 A se vedea Jeffrey M. Shaman, Steven Lubet and James J. Alfini, 
‘Judicial Conduct and Ethics, 3" ed. (Charlottesville, Virginia, The Michie 
Company, 2000). 

2 Laird v Tatum, United States Supreme Court [1972] 409 US 824. 

2.2. Judecătorul se va strădui să adopte o conduită, atât în 
instanţă, cât şi în afara acesteia, care să menţină şi să întărească 
încrederea publicului, a juriștilor şi a justiţiabililor în impar- 
țialitatea judecătorului şi a corpului judiciar. 


Comentariu 


> Judecătorul trebuie să păstreze un fin echilibru 


61. Judecătorul este obligat să se asigure procedurile judiciare 
se desfăşoară în ordine şi într-o manieră eficientă şi că nu se 
abuzează de ele. Pentru a realiza acest Scop, este necesar un grad 
adecvat de fermitate. Judecătorul trebuie să păstreze un echilibru 
fin, de la el aşteptându-se atât să conducă procesul în mod efectiv, 
cât şi să evite a crea impresia unui observator rezonabil că ar fi 
părtinitor. Trebuie evitată orice acțiune care, în mintea unui obser- 
vator rezonabil, ar (sau ar putea) da naştere la o bănuială 
rezonabilă de lipsă de imparțialitate în îndeplinirea atribuțiilor 
judiciare. Dacă se creează asemenea impresii, ele afectează nu 
numai pe justițiabilii din fața instanței, ci şi încrederea populaţiei 
în corpul judecătoresc în general. 


> Comportamentul ce trebuie evitat în instanţă 


„62. Aşteptările justiţiabililor sunt mari. Unii se vor grăbi să 
perceapă, aproape nejustificat, că judecătorul este subiectiv, dacă o 
decizie nu le este favorabilă. Aşadar, trebuie făcute toate eforturile 
posibile pentru ca o asemenea percepţie să fie evitată sau redusă la 
minimum. Judecătorul trebuie să fie atent să evite comportamentele 
care pot fi percepute ca o exprimare a subiectivismului sau a 
prejudecăţilor. Mustrările nejustificate adresate avocaţilor, insultele 
şi remarcile neadecvate faţă de justiţiabili şi de martori, declaraţiile 
ce dovedesc prejudecăţi şi comportamentul netemperat şi lipsit de 
răbdare pot distruge aparenţa de imparţialitate, şi trebuie evitate. 

> Trebuie evitat intervenţiile repetate în desfășurarea 
procesului 


63. Judecătorul are dreptul de a pune întrebări pentru a clarifica 
chestiuni, însă dacă judecătorul intervine în mod constant şi ia 
practic controlul desfăşurării procesului civil sau îşi asumă rolul 
acuzării într-un proces penal şi foloseşte răspunsurile la întrebările 
pe care le-a adresat el însuşi pentru a ajunge la o anumită soluţie în 
speţă, judecătorul devine avocat, martor şi judecător în acelaşi 
timp, iar părţile nu au parte de un proces echitabil. 


> Trebuie evitate comunicările ex parte 


64. Principiul imparţialităţii interzice în general comunicările 
cu caracter privat dintre judecător şi orice parte la proces, 
reprezentanţi legali ai acestora, martori sau juraţi. Dacă instanţa 
primeşte o asemenea comunicare privată, este important să se 
asigure că celelalte părţi interesate sunt informate în mod complet 
şi prompt şi că comunicarea este consemnată în mod corespunzător 
în evidenţele instanţei. 


> Comportamentul ce trebuie evitat în afara instanţei 


65. Şi în afara instanţei, judecătorul ar trebui să evite folosirea 
intenţionată a unor cuvinte sau a unui comportament care ar putea 
da naştere în mod rezonabil la percepţia unei absenţe a imparţia- 
lităţii. Totul — de la asocieri sau interese economice ale judecăto- 
rului până la remarci pe care judecătorul le poate considera drept 
glume nevinovate — pot diminua aparenţa de imparţialitate a jude- 
cătorului. Toate activităţile politice şi asocierile părtinitoare ar 
trebui să înceteze o dată cu asumarea funcţiei de judecător. Activi- 
tățile politice partizane sau declaraţiile făcute în afara instanţei cu 
privire la o controversă politică de către un judecător îi pot 
submina acestuia imparţialitatea şi să producă confuzie în rândul 
publicului în ceea ce priveşte natura relaţiei dintre puterea jude- 
cătorească, pe de o parte, şi executiv şi legislativ pe de alta. Prin 
definiţie, acţiunile şi declaraţiile partizane implică ca judecătorul 
să se situeze, în public, de o anumită parte a dezbaterii. Percepția 

de parţialitate va fi consolidată dacă, după cum este & aproape inevi- 
tabil, activităţile judecătorului atrag, critici sau replici. Pe scurt, 
judecătorul care se foloseşte de poziţia privilegiată a funcţiei sale 
pentru a intra în arena politică periclitează încrederea publicului în 
imparţialitatea justiţiei. Există unele excepţii. Printre acestea se 
numără comentariile făcute de către judecător, cu o ocazie adec- 
vată, pentru apărarea instituţiei judecătoreşti, sau pentru a explica 
anumite chestiuni juridice sau anumite către comunitate sau unui 
public specializat, sau pentru a apăra drepturile fundamentale ale 
omului şi statul de drept. Totuşi, chiar şi în aceste situaţii, judecă- 
torul trebuie să aibă grijă, pe cât posibil, să evite să se amestece în 
controversele curente care pot fi văzute în mod rezonabil ca un 
partizanat politic. Judecătorul slujeşte pe toţi oamenii, indiferent de 
punctele lor de vedere politice sau sociale. De aceea, judecătorul 
trebuie să se străduiască să păstreze încrederea tuturor oamenilor, 
în măsura în care acest lucru este posibil. 


2.3. Judecătorul se va strădui, atât cât poate într-o măsură rezo- 
nabilă, să adopte o conduită care să reducă la minimum numărul 
situaţiilor de recuzare a sa. 


Comentariu 


> Trebuie evitate recuzările frecvente 


66. Judecătorul trebuie să fie disponibil spre a examina ches- 
tiunile deduse judecății. Totuşi, pentru a proteja drepturile părţilor 
şi pentru a păstra încrederea publicului în integritatea justiţiei, vor 
exista situaţii în care este necesară excluderea lui prin abţinere sau 
recuzare. Pe de altă parte, excluderile prea dese pot pune într-o 
lumină nefavorabilă instanţa şi personal pe judecător, şi pot 
impune o povară nerezonabilă colegilor acestuia. Părţile pot avea 
impresia că își pot alege judecătorul care le va soluţiona cauza, iar 
acest lucru nu este de dorit. Aşadar, este necesar ca judecătorul să 
își organizeze afacerile personale şi economice în vederea reducerii 
la minimum a apariţiei unor posibile conflicte cu îndatoririle jude- 
cătoreşti. 

> Conflictele de interese 


67. Un conflict de interese apare atunci când interesul personal 
al judecătorului (sau al celor apropiaţi lui) intră în conflict cu 
obligaţia judecătorului de judeca imparţial. Imparţialitatea justiţiei 
se referă atât la imparţialitatea în fapt cât şi la cea percepută de 
către observatorul rezonabil. În materie judiciară, testul de conflict 
de interese trebuie să cuprindă atât conflictele reale dintre interesul 
personal al judecătorului şi obligaţia de a judeca imparțial, cât şi 
împrejurările în care un observator rezonabil ar (sau ar putea) 
percepe un conflict. De exemplu, deşi membrii familiei unui jude- 
cător au tot dreptul de a fi activi din punct de vedere politic, jude- 
cătorul ar trebui să accepte faptul că asemenea activităţi ale 
membrilor apropiaţi ai familiei sale pot uneori, chiar dacă nu este 
cazul, să afecteze negativ percepţia publicului cu privire la impar- 
țialitatea judecătorului. 


„> Obligaţia de a reduce conflictele de interese ivite din 
activităţile financiare 


68. În mod similar, judecătorul trebuie să nu permită activi- 
tăţilor sale financiare să interfereze cu obligaţia sa de a soluţiona 
cauzele deduse judecății. Deşi unele excluderi de la judecată sunt 
inevitabile, judecătorul trebuie să reducă numărul conflictelor de 
interese care nu sunt necesare şi care apar atunci când el îşi 
păstrează interesele financiare în organizaţii şi alte entităţi ce apar 
în mod regulat în instanţă, prin eliminarea lui din aceste interese. 
De exemplu, simpla deţinere a 1% sau mai puţin din acţiunile 
sociale ale unei corporaţii este considerat de obicei a fi un interes 
de minimis care nu reclamă excluderea judecătorului într-o cauză 
ce implică respectiva corporație. Însă deseori problema recuzării 
implică mai multe consideraţii, oricare dintre acestea putând nece- 
sita excluderea. Acţiunile deţinute de către judecător pot avea atâta 
însemnătate pentru el/ea, indiferent de valoarea lor de minimis 
atunci când sunt privite în lumina dimensiunilor corporației, încât 
abţinerea să fie justificată. În mod similar, judecătorul ar trebui să 
fie conştient de faptul că publicul ar putea vedea deținerea de 
acțiuni ca fiind un interes ce reclamă excluderea. Totuşi, judecă- 

torul ar trebui să nu folosească deținerea de acţiuni ce sunt evident 
de minimis ca mod de a evita să judece cauzele. Dacă deținerea de 
acţiuni are ca rezultat recuzarea frecventă a judecătorului, acesta ar 
trebui să renunţe la ele!. 


> Obligaţia de a restricționa activităţile membrilor familiei 


69. Judecătorul ar trebui să descurajeze pe membrii familiei 
sale de la a se implica în activităţi ce ar părea în mod rezonabil că 
folosesc poziţia dată de funcţia judecătorului. Acest lucru este 
necesar pentru a evita crearea aparenţei că cineva se foloseşte de 
funcţie sau de favoritism şi ar minimiza posibilitatea excluderii. 


2.4. Judecătorul va trebui să se abţină de la orice comentariu în 
legătură cu o cauză aflată în curs de judecare sau care i-ar putea 
fi dedusă spre judecare, despre care s-ar putea crede în mod 
rezonabil că ar afecta soluţia sau ar putea dăuna aparenţei de 
echitate a procesului. De asemenea, judecătorul se va abţine să 
facă comentarii în public sau în alt mod, care ar putea afecta 
caracterul echitabil al procesului faţă de orice persoană sau 
chestiune. 


Comentariu 


> Când este o cauză „în judecare”? 


70. O cauză este considerată a fi în judecare până la finalizarea 
căilor de atac. Cauza ar putea fi considerată ca fiind în judecare 
oricând există motive să se creadă că se va iniţia o acţiune în 
instanţă; de exemplu, atunci când o infracţiune este cercetată însă 
nu s-au formulat încă acuzaţiile, când cineva a fost arestat însă nu a 
fost încă acuzat, sau când reputaţia unei persoane a fost pusă sub 


' United States of America, Commonwealth of Virginia Judicial 
Ethics Advisory Committee, Opinion 2000-5. A se vedea Ebner v Ofjicial 
Trustee in Bankruptcy, High Court of Australia [2001] 2 LRC 369 [2000] 
205 CLR 337. 

semnul întrebării iar persoana respectivă a ameninţat că va iniţia 
proces pentru defăimare, însă acest proces nu a început încă. 


> Exemplu de declaraţie nepotrivită 


71. Un anunţ al judecătorilor cum că au căzut de acord să 
condamne la închisoare pe toţi infractorii vinovaţi de o anumită 
infracţiune (fără să facă nicio distincţie între infractorii primari şi 
cei recidivişti), ar putea constitui motiv, în funcţie de împrejurări, 
ca un inculpat să-l recuza pe un judecător pe motiv că acesta s-ar fi 
antepronunţat asupra pedepsei pentru infracţiunea de care este 
acuzat inculpatul. Aceasta ar fi valabilă chiar dacă judecătorii 
anunţă că durata pedepsei ar rămâne la aprecierea fiecărui jude- 
cător şi depinde de fapte şi legea aplicabilă respectivei infracţiuni. 
Anunţul ar părea neadecvat prin faptul că el sugerează că jude- 
cătorii ar fi dominați de opinia publică sau că s-ar teme de criticile 
publicului. El ar constitui de asemenea şi un comentariu public 
inadmisibil despre o cauză aflată pe rol!. 


> Declaraţii admisibile 


72. Această interdicţie nu se referă şi la declaraţiile publice 
făcute în cursul îndeplinirii atribuţiilor judecătoreşti, la explicarea 
procedurilor judiciare, sau la expunerile academice făcute în 
scopul educaţiei juridice. De asemenea, judecătorului nu i se inter- 
zice să comenteze asupra unei cauze în care are calitatea de parte, 
în nume personal. Însă în cadrul căilor în atac în care judecătorul 
are calitatea de parte, judecătorul ar trebui să nu facă comentarii ce 
nu sunt înregistrate la dosarul cauzei. 


> Corespondenţa cu părţile 


73. Dacă, după încheierea unei cauze, judecătorul primeşte 
scrisori sau alte comunicări de la părţi dezamăgite sau de la alţii, în 
care este criticată decizia sa ori decizia luată de către colegii 


"A se vedea United States of America, Advisory Committee on the 
Code of Judicial Conduct, New Mexico, Judicial Advisory Opinion 
1991-2. 

judecătorului, el nu ar trebui să se implice într-o corespondenţă 
polemică cu autorii unor asemenea comunicări. 


> Criticile din mass media 


74. Este rolul şi dreptul mass media de a strânge şi transmite 
informaţii către public şi de a comenta asupra modului de adminis- 
trare a justiţiei, inclusiv asupra cauzelor înainte, în timpul şi după 
judecată, fără a încălca prezumția de nevinovăție. De la acest 
principiu ar trebui să se deroge în împrejurările prevăzute de Pactul 
Internaţional privind Drepturile Civile şi Politice. Dacă media sau 
membrii publicului critică o hotărâre, judecătorul ar trebui să se 
abţină de la a răspunde la ele scriind presei sau făcând comentarii 
incidentale despre asemenea critici atunci când se află în instanţă. 
Judecătorul ar trebui să vorbească numai prin intermediul moti- 
vărilor la hotărârile pronunţate în cauzele deduse lui spre soluţio- 
nare. În general, este nepotrivit ca un judecător să apere în public 
motivele hotărârilor judecătoreşti. 


> Prezentările eronate din mass media 


75. În cazul în care un proces în instanță sau o hotărâre este 
prezentată eronat de către mass media, iar un judecător consideră 
că eroarea ar trebui corectată, grefierul poate emite o declaraţie de 
presă care să prezinte situaţia faptică sau să ia măsuri pentru 
efectuarea corectării adecvate. 


> Relaţia cu mass media 


76. Deşi nu este tratată în mod special la parag. 2.4 al Princi- 
piilor de la Bangalore, problema relaţiilor cu mass media este 
relevantă. Pot fi identificate trei aspecte de un posibil interes: 

(a) Primul este folosirea mass media (în instanţă sau în afara 
acesteia) pentru promovarea imaginii publice şi a carierei unui 
judecător, sau invers, posibilitatea ca un judecător să fie îngrijorat de 
o posibilă reacţie a mass media la o anumită decizie. Dacă 
judecătorul se lasă influenţat în vreo asemenea direcţie de către mass 
media, acest lucru va încălca aproape sigur parag. 1.1 din Principiile 
de la Bangalore, ca şi a alte paragrafe, cum ar fi 2.1, 2.2, 3.2 şi 4.1. 

(b) Cel de-al doilea aspect privește contactul judecătorului cu 
mass media în afara instanţei. În majoritatea sistemelor de drept, 
mass media obţine informaţii din evidenţele şi documentele 
instanţei care îi sunt accesibile, sau care sunt disponibile datorită 
caracterului public al procedurilor din instanță. În unele țări (mai 
ales în cele în care dosarele instanţei sunt secrete), există un sistem 
prin care un anumit judecător de la fiecare instanță este împu- 
ternicit să informeze mass media referitor la aspectele unei cauze. 
Pe lângă furnizarea de astfel de informaţii, orice comentariu făcut 
în afara instanţei de către un judecător cu privire la cauzele care 
sunt în curs de judecare de către el/ea sau de către alţi judecători ar 
fi în mod normal nepotrivit. 

(c) Un al treilea aspect se referă la comentariile făcute de către 
judecător, chiar şi într-un articol academic, asupra unei decizii 
proprii sau a unui alt judecător. De obicei, acest lucru este admisibil 
numai dacă comentariul este făcut în legătură cu un aspect pur legal 
de interes general asupra căruia s-a decis sau care a fost examinat 
într-o anumită cauză. Totuşi, regulile asupra discutării deciziilor 
luate în trecut într-un context pur academic par a fi în curs de 
modificare. Judecătorii au diferenţe de opinie asupra acestui subiect 
şi nu se pot prevedea reguli absolute. În general, este recomandată 
prudenţa ca judecătorul să nu se implice într-o controversă care nu 
este necesară în legătură cu deciziile luate în trecut, mai ales dacă 
controversa poate fi văzută ca o încercare de a suplimenta motivele 
prezentate în hotărârea publicată a judecătorului. 


2.5. Judecătorul se va abţine să soluţioneze orice dosar pe 
care constată că nu îl va putea judeca imparţial sau în care unui 
observator rezonabil i s-ar putea părea că judecătorul nu este 
capabil să judece imparţial. 


Comentariu 


> Observatorul rezonabil 


77. Proiectul de la Bangalore se referea la o „persoană rezo- 
nabilă, dezinteresată şi informată” care „ar putea crede” că jude- 

cătorul nu poate judeca în mod imparţial. Formularea din Princi- 
piile de la Bangalore — „i-ar putea apărea unui observator rezo- 
nabil” — a fost convenită în cadrul reuniunii de la Haga din 
noiembrie 2002 în baza faptului că „un observator rezonabil” 
trebuie să fie atât dezinteresat cât şi informat. 


> „Nimeni nu poate fi judecător în propria cauză” 


78. Principiul fundamental este acela conform căruia nimeni nu 
poate fi judecător în propria cauză. Acest principiu, aşa cum a fost 
dezvoltat de către instanţe, are două implicaţii foarte asemănătoare, 
însă nu identice. In primul rând, el poate fi aplicat literal: dacă un 
judecător este în fapt parte la un proces sau are un interes econo- 
mic în legătură cu soluţia, atunci el sau ea este într-adevăr jude- 
cător în propria cauză. Aceasta constituie un motiv suficient pentru 
excluderea de la judecată. Cea de-a doua aplicare a principiului se 
referă la situaţia în care judecătorul nu este parte la proces şi nu are 
niciun interes economic în legătură cu soluţia acestuia, dar se 
comportă într-un mod care dă naştere la suspiciuni cum că nu este 
imparţial; de exemplu, datorită prieteniei sale cu o parte la proces. 
Acest al doilea caz nu este, strict vorbind, o aplicare a principiului 
conform căruia nimeni nu poate fi judecător în propria cauză, dat 
fiind faptul că parţialitatea reală sau percepută a judecătorului nu-i 
beneficiază lui, ci altuia!. 


> Consimţământul părţilor este irelevant 


79. Chiar dacă părţile sunt de acord cu un judecător care ar trebui 
exclus, judecătorul nu ar trebui să continue judecata. Aceasta pentru 
că şi publicul are interesul ca justiţia să fie administrată în mod 
imparţial. Totuşi, în majoritatea țărilor părţile au dreptul de a renunța 
formal la orice chestiune ce ţine de imparţialitate. O asemenea 
renunțare, dacă este făcută în cunoștință de cauză, înlătură obiecția 
semnalată care ar fi putut fundamenta excluderea. 


! R v Bow Street Stipendiary Magistrate, Ex parte Augusto Pinochet 
Ugarte (No.2), House of Lords, United Kingdom [1999] 1 LRC 1. 

> Când ar trebui judecătorul să facă declarația privind 
motivele de excludere 


80. Judecătorul ar trebui să facă declarația privind motivele de 
excludere în mod oficial şi să invite părțile să depună concluzii, în 
două situații. Prima, dacă judecătorul are orice îndoială cu privire 
la existența unor motive pentru recuzarea sa. Cea de-a doua se 
referă la cazul în care apare o chestiune neașteptată cu puțin timp 
înainte de începerea sau în cadrul desfășurării procesului. Cererea 
judecătorului ca părţile să depună concluzii subliniază faptul că nu 
se solicită consimţământul părţilor sau al avocaţilor acestora, ci 
asistenţa lor în legătură cu existenţa sau inexistenţa unor motive 
întemeiate de excludere şi dacă, de exemplu, după circumstanţe, se 
aplică doctrina necesităţii. Dacă există motive reale de îndoială, 
această îndoială ar trebui de obicei să fie soluţionată în favoarea 
recuzării judecătorului. 


> Percepția rezonabilă de subiectivism 


81. Criteriul general acceptat pentru excludere este percepția 
rezonabilă de subiectivism. Au fost aplicate diverse formule pentru 
a stabili dacă există percepţia de subiectivism sau de prejudecată. 
Ele au mers de la „o probabilitate mare” de subiectivism până la o 
„probabilitate reală”, „o posibilitate substanţială” și „o suspiciune 
rezonabilă” de subiectivism. Percepția de subiectivism trebuie să 
fie una rezonabilă, resimţită de către persoane rezonabile, dezinte- 
resate și informate, care se apleacă asupra acestei probleme şi obțin 
informaţiile necesare. Testul constă în întrebarea „ce ar conclu- 
ziona o asemenea persoană, care priveşte chestiunea în mod realist 
şi practic, după ce a examinat integral problema? Ar crede oare o 
asemenea persoană că este mai probabil ca judecătorul, fie 
conştient, fie inconştient, să nu decidă în mod echitabil?”!. Ipoteza 


"A se vedea Locabail (UK) Ltd v Bayfield Properties, Court of 
Appeal of England and Wales [2000] QB 451 [2000] 3 LRC 482; Re 
Medicaments and Related Classes of Goods (No.2), House of Lords, 
United Kingdom [2001] 1 WLR 700; Porter v Magill, House of Lords, 
United Kingdom [2002] 2 AC 357; Webb v The Queen, High Court of 

observatorului rezonabil al conduitei judecătorului este prezentată 
pentru a sublinia faptul că testul este obiectiv, fondat pe necesitatea 
încrederii publicului în justiţie, şi că el nu se bazează numai pe 
simpla evaluare de către alţi judecători a capacităţii sau perfor- 
manţelor unui coleg. 


82. Curtea Supremă a Canadei a observat! faptul că foarte rar 
este vorba să se stabilească dacă judecătorul chiar va da curs preju- 
decăţilor. Fireşte, dacă acest lucru poate fi stabilit, el va duce inevi- 
tabil la excluderea judecătorului. Însă cele mai multe argumente în 
favoarea excluderii încep de regulă cu recunoaşterea de către toate 
părţile că nu există un subiectivism real, şi cu trecerea apoi la 
întrebarea dacă există o percepţie rezonabilă de subiectivism. 
Ocazional, acest lucru este exprimat în mod formal şi simplu 
deoarece o parte, deşi suspectează un subiectivism real, nu îl poate 
dovedi şi în consecinţă se mulţumeşte să pretindă că există percep- 
ţia rezonabilă de subiectivism, percepţie a cărei existenţă este mai 
uşor de stabilit. Dat fiind că cele două chestiuni merg mână în 
mână, dacă înţelegem ce înseamnă teama rezonabilă de subiec- 
tivism, acest lucru ne va fi de ajutor pentru a stabili ce înseamnă a 
spune că excluderea nu este susţinută în baza unui subiectivism 
real. A spune că nu există un „subiectivism real” poate însemna 
trei lucruri: .că nu este necesar să se stabilească existenţa 
subiectivismului real deoarece percepţia rezonabilă de subiectivism 
poate fi de ajuns; că subiectivismul inconştient poate exista chiar şi 
dacă judecătorul acţionează cu bună credinţă; sau că prezenţa sau 
absenţa subiectivismului real nu este relevantă. 


83. În primul rând, atunci când părțile declară că nu există 
subiectivism real din partea judecătorului, este posibil ca ele să 
vrea să spună că standardul actual de excludere nu necesită dove- 


Australia [1994] 181 CLR 41; Newfoundland Telephone Co v New- 
foundland (Board of Commissioners of Public Utilities), Supreme Court 
of Canada [1992] 1 SCR 623; R v Gough, House of Lords, United 
Kingdom [1993] AC 646; R v Bow Street Stipendiary Magistrate, Ex 
parte Augusto Pinochet Ugarte (No.2), House of Lords [2001] 1 AC 119. 

! Wewaykum Indian Band v Canada, Supreme Court of Canada [2004] 
2 LRC 692, per Chief Justice McLachlin. 

direa de către părţi a acestuia. Cu acest înțeles, „percepţia rezo- 
nabilă de subiectivism” poate fi văzută ca un înlocuitor al 
subiectivismului real, în baza presupunerii că ar putea fi neînţelept 
sau nerealist să se solicite asemenea fel de dovezi. Este evident că 
e imposibil să se stabilească cu precizie starea de spirit a 
judecătorului, mai ales pentru că legea nu cere să se determine 
dacă mintea unui judecător este supusă unor influenţe exterioare şi 
pentru că politica legii este de a le proteja pe părţi care pot 
îndeplini sarcina mai puţin dificilă de a dovedi că există un pericol 
real de subiectivism, fără a le cere să demonstreze că acest 
subiectivism chiar există. 


84. În al doilea rând, atunci când părțile declară că nu există 
subiectivism real din partea judecătorului, este posibil ca ele să fie 
de acord cu faptul că judecătorul acţionează cu bună credinţă, şi că 
nu este subiectiv în mod conştient. Subiectivismul este sau poate fi 
o chestiune inconștientă, şi este posibil ca judecătorul să declare în 
mod onest că nu este subiectiv şi că nu permite propriului interes 
să îi afecteze judecata, dar totuşi să permită acest lucru în mod 
inconştient. 


85. În sfârşit, când părțile admit că nu există subiectivism real, 
este posibil ca ele să sugereze că pur şi simplu nu este cazul să se 
caute unul. Ele se bazează pe aforismul conform căruia „justiţia 
trebuie nu doar să fie făcută, ci în mod manifest ne neîndoielnic să 
se vadă că este făcută”. Cu alte cuvinte, în cazurile în care se 
pretinde excluderea judecătorului, cercetarea trebuie să stabilească 
nu dacă a existat în fapt subiectivism conştient sau inconştient din 
partea judecătorului, ci dacă o persoană rezonabilă şi bine infor- 
mată ar percepe existenţa unui atare subiectivism. În acest sens, 
percepţia rezonabilă de subiectivism nu este un simplu surogat 
pentru dovezi nedisponibile, sau un mijloc de probă pentru stabi- 
lirea probabilității subiectivismului inconştient, ci ea este mani- 
festarea unei preocupări mai ample referitoare la imaginea justiţiei, 
şi anume interesul public prioritar de a exista încredere în integri- 
tatea administrării justiţiei. 

86. Din cele trei justificări pentru standardul obiectiv al percep- 
iei rezonabile de subiectivism, ultima este cea mai stringentă 
pentru sistemul judiciar, deoarece admite posibilitatea ca justiţia să 
nu fie percepută ca fiind înfăptuită, chiar dacă ea a fost neîndoios 
înfăptuită. Adică, ea admite posibilitatea ca judecătorul să fie 
complet imparţial în împrejurări care creează totuşi o percepţie 
rezonabilă de subiectivism, ceea ce reclamă excluderea judecă- 
torului. Însă, chiar şi atunci când principiul este înţeles în acest 
mod, criteriul de excludere se referă tot la starea de spirit a jude- 
cătorului, deşi văzută din perspectiva persoanei rezonabile. 
Persoanei rezonabile i se cere să îşi imagineze starea de spirit a 
judecătorului, în împrejurările date. În acest sens, ideea conform 

căreia „înfăptuirea justiţiei trebuie văzută” nu poate fi separată de 
standardul referitor la percepţia rezonabilă de subiectivism. 


> Judecătorul trebuie să nu fie exagerat de sensibil când se 
solicită recuzarea 


87. Judecătorul trebuie să nu fie exagerat de sensibil şi nu 
trebuie să vadă cererea de recuzare ca pe un afront personal. Dacă 
ar proceda astfel, judecata sa va fi probabil întunecată emoţional. 
Dacă şi-ar manifestă deschis acest resentiment față de părţi, 
probabil va alimenta bănuiala solicitantului. Dacă se pretinde 
existența unei bănuieli rezonabile de subiectivism, judecătorul 
trebuie în primul rând să se îngrijească de percepțiile persoanei 
care a solicitat recuzarea sa. Este important şi ca judecătorul să se 
asigure că înfăptuirea justiţiei este văzută de public, acesta fiind un 
principiu fundamental de drept şi politică publică. Judecătorul tre- 
buie deci să conducă procesul în aşa fel încât deschiderea la minte, 
imparţialitatea şi echitatea să fie evidente pentru toţi cei interesaţi de 
proces şi de soluţia ce se va da, şi în special pentru solicitant. 
Un judecător a cărui recuzare a fost solicitată ar trebui să aibă în 
vedere şi faptul că ceea ce se cere, în special atunci când se solu- 
ţionează cererea de recuzare, este o imparțialitate remarcabilă!. 


! A se vedea Cole v Cullinan ș.a., Curtea de Apel din Lesotho [2004] 
| LRC 550. 

> Afilierile politice din trecut nu pot constitui motive de 
excludere 


88. Atunci când se evaluează imparţialitatea unui judecător, se 
pot lua în calcul responsabilităţile şi interesele pe care judecătorul 
ar fi putut să le aibă pe parcursul carierei sale profesionale ante- 
rioare numirii ca judecător. În ţările în care judecătorii provin din 
profesia privată de avocat, este probabil că judecătorul să fi deținut 
o funcţie în care poate a exprimat în public anumite puncte de 
vedere sau a acţionat în favoarea anumitor părți sau interese. 
Aceasta mai ales atunci când a fost implicat în viaţa politică. 
Experienţa din afara domeniului juridic, fie că e una politică, fie 
altă activitate, poate fi considerată în mod rezonabil ca întărind 
calificarea ca judecător, şi nu un impediment. Însă trebuie recunos- 
cut şi acceptat așteptarea ca judecătorul să lase în urmă şi să pună 
deoparte apartenenţa sa politică sau interesele sale părtinitoare 
atunci când depune jurământul de numire în funcţia de judecător, 
jurământ conform căruia se angajează să îşi îndeplinească îndato- 
ririle judiciare în mod independent şi imparţial. Aceasta trebuie să 
fie una dintre consideraţiile pe care ar trebui să le aibă în vedere o 
persoană rezonabilă, nepărtinitoare şi informată atunci când decide 
dacă există o percepţie rezonabilă de subiectivism!. 


> Motive irelevante 


89. De obicei, religia, originea etnică sau naţională, sexul, vârsta, 
clasa socială, situaţia financiară sau orientarea sexuală a judecă- 
torului nu pot constitui, în sine, o bază temeinică pentru ridicarea 
unei obiecţii. Şi, de regulă, o obiecţie nu se poate baza pe prove- 
nienţa socială, pe studiile sau pe funcţia anterioară a judecătorului; 
pe apartenenţa judecătorului la organizaţii sociale, sportive sau cari- 
tabile; pe deciziile judecătoreşti pronunţate anterior; sau pe acti- 
vităţile sale extracuriculare. Totuşi, aceste observaţii generale depind 
de circumstanţele din speța concretă aflată în faţa judecătorului. 


A se vedea Panton v Minister of Finance, Privy Council on appeal 
from the Court of Appeal of Jamaica [2001] 5 LRC 132; Kartinyeri v 
Commonwealth of Australia, High Court of Australia [1998] 156 ALR 300. 

> Prietenii, animozităţi şi alte motive relevante pentru 
excludere 


90. În funcţie de împrejurări, se poate considera că există o 
percepţie rezonabilă de subiectivism în următoarele cazuri: 

(a) Dacă există o prietenie sau animozităţi personale între jude- 
cător şi oricare dintre persoanele implicate în cauză; 

(b) Dacă judecătorul cunoaşte îndeaproape pe oricare dintre 
persoanele implicate în cauză, mai ales dacă credibilitatea per- 
soanei respective poate avea o importanţă semnificativă în soluţio- 
narea cauzei; 

(c) Dacă, în cazul în care judecătorul trebuie să stabilească 
credibilitatea unei persoane, acesta a respins probele sau mărturia 
persoanei respective într-o cauză anterioară într-un mod atât de 
evident încât se nasc îndoieli asupra abilității judecătorului de mai 
a aborda ulterior cu mintea deschisă probele sau mărturia persoanei 
respective; 

(d) Dacă judecătorul şi-a exprimat opinii, mai ales în cadrul 
procesului, asupra oricărei chestiuni în termeni atât de puternici şi 
neechilibraţi încât se nasc îndoieli rezonabile în ceea ce priveşte 
abilitatea judecătorului de a soluţiona chestiunea respectivă cu 
obiectivitate judiciară; sau 

(e) Dacă, din orice alt motiv, ar putea exista temeiuri reale care 
să justifice îndoiala că judecătorul are abilitatea să ignore consi- 
deraţiile extranee, prejudecățile ori predilecţiile, şi că ar avea abili- 
tatea de a da o soluţie obiectivă. 

Obiecţia îşi pierde treptat din putere o dată cu trecerea timpului 
între evenimentul care se presupune că dă naştere la un pericol de 
subiectivism şi cauza în care s-a ridicat obiecţia!. 


> Ofertele de angajare după încetarea funcţiei pot duce la 
excluderea judecătorului 


91. Tot în legătură cu aceste aspecte, care necesită abordări 
similare, este posibil să apară oportunităţi de angajare post-judi- 


! Locabail (UK) Ltd v Bayfield Properties Ltd, Court of Appeal of 
England and Wales [2000] 3 LRC 482. 

ciară pentru judecător în timp ce acesta este încă în funcţie. Aceste 
oportunităţi pot veni din partea firmelor de avocatură sau a 
angajatorilor viitori, din partea sectorului privat sau din partea 
statului. Există riscul ca interesul propriu al judecătorului şi datoria 
sa să intre în conflict în percepţia unei persoane rezonabile, dezin- 
teresate şi informate care ar examina această situaţie. Judecătorul 
ar trebui să ia în considerare aceste oportunităţi în această lumină, 
mai ales dat fiind că conduita foştilor judecători afectează deseori 
percepţia publicului faţă de judecătorii rămași în funcţie. 


Printre astfel de cazuri, fără însă ca înşiruirea să fie com- 
pletă, se numără următoarele: 


2.5.1. cazul în care judecătorul are o predispoziţie sau o prejude- 
cată efectivă cu privire la una dintre părţi sau în care judecătorul 
cunoaşte personal fapte relevante pentru proces; 


Comentariu 


> Predispoziţie sau prejudecata reală 


92. Predispoziţia reală trebuie să fie personală şi să privească 
una dintre părţi, fie individual, fie în calitatea acesteia de reprezen- 
tant al unei categorii. Pentru ca judecătorul să fie exclus de la jude- 
cată pe motiv de subiectivism, ar trebui să existe dovezi obiective 
conform cărora judecătorul nu poate prezida cu imparţialitate: un 
observator rezonabil, ştiind toate aceste împrejurări, ar avea oare 
îndoieli referitor la imparţialitatea judecătorului? 


> Judecătorul cunoaşte personal faptele 


93. Această regulă se aplică pentru informaţiile obţinute înainte 
ca dosarul să îi fie repartizat judecătorului, precum şi pentru 
cunoştinţele dobândite din surse extrajudiciare sau prin cercetări 
întreprinse în nume personal de către judecător în timp ce cauza 
este în curs de desfăşurare. Ea se aplică chiar dacă aceste cunoş- 
tințe au fost dobândite prin cercetări independente desfăşurate cu 
un scop ce nu are legătură cu litigiul (de exemplu, scrierea unei 

cărţi)!, şi care nu sunt aduse în atenţie atunci când acest lucru ar fi 
potrivit, spre a oferi ocazia părților interesate de a pune concluzii 
cu privire la ele. Recuzarea nu este necesară dacă cunoştinţele 
provin din decizii anterioare pronunţate în aceeaşi cauză, sau din 
soluţionarea unei cauze între aceleaşi părţi, sau deoarece partea a 
mai apărut în faţa judecătorului într-o cauză anterioară. Totuşi, de 
obicei, cu excepţia cazului în care informaţiile sunt evidente, bine 
cunoscute, sau sunt de natura celor care au fost discutate sau 
reprezintă fapte notorii, asemenea cunoştinţe ar trebui consemnate 
oficial pentru a fi dezbătute de părți. Există limite fireşti pentru 
cerinţe acceptabile în această privință. De exemplu, nu ne putem 
aştepta ca judecătorul, în cadrul judecării unei cauze, să dezvăluie 
toate cunoştinţele sale de drept care ştie că sunt pertinente în cauză 
sau faptele cunoscute de toată lumea care pot fi relevante pentru 
judecată. Etalonul este ceea ce ar fi rezonabil potrivit percepţiei 
unui observator rezonabil. 


2.5.2. cazul în care, anterior, judecătorul a avut calitatea de avo- 
cat sau a fost audiat ca martor în acel dosar; 


Comentariu 


> Avocatul nu răspunde pentru alţi membri ai cabinetului 


94. Dacă judecătorul a fost angajat anterior ca avocat privat, 
Statutul său de avocat independent care a activat în barou îl 
eliberează pe judecător de orice răspundere pentru, şi de obicei de 
orice cunoştinţe detaliate asupra afacerilor celorlalți membri din 
acelaşi cabinet. 


> Avocaţii răspund pentru acţiunile profesionale ale parte- 
nerilor 


95. Un avocat consultant sau un alt avocat similar care ÎŞI 
desfăşoară activitatea în cadrul unei firme sau societăţi de avo- 


! A se vedea Prosecutor v Sesay, Special Court for Sierra Leone 
(Appeals Chamber) [2004] 3 LRC 678. 

catură poate răspunde juridic pentru actele profesionale îndeplinite 
de ceilalţi asociaţi. Aşadar, avocatul poate răspunde în calitate de 
asociat faţă de clienţii firmei chiar dacă nu a acţionat niciodată 
pentru aceşti clienţi şi nu ştie nimic despre afacerile acestora. În 
mod corespunzător, judecătorul care a fost membru al unei ase- 
menea firme sau societăţi nu ar trebui să participe la judecarea unei 
cauze în care judecătorul sau firma la care acesta a lucrat a fost 
implicată direct, indiferent de calitatea pe care a deținut-o înainte 
de numirea în funcţia de judecător, cel puţin pe o perioadă de timp 


„după trecerea căreia este rezonabil să se presupună că orice 


percepţie de cunoştinţe imputabile a încetat. 


> Angajarea anterioară într-un sector guvernamental sau 
birou de asistenţă juridică gratuită 


96. Atunci când se evaluează potenţialul de subiectivism ce 
decurge din faptul că un judecător a deținut anterior o funcţie într-un 
departament guvernamental sau birou de asistenţă juridică, ar trebui 
luate în considerare caracteristicile practicării dreptului în cadrul 
departamentului sau biroului respectiv, şi rolul administrativ, 
consultativ sau de control pe care l-a îndeplinit anterior judecătorul. 


> Judecătorul ca martor în dosar 


97. Motivul ce stă la baza acestei reguli este acela că un judecător 
nu poate lua decizii în legătură cu probe care reprezintă propria sa 
mărturie, şi nu ar trebui pus în situaţia stânjenitoare ce apare atunci 
când această obiecţie este, sau ar putea fi văzută ca fiind, ridicată. 


2.5.3. cazul în care judecătorul sau un membru al familiei sale 
are un interes economic în rezultatul procesului; 


Comentariu 
> Când „interesul economic” determină excluderea judecă- 
torului de la judecată 


98. De obicei, judecătorul trebuie să se abţină în a judeca dacă 
el (sau un membru al familiei sale) are posibilitatea de a câștiga 

sau de a pierde din punct de vedere financiar, ca urmare a soluţiei 
pronunţate. Acesta este cazul, de exemplu, atunci când judecătorul 
deţine un număr însemnat de acţiuni ale uneia dintre părţi iar 
soluţia pronunţată în cauză ar putea fi de aşa natură încât să 
afecteze în mod real interesul judecătorului sau să pară în mod 
rezonabil că l-ar afecta. Dacă o companie cu acţiuni cotate la bursă 
este parte la proces iar judecătorul deţine o parte relativ mică din 
totalul de acţiuni al acesteia, judecătorul poate să nu fie exclus 
deoarece soluţia pronunţată în cauză nu ar afecta interesele judecă- 
torului. Totuşi, lucrurile pot sta altfel atunci când litigiul se referă 
chiar la viabilitatea şi supraviețuirea companiei, caz în care, în 
funcţie de împrejurări, se poate considera că soluţia pronunţată în 
cauză afectează în mod real interesul judecătorului. 


> Ce nu constituie „interes economic” 


99. Interesul economic nu cuprinde şi sumele investite sau 
interesele pe care le poate avea judecătorul, de exemplu, în fonduri 
mutuale sau comune de investiţii, depozitele pe care acesta le-ar 
putea avea la instituţiile financiare, la asociaţiile de economii 
mutuale sau la cooperative de credit, sau titlurile de stat deţinute de 
către judecător, cu excepţia cazului în care procesul ar putea afecta 
în mod semnificativ valoarea acestor investiţii sau interese. Exclu- 
derea nu este necesară nici dacă judecătorul este implicat numai în 
calitate de client pentru operaţiuni obişnuite al unei bănci, 
companii de asigurări, companii emițătoare de cărţi de credit, sau 
al altei instituţii asemănătoare, care este parte la proces, fără ca 
judecătorul să aibă vreun conflict sau tranzacţie specială cu 
aceasta, aflată în curs de soluţionare. Faptul că asemenea titluri de 
valoare sunt deţinute de o organizaţie educaţională, caritabilă sau 
civică la care lucrează soţul, părintele sau copilul judecătorului în 
calitate de director, funcţionar, consilier sau alt participant, nu 
înseamnă, în funcţie de împrejurări, că judecătorul are un interes 
economic în legătură cu organizaţia respectivă. În mod similar, în 
cauzele cu implicaţii financiare care sunt foarte nesigure şi 
îndepărtate în timp de momentul deciziei, este de aşteptat ca, în 
general, aplicarea testului să nu aibă ca rezultat excluderea de la 

judecată. Totuși, poate fi prudent ca în astfel de cazuri judecătorul 
să anunţe părţile referitor la orice împrejurări şi să se consemneze 
aceasta în instanţă pentru ca şi părţile, nu numai avocaţii, să ia la 
cunoştinţă despre acesta. Uneori, justiţiabilii sunt mai bănuitori şi 
mai puţin dispuşi să aibă încredere decât colegii de profesie ai 
judecătorului. 


Toate acestea, sub rezerva ca judecătorul să nu fie exclus 
din componenţa completului de judecată atunci când nu se 
poate constitui un alt complet care să judece cauza sau când, 
din motive de urgenţă, lipsa procesului ar putea duce la un 
grav act de injustiţie. 


Comentariu 


> Doctrina necesităţii 


100. Împrejurările extraordinare pot necesita derogarea de la 
principiul discutat mai sus. Doctrina necesităţii permite unui 
judecător care altfel ar trebui exclus, să judece şi să se pronunţe 
într-o cauză, dacă altfel s-ar produce o nedreptate. Este vorba 
despre cazul în care nu există un alt judecător disponibil şi 
nerecuzabil, sau cazul în care o amânare a judecării sau eroare de 
judecată ar duce la prejudicii extrem de mari, sau cazul în care fără 
acest judecător nu s-ar putea constitui instanţa pentru judecarea şi 
soluţionarea speţei!. Asemenea cazuri sunt, fireşte, rare şi speciale. 
Totuşi, ele pot apărea din când în când în cadrul instanţelor 
supreme cu puţini judecători care îndeplinesc importante atribuţii 
constituţionale şi de recurs ce nu pot fi delegate altor judecători. 


! See The Judges v Attorney-General of Saskatchewan, Privy Council 
on appeal from the Supreme Court of Canada [1937] 53 TLR 464; Ebner 
v Official Trustee in Bankruptcy, High Court of Australia [2001] 2 LRC 
369; Panton v Minister of Finance, Privy Council on appeal from the 
Court of Appeal of Jamaica [2002] 5 LRC 132. 

> Valoarea 3. INTEGRITATEA 


Principiul: 


Integritatea este esenţială pentru îndeplinirea adecvată a funcţiei 
judiciare, 


Comentariu 


> Conceptul de „integritate” 


101. Integritatea este atributul corectitudinii şi justeţii. Compo- 
nentele integrităţii sunt onestitatea şi moralitatea judiciară. Jude- 
cătorul trebuie să se comporte întotdeauna, şi nu numai în exer- 
citarea atribuţiilor de serviciu, în mod onorabil şi demn de funcţia 
sa; să nu se facă vinovat de fraude, înşelăciune şi falsuri; să fie bun 
şi virtuos în comportament şi în caracter. Nu există grade diferite 
de integritate. Integritatea este absolută. În Justiţie, integritatea este 
mai mult decât o virtute; ea este o necesitate. 


> Relevanţa standardelor comunităţii 


102. În timp ce idealul de integritate este uşor de statuat în ter- 
meni generali, este mult mai dificil şi poate chiar neînţelept să se 
intre în detalii. Efectul conduitei asupra percepţiei comunităţii 
depinde în mod considerabil de standardele care pot varia în spaţiu 
şi în timp. Este deci necesar să se ia în considerare modul în care 
un anumit comportament ar fi perceput de către membrii rezona- 
bili, dezinteresaţi şi informaţi ai comunităţii, şi dacă această per- 
cepţie este de natură să diminueze respectul comunității pentru 
judecător sau pentru puterea judecătorească în ansamblul ei. Con- 
duita care ar diminua respectul acestor persoane ar trebui evitată. 

Aplicare: 


3.1. Judecătorul trebuie să se asigure că în ochii unui Obser- 
vator rezonabil conduita sa este ireproşabilă. 


Comentariu 


> Standardele înalte sunt necesare atât în viaţa privată cât 
şi în viața publică 


103. Judecătorul trebuie să se menţină la standarde înalte atât în 
viaţa particulară cât şi în viaţa publică. Motivul este reprezentat de 
gama largă de experienţe şi acte umane asupra cărora judecătorul 
poate fi chemat să se pronunţe în instanţă. Dacă judecătorul trebuie 
să condamne în public ceea ce el sau ea practică în particular, va fi 
văzut ca ipocrit. Aceasta poate duce inevitabil la pierderea 
încrederii publicului în judecătorul respectiv, şi poate şi în justiţie 
în general. 


> De obicei, trebuie respectate standardele comunităţii și în 
viaţa privată 


104. Judecătorul nu trebuie să încalce standardele universale 
acceptate ale comunităţii şi să nu se implice în activităţi care 
prejudiciază reputaţia instanțelor sau a sistemului de drept. 
In încercarea de a găsi echilibrul potrivit, judecătorul trebuie să se 
întrebe — dacă în viziunea unui membru al comunităţii rezonabil, 
dezinteresat şi informat — conduita preconizată este de natură să îi 
pună în discuţie integritatea sa sau să diminueze respectul faţă de 
el ca judecător. Dacă răspunsul este afirmativ, atunci conduita 
preconizată ar trebui evitată. 


> Nu există standarde comunitare uniforme 


105. Dată fiind diversitatea culturală şi evoluţia constantă a 
valorilor morale, standardele aplicabile în ceea ce priveşte viaţa 

privată a judecătorului nu pot fi prevăzute în mod precis!. Totuşi, 
acest principiu nu ar trebui interpretat atât de amplu încât să 
cenzureze sau să penalizeze pe judecător dacă are un stil de viaţă 
nonconformist sau dacă urmăreşte în particular interese sau 
activităţi care ar putea fi jignitoare pentru anumite segmente ale 
comunităţii. Soluţiile asupra acestor chestiuni este strâns legată de 
societatea şi perioadele de timp când se discută acestea și puţine 
sunt cele care pot fi aplicate universal. 


> Un test alternativ 


106. S-a sugerat că adecvată nu este întrebarea dacă un act este 
moral sau imoral potrivit anumitor convingeri religioase sau etice, 


! Acest lucru este deosebit de evident în ceea ce priveşte activităţile 
sexuale. De exemplu, în Filipine, s-a considerat că un judecător care şi-a 
etalat o relaţie extraconjugală nu a reușit să întruchipeze integritatea 
judecătorească, ceea ce a justificat eliminarea din magistratură (Plângerea 
impotriva Judecătorului Ferdinand Marcos, Curtea Supremă din Filipine, 
A.M. 97-2-53-RJC, 6 iulie 2001), În Statele Unite, în Florida, un 
judecător a fost mustrat pentru că a avut relaţii sexuale cu o femeie cu 
care nu era însurat, într-o maşină parcată [Ancheta in re privind pe un 
judecător, 336 So. 2d 1175 (Fla. 1976), citată în Amerasinghe, Judicial 
Conduct, 53]. În Connecticut, un judecător a fost sancţionat disciplinar 
pentru că a avut o relaţie cu o stenografă a instanţei, căsătorită [/n re 
Flanagan, 240 Conn. 157, 690 A. 2d 865 (1997), citat în Amerasinghe, 
Judicial Conduct, 53]. În Cincinnati, un judecător căsătorit care se 
despărţise de soţia sa a fost sancţionat disciplinar pentru că şi-a găsit o 
prietenă (cu care de atunci s-a căsătorit) cu ocazia a trei vizite în 
străinătate, chiar dacă cei doi nu ocupaseră niciodată împreună aceeași 
cameră: Asociaţia Barourilor din Cincinnati v Heitzler, 32 Ohio St. 2d 
214, 291 N.E. 2d 477 (1972), 411 US 967 (1973), citată în Amerasinghe, 
Judicial Conduct, 53). Însă în Pennsylvania, tot în Statele Unite, Curtea 
Supremă a respins cererea de sancţiune disciplinară faţă de un judecător 
care avusese o relaţie sexuală extraconjugală care a cuprins mai multe 
călătorii mai lungi de o zi şi o vacanţă de o săptămână în străinătate (/n re 
Dalessandro, 483 Pa. 431, 397 A. 2d 743 (1979), citată în Amerasinghe, 
Judicial Conduct, 53). Unele dintre exemplele de mai sus nu ar fi consi- 
derate în unele societăţi ca fiind dăunătoare îndatoririlor publice ale jude- 
cătorului, ci ca fiind relevante numai pentru zona privată a comportamen- 
tului licit consimţit de către doi adulţi. 

sau dacă este acceptabil sau inacceptabil după standardele comu- 
nităţii (ceea ce ar putea duce la impunerea arbitrară şi capricioasă a 
unei moralităţi înguste), ci întrebarea cum se reflectă actul asupra 
componentelor centrale ale capacităţii judecătorului de a-și înde- 
plini funcţia ce i-a fost atribuită (echitatea, independenţa şi respec- 
tul pentru public) şi asupra percepţiei publicului în legătură cu 
modul de îndeplinire de către judecător a acestei funcţii. În mod 
similar, s-a sugerat că, atunci când se ia o decizie în această 
privinţă, trebuie luaţi în considerare şase factori: 

(a) Natura publică sau privată a actului şi în special dacă acesta 
este contrar unei legi care este aplicată în mod concret; 

(b) Măsura în care conduita este protejată ca un drept individual 
al persoanei; 

(c) Gradul de discreţie şi prudenţă exercitat de către judecător; 

(d) Dacă conduita a fost în mod precis dăunătoare celor implicaţi 
cel mai îndeaproape, sau în mod rezonabil jignitoare pentru alții; 

(e) Gradul de respect sau de lipsă de respect al conduitei 
respective faţă de public sau faţă de anumiţi membri ai publicului; 

(f) Măsura în care actul indică existența subiectivismului, a 
unei prejudecăţi, sau a unei influenţe neadecvate. 

S-a susţinut că folosirea acestor factori şi a altor asemenea ar 
ajuta la găsirea unui echilibru între aşteptările publicului şi dreptu- 
rile judecătorului!. 


> Conduita în instanţă 


107. În instanță, în funcţie de eventualele convenţii judiciare 
aplicabile, judecătorul nu ar trebui de regulă să modifice substanța 
motivării unei decizii prezentate oral. Pe de altă parte, sunt 
acceptabile corectarea nor scăpări, a unor exprimări neinspirate, a 
gramaticii sau sintaxei şi includerea de citate omise la momentul 
prezentării orale a motivelor hotărârii. În mod asemănător, 
transcrierea unui rezumat prezentat juriului nu trebuie modificat în 
niciun. fel, decât dacă textul transcris nu consemnează corect 


! A se vedea Jeffrey M. Shaman, Steven Lubet and James J. Alfini, 
Judicial Conduct and Ethics, 3" ed. (Charlottesville, Virginia, The Michie 
Company, 2000). 

cuvintele judecătorului. Judecătorul nu trebuie să comunice în 
privat cu o instanţă de apel sau cu un judecător de apel referitor la 
vreun apel aflat pe rolul acestuia din urmă. Judecătorul ar trebui să 
se întrebe dacă este adecvat să angajeze o rudă ca grefier şi ar 
trebui să se asigure că sunt respectate principiile de angajare 
înainte de a prefera pe o rudă la angajare. 


> Este necesară respectarea scrupuloasă a legilor 


108. Dacă judecătorul încalcă legea, el poate prejudicia reputaţia 
funcţiei sale, poate încuraja nerespectarea legii, şi poate afecta 
încrederea publicului în integritatea puterii judecătoreşti însăşi. Însă 
nici această regulă nu poate fi absolută. Un judecător din Germania 
Nazistă ar putea să nu încalce principiile justiţiei prin aplicarea mai 
relaxată a Legii de la Nuremberg privind discriminarea rasială. 
Acelaşi lucru ar fi valabil și pentru un judecător din cadrul 
apartheid-ului din Africa de Sud. Uneori judecătorul poate, în 
funcţie de natura funcţiei sale, să se confrunte cu obligaţia de a 
aplica legi care sunt contrare drepturilor omului și demnităţii umane, 
În acest caz, judecătorul poate simţi mai degrabă că este obligat să 
demisioneze din funcţia de judecător, decât să compromită obligaţia 
judiciară de aplicare a legii. Judecătorul este obligat să aplice legea. 
Aşadar, el trebuie să nu fie pus într-o situaţie de conflict în 
respectarea legii. Ceea ce poate părea pentru alţii o încălcare relativ 
minoră, poate atrage publicitatea, afectând reputaţia judecătorului şi 
crescând întrebările asupra integrităţii lui şi a corpului de judecători. 


3.2. Atitudinea şi conduita unui judecător trebuie să reafirme 
încrederea oamenilor în integritatea corpului judiciar. Justiţia nu 
doar trebuie făcută, trebuie să se şi vadă că s-a făcut justiţie. 


Comentariu 
> Conduita personală a judecătorului afectează sistemul 
judecătoresc ca întreg 


109. Încrederea în corpul de judecători se bazează nu numai pe 
competenţa şi străduinţa membrilor acesteia, ci şi pe integritatea şi 

moralitatea acestora. Un judecător nu trebuie să fie doar un 
„judecător bun”, ci trebuie să fie şi un „om bun”, deşi părerile 
despre ceea ce înseamnă aceasta pot să difere în diferite segmente 
ale societăţii. Din perspectiva publicului, judecătorul nu numai că 
s-a angajat să slujească idealurile de dreptate şi adevăr pe care se 
bazează statul de drept şi democraţia, ci a promis să le şi întru- 
chipeze. În mod similar, calităţile personale, conduita şi imaginea 
judecătorului afectează pe cele ale sistemului judiciar în ansamblul 
său şi, în consecinţă, şi încrederea publicului în acesta. Publicul 
cere de la judecător o conduită care să se situeze cu mult deasupra 
celei pe care o aşteaptă de la ceilalţi cetăţeni, standarde de conduită 
are sunt mult mai înalte decât cele respectate în societate în 
ansamblul său. De fapt, judecătorului i se cere să aibă o conduită 
aproape ireproşabilă. Este ca şi când funcţia judiciară, care 
înseamnă a-i judeca pe alţii, a impus cerința ca judecătorul să facă 
faţă judecății rezonabile a altora în ceea ce priveşte chestiuni care 
pot în orice caz să afecteze rolul şi funcţia judiciară. 


> Trebuie să se vadă că s-a făcut justiţie 


110. Deoarece în îndeplinirea funcţiei judecătoreşti, aparenţa 
este la fel de importantă ca realitatea, judecătorul trebuie să se 
situeze dincolo de orice suspiciune. Judecătorul trebuie nu numai 
să fie onest, ci să şi pară că este onest. Judecătorul este obligat nu 
numai să pronunţe o decizie echitabilă şi imparţială, ci să o şi 
pronunţe într-un mod care să nu dea naştere la bănuieli referitoare 
la echitatea şi imparţialitatea acesteia, sau care se referă la 
integritatea judecătorului. Aşadar, în vreme ce judecătorul ar trebui 
să fie expert în drept pentru a interpreta şi aplica legea în mod 
competent, este la fel de important ca judecătorul să se comporte 
de aşa manieră încât părțile la proces să aibă încredere în 
imparţialitatea sa. 

> Valoarea 4. ETICHETA! 


Principiul: Pa 
Bunele maniere şi respectarea lor în mod vizibil sunt esenţiale în 
îndeplinirea tuturor activităţilor desfăşurate de către judecător. 


Comentariu 


> Cum va fi acest lucru perceput de către public? 


111. Bunele maniere şi aparenţa acesteia, atât în chestiunile 
profesionale cât şi în viaţa personală, sunt elemente esenţiale ale 
vieţii judecătorului. Ceea ce contează mai mult nu este ceea ce face 
sau nu face judecătorul, ci ce cred ceilalţi că a făcut sau ar putea 
face acesta. De exemplu, un judecător care vorbeşte timp înde- 
lungat în privat cu o parte la un proces aflat în curs de desfăşurare 
va părea că îi acordă acesteia un avantaj, chiar dacă de fapt 
conversaţia nu are nicio legătură cu procesul. Deoarece publicul se 
aşteaptă la standarde înalte de conduită de la judecător, acesta 
trebuie ca, oricând nu ştie dacă este potrivit să participe la un 
eveniment sau să primească un dar, oricât de mic, să se întrebe: 
„Cum va fi acest lucru perceput de către public?” 


! „Eticheta” este termenul în care am tradus cuvântul propriety 
(lb. engleză), respectiv convenances (lb. franceză). Totuşi, pentru o mai 
bună înţelegere a sensului în care acest cuvânt este folosit în varianta 
originală a documentului, în text am preferat „bunele maniere”, sintagmă 
care ar putea fi înţeleasă şi ca „bună conduită”, ori „comportament 
adecvat” (n.n., C.D.). 

Aplicare: 


4.1. Judecătorul va evita încălcarea regulilor de bună cuviinţă sau 
aparenţa lipsei acesteia în toate activităţile sale de judecător. 


Comentariu 


> Testul pentru determinarea atitudinii incorecte 


112. Pentru determinarea atitudinii incorecte, trebuie pusă între- 
barea dacă o anumită conduită compromite capacitatea judecăto- 
rului de a-şi îndeplini responsabilităţile judiciare cu integritate, 
imparțialitate, independență şi competenţă, sau dacă acea conduită 
este de natură să creeze, în mintea unui observator rezonabil, 
percepţia că este afectată capacitatea judecătorului de a-şi îndeplini 
responsabilităţile judecătoreşti în acest modul. De exemplu, tratând 
pe un funcţionar al statului altfel decât pe oricare alt membru al 
publicului prin faptul că i-a oferit un loc preferenţial în sală, 
judecătorul creează aparenţa că funcţionarul are acces special la 
instanţă şi la procesele decizionale ce au loc acolo. Pe de altă parte, 
copiii şcolari întreprind deseori vizite la instanțe şi li se oferă 
locuri speciale în sală, uneori chiar la tribună. Copiii nu se află 
intr-o poziţie de putere şi deci nu se creează aparenţa unei influenţe 
incorecte, mai ales atunci când se explică faptul că ei sunt prezenţi 
în scopuri educative. 


> Contactele inadecvate 


113. Judecătorul trebuie să fie sensibil şi să evite contactele 
care pot da naştere la speculaţii privind existenţa unei relaţii spe- 
ciale cu cineva pe care judecătorul ar putea fi tentat să îl avantajeze 
cumva. De exemplu, judecătorul trebuie de obicei să evite să fie 
transportat de către poliţişti sau avocaţi, iar dacă foloseşte mijloa- 
cele de transport în comun, trebuie să evite să se așeze lângă o 
parte la proces sau lângă un martor. 

4.2. Aflându-se permanent în vizorul public, judecătorul trebuie 
să accepte, în mod liber şi de bunăvoie, anumite restricţii perso- 
nale care ar părea o povară cetățeanului de rând. În particular, 
judecătorul trebuie să aibă o conduită care să fie conformă cu 
demnitatea funcţiei de magistrat. 


Comentariu 


> Judecătorul trebuie să accepte anumite restricţii în acti- 
vitățile sale 


114. Judecătorul trebuie să se aştepte să fie obiectul atenţiei 
constante şi comentariilor publicului, şi trebuie deci să accepte 
restricţii asupra activităţilor sale care ar părea o povară pentru 
cetăţeanul obişnuit. Judecătorul trebuie să accepte aceste restricţii 
în mod liber şi de bunăvoie, chiar şi atunci când aceste activităţi nu 
ar fi dezaprobate când ar fi desfășurate de alţi membri ai comu- 
nităţii sau ai altor profesii. Iar aceasta este aplicabil atât în ceea ce 
priveşte conduita profesională, cât şi în ceea ce priveşte conduita 
personală a judecătorului. Legalitatea conduitei judecătorului, chiar 
dacă este relevantă, nu este singurul element care stabileşte gradul 
de corectitudine a acesteia. 


> Cerinţa de a duce o viaţă exemplară 


115. Judecătorul trebuie să ducă o viaţă exemplară şi în afara 
instanţei, cât şi în interiorul acesteia. Judecătorul trebuie să se poarte 
în public cu sensibilitatea şi autocontrolul cerute funcţiei judiciare, 
deoarece manifestarea unui temperament nechibzuit afectează negativ 
procedurile judiciare şi nu corespunde demnităţii funcţiei judiciare. 


> Vizitarea locurilor publice, cum ar fi barurile 


116. În ziua de azi, în majoritatea ţărilor, judecătorului nu îi 
este interzis să viziteze cârciumi, baruri, sau alte localuri similare, 
însă aceasta trebuie făcută cu discreţie. Judecătorul trebuie să se 
gândească la modul în care aceste vizite ar putea fi percepute de 
către un observator rezonabil din cadrul comunităţii sale, în 
lumina, de exemplu, a reputației localului vizitat, a persoanelor 


Comentariu asupra Principiilor de la Bangalore 271 


care îl frecventează, şi a eventualităţii ca localul să nu funcţioneze 
în conformitate cu legea. 


> Jocurile de noroc 


117. Judecătorului nu îi este interzis să joace ocazional jocuri 
de noroc, ca divertisment, însă aceasta trebuie făcută cu discreţie, 
având în vedere percepția observatorului rezonabil din cadrul 
comunităţii. Una este ca judecătorul să meargă ocazional la cursele 
de cai, sau la un cazinou în timpul unei vacanțe în străinătate, sau 
să joace cărţi cu prietenii şi rudele. Alta este ca judecătorul să fie 
văzut prea des în faţa ghișeului de pariuri pentru cursele de cai, sau 
dacă devine un jucător împătimit ori un parior profesionist. 


> Frecventarea cluburilor 


118. Judecătorul trebuie să aibă grijă atunci când merge la clu- 
buri sau alte locuri sociale. De exemplu, ar trebui să aibă grijă atunci 
când merge în localuri conduse sau deţinute de către membri ai poli- 
tiei, ai agenţiilor anticorupţie şi ai departamentelor vamal şi de accize 
ai căror membri pot apărea în mod frecvent în instanță. Deşi nu există 
nicio obiecţie faţă de acceptarea de către judecător a unei invitaţii 
ocazionale de a lua masa la cantina poliţiei, nu este de dorit ca 
judecătorul să frecventeze sau să devină membru al unor asemenea 
cluburi sau să fie clientul lor obişnuit. În majoritatea societăţilor este 
normal ca judecătorii să participe la manifestări organizate de către 
practicienii dreptului şi să aibă contacte sociale cu avocaţi. 


4.3. Judecătorul, în relaţiile sale personale cu alţi profesionişti ai 
dreptului care își desfăşoară activitatea în mod regulat în 
instanţa sa, va evita situaţiile care ar putea da naştere, în mod 
rezonabil, suspiciunilor de sau care ar putea crea aparenţa de 


. > 


favorizare sau părtinire. 


Comentariu 


> Contactele sociale cu practicienii dreptului 


119. Contactele sociale dintre diverşi membri ai puterii judecă- 
toreşti şi membri ai profesiilor juridice fac parte dintr-o veche 

tradiţie şi sunt acceptabile. Deoarece judecătorii nu trăiesc în 
turnuri de fildeş ci în lumea reală, nu se poate aştepta de la ei să 
taie toate legăturile cu profesiile juridice atunci când sunt numiţi 
ca judecători. Nici nu ar fi complet benefic pentru procesul 
judiciar ca judecătorii să se izoleze de restul societăţii, inclusiv 
de prieteni de şcoală, foşti asociaţi sau colegi în domeniul drep- 
tului. Într-adevăr, participarea de către judecător la evenimente 
sociale împreună cu avocaţii prezintă unele avantaje. Schimburile 
informale mijlocite de asemenea evenimente pot ajuta la redu- 
cerea tensiunii dintre judecători şi avocaţi şi pot diminua izolarea 
de foştii colegi, cu care se confruntă judecătorul după numirea sa. 
Totuşi, judecătorul trebuie să acţioneze pe baza bunului simţ şi să 
dea dovadă de atenţie. 


> Relaţiile de ordin social cu anumiţi juriști 


120. Dacă are relaţii de ordin social cu un jurist care apare în 
mod frecvent în faţa sa în instanţă, judecătorul se expune la un 
pericol şi e nevoie de un proces de echilibrare. Pe de o parte, jude- 
cătorul nu ar trebui descurajat să aibă relaţii sociale sau extraju- 
diciare. Pe de altă parte, există o problemă evidentă a aparenţei de 
subiectivism şi favoritism atunci când un prieten sau asociat apare 
în faţa judecătorului în instanță. Judecătorul este cel căruia îi 
aparţine decizia finală cu privire la întrebarea dacă relaţia sa cu un 
avocat este excesiv de apropriată sau personală, sau dacă s-a creat 
această aparenţă. Judecătorul este cel care trage linia de demar- 
caţie. Testul ce trebuie aplicat pentru a găsi echilibrul este repre- 
zentat de răspunsul la întrebarea dacă relaţia de ordin social inter- 
ferează cu îndeplinirea responsabilităţilor judiciare, şi dacă un 
observator neutru, complet informat despre natura relaţiei de ordin 
social, ar putea să aibă în mod rezonabil îndoieli referitor la modul 
în care va fi înfăptuită justiţia. Judecătorul trebuie să mai țină cont 
şi de pericolul crescut de a afla fără intenţie informaţii extrajudi- 
ciare privind o cauză pe care o judecă sau în care ar putea fi 
implicat ulterior. Ar fi deci mai înțelept ca judecătorul să evite să 
aibă contacte repetate cu un jurist care apare în instanţă într-un caz 

particular, dacă aceasta ar putea da naştere la percepţia rezonabilă 
că judecătorul și juristul au o relaţie personală apropiată. 


> Relaţiile de ordin social cu un jurist care îi este vecin 


121. Dacă vecinul judecătorului este jurist şi apare în mod 
regulat în instanţa la care lucrează judecătorul, acesta nu trebuie să 
se abţină de la orice contact social cu juristul, cu excepţia poate a 
cazului în care juristul apare în instanță într-o cauză în curs. 
În funcţie de împrejurări, este acceptabil un anumit grad de apro- 
piere socială, cu condiţia ca judecătorul să nu creeze situaţii frec- 
vente de recuzare sau aparenţa rezonabilă conform căreia impar- 
tialitatea sa ar putea fi compromisă. 


> Participarea la întâlnirile ocazionale ale juriştilor 


122. Nu ar putea exista o obiecție rezonabilă împotriva partici- 
pării de către un judecător la o petrecere mare dată, de exemplu, de 
către avocați care au fost promovați recent într-un post de con- 
ducere, pentru a sărbători realizările profesionale. La o asemenea 
manifestare, deşi este posibil să fie prezenți avocați care apar în 
instanță în fața judecătorului, contactul social direct cu aceştia 
poate fi evitat uşor, câtă vreme cauza este pe rol. Dacă are loc con- 
tactul cu aceştia, ar trebui să se evite discutarea cauzei şi, în funcţie 
de împrejurări, ar putea fi necesar ca celelalte părți din proces să 
fie informate referitor la acesta cu prima ocazie. Trebuie pusă mai 
cu seamă întrebarea dacă această activitate socială va crea sau va 
contribui la crearea percepției că juristul ar avea o relaţie deosebită 
cu judecătorul, iar această relaţie deosebită ar implica o dispoziţie 
deosebită din partea judecătorului de a accepta şi de a se baza pe 
susținerile juristului respectiv. 


> Ospitalitatea socială obișnuită 


123. Judecătorului îi este permis de obicei să accepte invitaţii la 
adunări sociale ale avocaţilor şi a altor jurişti. Socializarea cu avo- 
Caţii în asemenea împrejurări trebuie încurajată datorită avantajelor 
ce derivă din discuţii informale ce au loc la evenimente sociale. 

Totuşi, judecătorul nu poate primi un cadou de la un jurist care ar 
putea apărea în faţa sa în instanţă, şi nu poate participa la o mani- 
festare socială organizată de către o firmă de avocatură, în cadrul 
căreia gradul de ospitalitate excede ceea ce ar fi obişnuit şi modest. 
Criteriul ce trebuie folosit este cum îi va părea această manifestare 
unui observator rezonabil care s-ar putea să nu fie la fel de tolerant 
la regulile profesiei juridice aşa cum sunt membrii acesteia. 


> Oaspete al unei firme de avocatură 


124. Dacă un judecător acceptă participarea la o petrecere ofe- 
rită de către o firmă de avocatură depinde de cine oferă petrecerea 
şi cine poate participa, precum şi de natura petrecerii. Pentru a 
decide dacă va participa, judecătorul trebuie să se bazeze pe cunoş- 
tinţele sale referitoare la obiceiurile locale şi la evenimentele din 
trecut. În funcţie de împrejurări, ar putea fi necesar ca judecătorul 
să solicite gazdei să precizeze cine mai este invitat şi cât de extinsă 
va fi ospitalitatea. Ar trebui să se acorde o atenţie specială situaţiei 
în care o anumită firmă poate fi văzută ca făcându-și reclamă faţă 
de clienţi sau potenţiali clienţi. Mai există și o diferenţă evidentă 
între manifestările de divertisment organizate de către asociaţiile 
profesionale (în cadrul cărora judecătorii pot fi invitaţi să se 
adreseze participanţilor în legătură cu chestiuni de interes general) 
şi cele organizate de către anumite firme de avocatură. Judecătorul 
trebuie să se asigure că prezenţa sa la o petrecere oferită de către o 
firmă de avocatură nu îi va afecta aparenţa de imparţialitate. 


> Vizitele la fostul cabinet, la fosta firmă sau la fostul birou 


125. Trebuie acordată atenţie atunci când se determină frec- 
venţa potrivită a vizitelor sociale făcute de judecător la cabinetul 
sau firma de avocatură la care a lucrat anterior. De exemplu, ar fi 
de obicei adecvat ca judecătorul să viziteze fostul cabinet sau firmă 
de avocatură pentru a participa la un eveniment, cum ar fi o 
petrecere anuală sau o petrecere aniversară, sau una de sărbătorire 
a numirii unui membru al cabinetului într-o funcţie de conducere 
sau numirea acestuia ca judecător. Totuşi, în funcţie de împrejurări, 
vizitele prea frecvente făcute de către judecător la fostul cabinet 

pentru a se întâlni cu foşti colegi s-ar putea să nu fie potrivite. 
In mod similar, un judecător care a lucrat anterior ca procuror ar 
trebui să evite să fie prea apropiat de foştii colegi procurori şi de 
ofițerii de poliţie cu care a lucrat. Ar fi neînţelept chiar numai să se 
creeze o aparenţa de prietenie (patronaj). 


> Relaţiile sociale cu părţile litigante 


126. Judecătorul ar trebui să aibă grijă să evite relaţii excesiv de 
apropriate cu părţi — cum ar fi funcţionari guvernamentali, oficialii 
municipalităţii, procurorii, poliţiştii şi avocaţii publici — care apar 
deseori în faţa judecătorului, dacă asemenea relaţii ar putea crea în 
mod rezonabil impresia de parţialitate sau ar putea genera 
necesitatea excluderii pe viitor a judecătorului. Când ia o decizie, 
judecătorul trebuie să ia în considerare frecvenţa cu care oficialul 
sau juristul apare în instanţă în faţa sa, natura şi gradul interacțiunii 
sociale a judecătorului cu acea persoană, cultura comunităţii 
juridice în care lucrează judecătorul, şi sensibilitatea şi miza proce- 
sului în curs sau previzibil. 


> Apartenența la societăți secrete 


127. Nu este recomandat ca judecătorul să fie membru al unei 
societăți secrete în cadrul căreia sunt membri şi jurişti care apar în 
instanţă în faţa sa, deoarece se poate trage concluzia că judecătorul 
va acorda favoruri acestora, în virtutea codului frăţiei. 


4.4. Judecătorul nu va participa la soluţionarea unei cauze în 
care un membru al familiei sale reprezintă o parte la proces sau 
are vreo legătură oarecare cu procesul. 


Comentariu 


> Când este obligatorie recuzarea 


128. De obicei, judecătorul trebuie să se abţină de la judecată în 
cazul în care un membru al familiei sale (inclusiv logodnicul sau 
logodnica) a participat sau a apărut în instanță ca avocat al apărării. 

> Dacă un membru al familiei este afiliat unei firme de 
avocatură 


129. În mod normal, membrii unei firme de avocatură împart 
profiturile sau cheltuielile într-un anumit fel şi sunt motivaţi să 
dobândească clienţi, ceea ce se realizează parţial prin victoria lor în 
cadrul proceselor. Totuşi, nu este neapărat necesar ca judecătorul 
să fie recuzat pe motiv că un jurist din cadrul unui anumit proces 
este afiliat la o firmă de avocatură la care este afiliat şi un membru 
al familiei judecătorului. În anumite împrejurări, faptul că impar- 
țialitatea judecătorului poate fi în mod rezonabil pusă la îndoială 
sau faptul că ruda respectivă este cunoscută de către judecător ca 
având un interes în firma de avocatură, interes care ar putea fi 
afectat substanţial prin soluţia pronunţată în cauză, va necesita 
recuzarea judecătorului. În plus, în fiecare cauză în parte, judecă- 
torul trebuie să ia în considerare următorii factori, fără ca enume- 
rarea să fie limitativă: 

(a) cum va apărea în ochii publicului larg, nerecuzarea; 

(b)cum va apărea nerecuzarea în ochii celorlalţi jurişti, în cei ai 
judecătorilor şi în cei ai membrilor publicului; 

(c) greutatea administrativă pe care recuzarea ar reprezenta-o 
pentru instanţe; şi 

(d)amploarea interesului financiar, profesional, sau de altă 
natură pe care îl are ruda în legătură cu cauza respectivă. 


> Dacă un membru al familiei este angajat într-un depar- 
tament juridic guvernamental 


130. Deşi juriştii statului sunt salariaţi şi nu au niciun interes 
economic sau vreun profit în ceea ce priveşte soluţiile din cauzele 
penale sau civile, trebuie luată în considerare dorința de a avea 
succes pe plan profesional. Aşadar, chiar dacă un membru al 
familiei este angajat la un parchet sau birou de avocaţi publici unde 
nu are nicio funcţie de control sau vreo poziţie administrativă, ar 
trebui ca judecătorul să acţioneze cu atenţie, şi să ia în considerare 
posibilitatea abţinerii de la judecată în toate cazurile care au de-a 
face cu parchetul sau biroul unde lucrează ruda, din două motive. 
În primul rând, deoarece membrii acelui birou ar putea să facă 

schimb de informaţii în ceea ce priveşte cauzele de pe rol, existând 
astfel riscul ca ruda judecătorului să fie implicată sau să 
influenţeze, fără intenţie, alte cauze care vin din acel birou, chiar Şi 
fără a avea o funcţie de control direct. În al doilea rând, imparţia- 
litatea judecătorului ar putea fi pusă în mod rezonabil sub semnul 
întrebării. Testul ce trebuie aplicat este următorul: ar avea un 
observator rezonabil o îndoială semnificativă cu privire la existența 
unui subiectivism conştient sau inconştient a judecătorului în 
raport cu succesul profesional al biroului în cadrul căruia lucrează 
membrul familiei sale? 


> Relaţia amoroasă cu un jurist 


131. Dacă un judecător are o relaţie amoroasă cu un alt practician 
al dreptului, judecătorul ar trebui de obicei să se abțină de la a 
participa la soluţionarea cauzelor în care este implicat acel jurist, cu 
excepţia cazului în care apariţia în instanţă a practicianului respectiv 
este una pur formală. Oricum, de regulă nu este nevoie ca judecătorul 
să se abţină de la judecată în cauzele în care sunt implicaţi alți membri 
ai firmei sau biroului la care lucrează juristul respectiv. 


> Instanţele în cadrul cărora se află numai un judecător şi 
un jurist 


132. Sunt jurisdicții în care funcţionează numai un judecător şi 
un jurist ca procuror sau apărător. Dacă juristul respectiv este fiul 
sau fiica sau o rudă apropiată a judecătorului, recuzarea obligatorie 
ar avea ca rezultat excluderea judecătorului în toate cauzele penale. 
Acest lucru ar crea dificultăţi, nu numai pentru ceilalţi judecători din 
regiune (care ar trebui să ţină locul judecătorului exclus), ci şi pentru 
inculpaţi. De asemenea, ar deveni dificilă garantarea celerităţii 
procesului, la care au dreptul inculpaţii, dacă trebuie căutat un 
înlocuitor pentru judecătorul respectiv în toate asemenea cauze 
penale. Deşi excluderea nu poate fi o cerință absolută în asemenea 
împrejurări, pe cât posibil situaţiile de acest gen ar trebui evitate. 

4.5. Judecătorul nu va permite folosirea locuinţei sale de jurişti/ 
avocaţi pentru a primi clienţi sau pe alţi practicieni ai dreptului. 


Comentariu 


> Folosirea reşedinţei sau a telefonului judecătorului 


133. Nu este potrivit ca judecătorul să permită unui jurist să-i 
folosească reşedinţa pentru a se întâlni cu clienţi sau alţi jurişti în 
chestiuni care au legătură cu activitatea acelui jurist. Dacă soțul 
judecătorului sau un alt membru al familiei este jurist, judecătorul 
trebuie să nu aibă aceeaşi linie de telefon de acasă pe care o 
foloseşte şi acea persoană în scopuri profesionale, deoarece acest 
lucru ar duce la percepţia conform căreia judecătorul practică şi 
altă profesie juridică, şi ar putea duce la comunicări ex parte 
neintenţionate sau ar putea crea aparenţa sau suspiciuni că se 
produc asemenea comunicări. 


4.6. Ca orice alt cetăţean, judecătorul are dreptul la libertatea de 
exprimare, libertatea convingerilor, libertatea de asociere şi de 
adunare, dar îşi va exercita aceste drepturi având o conduită 
conformă cu demnitatea funcţiei judiciare, ca şi cu imparţia- 
litatea şi independenţa corpului judiciar. 


Comentariu 


> Judecătorii se bucură de aceleaşi drepturi ca ceilalţi cetăţeni 


134. Când este numit în funcţie, judecătorul nu trebuie să 
renunţe la dreptul la libertatea de exprimare, de asociere şi de 
adunare de care se bucură alţi membri ai comunităţii, să abando- 
neze orice convingeri politice pe care le-a avut sau să înceteze să 
aibă orice interes în chestiuni politice. Totuşi, sunt necesare anu- 
mite restricţii menite să păstreze încrederea publicului în imparţia- 
litatea şi independenţa justiţiei. Pentru a defini gradul adecvat de 
implicare a puterii judecătoreşti în dezbaterile publice, există două 
consideraţii fundamentale. Prima este dacă implicarea judecăto- 
rului ar putea submina în mod rezonabil încrederea în imparţia- 
litatea sa. Cea de-a doua este dacă această implicare l-ar putea 
expune pe judecător în mod nenecesar la atacuri de ordin politic 

sau dacă nu este conformă cu demnitatea funcţiei judecătoreşti. În 
fiecare din acest caz, judecătorul ar trebui să evite să fie implicat. 


> Activităţi incompatibile 


135. Îndatoririle judecătorului sunt incompatibile cu anumite 
funcţii politice, cum ar fi cea de membru al parlamentului sau al 
consiliului local. 


> Judecătorul trebuie să nu se implice în controversele 
publice 


136. Judecătorul ar trebui să nu se implice în mod nepotrivit în 
controversele publice. Motivul este evident. Însăşi esenţa funcţiei 
judecătoreşti constă în capacitatea de a aborda diversele probleme 
care fac obiectul conflictelor, într-o manieră obiectivă şi judiciară. 
Este la fel de important ca judecătorul să fie văzut în public ca 
având atitudinea detaşată, obiectivă, fără prejudecăţi, imparţială, 
deschisă şi echilibrată care este caracteristică judecătorilor. Dacă 
judecătorul intră în scena politică şi participă la dezbaterile publice 
5 prin exprimarea de opinii asupra unor subiecte controversate, 
prin implicarea î în dispute cu personalități ale comunității, sau prin 
criticarea în public a guvernului — el nu va fi văzut ca având o ati- 
tudine judiciară atunci când prezidează în instanţă. De asemenea, 
judecătorul nu va fi văzut ca imparţial când soluţionează conflicte 
care fie au de-a face cu subiectele despre care şi-a exprimat opinia 
în public; fie, ceea ce este mai important, implică personalităţile 
sau departamentele guvernamentale pe care judecătorul le-a criticat 
anterior în public, în calitate de părţi litigante, sau chiar de martori. 


> Criticarea judecătorului de către alte persoane 


137. Membrii publicului, ai puterii legislative şi executive pot 
comenta în public asupra a ceea ce ei consideră că sunt limitări, 
greşeli sau erori ale unui judecător şi ale hotărârilor pronunţate de 
acesta. De obicei, judecătorul respectiv, datorită convenției de 
tăcere politică, nu răspunde acestor comentarii. Deşi dreptul de a-l 
critica pe judecător se supune regulilor legate de sfidarea curții, 
aceste reguli sunt tot mai rar invocate în prezent decât erau în 

trecut, pentru a reprima sau pedepsi criticile exprimate la adresa 
puterii judecătoreşti sau la adresa unui anumit judecător. Cel mai 
bine şi mai înţelept este să se ignore orice atac scandalos, mai 
degrabă decât a se exacerba publicitatea prin iniţierea procedurii de 
sancţionare pentru sfidarea curţii. După cum s-a observat, „justiţia 
nu este o virtute aflată în sihăstrie: trebuie să se permită exami- 
narea sa de către oamenii obişnuiţi, şi comentariile respectuoase, 
chiar dacă sunt făţişe, ale acestoral. 


> Judecătorul se poate exprima în public asupra chestiu- 
nilor care afectează Justiţia 


138. Există un număr restrâns de împrejurări în care judecătorul 
se poate exprima în public în legătură cu o chestiune controversată 
din punct de vedere politic, şi anume atunci când această chestiune 
afectează direct funcţionarea instanțelor, independenţa puterii 
judecătoreşti (aici sunt cuprinse şi salariile şi beneficiile judiciare), 
aspectele fundamentale ale administrării justiţiei sau integritatea 
personală a judecătorului. Totuşi, chiar şi în aceste privinţe, jude- 
cătorul ar trebui să acţioneze cu multă reţinere. Deşi judecătorul 
poate face afirmaţii publice la adresa guvernului în aceste privinţe, 
el nu trebuie să pară că face „lobby” către guvernanţi sau că arată 
cum s-ar pronunţa într-o anumită situaţie dacă aceasta ar fi dedusă 
judecății. Mai mult, judecătorul trebuie să ţină cont de faptul că 
comentariile sale publice vor fi considerate ca reflectând opinia 
puterii judecătoreşti; uneori poate fi dificil pentru un judecător să 
exprime o opinie care să fie luată drept una pur personală şi nu 
drept aceea a corpului de judecători în general. 


> Judecătorul poate participa la discuţiile despre drept 


139. Judecătorul poate participa la discuţiile asupra chestiunilor 
de drept, în scopuri educative sau pentru a arăta neajunsuri 
cuprinse în anumite legi. În anumite împrejurări deosebite, comen- 
tariile judecătorului asupra unui proiect legislativ pot fi utile şi 


! Ambard v Attorney General for Trinidad and Tobago, Privy Council 
on appeal from the Court of Appeal of Trinidad and Tobago [1936] 
AC 322 at 335, per Lord Atkin. 

potrivite, cu condiţia ca acesta să evite să facă interpretări infor- 
male sau să exprime opinii controversate în ceea ce priveşte consti- 
tuționalitatea. În mod normal, comentariile judecătoreşti asupra 
propunerilor legislative sau asupra altor chestiuni ce ţin de politica 
guvernamentală ar trebui să se refere la implicaţii practice sau la 
deficienţe de redactare, şi ar trebui să evite chestiunile controversate 
din punct de vedere politic. În general, acest gen de comentariu 
judecătoresc ar trebui făcut în cadrul unui efort colectiv sau institu- 
ționalizat al justiţiei şi nu ca demers personal al judecătorului. 


> Când judecătorul poate simţi că este datoria sa morală să 
se exprime 


140. Se pot ivi cazuri când un judecător - ca fiinţă umană 
înzestrată cu conştiinţă, morală, sentimente şi valori — consideră că 
are datoria morală de a se exprima în public. De exemplu, în 
exercitarea libertăţii de exprimare, judecătorul poate să participe la 
o adunare, să ridice un afiş sau să semneze o petiție care exprimă 
opoziţia faţă de război, sprijinul pentru efortul de conservare a 
energiei sau de finanţare a unei agenţii de combatere a sărăciei. 
Acestea reprezintă expresii ale preocupării pentru comunitatea 
locală şi cea globală. Dacă vreuna dintre aceste chestiuni apare în 
instanţă în faţa judecătorului iar imparţialitatea acestuia ar putea fi 
pusă în mod rezonabil sub semnul întrebării, judecătorul trebuie să 
se abţină în a judeca orice proces în care participarea sa anterioară 
la manifestările susmenţionate pune sub semnul îndoielii imparţia- 
litatea judecătorului şi integritatea judecătorească. 


4.7. Judecătorul se va informa asupra intereselor sale financiare 
personale şi fiduciare şi va face eforturile corespunzătoare 
pentru a se informa cu privire la interesele financiare ale mem- 
brilor familiei sale. 


Comentariu 


> Obligaţia de a fi la curent cu interesele financiare 


141. Dacă, în urma deciziei sale care ar fi pronunţată într-un 
proces în instanţă, este evidentă probabilitatea ca un judecător, sau 
un membru al familiei acestuia, sau o altă persoană cu care judecă- 

torul se află într-o relaţie de încredere (fiduciară), să aibă un bene- 
ficiu financiar, judecătorul nu are altă alternativă decât să se abţină. 
Aşadar, este necesar ca judecătorul să fie întotdeauna conştient de 
interesele sale financiare personale şi fiduciare, precum şi de 
interesele familiei sale. „Fiduciar” cuprinde şi relaţiile date de 
calitatea de executor, administrator, tutore şi curator. 


> Interesul financiar 


142. „Interes financiar” înseamnă deținerea unui interes legal 
sau legitim, oricât de mic, sau deținerea calităţii de director, consi- 
lier, sau alt participant activ în afacerile unei instituţii sau orga- 
nizaţii. Următoarele sunt excepții: 

(i) Posesiunile dintr-un fond mutual sau comun de investiţii 
care deţine titluri de valoare nu constituie „interes financiar” în 
titlurile de valoare deţinute de către organizaţia respectivă; 

(ii) Funcţia deţinută într-o organizaţie educaţională, religioasă, 
caritabilă, într-o frăţie, sau o organizaţie civică nu constituie 
„interes financiar” în titlurile de valoare deţinute de către organi- 
zaţia respectivă; 

(iii) Interesul patrimonial al titularului unei poliţe la o com- 
panie de asigurări mutuale, sau al deponentului la casă de econo- 
mii, sau un alt interes patrimonial similar, constituie „interes finan- 
ciar” în organizaţia respectivă numai dacă rezultatul vreunui proces 
ar putea afecta substanţial valoarea acelui interes; 

(iv) Deţinerea de titluri de stat constituie „interes financiar” în 
instituţia emițătoare numai dacă rezultatul vreunui proces ar putea 
afecta substanţial valoarea titlurilor respective. 


4.8. Judecătorul nu va permite ca relaţiile sale de familie, sociale 
sau alte asemenea să influenţeze în mod neadecvat conduita şi 
deciziile sale ca judecător. 


Comentariu 


> Obligaţia de a evita influenţele improprii 


143. Familia, prietenii şi colegii sociali, civici şi profesionali ai 
judecătorului, cu care acesta intră în contact în mod regulat, cu 

care comunică în chestiuni de interes comun şi cu care are o relaţie 
bazată pe încredere reciprocă, sunt în măsură să influenţeze în mod 
nepotrivit, sau să dea impresia că influenţează, pe judecător în 
îndeplinirea de către acesta a atribuţiilor sale judiciare. Ei pot 
încerca să îl influenţeze în folosul propriu sau în forma traficului 
de influenţă în favoarea părţilor la proces şi a avocaţilor. Jude- 
cătorul trebuie să aibă o grijă deosebită să se asigure că judecata şi 
conduita sa judiciară nu sunt nici măcar în mod subconştient 
influențate de către aceste relaţii. 


> Obligaţia de a evita urmărirea propriului interes 


144. Judecătorul comite abuz de putere dacă profită de funcţia 
sa judiciară pentru a avea un câştig personal sau pentru a se 
răzbuna. Judecătorul trebuie să evite orice activitate care sugerează 
că deciziile sale sunt afectate de către propriul interes sau de către 
favoritism, dat fiind că abuzul de putere diminuează în mod grav 
încrederea publicului în puterea judecătorească. 


4.9. Judecătorul nu va utiliza şi nici nu va permite utilizarea 
prestigiului funcţiei sale pentru a rezolva interesele sale private, 
interesele personale ale membrilor familiei sale sau ale altor 


persoane, şi nici nu va lăsa impresia sau nu va permite altora să 
lase impresia că ar exista persoane într-o poziţie specială, capa- 
bile să îl influenţeze într-un mod necorespunzător în îndepli- 
nirea atribuţiilor sale. 


Comentariu 


> Obligaţia de a face diferenţa dintre utilizarea corespun- 
zătoare şi cea necorespunzătoare a funcţiei 


145. În general, judecătorul este văzut de către public ca fiind o 
persoană foarte deosebită, şi este tratat în instanţă, și probabil şi în 
afara acesteia, cu un oarecare grad de servilism şi măgulire. De 
aceea, judecătorul trebuie să facă diferenţa dintre modurile adec- 
vate şi cele neadecvate de a uza de prestigiul funcţiei sale. Este 
neadecvat ca judecătorul să se folosească sau să încerce să se 

folosească de poziţia sa pentru a obţine un avantaj personal sau un 
tratament preferenţial de orice fel. De exemplu, judecătorul nu 
trebuie să profite de resursele judiciare pentru a câştiga un avantaj 
în afacerile personale. De asemenea, el nu ar trebui să se 
folosească de funcţia pe care o deţine într-o încercare, sau în ceea 
ce ar putea în mod rezonabil să fie perceput ca o încercare, de a 
scăpa de dificultăţi legale sau birocratice. Dacă este oprit în trafic 
pentru comiterea unei abateri, judecătorul nu ar trebui să îl 
informeze de funcţia sa pe organul de aplicare a legii. Judecătorul 
care telefonează unui procuror pentru a întreba „dacă se poate face 
ceva” în legătură cu o amendă primită de către un grefier pentru o 
contravenţie comisă în trafic, creează aparenţa de necorectitudine 
chiar dacă nu încearcă să se folosească de funcţia sa pentru a 
influenţa soluţia pronunţată în cauză. 


> Nu este necesar ca judecătorul să își ascundă funcţia 


146. Nu este necesar ca judecătorul să ascundă faptul că deţine 
această funcţie, însă el trebuie să fie atent pentru a nu da impresia 
că se foloseşte de statutul de judecător pentru a obţine vreo formă 
de tratament preferenţial. De exemplu, dacă copilul unui judecător 
ar fi arestat, judecătorul ar avea aceleaşi emoţii profund umane pe 
care le-ar avea orice alt părinte, şi are dreptul, în calitate de părinte, 

să răspundă dacă simte că i s-a făcut o nedreptate copilului său. 
Însă dacă judecătorul, fie direct, fie prin intermediari, contactează 
organele de aplicare a legii, le informează despre funcţia sa, şi le 
cere sancţionarea disciplinară a ofițerului care a făcut arestarea, 
linia dintre părinte şi judecător nu mai este clară. Deşi judecătorul, 
ca orice părinte, are dreptul să îşi ajute fiul sau fiica, şi să iniţieze o 
acţiune în justiţie pentru a proteja interesele copilului, judecătorul 
nu are dreptul să îndeplinească vreun act care nu ar putea fi înde- 
plinit de către un părinte care nu este judecător. Folosirea funcţiei 
judiciare în încercarea de a influenţa alţi funcţionari publici în 
îndeplinirea atribuţiilor lor legale înseamnă o depăşire a liniei dată 
de protecţia şi intervenţia părintească, şi un abuz al prestigiului 
conferit de funcţia judiciară. 

> Folosirea consumabilelor cu însemne judecătoreşti 


147. Consumabilele ce poartă însemnele judecătoreşti nu tre- 
buie folosite într-un mod ce constituie abuz al prestigiului funcţiei. 
În general, aceste consumabile sunt destinate cazurilor în care 
judecătorul doreşte să scrie în calitate sa oficială. Trebuie să se 
procedeze cu atenţie dacă se folosesc consumabile cu însemnele 
judecătoreşti atunci când se scrie în calitate de persoană particu- 
lară. De exemplu, în funcţie de împrejurări, ar fi acceptabil să se 
trimită un bilet de mulțumire după participarea la o manifestare 
socială folosindu-se acest tip de consumabile. Dar nu ar fi potrivită 
folosirea acestor consumabile judiciare atunci când se poate per- 
cepe în mod rezonabil că judecătorul încearcă să atragă atenţia 
asupra funcţiei sale cu scopul de a influenţa pe destinatarul scri- 
sorii, de exemplu, atunci când scrie pentru a se plânge referitor la o 
un conflict legat de o poliţă de asigurare. 


> Scrisori de recomandare 


148. Nu există obiecţii referitor la emiterea de către judecător a 
unor scrisori de recomandare, însă trebuie procedat cu grijă în 
cazul unei persoane care doreşte o asemenea referință nu pentru că 
judecătorul o cunoaşte bine, ci pentru că ea doreşte numai să pro- 
fite de statutul acestuia. În legătură cu scrisorile de recomandare, 
de obicei este recomandat să se folosească hârtia cu însemnele 
judecătoreşti numai când judecătorul l-a cunoscut personal pe 
beneficiarul  recomandării în cursul activităţii judecătoreşti. 
Se poate ţine seama de următoarele îndrumări: 

1. Judecătorul nu ar trebui să scrie recomandări în legătură cu 
o persoană pe care nu o cunoaşte. 

2. Judecătorul poate scrie scrisori de recomandare dacă acestea 
ar fi scrise în desfăşurarea obişnuită a activităţii (de ex. un angajat 
al instanţei solicită referințe privind activitatea sa la instanță). 
Scrisoarea ar trebui să cuprindă o declaraţie referitoare la sursa și 
întinderea cunoştinţelor judecătorului despre beneficiar, şi ar trebui 
adresată şi expediată direct persoanei sau organizaţiei pentru care a 
fost scrisă. În cazul unui angajat personal al judecătorului, cum ar 

fi un grefier care îşi caută un alt loc de muncă, se pot da referinţe 
generale şi adresate „Către cei interesaţi”. 

3. Judecătorul poate da referinţe pentru cineva pe care îl 
cunoaşte personal însă nu profesional, cum ar fi o rudă sau un 
prieten apropiat, dacă aceste referinţe îi sunt cerute în mod normal 
în baza relaţiei personale. 


> Depunerea mărturiei despre caracterul cuiva 


149. Declaraţia unui judecător referitoare la caracterul unei 
părţi sau martor implică prestigiul funcţiei judiciare în procesul în 
cadrul căruia acesta o depune, şi poate fi înţeleasă ca fiind o ates- 
tare oficială. Mai mult, atunci când judecătorul depune mărturie, 
un avocat care apare în mod regulat în faţa judecătorului în instanţă 
ar fi pus într-o situaţie stânjenitoare dacă ar trebui să îi adreseze 
întrebări judecătorului. Aşadar, de obicei, judecătorul nu ar trebui 
să se ofere voluntar să depună mărturie în instanţă referitor la 
caracterul unei părţi sau martor. Dacă se solicită acest lucru, el ar 
trebui să fie de acord numai când un refuz ar fi în mod evident 
inechitabil faţă de persoana care l-a solicitat; de exemplu, când este 
vorba de un alt funcţionar al instanţei îndrituit să obţină probe cu 
privire la caracterul său din partea colegilor. Totuşi, acest lucru nu 
îl scuteşte pe judecător să depună mărturie atunci când este citat 
obligatoriu pentru aceasta. 


150. Dacă, de bunăvoie, se scrie sau se telefonează membrilor 
baroului în legătură cu o procedură disciplinară desfăşurată împo- 
triva unui avocat, acest lucru înseamnă de fapt că se depune măr- 
turie despre caracterul avocatului respectiv, punându-se astfel pres- 
tigiul funcţiei judiciare în sprijinul intereselor private ale avoca- 
tului. În mod similar, dacă se contactează de bunăvoie un comitet 
în numele unui candidat la funcţia de judecător, fără ca acest lucru 
să fi fost solicitat în mod oficial de către comitetul respectiv, 
înseamnă că s-a depus mărturie referitor la caracterul candidatului 
respectiv, punându-se prestigiul funcţiei judiciare în folosul intere- 
selor particulare ale altuia. 


Comentariu asupra Principiilor de la Bangalore 287 


> Contribuțiile la publicaţii 


151. Atunci când judecătorul scrie sau contribuie la o publi- 
caţie, în legătură sau fără legătură cu dreptul, apar aspecte speciale. 
Judecătorul nu trebuie să permită vreunei persoane asociate cu 
publicaţia să profite de funcţia sa. În contractele pentru publicarea 
lucrărilor unui judecător, acesta ar trebui să păstreze suficient 
control asupra modului în care se va face publicitatea, pentru a 
evita exploatarea funcţiei sale. 


> Aparițiile la posturi comerciale de radio sau televiziune 


152. Apariţia unui judecător la un post de radio sau televiziune 
comercial ar putea fi percepută ca slujind interesele financiare ale 
organizației care deţine postul respectiv sau ale sponsorilor 
acestuia. Aşadar, ar trebui procedat cu grijă. Pe de altă parte, mulţi 
cetăţeni obţin informaţii despre evenimente, probleme de ordin 
social şi despre drept prin intermediul acestor posturi. Deci, în 
funcţie de aranjamente, participarea la un program ce are legătură 
cu dreptul ar putea fi adecvată. Pentru a stabili dacă judecătorul ar 
trebui sau nu să participe la asemenea programe, trebuie luaţi în 
considerare mai mulţi factori: frecvenţa apariţiilor, audiența, 
subiectul, şi dacă programul este comercial sau nu. De exemplu, în 
funcţie de împrejurări, ar putea fi potrivită purtarea unei discuţii 
privind rolul în stat al puterii judecătoreşti sau implicarea instan- 
telor în educaţia comunitară. 


> Foştii judecători 


153. În funcţie de convențiile locale, un fost judecător poate 
folosi titlul său anterior de „judecător” sau referirea la „justiţie” 
atunci când îşi face publicitate pentru servicii de mediere sau arbi- 
traj, deoarece această informaţie indică experienţa legală a fostului 
judecător. Totuşi, este de dorit ca titlul să fie însoţit de cuvântul 
„pensionat” sau „fost” pentru a se preciza că el nu mai este 
judecător în funcţie. Foştii judecători nu ar trebui să folosească 
titulatura de „Onorabilul” sau prescurtarea acesteia atunci când îşi 
fac publicitate pentru aceste servicii. 

4.10. Judecătorul nu va folosi şi nici nu va dezvălui informaţii 
confidenţiale obţinute de el în această calitate în scopuri care nu 
au legătură cu îndatoririle sale profesionale. 


Comentariu 


„> Informaţiile confidenţiale nu pot fi folosite pentru câştig 
personal şi nu pot fi comunicate altor persoane 


154. În exercitarea atribuţiilor sale profesionale, judecătorul 
poate dobândi informaţii de natură comercială sau de altă natură 
care nu sunt disponibile publicului. Judecătorul nu trebuie să le 
dezvăluie sau să le folosească pentru a obţine un câștig personal 
sau pentru orice alt scop ce nu are legătură cu atribuţiile judiciare. 


> Esenţa interdicţiei 


155. Această interdicţie se referă în principal la folosirea 
improprie a probelor nedezvăluite public; de exemplu, probele care 
se supun regimului de confidenţialitate pe scară largă în cadrul 
litigiilor comerciale. 


4.11. În îndeplinirea adecvată a atribuţiilor sale, judecătorul poate: 


4.11.1. să scrie, să ţină conferinţe, să predea şi să participe la 
activităţi legate de drept, de organizarea sistemului juridic, de 
administrarea justiţiei sau de alte chestiuni conexe; 


Comentariu 


> Participarea la educarea comunităţii 


156. Judecătorul are ocazia unică de a contribui la îmbună- 
tăţirea legii, a sistemului de drept, şi a administrării justiţiei, atât în 
cadrul jurisdicției sale, cât şi în afara acesteia. Aceste contribuţii 
pot lua forma discursurilor, scrierilor, activităţilor didactice sau a 
participării la alte activităţi extrajudiciare. Cu condiţia ca acest 
lucru să nu îl distragă de la îndeplinirea atribuţiilor judiciare, şi în 

măsura timpului disponibil, judecătorul trebuie încurajat să se 
implice în astfel de activităţi. 


> Participarea la învăţământul juridic 


157. Judecătorul poate contribui la educarea juridică şi profesio- 
nală prin ţinerea de cursuri, prin participarea la conferinţe şi semi- 
narii, prin conducerea sesiunilor de simulare a şedinţelor de judecată 
de către studenţi şi prin acţionarea ca examinator. De asemenea, el 
mai poate contribui la literatura juridică în calitate de autor sau 
editor. Asemenea activităţi profesionale desfășurate de către 
judecători sunt de interes public şi trebuie încurajate. Totuşi, dacă 
este necesar, judecătorul ar trebui să precizeze clar că comentariile 
pe care le face în cadrul activităţilor de învățământ nu sunt menite să 
constituie opinii consultative sau să declare aderenţa la o anumită 
poziţie juridică în cadrul unui proces în instanță, mai ales pentru că 
judecătorii nu pot oferi expertize sau consiliere pe probleme de drept 
în afara unei proceduri desfăşurate în instanţă conform legii. Până la 
momentul în care au fost administrate probele, au fost ascultate 
argumentele şi, dacă este cazul, s-au încheiat cercetările, judecătorul 
nu poate cântări în mod imparţial probele şi susţinerile şi nu își poate 
forma o opinie judiciară definitivă. Înainte de a accepta orice 
remuneraţie, judecătorul trebuie să se asigure că nivelul remuneraţiei 
nu îl depășește pe cel care l-ar primi alt profesor care nu este 
judecător şi care are atribuţii didactice comparabile, şi că acest nivel 
este compatibil cu toate obligaţiile constituţionale sau legale care 
guvernează primirea de remuneraţii suplimentare. 


4.11.2. să apară la o audiere publică în faţa unei autorităţi care 
are competenţe în materia dreptului, a organizării sistemului 
juridic, a administrării justiţiei sau în alte materii conexe; 


Comentariu 
» Prezenţa în faţa unei autorităţi publice în calitate de 
judecător 


158. Judecătorul poate să apară şi să depună mărturie în faţa 
unei autorităţi publice în măsura în care este conform părerii 

generale că experienţa judiciară a acestuia îl pune în măsură să 
furnizeze informaţii utile în domeniul respectiv. 


> Prezenţa în faţa unei autorităţi publice în calitate de 
cetăţean particular 


159. Judecătorul se poate prezenta în calitate de persoană 
particulară pentru a depune mărturie sau pentru a depune o cerere 
la autorităţile guvernamentale, în chestiuni care pot avea un efect 
deosebit asupra acestuia ca persoană particulară, cum ar fi propu- 
nerile pentru planurile de urbanism care vor afecta proprietățile 
funciare ale judecătorului, sau propunerile legate de disponibili- 
tatea serviciilor locale de sănătate. Judecătorul trebuie totuşi să 
procedeze cu grijă pentru a nu folosi prestigiul funcţiei judecăto- 
rești pentru a promova cauze generale în anchetele publice referitor 
la care judecătorul nu are o competenţă judiciară deosebită. 


4.11.3. să fie membru al unui organ oficial sau al unei comisii, 
comitet ori organ consultativ guvernamental, dacă aceasta nu 
compromite imaginea de imparţialitate şi neutralitate politică a 
judecătorului; 


Comentariu 


> Calitatea de membru al unei comisii de anchetă 


160. Datorită reputației de care se bucură corpul de judecători 
în cadrul comunităţii şi a greutăţii pe care o au faptele stabilite pe 
cale judecătorească, judecătorii sunt deseori solicitaţi să desfăşoare 
anchete şi să întocmească rapoarte asupra unor chestiuni care fie 
sunt de importanță publică, fie sunt doar considerate astfel, dar 
care nu intră în sfera atribuţiilor justiţiei. Ca să de curs unei 
asemenea. solicitări, judecătorul trebuie să examineze cu grijă 
implicaţiile pe care le-ar avea acceptarea solicitării în ceea ce 
priveşte independenţa judecătorească. Există exemple de judecători 
care s-au amestecat în controverse publice şi au fost criticaţi şi puşi 
în situaţii jenante în urma publicării de rapoarte ale comisiilor de 
anchetă din care au făcut parte. Ar trebui să se ia în considerare 

termenii de referinţă şi alte condiţii, cum ar fi timpul şi resursele, 
pentru a se stabili dacă sunt compatibile cu funcţia judecătorească. 
De multe ori judecătorul nu este obligat să participe la comisia de 
anchetă, cu excepţia poate a cazului în care este vorba despre o 
chestiune de importanţă naţională apărută într-un moment presant; 
atunci această sarcină este îndeplinită ca un act de favoare. In unele 
țări, din motive constituţionale, judecătorilor le este interzis să 
desfăşoare anchete pentru executiv! şi, chiar dacă le este permis, 
sunt descurajaţi să o facă, în funcţie de subiect şi de procedurile de 
numire a judecătorului respectiv. 


161. Este adevărat că pot fi prezentate argumente convingătoare 
în sprijinul opiniei conform căreia interesul public sau naţional 
reclamă o anchetă completă, clară şi profundă asupra unei ches- 
tiuni de importanţă vitală pentru public şi că această sarcină este 
cel mai bine îndeplinită de către un judecător care a dobândit timp 
de mulţi ani, ca judecător şi ca practician în domeniul juridic, 
experiența necesară pentru a analiza probele şi a evalua credibili- 
tatea martorilor. Totuşi, este necesar să ţinem cont de următoarele: 

(a) Funcţia legitimă a judecătorului este de a judeca. Este o 
funcţie pe care puţini oameni din cadrul comunităţii sunt apți să o 
îndeplinească, iar numărul persoanelor calificate şi disponibile 
pentru a îndeplini această funcţie în orice moment, în afară de cei 
care sunt deja în funcţie, este în mod necesar foarte mic. Există, pe 
de altă parte, suficiente persoane ale cu abilităţi şi experienţă care 
sunt competente să îndeplinească în mod superior rolul de membri 
în comisii, fără a mai fi nevoie să se apeleze la judecători pentru 
aceasta?; şi 

(b) Funcţia de membru într-o comisie de anchetă aparţine de 
obicei sferei executive şi nu celei judecătoreşti. Este o funcţie ce 
necesită cercetarea şi stabilirea informaţiilor pentru a se determina 
măsurile corespunzătoare ce trebuie luate. Printre aceste măsuri se 


' Wilson v Minister for Aboriginal Affairs, High Court of Australia 
[1997] 189 CLR 1. 

2 Sir Murray McInerney, The Appointment of Judges to Commissions 
of Inquiry and Other Extra-Judicial Activities [1978] The Australian Law 
Journal, vol. 52, p. 540-553. 

poate număra şi o acţiune în justiţie, civilă ori penală, iniţiată 
împotriva persoanelor ale căror fapte au fost cercetate de către 
comisie. În mod alternativ, cercetarea ar putea să se refere la o pro- 
punere controversată, cum ar fi construirea unui aeroport sau a 
unei autostrăzi, anchetarea prăbuşirii unui avion, reforma unui anu- 
mit aspect de drept sau de politică publică, necesitățile juridice ale 
anumitor grupuri speciale ş.a.m.d. La fel ca toate celelalte măsuri 
ale executivului, procedura şi constatările comisiei de anchetă pot 
face, şi deseori chiar fac, obiectul controverselor publice. 


162. În anul 1998, Consiliul Judiciar Canadian şi-a declarat 
poziţia în ceea ce priveşte numirea unor judecători federali în 
cadrul unor comisii de anchetă!. Procedura aprobată cuprindea 
următoarele etape: 

(a) Fiecare cerere referitoare la participarea unui judecător 
într-o comisie de anchetă ar trebui depusă mai întâi la preşedintele 
instanţei; 

(b) Cererea ar trebui să fie însoţită de termenii de referinţă 
propuşi pentru anchetă şi de o indicarea termenului-limită, dacă 
există unul, care va fi impus lucrărilor comisiei; 

(c) Preşedintele instanţei, după consultarea cu judecătorul în 
cauză, ar trebui să stabilească dacă absenţa acestuia ar dăuna 
semnificativ activităţii instanţei; 

(d) Preşedintele instanţei şi judecătorul în cauză ar trebui să se 
întrebe dacă acceptarea numirii în cadrul comisiei de anchetă ar 
putea dăuna activităţii viitoare a judecătorului în instanţă. În această 
privinţă, ei ar putea lua în considerare următoarele întrebări: 

(i) Obiectul anchetei necesită în mod esenţial consiliere în 
domeniul politicilor publice sau implică chestiuni de natură în 
esenţă părtinitoare? 

(ii) Ancheta implică în mod esenţial cercetarea actelor îndepli- 
nite chiar de către autorităţile ce au numit comisia de anchetă? 

(iii) Ancheta se referă în esenţă la împrejurarea dacă anumite 
persoane au comis o faptă penală sau un delict civil? 


| Position of the Canadian Judicial Council on the Appointment of 
Federally-Appointed Judges to Commissions of Inquiry, aprobată la 
întâlnirea din martie 1998 (www.cjc-cem.gc.ca). 

(iv) Cine selectează membrii comisiei şi personalul acesteia? 

(v) Judecătorul propus are anumite cunoştinţe sau o experienţă 
care este necesară anchetei respective? Sau ar fi la fel de potrivit și 
un judecător pensionat sau un judecător supleant? 

(vi) Dacă ancheta necesită participarea unui membru în comisie 
care să aibă pregătire juridică, ar trebui instanţa să se simtă obli- 
gată să furnizeze un judecător sau ar putea fi la fel de adecvat şi un 
avocat cu vechime? 

Consiliul Judiciar Canadian a decis că, în afara unor împrejurări 
extraordinare, niciun judecător numit la nivel federal nu ar trebui 
să accepte să participe la o comisie de anchetă până ce nu a avut 
ocazia, împreună cu președintele instanţei, să analizeze toate 
aspectele de mai sus şi sunt satisfăcuţi că participarea respectivă nu 
va dăuna în mod semnificativ nici activităţii instanţei şi nici 
viitoarei activităţi a judecătorului în instanţă. 


163. De obicei, judecătorul ar trebui să procedeze cu grijă 
atunci când acceptă numirea într-un comitet sau într-o comisie 
guvernamentală, sau într-o altă funcţie ce are de-a face cu aspecte 
faptice sau de politici în alte chestiuni decât îmbunătăţirea legis- 
laţiei, a sistemului juridic, sau a administrării justiţiei, cu excepţia 
cazului în care însăşi legea cere numirea unui judecător. În orice 
caz, judecătorul ar trebui să nu accepte numirea dacă îndatoririle 
sale guvernamentale ar afecta îndeplinirea atribuţiilor judecătorești 
sau ar tinde să afecteze negativ încrederea publicului în integri- 
tatea, imparţialitatea, sau independența puterii judecătorești. 
De altfel, dacă judecătorul se distanțează de îndatoririle sale 
obişnuite pe perioade foarte lungi, acesta ar putea realiza că 
întoarcerea la viața obişnuită şi la modul de a vedea lucrurile 
caracteristic activităţii judecătoreşti, nu este deloc uşoară. 


> Implicarea în activități guvernamentale 


164. Pe parcursul exercitării atribuţiilor sale, judecătorul ar 
trebui să nu fie implicat în acelaşi timp în activităţi ce ţin de 
executiv sau legislativ. Totuşi, dacă sistemul permite acest lucru, 
judecătorul poate, după ce părăseşte atribuţiile sale în sistemul 
judecătoresc, să exercite atribuţii în cadrul unui departament admi- 


294 Proba 3: Interviul. Etică şi deontologie judiciară 


nistrativ al unui minister (de exemplu, un departament de legislație 
civilă sau penală din cadrul Ministerului Justiţiei). Problema 
devine mai delicată dacă judecătorul devine membru al persona- 
lului cabinetului personal al unui ministru. Deşi acest lucru nu ar fi 
niciodată privit ca o numire potrivită pentru un judecător într-o țară 
cu sistem common law, situaţia este alta în unele sisteme de drept 
civil. În asemenea împrejurări, înainte ca judecătorul să se anga- 
jeze la cabinetul personal al unui ministru într-o ţară cu sistem de 
drept civil, trebuie obţinut avizul organului care răspunde de numi- 
rea judecătorilor şi avizul colegilor judecători, pentru a se putea 
stabili regulile de conduită aplicabile în fiecare caz. Înainte de a se 
întoarce în sistemul judecătoresc, judecătorul ar trebui să renunţe la 
orice implicare în atribuţii ce ţin de executiv sau legislativ. 


> Reprezentarea Statului 


165. Judecătorul îşi poate reprezenta ţara, statul, sau localitatea 
în cadrul ceremoniilor sau în legătură cu activităţi naţionale, regio- 
nale, istorice, educaţionale sau culturale. 


4.11.4. să desfăşoare orice alte activităţi care nu aduc atingere 
demnităţii funcţiei judiciare și nu îl împiedică să își îndepli- 
nească atribuţiile sale ca judecător. 


Comentariu 


> Participarea la activităţi extrajudiciare 


166. Judecătorul poate desfăşura activităţi extrajudiciare care 
sunt adecvate, pentru a nu se izola de comunitatea din care face 
parte. Judecătorul poate aşadar să scrie, să ţină prelegeri, să predea 
şi să se adreseze în mod public referitor la subiecte ce nu au 
legătură cu dreptul, şi poate să desfăşoare activităţi artistice, 
sportive şi alte activităţi sociale și recreative, dacă ele nu dăunează 
demnităţii funcţiei de judecător și nu interferează cu îndeplinirea 
atribuţiilor judecătoreşti. Într-adevăr, activitatea desfăşurată într-un 
alt domeniu îi dă judecătorului ocazia să îşi lărgească perspectivele 
şi să conştientizeze problemele societăţii, ceea ce vine în comple- 

tarea cunoştinţelor dobândite în exercitarea atribuţiilor juridice. 
Totuşi, trebuie găsit un echilibru adecvat între gradul de implicare 
al judecătorului în societate şi necesitatea ca acesta să fie, şi să 
apară ca fiind, independent şi imparţial în îndeplinirea atribuţiilor 
sale. Într-o ultimă analiză, trebuie să se pună mereu întrebarea 
dacă, în respectivul context social şi în ochii unui observator 
rezonabil, judecătorul a desfăşurat o activitate care ar putea în mod 
obiectiv să îi compromită independenţa sau imparţialitatea sau ar 
putea să pară că i-o compromite. 


> Membru al unei organizaţii non-profit 


167. Judecătorul poate participa la diverse organizaţii comuni- 
tare non-profit, ca membru al organizaţiei şi al conducerii acesteia. 
Exemplele includ organizaţii caritabile, consilii universitare şi 
şcolare, organe religioase-laice, consilii de conducere a spitalelor, 
cluburi sociale, organizaţii sportive, şi organizaţii ce promovează 
interese culturale sau artistice. Totuşi, în ceea ce priveşte această 
participare, trebuie avute în vedere următoarele aspecte: 

(a) Ar fi nepotrivit ca un judecător să participe la o organizaţie 
dacă aceasta are scopuri politice sau dacă activităţile acesteia sunt 
de natură să-l expune pe judecător controverselor publice, sau dacă 
este probabil că organizaţia să fie implicată în litigii în mod regulat 
sau frecvent; 

(b) Judecătorul ar trebui să se asigure că această participare nu 
îi consumă prea mult timp; 

(c) Judecătorul ar trebui să nu aibă calitatea de consilier juridic. 
Acest lucru nu îl împiedică totuşi să îşi exprime o opinie, în 
calitate de simplu membru al organului respectiv, asupra unei ches- 
tiuni care ar putea avea implicaţii juridice; însă ar trebui să se 
specifice clar că această opinie trebuie să nu fie considerată drept 
consiliere juridică. Orice sfat juridic necesar organului ar trebui 
furnizată de către un consilier profesionist; 

(d) Judecătorul ar trebui să aibă grijă atunci când este implicat, 
sau când numele îi este folosit, în orice activităţi de strângere de 
fonduri; şi 

(e) Judecătorul ar trebui să nu solicite înscrierea ca membru la 
organizaţia respectivă, dacă această solicitare ar putea fi în mod 
rezonabil percepută ca fiind coercitivă sau dacă este esenţială 
pentru strângerea de fonduri. 


168. Judecătorul nu ar trebui să fie membru al vreunei organi- 
zaţii care practică discriminarea pe bază de rasă, sex, religie, ori- 
gine naţională, sau alt motiv contrar drepturilor fundamentale ale 
omului, deoarece o asemenea apartenenţă ar putea crea percepţia 
că judecătorul este împiedicat să fie imparţial. Stabilirea împre- 
jurării dacă practicile unei anumite organizaţii sunt discriminatorii 
în mod inacceptabil este deseori o problemă complexă. În general, se 
consideră că o organizaţie discriminează în mod inacceptabil dacă 
interzice în mod arbitrar anumitor persoane să devină membri, pe 
motivul apartenenţei acestora la o anumită rasă, religie, gen, origine 
naţională, etnie sau orientare sexuală. Totuşi, judecătorul poate fi 
membru al unei organizaţii dedicate păstrării unor valori religioase, 
etnice sau culturale legitime, de interes comun pentru membrii săi. 
În mod similar, judecătorul ar trebui să nu organizeze întâlniri la un 
club despre care ştie că practică discriminarea; şi nici nu poate 
frecventa în mod regulat un asemenea club. 


> Activităţile financiare 


169. Judecătorul are aceleaşi drepturi ca orice alt cetățean în 
ceea ce priveşte afacerile sale financiare private, cu excepţia celor 
care cad sub incidenţa limitelor impuse pentru garantarea îndepli- 
nirii corespunzătoare a atribuţiilor judecătoreşti. Judecătorul poate 
face şi administra investiţii, inclusiv în bunuri imobile, şi poate 
desfăşura alte activităţi remunerate, însă ar trebui să nu deţină 
postul de funcţionar, director, asociat activ, manager, consilier, sau 
angajat al oricărei firme care nu este deţinută şi controlată 
îndeaproape de către membri ai familiei sale. Participarea 
îndeaproape a judecătorului la o afacere de familie, deşi este în 
general acceptabilă, ar trebui evitată dacă necesită prea mult timp, 
sau dacă implică abuzul de prestigiul judecătoresc, sau dacă este 
probabil că firma respectivă va apărea în instanţă. Totuşi, este 
inadecvat ca judecătorul să facă parte din consiliul director al unei 
societăţi comerciale, adică al unei societăţi aducătoare de profit. 

Acest lucru este valabil atât pentru companiile publice cât şi pentru 
cele private, indiferent dacă funcţia de director este executivă sau 
nu, şi indiferent dacă este remunerată sau nu. 


> Calitatea de membru al unei asociaţii de locatari 


170. Dacă judecătorul deţine sau ocupă un spaţiu într-o clădire 
care are o asociaţie de proprietari sau locatari, el poate face parte 
din comitetul de conducere, însă nu ar trebui să ofere sfaturi juri- 
dice. Acest lucru nu îl împiedică totuşi să îşi exprime o opinie, în 
calitate de simplu membru al organului respectiv, asupra unei ches- 
tiuni care ar putea avea implicaţii juridice; însă ar trebui să se spe- 
cifice clar că această opinie trebuie să nu fie considerată drept con- 
siliere juridică. Orice sfat juridic necesară organului ar trebui furni- 
zată de către un consilier profesionist. Dacă se pare că o chestiune 
apărută este sau poate deveni controversată, ar fi de regulă nimerit 
ca judecătorul să nu îşi exprime nicio opinie. Asemenea opinii vor 
fi cu siguranţă răspândite, iar atât judecătorul, cât şi instanţa la care 
acesta lucrează, ar putea fi puşi în situaţii stânjenitoare. 


> Calitatea de fiduciar 


171. În funcţie de împrejurări, judecătorul poate acţiona în 
calitate de executor, administrator, custode, tutore sau altfel de 
fiduciar al bunurilor, finanţelor sau persoanei unui membru al 
familiei sau al unui prieten apropiat, dacă acest rol nu afectează 
buna îndeplinire a atribuţiilor judecătoreşti şi cu condiţia ca 
judecătorul să fie remunerat. Atunci când acţionează ca fiduciar, 
judecătorul se supune aceloraşi restricţii asupra activităţilor finan- 
ciare care îi sunt aplicabile în calitate de persoană particulară. 


LE DEL oa k aa armaa pipi di 

> Sensul expresiei „să practice dreptul” 


172. Practicarea dreptului include şi activitatea desfăşurată în 
afara oricărei instanţe şi fără nicio legătură imediată cu procesele 

din instanţă. Ea cuprinde intermedierea vânzărilor, acordarea de 
consiliere juridică cu privire la o mare varietate de subiecte, pregă- 
tirea şi aplicarea instrumentelor juridice referitoare la un domeniu 
economic extins, relaţiile fiduciare şi alte afaceri. Dacă unui jude- 
cător i se acordă o pauză de activitate (an sabatic) timp în care 
acesta este ca angajat cu normă întreagă în funcţia de consilier 
special într-o ramură a guvernului, cu atribuţii în probleme referi- 
toare la instanţe şi la administrarea justiţiei, aceasta poate constitui 
o activitate de „practicarea dreptului”. Opiniile privind sfera de 
aplicare a acestei interdicții variază în funcţie de diversele tradiţii 
locale. În unele ţări cu sistem de drept civil, judecătorilor, fie ei şi 
de la instanţa supremă, li se permite să lucreze ca arbitri sau 
mediatori. Uneori, înainte de pensionare, judecătorului dintr-o țară 
cu sistem common law i se permite să desfăşoare muncă remu- 
nerată în calitate de arbitru internaţional într-un organ înființat de 
către un alt stat. 


> Calitatea de arbitru sau de mediator 


173. De obicei, cel puţin în sistemul de common law, judecă- 
torul ar trebui să nu lucreze ca arbitru sau ca mediator sau să înde- 
plinească alte funcţii judiciare în calitate particulară decât dacă este 
abilitat expres prin lege. În mod obişnuit, se consideră că integri- 
tatea puterii judecătoreşti ar avea de suferit dacă un judecător are 
un folos financiar de pe urma funcţiei sale judiciare prin prestarea 
de servicii private de soluţionare alternativă a litigiilor, contra cost, 
ca activitate extrajudiciară. Chiar şi atunci când serviciile respec- 
tive sunt prestate gratuit, ele pot influenţa negativ îndeplinirea 
corespunzătoare a atribuţiilor judecătoreşti. 


> Consilierea juridică a membrilor propriei familii 


174. Judecătorul ar trebui să nu ofere sfaturi juridice. Totuşi, 
dacă este vorba despre rude apropiate sau prieteni apropiaţi, jude- 
cătorul poate oferi sfaturi personale în mod prietenesc, informal, 
fără remuneraţie, însă trebuie să specifice clar că nu trebuie să se 
considere că a oferit consiliere juridică şi că, dacă este necesar, ar 
trebui să se apeleze pentru aceasta la un profesionist. 

> Apărarea propriilor interese 


175. Judecătorul are dreptul de a acţiona în apărarea propriilor 
drepturi şi interese, inclusiv prin iniţierea de litigii în instanţă. 
Totuşi, el ar trebui să fie > circumspect în ceea ce priveşte implicarea 
sa în litigii personale. În calitate de parte la proces, judecătorul 
riscă să pară că profită de funcţia sa. De asemenea, credibilitatea sa 
riscă să fie afectată negativ de constatările făcute de către colegii 
săi judecători, 


4.13. Judecătorul poate înființa sau poate adera la asociaţii ale 


magistraţilor sau participa la alte a apana care reprezintă 
interesele judecătorilor. 


Comentariu 


> Calitatea de membru într-un sindicat 


176. În exercitarea libertăţii de asociere, judecătorul poate să 
adere la un sindicat sau la o asociaţie profesională înființată cu 
scopul promovării şi apărării condiţiilor de muncă și salariile jude- 
cătorilor sau, împreună cu alţi judecători, poate înfiinţa un sindicat 
sau o asociaţie de această natură. Totuşi, se pot aplica restricții 
asupra dreptului de a face grevă, dat fiind caracterul public și 
constituţional al activităţii judecătorilor. 


4.14. Judecătorul şi membrii familiei sale nu trebuie să pretindă 
sau să accepte cadouri, moşteniri, împrumuturi sau favoruri în 
legătură cu acţiunile făcute, pe care le va face sau pe care jude- 
cătorul a omis să le facă în îndeplinirea atribuţiilor judiciare. 

4.15. Judecătorul nu va permite, cu bună ştiinţă, personalului 
instanţei sale de judecată sau altor persoane aflate sub influența, 
autoritatea sau la dispoziţia sa, să pretindă sau să accepte 
cadouri, moşteniri, împrumuturi sau favoruri pentru acţiuni sau 
inacţiuni legate de activitatea sau atribuţiile sale. 

Comentariu 


> Obligaţia de a informa pe membrii familiei şi personalul 
instanţei despre constrângerile etice 


177. Un cadou, o moştenire, un împrumut sau o favoare făcută 
unui membru al familiei judecătorului sau altor persoane care 
locuiesc în gospodăria judecătorului ar putea fi, sau ar putea părea 
a fi, menită să îl influenţeze pe judecător. Aşadar, judecătorul 
trebuie să îi informeze pe membrii familiei despre constrângerile 
relevante de ordin etic care îi sunt aplicabile în această privinţă și 
să îi descurajeze pe aceștia să le încalce. Totuşi, nu se poate aştepta 
de la judecător în mod rezonabil să ştie, şi cu atât mai puţin să 
controleze, toate activităţile financiare sau economice ale tuturor 
membrilor familiei sale care locuiesc în gospodăria sa. 


178. Aceleaşi argumente se aplică şi în ceea ce priveşte perso- 
nalul instanţei şi pe alte persoane care se află sub influența, autori- 
tatea sau la dispoziţia judecătorului. 


> Ce poate fi acceptabil 


179. Această interdicţie nu include: 

(a) Ospitalitatea socială care este obişnuită în comunitatea jude- 
cătorului, dacă deserveşte un scop ce nu are caracter economic, şi 
este limitată la asigurarea unor articole modeste, cum ar fi mân- 
carea şi răcoritoarele; 

(b) Obiecte de mică valoare intrinsecă destinate numai prezen- 
tării, cum ar fi plachete, certificate, trofee şi felicitări; 

(c) Împrumuturile de la bănci şi de la alte instituţii financiare 
făcute în condiţii normale, bazate pe cerinţele obişnuite, fără a se 
lua în considerare statutul de judecător; 

(d) Oportunităţile şi beneficiile, inclusiv ratele avantajoase şi 
reducerile comerciale, care sunt disponibile în baza altor factori 
decât statutul de judecător; 

(e) Recompensele şi premiile acordate concurenţilor în cadrul 
tragerilor la sorţi, a concursurilor sau a altor manifestări deschise 

publicului, şi care sunt acordate în baza altor factori decât statutul 
de judecător; 

(f) Bursele acordate în aceleaşi condiţii şi pe baza aceloraşi 
criterii aplicabile oricăror solicitanţi care nu sunt judecători; 

(g) Decontarea sau renunțarea la perceperea cheltuielilor de 
călătorie, inclusiv cele de transport, cazare şi masă pentru jude- 
cător şi o rudă, legate de participarea judecătorului la o manifestare 
sau activitate dedicată perfecţionării legislaţiei, a sistemului juridic 
sau a administrării justiţiei. 

(h) Remuneraţia, la nivel rezonabil, pentru activităţile extraju- 
diciare legitime şi permise. 


> Ospitalitatea socială 


180. Delimitarea dintre „ospitalitatea socială obişnuită” şi 
încercarea improprie de a câştiga favorurile judecătorului, este 
uneori dificilă. Contextul este important, neexistând de obicei un 
factor care să poată sluji singur la a stabili dacă judecătorul poate 
sau nu să participe la manifestarea respectivă. Una dintre între- 
bările care trebuie puse este dacă acceptarea acestei ospitalităţi ar 
afecta în mod negativ independenţa sau integritatea judecătorului, 
obligaţia acestuia de a respecta legea, imparţialitatea sau demni- 
tatea ori îndeplinirea la timp a obligaţiilor judecătoreşti, sau dacă 
poate părea că le încalcă. Alte întrebări care ar trebui luate în con- 
siderare sunt: Persoana care face invitaţia este un vechi prieten sau 
o cunoştinţă recentă? Persoana respectivă are o reputaţie nefavo- 
rabilă în cadrul comunităţii? Evenimentul are un număr mare de 
participanţi sau este unul intim? Este un eveniment spontan sau 
aranjat dinainte? Printre participanţi se află vreo persoană impli- 
cată într-o cauză aflată pe rolul judecătorului respectiv? Judecă- 
torul va primi un beneficiu ce nu este oferit altora şi astfel va da 
naştere în mod rezonabil la suspiciuni sau critici? 

4.16. În măsura permisă de lege și de reglementările privind 
informarea publicului, judecătorul poate primi în unele 
circumstanţe un dar simbolic, un premiu sau un folos, cu con- 
diţia ca acestea să nu fie percepute în mod rezonabil ca fiind o 
tentativă de a-l influenţa pe judecător în îndeplinirea atribuţiilor 
sale judecătoreşti, sau să dea naştere în alt mod unor suspiciuni 
de parţialitate. 


Comentariu 


> Darurile de valoare excesivă nu pot fi acceptate 


181. Un dar oferit unui judecător, sau unui membru al familiei 
acestuia care locuieşte în gospodăria acestuia, şi a cărui valoare 
este excesivă, pune sub semnul întrebării imparţialitatea judecă- 
torului și integritatea funcţiei judecătoreşti, şi poate necesita exclu- 
derea judecătorului în cazuri în care altminteri aceasta nu ar fi 
necesară. Aşadar, asemenea daruri nu ar trebui acceptate. Judecă- 
torul poate să refuze în mod politicos un asemenea dar sau oferirea 
unui dar. Uneori asemenea daruri sunt oferite spontan fără a se lua 
în considerare regulile şi convențiile care sunt obligatorii pentru 
judecători. Oferirea unui abonament la un club de sănătate după ce 
judecătorul a îndeplinit o ceremonie de căsătorie sau una legată de 
cetăţenie, dacă acest funcţie este prevăzută de lege, poate fi bine 
intenţionată, însă judecătorul ar trebui să refuze oferta explicând că 
acceptarea ar putea apărea ca fiind primirea unui onorariu sau a 
unei recompense pentru îndeplinirea unei atribuţii publice. Pe de 
altă parte, probabil că oferirea unei sticle de whisky sau a câtorva 
compact-discuri cu muzica preferată a judecătorului nu va constitui 
o abatere. 


> Acceptarea onorariilor rezonabile 


182. Judecătorului nu îi este interzis să accepte onorarii sau 
retribuţii pentru prelegeri, cu condiţia ca nivelul acestora să fie 
rezonabil şi proporţional cu sarcina îndeplinită. Judecătorul ar 
trebui totuşi să se asigure că astfel nu se creează conflicte. Trebuie 
să nu pară că judecătorul se foloseşte de funcţia sa în avantajul 

propriu, nici că îşi petrece o perioadă semnificativă de timp departe 
de obligaţiile din instanţă pentru a-şi respecta angajamentele plătite 
de a ţine prelegeri sau de a scrie. În plus, sursa plăţii trebuie să nu 
ridice nicio suspiciune de influenţă necorespunzătoare asupra capa- 
cităţii sau dispoziţiei judecătorului de a fi imparţial în chestiunile 
ce îi sunt prezentate spre soluţionare în calitate de judecător. 


> Valoarea 5. EGALITATEA 


Principiul: GA 
Asigurarea egalităţii de vatra pete fi fl gpl 
esenţială pentru exercitarea corectă a atribu 


Comentariu 


> Reglementările internaţionale 


183. Judecătorul ar trebui să cunoască instrumentele internaţio- 
nale şi regionale care interzic discriminarea grupurilor vulnerabile 
din cadrul comunităţii, instrumente cum ar fi Convenţia Internaţio- 
nală pentru Eliminarea Tuturor Formelor de Discriminare Rasială 
(1965), Convenţia Internaţională pentru Eliminarea Tuturor 
Formelor de Discriminare faţă de Femei (1979), Declaraţia privind 
Eliminarea Tuturor Formelor de Intoleranţă și de Discriminare pe 
bază de Religie sau Convingeri (1981), şi Declaraţia privind 
Drepturile Persoanelor ce Aparţin Minorităţilor Naţionale, Etnice, 
Religioase şi Lingvistice (1992). În mod similar, judecătorul 
trebuie să recunoască faptul că art. 14 parag. 1 din Pactul Interna- 
tional pentru Drepturile Civile şi Politice garantează faptul că „Toţi 
oamenii sunt egali în faţa instanţelor” şi că art. 2 parag. 1 din Pact 
— coroborat cu art. 14 parag. 1 din Pact — recunoaște dreptul 
fiecărei persoane la un proces echitabil fără nicio deosebire bazată 
pe rasă, culoare, sex, limbă, religie, convingeri politice sau de altă 
natură, naţionalitate sau origine socială, avere, statut sau alte 
împrejurări. Expresia „alte împrejurări” (sau „alt statut”) a fost 
interpretată ca incluzând, de exemplu, orientarea sexuală, statutul 
economic, handicapul şi infectarea cu HIV. Este așadar de datoria 
judecătorului să își îndeplinească atribuţiile cu respectarea întoc- 

mai a principiului egalităţii de tratament aplicat părților, prin 
evitarea oricărui subiectivism şi oricărei discriminări, păstrând 
echilibrul între părţi şi asigurându-se că fiecare dintre acestea are 
parte de un proces echitabil. 


> Judecătorul trebuie să evite stereotipurile 


184. Tratamentul just şi egal este de mult timp considerat drept 
un atribut esenţial al justiţiei. Egalitatea în faţa legii nu este funda- 
mentală numai pentru justiţie, ci este şi o caracteristică a perfor- 
manţei judiciare legată strâns de imparţialitate. De exemplu, jude- 
cătorul care ajunge la o soluţie corectă dar nu evită stereotipurile 
face să-i fie afectată imparţialitatea, reală sau percepută. Ar trebui 
ca judecătorul să nu fie influenţat de către atitudini bazate pe 
stereotipuri, mituri sau prejudecăţi. El ar trebui aşadar să facă toate 
eforturile pentru a recunoaşte, a demonstra sensibilitate la, şi a 
corecta asemenea atitudini. 


> Discriminarea pe bază de sex 


185. Judecătorul trebuie să se asigure de accesul egal în instanță 
atât pentru bărbaţi, cât şi pentru femei. Această obligaţie se aplică 
în propriile relaţii ale judecătorului cu părţile, cu personalul 
instanței şi cu avocaţii, precum şi în relaţiile dintre personalul 
instanţei şi alte persoane. Situaţiile clare în care judecătorul este 
subiectiv pe motiv de sex faţă de un jurist probabil că în prezent nu 
apar frecvent în instanţă, deşi cuvintele, gesturile sau alte aspecte 
ale conduitei pot uneori fi percepute drept hărțuire sexuală: de 
exemplu, folosirea termenilor ce reflectă condescendenţa atunci 
când judecătorul se adresează avocatelor (cum ar fi „drăgufo ”, 
„dulceaţo”, „fetițo”, „surioaro”) sau comentariile făcute asupra 
aspectului fizic sau al îmbrăcămintei acestora, şi care nu ar fi 
făcute în legătură cu un avocat de sex masculin. Conduita condes- 
cendentă a judecătorului („această pledoarie trebuie să fi fost 
elaborată de către o femeie”) afectează eficienţa profesională a 
femeilor avocat deoarece uneori le diminuează respectul de sine 
sau încrederea în propriile abilităţi. Şi tratamentul insensibil aplicat 
părţilor de sex feminin la proces („acea femeie proastă”) poate 
afecta drepturile lor legale atât în realitate, cât şi în aparenţă. 

Hărţuirea sexuală a personalului instanţei, a avocaţilor, a părților la 
proces sau a colegilor este deseori atât ilegală cât şi lipsită de etică. 


Aplicare: 


5.1. Judecătorul va trebui să fie conștient de şi să înţeleagă 
diversitatea celor ce compun societatea , precum şi dife- 
renţele cauzate de rasă, culoare, sex, religie, ionalitate, castă, 
handicap, vârstă, stare civilă, orientare sexuală, Statut social şi 
economic sau alte cauze („motive nerelevante Y 


Comentariu 


> Obligația de a fi receptiv la diversitatea culturală 


186. Este de datoria judecătorului nu numai să recunoască şi să 
fie familiarizat cu diversitatea culturală, rasială şi religioasă din 
societate, ci să fie şi lipsit de subiectivism sau prejudecăţi bazate 
pe orice motive nerelevante. Judecătorul ar trebui să încerce, prin 
mijloace adecvate, să fie la curent cu atitudinile şi valorile sociale 
aflate în continuă schimbare, şi să profite de ocaziile educaţionale 
adecvate (care ar trebui puse la dispoziţia sa) care să îl ajute să fie, 
şi să pară că este, imparţial. Totuşi, este necesar să se vegheze ca 
aceste eforturi să sporească, şi nu să diminueze, percepţia de 
imparțialitate a judecătorului. 


5.2 Bors de Ene E a a ie pt, 


Comentariu 


> Obligaţia de a se abţine de la comentarii derogatorii 


187. Judecătorul ar trebui să facă eforturi pentru a se asigura că 
conduita sa este de așa natură încât orice observator rezonabil să 
poată avea încredere justificată în imparţialitatea sa. Judecătorul ar 

trebui să evite comentariile, expresiile, gesturile sau comportamentul 
care poate fi interpretat în mod rezonabil drept insensibil sau lipsit 
de respect. Exemplele includ comentarii irelevante sau derogatorii 
bazate pe stereotipuri rasiale, culturale, sexuale sau de altă natură, şi 
alte fapte care dau impresia că justiţiabilii nu vor primi acelaşi grad 
de consideraţie şi respect. Comentariile dispreţuitoare ale judecăto- 
rului despre originea etnică, chiar şi despre propria origine etnică, 
sunt de asemenea nedemne şi nepoliticoase. Judecătorul ar trebui să 
aibă deosebită grijă ca remarcile sale să nu aibă tentă rasistă, sau să 
nu jignească, chiar neintenţionat, minoritățile din comunitate. 


> Remarcile judecătoreşti trebuie temperate de precauţie şi 
politeţe 


188. Judecătorul trebuie să nu facă remarci neadecvate şi insul- 
tătoare la adresa părţilor la proces, a avocaţilor, a publicului şi a 
martorilor. Au existat situaţii în care un judecător, la momentul 
condamnării unei persoane, s-a adresat acesteia cu remarci insul- 
tătoare. Deşi judecătorul poate, în funcţie de convențiile locale, să 
reprezinte în mod adecvat indignarea comunităţii faţă de o infrac- 
țiune gravă, remarcile judecătoreşti ar trebui să fie întotdeauna 
caracterizate de precauţie, reţinere şi politeţe. Condamnarea unui 
acuzat pentru o infracţiune pe care acesta a comis-o reprezintă o 
mare responsabilitate ce implică îndeplinirea unui act juridic în 
numele comunităţii. Nu este o ocazie pentru judecător să dea frâu 
liber emoţiilor personale. Procedând astfel, va tinde să diminueze 
calităţile esenţiale ale funcţiei sale. 


5.3. Judecătorul îşi va exercita atribuţiile judiciare cu respectul 
cuvenit față de toate persoanele, cum ar fi părţile, martorii, 
avocaţii, personalul instanţei şi colegii, fără a face vreo 
deosebire între acestea pe motive nerelevante care nu prezintă 
nicio importanţă pentru îndeplinirea adecvată a atribuţiilor sale. 


Comentariu 


> Persoanele din instanţe trebuie tratate cu demnitate 


189. Judecătorul este cel care dă tonul şi creează mediul nece- 
sar pentru un proces echitabil în instanţa sa. Tratamentul inegal sau 


Comentariu asupra Principiilor de la Bangalore 307 


diferit al persoanelor prezente în curte, fie el real ori perceput, este 
inacceptabil. Toate persoanele care apar în instanţă — fie practicieni 
în drept, fie părți sau martori — au dreptul de a fi tratate într-o 
manieră ce le respectă demnitatea umană şi drepturile fundamen- 
tale ale omului. Judecătorul trebuie să se asigure că toate aceste 
persoane sunt apărate de orice manifestare de prejudecată bazată 
pe rasă, gen, religie, sau alte motive nerelevante. 


5.4. Judecătorul nu va permite, cu bună ştiinţă, personalului 
instanţei sale de judecată sau altor persoane aflate sub influenţa, 
autoritatea sau controlul său, să facă vreo deosebire, pe motive 
nerelevante, între persoanele implicate într-o cauză supusă 
judecății sale. 


Comentariu 


> Obligaţia de a se asigura că personalul instanţei respectă 
normele prescrise 


190. Primul contact pe care un membru al publicului îl are cu 
sistemul judecătoresc este deseori cu personalul instanţei. Este 
aşadar deosebit de important ca judecătorul să se asigure, pe cât îi 
stă în putere, că personalul instanţei, care se supune autorităţii şi 
controlului său, respectă normele de conduită prevăzute mai sus. 
Conduita personalului instanţei trebuie să fie întotdeauna irepro- 
șabilă şi, mai ales, personalul trebuie să se abţină de la folosirea 
unui limbaj insensibil legat de sexul persoanei cu care are de-a 
face, precum şi de la orice comportament care ar putea fi consi- 
derat ca abuziv, jignitor, ameninţător, prea familiar, sau inadecvat 
în alt mod. 


5.5. În timpul desfăşurării procesului, judecătorul le va cere 
avocaţilor să se abţină de la a-şi exprima, prin cuvinte sau atitu- 
dine, părtinirea sau prejudecata bazată pe motive nerelevante, cu 
excepţia situaţiilor în care acest lucru devine relevant din punct 
de vedere legal, pentru o chestiune aflată în dezbatere şi care 
poate servi intereselor legitime ale apărării. 

Comentariu 


> Obligaţia de a preveni ca juriștii să comită acte de 
rasism, sexism sau de altă natură, necorespunzătoare 


191. Judecătorul trebuie să ia măsuri împotriva comentariilor 
vădit irelevante făcute de către jurişti în instanță sau în prezenţa 
judecătorului, comentarii ce au caracter sexist sau rasist sau sunt 
jignitoare sau neadecvate în alt mod. Sunt de asemenea interzise 
cuvintele, gesturile, sau inacţiunile care ar putea fi în mod rezonabil 
interpretate ca o aprobare implicită a acestor comentarii. Aceasta nu 
înseamnă că trebuie reprimate pledoariile legitime sau mărturiile 
admisibile, dacă, de exemplu, chestiuni legate de sex, rasă sau alți 
factori similari fac obiectul cauzei aflate pe rol. Este vorba despre 
obligaţia generală a judecătorului de a asculta cu justeţe, însă, dacă 
este cazul, de a exercita controlul asupra procesului, şi de a acţiona 
cu fermitatea adecvată spre a păstra o atmosferă de egalitate, decență 
şi ordine în sala de judecată. Ce înseamnă „fermitatea adecvată” va 
depinde de împrejurări. În unele cazuri, poate fi suficientă o corec- 
tare politicoasă. Totuşi, actele intenţionate sau deosebit de jignitoare 
vor necesita măsuri mai severe, cum ar fi un ordin, o mustrare în 
particular, o mustrare consemnată oficial sau, dacă avocatul repetă 
abaterea după ce a primit avertismentul, iniţierea procedurii de sfi- 
dare a curţii, în limitele legii. 


> Valoarea 6. COMPETENȚA ȘI STRĂDUINȚA 


Principiul: 


Competența şi străduința sunt premise ale exercitării corecte a 
atribuţiilor judiciare. 


Comentariu 


> Competența 


192. Competența în îndeplinirea atribuțiilor judecătorești nece- 
sită cunoştinţe juridice, deprinderi practice, aprofundare şi pregă- 
tire. Competența profesională a judecătorului ar trebui să se 

reflecte în modul de îndeplinire a atribuţiilor sale. Competența 
judecătorească poate fi diminuată şi compromisă atunci când starea 
mentală sau fizică a unui judecător este alterată din cauza drogu- 
rilor, alcoolului sau altor asemenea. Într-un număr mai mic de 
cazuri, incompetenţa poate fi generată de lipsa de experienţă, pro- 
bleme de personalitate şi temperament, sau de numirea ca 
judecător a unei persoane care nu este aptă să o exercite şi 
demonstrează această inaptitudine prin modul în care îşi îndepli- 
neşte funcţia. În unele cazuri, poate fi vorba despre incapacitate 
sau dizabilitate pentru care singura soluţie, deşi una extremă, poate 
fi eliberarea în mod legal din funcţie. 


> Străduinţa (diligenţa) 


193. Examinarea în mod calm, luarea deciziilor în mod impar- 
tial şi îndeplinirea atribuţiilor cu celeritate sunt toate aspecte ale 
străduinţei judecătoreşti. Străduinţa mai cuprinde şi eforturile de a 
aplica legea în mod imparţial şi dezinteresat şi prevenirea abuzului 
de drept. Capacitatea de a da dovadă de străduinţă în îndeplinirea 
atribuţiilor judecătoreşti poate depinde de volumul de lucru, de 
existența resurselor necesare, inclusiv personalul auxiliar şi 
asistența tehnică, şi timpul de care este nevoie pentru studiere, 
deliberare, redactare şi alte activităţi judecătoreşti, pe lângă acea de 
a apărea în sala de judecată. 


> Necesitatea odihnei, relaxării şi vieţii de familie 


194. Trebuie recunoscută importanța responsabilității judecăto- 
rului faţă de propria familie. Judecătorul ar trebui să aibă suficient 
timp pentru a putea să îşi păstreze bunăstarea fizică și psihică şi ar 
trebui să aibă ocazii rezonabile de a-şi perfecționa deprinderile şi 
cunoştinţele necesare pentru îndeplinirea în mod efectiv a atribu- 
țiilor sale profesionale. Stresul îndeplinirii funcţiei judecătoreşti 
este din ce în ce mai des recunoscut. Dacă este cazul, ar trebui să 
se acorde facilităţi de consiliere şi terapie pentru judecătorii care 
suferă de stres. În trecut, judecătorii şi ceilalți profesionişti ai 
dreptului tindeau să dispreţuiască sau să respingă aceste aspecte. 

Insă recent, studiile empirice şi cazurile notorii de judecători care 
au clacat au adus aceste chestiuni în atenţia tuturor’. 


Aplicare: 


6.1. Atribuţiile judiciare ale unui judecător au predice faţă de 


orice alte activități. 


Comentariu 


> Prima obligaţie a judecătorului este cea faţă de instanță 


195. Obligaţia primară a judecătorului este aceea de a-şi înde- 
plini funcţia în mod adecvat, funcţie ale cărei principale elemente 
implică administrarea probelor şi stabilirea faptelor ce necesită 
interpretarea şi aplicarea legii. Dacă guvernul îi solicită să 
îndeplinească o sarcină care îl îndepărtează de activitatea obişnuită 
a instanţei, judecătorul ar trebui să nu accepte această însărcinare 
fără a se consulta cu preşedintele instanţei şi cu alţi colegi pentru a 
se asigura că acceptarea acestei sarcini extracuriculare nu va afecta 
necorespunzător funcţionarea eficientă a instanţei şi nu va creşte 
încărcătura celorlalţi membri ai acesteia. Judecătorul ar trebui să 
reziste oricărei tentaţii de a-şi dedica prea multă atenţie unor 
activităţi extrajudiciare dacă acestea i-ar reduce capacitatea de a-și 
îndeplini funcţia judiciară. În mod evident, există riscul semni- 
ficativ ca judecătorul să acorde prea multă atenţie acestui gen de 
activităţi, dacă ele sunt remunerate. În asemenea cazuri, obser- 

vatorii rezonabili ar putea bănui că judecătorul a acceptat îndato- 
ririle extracuriculare cu scopul de a-și suplimenta venitul oficial. 
Justiţia este o instituţie care deserveşte comunitatea. Ea nu este un 
segment oarecare din economia de piaţă. 


"MD. Kirby, Judicial Stress: An Update [1997] 71 Australian Law 
Journal 774, at 791. 

6.2. Judecătorul îşi va dedica activitatea sa profesională înde- 
plinirii atribuţiilor judiciare, care includ nu numai exercitarea 
funcţiei judiciare, a responsabilităţilor faţă de instanţă şi luarea 
hotărârilor, ci şi indeplinirea altor sarcini relevante pentru 
activitatea judiciară şi pentru funcţionarea instanței. 


Comentariu 


> Este necesară competența profesională în administrarea 
judiciară 


196. Într-o oarecare măsură, fiecare judecător trebuie să înde- 
plinească şi atribuţii de management, nu doar să soluţioneze cauze. 
Judecătorul răspunde de administrarea eficientă a justiţiei în cadrul 
instanţei sale. Aceasta presupune managementul de caz (inclusiv 
rezolvarea cu celeritate a unor chestiuni din dosare), ţinerea 
evidenţelor, gestionarea fondurilor, și supravegherea personalului 
instanţei. Dacă judecătorul nu dă dovadă de străduință în ceea ce 
priveşte monitorizarea şi rezolvarea cauzelor, inefi icienţa rezultată 

va creşte costurile şi va submina administrarea justiţiei. În conse- 
cinţă, judecătorul ar trebui să se menţină la un anumit nivel de 
competenţă profesională în ceea ce priveşte administrarea judiciară 
şi să faciliteze îndeplinirea atribuţiilor administrative de către func- 
ționarii instanţei!. 


> Dispariţia evidenţelor instanței 


197. Judecătorul trebuie să ia toate măsurile rezonabile şi nece- 
sare spre a preveni dispariţia sau sustragerea evidenţelor instanţei. 
Printre asemenea măsuri se pot număra informatizarea acestor 
evidențe. Judecătorul ar mai trebui să instituie şi proceduri de 
cercetare a pierderii sau dispariţiei dosarelor instanţei. Dacă se 
suspectează fapte ilicite, judecătorul ar trebui să se asigure că 
pierderea dosarelor este cercetată în mod independent, deoarece 


"A se vedea “Principles of Conduct for Court Personnel”, Report of the 
Fourth Meeting of the Judicial Integrity Group, 27-28 octombrie 2005, Viena, 
Austria, Anexa A (www.unodce.org/pdf'corruption'publication_jig4 pdf). 


312 Proba 3: Interviul. Etică şi deontologie judiciară 


aceste cazuri trebuie întotdeauna considerate drept o neglijență 
gravă din partea instanţei respective. În cazul dosarelor pierdute, 
judecătorul ar trebui să iniţieze, în măsura posibilului, acţiuni de 
reconstituire a dosarelor şi să ia măsuri pentru evitarea unor ase- 
menea pierderi. 


> Plăţile neoficiale 


198. Dat fiind că în multe sisteme judiciare au existat cazuri în 
care s-au solicitat plăţi neoficiale, în mod particular şi ostentativ de 
către personalul instanţei, pentru scopuri ca scoaterea dosarelor din 
arhive, emiterea citaţiilor, înmânarea citaţiilor, emiterea de copii 
ale probelor din dosar, obţinerea cauţiunii, furnizarea unei copii 
certificate a hotărârii instanţei, accelerarea soluționării cauzelor, 
întârzierea soluționării cauzelor, fixarea unor termene convenabile 
şi redescoperirea dosarelor pierdute, judecătorul ar trebui să aibă în 
vedere: 

(a) Afişarea de anunţuri la sediul instanţei şi în alte locaţii în 
care acestea ar putea fi văzute de către personalele interesate, prin 
care să se interzică orice plăţi de acest gen şi să se prevadă proce- 
duri confidenţiale pentru depunerea de plângeri privind asemenea 
practici; 

(b) Numirea unor funcţionari de supraveghere şi a unor comi- 
tete de justiţiabili, care să funcţioneze în paralel cu sisteme de 
inspecţie adecvate, pentru combaterea plăţilor informale; 

(c) Informatizarea evidenţelor instanţei, inclusiv a programării 
audierilor; 

(d) Introducerea unor termene fixe pentru etapele judiciare ce 
trebuie parcurse în pregătirea unei cauze pentru a fi în stadiu de 
judecare; şi 

(e) Răspunsul prompt şi efectiv al curţii la plângerile făcute de 
către public. 

6.3. Judecătorul va lua măsurile rezonabile ce se impun pentru 
a-şi menţine şi îmbunătăţi cunoștințele, aptitudinile şi calităţile 
personale necesare îndeplinirii adecvate a atribuţiilor judiciare, 
folosind în acest scop programele de pregătire și orice alte 
facilităţi disponibile, sub control judiciar, judecătorilor. 


Comentariu 


> Fiecare judecător ar trebui să urmeze forme de pregătire 
profesională 


199. Independenţa justiţiei conferă drepturi judecătorului, însă 
îi impune şi obligaţii de natură etică, care include îndeplinirea 
activităţii judecătoreşti cu profesionalism şi străduinţă. Aceasta 
implică ca judecătorul să aibă abilităţi profesionale substanţiale şi 
ca aceste abilităţi să fie dobândite, menținute şi sporite în mod 
regulat prin pregătire profesională continuă pe care judecătorul este 
obligat, şi în acelaşi timp are dreptul, să o efectueze. Este reco- 
mandat în mod deosebit, dacă nu chiar esenţial, ca la prima numire 
a judecătorului acesta să primească pregătire detaliată, aprofundată 
şi diversificată care să corespundă experienţei sale profesionale, 
pentru ca acesta să poată să îşi îndeplinească funcţia în mod 
satisfăcător. Cunoştinţele necesare pot viza nu numai aspecte de 
drept material şi procedural, ci și impactul avut de către drept şi de 
către instanţe în viaţa reală. 


200. Încrederea pe care cetăţenii o acordă sistemului judiciar va 
fi consolidată dacă cunoştinţele judecătorului sunt profunde și 
merg, dincolo de domeniul tehnic al dreptului, până în domenii de 
importanţă socială majoră, și dacă judecătorul are abilităţi perso- 
nale şi un nivel de înţelegere (în cadrul şi în afara curţii) care îi 
permite să gestioneze cauzele şi să trateze pe toţi cei implicaţi în 
mod corespunzător şi cu sensibilitate. Pregătirea profesională este, 
pe scurt, esenţială pentru îndeplinirea atribuţiilor judiciare cu 
obiectivitate, imparţialitate şi competenţă şi pentru a-i proteja pe 
judecători de influenţe nepotrivite. Astfel, judecătorul de astăzi 
primeşte de regulă pregătire la numirea sa în funcţie în domenii 
precum sensibilitatea la probleme legate de gen, rasă, culturi 

indigene, diversitate religioasă, orientare sexuală, infectare cu 
HIV/SIDA, handicap etc. În trecut, se presupunea deseori că 
judecătorul dobândește aceste cunoştinţe în cadrul activităţii sale 
zilnice ca practician al dreptului. Oricum, experienţa ne-a arătat 
valoarea acestei pregătiri — mai ales pentru că ea permite 
membrilor acestor grupuri şi minorităţilor să vorbească direct cu 
judecătorii, aceştia beneficiind astfel de discuţii şi materiale ce îi 
ajută să soluţioneze asemenea chestiuni când apar ulterior în 
activitatea lor judecătorească. 


201. Deşi un judecător care este recrutat la începutul carierei 
sale profesionale are nevoie de pregătire profesională, de regulă 
universitară, acelaşi lucru este valabil şi pentru judecătorul selectat 
din rândul celor mai buni şi mai experimentați practicieni ai 
dreptului. „Un jurist bun poate ajunge un judecător prost, iar un 
jurist indiferent poate ajunge un judecător bun. Calitatea activităţii 
de judecată şi a comportamentului în instanță pot fi mult mai 


+99] 


importante decât cunoştinţele din domeniul dreptului”!. 


> Conţinutul curriculei de pregătire judecătorească 


202. Exercitarea funcţiei de judecător este o activitate nouă atât 
pentru tânărul recrut cât şi pentru juristul experimentat, şi implică 
o abordare într-o manieră deosebită a multor domenii, mai ales în 
ceea ce priveşte etica profesională a judecătorilor, procedurile în 
cadrul instanţei, şi relaţiile cu toate persoanele implicate în 
procesele din instanță. În funcţie de nivelurile de experienţă 
profesională a noilor recruți, pregătirea ar trebui să constea nu 
numai în instruirea asupra tehnicilor necesare pentru soluţionarea 
cauzelor de către judecători, ci ar trebui să ia în considerare şi 
nevoia unei conştientizări a aspectelor sociale şi a unei înţelegeri a 
diverselor subiecte ce reflectă complexitatea vieţii în societate. Pe 
de altă parte, este important să se ia în considerare caracteristicile 
speciale ale metodelor de recrutare, pentru a direcţiona şi adapta 


! Sir Robert Megarry VC, The Anatomy of Judicial Appointment: 
Change But Not Decay, The Leon Ladner Lecture for 1984, 19:1 
University of British Columbia Law Review, p. 113-114. 

programele de pregătire profesională în mod corespunzător. Un 
jurist cu experienţă trebuie să primească pregătire numai în 
domeniile necesare noii profesii. Acesta are probabil cunoştinţe 
complete privind procedura în instanță, legislaţia referitoare la 
dovezi, reglementările interne şi ceea ce se aşteaptă de la un 
judecător. Totuşi, este posibil ca el/ea să nu fi întâlnit niciodată o 
persoană infectată cu HIV/SIDA sau să nu se fi gândit niciodată la 
nevoile speciale juridice şi de altă natură ale unei asemenea per- 
soane. În acest sens, continuarea educaţiei juridice poate fi o reve- 
laţie. Deşi este relativ o noutate în multe jurisdicții din sistemul de 
common law, experienţa ne învaţă că, dacă este controlată chiar de 
către sistemul de justiţie, această pregătire poate reprezenta un 
beneficiu real pentru noii judecători şi poate pune bazele unei vieţi 
pline de succese ca judecător. 


> Pregătirea profesională continuă pentru toate nivelurile 
sistemului judecătoresc 


203. Pe lângă cunoştinţele de bază pe care judecătorul trebuie să 
le dobândească la începutul carierei sale, el îşi asumă obligaţia, la 
numirea sa în funcţie, să studieze şi să se perfecţioneze în mod 
continuu. Această pregătire continuă este indispensabilă date fiind 
schimbările constante din domeniul legislativ şi tehnologic şi 
posibilitatea ca în multe ţări judecătorul să primească noi atribuţii 
atunci când este numit într-un post nou. Programele de pregătire 
continuă ar trebui așadar să ofere posibilitatea pregătirii pentru cazul 
în care are loc o schimbare de carieră, cum ar fi trecerea de la 
instanţele sau cauzele penale la cele civile, specializarea (de ex. 
într-o instanţă pentru minori şi familie) sau numirea ca preşedinte al 
unei secţii sau al unei instanţe. Este de dorit ca pregătirea continuă să 
cuprindă toate nivelurile sistemului judecătoresc. Oricând este 
posibil, diversele niveluri ar trebui reprezentate toate în cadrul 
aceloraşi sesiuni de pregătire, făcând astfel posibil un schimb de 
opinii, contribuind și la combaterea tendinţelor ierarhice excesive, la 
informarea tuturor nivelurilor sistemului asupra problemelor şi 
preocupărilor existente la celelalte niveluri, şi la promovarea unei 
abordări caracterizate printr-o legătură interioară mai strânsă și o mai 
mare consecvență a activităţii în interiorul corpului de judecători. 

> Puterea judecătorească răspunde de pregătirea judiciară 


204. În vreme ce Statul are obligaţia de a asigura resursele 
necesare şi de a suporta cheltuielile, cu sprijinul comunităţii inter- 
naţionale dacă este necesar, sistemul judecătoresc ar trebui să joace 
un rol principal în, sau să răspundă de, organizarea şi supra- 
vegherea pregătirii profesionale a judecătorilor. În fiecare ţară, 
aceste responsabilităţi ar trebui încredințate nu numai Ministerului 
justiţiei sau altei autorităţi care răspunde în faţa legislativului sau a 
executivului, ci şi puterii judecătoreşti în sine, sau altui organ inde- 
pendent cum ar fi o comisie a serviciului judiciar. Asociaţiile jude- 
cătorilor pot şi ele juca un rol important în încurajarea şi facilitarea 
pregătirii profesionale continue a judecătorilor. Dată fiind com- 
plexitatea societăţii moderne, nu se poate presupune că experienţa 
dobândită aproape zilnic în instanţă îl pregăteşte pe judecător să 
rezolve în mod optim toate problemele care apar. Schimbările 
tehnologice din sistemele informatice au reprezentat provocări 
chiar şi pentru judecătorii cu foarte multă experienţă, aceştia 
necesitând reinstruire şi sprijin, pe care ei ar trebui să fie încurajați 
să le recunoască şi să le accepte. 


> Autoritatea responsabilă de pregătirea profesională trebuie 
să fie alta decât cea disciplinară sau de numire a judecătorilor 


205. Pentru a asigura o bună delimitare a rolurilor, autoritatea 
care este responsabilă de pregătirea profesională nu poate fi în 
acelaşi timp cea care disciplinează, numeşte sau promovează 
judecătorii. Sub autoritatea puterii judecătoreşti sau a altui organ 
independent, pregătirea ar trebui încredinţată unei instituţii speciale 
autonome care să aibă propriul buget, şi care să poată astfel, cu 
consultarea judecătorilor, să conceapă şi să pună în practică 
programele de pregătire profesională. Este important ca pregătirea 
profesională să fie desfăşurată de către judecători şi experţi în 
fiecare disciplină studiată. Formatorii ar trebui să fie aleşi din 
rândul celor mai buni practicieni din domeniul respectiv, şi să fie 
selectaţi cu grijă de către organul care răspunde de pregătirea 
profesională, ţinând cont de cunoştinţele pe care aceştia le posedă 
în ceea ce priveşte materia predată şi de deprinderile lor didactice. 


Comentariu asupra Principiilor de la Bangalore 317 


6.4. Judecătorul se va informa asupra evoluţiilor importante ale 
dreptului internaţional, inclusiv cu privire la convențiile interna- 
tionale şi la alte instrumente ce reglementează norme în materia 
drepturilor omului. 


Comentariu 


> Relevanţa reglementărilor internaţionale privind drepturile 
omului 


206. În contextul internaţionalizării crescânde a societăţilor şi al 
incidenţei crescânde a dreptului internaţional în relaţiile dintre 
indivizi şi Stat, este necesar ca atribuţiile judecătorului să fie 
exercitate, nu numai potrivit dreptului naţional, ci şi, în măsura 
permisă de dreptul naţional, în conformitate cu principiile de drept 
internaţional recunoscute în societăţile moderne democratice. Sub 
rezerva eventualelor prevederi ale dreptului naţional, oricare ar fi 
natura îndatoririlor sale, judecătorul nu poate ignora sau pretinde 
să ignore dreptul internaţional, inclusiv reglementările internaţio- 
nale privind drepturilor omului, aşa cum reiese din uzanţele inter- 
naționale, din tratatele internaționale aplicabile ori din convențiile 
regionale cu privire la drepturile omului, după caz. În vederea pro- 
movării acestui aspect esenţial al obligaţiilor judecătorului, stu- 
dierea prevederilor internaţionale legate de drepturile omului ar 
trebui să fie inclusă în programele de pregătire profesională iniţială 
şi continuă oferite noilor judecători, cu referire mai ales la punerea 
în practică a acestor prevederi în activitatea obişnuită a judecă- 
torului, în limitele permise de dreptul naţional. 


6.5. Judecătorul îşi va îndeplini toate atribuţiile judiciare, inclu- 
siv emiterea hotărârilor atunci când a fost dispusă amânarea pro- 
nunţării lor, într-o manieră eficientă, corectă şi cât mai prompt 


Comentariu 


> Obligaţia de a soluţiona cauzele cu celeritate 


207. Atunci când soluţionează cauzele în mod eficient, corect și 
prompt, judecătorul trebuie să demonstreze atenţia cuvenită pentru 

drepturile părţilor de a fi audiate şi de a li se rezolva orice 
chestiune fără costuri sau întârzieri nejustificate. Judecătorul ar 
trebui să monitorizeze şi să supravegheze cauzele pentru a reduce 
sau elimina practicile de tergiversare, întârzierile evitabile şi 
costurile inutile. Judecătorul ar trebui să încurajeze şi să caute să 
faciliteze soluţionarea amiabilă, însă părţile trebuie să nu se simtă 
forțate să renunţe la dreptul lor de a le fi soluţionat litigiul de către 
instanţă. Obligaţia de a desfăşura toate procedurile în mod echitabil 
şi cu răbdare nu este incompatibilă cu obligaţia de celeritate în 
activitatea instanţei. Judecătorul poate fi eficient şi practic, dar în 
acelaşi timp răbdător şi precaut. 


> Obligaţia de a fi punctual 


208. Desfăşurarea cu promptitudine a activităților instanţei 
necesită ca judecătorul să fie punctual în activităţile instanţei şi să 
fie operativ în soluţionarea sesizările atribuite, şi să insiste ca 
funcţionarii instanţei, părţile la proces şi avocaţii acestora să 
coopereze cu judecătorul în realizarea acestui obiectiv. Lipsa unui 
program al activităţii de judecată sau nerespectarea acestuia 
contribuie la apariţia întârzierilor şi creează o impresie negativă 
asupra instanţei. Aşadar, în sistemele de drept în care orarul de 
activitate al instanţei este afişat şi planificat, judecătorii ar trebui să 
se conformeze acestei punctualităţi, asigurând în acelaşi timp şi 
celeritatea în activitatea instanţei. 


> Obligaţia de a redacta fără întârzieri deciziile pentru 
care s-a dispus amânarea pronunțării 


209. Judecătorul ar trebui să îşi redacteze deciziile amânate, 
ţinând cont de urgenţa chestiunii respective şi de alte împrejurări 
speciale, cât mai rapid posibil, în funcţie şi de durata sau com- 
plexitatea cauzei şi de volumul de lucru în ansamblu. În particular, 
motivarea deciziei ar trebui publicată de către judecător fără 
întârzieri nejustificate. 


> Importanţa transparenţei 


210. Judecătorul ar trebui să instituie mecanisme transparente 
care să permită juriştilor şi părţilor la proces să ia la cunoştinţă 

despre stadiul procedurilor. Instanţele însele ar trebui să introducă 
reguli cunoscute în mod public prin care avocaţii sau părțile la 
proces care se reprezintă singure să poată să întrebe despre moti- 
vele întârzierilor emiterii unor decizii, motive care li se par nejus- 
tificate. Aceste reguli ar trebui să prevadă și posibilitatea depunerii 
de plângeri la o autoritate competentă din cadrul instanţei, pentru 
cazurile în care o întârziere este nejustificată sau prejudiciază grav 
pe una dintre părţile la proces. 


6.6. Judecătorul va menţine ordinea și conformitatea în toate 
procedurile ce au loc în faţa instanţei şi va fi răbdător, demn şi 
politicos în relaţiile cu părţile, cu juraţii, martorii, avocaţii, dar și 
cu toate persoanele cu care vine în contact în cadrul activităţilor 
sale oficiale. Judecătorul va pretinde o conduită similară din 
partea reprezentanţilor legali, a personalului instanţei, cât și a 
altor persoane aflate sub influenţa, autoritatea sau controlul său. 


Comentariu 


> Rolul judecătorului 


211. Rolul judecătorului a fost prezentat pe scurt de către un 
judecător senior în modul următor!: 

Rolul judecătorului... este de a analiza probele, de a pune el însuşi 
întrebări martorilor numai dacă este absolut necesar pentru 
clarificarea vreunui punct trecut cu vederea sau rămas neclar, de a se 
asigura că avocaţii se comportă în mod adecvat şi respectă regulile 
prevăzute de lege, de a exclude orice lucru irelevant şi de a descuraja 
repetițiile; de a se asigura prin intervenţii înțelepte că urmăreşte 
pledoaria avocaţilor şi că o poate evalua; iar în final de a se decide 
unde se află adevărul. Dacă depăşeşte acest rol, el renunţă la mantia 
de judecător şi îmbracă roba de avocat, iar această schimbare nu îi 
vine bine... Acestea sunt standardele noastre. 


! Jones v National Coal Board, Court of Appeal of England and Wales 
[1957] 2 QB p. 55-64, per Lord Denning. 

> Obligaţia de a păstra ordinea şi conformitate în instanță 


212. „Ordinea” se referă la nivelul de regularitate şi politeţe 
necesar pentru a garanta faptul că activitatea instanţei va fi dusă la 
bun sfârşit în conformitate cu normele procedurale. „Conformitate” 
se referă la atmosfera de atenţie şi străduinţă onestă care dă de 
înţeles, atât participanţilor la proces cât şi publicului, că problema 
dezbătută în instanţă este luată în considerare în mod serios şi 
corect. Fiecare judecător poate avea idei şi standarde proprii 
referitor la conformitatea unor anumit comportament, limbaj şi 
ţinută ale avocaţilor şi ale părţilor la proces. Ceea ce un judecător 
poate percepe ca fiind o derogare evidentă de la buna cuviinţă, un 
alt judecător poate considera drept excentricitate nevinovată, 
remarcă irelevantă sau comportament perfect normal. De ase- 
menea, unele proceduri necesită mai multă formalitate decât altele. 
Aşadar, în orice moment, în sălile de judecată de pe tot teritoriul 
unei țări vor exista în mod inevitabil o gamă largă de versiuni 
pentru „ordine” şi „conformitate”. Nu este de dorit, şi în orice caz 
nu ar fi posibil, să se sugereze un standard uniform pentru ceea ce 
constituie „ordine” şi „conformitate”. În schimb, ceea ce este cu 
adevărat necesar este ca judecătorul să ia toate măsurile posibile 
pentru a asigura şi păstra nivelul de ordine şi conformitate în 
instanță ce este necesar pentru îndeplinirea activităţii instanţei 
într-o manieră regulamentară şi evident corectă, dând totodată 
avocaţilor, părţilor la proces şi publicului asigurări că această 
regularitate şi corectitudine sunt respectate. 


> Conduita faţă de părţile la proces 


213. Comportamentul judecătorului este crucial pentru păs- 
trarea imparţialităţii sale, deoarece acest comportament este ceea 
ce văd ceilalţi. Comportamentul impropriu poate submina procesul 
judiciar prin faptul că dă o impresie de părtinire sau indiferenţă. 
Comportarea lipsită de respect faţă de o parte la proces încalcă 
dreptul acesteia de a fi audiată, şi compromite demnitatea şi 
conformitatea şedinţei de judecată. Lipsa de politeţe afectează şi 
gradul de satisfacţie al părții la proces în ceea ce priveşte modul în 


w 

care a este instrumentată cauza. Ea creează o impresie negativă 
asupra instanțelor în general. 


> Conduita față de jurişti 


214. Judecătorul trebuie să îşi canalizeze furia în mod adecvat. 
Indiferent de natura provocării, răspunsul judecătoresc trebuie să 
fie unul judicios. Chiar dacă este provocat prin conduita obraznică 
a unui jurist, judecătorul trebuie să ia măsurile adecvate spre a 
controla şedinţa fără a se răzbuna. Dacă se justifică administrarea 
unei mustrări, uneori este mai bine ca aceasta să se facă separat de 
soluţionarea cauzei. Nu este adecvat ca judecătorul să îl întrerupă 
în mod repetat pe avocat fără justificare, sau să îl insulte, sau să îl 
ridiculizeze pe acesta cu privire la conduita sau argumentele sale. 
Pe de altă parte, nici judecătorul nu este obligat să asculte fără 
întrerupere când se critică modul de desfășurare a procesului sau 
dacă argumentele sunt lipsite în mod vădit de substanţă, sau când 
se adresează insulte direct judecătorului, altor avocaţi, părților sau 
martorilor din proces. 


> Răbdarea, demnitatea și politeţea sunt atribute esenţiale 


215. Atât în şedinţele publice cât și în cele nepublice, judecă- 
torul trebuie să acţioneze întotdeauna politicos și să respecte dem- 
nitatea tuturor celor implicaţi în cauză. De asemenea, judecătorul 
ar trebui să ceară aceeaşi politeţe din partea celor care se prezintă 
în faţa sa, şi din partea personalului instanţei şi a celorlalte per- 
soane supuse autorităţii sale sau aflate la dispoziţia sa. Judecătorul 
ar trebui să se situeze deasupra animozităţilor personale, şi trebuie 
să nu aibă preferaţi în rândul avocaţilor ce apar în instanţă. Mus- 
trările nejustificate ale avocatului, remarcile jignitoare la adresa 
părţilor sau a martorilor, glumele crude, sarcasmul, şi comporta- 
mentul netemperat al judecătorului subminează atât ordinea, cât şi 
conformitatea în instanță. Atunci când judecătorul intervine, 
trebuie să se asigure că imparțialitatea şi percepția imparțialităţii 
sale nu sunt afectate negativ prin maniera în care intervine. 


k Proba 3: Interviul. Etică şi deontologie judiciară 


6.7. Judecătorul nu va adopta un comportament incompatibil cu 
îndeplinirea diligentă a atribuţiilor sale juridice. 


Comentariu 


> Distribuirea justă şi echitabilă a lucrărilor în cadrul instanţei 


216. Judecătorul care răspunde de repartizarea cauzelor ar 
trebui să nu fie influenţat de către dorinţele vreunei părţi la proces 
şi nici ale unei persoane interesate de soluţia ce va fi pronunţată în 
cauză. Repartizarea se poate face, de exemplu, prin tragere la sorţi 
sau printr-un sistem de distribuire aleatorie a cauzelor în ordine 
alfabetică sau în alt sistem similar. În mod alternativ, preşedintele 
care distribuie lucrările judecătoreşti ar trebui să facă acest lucru 
după consultarea cu colegii şi să îndeplinească această sarcină cu 
integritate și echitate. Dacă este necesar, se pot face înţelegeri 
pentru a se recunoaşte nevoile şi situaţiile deosebite ale anumitor 
judecători, însă, în măsura posibilului, repartizarea şi distribuirea 
lucrărilor către fiecare membru al instanţei ar trebui să fie echi- 
tabilă atât din punct de vedere cantitativ cât şi calitativ şi ar trebui 
să fie cunoscută de toţi judecătorii. 


> Retragerea unei cauze de la un judecător 


217. O cauză ar trebui să nu fie retrasă de la un anumit jude- 
cător decât din motive justificate, cum ar fi o boală gravă sau un 
conflict de interese. Aceste motive şi procedura de retragere a 
cauzei ar trebui prevăzute de lege sau de regulamentul instanţei, şi 
nu pot fi influențate de niciun interes al executivului sau al oricărei 
alte puteri externe, fiind menite numai să asigure îndeplinirea 
funcţiei judecătoreşti în conformitate cu legea și cu reglementările 
internaţionale privind drepturile omului. 


> Conduita neprofesionistă a altui judecător sau jurist 


218. Judecătorul ar trebui să ia măsurile adecvate atunci când 
află despre existența unor dovezi temeinice ce indică posibilitatea 
ca un alt judecător sau jurist să fi comis o faptă lipsită de profesio- 
nalism. Măsurile adecvate pot consta în comunicarea directă cu jude- 

cătorul sau juristul în cauză, alte măsuri directe, dacă acestea sunt 
disponibile, şi denunţarea încălcării către autorităţile competente. 


> Abuzarea de personalul instanţei 


219. Folosirea personalului sau a facilităţilor instanţei 
scopuri nepotrivite este un abuz de autoritate judiciară ce îi pune 
pe angajaţi într-o situaţie extrem de dificilă. Personalului instanţei 
ar trebui să nu i se ceară să îndeplinească servicii nepotrivite şi 
excesiv de personale pentru judecător, în afară de chestiunile 
minore care sunt conforme cu practicile încetăţenite. 


> 
4 


Implementarea 


Având în vedere specificul funcției lkn, autoritățile judecă- 


toreşti naționale vor adopta măsurile efective de punere în apli- 
care a acestor principii, acolo unde. nu sunt încă în funcţiune 
astfel de mecanisme. 4 

> Proceduri pentru implementarea efectivă a Principiilor 
de la Bangalore 


220. Grupul pentru Integritate Judiciară este acum angajat în 
elaborarea unei declaraţii de proceduri pentru implementarea 
efectivă a Principiilor de la Bangalore privind Conduita Judiciară. 
Cum este cazul şi cu Principiile în sine, aceste proceduri nu sunt 
menite a fi considerate ca obligatorii pentru structurile judecă- 
toreşti naţionale, Ele vor fi oferite ca linii directoare şi ca puncte de 
referinţă!. 


! Între timp Grupul de Integritate Judiciară a adoptat Măsurile pentru 
implementarea efectivă a Principiilor de la Bangalore privind conduita 
judiciară, la reuniunea de la Lusaka, Zambia, în 21-22 ianuarie 2010, stabilind 
responsabilităţi pentru puterea judiciară şi pentru stat. A se vedea 
(hrtp:/Avww. summitofhighcourts.com docs/standarts/UN2 pdf) — (nn. C.D.). 

Definiţii 


În prezenta declaraţie de principii, doar dacă contextul nu 
permite sau nu cere altfel, termenii de mai jos vor avea înţelesul 
care urmează: 


a „Personalul instanței” înseamnă personalul cu care 
lucrează judecătorul, inclusiv grefierii. 
= „Judecător ” înseamnă orice persoană care exercită puterea 


judiciară, indiferent cum s-ar numi. 

a „Familia judecătorului” include soţul judecătorului, fiul, 
fiica, nora, ginerele, precum şi orice altă rudă sau persoană 
apropiată care îi ţine companie judecătorului sau este angajată 
de acesta şi care locuieşte în gospodăria acestuia. 

m „Soțul judecătorului” înseamnă partenerul de viață al 
judecătorului sau orice altă persoană, indiferent de sex, care are 
o relaţie personală apropiată cu judecătorul. 

> Familia judecătorului 


221. În definiţia „familia judecătorului”, expresia „şi care 
locuieşte în gospodăria acestuia” se aplică numai „oricărei alte 
rude sau persoane apropiate care îi ţine companie judecătorului sau 
este angajată de acesta”, şi nu şi soțului, copilului, nurorii sau 
ginerelui judecătorului. 


Anexă la Comentariu 
Tradiţii Culturale şi Religioase 


Încă din cele mai vechi timpuri, în toate tradiţiile culturale şi 
religioase, judecătorul a fost perceput ca fiind o persoană cu un înalt 
statut moral, înzestrată cu calităţi distincte de cele ale indivizilor 
obişnuiţi, supus unor constrângeri mai riguroase decât ceilalți, şi 
care trebuie să respecte un mod de viaţă şi anumite norme compor- 
tamentale mai severe şi restrictive decât restul comunităţii. 


> Orientul Mijlociu în Antichitate 


În preajma anului 1500 î.Chr., Regele Thutmose al II-lea a 
rămas în istorie ca autorul următoarelor instrucţiuni adresate preșe- 
dintelui instanţei supreme Rekhmire din Egipt’: 

„Ia aminte, la sala judecătorului şef; fii cu băgare de seamă la 
tot ceea ce se petrece acolo. lată, ea este un sprijin pentru toată 
fara; ...lată, el nu este dintre cei care îşi îndreaptă chipurile către 
funcţionari şi consilieri, şi nici dintre cei care se fac fraţi cu toată 
lumea. 

„Trebuie să poţi să te asiguri singur că faci totul potrivit legii; 
că faci totul în conformitate cu legea... în aceasta stă siguranța 
funcţionarului: să faci lucrurile potrivit legii atunci când analizeze 
ceea ce spune petentul... 

Părtinirea este lucru de ocară pentru zei. Aceasta e învățătura: 
te vei purta aidoma cu toţi, îl vei ține pe cel care ţi-e cunoscut la 
fel ca pe cel care ţi-e necunoscut, şi pe cel care iţi este aproape... 
la fel ca pe cel care este departe ... Funcţionarul care face astfel va 
prospera cu prisosinţă în postul său. 


1 J.H. Breasted, Ancient Records of Egypt, Vol Il (The Eighteenth 
Dynasty) (University of Chicago Press, 1906), p. 268-270, citat în C.G. 
Weeramantry, An Invitation to the Law (Melboume, Australia, 
Butterworths, 1982), p. 239-240. 

Nu fii plin de furie față de un om care nu merită aceasta, ci fii 
plin de furie pentru ceea ce merită furia oricui”. 


> Dreptul hindus 


Cel mai cuprinzător cod antic din dreptul hindus este repre- 
zentat de Legile lui Manu (circa 1500 î.Chr.). În comentariile sale, 
Narada (circa 400 d.Chr.), un celebru jurist hindus, bazându-se pe 
Legile lui Manu, a scris următoarele cuvinte despre instanţe!: 

l. Membrii unei curți regale de justiție trebuie să fie deprinşi 
cu legea sfântă şi cu regulile de prudenţă, să fie nobili, slujitori ai 
adevărului şi imparțiali faţă de prieteni şi duşmani deopotrivă. 

2. Se spune că dreptatea depinde de ei, iar regele este sursa 
principală a justiţiei. 

3. Dacă dreptatea lovită de nedreptate intră într-o curte de 
justiție, iar membrii instanţei nu extrag săgeata din rană, ei înşişi 
sunt loviți de aceasta. 

4. Sau nu intri deloc în completul de judecată, sau dai o opinie 
justă. Cel care stă fără a spune o vorbă sau dă o opinie contrară 
dreptăţii este un păcătos. 

5. Membrii completului de judecată care, după ce au intrat în 
aceasta, stau muţi şi meditativi şi nu vorbesc când au ocazia, sunt 
cu toții nişte mincinoşi. 

6. Un sfert din nedreptate aparține acuzatului; un sfert apar- 
ține martorului; un Sfert aparține tuturor membrilor instanţei; iar 
un sfert aparține regelui. 

Subliniind necesitatea unui comportament personal virtuos, 
Manu cerea ca judecătorul să nu fie „voluptuos”, deoarece 
pedeapsa nu poate fi aplicată în mod just de către „unul dependent 
de plăcerea senzuală'?. 


! Sacred Books of the East, Max Muller (ed) (Motilal Banarsidass, 
1965), Vol XXXIII (The Minor Law Books), p. 2-3, 5, 16, 37-40, citat în 
Weeramaniry, An Invitation to the Law, p. 244-245. 

2 „The Laws of Manu”, Sacred Books of the East, 50 vols., ed. F. Max 
Muller (Motilal Banarsidass, Delhi), 3" reprint (1970), vol. xxv, vii. 
26.30, citat în Amerasinghe, Judicial Conduct, p. 50. 

Kautilya, în cel mai cunoscut tratat indian antic privind princi- 
piile de drept şi de guvernare, Ar/hasastra (circa 326-291 î.Chr.), 
se referă la judecători astfel!: 

Atunci când un judecător ameninţă, intimidează, scoate afară 
din sală, sau reduce la tăcere în mod nejustificat pe oricare dintre 
părțile la proces, el este primul care trebuie să fie pedepsit cu o 
amendă. Dacă defăimează sau jigneşte pe vreuna dintre părți, 
pedeapsa trebuie dublată. Dacă nu cere ceea ce trebuie cerut, sau 
cere ceea ce nu ar trebui cerut, dacă lasă la o parte ceea ce el 
însuşi a cerut, sau dacă învaţă, reamintește, sau oferă oricui 
declaraţii anterioare, trebuie pedepsit cu o amendă moderată. 

Dacă un judecător nu cercetează împrejurările relevante, 
cercetează împrejurări nerelevante, întârzie nejustificat în îndepli- 
nirea obligaţiilor sale, amână lucrările cu rea intenţie, face părțile 
să plece din instanţă pentru că s-au săturat de întârzieri, evită sau 
duce la evitarea unor declaraţii care ar duce la soluționarea amia- 
bilă a cauzei, ajută martorii dându-le indicii, sau reia judecarea 
unor cauze deja soluționate amiabil sau prin decizie a instanţei, 
trebuie pedepsit cu cea mai grea amendă existentă. 


> Filosofia budistă 


Buddha (circa 500 î.Chr.) a vorbit despre necesitatea de a recu- 
noaşte corectitudinea în toate aspectele comportamentului omenesc 
prin „nobila cărare a celor opt pași” din Budism. Aceasta cuprinde 
vederea justă, gândirea justă, vorbirea justă, acţiunea justă, traiul 
just, eforturile juste, înțelegerea justă şi concentrarea justă, toate 
acestea combinate asigurând un cod de conduită ce vizează toate 
activităţile umane. Dreptatea pentru un budist înseamnă respec- 
tarea tuturor acestor aspecte, fiecare dintre ele făcând obiectul unor 
analize filosofice meticuloase de-a lungul secolelor de gândire 
budistă. Acest concept al conduitei juste este parte integrantă din 
modul de guvernare şi din sistemele de drept budiste?. 


' The Arthasastra, R. Shamasastry (trans.), (Mysore Printing and 
Publishing House, 1967), p. 254-255, citat în Weeramantry, An Invitation 
to the Law, p. 245. 

? Weeramantry, An Invitation to the Law, p. 23. 

Regele, care este adevăratul administrator al legii, este primus 
inter pares şi de aceea nu este deasupra legii. Codul de conduită 
aplicabil regelui cuprinde următoarele principii!: 

(a) Să nu râvnească şi să nu se ataşeze de bogăție şi posesiuni; 

(b) Să nu aibă teamă de nimeni şi să nu favorizeze pe nimeni în 
îndeplinirea îndatoririlor sale, să aibă intenţii oneste, şi să nu îşi 
înșele poporul; 

(c) Să fie înzestrat cu un temperament plăcut; 

(d) Să ducă o viaţă simplă, să nu trăiască în lux, şi să dea 
dovadă de autocontrol; 

(e) Să nu țină ranchiună; 

(/) Să poată suporta greutăţi, dificultăţi şi insulte fără a se 
pierde cu firea. 

Dacă apare un litigiu, regele (sau un alt judecător) trebuie să 
„acorde aceeaşi atenţie ambelor părţi”, să „asculte argumentele 
fiecărei părţi şi să decidă conform cu ceea ce este drept”. Pe tot 
parcursul cercetărilor, judecătorul trebuie să evite cu scrupulozitate 
cele „patru căi către nedreptate”. Acestea sunt: prejudecata, ura, 
teama şi ignoranţa?. 


Importanţa dreptului natural reiese evident din următoarea 
conversaţie dintre Buddha şi discipolul său, Venerabilul Upali’: 

Q: Doamne, poate un Ordin să fie complet dacă îndeplineşte 
un act care ar trebui îndeplinit în prezența unui călugăr acuzat 
dacă acesta este absent? Doamne, este acesta un act valabil din 
punct de vedere legal? 

A: Upali, orice Ordin care este complet înseamnă un act care 
ar trebui îndeplinit în prezența unui călugăr acuzat. Dacă acesta 
este absent, atunci actul nu mai este valabil din punct de vedere 


' Walpola Rahula, What the Buddha Taught (Bedford, The Gordon 
Fraser Gallery Ltd., 1959), 1967 edition, p. 85. 

? Sri Lanka Foundation, Human Rights and Religions in Sri Lanka 
(Colombo, 1988), p. 67. 

3 LB. Horner (trans.), The Book of the Discipline (Vinaya-Pitaka), 
Vol. IV: Mahavagga or the Great Division IX, (London, Luzac & Co Ltd, 
1962), p. 466-468, citat în Jayawickrama, The Judicial Application of 
Human Rights Law, p. 7-8. 

legal, nu mai este valabil din punct de vedere disciplinar, iar astfel 
Ordinul devine un ordin care merge prea departe. 


O: Doamne, este complet un Ordin care îndeplineşte un act ce 
ar trebui îndeplinit prin interogarea unui călugăr acuzat dacă 
interogatoriul nu are loc? 

A: Upali, un Ordin este complet dacă conţine un act care ar 
trebui îndeplinit prin interogarea călugărului acuzat. Dacă nu are 
loc interogatoriul, actul nu mai este valabil din punct de vedere 
legal, nu mai este valabil din punct de vedere disciplinar, şi astfel 
Ordinul devine unul care merge prea departe. 


Aceleaşi principii se aplică şi laicilor: 

Nu este corect cel care arbitrează în grabă. Omul înţelept 
cercetează şi binele, şi răul, Înțeleptul care îi îndrumă pe alții cu 
chibzuinţă, cu judecată dreaptă şi justă, este considerat adevăratul 
gardian al legii’. 


Aplicând principiile filozofiei budiste, prinţul regent al 
Japoniei, Shotoku Taishi (604 d.Chr.) a formulat Șaptesprezece 
Maxime. Printre acestea se numără şi următoarele îndrumări: 

„rezolvă cu imparțialitate cauzele ce îți sunt deduse judecății. 

În fi iecare zi oamenii depun plângeri cu miile. Dacă într-o singură 
zi Sunt atât de multe, cât de multe vor fi în mai mulți ani? Dacă cel 
care trebuie să soluţioneze procesele în justiție are ca motivație 
obținerea unui câştig personal, şi judecă cauzele urmărind să 
primească mită, atunci procesele bogatului vor fi ca o piatră 
aruncată în apă, în vreme ce plângerile săracului vor fi asemenea 
apei turnate pe o piatră. În cazul acesta, săracul nu va şti ce să 
mai facă. Și aici există o deficiență în îndatoririle Ministrului. 


! Dhammapada, versetele 256, 257. 

? W.G. Aston (trad.), Nihongi, Chronicles of Japan from the Earliest 
Times to A.D. 697 (Kegan Paul, Trench, Trubner & Co., 1896), citat în 
Weeramantry, An Invitation to the Law, p. 249-250. 

> Dreptul roman 


Cele Douăsprezece Table (450 î.Chr.) conţin următorul ordin!: 
Apusul soarelui este termenul limită pentru pronunţarea 
deciziei de către judecător. 


> Dreptul chinez 


Hsun Tzu, un magistrat chinez în vârstă, eminent şi respectat 
(circa 312 î.Chr.) a scris următoarele?: 

Gândirea justă este balanţa cu care se cântăresc propunerile; 
verticalitatea armonioasă este metrul cu care acestea se măsoară. 
Dacă există legi, acestea trebuie aplicate; dacă nu există, trebuie 
acționat în spiritul precedentului şi al analogiei — acesta este cel 
mai bun mod de a judeca propunerile. Să arăţi favoritism, să ai 
sentimente părtinitoare şi să fii lipsit de orice principii constante — 
acestea sunt lucrurile cele mai rele pe care le poţi face. Este 
posibil să existe legi bune şi totuşi să fie dezordine în stat. 


Din contră, Han Fai Tzu, un prinţ din familia regală (circa 280 
î.Chr.) a propus o abordare mai legalistă”: 

Deşi un dulgher priceput este în măsură să judece o linie 
dreaptă folosindu-și numai ochiul liber, el îşi face întotdeauna 
măsurătorile cu rigla; deşi omul de o înţelepciune superioară este 
în măsură să rezolve probleme folosindu-se chiar numai de 
istețimea sa înnăscută, el caută întotdeauna îndrumare în legea 
foştilor regi. Dacă întinzi firul de plumb, chiar şi lemnul strâmb 
poate fi netezit; dacă foloseşti bolobocul, umflăturile şi golurile 
pol fi răzuite; dacă echilibrezi cântarul, lucrul greu şi cel uşor pot 
fi ajustate; dacă scoţi baniţa, discrepanțele de cantitate pot fi 


! The Civil Law, S.P. Scott (trad.) (Cincinnati, Central Trust Co., 
1932), Vol. 1, p. 57-59, citat în Weeramantry, An Invitation to the Law, 
p. 265-266. 

2 Basic Writings of Mo Tzu, Hsun Tzu and Han Fei Tzu, Burton 
Watson (trad.) (Columbia University Press, 1967), p. 35, citat în Weera- 
mantry, An Invitation to the Law, p. 253. 

3 Idem, p. 253-254. 

corectate. În acelaşi fel ar trebui folosite şi legile spre a guverna 
statul, dispunându-se în orice chestiune numai în baza lor. 

Legea nu face excepții pentru oamenii de vază, aşa cum nu se 
îndoaie nici firul de plumb pentru a lăsa un loc strâmb. într-un 
lemn. Ceea ce a decretat legea, nici înțeleptul nu poate pune în 
discuţie şi nici viteazul nu se încumetă să conteste. Când trebuie 
pedepsite greşeli, nici cel mai mare ministru nu poate scăpa; dacă 
trebuie răsplătit un bine, nici cel mai umil făran nu trebuie trecut 
cu vederea. Aşadar, pentru corectarea greşelilor superiorilor, 
pentru sancţionarea abaterilor subordonaţilor, pentru restabilirea 
ordinii, pentru dezvăluirea erorilor, pentru Stăvilirea excesului, 
pentru repararea răului şi pentru unificarea standardelor popo- 
rului, nimic nu se compară cu legea. 


> Dreptul african 


S-a observat! faptul că în Africa au înflorit multe civilizații şi 
sisteme de drept, unele dintre acestea fiind contemporane cu 
Grecia şi Roma, altele contemporane cu Evul Mediu european. 
Printre nenumăratele concepte juridice s-a numărat şi cel al 
conduitei rezonabile. 

Conceptul Barotse al omului rezonabil are două aspecte — 
persoana rezonabilă în general şi cea „rezonabilă din punctul de 
vedere al unei anumite poziţii sociale”. Dacă, de exemplu, cineva 
care deţine distinsa funcţie de consilier este acuzat că nu s-a 
comportat potrivit demnității funcției sale, judecătorii se întreabă 
dacă persoana respectivă s-a comportat în împrejurările date în 
modul în care ar fi trebuit să se comporte un consilier rezonabil, 
Comunitatea are propriile idei referitoare la conduita care se 
aşteaptă de la o asemenea persoană — demnitate, răbdare, politeţe 
fară de reclamant. Consilierul care nu îl invită pe reclamant să ia 
loc şi nu îi ascultă problemele, nu este un „avocat rezonabil” în 
viziunea Barotse. Astfel, toate standardele comunității, care nu 
Sunt în sine chestiuni juridice, se strecoară în procesul de jude- 
cată, asigurând o flexibilitate a abordării, ce permite o reconsi- 


-r ai n tai ii 
! Weeramantry, An Invitation to the Law, p. 35-36. 

derare a standardelor mai vechi spre a îndeplini condiţiile vieții 
moderne. Conceptul omului rezonabil, care a fost introdus târziu 
în common law, conferă o flexibilitate de care dreptul african 
tradițional se bucură de multă vreme, iar common law încă nu are 
un concept integrat asupra a ceea ce este rezonabil. 


> Dreptul evreiesc 


Textul următor este un extras din Mişne Tora!, lucrarea lui 
Moses Maimonides, un însemnat învăţat evreu (1135-1205). 

l. Prezenţa Divină se află în mijlocul oricărui tribunal 
evreiesc competent. Aşadar, se cuvine ca judecătorii să apară în 
instanță înfăşuraţi (în robe tivite) cu teamă şi venerație şi într-o 
stare de spirit serioasă. Le este interzis să fie frivoli, să glumească, 
sau să poarte discuţii inutile. Ei ar trebui să se concentreze pe 
chestiunile ce fin de Tora şi de înţelepciune. 

2. Un Sanhedrin, sau rege..., care numeşte în funcția de 
judecător pe cineva nepotrivit pentru aceasta (din motive morale), 
sau pe cineva ale cărui cunoştinţe despre Tora nu sunt adecvate 
pentru a justifica numirea sa, deşi altminteri este o persoană 
amabilă, cu calități admirabile — oricine dispune o asemenea 
numire încalcă o interdicţie, fiindcă s-a spus: „La judecată, nu 
veți respecta persoanele”. Prin tradiţie se învaţă că acest îndemn 
se adresează celui care are competența de a numi judecători. 

Rabinii au spus: „Nu spune, „cutare este om frumos la chip, îl 
voi face judecător; cutare este viteaz, îl voi face judecător; cutare 
este rudă cu mine, îl voi face judecător, cutare este lingvist, îl voi 
face judecător.” Dacă faci aşa, acesta îi va achita pe vinovaţi şi îi 
va condamna pe inocenți, nu pentru că ar fi răutăcios, ci pentru că 
nu are cunoştinţele necesare”. 

3. Este interzis să te ridici în picioare în faţa unui judecător 
care şi-a obținut această funcţie plătind pentru asta. Rabinii ne 
îndeamnă să îl nesocotim şi să îl disprețuim, văzând roba de 
judecător în care este înfăşurat ca fiind desaga unui măgar. 


! I, Twersky (ed.), A Maimonides Reader (Behram House Inc., 1972), 
p. 193-194, citat în Weeramantry, An Invitation to the Law, p. 257-258. 

> Creştinismul 


În Biblie, leşirea 2:14 se referă la nişte oameni care îl arătau cu 
degetul în mod dispreţuitor pe un judecător care se îndepărtase de 
lege: 

Cine te-a pus căpetenie şi judecător peste noi? 


Romani 2:1 spune următoarele: 

Aşadar, oricine ai fi tu, omule, 

care judeci pe altul, nu te poţi dezvinovăi, 

căci în cea ce judeci pe altul, pe tine însuți te osândeşti; 

fiindcă tu, care judeci pe altul, faci aceleaşi lucruri ca cel 
osândit. 


În Predica sa de pe Munte, Iisus a spus (Matei 7:12): 
Aşadar, tot ce voiţi să vă facă vouă oamenii, faceţi-le şi voi la 
fel, căci aceasta este Legea şi proorocii. 


Această formulă cuprinde învăţămintele din Vechiul Testament 
referitoare la justiţia civilă. De exemplu, în Levitic 19:15 se spune: 

Să nu faceţi nedreptate la judecat; să nu căutaţi la fața celui 
sărac şi de fața celui puternic să nu te sfieşti, ci cu dreptate să 
judeci pe aproapele tău. 


Şi Deuteronomul 1:16 spune: 

Să ascultați pe fraţii voştri, şi să judecaţi drept pricina ce ar 
avea un om atăt cu fratele lui, cât şi cu cel străin. Să nu părtiniţi la 
judecată, cu să ascultați şi pe cel mare, şi pe cel mic. Să nu vă 
temeți de nici un om. 


> Dreptul islamic 


Juriştii islamici au identificat câteva cerinţe pe care un judecă- 
tor ar trebui să le îndeplinească pentru a-şi putea exercita atribuţiile 
în mod corespunzător. Dintre acestea, menţionăm următoarele!: 


Maturitate: Minorul nu poate fi numit ca judecător. Unei 
persoane care nu răspunde pentru sine nu i se poate încredința 
ED VE E EI Si 

' The Judicial System in Islam, The Discover Islam Project, 
(www.islamtoday.com). 

autoritatea asupra altora. Judecătorul trebuie să fie nu numai 
sănătos la minte şi la trup, ci trebuie să aibă şi multă perspicacitate. 
Nu este necesar ca judecătorul să aibă o vârstă înaintată, însă vârsta 
sporeşte demnitatea şi prestigiul judecătorului. 

Sănătatea psihică: O persoană a cărei judecată este deteriorată 
din pricina vârstei prea înaintate sau a unei boli nu ar trebui să aibă 
funcţia de judecător. Pentru a îndeplini această cerință, mintea 
persoanei trebuie să fie suficient de sănătoasă pentru ca ea să fie 
responsabilă juridic pentru faptele sale. El trebuie să fie inteligent 
şi capabil să perceapă ceea ce este necesar pentru a putea face 
deosebiri între lucruri. El nu poate fi distrat şi neglijent. 

Libertatea: Judecătorul trebuie să se bucure de o libertate deplină. 

Caracterul vertical: Judecătorul trebuie să fie cinstit, să fie în 
mod evident integru, să nu comită acte păcătoase şi licenţioase, să 
se ţină la distanţă de orice activităţi dubioase, să respecte normele 
sociale, şi să fie un model de bună purtate în toate activităţile sale 
religioase şi lumești. 

Capacitatea de a judeca independent juridic: Un judecător ar 
trebui să fie capabil să extragă legea de la sursele acesteia. El 
trebuie să fie capabil de a face analogii juridice. 

Percepţie senzorială deplină: Judecătorul trebuie să fie capabil 
a vedea, auzi şi vorbi. O persoană surdă nu poate să îi asculte pe 
ceilalţi când vorbesc. O persoană oarbă nu poate deosebi pe 
reclamant de pârât prin vedere, şi nici pe cel care recunoaşte 
dreptul altuia, şi nici pe martor de cel pentru sau împotriva căruia 
se depune mărturia. Persoana care nu poate vorbi nu poate 
pronunţa hotărârea, iar limbajul prin semne nu va fi uşor de înţeles 
pentru majoritatea oamenilor. 


Pentru a se asigura că comportamentul şi conduita judecătorului 
sunt acceptabile pentru public, şi că acestea nu le dau ocazia 
oamenilor să se îndoiască de integritatea sau de imparţialitatea sa, 

“juriştii islamici prevăd următoarele!: | 

I. Judecătorului nu îi este permis să desfăşoare activităţi eco- 

nomice. Dacă ar face aceasta, nu se poate asigura că nu va primi 


! Ibidem. 

favoruri şi tratament preferenţial din partea unor persoane care ar 
putea, în schimb, să îl determine să le acorde tratament prefe- 
renţial în instanţă. 

2. Judecătorului nu îi este permis să accepte daruri. Toate 
formele de beneficii pe care le poate primi judecătorul de la alte 
persoane aflate în jurisdicţia sa ar trebui tratate în acelaşi mod cu 
darurile. 

3. Judecătorul ar trebui să nu comită niciun act care este 
inacceptabil din punct de vedere social. El ar trebui să nu socia- 
lizeze prea mult cu alții. Acest lucru ii permite să nu fie afectat de 
aceştia, ceea ce i-ar putea compromite imparțialitatea. Totuşi, el 
nu ar trebui să se abțină de la a participa la adunările publice, 
dacă prezenţa sa este potrivită. El ar trebui să evite să facă glume 
şi să evite să îi facă pe alții să râdă, indiferent dacă este în 
compania acestora sau dacă aceştia sunt în compania lui. Atunci 
când vorbeşte, ar trebui să păstreze cel mai înalt standard de 
vorbire posibil, fără erori şi defecte. De asemenea, ar trebui să nu 
ii ridiculizeze pe alții şi să nu pară arogant. 

4. Sala de judecată este un loc al seriozității, sobrietăţii şi 
respectului. Ea nu este un loc potrivit pentru comportamente 
frivole, vorbărie multă şi lipsă de maniere. Acest lucru este valabil 
şi pentru părțile la proces, pentru martori şi pentru toate celelalte 
persoane prezente în sala de judecată. Atunci când judecătorul stă 
în sala de judecată, el ar trebui să fie prezentabil, pe deplin pre- 
gătit să judece cauzele şi să ia în considerare toate probele ce îi 
vor fi prezentate. Judecătorul nu ar trebui să fie furios, şi ar trebui 
să nu îi fie foarte sete, să nu fie prea vesel sau prea îndurerat, şi 
nici prea plin de griji. El ar trebui să nu aibă nevoie să meargă la 
toaletă şi să nu fie prea obosit. Toate aceste lucruri pot 
compromite starea sa psihică şi capacitatea de a examina în mod 
adecvat susţinerile părților la proces. 

5. Judecătorul ar trebui să nu-şi lase privirea să rătăcească. 
El ar trebui să vorbească cât mai puțin posibil, limitându-se la 
întrebările şi răspunsurile pertinente. Nu ar trebui să ridice vocea 
decât atunci când este necesar pentru a sancţiona impertinenţia. 
El ar trebui să păstreze o expresie serioasă întotdeauna, însă fără 
a exprima furie. El ar trebui să şadă liniştit şi demn. Nu trebuie 

nici să glumească, nici să vorbească despre lucruri care nu au 
legătură cu speța. 

6. Judecătorul ar trebui să se prezinte într-o manieră care 
reclamă respectul celorlalți, chiar şi în ceea ce priveşte modul cum 
este îmbrăcat şi cum arată. 

7. Judecătorul trebuie să trateze în mod egal toate părțile la 
proces din toate punctele de vedere, chiar dacă sunt tată şi fiu, 
Califul şi unul dintre supușii acestuia, sau un musulman şi un 
necredincios. Este vorba şi despre modul în care se uită la ei, li se 
adresează, şi se ocupă de problemele lor. El nu ar trebui să 
zâmbească la unul şi să se încrunte la celălalt. Ar trebui să nu dea 
dovadă de mai multă atenţie pentru unul decât pentru celălalt. Ar 
trebui să nu i se adreseze uneia dintre părți într-o limbă pe care 
cealaltă parte nu o înţelege, dacă este capabil să vorbească într-o 
limbă cunoscută de ambele părți. 

8. Judecătorul poate folosi numai probele recunoscute legal 
într-o instanță. El nu poate pronunța hotărârea în baza cunoştin- 
telor sale personale. 

9. Judecătorul trebuie să pronunţe o decizie în mod prompt. 
Scopul însuşi al numirii unui judecător este acela de a rezolva 
litigiile oamenilor şi de a pune capăt conflictelor lor. Cu cât mai 
repede se poate pronunţa o decizie adecvată, cu atât mai repede 
pol oamenii să primească ceea ce le aparține pe drept. 


-Pentru a păstra aparenţa de independenţă judecătorească, drep- 
tul islamic nu permite autorităţii politice să elibereze din funcţie pe 
un judecător decât dacă bunăstarea poporului reclamă acest lucru. 
Un motiv valabil ar putea fi acela de a calma un număr mare de 
cetăţeni, sau de a numi o altă persoană mult mai bine calificată. 
Dacă judecătorul este eliberat din funcţie fără un motiv valabil, 
numirea sa rămâne intactă!. 

Judecătorul trebuie să se ocupe în mod total de îndatoririle 
funcţiei sale. 1 se interzice să câştige profit din comerţ şi trebuie să 
respecte cele mai înalte standarde de conformitate şi decenţă în 
relaţiile sale frecvente cu alte persoane. Aşadar, el trebuie să 


! Ibidem. 

primească un salariu de la trezoreria de stat care să corespundă 
standardului său de viaţă, pentru a nu fi obligat să câștige un venit 
în mod inadecvat pentru o persoană cu statutul săul. 

Şedinţele de judecată ar trebui să fie publice. Dată totuşi 
judecătorul consideră că este în interesul superior al celor implicaţi 
ca accesul publicului să nu fie permis, el poate dispune acest lucru, 
excluzând chiar şi pe funcţionarii instanţei, păstrând numai părţile 
la proces. Un astfel de caz este atunci când chestiunea este de aşa 
natură încât ar fi mai bine să rămână secretă, de exemplu compor- 
tamentele scandaloase dintre bărbaţi şi femei. De asemenea, se 
permite această procedură și în situaţii absurde care ar putea stârni 
râsul publicului?. 

În Coran, justiţia nu discriminează pe motive de rasă, rang, 
culoare, naţionalitate, statut sau religie. Toţi oamenii sunt slujitorii 
Divinităţii, iar în această calitate ei trebuie trataţi în mod egal în 
instanţe, şi toţi sunt răspunzători pentru faptele lor. Adab al-Qadi 
(Eticheta judecătorilor) de Abu Bakr Ahmad ibn al-Shaybani 
al-Khassaf, un jurist eminent, este un manual menit să permită 
judecătorilor să administreze justiția în baza legii revelate prin 
intermediul Profetului Mahomed. Acest cod etic cuprinde, printre 
altele, următoarele reguli pentru judecători: 


> Reguli afirmative 


1. Judecătorul ar trebui să aibă o personalitate şi cunoştinţe ce 
reclamă respect, şi ar trebui să dea dovadă de răbdare în instanță. 

2. El ar trebui să se asigure că fiecare persoană are acces cu 
uşurinţă la instanţă. 


E ainu erei inte ii ia 

' Ibidem. 

? Ibidem. 

" Muhammad Ibrahim H.I. Surty, The Ethical Code and Organised 
Procedure of Early Islamic Law Courts, with Reference to al-Khassaf's 
Adab al-Qadi, în Muhammad Abdel Halcem, Adel Omar Sherif and Kate 
Daniels (eds), Criminal Justice in Islam (London and New York, I.B. 
Tauris & Co Ltd., 2003), p. 149-166, p. 151-153. 

* Idem, p. 163. 

3. Ar trebui să considere o decizie anterioară a instanţei ca 
fiind nulă dacă îi devine evidentă falsitatea unei cauze. 

4. Ar trebui să cunoască manierele şi obiceiurile oatuenilor 
asupra cărora a fost numit ca qadi. 

5. Ar trebui să vegheze îndeaproape la activităţile zilnice ale 
funcţionarilor de la instanţa sa. 

6. Ar trebui să îi cunoască pe juriştii, precum şi pe oamenii 
pioşi, de încredere şi udul (oameni drepţi) din oraş. 

7. Poate participa la înmormântări şi poate face vizite 
persoanelor bolnave, însă în cadrul acestora nu trebuie să discute 
chestiunile judiciare ale părţilor. 

8. Poate participa la banchete generale. Potrivit lui al-Sarakhsi, 
„Dacă banchetul poate avea loc fără participarea unui anumit gadi, 
atunci este un banchet „general”. Însă dacă la un banchet parti- 
ciparea lui qadi este inevitabilă, atunci este un banchet „special”, 
adică unul aranjat special pentru gadi. 


> Reguli negative 


1. Eltrebuie să nu pronunţe hotărâri la furie, şi nici atunci când 
e epuizat din punct de vedere emoţional, deoarece dacă gadi este 
într-o stare mintală sau emoţională rea, raţiunea şi judecata sa ar 
putea fi ştirbite. 

2. Trebuie să nu decidă asupra unei cauze atunci când îl doboară 
somnul, şi nici atunci când este prea obosit sau prea fericit. 

3. Trebuie să nu pronunţe hotărâri când îi este foame sau când 
a mâncat prea mult. 

4. Trebuie să nu accepte niciun fel de mită. 

5. Trebuie să nu râdă de părţile la proces, şi să nu le batjoco- 
rească. 

6. Trebuie să nu se slăbească prea mult prin postul neobli- 
gatoriu atunci când are de soluţionat cauze. 

7. Trebuie să nu pună vorbe în gura victimei, şi nici să nu 
sugereze răspunsuri, şi nici să arate spre vreo parte la proces. 

8. Trebuie să nu permită niciunei părţi la vreun proces să intre 
în casa sa, dar oamenii care nu au legătură cu procesele pot să îl 
viziteze pe qadi pentru a-l saluta, şi pentru alte scopuri. 

9. Trebuie să nu o invite la el acasă pe una dintre părțile la 
proces. Poate să le invite pe ambele părţi, dar împreună. 

10.Dacă este ceva ce el nu ştie, trebuie să întrebe cât mai 
repede pe cineva care ştie. 

11. Trebuie să nu râvnească la averi, şi nici să nu fie sclavul 
poftelor sexuale. 

12. Trebuie să nu se teamă de nimeni. 

13. Trebuie să nu se teamă de demitere, şi nici să elogieze pe 
nimeni, şi nici să îşi urască criticii. 

14. Trebuie să nu accepte daruri, dar poate accepta daruri de la 
rude, cu excepţia celor care sunt implicate într-un proces. De ase- 
menea, poate continua să accepte daruri de la cei care i le ofereau 
şi înainte de a fi numit în funcţia de gadi, însă, dacă valoarea 
acestor daruri creşte după numirea sa, nu are voie să le accepte. 

15. Trebuie să nu se îndepărteze de adevăr de teama de a înfuria 
pe cineva, şi trebuie să nu meargă pe stradă singur. Astfel, dem- 
nitatea sa va fi păstrată și nu va fi expus la abordări nepotrivite din 
partea părţilor interesate. 

16. Trebuie să nu ia în considerare emoţiile părţilor la proces. 

INTRODUCERE 


„Nu există libertate dacă puterea de a judeca nu este separată 
de puterile legislativă şi executivă”, scria Montesquieu în a sa 
lucrare „Despre spiritul legilor”. 

Foarte influenţat de filozofia lui Montesquieu, faimosul om de 
stat și avocat american Alexander Hamilton a caracterizat în anii 
1780 poziţia puterii judecătoreşti față de celelalte puteri de stat, 
prin articolul nr. 78 din „Federalistul sau noua Constituţie”, cu 
următoarele cuvinte: „Oricine analizează cu atenţie diferitele 
puteri trebuie să perceapă că, într-un stat în care sunt separate 
unele de celelalte, Justiţia, prin natura funcţiilor sale, va fi întot- 
deauna cel mai puţin periculoasă pentru drepturile politice prevă- 
zute de Constituţie; deoarece va fi cel mai puţin în stare să le 
deranjeze sau să le rănească. (...) Justiţia este cea mai slabă dintre 
cele trei puteri; niciodată nu le va putea ataca cu succes pe 
celelalte două; şi toată grija posibilă este necesară pentru a se 
putea apăra împotriva atacurilor”. 

O parte esenţială a Statului de drept este, fără îndoială, indepen- 
dența puterii sale judecătoreşti. 

Prin urmare, este obligatoriu de a se consolida această putere ca 
O garanție a protecţiei drepturilor cetăţenilor împotriva atacurilor 
din partea Statului și a altor grupuri de interese speciale. 

Principiile Fundamentale privind Independenţa Justiţiei au fost 
adoptate în 1985 de către Naţiunile Unite. Un raportor special 
responsabil cu independenţa judecătorilor şi a avocaţilor a fost 
numit pentru a asigura respectarea acestor standarde și pentru a le 


! Adoptată de Consiliul Central al Asociaţiei Internaţionale a Jude- 
” cătorilor în Taiwan la 17 noiembrie 1999 şi actualizată la Santiago de 
Chile în 14 noiembrie 2017. 

face să evolueze întotdeauna până la nivelurile mai înalte, în 
interesul cetățenilor. 

De asemenea, organizațiile internaţionale de la nivel regional, 
în special Consiliul Europei, au adoptat în ultimii ani numeroase 
standarde. 

„Luând act de faptul că, în îndeplinirea atribuţiilor lor judiciare, 
rolul judecătorilor este esențial pentru protejarea drepturilor 
omului şi a libertăţilor fundamentale” şi „dorind să promoveze 
independenţa judecătorilor, care este un element inerent al Statului 
de drept şi indispensabil pentru imparțialitatea judecătorilor şi 
funcţionarea sistemului judiciar”, Consiliul Europei, în preambulul 
la Recomandarea 2010/12 privind judecătorii: independența, 
eficienţa şi responsabilităţile, a subliniat că „independenţa Justiţiei 
asigură oricărei persoane dreptul la un proces echitabil Şi, prin 
urmare, nu este un privilegiu pentru judecători, ci o garanţie a res- 
pectării drepturilor omului și a libertăţilor fundamentale, permițând 
fiecărei persoane să aibă încredere în sistemul de justiţie”. 

Cu toată utilitatea acestui ansamblu de norme protective, este 
responsabilitatea unei organizații precum Asociaţia Internaţională a 
Judecătorilor să îşi promoveze propriile reguli și să se străduiască 
pentru a le conferi acestora în întreaga lume un caracter obliga- 
toriu, precum și să acorde atenţie evoluţiei acestor standarde, 
pentru a oferi mai multe garanţii judecătorilor și procurorilor. 

După adoptarea, în perioada 1993-1995 a unor carte regionale, 
Carta Universală privind Statutul Judecătorilor a fost adoptată în 
unanimitate de AIJ în Taiwan în anul 1999. 

Între timp au apărut și alte subiecte care nu puteau fi luate pe 
atunci în considerare. Este cazul eticii și deontologiei, care s-au 
dezvoltat pe fondul exigenţelor tot mai crescute şi legitime ale 
cetățenilor și ca urmare a evoluţiei conceptului de imparțialitate. 

La fel, este cazul comunicării, într-o lume care este tot mai 
deschisă și mai „conectată”. În sfârşit, acelaşi lucru se poate spune, 
în cadrul unui context economic dificil, despre aspectele bugetare, 
precum şi despre remuneraţia și încărcătura cu dosare a 
magistraţilor. 

Alte subiecte au fost tratate deja de AIJ în lucrările elaborate de 
Comisia de studii nr. 1 a asociaţiei. Concluziile acestor lucrări pot 
fi integrate acum în Cartă. 

Într-un moment în care, în multe țări, drepturile magistraţilor 
sunt puse in discuţie, judecătorii sunt atacați, procurorii sunt 
blamaţi, devine o necesitate actualizarea Cartei Universale privind 
Statutul Judecătorilor adoptată în 1999. 

În cursul reuniunii din Foz do Iguaçu în 2014 Consiliul Central 
al AIJ a aprobat propunerea Comitetului de Conducere pentru a 
actualiza Carta adoptată la Taiwan în 1999. 

La reuniunea de la Barcelona a fost înființat un grup de lucru, 
însărcinat cu pregătirea unui proiect pentru o nouă Cartă. Acesta a 
fost compus din: 

- Christophe REGNARD, Preşedintele AIJ (Franţa), Preşedintele 
grupului de lucru 

- Giacomo OBERTO, Secretar-General al AIJ (Italia) 

- Janja ROBLEK (Slovenia) 

- Julie DUTIL (Canada) 

- Alyson DUNCAN (USA) 

- Walter BARONE (Brazilia) 

- Mario MORALES (Puerto Rico) 

- Marie Odile THIAKANE (Senegal) 

- Scheik KONE (Mali) 

- Günter WORATSCH, Preşedinte de onoare a AIJ (Austria), în 
calitatea sa de Preşedinte al Consiliului Președinţilor de Onoare. 

Proiectul de Cartă a fost discutat mai întâi în cadrul întâlnirilor 
purtate în primăvara lui 2017 de grupurile regionale ale asociaţiei, 
apoi în cadrul reuniunii din noiembrie 2017 a consiliului central 
din Santiago de Chile. 

Următoarea Cartă, care prezintă garanţiile minime necesare, a 
fost adoptată în unanimitate la data de 14 noiembrie 2017, în pre- 
zența domnului Jean Diego GARCIA SAY AN, raportor special al 
Naţiunilor Unite privind independenţa judecătorilor şi avocaţilor. 


ARTICOLUL 1 — PRINCIPII GENERALE 
Justiţia, ca garant al Statului de drept, este una dintre cele trei 
puteri ale oricărui Stat democratic. 

Judecătorii trebuie să asigure, în toată activitatea lor, dreptul 
oricui la un proces echitabil. Ei trebuie să asigure dreptul oricărei 
persoane la judecarea cauzei sale în mod echitabil, în mod public şi 
în termen rezonabil, de către o instanţă independentă şi imparţială, 
instituită de lege, care să hotărască fie asupra încălcării drepturilor 
şi obligaţiilor sale cu caracter civil, fie asupra acuzaţiei penale care 
se aduce asupra sa. 

Independența judecătorului este indispensabilă pentru o justiţie 
imparțială şi conformă legii. Ea este indivizibilă. Ea nu este o pre- 
rogativă sau un privilegiu acordat în interesul personal al jude- 
cătorilor, ci în interesul Statului de drept și al oricărei persoane 
care solicită şi așteaptă o justiţie imparţială. 

Toate instituțiile şi autorităţile, atât cele naţionale, cât şi cele 
internaționale, trebuie să respecte, să protejeze și să apere această 
independență. 


ARTICOLUL 2 — INDEPENDENȚA EXTERNĂ 

Articolul 2-1 — Garantarea independenţei într-un act normativ 
de cel mai înalt nivel 

Independenţa judiciară trebuie consacrată în Constituţie sau la 
nivelul legal cel mai înalt posibil. 

Statutul judecătorului trebuie asigurat printr-o lege specială, 
care să-i asigure o independenţă reală și efectivă faţă de celelalte 
puteri ale Statului. 

Judecătorul, în. calitate de deținător al autorităţii judiciare, 
trebuie să poată exercita atribuţiile sale fără niciun fel de presiune 
socială, economică și politică, și în mod independent față de 
ceilalți judecători și de administraţia sistemului de justiţie. 

Articolul 2-2 — Inamovibilitate 

Judecătorii — de îndată ce sunt numiţi sau aleşi — sunt inamo- 
vibili până la împlinirea vârstei de pensionare obligatorie sau până 
la încetarea mandatului lor. i 

Un judecător este numit pe o perioadă nelimitată de timp. In 
cazul în care legislația prevede o numire pentru o perioadă limitată 
de timp, condițiile de numire trebuie să garanteze că independența 
judiciară nu este pusă în pericol. 

Nici un judecător nu poate fi repartizat într-o altă poziţie sau să 
fie promovat fără acordul său. 

Un judecător nu poate fi transferat, suspendat sau revocat din 
funcție decât în condiţiile prevăzute de lege și atunci numai ca 
efect al procedurii disciplinare, cu respectarea dreptului la apărare 
şi a principiului contradictorialităţii. 

Orice modificare adusă vârstei de pensionare obligatorie nu 
poate avea efect retroactiv. 

Articolul 2-3 — Consiliul Justiţiei 

Pentru a proteja independența judiciară trebuie instituit un Con- 
siliu al Justiţiei sau un alt organism echivalent, cu excepția țărilor 
în care această independenţă este asigurată în mod tradițional prin 
alte modalităţi. 

Consiliul Justiţiei trebuie să fie complet independent de alte 
puteri ale Statului. 

Membrii Consiliului trebuie să fie în majoritatea lor judecători 
aleşi de către colegii lor, în conformitate cu niște proceduri care să 
le asigure cea mai mare reprezentare. 

Consiliul Justiţiei poate avea şi membri care nu sunt magistrați, 
pentru a reprezenta diversitatea din societatea civilă. Pentru a evita 
orice suspiciune, acești membri nu pot fi politicieni. Ei trebuie să 
aibă aceleași calităţi ca judecătorii în ceea ce priveşte integritatea, 
independența, imparţialitatea şi competențele. Niciun membru al 
Guvernului sau al Parlamentului nu poate fi în același timp şi 
membru al Consiliului pentru Justiţie. 

Consiliul Justiţiei trebuie să dispună de cele mai largi atribuţii 
în domeniul recrutării, formării, numirii, promovării și disciplinării 
judecătorilor. 

Trebuie să se prevadă că acest Consiliu să poată fi consultat de 
celelalte puteri ale Statului cu privire la toate chestiunile posibile 
legate de statutul magistraturii și de etica judiciară, precum și cu pri- 
vire la toate subiectele privind stabilirea bugetului anual al Justiţiei 
și alocarea resurselor către instanțele judecătorești, respectiv 
organizarea, funcționarea și imaginea publică a instituțiilor judiciare. 

Articolul 2-4 — Resursele pentru sistemul de justiție 

Celelalte puteri ale Statului trebuie să asigure sistemului de 
justiție mijloacele necesare pentru a a-și îndeplini rolul în mod 
corespunzător. 

Sistemul de justiţie trebuie să aibă posibilitatea de a participa 

sau de a fi ascultat atunci când se iau decizii cu privire la bugetul 

Justiţiei şi la resursele materiale şi umane alocate instanţelor 
judecătoreşti. 

Articolul 2-5 — Protecţia judecătorului şi respectarea hotărârilor 
judecătorești 

Judecătorul trebuie să beneficieze de o protecție legală împo- 
triva amenințărilor și atacurilor de orice fel, îndreptate împotriva 
sa, în timpul exercitării atribuţiilor sale. 

Securitatea fizică a judecătorului și a familiei sale trebuie 
oferită de către Stat. Pentru a asigura solemnitatea dezbaterilor 
judiciare, Statul trebuie să ia măsuri de protecţie în cadrul instan- 
telor judecătorești. 

Trebuie evitată orice critică cu privire la hotărârile judecăto- 
reşti, care ar putea compromite independenţa sistemului de justiţie 
sau ar pune în pericol încrederea publicului în instituția judiciară. 
În cazul unor asemenea alegaţii, trebuie instituite mecanisme adec- 

vate pentru a-l acționa în judecată pe cel vinovat, astfel ca judecă- 
torii vizaţi să poată fi protejaţi în mod adecvat. 


ARTICOLUL 3 — INDEPENDENȚA INTERNĂ 

Articolul 3-1 — Supunerea judecătorului față de lege 

În îndeplinirea atribuţiilor judiciare, judecătorul este supus 
numai legii și trebuie să ia în considerare doar legea. 

Constituie o încălcare a principiul independenţei judiciare orga- 
nizarea ierarhică a sistemului de justiţie în așa fel încât, în 
activitatea de luare a hotărârilor judecătoreşti, judecătorii să fie 
subordonați față de preşedinţii instanțelor sau faţă de instanțele 
Superioare, cu excepția procedurii de reformare a hotărârilor, 
descrisă mai jos (a se vedea articolul 3.2). 

Articolul 3-2 — Autonomia personală 

Nu este acceptabilă nicio influenţă, presiune, amenințare sau 
intervenție, directă sau indirectă, din partea niciunei autorităţi. 

Această interdicție cu privire la orice fel de ordine sau 
instrucțiuni adresate judecătorilor nu se aplică instanţelor superioare 
ierarhic, atunci când reformează hotărârile instanțelor inferioare, în 
conformitate cu procedurile stabilite de lege. 

Articolul 3-3 — Administraţia instanțelor 

Reprezentanţii sistemului de justiție trebuie consultaţi înainte 
de a se lua orice decizie care poate afecta performanța îndeplinirii 
atribuţiilor judiciare. 

Întrucât administraţia instanțelor poate afecta independența 
judiciară, aceasta trebuie să fie încredințată în primul rând judecă- 
torilor. 

Judecătorii sunt responsabili pentru acțiunile lor și trebuie să 
răspândească în rândul cetăţenilor orice informaţie utilă cu privire 
la funcționarea justiţiei. 

Articolul 3-4 — Modalităţi de alocare a cauzelor 

Repartizarea dosarelor trebuie să se bazeze pe reguli obiective, 
care să fie stabilite și comunicate judecătorilor anterior. Orice 
decizie privind alocarea trebuie să fie luată într-un mod transparent 
şi verificabil. 

Un caz nu trebuie să poată fi retras de la un anumit judecător fără 
motive întemeiate. Analizarea acestor motive trebuie făcută de către 
o autoritate judiciară, pe baza unor criterii obiective, stabilite de lege 
în prealabil, și în urma unei proceduri transparente. 

Articolul 3-5 — Libertatea de exprimare și dreptul de asociere 

Judecătorii se bucură, la fel ca toți ceilalți cetăţeni, de libertatea 
de exprimare. Cu toate acestea, în exercitarea acestui drept, aceștia 
trebuie să manifeste rezervă și să se comporte întotdeauna în așa 
fel încât să păstreze demnitatea funcţiei, precum și imparţialitatea 
Şi independența magistraturii. 

Trebuie recunoscut dreptul oricărui judecător de a face parte 
dintr-o asociaţie profesională pentru a se permite consultarea jude- 
cătorilor, în special în ceea ce privește aplicarea reglementărilor 
care îi privesc, etice şi de altă natură, precum şi a mijloacelor puse 
la dispoziţia justiţiei, și pentru a permite judecătorilor să îşi apere 
interesele legitime şi independenţa lor. 


ARTICOLUL 4 —- RECRUTARE ȘI FORMARE 

Articolul 4-1: Recrutare 

Recrutarea sau selecția judecătorilor trebuie să se bazeze numai 
pe criterii obiective, care să poată asigura aptitudini profesionale; 
aceasta trebuie făcută de organismul descris la articolul 2.3. 

Selecţia judecătorilor trebuie făcută independent de gen, origine 
etnică sau socială, opinii filosofice şi politice, sau credințe religioase. 

Articolul 4-2: Formare 

Formarea inițială și continuă, în măsura în care asigură inde- 
pendenţa judiciară, precum și buna calitate şi eficienţa sistemului 
de justiţie, constituie un drept şi o îndatorire pentru judecător. 
Aceasta se organizează sub supravegherea puterii judiciare. 


ARTICOLUL 5- NUMIRE, PROMOVARE ȘI EVALUARE 

Articolul 5-1 — Numire 

Selectarea și numirea fiecărui judecător trebuie să se facă în 
conformitate cu criterii obiective şi transparente, bazate pe o califi- 
care profesională adecvată. 

Selectarea trebuie efectuată de organismul independent definit 
în articolul 2-3 al prezentei Carte sau de un organism echivalent. 

Articolul 5-2 — Promovare 

Atunci când nu se face în funcție de criteriul vechimii, 
promovarea unui judecător trebuie să se bazeze exclusiv pe calități 
și merite constatate în îndeplinirea atribuţiilor judiciare prin 
evaluări obiective și contradictorii. 

Deciziile privind promovările trebuie pronunțate în cadrul 
procedurilor transparente prevăzute de lege. Ele pot avea loc numai 
la cererea judecătorului sau cu consimțământul acestuia. 

Atunci când deciziile sunt luate de organismul menţionat la 
articolul 2-3 din prezenta Cartă, judecătorul a cărui cerere de pro- 
movare a fost respinsă trebuie să aibă posibilitatea de a contesta 

„decizia. 

Articolul 5-3 — Evaluare 

În țările în care judecătorii sunt evaluaţi, evaluarea trebuie să 
fie în primul rând calitativă și să se bazeze pe meritele 
judecătorului, pe competențele sale profesionale, personale și 
sociale; în ceea ce privește promovarea în funcţii administrative, 
evaluarea trebuie să se bazeze pe competențele manageriale ale 
judecătorului. 

Evaluarea trebuie să se bazeze pe criterii obiective, care să fi 
fost făcute publice în prealabil. Procedura de evaluare trebuie să 

implice judecătorul în cauză și acesta ar trebui să aibă dreptul de a 
contesta decizia în fața unui organism independent. 

În niciun caz judecătorii nu pot fi evaluaţi pe baza hotărârilor 
judecătoreşti pronunţate de acestea. 


ARTICOLUL 6 — ETICA 

Articolul 6-1 — Principii generale 

Judecătorii trebuie să fie ghidaţi de principiile etice în toate 
circumstanțele. 

Aceste principii privesc, în același timp, obligaţiile lor 
profesionale şi modul lor de comportare, iar ele trebuie să ghideze 
judecătorii și să facă parte din programa de formare a lor. 

Aceste principii trebuie enunțate în scris pentru a creşte 
încrederea publicului în judecători şi în sistemul de justiție. 
Judecătorii trebuie să joace un rol major în elaborarea unor astfel 
de principii etice. 

Articolul 6-2 — Imparţialitate, demnitate, incompatibilități, 
obligația de rezervă 

În îndeplinirea atribuţiilor judiciare judecătorul trebuie să fie 
imparțial şi trebuie să fie văzut ca fiind astfel. 

Judecătorul trebuie să îşi îndeplinească sarcinile cu moderație și 
demnitate față de funcția sa de toate persoanele implicate. 

Judecătorul trebuie să se abțină de la orice comportament, 
acțiune sau exprimare de natură să afecteze încrederea publicului 
în imparţialitatea și independența sa. 

Articolul 6-3 — Eficienţa 

Judecătorul trebuie să-și îndeplinească obligațiile profesionale 
într-un termen rezonabil şi să folosească toate mijloacele necesare 
pentru a fi eficient. 

Articolul 6-4 — Activităţi extraprofesionale 

Judecătorul nu poate îndeplini nicio altă funcție, publică sau 
privată, remunerată sau neremunerată, care nu este pe deplin 
compatibilă cu atribuţiile şi statutul de judecător. 

Judecătorul trebuie să evite orice posibil conflict de interese. 

Nu este posibil ca judecătorul să fie numit într-o funcție extra- 
profesională fără consimțământul său. 

Articolul 6-5 — Posibilitatea judecătorului de a recurge la 
consilierea unui organism independent 

Atunci când judecătorii consideră că independenţa lor este pusă 
în pericol, ei trebuie să poată recurge la un organism independent, 
de preferinţă cel descris în articolul 2-3 al prezentei Carte, care să 
aibă mijloacele de a se pronunța asupra realității celor petrecute și 
de a le oferi judecătorilor ajutor şi sprijin. 

Judecătorii trebuie să poată solicita sfaturi cu privire la etică 
unui organism din cadrul sistemului judiciar, 


ARTICOLUL 7 — DISCIPLINA 

Articolul 7-1 — Procedurile disciplinare 

Administrarea sistemului de justiţie şi acțiunea disciplinară faţă 
de magistrați trebuie să fie organizate astfel încât să nu compro- 
mită independența reală a judecătorilor şi să se bazeze pe criterii 
obiective şi relevante. 

Procedurile disciplinare trebuie exercitate de un organ 
independent, ai cărui membri să fie în majoritate judecători, sau de 
către un organism echivalent. 

Cu excepţia cazurilor de rea credință sau de neglijență gravă, 
stabilite printr-o hotărâre judecătorească definitivă, nu se poate 
declanșa vreo acţiune disciplinară impotriva unui judecător pentru 
modul în care a interpretat el legea, sau a apreciat faptele, sau a 
evaluat probele, într-o cauză concretă. 

Procedurile disciplinare trebuie să se desfăşoare conform cu 
principiul procesului echitabil. Judecătorului trebuie să i se permită 
accesul la proceduri şi să beneficieze de asistența unui avocat sau a 
unui coleg. Hotărârile disciplinare trebuie să fie motivate și să 
poată fi contestate în fața unui organism independent. 

Acţiunea disciplinară împotriva unui judecător poate avea loc 
numai când este permisă de o normă legală pre-existentă și numai 
în conformitate cu reguli de procedură predeterminate. Sancţiunile 
disciplinare trebuie să fie aplicate potrivit principiului propor- 
ționalităţii. 

Articolul 7-2 — Responsabilitatea civilă şi penală 

Acţiunea civilă, în ţările în care aceasta este reglementată, și 
acțiunea penală, eventual arestarea, îndreptate împotriva unui 

judecător trebuie permise numai în condiții care să nu poată avea 
ca obiect exercitarea unei influenţe în activitatea jurisdicțională. 

Erorile judiciare trebuie să fie remediate în cadrul căilor de 
atac. Orice remediu pentru alte neajunsuri în înfăptuirea justiţiei 
trebuie să atragă doar răspunderea Statului. 

Cu excepția cazurilor de greșeli comise cu intenție, nu este 
adecvat ca, în exercitarea funcţiilor sale judiciare, un judecător să 
fie expus răspunderii personale, chiar printr-o acțiune de regres din 
partea statului. 


ARTICOLUL 8 — REMUNERAȚIE, PROTECȚIE SOCIALĂ 
ȘI PENSIONARE 

Articolul 8-1 — Remuneraţie 

Judecătorul trebuie să primească o remunerație suficientă care 
să îi asigure o reală independență economică şi, prin aceasta, să îi 
asigure demnitatea, imparțialitatea şi independenţa sa. 

Remunerația nu trebuie să depindă de rezultatele activităţii 
judecătorului sau de performanțele sale şi nu poate fi redusă în 
timpul mandatului său. 

Regulile privind remunerarea trebuie să fie consfinţite în texte 
de lege la cel mai înalt nivel posibil. 

Articolul 8-2 — Protecţie socială 

Statutul trebuie să prevadă pentru judecător o garanţie contra 
riscurilor sociale legate de boală, maternitate, invaliditate, bătrâ- 
nețe şi deces. 

Articolul 8-3 — Pensionare 

Judecătorul are dreptul să ceară pensionarea și să primească o 
pensie corespunzătoare nivelului său de responsabilitate. 

După pensionare, judecătorul poate exercita o altă activitate 
profesională juridică, dacă aceasta din urmă nu este incompatibilă 
din punct de vedere etic cu fosta sa activitate juridică. 

Judecătorul nu poate fi privat de pensia sa pentru singurul 
motiv că exercită o altă activitate profesională. 

ARTICOLUL 9 - APLICAREA STATUTULUI UNIVERSAL 

Articolul 9-1 — Aplicare pentru toate persoanele care exercită 
atribuţii judiciare 

Prezentul statut este aplicabil tuturor persoanelor care exercită 
atribuţii judiciare, inclusiv asistenţilor judiciari şi asesorilor 
populari. 

Articolul 9-2 — Aplicare pentru procurori 

În țările în care procurorii sunt asimilați judecătorilor, princi- 
piile de mai sus trebuie aplicate mutatis mutandis acestora. 

Articolul 9-3 — Independenţa procurorilor 

Independenţa procurorilor — care este esenţială pentru Statul de 
drept — trebuie garantată prin lege, la cel mai înalt nivel posibil, 
într-o manieră similară celei pentru judecători. 


C. Instrumente internaţionale privind procurorii 


Linii Directoare ale ONU privind 
Rolul Procurorilor (1990)! 


Având în vedere că în Carta Naţiunilor Unite popoarele lumii 
îşi afirmă, inter alia, hotărârea de a crea condiţiile necesare pentru 
a menţine justiţia şi proclama ca fiind unul dintre scopurile lor 
realizarea unei cooperări internaţionale pentru dezvoltarea şi încu- 
rajarea respectării drepturilor omului şi a libertăţilor fundamentale 
fără diferenţiere de rasă, gen, limbă sau religie, 

Având în vedere că Declaraţia Universală a Drepturilor Omului 
consfinţeşte principiile egalităţii în faţa legii, a prezumţiei de 
nevinovăție şi a dreptului la un proces echitabil în faţa unei 
instanţe independente? şi imparţiale, 

Având în vedere că deseori se constată un decalaj între viziunea 
conturată de aceste principii şi situaţia reală, 

„_ Având în vedere că organizarea şi înfăptuirea justiţiei din fiecare 
stat ar trebui să fie inspirată de aceste principii şi că ar trebui să se 
depună eforturi pentru transpunerea lor totală în realitate, 

Având în vedere că procurorii joacă un rol fundamental în 
înfăptuirea justiţiei şi că regulile care le sunt aplicabile în exerci- 
tarea importantelor lor atribuţii ar trebui să încurajeze respectarea 
şi îndeplinirea de către ei a principiilor mai sus menţionate, con- 
tribuind astfel la o justiţie penală dreaptă şi echitabilă? şi asigurând 
o protecţie reală a cetăţenilor față de infracţiuni, 

Având în vedere că este esenţial ca procurorii să posede califi- 
cările profesionale necesare pentru îndeplinirea atribuţiilor prin 


! Adoptate de Congresul al VIII-lea al ONU pentru Prevenirea Crimi- 
nalităţii si Tratamentul Infractorilor, Havana, Cuba, 27 august - 7 septem- 
brie 1990. 

2 Varianta în limba franceză foloseşte termenul „competente” (n.n., C.D.). 

3 Varianta în limba franceză foloseşte sintagma „sistem de justiţie 
penală imparţială şi echitabilă” (n.n., C.D.). 

metode de recrutare îmbunătăţite, prin formare juridică şi profesio- 
nală şi prin punerea la dispoziţia lor a tuturor mijloacelor necesare 
pentru buna îndeplinire a rolului lor în combaterea infracționa- 
lităţii, cu precădere în noile sale forme şi la noile dimensiuni, 

Având în vedere că Adunarea Generală, prin rezoluţia sa 
34/169 din 17 decembrie 1979, a adoptat Codul de Conduită a per- 
soanelor responsabile de aplicarea legii, la recomandarea celui de- 
al Cincilea Congres ONU pentru Prevenirea Criminalităţii şi Trata- 
mentul Infractorilor, 

Având în vedere că, în rezoluţia nr. 16, cel de-al Șaselea 
Congres al ONU pentru Prevenirea Criminalităţii și Tratamentul 
Infractorilor a cerut Comitetului pentru Prevenirea şi Controlul 
Infracţionalităţii să includă printre priorităţile sale elaborarea de 
linii directoare pentru independenţa judecătorilor și selecţia, for- 
marea profesională şi statutul judecătorilor şi procurorilor, 

Având în vedere că cel de-al Șaptelea Congres ONU pentru 
Prevenirea Criminalităţii şi Tratamentul Infractorilor a adoptat 
Principiile de Bază ale Independenţei Justiţiei!, aprobate ulterior de 
Adunarea Generală prin rezoluțiile 40/32 din 29 noiembrie 1985 şi 
40/146 din 13 decembrie 1985, 

Având în vedere că Declaraţia asupra Principiilor de Bază ale 
Justiţiei privind Victimele Infracţiunilor şi ale Abuzului de Putere? 
recomandă măsurile care trebuie luate la nivel naţional şi interna- 
tional pentru a li se facilita victimelor accesul la justiţie şi la trata- 
ment echitabil, respectiv pentru a obţine restituiri şi reparaţii, 
despăgubiri şi asistență, 

Având în vedere că, în rezoluţia nr. 7, cel de-al Şaptelea 
Congres a cerut Comitetului să vadă dacă e necesar a fi emise linii 
directoare privind în special recrutarea, formarea profesională și 


——— Esti e 

! Varianta in limba franceză utilizează denumirea „Les Principes 
fondamentaux relatifs à l'indépendance de la magistrature”, iar cea în 
Ib.en. „The Basic Principles on the Independence of the Judiciary”. 
„Justiţia ” este înţeleasă aici ca „ Putere judecătorească”, deci se referă 
doar la instanţe şi judecători (n.n., C.D.). 

? Adoptată de Adunarea Generală a ONU prin rezoluţia nr 40/34 din 
29 noiembrie 1985 (n.n., C.D.). 

statutul procurorilor, atribuţiile şi conduita acestora, mijloacele de 
îmbunătăţire a contribuţiei acestora la mai buna funcţionare a siste- 
melor de justiţie penală şi cooperarea lor mai strânsă cu poliţia, 
întinderea puterilor lor discreţionare şi rolul pe care îl joacă aceştia 
în procesele penale, şi să elaboreze un raport despre acest subiecte 
la următoarele congrese ONU, 

Liniile Directoare! enumerate în continuare, care au fost for- 
mulate pentru a ajuta statele membre în îndeplinirea sarcinilor de 
asigura şi a promova eficacitatea?, imparţialitatea şi echitatea procu- 
rorilor în cauzele penale, trebuie respectate şi luate în considerare de 
Guverne în cadrul legislaţiilor şi practicii lor naţionale şi trebuie 
aduse în atenţia procurorilor ca şi a altor persoane cum ar fi judecă- 
torii, avocaţii, membrii puterii executive şi legislative, şi a publicului 
în general. Aceste Linii Directoare au fost elaborate avându-i în 
vedere în principal pe procurorii publici, însă ele se aplică în aceeaşi 

măsură, după caz, şi în cazul procurorilor numiţi ad-hoc. 


Calificări, selecţie şi formare profesională 

1. Persoanele selecţionate ca procurori trebuie să fie integre şi 
competente profesional şi să justifice pregătirea şi calificarea juri- 
dică necesară. 

2. Statele trebuie să se asigure că: 

(a) Criteriile de selecţie a procurorilor conţin garanţii împotriva 
numirilor bazate în parte sau în totalitate pe prejudecăţi şi că ele 
exclud orice formă de discriminare a persoanelor pe motiv de rasă, 
culoare, gen, limbă, religie, opinii politice sau de altă natură, naţio- 
nalitate, origine socială sau etnică, situaţie materială sau legată de 
naştere, statut economic sau de altă natură. Nu se consideră discri- 
minare cerința ca un candidat la postul de procuror să fie cetăţean 
al statului respectiv; 

(b) Procurorii deţin studiile şi pregătirea corespunzătoare şi că 
sunt conştienţi de idealurile şi îndatoririle etice ale funcţiei lor, de 


! Varianta în limba franceză foloseşte sintagma „Les Principes 
directeurs”, iar cea în limba engleză „The Guidelines” (n.n., C.D.). 

2? Varianta în limba engleză foloseşte termenul „efectivitate” (capabil 
de a produce un rezultat specific) care, în limba română, este uncori 
sinonim cu „eficienţă” (care dă randament) (n.n., C.D.). 

dispoziţiile constituţionale şi legale care garantează drepturile sus- 
pecţilor şi ale victimei!, drepturile omului şi libertăţile fundamen- 
tale recunoscute de dreptul naţional şi internaţional. 


Statut şi condiţii ale postului 

3. Procurorii, în calitatea lor de agenţi esenţiali ai înfăptuirii jus- 
tiţiei, vor păstra în orice situaţie onoarea şi demnitatea profesiei lor. 

4. Statele se vor asigura de faptul că procurorii sunt capabili 
să-şi îndeplinească în mod liber atribuţiile profesionale, fără a fi 
supuși la intimidări, impedimente, hărțuiri, ingerințe nefondate şi 
fără a fi expuşi în mod nejustificat la răspundere civilă, penală sau 
de altă natură. 

5. Procurorii şi familiile acestora vor beneficia de protecţie 
fizică asigurată de autorităţi atunci când securitatea lor personală 
este ameninţată în legătură cu îndeplinirea îndatoririlor de serviciu. 

6. Condiţiile de muncă rezonabile?, remunerarea adecvată şi, 
acolo unde este cazul, mandatul, pensia şi vârsta de pensionare ale 
procurorilor vor fi stabilite prin lege sau sub forma unor reguli ori 
regulamente publicate. 

7. Promovarea procurorilor, în acele sisteme unde acest lucru 
se practică, se va baza pe factori obiectivi, în special calificarea 
profesională, competența, integritatea şi experienţa şi se va decide 
în cadrul unei proceduri echitabile şi imparţiale. 


Libertatea de expresie și asociere 

8. Ca şi ceilalţi cetăţeni, procurorii se bucură de libertatea de 
expresie, de credinţă, de asociere şi de întrunire. În special, aceştia 
au dreptul de a lua parte la dezbateri publice pe marginea legilor, 
administrării justiţiei, şi a promovării şi protecţiei drepturilor 
omului. De asemenea, ei pot înfiinţa sau adera la organizaţii locale, 
naţionale sau internaţionale şi să participe la întrunirile acestora, 
fără a suferi repercusiuni pe plan profesional ca urmare a acțiunii 
legale exercitate în cadrul unei organizaţii legal constituite sau ca 


! „Victima” nu este menţionată în varianta în limba franceză (n.n, C.D.). 
? Varianta în limba franceză foloseşte termenul „satisfăcătoare” 
(n.n., C.D.). 

urmare a apartenenței lor ca membri ai unei astfel de organizaţii. În 
exercitarea acestor drepturi, procurorii vor acţiona potrivit legii, 
normelor şi eticii recunoscute ale profesiei lor. 

9. Procurorii au libertatea de a înfiinţa şi de a deveni membri ai 
asociaţiilor profesionale sau altor organizaţii care să le reprezinte 
interesele, să promoveze formarea lor profesională şi să le prote- 
jeze statutul. 


Rolul în procesul penal 

10. Atribuţiile procurorului va fi strict separate de cele ale 
judecătorilor. 

11. Procurorii trebuie să aibă un rol activ în cadrul procesului 
penal, inclusiv în legătură cu declanşarea urmăririi penale şi, atunci 
când sunt îndreptăţiţi prin lege sau când practica naţională o 
permite, să participe la cercetarea infracţiunilor, supravegherea 
legalităţii cercetărilor, supravegherea executării hotărârilor şi vor 
exercita şi alte funcţii ca reprezentanţi ai interesului public. 

12. Procurorii îşi vor îndeplini atribuţiile potrivit legii, în mod 
echitabil, de o manieră coerentă și rapidă, respectând şi protejând 
demnitatea umană şi apărând drepturile omului contribuind astfel 
la asigurarea unei proceduri conforme cu legea şi la buna funcţio- 
nare a sistemului de justiţie penală. 

13. În îndeplinirea atribuţiilor lor, procurorii: 

(a) Vor acţiona imparţial şi vor evita orice discriminare de 
natură politică, socială, religioasă, rasială, culturală, de sex sau de 
oricare altă natură; 

(b) Vor proteja interesul public, vor acţiona cu obiectivitate, 
luând în considerare poziţia suspectului şi a victimei şi ţinând cont 
de toate circumstanțelor relevante, indiferent dacă acestea sunt în 
favoarea sau în defavoarea suspectului; 

(c) Vor păstra confidenţialitatea informaţiilor pe care le deţin, 
cu excepţia situaţiilor în care realizarea sarcinilor sau nevoile 
justiţiei impun dezvăluirea acestora; 

(d) Vor ţine cont de opiniile şi preocupările victimei atunci 
când interesul personal al acesteia este afectat şi se vor asigura de 
faptul că victimele sunt informate de drepturile pe care le au 

potrivit Declaraţiei asupra Principiilor de Bază ale Justiţiei pentru 
Victimele Infracţiunilor şi ale Abuzului de Putere. 

14. Procurorii nu vor declanşa ori continua urmărirea penală 
sau vor face toate eforturile necesare pentru a stopa procedurile 
penale atunci când o cercetare imparţială arată că acuzaţia nu a fost 
fondată. 

15. Procurorii vor acorda toată atenţia necesară urmăririi 
penale a infracţiunilor comise de oficiali ai statului, mai ales când 
este vorba de infracţiuni de corupţie, abuz de putere, încălcări 
grave ale drepturilor omului şi alte infracţiuni recunoscute de 
dreptul internaţional şi, atunci când acest lucru este permis de lege 
sau de practica naţională, începerii urmăririi penale în cazul unor 
astfel de infracţiuni. 

16. Atunci când procurorii intră în posesia unor probe împo- 
triva suspecţilor despre care cunosc sau au motive temeinice să 
creadă că au fost obţinute prin metode ilegale, ceea ce constituie o 
gravă încălcare a drepturilor omului în ceea ce-l priveşte pe 
suspect, mai ales când e vorba de tortură, ori tratamente sau 
pedepse crude, inumane sau degradante, ori prin alte încălcări ale 
drepturilor omului, aceştia vor refuza utilizarea probelor respective 
împotriva oricărei persoane cu excepţia celor care au folosit acele 
metode, sau vor aduce la cunoştinţa instanţei acest lucru şi vor face 
toate demersurile necesare pentru a se asigura că cei responsabili 
pentru utilizarea unor astfel de metode sunt aduşi în faţa justiţiei. 


Puteri discreţionare 

17. În ţări în care procurorii sunt învestiţi cu puteri discreţio- 
nare, legea sau regulile publicate ori regulamentele trebuie să 
prevadă liniile directoare necesare pentru o mai mare echitate și 
consecvență în abordare, referitoare la luarea deciziilor în procesul 
urmăririi penale, inclusiv declanșarea sau renunţarea la urmărire. 


Alternative la urmărirea penală 

18. Potrivit legii naţionale, procurorii vor acorda atenţia nece- 
sară neînceperii urmăririi penale, renunțării condiţionate sau 
necondiționate la urmărirea penală, ori transferării cauzelor penale 
în afara sistemului formal de justiţie, respectând însă drepturile 

suspectului şi ale victimei. În acest scop, Statele trebuie să 
analizeze toate posibilităţile de a adopta programe alternative nu 
numai pentru a reduce volumul de muncă excesiv al instanţelor, 
dar şi pentru a preîntâmpina stigmatizarea dată de arestarea 
preventivă, inculpare şi condamnare, ca şi posibilele efecte adverse 
ale încarcerării. 

19. În acele ţări în care procurorii sunt învestiţi cu puteri 
discreţionare în luarea deciziei de a declanşa sau nu urmărirea 
penală împotriva unui minor, se va acorda o atenţie specială naturii 
şi gravităţii faptei, protejării societăţii, ca şi personalităţii minorului 
şi antecedentelor sale. În luarea acestei decizii, procurorii vor lua în 
considerare în special măsurile alternative la urmărirea penală 
potrivit legislaţiei şi procedurii referitoare la justiţia pentru minori. 
Procurorii vor face toate eforturile pentru a limita urmărirea penală 
împotriva unui minor numai la situaţiile de strictă necesitate. 


Relaţiile cu alte instituţii sau agenţii guvernamentale 

20. Pentru asigurarea echităţii şi eficacităţii! urmăririi penale, 
procurorii se vor strădui să coopereze cu poliţia, instanţele, 
avocaţii şi cu alte instituţii sau agenţii guvernamentale. 


Proceduri disciplinare 

21. Abaterile disciplinare pe care le pot comite procurorii 
trebuie prevăzute de lege și regulamentele elaborate în baza legii. 
Plângerile formulate împotriva procurorilor pentru încălcarea 
standardelor profesionale se vor discuta cu celeritate și echitate, 
după o procedură prevăzută de lege. Procurorii trebuie să aibă 
dreptul la o audiere echitabilă. Decizia poate să fie atacată la o 
autoritate independentă. 

22. Procedurile disciplinare contra procurorilor vor garanta o 
evaluare şi o decizie luate în mod obiectiv. Acestea vor fi determi- 
nate potrivit legii, codului de conduită profesională, altor norme şi 
reguli etice stabilite, și prezentelor Linii Directoare. 


! Varianta în Ib.en. foloseşte termenul „efectivitate” (capabil de a 
produce un rezultat specific) care, în limba română, este uneori sinonim 
cu „eficienţă” (care dă randament) (n.n., C.D.). 

Aplicarea Liniilor Directoare 

23. Procurorii vor respecta aceste Linii Directoare. Aceștia vor 
face tot ce le stă în putere să prevină şi să se opună în mod activ 
oricăror încălcări ale Liniilor Directoare. 

24. Procurorii care au motive să creadă că aceste Linii Direc- 
toare au fost încălcate sau urmează să fie încălcate vor informa 
autorităţilor superioare şi, atunci când este necesar, alte autorităţi 
sau organe competenţe ce au atribuţii de verificare și îndreptare. 


Recomandarea CM (2000)19 privind 
Rolul procurorului în sistemul judiciar penal! 


Comitetul Miniştrilor, în baza art. 15.b din Statutul Consiliului 
Europei, 


Amintind că scopul Consiliului Europei este realizarea unei 
unități mai strânse între membrii săi; 

Având în vedere că obiectivul Consiliului Europei este promova- 
rea supremaţiei legii, fundament al oricărei democraţii veritabile; 

Considerând că sistemul judiciar penal joacă un rol major în 
garantarea statului de drept; 

Conştient de necesitatea comună ca toate Statelor membre să 
combată mai bine criminalitatea, atât la nivel naţional cât şi la 
nivel internațional; 

Având în vedere că pentru realizarea acestui scop trebuie 
mărită eficienţa atât a sistemelor naţionale de justiţie penală, cât 
şi a cooperării justiţiei penale internaţionale, conform principiilor 
enunțate în Convenţia Europeană a Drepturilor Omului; 

În plus, conştient că procurorul? joacă un rol determinant în 
sistemul justiţiei penale, ca şi în cooperarea penală internaţională; 


' Recomandarea (2000)19 a Comitetului Miniştrilor al Consiliului 
Europei către statele membre privind rolul procurorului în sistemul judi- 
ciar penal a fost adoptată în 6 octombrie 2000, la a 724-a reuniune a 
delegaților miniştrilor. Ea se regăseşte la (www.coe.int/cepe — n.n., C.D.). 

? Varianta în limba engleză foloseşte expresia „public prosecution", 
iar cea în limba franceză „le ministere public” (n.n., C.D.). 

Convins că, în acest scop, trebuie încurajată definirea princi- 
piilor comune procurorilor din statele membre; 

Ținând cont de ansamblul principiilor şi regulilor cuprinse în 
normele adoptate în domeniul penal, 

Recomandă guvernelor statelor membre să se inspire în legis- 
laţia şi practica lor, în ceea ce priveşte rolul procurorului în 
sistemul justiţiei penale, din următoarele principii: 


Atribuţiile procurorului 

1. Se înţelege prin „procuror” autoritatea responsabilă să vegheze, 
în numele societăţii şi al interesului general, la aplicarea legii penale, 
ţinând cont pe de o parte de drepturile individuale şi pe de altă parte 
de necesitatea eficientizării sistemului de justiţie penală; 

2. În toate sistemele justiţiei penale, procurorul: 

- decide dacă este cazul începerii sau continuării urmăririi penale; 

- exercită urmărirea penală în faţa instanţelor; 

- poate ataca toate sau numai o parte din hotărârile judecătorești; 

3. În anumite sisteme de justiţie penală, în egală măsură pro- 
curorul: 

- pune în aplicare politica penală naţională, adaptând-o, dacă e 
cazul, realităţilor regionale sau locale; 

- conduce, îndrumă sau supraveghează ancheta; 

- veghează ca victimele să primească asistenţă în mod efectiv; 

- decide măsurile alternative urmăririi penale; 

- supraveghează punerea în executare a hotărârilor judecătoreşti; 

- etc. 


Garanţii recunoscute procurorului pentru exercitarea acti- 
vităţilor sale 

4. Statele trebuie să ia toate măsurile utile pentru a permite 
membrilor ministerului public să-şi îndeplinească sarcinile şi res- 
ponsabilităţile profesionale în condiţii adecvate, legale! şi organi- 
zaţionale, şi cu mijloacele bugetare corespunzătoare. Aceste con- 
diţii trebuie să fie determinate în strânsă colaborare cu reprezen- 
tanţii ministerului public. 


! În sensul de necesitate a existenţei unui statut (n.n., C.D.). 

5. Statele trebuie să ia măsuri pentru ca: 

a. recrutarea, promovarea, transferul procurorilor să aibă loc 
conform unor proceduri echitabile şi imparțiale care să permită 
evitarea oricărui element ce ar putea să favorizeze interese spe- 
cifice sau de grup şi să excludă orice formă de discriminare bazată 
pe sex, rasă, culoare, limbă, religie, opinii politice sau orice altă 
opinie, origine naţională sau socială, apartenenţă la o minoritate 
naţională, avere, naştere sau orice altă situaţie; 

b. desfăşurarea carierei, promovarea şi mobilitatea procurorilor 
să se bazeze pe criterii transparente şi obiective cum ar fi compe- 
tenţa şi experiența; 

c. în acelaşi timp, mobilitatea procurorilor trebuie să se bazeze 
pe nevoile de serviciu; 

d. legea să garanteze condiţii rezonabile de exercitare a acestor 
funcţii, în special cele privind statutul, remuneraţia și o pensie în 
conformitate cu importanţa atribuţiilor exercitate, precum şi o 
vârstă corespunzătoare pentru pensionare; 

e. legea să reglementeze procedura disciplinară cu privire la 
procurori, să garanteze o evaluare echitabilă şi obiectivă, precum şi 
decizii supuse unui control independent şi imparţial; 

f. atunci când statutul juridic le este afectat, procurorii să aibă 
acces la o cale satisfăcătoare de atac, eventual chiar dreptul de a 
sesiza o instanţă judecătorească; 

g. procurorii, precum şi familiile lor, să fie protejaţi fizic de 
către autorităţi atunci când securitatea lor personală este amenin- 
tată din motive ce ţin de exercitarea funcţiei. 

6. De asemenea, statele trebuie să ia măsuri pentru a asigura 
procurorilor dreptul efectiv la libertatea de expresie, de credinţă, de 
asociere şi de întrunire. Ei trebuie să aibă, în mod special, dreptul 
de a lua parte la toate dezbaterile publice asupra chestiunilor 
privind legislaţia, administrarea justiţiei, precum şi promovarea şi 
protecţia drepturilor omului; să adere sau să constituie orice tip de 
organizaţie locală, naţională sau internaţională şi să participe în 
nume propriu la reuniunile acestora, fără ca apartenența la o 
organizaţie legală sau orice acţiune licită în legătură cu o astfel de 
organizaţie să le afecteze în vreun fel cariera. Aceste drepturi nu 
pot fi îngrădite decât în măsura în care legea prevede astfel şi dacă 

această îngrădire ar fi absolut necesară pentru garantarea rolului 
statutar al procurorului. În caz de încălcare a drepturilor menţio- 
nate mai sus, trebuie garantat dreptul la un recurs efectiv. 

7. Formarea iniţială şi continuă constituie un drept și o obliga- 
ție pentru procurori. În consecinţă, statele trebuie să ia toate măsu- 
rile necesare pentru a asigura procurorilor o formare adecvată, atât 
înainte de preluarea funcţiei, cât şi în timpul exercitării ei. Este 
absolut necesar ca această pregătire să privească: 

a. principiile şi exigenţele etice inerente funcţiei lor; 

b. protecţia garantată prin Constituţie şi prin legi suspecţilor, 
victimelor şi martorilor; 

c. drepturile omului şi libertăţile, aşa cum au fost definite prin 
Convenţia Europeană a Drepturilor Omului şi cu precădere drep- 
turile enunțate în art. 5 şi 6 ale acesteia; 

d. principiile şi practica de organizare a activităţii, a manage- 
mentului judiciar şi a resurselor umane în domeniul juridic; 

e. mecanismele şi elementele care pot asigura coerenţa activi- 
tăţilor lor. 

Pe de altă parte, statele trebuie să ia toate măsurile utile care să 
permită pregătirea suplimentară în chestiuni sau materii specifice 
actuale ţinând cont, cu precădere, de caracteristicile şi de evoluţia cri- 
minalităţii, şi de domeniul cooperării internaţionale în materie penală. 

8. Pentru a răspunde mai bine evoluţiei criminalităţii, în special 
a celei organizate, specializarea trebuie să privească atât organi- 
zarea ministerului public, cât şi pregătirea profesională şi evoluţia 
carierei. De asemenea, trebuie dezvoltată colaborarea cu echipe de 
specialişti, inclusiv constituirea de echipe pluridisciplinare, menite 
să asiste procurorii. 

9. Referitor la organizarea şi funcţionarea internă a ministe- 
rului public, în special la repartizarea iniţială şi ulterioară a cau- 
zelor, aceasta trebuie să răspundă condiţiilor de imparţialitate şi 
independenţă! şi să fie determinată în mod exclusiv de necesitatea 
unei bune funcţionari a sistemului juridic penal, ţinând cont în mod 
prioritar de nivelul de pregătire juridică şi de specializare. 


! Varianta în limba franceză prevede doar condiţia de „imparţialitate”, 
nu și pe cea de „independenţă” (n.n., C.D.). 

10. Orice procuror are dreptul de a solicita ca instrucţiunile care 
îi sunt adresate să fie în formă scrisă. În cazul în care o instrucțiune 
i se pare ilegală sau contrară cu conştiinţa sa, ar trebui să existe o 
procedură internă care să permită înlocuirea lui. 


Raporturile dintre procurori și puterile executivă şi legislativă 

11. Statele trebuie să ia măsuri corespunzătoare astfel încât pro- 
curorii să-şi poată îndeplini atribuţiile fără ingerinţe nejustificate 
sau fără a fi expuşi unei responsabilităţi nejustificate penale, civile 
sau de altă natură. În acelaşi timp, procurorul trebuie să dea soco- 
teală în mod periodic şi public asupra tuturor activităţilor sale şi 
mai ales asupra celor prioritare. 

12. Procurorul nu trebuie să intervină în atribuţiile puterilor 
executivă sau legislativă. 

13. În ţările în care ministerul public face parte din guvern sau 
este subordonat acestuia, statul trebuie să ia toate măsurile nece- 
sare pentru a garanta că: 

a. natura şi întinderea prerogativelor guvernului asupra procu- 
rorului sunt prevăzute de lege; 

b. guvernul îşi exercită prerogativele în mod transparent și în 
conformitate cu tratatele internaţionale, cu dreptul intern şi cu prin- 
cipiile generale de drept; 

c. dacă guvernul dă instrucţiuni cu caracter general, acestea 
trebuie să îmbrace formă scrisă şi să fie date publicităţii într-o 
modalitate adecvată; 

d. atunci când guvernul este abilitat să solicite începerea urmă- 
ririi penele într-o anumită cauză, aceste instrucţiuni trebuie însoțite 
de garanţii suficiente în ceea ce priveşte transparenţa şi echitatea; 
în condiţiile prevăzute de legea naţională, guvernul ar putea fi 
obligat de exemplu: 

- să solicite în prealabil un aviz scris de la procurorul com- 
petent sau de la organele reprezentative ale acestuia; 

- să fie obligat să-şi motiveze instrucţiunile scrise, mai ales 
atunci când ele nu sunt în concordanţă cu avizul şi să le transmită 
pe calea ierarhică; 

- înainte de începerea fazei de judecată, să se asigure că la 
dosar sunt depuse instrucţiunile şi avizul pentru a fi supuse dezba- 
terilor contradictorii; 

e. Procurorul este liber să aducă în faţa jurisdicției orice argu- 
ment juridic, indiferent ce instrucţiuni au fost primite în scris; 

f. În principiu, instrucţiunile individuale de neurmărire trebuie 
să fie interzise; acolo unde sunt permise, astfel de instrucţiuni 
trebuie să fie excepţionale, fiind supuse nu doar regulilor enunțate 
în parag. d: şi e., dar în egală măsură unui control specific, al cărui 
scop este acela de a garanta transparenţa. 

14. În țările în care ministerul public este independent de 
guvern, statul trebuie să ia toate măsurile astfel încât natura şi 
întinderea independenţei procurorului să fie prevăzute de lege. 

15. Pentru a favoriza echitatea şi eficienţa! politicii penale, 
procurorul trebuie să colaboreze cu instituţiile și serviciile statului, 
în măsură în care acest lucru este permis de lege. 

16. Procurorul trebuie, în orice situaţie, să fie în măsură să desfă- 
şoare, fără niciun impediment, urmărirea penală a funcţionarilor 
guvernamentali pentru infracțiunile comise de către aceştia, în spe- 
cial faptele de corupţie, de abuz de putere, violări grave a drepturilor 
omului şi a altor infracţiuni recunoscute de dreptul internaţional. 


Raporturile între procurori şi judecători 

17. Statele trebuie să ia toate măsurile pentru a se asigura că 
statutul legal, competenţa și rolul procedural al procurorilor sunt 
stabilite prin lege, în aşa fel încât să nu existe nicio îndoială 
legitimă în ceea ce priveşte independenţa şi imparţialitatea judecă- 
torului. Statul trebuie să garanteze în mod deosebit ca nimeni să nu 
poată exercita în acelaşi timp funcţiile de procuror şi de judecător. 

18. Cu toate acestea, dacă regimul juridic permite, statele trebuie 
să ia măsuri concrete pentru ca aceeaşi persoana să poată ocupa în 
mod succesiv funcţiile de procuror şi judecător sau invers. Aceste 


L Varianta în limba franceză utilizează termenul / 'e/ficacite (eficace, 
adică care produce efectele aşteptate; sinonim cu „eficient”), pe când 
varianta în limba engleză utilizează termenul de effectiveness (care are 
rezultate reale; sinonim uneori cu „eficient”) (n.n., C.D.). 

schimbări de funcţii nu pot interveni decât la cererea expresă a 
persoanei interesate şi în conformitate cu garanţiile existente. 

19. Procurorii trebuie să respecte strict independența şi impar- 
țialitatea judecătorilor; în mod special ei nu trebuie să pună la 
îndoială deciziile jurisdicţionale sau să împiedice punerea lor în 
executare, cu excepţia exercitării căilor de atac sau a unor proce- 
duri similare. 

20. Procurorii trebuie să facă dovada obiectivităţii şi echităţii 
lor în timpul procedurilor în faţa instanţei. Ei trebuie, mai ales, să 
vegheze ca instanţele să aibă la dispoziţie toate elementele de fapt 
şi de drept necesare unei bune administrări a justiţiei. 


Raporturile între procurori şi poliţie 

21. În general, procurorul trebuie să verifice legalitatea anche- 
telor efectuate de poliţie, cu atât mai mult atunci când decide să 
înceapă sau să continue acţiunea penală. În acest sens, ei trebuie să 
controleze modul în care poliţia respectă drepturile omului. 

22. În țările în care poliţia se afla sub autoritatea procurorului 
sau în cazurile în care anchetele poliţiei sunt dirijate sau supra- 
vegheate de acesta, statul trebuie să ia toate măsurile efective 
pentru ca procurorul să poată: 

a. să dea instrucţiuni utile poliţiei pentru aplicarea efectivă a 
politicii penale, mai ales în ceea ce priveşte stabilirea categoriilor 
de cauze ce trebuie rezolvate cu prioritate, modul de strângere a 
probelor, personalul ce trebuie folosit, durata anchetei, informarea 
procurorului etc.; 

b. dacă sunt competente mai multe organe de poliţie, să sesi- 
zeze cu respectiva cauză organul pe care îl consideră potrivit; 

c. să procedeze la evaluări şi controale necesare în legătură cu 
respectarea instrucţiunilor sale şi respectarea legii; 

d. să sancţioneze sau să propună sancţionarea, dacă este cazul, a 
eventualelor abateri. 

23. Statele unde poliţia este independentă de procuror trebuie să 
ia toate măsurile pentru ca procurorul şi poliţia să coopereze 
într-un mod corespunzător și funcţional. 

Îndatoriri şi responsabilități ale procurorului cu privire la 
justiţiabili 

24. În exercitarea misiunii sale, procurorul trebuie: 

a. să acţioneze echitabil, imparţial şi obiectiv; 

b. să respecte şi să protejeze drepturile omului, aşa cum sunt 
enunțate în Convenţia europeană a drepturilor omului; 

c. să vegheze ca sistemul de justiţie penală să funcţioneze cu 
celeritate. 

25. Procurorul trebuie să se abţină de la orice discriminare fun- 
damentată pe orice motiv cum ar fi: sex, rasă, culoarea pielii, 
limbă, religie, opinii politice sau alte opinii, origine naţională sau 
socială, apartenenţă la o minoritate naţională, avere, origine, sănă- 
tate, handicapuri etc. 

26. Procurorul trebuie să asigure egalitatea oricărei persoane în 
faţa legii şi trebuie să lămurească toate aspectele relevante ale 
cauzei, ţinând cont mai ales de cele referitoare la suspect, indife- 
rent dacă sunt în favoarea sau în defavoarea acestuia. 

27. Procurorul nu trebuie să înceapă sau să continue urmărirea 
penală atunci când o investigaţie imparţială a arătat că acuzaţiile 
sunt nefondate. 

28. Procurorul nu trebuie să se folosească contra suspecţilor de 
probe despre care ştie sau poate în mod rezonabil să presupună că 
au fost obţinute recurgându-se la metode contrare legii. În caz de 
îndoială, procurorul trebuie să ceară instanţei să se pronunţe asupra 
admisibilităţii acestor probe. 

29. Procurorul trebuie să vegheze la respectarea principiului 
egalității armelor, mai ales prin comunicarea către celelalte părţi — 
făcând excepţie cazurile prevăzute de lege — a informaţiilor pe care 
le posedă și care ar fi susceptibile să afecteze derularea echitabilă a 
procesului. 

30. Procurorul trebuie să păstreze faţă de terţi confidenţialitatea 
informaţiilor, mai ales atunci când operează prezumția de nevino- 
văţie, afară de cazul când comunicarea este prevăzută de lege sau 
este în interesul justiţiei. 

31. Atunci când procurorul este abilitat să ia măsuri care aduc 
atingere drepturilor şi libertăţilor fundamentale ale suspectului, 
aceste măsuri trebuie să facă obiectul unui control judiciar. 

32. Procurorul trebuie să ţină seama în mod obligatoriu de 
interesele martorilor, mai ales să ia sau să propună măsuri pentru 
protejarea vieţii, siguranţei şi vieţii lor private, sau să se asigure că 
aceste măsuri au fost luate. 

33. Procurorul trebuie să ţină cont de opinia şi preocupările 
victimelor atunci când interesele personale ale acestora au fost 
lezate şi să furnizeze ori să vegheze ca ele să fie informate asupra 
drepturilor ce le revin şi asupra derulării procedurii. 

34. Părţile interesate în cauză, atunci când sunt cunoscute sau 
identificabile, mai ales victimele, trebuie să aibă posibilitatea de a 
contesta decizia de neurmărire luată de procuror; o asemenea contes- 
taţie poate face obiectul, după un control ierarhic, fie al unui control 
jurisdicţional, fie al urmăririi private declanșate de către părți. 

35. Statele trebuie să vegheze ca exercitarea funcţiilor procu- 
rorului să fie supusă unui „cod de conduită”. Nerespectarea acestui 
cod poate da naştere sancţiunilor prevăzute la punctul 5 de mai sus. 

Felul în care procurorii îşi duc la îndeplinire atribuţiile trebuie 
să facă, de altfel, obiectul unui control intern regulat. 

36. a. Pentru a favoriza echitatea, coerenţa şi eficiența activi- 
tăţii desfăşurate de ministerului public, statele trebuie să vegheze: 

- să dea întâietate unei organizări ierarhice, dar fără ca această 
organizare să ducă la formarea de structuri birocratice, ineficiente 
şi paralizante; 

- să definească liniile directoare generale privitoare la punerea 
în aplicare a politicii penale; 

- să definească modul în care principiile şi criteriile generale 
pot servi la luarea deciziilor în cazuri particulare, cu scopul de a 
evita apariţia arbitrariului în procesul de luare a deciziilor. 

b. Modul de organizare, liniile directoare, principiile şi criteriile 
sunt adoptate de parlament sau de guvern ori, dacă dreptul naţional 
consacră independenţa procurorului, de înşişi reprezentații acestuia. 

c. Publicul trebuie informat despre această organizare şi despre 
aceste linii directoare, principii şi criterii; ele trebuie comunicate 
oricărei persoane, la cerere. 


Cooperarea internaţională 
37. Independent de rolul care poate fi disputat de alte organe în 
materie de cooperare judiciară internaţională, trebuie să fie favo- 

rizate contactele directe dintre procurorii din diferite state în cadrul 
stabilit prin convențiile internaţionale în vigoare şi, în lipsa 
acestora, potrivit uzanțelor. 

38. Trebuie să fie făcute eforturi în diferite direcţii pentru a 
favoriza contacte directe între ministerele publice în cadrul coope- 
rării judiciare internaţionale şi, mai ales pentru: 

a. difuzarea documentelor; 

b. stabilirea unei liste de contacte şi adrese care să indice 
numele persoanelor de contact competente din diferite parchete 
precum şi specializarea lor, domeniul de responsabilitate etc.; 

c. stabilirea de contacte personale şi periodice între procurorii 
din diferite țări, mai ales organizarea de întâlniri regulate între pro- 
curorii generali; 

d. organizarea sesiunilor de pregătire şi sensibilizare; 

e. introducerea şi dezvoltarea funcţiei de magistrat de legătură 
într-o ţară străină; 

f. învăţarea de limbi străine; 

g. dezvoltarea comunicărilor pe cale electronică; 

h. organizarea de seminarii de lucru cu alte state, în chestiunile de 
ajutor reciproc, cât şi asupra chestiunilor comune de criminalitate. 

39. Pentru a simplifica şi a obţine o coordonare a procedurilor 
de asistenţă judiciară reciprocă, eforturile trebuie: 

a. să vizeze ca procurorii să fie sensibilizaţi asupra necesităţii 
de a participa activ în cooperarea internaţională; şi 

b. să favorizeze specializarea unor procurori în domeniul coo- 
perării internaţionale. 

Pentru aceasta, statele trebuie să ia măsuri ca procurorul din statul 
solicitant, atunci când este responsabil de cooperarea internaţională, să 
poată adresa cereri de asistenţă judiciară direct autorităţii statului 
solicitat competent pentru punerea lor în executare şi ca această 
autoritate să poată returna probele obţinute direct procurorului. 

Avizul CCPE! nr. 1 (2007) privind „Modalităţi de 
îmbunătăţire a cooperării internaţionale în domeniul 
justiţiei penale”. Rezumatul recomandărilor 


Pentru îmbunătăţirea condiţiilor instituţionale, normative şi inter- 
personale în scopul dezvoltării unei reale culturi judiciare europene 
de cooperare în domeniul penal, CCPE recomandă Comitetului de 
Miniştri şi Statelor Membre ale Consiliului Europei: 

e să ia măsuri în privinţa cadrului normativ al cooperării inter- 
naţionale: 

- păstrând caracterul prioritar al activităţii de actualizare a con- 
Venţiilor europene existente în sfera justiţiei penale, în special Con- 
venţia Europeană privind Extrădarea; 

- accelerând ratificarea şi aplicarea efectivă a convențiilor rele- 
vante şi simplificând procedurile interne destinate sprijinirii asis- 
tenţei reciproce; 

e să acţioneze în privinţa calităţii cooperării internaţionale: 

- dezvoltând un sistem corespunzător de formare a procurorilor 
şi a altor actori din domeniul cooperării judiciare internaţionale; 

- creând în fiecare Stat membru o structură adecvată pentru a 
garanta specializarea unor procurori şi judecători în domeniul 
cooperării internaţionale; 

- emițând documente sau comentarii specializate privind drep- 
turile omului şi standardele aplicabile în domeniul procedurilor 
penale internaţionale, actualizate cu regularitate; 

- oferind practicienilor instrumente de informare reciprocă în 
privinţa sistemelor şi procedurilor judiciare, inclusiv prin crearea 
unei baze de date în cadrul Consiliului Europei; 

- înmulţind ocaziile prin care practicienii din diverse State 
Membre să se poată întâlni şi schimba informaţii, prin colocvii şi 
seminarii specializate pentru procurori; 


——— e So iei. 
' Cu excepţia Cartei de la Roma, am preluat doar concluziile din avizele 
adoptate de Consiliul Consultativ al Procurorilor Europeni (CCJE), 
organism cu rol consultativ din cadrul Consiliului Europei, alcătuit din 
reprezentanţi ai tuturor celor 47 de state membre. Pentru o aprofundare a 
acestor Avize, le puteţi citi în întregime pe site-ul (wwe coe. înt cepe). 

- îmbunătăţind transmiterea solicitărilor de asistenţă şi modul în 
care acestea sunt abordate prin noi tehnologii informatice şi îmbu- 
nătăţirea calităţii cererii în ceea ce priveşte redactarea şi utilizarea 
limbilor străine; 

- facilitând transmiterea spontană şi directă de informaţii; 

e să extindă schimburile între practicienii din domeniul juridic: 

- stabilind la nivelul Consiliului Europei un sistem structurat de 
cooperare şi schimb de informaţii corelat corespunzător cu Reţeaua 
Judiciară Europeană în materie penală şi cu Eurojust; 

- creând în fiecare Țară, la nivelul corespunzător în funcţie de 
sistemul judiciar naţional, o „unitate specializată” însărcinată cu 
sprijinirea rezolvării dificultăţilor. întâmpinate de practicienii din 
statele solicitante şi cele solicitate în privinţa solicitărilor de asis- 
tenţă judiciară; 

- întocmind o listă cu numele persoanelor relevante de contact, 
adresele acestora şi domeniilor lor de specialitate, de responsabili- 
tate, etc. şi publicând această listă pe o pagină web restricţionată 
administrată de Consiliul Europei; 

- dezvoltând schimburile de judecători/procurori de legătură; 

- cooperând şi în faza de elaborare şi executare a solicitărilor de 
asistenţă; 

e în cadrul oferit de Consiliul Europei, să stimuleze cooperarea 
cu terţe ţări, instanţe penale internaţionale şi instituţii şi organizaţii 
internaţionale şi europene relevante; 

o să mărească resursele bugetare şi umane alocate cooperării 
internaţionale în materie penală în cadrul instanţelor şi parchetelor. 


Avizul CCPE nr. 2 (2008) privind „Alternativele la 
urmărirea penală”. Concluzii 


45. În lumina studiului efectuat în rândul statelor membre ale 
Consiliului Europei şi în conformitate cu recomandarea Conferinţei 
Procurorilor Generali care l-a precedat, CCPE este de părere că: 

a. o justiţie penală modernă care se conformează necesităţilor 
societăţii noastre, ar trebui să folosească alternative la urmărirea 
penală, atunci când circumstanţele infracţiunii permit aceasta şi 
autorităţile relevante ale statului ar trebui să asigure: furnizarea 

educației publice şi a informațiilor despre natura şi avantajele în 
interesul public al măsurilor alternative la urmărirea penală. 

b. impunerea de sancţiuni financiare şi sentinţele de trimitere la 
închisoare, ele însele, nu constituie un răspuns suficient de efectiv 
şi sensibil la încălcarea legii, al începutul secolului XXI, nici 
pentru protejarea împotriva comiterii de noi infracțiuni, nici pentru 
repararea pagubei, stingerea disputelor ori pentru a veni în 
întâmpinarea aşteptărilor societăţii şi a victimelor: 

c. statele membre ar trebui să ia în consideraţie instrumentele şi 
noile posibilităţi care formează răspunsuri adecvate şi variate la 
infracţiune; 

d. în vederea promovării unei activităţi corecte, consecvente ŞI 
eficiente a procurorilor, ar trebui definite reguli clare, directive şi cri- 
terii generale pentru implementarea politicii penale referitoare la alter- 
nativele la urmărirea penală; autorităţile relevante ale statului sunt, de 
aceea, sfătuite să adopte astfel de prevederi care vor fi făcute publice 
pentru a implementa efectiv astfel de măsuri alternative; 

e. măsurile alternative trebuie aplicate corect şi consecvent în 
„conformitate cu directivele naţionale, acolo unde acestea există, 
conform principiului egalităţii în faţa legii şi în vederea protejării 
împotriva luării de decizii arbitrare în cazuri individuale: 

f. în vederea garantării transparenţei şi responsabilităţii, procu- 
rorii ar trebui să fie apți de a informa cu privire la motivele utili- 
zării măsurilor alternative la nivel local, regional sau naţional, prin 
mass-media sau prin rapoarte publice, care să nu interfereze în 
mod nejustificat cu independenţa sau autonomia procurorului; 

g. ar trebui alocate serviciilor de procuratură şi altor autorităţi rele- 
vante ale statului resurse materiale şi umane adecvate, astfel încât să 
poată fi dat un răspuns relevant şi rapid prin măsuri alternative; 

h. introducerea măsurilor alternative nu ar trebui să fie ghidată 
de motive economice, ci având în vedere atingerea unei justiţii de 
înaltă calitate, a celerităţii şi a rezultatelor efective; 

i. procurorii ar trebui să iniţieze şi, acolo unde ei au puterea 
necesară, să aplice efectiv astfel de măsuri alternative; nu ar trebui să 
existe intervenţii nejustificate în activităţile procurorilor când aceştia 
işi folosesc puterile discreţionare în legătură cu astfel de măsuri; 

j; statele membre şi autorităţile publice relevante ar trebui să 
dezvolte structuri de pregătire şi programe relevante şi să sprijine 


372 Proba 3: Interviul. Etică şi deontologie judiciară 


asociaţiile şi organizaţiile profesionale capabile să furnizeze asis- 
tenţă de calitate în implementarea alternativelor la urmărirea penală; 

k. măsurile alternative trebuie să protejeze interesele victimelor 
şi, mai mult, să le permită să fie pe deplin luate în consideraţie prin 
calitatea reparaţiei, rapiditatea răspunsului şi, dacă este adecvat, să 
fie astfel deschis dialogul dintre infractor şi victimă; 

|. măsurile alternative la urmărirea penală nu ar trebui niciodată 
să priveze victimele de drepturile lor de a solicita ca drepturile lor 
să fie protejate; 

m. măsurile alternative nu ar trebui niciodată să ducă la eludarea 
regulilor pentru un proces corect impunând o măsură unei persoane 
care este inocentă sau care nu a putut fi condamnată datorită obsta- 
colelor procedurale cum ar fi termene - limită ale urmăririi penale, 
sau dacă există un dubiu privind responsabilitatea infractorului 
identificat ori dimensiunea prejudiciului cauzat de către infractor; 

n. acceptarea unei măsuri alternative ar trebui să excludă, odată 
executată, orice urmărire pentru aceleaşi fapte (ne bis in idem); 

o. dacă suspecţilor li se oferă măsuri alternative, ei ar trebui să 
fie informaţi, dacă un refuz sau o conformare nesatisfăcătoare din 
partea lor îi face pasibili de a fi urmăriţi penal; 

p. statele membre şi autorităţile publice relevante prevăzute 
special potrivit informaţiilor strânse de CCPE ar putea lua în con- 
siderare bunele practici urmate în alte sisteme, în vederea 
amplificării calităţii răspunsurilor lor la criminalitate; 

q. statele membre ar putea avea în vedere încheierea unor acor- 
duri bilaterale sau multilaterale pentru a aplica pe teritoriul altui 
stat anumite măsuri alternative, cum ar fi ordine de plasare sub 
tratament, instruirea şoferilor sau cursuri de educaţie parentală etc. 


Avizul CCPE nr. 3 (2008) privind „Rolul Ministerului 
Public în afara domeniului justiţiei penale”. 
Rezumatul recomandărilor 


CCPE consideră că statele ale căror Ministere Publice au 
competenţe în afara justiţiei penale trebuie să garanteze că aceste 
atribuţii sunt realizate în conformitate cu principiile ce stau la baza 
unui stat democratic conform statului de drept şi, în particular, că: 

a. principiul separării puterilor va fi respectat în ceea ce pri- 
veşte atribuţiilor şi activităţile procurorului în afara sferei dreptului 
penal şi rolul instanţelor în a proteja drepturile omului; 

b. respectul imparţialităţii şi al echităţii va caracteriza acţiunea 
procurorilor care activează şi în afara sferei dreptului penal; 

c. aceste funcţii vor fi îndeplinite „în numele societății şi pentru 
apărarea interesului general” pentru a garanta aplicarea legii, 
respectând drepturile şi libertăţile fundamentale în cadrul compe- 
tenţelor conferite procurorilor atât de lege, cât şi de CEDO și de 
jurisprudența Curţii; 

d. asttel de competenţe ale procurorilor vor fi reglementate prin 
lege într-o manieră cât se poate de clară: 

e. nu va exista nicio intervenţie nejustificată în activităţile 
parchetului; 

f. atunci când intervenţiile lor se înscriu în afara domeniului 
justiţiei penale, procurorii vor beneficia de aceleași drepturi şi 
obligaţii ca oricare dintre părţile implicate şi nu vor beneficia de o 
poziţie privilegiată în cadrul procedurilor (egalitatea de arme); 

g. intervenţia parchetului în cauze nepenale, în numele socie- 
tăţii şi în apărarea interesului general, nu va încălca principiul 
caracterului obligatoriu al hotărârilor finale ale curții (res 
judicata), cu unele excepţii stabilite în conformitate cu obligaţiile 
internaţionale, inclusiv jurisprudența Curţii; 

h. obligaţia procurorilor de a-şi motiva acţiunile şi de a face 
astfel încât concluziile lor să fie accesibile persoanelor sau 
instituţiilor implicate sau interesate în cauza respectivă; 

i. dreptul pe care îl pot avea persoanele sau instituţiile implicate 
sau interesate în cauze de drept civil de a contesta măsurile sau 
absenţa dispoziţiilor procurorilor va fi garantat; 

j. evoluţiile în jurisprudenţa Curţii privind activităţile parche- 
tului în afara domeniului penal vor fi urmărite îndeaproape pentru 
a garanta că fundamentul juridic al acestor activităţi şi practicile 
corespunzătoare sunt în perfectă conformitate cu hotărârile rele- 
vante ale Curţii; 

k. parchetele implicate sunt invitate să stabilească şi să dez- 
volte, acolo unde este cazul, cooperarea sau contactele cu Avocatul 
Poporului sau cu instituţii similare Avocatului Poporului, precum 
şi cu organizaţiile societăţii civile, inclusiv mass-media; 

|. Statele membre sau Ministerele Publice interesate vor face 
schimb de experienţă, inclusiv de cele mai bune practici, precum şi 
de documente legislative şi alte materiale normative; 

m. Statele membre sau Ministerele Publice interesate vor dez- 
volta pregătirea procurorilor angajaţi în activităţi din afara siste- 
mului de justiţie penală; 

n. vor fi elaborate circulare sau linii directoare care să rezume 
bunele practici și recomandările destinate să armonizeze, atunci 
când este cazul, în cadrul fiecărui sistem, abordarea activităţilor 
iniţiate de parchete în afara sistemului de justiţie penală. 


Avizul CCPE nr. 5 (2010) cu privire la „Rolul 
Ministerului Public şi justiţia pentru minori” 
(extras) 


Particularitățile justiției pentru minori 

14. Justiția pentru minori, dată fiind fragilitatea celor ce îi sunt 
obiect, trebuie să beneficieze de o atenție deosebită din partea tutu- 
ror actorilor judiciari şi sociali, competenți în materie de executare. 
Oricare ar fi sistemul în vigoare, procurorul ar trebui să ţină cont 
de starea de minorat, eventual de atenuarea răspunderii decurgând 
din ea, şi să dea o atenţie specială exercitării drepturilor minorilor. 

15. Următoarele măsuri ar trebui, la nevoie, avute în vedere: 

$ înregistrarea video sau audio a mărturiilor date de minori, 
audieri de minori realizate cu ajutorul psihologilor pentru copii, al 
pedagogilor, lucrătorilor sociali sau al altor experţi; 

§ audieri de minori realizate, când este cazul, în prezenţa repre- 
zentantului legal sau a altei persoane apropiate din serviciile 
sociale sau pentru minori; 

§ săli de audieri special adaptate pentru tineri. Victimele minore 
ar trebui interogate de cât mai puţine ori posibil; 

§ audierile să fie conduse astfel încât să se evite dubla victi- 
mizare. 

16. Procurorii ar trebui să vegheze la promovarea unor măsuri 
vizând prevenirea infracţiunilor minorilor care, date fiind condiţiile 
lor de fragilitate, sunt susceptibili să comită infracţiuni. Părinţii ar 
trebui consultaţi şi implicaţi în aplicarea acestor măsuri preventive. 

17. Sancţiunile ar trebui să ţină cont de educaţia, pregătirea, 
mediul de viaţă şi personalitatea minorilor în cauză şi nu doar să 
vizeze sancţionarea unei infracţiuni penale sau a oricărui alt com- 
portament ilegal. Măsurile ce limitează libertatea minorilor ar 
trebui precizate prin lege şi limitate la necesităţile stricte de prote- 
jare a societăţii. 

18. Conform competenţelor sale, procurorul ar trebui să vegheze 
la asigurarea ca orice contact al minorului cu sistemul juridic, fie 
ca delincvent, fie victimă sau martor, să facă obiectul unor pre- 
cauţii deosebite care să-i permită primirea informaţiei necesare, 
prin mijloacele pe care le poate înţelege la vârsta lui, despre desfă- 
şurarea procedurii, rolul actorilor judiciari şi măsurile al căror 
obiect l-ar putea constitui el. 

19. Procurorii ar trebui să dispună de toate mijloacele utile şi 
potrivite pentru a-şi exercita competențele faţă de minori, iar aceste 
mijloace ar trebui atribuite şi celorlalte servicii competente ce 
intervin cu privire la minori. Ei trebuie îndeosebi să beneficieze de 
un sistem de recrutare şi pregătire potrivită, ca şi de punerea la 
dispoziţie a personalului, a materialelor şi serviciilor specializate 
indispensabile. De asemenea, statele membre vor trebui să aibă în 
vedere înfiinţarea de unităţi sau agenţi specializaţi pentru minorii 
delincvenţi. 

20. Cu ocazia urmăririi sau a anchetelor penale, ca şi a altor 
proceduri implicând minori, procurorii ar trebui să dea o atenţie 
deosebită termenelor şi să se asigure că asemenea cazuri sunt 
tratate prioritar şi fără întârziere nejustificată. O procedură lungă 
poate agrava impactul negativ al infracţiunii comise şi poate frâna 
reabilitarea minorului, delincvent sau victimă. 

21. Procurorii ar trebui să fie conștienți că, potrivit normelor 
internaţionale, copiii privaţi de libertate ar trebui, în general, 
separați de adulţi şi că au dreptul de a fi în contact cu familia lor. 

22. Interesul societăţii cere ca mass-media să primească infor- 
maţiile necesare despre funcționarea sistemului judiciar. Totuşi, 
expunerea mediatică a minorilor implicaţi în cercetările penale sau 
în alte proceduri le poate fi deosebit de dăunătoare. Procurorii ar 
trebui deci să fie îndeosebi sensibilizaţi privitor la răspunderea lor 
de a nu dezvălui o informaţie ce ar putea încălca drepturile mino- 
rilor implicaţi sau le-ar putea spori daunele. 

23. Sunt recomandate în mod deosebit schimbul de experienţă 
între procurori, precum şi cooperarea internaţională în materia 
justiţiei pentru minori. 

Minorii înainte de proces 

24. Pentru o mai bună cunoaştere a situaţiei minorului implicat 
într-o procedură, procurorii ar trebui ca, în domeniul lor de compe- 
tență, să joace un rol cheie în coordonarea şi cooperarea diverșilor 
actori din faza de urmărire penală (de exemplu, poliţia, serviciile 
de probaţiune şi serviciile sociale). 

25. Procurorii ar trebui, dacă este indicat, să facă apel la 
opiniilor serviciilor sociale, ale serviciilor speciale de protecţie a 
copilului, înainte de a hotărî să-i urmărească sau nu pe minorii 
implicaţi. Procurorii ar trebui să facă apel la ele şi înainte de a 
decide ce măsură ori sancţiune să îi propună instanţei. De aseme- 
nea, să fie sensibilizaţi şi să recurgă, la nevoie, la mijloace tehnice 
adaptate minorilor, pentru audieri, şi la experţi. 

26. Având în minte eventualul impact negativ al procedurilor 
penale sau altele asupra dezvoltării viitoare a minorilor, procurorii 
ar trebui ca, pe cât de des posibil şi conform legii, să aibă în vedere 
alternative la urmărirea minorilor delincvenţi, dacă ele pot 
constitui un răspuns judiciar potrivit la infracţiune, ţinând cont de 
interesele victimelor, de interesul general şi în coerenţă cu obiecti- 
vele justiţiei pentru minori. | 

27. Potrivit normelor internaţionale, detenţia provizorie a mino- 
rilor ar trebui folosită doar ca o măsură de ultim resort şi pentru o 
durată cât mai scurtă posibil. Dacă sunt însărcinaţi cu ea, procurorii 
ar trebui să verifice îndeosebi dacă motivele detenţiei provizorii 
pot fi îndeplinite prin măsuri mai puţin coercitive şi să se asigure 
că detenţia provizorie a minorilor se face în condiţii ce îi scad 
eventualele consecinţe negative. | 

28. Linii directoare sau recomandări privind măsurile potrivite 
ca răspuns la diversele tipuri de infracţiuni comise de minori ar 
putea fi utilizate pentru a asigura egalitatea în faţa legii. 


Minorii în timpul procesului 
29. Obiectivul de a asigura bunăstarea şi interesul minorilor cei 
mai vulnerabili în timpul procesului ar trebui să fie o valoare 

împărtăşită de toţi procurorii. Procurorii ar trebui să evite ca 
procesul penal să îi tulbure excesiv pe delincvenţi şi să le dăuneze 
victimelor şi martorilor, dacă acesta este potrivit, printr-o abordare 
protectoare. 

30. Procurorul ar trebui să vegheze ca minorul să fie informat 
despre acuzaţii reţinute contra lui şi să-şi exercite în mod deplin 
apărarea pentru ca el să fie în măsură de a-şi prezenta explicaţiile și 
să beneficieze de asistenţa unui avocat, chiar gratuit, în toate pro- 
cedurile ce îl privesc şi să se poată exprima liber înaintea instanţei 
judiciare competente. 


Executarea hotărârilor privitoare la minori 

31. În materie de justiţie pentru minori, procurorii ar trebui ca, 
atunci când aceasta intră în competențele lor, să vegheze ca măsuri 
de educare și de socializare să fie folosite cât mai larg posibil, așa 
cum ar fi reparația, pregătirea, controlul de către serviciile sociale, 
tratamentul, plasarea în stabilimente specializate şi libertatea con- 
diţionată, ţinându-se cont şi de interesele victimei, de interesele 
generale, de interesele minorului, ca şi de obiectivele justiţiei penale. 

32. Când este de competenţa lor, procurorii ar trebui să contro- 
leze legalitatea aplicării tuturor sancţiunilor şi măsurilor, ca şi a 
plasării minorilor în stabilimente specializate pentru minori. Aceste 
inspecții ar trebui să privească şi stabilimentele folosite pentru 
detenţia provizorie. 

33. Procurorii ar trebui ca, atunci când este de competenţa lor, 
să vegheze ca minorul ce a comis o infracţiune şi a făcut obiectul 
unei măsuri ori sancţiuni judiciare, să poată face obiectul unei 
supravegheri şi asistenţe spre a se evita la maximum riscurile unei 
recidive. 

34. Statele membre sunt invităte să verifice regulat aplicarea, în 
cadrul sistemului lor naţional, a Recomandări (2000)19!, îndeo- 
sebi în privinţa justiţiei pentru minori, aşa cum este ea detaliată în 
prezentul aviz. 


! Este vorba de Recomandarea privind rolul Ministerului Public în 
sistemul judiciar penal (http://cristidanilet. ro/continut/carti-monografii) 
(n.n., C.D.). 

Avizul CCPE nr. 6 (2011) cu privire la relaţiile dintre 
procurori şi administraţia penitenciarelor. III. Concluzii 


32. Oricare ar fi sistemul în vigoare în cadrul fiecărui membru 

al Consiliului Europei, respectarea drepturilor omului în interiorul 
locurilor de detenţie ar trebui să fie o preocupare esențială pentru 
procurori, căci ei trebuie să asigure respectarea legii şi a princi- 
piilor fundamentale statuate în CEDO. 
„33, CCPE a menţionat că, în anumite state membre, procurorii 
joacă un rol important în punerea în executare a pedepselor și în 
supravegherea legalității privării de libertate și a condiţiilor de 
viaţă ale deţinuţilor în penitenciare. Cu toate acestea, în alte state 
procurorii nu au competenţe în ceea ce priveşte problemele vizând 
penitenciarele, ci acest rol este încredinţat altor autorități, care ar 
trebui să fie întotdeauna în măsură să protejeze drepturile persoa- 
nelor private de libertate. 

34. CCPE consideră că este necesar ca instituţiile penitenciare 
să aibă la dispoziţie suficiente resurse, materiale şi umane, pentru a 
se asigura condiții adecvate de detenţie precum şi condiţii favora- 
bile pentru resocializare a infractorilor. 

35. Următoarele concluzii privesc statele membre în care 
procurorii au atribuţii în legătură cu penitenciarele: 

a) Procurorii implicați în acest domeniu de activitate ar trebui 
să aibă la dispoziţie resursele umane și financiare necesare pentru 
a-și îndeplini în mod adecvat responsabilitățile; 

b) În funcţie de volumul de muncă, parchetelor li se recomandă 
să aibă birouri specializate în cadrul structurii lor organizatorice 
pentru a relaţiona cu administraţia penitenciarelor; 

c) În cazul în care este necesar, ar trebuie adoptate ghiduri care să 
sintetizeze cele mai bune practici şi recomandări menite să armo- 
nizeze, în cadrul fiecărui sistem, abordările generale sau specifice 
activității procurorilor în legătură cu administrația penitenciarelor; 

d) Statele membre sau Ministerele Publice ar trebui să dezvolte 
formări speciale a procurorilor implicaţi în activităţile în ceea ce 
“privește administraţia penitenciarelor; 

e) În îndeplinirea responsabilităţilor lor, procurorii ar trebui să 
stabilească și să dezvolte, acolo unde este cazul, cooperarea sau 
contactele cu Avocatul Poporului şi cu alte instituţii şi autorităţi 

care au atribuţii cu reabilitarea şi reintegrarea, precum și cu repre- 
zentanți ai societății civile, inclusiv organizaţiilor non-guverna- 
mentale cu preocupări în domeniu. 

36. CCPE consideră că toate autoritățile competente, inclusiv 
procurorii, ar trebui să ia toate măsurile necesare pentru a îmbu- 
nătăţi situaţia deținuților și să faciliteze reintegrarea lor în societate 

37. Statele membre ar trebui să se asigure că autorităţile compe- 
tente cu punerea în aplicare a pedepselor iau în considerare faptul 
ca pentru executarea lor sunt îndeplinite toate cerinţele legale, 
respectându-se pe deplin demnitatea umană și asigurându-se că 
drepturile persoanelor deţinute sunt monitorizate. 

38. Statele membre trebuie să se asigure că are loc o investi- 
gaţie corespunzătoare atunci când se formulează acuzaţii cu privire 
la încălcarea legii în timpul detenției. 


Avizul CCPE nr. 7 (2012) privind „Managementul 
resurselor de care dispune Ministerul Public” 
IV. Recomandări 


(i) Procurorii trebuie să dispună de mijloace suficiente pentru a- 
şi îndeplini diversele sarcini în contextul noilor pericole şi provo- 
cări naţionale şi internaţionale, inclusiv cele impuse de dezvoltarea 
tehnologică şi procesul de globalizare. 

(ii) Ministerelor Publice trebuie să li se permită să îşi estimeze 
propriile nevoi, să îşi negocieze bugetele şi să decidă cum să folo- 
sească fondurile alocate. 

(iii) Pentru a putea să îşi elaboreze bugetele, serviciile de 
procuratură trebuie să se bazeze pe indicatori corecţi şi temeinici 
obţinuţi din statisticile privind infracționalitatea sau de altă natură. 

(iv) Un mediu economic şi financiar dificil reprezintă o provo- 
care profesională care evidențiază nevoia unui management mai 
rațional. Independența, imparțialitatea, autonomia financiară şi efi- 
ciența activității de urmărire penală sunt valori care trebuie garan- 
tate în orice condiții economice. 

(v) Ministerele Publice trebuie să folosească metode moderne 
de management într-un mod eficient şi transparent. Utilizarea indi- 
catorilor de performanţă şi a sistemului de management prin rezul- 
tate pot fi utile în acest sens. Ele trebuie totodată să dispună de 

suficientă libertate pentru a alege acţiuni pe care să le întreprindă 
pentru a atinge rezultatele dorite. Ministerele Publice nu trebuie să 
se confrunte cu o rigiditate bugetară excesivă. 

(vi) Trebuie asigurat atât auditul intern cât şi cel extern asupra 
utilizării bugetelor destinate activităţii parchetelor. Controlul şi 
auditul extern trebuie să concorde cu cel aplicat instanţelor. 

(vii) Trebuie asigurată formarea managerială procurorilor cărora 
li s-au încredințat funcţii de conducere. Trebuie reglementate clar 
procedurile referitoare la cooperarea dintre parchet şi finanţatorii 
externi şi profesioniștii în domeniul managementului. 

(viii) Ministerele Publice trebuie consultate în privinţa econo- 
miilor care trebuie făcute şi a iniţiativelor pentru atragerea de noi 
resurse sau sporirea celor existente. 

(ix) Pentru a explica utilizarea mijloacelor necesare activităţilor 
lor, parchetele trebuie să menţină un nivel adecvat al transparenţei 
şi al gradului de conştientizare din partea publicului în privinţa 
activităţii proprii, inclusiv prin intermediul propriilor site-uri web 
şi publicarea rapoartelor anuale. În orice caz trebuie menţinută 
imaginea de imparţialitate. 

(x) Este recomandat schimbul de experienţă şi de bune practici 
în domeniul managementului resurselor aflate la dispoziţia parche- 
telor, atât la nivel intern cât şi extern. 


Avizul CCPE nr. 8 (2013) cu privire la relaţiile dintre 
procurori şi mass-media. IV. Recomandări 


i. Statele membre sau Ministerul Public ar trebui să stabilească 
o politică de comunicare cu scopul de a se asigura că mass-media 
are acces la informaţiile corespunzătoare necesare pentru a informa 
publicul cu privire la activitatea organelor de urmărire penală. 
Orientări privind relațiile cu mass-media ar putea fi, de asemenea, 
incluse în codurile de etică ale procurorilor. Ministerul Public al 
fiecărui stat membru este cel în măsură să ia în considerare ce 
„anume şi cum anume să comunice către mass-media, pe baza 
situaţiei sale, legislaţiei şi tradiţiilor. 

ii. Comunicarea dintre procurori şi mass-media trebui să 
respecte următoarele principii: libertatea de expresie și a presei, 
obligaţia de confidenţialitate, dreptul la informare, principiul trans- 

parenței, dreptul la viață privată și demnitate, precum şi confiden- 
țialitatea investigațiilor, prezumția de nevinovăție, egalitatea 
armelor, a dreptului la apărare şi la un proces echitabil. 

iii. Relaţiile procurorilor cu toate mass-media ar trebui să fie 
construite pe baza respectului reciproc, încrederii, responsabilităţi, 
tratamentului egal şi respectării deciziilor judiciare. 

iv. În relaţiile lor cu mass-media, Ministerul Public ar trebui să 
aibă în vedere adoptarea atât a unei abordări reactive, răspunzând la 
solicitările mass-media, cât şi a unei abordări proactive, luând ini- 
țiativa de a informa mass-media cu privire la un eveniment judiciar. 

v. Se poate lua în considerare ca întreţinerea relaţiilor procu- 
rorilor cu mass-media să fie încredinţată purtătorilor de cuvânt sau 
unor procurori specializaţi în relaţii publice. 

vi. Se recomandă ca procurorii să încerce să se asigure, acolo 
unde este posibil şi/sau practic, că persoanele afectate de deciziile 
lor în materie penală sunt informate cu privire la acestea mai 
înainte de orice comunicare a deciziei către mass-media. 

vii. In cazul în care procurorii au relații directe cu mass-media, 
pentru a asigura o informare adecvată, să beneficieze de formare în 
domeniul comunicării. Această formare profesională se poate des- 
făşura în comun cw/ori să fie facilitată de către experți şi jurnalişti. 

viii. Atunci când comunicările provin de la Ministerul Public se 
poate evita riscul de a avea activități prezentate într-o manieră perso- 
nalizată şi poate minimiza riscurile de critici cu caracter personal. 

ix. În plus față de mijloacele legale aflate la dispoziţia procuro- 
rilor, orice reacție la informaţii incorecte sau campanii de presă 
nefondate îndreptate împotriva procurorilor ar trebui să vină, de 
preferinţă, de la şeful parchetului sau de un purtător de cuvânt al 
parchetului și, în cazuri majore, de la Procurorul General sau de la 
cea mai înaltă autoritate însărcinată cu urmărirea penală ori de la 
cea mai înaltă autoritate de stat. 

X. Se recomandă utilizarea noilor tehnologii informaţionale, 
inclusiv site-uri pentru parchete, pentru a informa publicul în timp 
util cu privire la activitățile de urmărire penală. 

xi. Procurorii pot, dacă este cazul, să coopereze cu poliţia şi alte 
autorități relevante, pentru a lua în considerare informaţiile ce 
trebuie comunicate mass-media. 

Avizul CCPE nr. 9 (2014) privind normele şi principiile 
curopene referitoare la procurori 
CARTA DE LA ROMA 


Consiliul Consultativ al Procurorilor Europeni (CCPE), însăr- 
cinat de către Comitetul Miniştrilor al Consiliului Europei să 
elaboreze un document de referință privind standardele și prin- 
cipiile europene referitoare la procurori, a convenit asupra urmă- 
toarelor aspecte: 


I. În toate sistemele de drept, procurorii contribuie la asigurarea 
că statul de drept este garantat, în mod special, prin înfăptuirea 
unei justiţii echitabile, imparţiale şi eficiente, în toate cazurile Și în 
toate fazele procedurii. 

II. Procurorii acționează în numele societăţii și în interes 
public, în scopul respectării și protejării drepturilor și libertăţilor 
omului, aşa cum sunt cele prevăzute, în special, în Convenţia 
pentru apărarea Drepturilor Omului și a Libertăţilor Fundamentale 
şi în jurisprudența Curţii Europene a Drepturilor Omului. 

III. Rolul și sarcinile procurorilor, atât în domeniul justiției 
penale, cât și în afara acesteia, ar trebui să fie definite în legislaţie la 
cel mai înalt nivel posibil și să fie îndeplinite cu stricta respectare a 
principiilor şi valorilor democratice ale Consiliului Europei. 

IV. Independența și autonomia Ministerului Public constituie 
un corolar indispensabil pentru independența justiţiei. Așadar, ar 
trebui încurajată tendința generală de a întări independenţa și 
autonomia efectivă a Ministerului Public. 

V. Procurorii ar trebui să fie autonomi în luarea deciziilor și ar 
trebui să își îndeplinească sarcinile în afara oricăror ingerințe și 
presiuni externe, conform principiilor separaţiei puterilor şi respon- 
sabilității. | 

VI. Procurorii ar trebui să adere la cele mai înalte standarde 
etice și profesionale și întotdeauna să se comporte în mod imparțial 
și obiectiv. Așadar, ei ar trebui să facă eforturi pentru a fi şi a părea 
ca sunt independenți şi imparţiali, ar trebui să nu se implice în 
activităţi politice incompatibile cu principiul imparțialităţii, nu ar 
trebui să instrumenteze cazuri în care interesele lor personale sau 

relațiile lor cu persoanele implicate ar putea compromite impar- 
țialitatea lor deplină. 

VII. Intr-o democrație modernă, transparenţa în acţiunile pro- 
curorilor este esenţială. Ar trebui adoptate și publicate coduri de 
etică şi de conduită profesională, bazate pe standarde internaționale. 

VIII. In exercitarea funcţiei lor, procurorii ar trebui să respecte 
prezumția de nevinovăție, dreptul la un proces echitabil, principiul 
egalității de arme, separaţia puterilor, independența instanțelor şi 
forța executorie a hotărârilor judecătoreşti definitive. Ei ar trebui să 
se concentreze pe deservirea societăţii şi să acorde o atenție particu- 
lară situaţiei persoanelor vulnerabile, în special copii şi victime. 

IX. Procurorii se bucură de dreptul la libera exprimare şi de 
asociere. În comunicarea dintre procurori şi mass-media ar trebui 
respectate următoarele principii: prezumția de nevinovăție, dreptul 
la viaţa privată și la demnitate, dreptul la informare şi libertatea 
presei, dreptul la un proces echitabil, dreptul la apărare, principiul 
cu privire la integritatea, eficacitatea și confidenţialitatea investiga- 
țiilor, precum și principiul transparenţei. 

X. Procurorii nu ar trebui să se bucure de imunitate generală, ci 
de o imunitate funcțională pentru acțiunile îndeplinite cu bună 
credinţă în executarea îndatoririlor lor. 

XI. Procurorii și, dacă este cazul, familiile lor au dreptul de a fi 
protejați de către Stat în cazul în care siguranța lor personală este 
amenințată în urma îndeplinirii sarcinilor lor de serviciu. 

XII. Recrutarea și cariera procurorilor, inclusiv promovarea, 
mobilitatea, procedurile disciplinare şi demiterea lor, ar trebui să 
fie reglementate prin lege și ar trebui să aibă la bază criterii trans- 
parente și obiective, conform unor proceduri imparțiale, excluzând 
orice discriminare și putând fi supuse unui control independent și 
imparțial. 

XIII. Nu există un sistem eficient de urmărire penală și nici 
încredere publică în Ministerul Public fără un nivel cât mai înalt de 
competenţă și integritate profesională. Prin urmare, procurorii ar 
trebui să beneficieze de formare iniţială şi continuă adecvată, 
avându-se în vedere specializarea lor. 

XIV. Organizarea majorităţii Ministerelor Publice se bazează 
pe o structură ierarhică. Raporturile dintre diferitele niveluri ierar- 
hice ar trebui să răspundă unei reglementări clare, transparente şi 

echilibrate. Atribuirea și reatribuirea cazurilor ar trebui să satisfacă 
exigenţele de imparțialitate. 

XV. Procurorii ar trebui să decidă urmărirea penală a unei 
persoane având la bază numai probe temeinice, care se consideră 
în mod rezonabil a fi de încredere și admisibile. Ei ar trebui să 
refuze utilizarea probelor despre care se crede în mod rezonabil că 
sunt obţinute prin metode ilicite, în special când aceste metode 
constituie grave încălcări ale drepturilor omului. Procurorii ar 
trebui să se asigure că sunt sancţionate în mod adecvat persoanele 
vinovate pentru utilizarea de asemenea metode sau pentru alte 
încălcări ale legii. 

XVI. Urmăririle penale ar trebui să fie conduse ferm, dar 
echitabil. Procurorii contribuie la activitatea instanţelor de a ajunge 
la soluţii corecte și ar trebui să contribuie la funcționarea efectivă, 
promptă şi eficientă a sistemului de justiţie. 

XVII. Pentru a asigura coerenţa și echitatea în luarea deciziilor 
discreționare în procesul de urmărire penală și în fața instanței, ar 
trebui publicate linii directoare clare, în special în ceea ce privește 
deciziile de a începe sau nu urmărirea penală. Acolo unde este 
cazul şi în concordanță cu legea, procurorii ar trebui sa ia in consi- 
derare alternativele la urmărirea penală. 

XVIII. Procurorii ar trebui să dispună de toate mijloacele nece- 
sare și adecvate, inclusiv utilizarea noilor tehnologii, pentru exerci- 
tarea efectivă a atribuţiilor lor, lucru fundamental în statul de drept. 

XIX. Ministerul Public ar trebui să aibă posibilitatea de a-și 
evalua nevoile, de a negocia bugetul și de a decide cum să utili- 
zeze, într-o manieră transparentă, fondurile alocate, pentru a-și 
atinge obiectivele cu celeritate şi în condiții de calitate. În cazul în 
care Ministerul Public este învestit cu gestionarea resurselor, ar 
trebui folosite în mod eficient și transparent metode moderne de 
management, pentru care ar trebui să se asigure pregătirea necesară 
a procurorilor. 

XX. Cooperarea reciprocă şi echitabilă este esențială pentru 
eficacitatea Ministerului Public la nivel național și internaţional, 
atât între diferite parchete, cât şi între procurorii aparținând ace- 
luiaşi parchet. Procurorii ar trebui să trateze cererile de asistență 
judiciară internaţională care le revin în competență cu aceeași dili- 
genţă ca cea depusă pentru instrumentarea cazurilor naţionale şi ar 

trebui să aibă la dispoziție mijloacele necesare, inclusiv pregătirea 
necesară, pentru a promova și a susține cooperarea judiciară inter- 
națională într-un mod veritabil şi efectiv. 


Avizul CCPE nr. 10 (2015) privind rolul procurorilor 
în investigaţiile penale. Listă de recomandări 


a. Statele membre ar trebui să definească în mod clar drepturile 
şi obligaţiile procurorilor și organelor de cercetare penală în cadrul 
investigaţiilor penale. 

b. În general, procurorii trebuie să verifice legalitatea investi- 
gaţiilor cel mai târziu atunci când urmează să decidă dacă urmă- 
rirea penală ar trebui să înceapă sau să continue. În acest sens, pro- 
curorii ar trebui, de asemenea, să monitorizeze modul în care sunt 
efectuate investigaţiile şi în care drepturile omului sunt respectate. 

c. În îndeplinirea acestei sarcini, procurorii ar trebui să aibă 
mijloacele juridice, financiare și tehnice pentru a verifica legali- 
tatea investigaţiilor și de a reacționa la orice încălcare a legii. 

d. Investigaţiile ar trebui efectuate întotdeauna în mod imparțial 
și să includă obligația investigatorilor să caute şi să păstreze 
dovezile relevante atât pentru vinovăţie, cât şi pentru nevinovăție. 

e. Procurorii ar trebui să prezinte instanţei de judecată toate 
probele credibile şi să aducă la cunoştinţa acuzatului toate probele 
relevante. 

f. Procurorii trebuie să respecte întotdeauna drepturile acuza- 
tului, victimelor, martorilor sau persoanelor implicate în orice alt 
mod în proceduri. 

g. Procurorii și organele de cercetare penală trebuie să coope- 
reze și să facă schimb cu privire la toate informațiile necesare 
pentru îndeplinirea atribuţiilor lor. 

h. Procurorii și organele de anchetă trebuie să își îndeplinească 
sarcinile în cel mai eficient şi rapid mod, mai ales în cazul în care 
caz se referă la persoane private de libertate, şi ar trebui să respecte 
principiul proporționalităţii în utilizarea mijloacelor de investigare. 

i. Procurorii și organele de anchetă ar trebui să aibă o pregătire 
corespunzătoare, după caz, atât în ceea ce privește legea, cât şi în 
ce priveşte tehnicile cele mai moderne de investigaţie. 

j. Procurorii şi organele de cercetare penală trebuie să dezvolte 
cele mai eficiente relații internaţionale şi de cooperare. 

k. Procurorii ar trebui să încerce să dezvolte încrederea publi- 
cului prin furnizarea de informaţii cu privire la atribuţiile şi compe- 
tențele acestora, contribuind astfel la promovarea unei mai bune 
cunoașteri a activităţii lor, dar respectând în același timp drepturile 
şi principiile fundamentale, cum ar fi prezumția de nevinovăție şi 
dreptul la un proces echitabil. 


Avizul CCPE nr. 11 (2016) privind calitatea şi eficiența 
activităţii procurorilor, inclusiv în lupta împotriva 
terorismului și a crimei organizate. Recomandări 


1. Pentru a răspunde cerințelor publicului cu privire la transpa- 
rență şi responsabilitate, Ministerul Public trebuie să acționeze 
strategic cu scopul de asigura cel mai înalt nivel posibil de calitate 
și eficiență în activitatea procurorilor. 

2. Deoarece parchetele îți desfăşoară activitatea în cadrul legal, 
o precondiție esențială a calității şi eficienței activității lor este 
existența unei legislații adecvate. 

3. În scopul de a îmbunătăți şi facilita cooperarea interna- 
țională, inclusiv extrădarea, asistența juridică și recuperarea produ- 
sului infracțiunii, trebuie avute în vedere trei aspecte: baza juridică 
pentru o cooperare armonioasă şi eficace; punerea în practică a 
unor instrumente juridice internaționale în fiecare stat membru și 
crearea de instrumente practice și operaționale. 

4. Garantarea imparţialității procurorilor este o condiție impor- 
tantă pentru a se îmbunătăţi calitatea protecției drepturilor omului. 
De aceea, statele membre trebuie să se asigure că procurorii pot să 
îşi îndeplinească atribuţiile cu maximum de independenţă, în afara 
oricăror influențe, sugestii, presiuni, amenințări sau imixtiuni, 
directe sau indirecte, indiferent de la cine provin și sub ce motiv. 

5. Calitatea activităţii procurorilor depinde, de asemenea, și de 
măsurile luate pentru a garanta siguranța procurorilor şi familiilor 
acestora. În mod special, când procurorii sunt implicați în cazuri de 
terorism şi crimă organizată, parchetele trebuie să ia măsuri 
proactive pentru protejarea vieţii, sănătăţii, libertății, integrității 
fizice şi averii procurorilor. 

6. Informaţiile false sau tendenţioase cu privire la investigaţii 
pot afecta încrederea publicului în calitatea justiției şi genera dubii 
cu privire la independenţa, imparțialitatea şi integritatea parche- 
telor şi instanţelor. In consecință, trebuie implementată o politică 
de informare activă a mass-media și a publicului. 

7. Pentru a acționa cu eficienţa şi calitatea aşteptată de public, 
procurorii trebuie să aibă resursele umane, financiare şi materiale 
adecvate pentru a soluţiona toate problemele care se ridică în 
cauzele lor, incluzând unități specializate în cadrul parchetelor. 
Oferindu-li-se asistenţa din partea unui personal auxiliar calificat, 
formare inițială și continuă, un echipament tehnic modern şi 
adaptat, inclusiv sisteme de bază de date centralizate şi alte resurse, 
este posibil ca procurorii să fie scutiți de tensiuni nejustificate şi, 
prin urmare, să se îmbunătățească calitatea deciziilor lor și efica- 
citatea parchetelor. Toate aceste măsuri ar trebui să fie parte a unei 
viziuni strategice pe termen mediu şi lung. 

8. CCPE consideră că standardele care definesc calitatea acti- 
vității parchetelor şi a procurorilor ar trebui să cuprindă atât ele- 
mente cantitative, cât şi elemente calitative, cum ar fi numărul 
cazurilor deschise și închise de către procurori, tipurile de decizii şi 
de rezultate, durata procedurilor de urmărire, abilităţile care 
privesc managementul cauzelor, abilitatea de argumentare clară 
oral și în scris, deschidere la tehnologia modernă, cunoaşterea altor 
limbi, aptitudini organizatorice, capacitatea de a coopera cu alte 
persoane din interiorul şi din afara parchetului. 

9. Raționamentul și capacitatea de analiză clare sunt cerinţe de 
bază pentru calitatea activităţii procurorilor. Prin urmare, ei ar 
trebui să țină seama pe deplin de toate probele relevante și ia în 
considerare toate elementele de fapt și celelalte chestiuni relevate 
de anchetă și de către părți. Orice decizie sau act al procurorilor 
trebuie să reflecte astfel de dovezi relevante și să fie în confor- 
mitate cu legea, iar — acolo unde există — cu ghidurile generale în 
materia respectivă. Deciziile și acțiunile procurorilor trebuie justi- 
ficate într-o manieră coerentă, clară, lipsită de ambiguitate și de 
aspecte contradictorii. 

10. Acolo unde este cazul şi în conformitate cu legislaţia naţio- 
nală, parchetele ar trebui să publice ghiduri pentru procurori care 
să stabilească în termeni generali principiile care ar trebui să 

ghideze începerea şi desfășurarea urmăririi penale. Aceste ghiduri 
ar trebui să enumere elementele care trebuie luate în considerare în 
diferite etape ale procedurii, astfel încât ea să fie organizată în mod 
echitabil, raţional și coerent. Parchetul ar trebui să stabilească 
indicatori și mecanisme individuale de monitorizare a procurorilor, 
necesare în primul rând pentru a-i încuraja să atingă un nivel mai 
ridicat de profesionalism. Monitorizarea internă din cadrul parche- 
tului trebuie să fie stabilit prin lege. 

11. Utilizarea unui sistem efectiv și imparţial pentru analiza 
reclamaţiilor şi folosirea chestionarelor transmise periodic facto- 
rilor. de decizie pot facilita identificarea posibilelor deficiențe ale 
sistemului și contribuie astfel la creșterea calității activității procu- 
rorilor. Un mecanism de control pentru a monitoriza deciziile pro- 
curorilor, în special a celor privind infracțiunile urmărite în lipsa 
plângerilor sau care nu au victime, poate face posibilă corectarea 
unor greşeli în faza de cercetare sau de urmărire penală. 

12. Un management adecvat și eficient de caz trebuie să includă 
monitorizarea modului în care procurorii respect termenele de efec- 
tuare a actelor de urmărire penală și respectarea de către procurori, 
atunci când iau decizii, a obligaţiilor de obiectivitate, imparțialitate 
și profesionalism în respectarea prezumţiei de nevinovăție şi a 
dreptului la apărare, precum şi drepturile victimelor infracțiunilor. 
Ca parte a atribuţiilor lor, procurorii trebuie să monitorizeze modul 
în care se respectă în timpul procedurilor penale drepturile omului și 
libertățile fundamentale de către organele de aplicare a legii. 

13. În cazurile de terorism și de crimă organizată, statele 
membre trebuie să ia măsuri adecvate şi proporționale pentru a 
permite procurorilor să folosească tehnici speciale de investigaţie. 


Avizul CCPE nr. 12 (2017) asupra rolului procurorilor 
în privința drepturilor victimelor și martorilor 
în procedurile penale. Recomandări 


1. Procurorii trebuie să își îndeplinească la cel mai înalt nivel de 
calitate și eficienţă atribuţiile pe care le au în protejarea drepturilor 
victimelor și martorilor în diferitele etape ale procedurilor penale, 
inclusiv pe durata executării pedepselor. 

2. Sistemele de justiție penală ar trebui să beneficieze de o serie 
de drepturi şi măsuri de protecţie specială pentru victime și 
martori, iar ele ar trebui respectate de toți participanţii la procesul 
penal. Mai ales atunci când e vorba de persoane vulnerabile, 
victimele şi martorii ar trebui să beneficieze de îngrijire, consiliere 
şi sprijin adecvate. 

3. Victimele și martorii trebuie să beneficieze de un tratament 
corect și demn din partea organelor de urmărire penală şi ar trebui 
informate cu privire la toate drepturile lor, inclusiv dreptul de 
reprezentare şi de participare la proces, respectiv dreptul de a obține 
rapid un răspuns la nevoile lor (prin furnizare de măsuri de protecție, 
compensarea pagubelor etc.). 

4. În toate etapele procedurii, procurorii trebuie să protejeze 
demnitatea, viața privată și de familie, și siguranța personală a 
victimelor și martorilor, precum și să le asigure drepturile procedurale, 
inclusiv dreptul la informaţii cu privire la evoluţia procesului și, după 
caz, dreptul victimelor la asistenţă juridică și despăgubire. 

5. Procurorii, poliţiştii și celelalte organe de urmărire penală 
trebuie să poată aplica măsuri speciale de protecție în funcţie de 
circumstanțele cazului şi luând în considerare amenințările la 
adresa vieții, sănătății sau bunurilor victimelor/martorilor și sa 
membrilor lor de familie. 

6. Procurorii trebuie să dețină competențele necesare pentru a se 
implica în urmărirea penală a unor cazuri sensibile, cum ar fi 
terorismul, traficul de ființe umane, violența domestică şi agresiunile 
sexuale şi pentru a coopera cu alți actori, publici sau privaţi, în 
vederea instrumentării cu mai multă eficiență a acestor cazuri şi 
pentru a evita victimizarea secundară. Dacă e necesar, se pot 
constitui echipe speciale în cadrul parchetelor. 

7. Trebuie puse la dispoziția procurorilor suficiente resurse 
materiale, umane și financiare pentru a asigura protecția şi asistența 
adecvată a martorilor și victimelor. Totodată victimele trebuie infor- 
mate cu privire la mecanismele regionale și internaţionale de 
plângere individuală sau colectivă şi modul de acces la acestea. 

8. Victima trebuie informată cu privire la alternativele pe care 
le are la justiţie, cum ar fi medierea, reconcilierea sau justiția 
restaurativă. 

9. Protecția drepturilor victimelor și martorilor, mai ales a celor 
vulnerabili, la fel ca şi abordarea adecvată pentru diferite tipuri de 
victime/martori trebuie să facă parte din programele de formare 
inițială şi continuă a procurorilor, pentru a deveni o componentă 
semnificativă din cunoștințele și cultura lor profesională. 

10. În interesul victimelor şi al justiţiei, procurorii trebuie să 
utilizeze și să susțină structurile de cooperare internaţională exis- 
tente şi să promoveze dezvoltarea instrumentelor existente şi a 
noilor instrumente de.cooperare. În acest sens, trebuie să se acorde 
o atenție sporită confiscării produselor infracțiunii şi recuperării 
bunurilor confiscate. 


Ghid european cu privire la etica şi conduita procurorilor 
(„Ghidul de la Budapesta”)! 


Introducere 

1. Procurorii au un rol cheie în sistemul de justiţie penală şi, 
mai mult, în unele ţări ei au şi alte sarcini cum ar fi în domeniul 
dreptului comercial, civil sau administrativ în calitate de apărători 
ai legalităţii. 

2. Ținând cont că Conferinţa Procurorilor Generali din Europa 
este convinsă că trebuie încurajată o definire a principiilor comune 
pentru procurori, la adunarea plenară din mai 2005 de la Budapesta 
ea a aprobat Ghidul European cu privire la Etica şi Conduita 
Procurorilor. 

3. În conformitate cu Recomandarea (2000)19 a Comitetului 
Miniştrilor al Consiliului Europei cu privire la rolul procurorului în 
sistemul de justiție penală, document de bază al Conferinţei Procu- 
rorilor Generali din Europa, procurorii sunt autorităţi publice care în 
numele societăţii şi a interesului public asigură aplicarea legii acolo 
unde încălcarea ei atrage sancţiuni penale ţinând cont atât de 
drepturile individuale cât şi de necesitatea unui sistem penal efectiv. 


! Adoptat de Conferinţa Procurorilor Generali din Europa la 31 mai 
2005 la cea de-a VI-a întâlnire, organizată la Budapesta de către Consiliul 
Europei. A se vedea (www.coe.int/ccpe) — (n.n., C.D.). 

4. În toate sistemele de justiţie penală, procurorii sunt cei care 
decid dacă iniţiază sau continuă urmărirea penală; susţin acuzarea 
în faţa instanţelor şi pot ataca unele sau toate hotărârile instanţelor. 

5. Ghidul nu este obligatoriu pentru organele de urmărire 
penală de la nivel naţional, dar trebuie văzut ca reprezentând prin- 
cipii de o largă acceptare aplicabile procurorilor în îndeplinirea 
atribuţiilor lor şi care pot fi considerate ca îndrumări la nivel 
naţional cu privire la etica şi chestiuni asemănătoare. 

6. Ghidul stabileşte un set de standarde de conduită şi practici 
aşteptate de la toţi procurorii care acţionează în numele organelor 
de urmărire penală. 

7. Cu scopul de a se asigura că procurorii sunt capabili să îşi 
îndeplinească responsabilităţile lor profesionale în mod autonom şi 
în concordanţă cu acest Ghid, Conferinţa reaminteşte garanţiile la 
care face referire Recomandarea (2000)19 în parag. 4-10. 


I. Îndatoriri de bază 

Procurorii trebuie ca, oricând şi în orice împrejurare: 

- să îşi îndeplinească sarcinile, inclusiv atribuţiile de luare a 
măsurilor penale, tot timpul în concordanţă cu legile naţionale şi 
internaţionale; 

- să îşi exercite atribuţiile în mod drept, imparţial, consistent şi 
cu celeritate; 

- să respecte, să protejeze şi să susţină demnitatea umană şi 
drepturile omului; 

- Să ţină seama că ei acţionează în numele societăţii şi în inte- 
res public; 

- să depună eforturi pentru a menţine un echilibru între inte- 
resele generale ale societăţii şi drepturile individuale. 


II. Conduita profesională în general 

Procurorii trebuie să adere tot timpul la cele mai înalte stan- 
darde profesionale şi 

a. să menţină tot timpul onoarea şi demnitatea profesiei lor; 

b. să se comporte tot timpul într-un mod profesional; 

c. să dea dovadă tot timpul de cele mai înalte standarde de 
integritate şi prudență; 

d. să îşi exercite atribuţiile pe baza propriei evaluări a faptelor 
şi în concordanţă cu legea, fără nicio influenţă nepotrivită; 

e. să se menţină bine informaţi, pregătiţi şi la curent cu toate 
dezvoltările sociale şi legale; 

f. să se străduiască să fie şi să apară că sunt imparţiali şi con- 
sistenţi inclusiv prin adoptarea şi publicarea unor ghiduri, principii 
şi criterii generale la care se referă parag. 36.a din Recomandarea 
(2000)19, care să îi îndrume în mod individual şi în colectiv pentru 
a performa în îndeplinirea atribuţiilor, căutând să asigure, acolo 
unde e necesar, dialogul şi munca în echipă; 

g. să îşi îndeplinească atribuţiile în mod drept şi fără frică, 
favoritism şi prejudecăţi; 

h. să nu fie afectaţi de interesele individuale sau sectoriale şi 
de presiunile publicului şi ale mass-mediei; 

i. să respecte dreptul tuturor persoanelor de a se supune în 
mod egal legii şi să se abţină de la orice discriminare împotriva 
oricui şi pentru orice motiv cum ar fi sexul, rasa, culoarea, limba, 
religia, opinii politice sau de altă natură, orientare sexuală, origine 
naţională sau socială, apartenenţa la o minoritate naţională, avere, 
naştere, sănătate, dizabilităţi sau alte asemenea; 

j. să păstreze confidenţialitatea profesională; 

k. să ia în considerare opiniile, interesele legitime, viaţa pri- 
vată şi posibilele îngrijorări ale indivizilor cu care intră în contact 
în virtutea funcţiei; 

|. să se asigure că persoanele sunt informate în mod adecvat 
cu privire la drepturile lor şi calitatea lor procesuală, atât cât se 
permite procurorului să o facă; 
instanţe, poliţie şi alte autorităţi publice precum şi cu membri ai 
profesiilor juridice; 

n. să ofere asistenţă procurorilor şi autorităţilor publice din alte 
jurisdicții în conformitate cu legea şi în scopul de a continua 
cooperarea internaţională la un nivel cât mai extins; 

o. să nu permită ca interesele sale personale sau financiare ori 
ca relaţiile sale de familie, sociale sau de altă natură să influenţeze 
în mod neadecvat conduita procurorului. În special, ei nu trebuie să 

acţioneze ca procurori în cazul în care ei, familia lor sau asociaţii 
de afaceri au vreun interes personal, privat sau financiar. 


III. Conduita profesională în cursul procedurilor penale 

Atunci când acţionează în cursul unor proceduri penale, tot 
timpul procurorii trebuie: 

a. să susţină principiul procesului echitabil reglementat de art. 6 
din Convenţia Europeană a Drepturilor Omului şi jurisprudenţa 
Curţii de la Strasbourg; 

b. să îşi îndeplinească atribuţiile drept, imparțial, obiectiv ŞI, în 
cadrul prevăzut de lege, în mod independent; 

c. să caute să vegheze că sistemul de justiţie penală acţionează 
zât se poate de rapid, în conformitate cu interesul justiţiei; 

d. să respecte principiul prezumţiei de nevinovăție; 

e. să caute să vegheze că sunt făcute toate investigaţiile şi 
anchetele necesare şi rezonabile mai înainte de a se lua o decizie cu 
privire la tragerea la răspundere penală ori o altă decizie care poate 
atecta cursul justiţiei; 

f. să analizeze toate circumstanţele relevante ale cazului inclu- 
siv cele care îl privesc pe suspect, indiferent că îi sunt în favoare 
sau în defavoare; 

g. să nu iniţieze sau să continue procedurile când o investigaţie 
imparţială arată că acuzaţia adusă nu este fondată; 

h. să ia măsurile de tragere la răspundere penală în mod ferm, 
dar drept şi nu contrar a ceea ce reiese din probe; 

i. să examineze probele propuse pentru a vedea dacă au fost 
obţinute legal; 

j. să evite a folosi probe despre care crede în mod rezonabil că 
au fost obţinute prin metode nelegal ce constituie o gravă încălcare 
a drepturilor omului ale suspectului sau altor persoane, împotriva 
oricărei alte persoane decât cel care a aplicat asemenea metode; 

k. să se asigure că sunt luate acţiuni potrivite împotriva celor 
responsabili de folosirea unor asemenea metode; 

l. “să garanteze principiul egalităţii de arme în special prin dez- 
văluirea informaţiilor către acuzat şi avocatul său în concordanță 
cu legea şi principiul procesului echitabil; 

m. să ia în considerare într-un mod adecvat interesele victi- 
melor şi ale martorilor; 

n. să ajute instanţa să ajungă la un verdict drept; 

o. să ia decizii bazate pe o evaluare imparţială şi profesională a 
probelor disponibile. 


IV. Conduita privată 

a. Prin activităţile desfăşurate în viaţa privată, procurorii nu 
trebuie să compromită integritatea, obiectivitatea şi imparţialitatea, 
reale sau aparente, a organelor de urmărire penală. 

b. Procurorii trebuie să respecte şi să se supună legii tot timpul. 

c. Procurorii trebuie să se comporte astfel încât să promoveze 
şi să menţină încrederea publicului în profesia lor. 

d. Procurorii nu trebuie să folosească nicio informaţie obținută 
în virtutea funcţiei lor pentru a servi într-un mod nejustificabil 
intereselor private ale lor sau altor persoane. 

e. Procurorii nu trebuie să accepte daruri, cadouri, beneficii, 
tentaţii sau ospitalitate din partea unor terţi sau să îşi îndeplinească 
atribuţiile într-un fel care este pare altora că le compromite inte- 
gritatea, obiectivitatea şi imparţialitatea!. 


V. Îndatoriri de bază 

Procurorii trebuie ca, oricând şi în orice împrejurare: 

- să îşi îndeplinească sarcinile, inclusiv atribuţiile de luare a 
măsurilor penale, tot timpul în concordanţă cu legile naţionale şi 
internaţionale; 

- să îşi exercite atribuţiile în mod drept, imparţial, consistent şi 
cu celeritate; 


! Acest Ghid a folosit ca sursă de inspiraţie: Convenţia Europeană 
pentru Protecţia Drepturilor Omului şi Libertăţilor Fundamentale, Reco- 
mandarea (2000)19 privind Rolul procurorilor în sistemul de justiţie 
penală, Recomandarea (2000)10 privind Codurile de conduită pentru 
agenţii publici, Ghid asupra Rolului Procurorilor adoptat de la 8-lea 
Congres al Naţiunilor Unite privind prevenirea infracţionalităţii şi trata- 
mentul infractorilor (Havana, 27 august - 7 septembrie 1990), alte coduri 
etice sau profesionale relevante propuse sau adoptate de organisme 
publice sau private ori de asociaţii internaţionale. 

- Să respecte, să protejeze şi să susțină demnitatea umană şi 
drepturile omului; 

- să ţină seama că ei acţionează în numele societăţii şi în inte- 
res public; 

- să depună eforturi pentru a menţine un echilibru între inte- 
resele generale ale societății şi drepturile individuale. 


VI. Conduita profesională în general 

Procurorii trebuie să adere tot timpul la cele mai înalte stan- 
darde profesionale și 

p. să menţină tot timpul onoarea şi demnitatea profesiei lor; 

q. să se comporte tot timpul într-un mod profesional; 

r. să dea dovadă tot timpul de cele mai înalte standarde de 
integritate şi prudenţă; 

s. să îşi exercite atribuţiile pe baza propriei evaluări a faptelor 
şi în concordanţă cu legea, fără nicio influenţă nepotrivită; 

t. să se menţină bine informaţi, pregătiţi şi la curent cu toate 
dezvoltările sociale şi legale; 

u. să se străduiască să fie şi să apară că sunt imparțiali şi con- 
sistenţi inclusiv prin adoptarea și publicarea unor ghiduri, principii 
şi criterii generale la care se referă parag. 36.a din Recomandarea 
(2000)19, care să îi îndrume în mod individual şi în colectiv pentru 
a performa în îndeplinirea atribuţiilor, căutând să asigure, acolo 
unde e necesar, dialogul şi munca în echipă; 

v. să îşi îndeplinească atribuţiile în mod drept şi fără frică, 
favoritism şi prejudecăţi; 

w. să nu fie afectaţi de interesele individuale sau sectoriale şi 
de presiunile publicului şi ale mass-mediei; 

x. să respecte dreptul tuturor persoanelor de a se supune în 
mod egal legii şi să se abţină de la orice discriminare împotriva 
oricui şi pentru orice motiv cum ar fi sexul, rasa, culoarea, limba, 
religia, opinii politice sau de altă natură, orientare sexuală, origine 
naţională sau socială, apartenenţa la o minoritate naţională, avere, 
naştere, sănătate, dizabilităţi sau alte asemenea: 

y. să păstreze confidenţialitatea profesională; 

Z. Să ia în considerare opiniile, interesele legitime, viaţa pri- 
vată şi posibilele îngrijorări ale indivizilor cu care intră în contact 
în virtutea funcţiei; 

aa. să se asigure că persoanele sunt informate în mod adecvat 
cu privire la drepturile lor şi calitatea lor procesuală, atât cât se 
permite procurorului să o facă; 

bb.să îşi îndeplinească cu respect şi curtoazie sarcinile faţă de 
instanţe, poliţie şi alte autorități publice precum şi cu membri ai 
profesiilor juridice; 

cc. să ofere asistenţă procurorilor şi autorităţilor publice din alte 
jurisdicții în conformitate cu legea şi în scopul de a continua 
cooperarea internaţională la un nivel cât mai extins; 

dd.să nu permită ca interesele sale personale sau financiare ori 
ca relaţiile sale de familie, sociale sau de altă natură să influenţeze 
în mod neadecvat conduita procurorului. În special, ei nu trebuie să 
acţioneze ca procurori în cazul în care ei, familia lor sau asociaţii 
de afaceri au vreun interes personal, privat sau financiar. 


VII. Conduita profesională în cursul procedurilor penale 

Atunci când acţionează în cursul unor proceduri penale, tot 
timpul procurorii trebuie: 

p. să susţină principiul procesului echitabil reglementat de art. 6 
din Convenţia Europeană a Drepturilor Omului şi jurisprudenţa 
Curţii de la Strasbourg; 

q. să îşi îndeplinească atribuţiile drept, imparţial, obiectiv şi, în 
cadrul prevăzut de lege, în mod independent; 

r.. să caute să vegheze că sistemul de justiţie penală acţionează 
cât se poate de rapid, în conformitate cu interesul justiţiei; 

s. să respecte principiul prezumţiei de nevinovăție; 

t. să caute să vegheze că sunt făcute toate investigaţiile şi 
anchetele necesare şi rezonabile mai înainte de a se lua o decizie cu 
privire la tragerea la răspundere penală ori o altă decizie care poate 
afecta cursul justiției; 

u. să analizeze toate circumstanţele relevante ale cazului inclu- 
siv cele care îl privesc pe suspect, indiferent că îi sunt în favoare 
sau în defavoare; 

v. „să nu iniţieze sau să continue procedurile când o investigaţie 
imparţială arată că acuzaţia adusă nu este fondată; 

w. să ia măsurile de tragere la răspundere penală în mod ferm, 
dar drept şi nu contrar a ceea ce reiese din probe; 

x. să examineze probele propuse pentru a vedea dacă au fost 
obţinute legal; 

y. să evite a folosi probe despre care crede în mod rezonabil că 
au fost obţinute prin metode nelegal ce constituie o gravă încălcare 
a drepturilor omului ale suspectului sau altor persoane, împotriva 
oricărei alte persoane decât cel care a aplicat asemenea metode; 

Z. să se asigure că sunt luate acţiuni potrivite împotriva celor 
responsabili de folosirea unor asemenea metode; 

aa. să garanteze principiul egalităţii de arme în special prin dez- 
văluirea informaţiilor către acuzat şi avocatul său în concordanță 
cu legea şi principiul procesului echitabil; 

bb.să ia în considerare într-un mod adecvat interesele victi- 
melor şi ale martorilor; 

cc. să ajute instanţa să ajungă la un verdict drept; 

dd.să ia decizii bazate pe o evaluare imparţială şi profesională a 
probelor disponibile. 


VIII. Conduita privată 

f. Prin activităţile desfăşurate în viaţa privată, procurorii nu 
trebuie să compromită integritatea, obiectivitatea şi imparţialitatea, 
reale sau aparente, a organelor de urmărire penală. 

g. Procurorii trebuie să respecte şi să se supună legii tot timpul. 

h. Procurorii trebuie să se comporte astfel încât să promoveze 
şi să menţină încrederea publicului în profesia lor. 

i. Procurorii nu trebuie să folosească nicio informaţie obţinută 
în virtutea funcţiei lor pentru a servi într-un mod nejustificabil 
intereselor private ale lor sau altor persoane. 

j. Procurorii nu trebuie să accepte daruri, cadouri, beneficii, 
tentaţii sau ospitalitate din partea unor terţi sau să îşi îndeplinească 
atribuţiile într-un fel care este pare altora că le compromite 
integritatea, obiectivitatea şi imparţialitatea!. 
A et Mi tina GLENA 

! Acest Ghid a folosit ca sursă de inspiraţie: Convenţia Europeană 
pentru Protecția Drepturilor Omului şi Libertăţilor Fundamentale, 
Recomandarea (2000)19 privind Rolul procurorilor în sistemul de justiţie 
penală, Recomandarea (2000)10 privind Codurile de conduită pentru 
agenţii publici, Ghid asupra Rolului Procurorilor adoptat de la 8-lea 
Congres al Naţiunilor Unite privind prevenirea infracţionalităţii și trata- 
mentul infractorilor (Havana, 27 august - 7 septembrie 1990), alte coduri 
etice sau profesionale relevante propuse sau adoptate de organisme 
publice sau private ori de asociaţii internaţionale. 

Doamne! Eu sunt unica ființă pe lume căreia Tu i-ai dat o 
părticică din atotputernicia Ta; putere de a condamna sau a achita pe 
semenii mei. | 

În faţa mea persoanele se înclină; la cuvântul meu ele aleargă; la 
vorbele mele ele ascultă; poruncilor mele ele se supun; la sfaturile 
mele ele se împacă, se despart sau îşi părăsesc bunurile lor. 

La semnul meu uşile închisorilor se închid în urma condamna- 
tului sau se deschid pentru libertate. 

Sentința mea poate schimba sărăcia în belşug şi bogăţia în 
mizerie. De hotărârea mea depinde destinul multor vieţi. Înţelepți 
sau ignoranţi, bogaţi sau săraci, bărbaţi sau femei, cei care se vor 
naşte, copiii, tinerii, nebunii şi muribunzii, toţi sunt supuşi, de la 
naştere şi până la moarte, legii pe care eu o reprezint şi justiţiei pe 
care o simbolizez. 

Ce grea şi teribilă povară ai pus, Doamne pe umerii mei! 

Ajută-mă, Doamne, ca eu să fiu vrednic de această înaltă misi- 
une! Măreţia acestei funcţii să nu mă ispitească. Orgoliul sau mân- 
dria să nu mă încânte şi măririle deşarte să nu mă încurajeze. 

Unge, Doamne, mâinile mele; încurajează fruntea mea, o Duh al 
meu, pentru ca să fiu ministrul dreptăţii pe care Tu ai creat-o, pentru 
societatea oamenilor. 

Fă din toga mea o mantă incoruptibilă! Pana mea să nu fie un 
pumnal care răneşte, ci să fie săgeata care indică traiectoria Legii, pe 
drumul justiţiei. 

Ajută-mă, Doamne! Fă-mă să fiu drept şi hotărât, cinstit şi curat, 
moderat şi blând, deschis şi umilit. Să fiu necruţător faţă de greşeli, 
dar înţelegător cu cei care greşesc. Prieten al Adevărului şi ghid 


! „Rugăciunea unui judecător” este unul din pandectele cuprinse în 
Codul lui Iustinian şi a fost publicată în anul 1937 în revista „Pandectele 
Române” din România sub traducerea magistratului Dr. George Surdu. 
Pandectele sau Digestele reprezintă o culegere de opinii ale jurisconsulţilor 
romani asupra principalelor probleme de drept ale societăţii, alcătuită la 
ordinul împăratului Justinian I şi publicată în anul 533. 

pentru cei ce-l caută. Să fiu cel ce aplică legea, dar, înainte de toate, 
acela care o împlineşte. Nu-mi permite niciodată să-mi spăl mâinile, 
ca Pilat în faţa nevinovăţiei şi nici să arunc, ca Irod, pe umerii celui 
batjocorit, haina de ruşine. Să nu mă tem de Cezar de împărat, şi nici 
de frica lui să întreb poporul: Baraba sau lisus? 

Verdictul meu să nu fie o anatemă dureroasă, ci un mesaj care 
regenerează, un cuvânt care reconfortează, lumina care clari fică, apa 
care spală, sămânţa care încolţeşte, floarea care ţâşneşte din amără- 
ciunea unei inimi umane. Sentința mea să poată aduce ușurare celui 
mâhnit şi curaj celui persecutat. Ea să sece lacrimile văduvei şi să 
înceteze plânsul orfanilor. Iar când vor trece prin faţa scaunului de 
judecată, pe care eu şed, zdrenţăroşii, mizerabilii, dezmoşteniţii, fără 
credinţă şi fără nici o speranţă în oameni, călcaţii în picioare, alun- 
gaţii, chinuiţii, a căror gură salivează, fără a avea pâine ca să mănân- 
ce, a căror faţă se spală cu lacrimi de durere, de umilință şi de 
dispreţ, ajută-mă, Doamne, să alin foamea şi să astâmpăr setea lor 
după dreptate. Ajută-mă Doamne! 

Când momente din viaţa mea vor fi umbrite, când spini şi 
pălămidă îmi vor răni picioarele, când răutatea oamenilor va fi mare, 
când flăcările urii se vor aprinde și pumnul se va ridica să lovească; 
când machiavelismul şi înşelăciunea se vor introduce în locul binelui 
şi vor răsturna legile raţiunii; când ispita va întuneca gândirea mea şi 
va tulbura simţurile mele, Ajută-mă, Doamne! 

Când mă voi frământa în nesiguranță, luminează-mi mintea; când 
voi ezita să iau o hotărâre, însufleţeşte-mă; când voi cădea, Ridică-mă! 

Şi, în sfârşit, când, într-o zi, voi muri, va trebui să apar în 
Augusta ta faţă, pentru ultima judecată, Priveşte cu milă spre mine şi 
Pronunţă, Doamne, Sentința Ta! 

Judecă-mă ca Dumnezeu. Eu am judecat ca om. 

Traditie şi profesionalism 


[] http://www.beckshop.ro 


6 www.beckshop.ro 


Visul oricărui absolvent al facultăţii de drept este să devină 
judecător sau procuror. Importanţa acestor profesii considerate 
drept elita lumii juridice şi garanţiile unui statut de invidiat 
acordate de stat magistraților fac ca în fiecare an numărul 
concurenţilor pentru ocuparea nobilei funcţii de judecător sau 
procuror să fie în creştere. Probele de concurs sunt cele mai 
importante şi notele obţinute la fiecare dintre ele contează 
pentru clasamentul final al candidaţilor. 

Îndrumarul de față este menit să ghideze candidaţii în a 
face faţă cu brio tuturor componentelor interviului pe care 
îl vor susține în faţa comisiei de examinare. 

Cum Etica şi deontologia constituie materie obligatorie pentru 
auditorii de justiţie şi pentru noii magistrați recrutaţi şi dată 
fiind importanţa acesteia în evoluţia ulterioară a unui magistrat, 
prezenta publicaţie poate fi utilizată ca material bibliografic şi 
de judecătorii şi procurorii în funcţie. 


Din cuprins: 

yY Interviul ca probă de concurs 

yY Noua metodologie de desfăşurare a probei interviului, 
pentru anul 2018 

y Dilemealeeticii judiciare 

Y Principiile de bază ale ONU privind independenţa Justiţiei 


Y Carta interprotesională a judecătorilor, procurorilor şi 
avocaţilor români 


y Carta universală a judecătorului 


Preţ 66,90lei 

